
Indledning, 



JJet er en aften i Januar 1793. Ud fra et af 
tidens mange klublokaler klinger en af Heibergs sange : 

Fred med kongerne på jorden, 

når de gå med visdom frem! 
Hade de forst lys og orden, 

ingen ting kan redde dem. 
Dåren efter hojhed tørste! 
Held den mand, der ej er fyrste! 

Ludvig inden Temples mure 

føler nu, hvad andre led, 
når han fordum fangebure 

skabte for uskyldighed. 
Ak! hans kone, brødre, tanter, 
adel, præster, sykofanter, 

falske venner styrted* ham. 

Der var spænding i sindene her hjæmme i begyn- 
d-elsen af 1793. Året i forvejen var man bleven skræm- 
met op af det pistolknald, som på operahuset i Stok- 
holm havde skilt en konge ved livet. Og nu havde 
det franske folk spærret sin konge inde i et fængsel, 
og sat sig selv til dommer over ham, over en konge 
af Guds nåde. Der var endogså dem som vovede at 
kræve hans blod som et sonoffer for gammel skyld. 
Men var det andet end et effektnummer? Eller skulde 
man virkelig vove det! Det vilde jo være, som om 
århundreders lovbundne orden skulde rokkes i sine 

dybeste grunde. Og dog, det pistolknald i Stokholm — 
hvad kunde man ikke vænte! 

Så var det, at det skete. En trist Januardag (d. 
21.) i 1793 faldt den blinkende guillotine-økse med en 
dump lyd ned på en konges hals. 

Og den dumpe lyd dronede langsomt ud over lan- 
dene, rejsende på sin vej begejstring og forfærdelse, 
lyse forvæntninger og urolige anelser. Den 2. Februar 
om formiddagen nåede den dumpe lyd København. I 
Borgerdydskolen i Laksegade sad drengene og væntede 
på, at historietimen skulde begynde. Inspektør Gylehe 
besteg katedret. Han stod et ojeblik stille, med blod- 
løse læber, der forgæves søgte at forme en artikuleret 
lyd. Endelig kom ordene: »Ludvig XVI er bleven hen- 
rettet; anarkiet raser fremdeles der ovre. Jeg kan 
ikke fortsætte timen. I kan gå hjæm.« 

Da en af drengene, jublende over den uvæntede 
feriedag, galloperede op ad det smalle Hojbrostræde, 
kom en flok matroser stormende fra Lille Kirkestræde. 
Han blev reven med i strommen, der søgte op ad 
Købmagergade. På hjornet af Løvstræde var gaden 
sort af folk. 

Lige i forvejen var der foregået følgende scene: 
Nogle studenter kommer op ad gaden på vejen til 
Universitetet. På hjornet af Løvstræde står en garde- 
lojtnant Rømeling og taler med en dame i et vindue. 
En af studenterne, Michelsen, kommer til at støde 
ham på armen, og officeren trækker straks blank. 
Men Michelsen tager klingen fra ham og knækker den 
over sit knæ. Folk stimler sammen, man tager parti 
for Michelsen, og officeren må flygte ind i postgårdens 
port, der lukkes efter ham. Mængden bliver mere og 
mere hojrøstet. »Aa, sæt en konvolut om ham, og 
send os ham herud!« råber en. Rygtet, der efter- 
hånden var vokset til, at studenten var bleven dræbt 
eller dødelig såret, nåede også til Regensen. Stor op- 
hidselse. Der blev kimet med klokken, som kaldte til 



lovsang; Regensianerne styrtede ud i gården og der- 
fra ned ad Købmagergade til postgården. Her var 
urolighederne tiltaget i den grad, at militær havde af- 
spærret pladsen omkring postgården. 

Så kom en intet anende student vandrende; han 
skulde til sin bolig, der lå inden for det afspærrede 
terrain. Underhandlingerne med de opstillede soldater 
endte med, at en af dem stødte ham kolben for brystet. 
Det var nok til at få stemningeu op på kogepunktet. 
De omkringstående råbte, at han ikke skulde finde sig 
i den behandling, og studenten, der selv ikke behøvede 
meget for at komme på kogepunktet — det var ingen 
anden end Henrik Steffens — marcherede, fulgt af en 
stor skare, ned til rådhuset på Nytorv. Han forsvandt 
ind ad doren. Mængden væntede og væntede, men 
der kom ingen Steffens ud ad den igen. Mon han var 
bleven sat fast? Gæringen voksede, og stene begyndte 
at klirre mod rådhusets vinduer. Så måtte Steffens 
ud på den hoje trappe for at berolige stemningen. 
Han fik lov til uhindret at gå hjæm, hvor hans kri- 
gerske stemning vist snart lagde sig, afløst af nogen 
ængstelse for, hvad der skulde komme ud af det hele. 

Endnu næste dag var ophidselsen stærk på mange 
steder i byen. Det fortælles, at to afsendinge fra 
Holmens faste stok op ad dagen mødte oppe på Re- 
gensen og vilde gærne tale med regensprovsten, prof. 
Gamborg. Deputationen fik adgang. Ja, de vilde 
sporge, om Gamborg ikke var formand for studenterne. 
Jo, det var han. Ja, for de vilde bare sige, at 200 
mænd, med gode næver på skafterne, var parate til at 
hjælpe studenterne. Gamborg blev noget forbløffet ved 
dette alliance-forslag: han kunde på ingen måde mod- 
tage det, han måtte tvært imod, i følge sin embedspligt, 
angive enhver der tog del i urolighederne. 

Allerede den forste dags aften var der blevet ned- 
sat en kommission til at undersøge, hvem der var de 
egentlige skyldige. Den 12. resolverede kongen, at 



Steffens, og en anden student, skulde have en irette- 
sættelse i konsistorium. Regensianerne blev straffede 
med at miste den klokke, som havde ringet storm hin 
mindeværdige dag. Den blev gæmt oppe på prov- 
stens loft^ 

Et ganske uskyldigt opløb! Ja men, at det netop 
kom på denne dag! Havde ikke for i historien en 
samfundsrystende stormflod begyndt som et lille bølge- 
skvulp ? 

Der er gæring, der er urolige anelser i sindene — 
hvor bærer det hele hen? Boye slutter forste del af 
sit filosofiske værk »Statens ven« (1793) således: 

»Vore tider ere så udviklede, at en for hele 
Evropa vigtig katastrofe kan ikke være langt borte. 
Eksplosionen vil snart døve vore øren . . . Enten må 
oplysning og lyksalighed gore et hidtil ugjort kæmpe- 
skridt, eller vi må gore et græsseligt tilbagefald til 
slaveri og dumhed. Vi ere under forsynets hånd: han 
styre alt til det bedste.« 

»Lærerige og vigtige ere dagene vi leve udi. Efter- 
kommerne vil rejse sig i vejret, når de tale om vore 
tiders store bedrifter. Af vore dages krønike vil de 
tage stof til deres sublimeste tragedier; og vore store 
mænd vil ofte træde frem på efterslægtens teater og 
omspille deres rolle.« 

Således begynder det 18. århundredes sidste dage. 



Atter en cypres i lavrbærlunden! 
Ak, hvad nyt forlis bebuder den? 
Snart er lundens hele pryd forsvunden, 
sorgeminder har den kun igen. 

(Rahbek, 1792.)* 



I. 

Rahbeks personlige liv. 

rtahbeks liv i det foregående tidsrum, hans 
»prøveår«, havde været en forvirret blanding af elegier 
og drikkeviser, af erotiske sorger og hyggelige poku- 
latser, af vemodsfulde drommerier og rastløs travlhed, 
en tilstand, hvori han så jævnlig var en plage for sine 
venner og sig selv, at han til sidst mente, strængen 
måtte briste, hvorpå han gjorde sit literære testament 
(jfr. III, 1, 250 flg.). Han går nu ind i, hvad han selv 
kalder, »mit livs krisis«. 

Vi forlod ham siddende i »Norske sælskab«. Her 
havde han fundet et fristed på sin flugt fra de »poli- 
tiske kandestøberier« , der , siden udbrudet af den 
franske revolution, havde fordrevet den gamle ægte 
venne-tone fra foreningerne. Det var Rahbeks opfat- 
telse i alt fald. Men fra dette fristed blev han pludse- 
lig reven ud og slynget midt ind i tidens gæring. 
Pram havde fratrådt redaktionen af »Minerva« med 
udgangen af 1793, og Rahbek afløste ham så. Dermed 
var hans idyl forbi. Månedsskriftets historiske artikel 
førte ham ubonhørligt ind i de ^politiske kandestøbe- 
rier«, netop på det tidspunkt, da begivenhederne i 



Frankrig havde taget en skæbnesvanger vending. Denne 
side af Rahbeks liv vil blive behandlet i forbindelse 
med den social-politiske bevægelse. 

Og der var uro af en anden art, som holdt hans 
sind i en stadig bølgebevægelse. Hans ungdoms-svær- 
meri for mad. Rosing havde i årenes løb antaget en 
noget anden karakter. Ganske naturligt: hun var jo 
nu en middelaldrende kvinde, der nærmede sig de fyrre- 
tyve. Erotiken afløstes af venskabet. Men Rahbek 
kunde ikke undvære erotiken. En tid så det ud, som 
om han skulde finde erstatning i selve det Rosingske 
hjæm. Han havde taget sig usædvanlig meget af hu- 
sets ældste datter, Opheha, læst med hende, ja end- 
også forberedt hende til konfirmation. Rygtet fortalte 
allerede, at han var forlovet med hende; havde der 
hos Rahbek været spirende tilbojeligheder, blev de 
imidlertid ikke til noget. Men så fandt han, hvad han 
søgte, et andet sted. 

I en familie, hvor han jævnlig kom, havde han 
set en ung pige, »Polly«*. Det gik her som i sin tid 
med mad. Rosing: han troede, at hans følelelser for 
hende var venskab og intet andet. En »huld veninde« 
måtte åbne hans ojne. Men hvad nu? Han var 
ikke længer ganske ung og alt andet end en Adonis af 
ydre? Kunde han endnu gore sin lykke hos de unge 
piger? Og i alle tilfælde: han vilde ikke fri, for han 
havde en stiling at gifte sig på. 

Så kom der en vår (1795) med tunderlige van- 
dringer ved aftenrødens trylleskær«. Men midt ind i 
disse gyldne dromme faldt — som et uvejrs-varsel — 
skæret fra Københavns store ildebrand (i Juni), derpå, 
om efteråret, skyggerne fra hans faders dødsleje, og 
endelig rygtet om, at Polly havde haft et tilbud. Så 
blev Rahbek alarmeret, nu måtte han tale. En dag i 
November gik han op til hende, men ikke et ord kunde 

han få over sine læber. Tilfældigvis lå Ifflands »Mynd- 
linge« på bordet. Han tog stykket, slog op på en 
scene, der lignede den, han selv skulde spille, men ikke 
kunde, og rakte i dyb tavshed Polly bogen. Hun læste 
stedet og styrtede ud af stuen. Næste Dag fik Rahbek 
svaret gennem en veninde af hende : hun nærede dyb 
agtelse, venskab osv. for ham, men — for resten en 
kurv. Samme aften stod han ved sin faders dødsleje. 

Rahbek havde allerede for sin forste udenlands- 
rejse haft et løseligt kændskab til den gamle konfe- 
rensråd Heger på Norregade. Når han i begyndelsen 
af 90'erne var i teatret, så han jævnlig i en par- 
terreloge Heger i følge med en ung pige på en 
17—18 år: en lille, lidt spinkel skikkelse med noget 
ejendommelig fint over sig, et åndfuldt ansigt, omgivet 
af naturlige lokker, ørnenæse, mørke strålende ojne — 
over det hele noget der mindede om en falk. ^ Men 
i nogen tid stod han blot på afstand og så. Ved 
Københavns ildebrand vekslede han — ved et tilfælde 
— et par ord med hende. Men sa førte omstændig- 
hederne dem nærmere sammen. 

Rahbek havde i et par af de dramatiske dilettant- 
sælskaber stiftet bekændtskab med Hegers tre sonner: 
Carl, Stephen og Peter. Stephen havde indført ham 
paa Strandmøllen hos sin morbroder Drewsen, og der- 
fra kom han senere ind i det Hegerske hjæm på Norre- 
gade, hvor han blev en jævnlig gæst. En eftermiddag 
i September 1796 var han oppe i Borups sælskab. En 
af hans venner (Sveistrup) kom hen til ham og sagde : 
»Véd du, at jfr. **** [Polly] er bleven forlovet?« Altså 
intet håb mere ! Han måtte gå ind i et sideværelse for 
at fatte sig. I det samme kom sælskabets bud og le- 
verede ham en seddel. Den var fra Karen Margrethe 
Heger: vilde han ikke være så venlig at bringe den 
og den besked — hendes yngste broder var uvæntet 
kommen hjæm — til hendes broder Carl, som hun an- 
tog var i foreningen den aften. Men hvorfor skrev hun 

ikke til Carl selv? Lå der nogen betydning i billettens 
slutningsord: »Jeg er i dette ojeblik så glad, at jeg 
næppe selv véd, hvad jeg skriver; dette maa und- 
skylde, om De ej kan læse disse linjer; dog håber jeg 
stadig. De forstår det, jeg ønskede De måtte forstå.« 
Kunde der ikke ligge en betydning ud over den rent 
bogstavelige i dem ? Og så det, at de netop kom, som 
det sidste håb om Polly brast. Rahbek tog dem som 
et lykkeligt varsel. Her skulde han måske finde trøsten 
for sin kærlighedssorg. 

»En rum tid havde jeg,« siger han i »Erindringerne«, 
»uden at dromme om, at en nv lidenskab skulde for- 
trænge den forrige, set mig om [efter] den, der så- 
ledes kunde forvisse sig min hojagtelse og hengiven- 
hed, at jeg torde lide på, hun ved dagligt, fortroligt og 
hjærteligt samliv vilde dag fra dag blive mig kærere, 
blive mig alt.« Altså det sædvanlige: hjærtet kan ikke 
mere elske^ men søger blot noget, det kan hojagte 
og sympatisere med. Kamma havde nu netop adskil- 
lige betingelser i den retning. Rahbek blev snart op- 
mærksom på „hendes ualmindelige åndsdannelse, hen- 
des levende og mangesidige konstsans, hendes interesse 
for og bevandring i de forskellige sprog og literaturer, 
men fremfor alt hendes hjærtelige varme for den evan- 
geliske Adler, den protestantiske Marezoll.« Det var 
jo netop hvad Rahbek behøvede — når han ikke søgte 
kærlighed. Så kom det afgorende, næsten ganske ufor- 
varende. ^ En aften, d. 6. Jan. 1797, da Rahbek skulde 
til at gå efter et af sine sædvanlige besøg hos Hégers, 
kom Kamma ud i forstuen og hjalp ham frakken på. 
»Tak min gode pige,« sagde Rahbek, halvt befippet, 
kom saa i tanke om, at det vist ikke var en passende 
tiltale og gjorde en undskyldning. »Det må De gærne 
sige,« sagde hun så »huldelig«, at det slap Rahbek ud 
af munden: »Må jeg da også sige: kære, gode pige?« 
Svaret blev et ja; hun gik op til sin moder og sagde: 

»Når Rahbek kommer til moder i morgen, kommer 
han som hendes son!« 

Lange forlovelser var Rahbek en vederstyggelig- 
hed; han havde derfor vist helst giftet sig straks, men 
hans norrfiale tilstand var det at være i gæld, og han 
var netop på det tidspunkt meget normal. Til manges 
overraskelse havde den gamle Rahbek ikke efterladt 
sig noget, ja sonnen fik endogså ved hans død en 
ekstrapost på 1000 rdl. at klare. Der var imidlertid 
lyspunkter hist og her på Rahbeks himmel, som viste, 
at det var ved at klare op. Han var i færd med at 
vågne op af den dvale, »hvori det slag, der havde 
ramt hans hjærte [kurven fra Polly] havde nedstyrtet 
ham.« Hans slappede arbejdskraft rejste sig atter, og 
han tog med fornyet kraft fat på sine to tidsskrifter, 
»Minerva« og »Tilskueren«. Han var jo af naturen en 
arbejdshest. Han skriver engang til Pram:^ »Hvordan 
lever du? Jeg lever som et menneske, der arbejder 13 
timer om dagen, læser 5 timer daglig på instit«tet 
[Ghristianis skole], skriver »Minerva« og »Tilskueren« 
så godt som ganske solo ... så jeg næppe har stun- 
der at sanse — jeg lever såre vel.« Men netop som 
det havde begyndt at klare, trak skyerne sammen igen. 

Rahbek var, som oven for sagt, imod sin vilje 
bleven reven med ind i politiken. Og ved sit noget 
forfjamskede væsen lykkedes det ham flere gange at 
rage sig ind i ret ubehagelige situationer — ligesom 
han jo også havde en mærkelig ævne til at rage sig 
ind i literære fejder og spektakler. Således kom han i 
»Minerva« 's historiske artikel med nogle ubesindige 
ord, der måske kunde være bleven farlige nok for vor 
neutrale stilling. Den ubesindighed skaffede ham en 
stræng irettelsættelse fra kancelliet, med en tilfojelse 
om, »at denne sag skulde stå åben, hvis han oftere 
handlede mod god borgers og tro embedsmands skyl- 
dighed.« 

Rahbek besluttede at synke pillen i stilhed; han 

måtte jo føle, at den ikke var uden berettigelse; men 
der var noget af den — det der smagte af en trussel 
-- som han ikke kunde få ned; det blev siddende i 
halsen på ham og vedblev at udøve en irriterende 
virkning. Og irritationen blev ikke mindre, da et 
rygte fortalte, at en af * magthaverne« skulde have 
sagt: »Var det gået efter min mening, havde professor 
Rahbek fået sin afsked uden videre.« 

Sin indeklemte ærgrelse gav Rahbek afløb i en 
ironiserende artikel i »Tilskueren« (nr. 46 — 51, 1798) 
om >det farlige menneske«. Men det var ham ikke 
nok. Han blev så enig med sig selv om, hvad han 
vilde gore: han vilde selv tage sin afsked, for, uaf- 
hængig af magthaverne, at kunne sige sin mening som 
en fri mand; han vilde dog forst afslutte den fore- 
læsningsrække over den danske poesis historie, som 
han holdt sammen med Nyerup. Det skulde ikke have 
præg af et overilet skridt, gjort i hidsighed. Venner 
— deriblandt endogsaa hertugen af Augustenborg — 
søgte at holde ham tilbage fra et skridt, som måtte 
synes dobbelt betænkeligt, da han tænkte på snart at 
føre Kamma hjæm. Men han lod sig ikke rokke i sin 
beslutning. 

Der var en anden grund til, at Rahbek ønskede 
at fratræde. Den Kantiske filosofi havde på sit sejrs- 
tog også erobret æstetiken og begyndt at omdanne 
den. Rahbek søgte, pligtmenneske som han var, at 
følge med i vendingen, i alt fald at blive klar over, i 
hvad retning strommen gik. Men han kunde ikke 
komme med. Rahbek kunde nok raisonnere, men han 
var intet »systematisk spekulativt hoved«, som han 
selv bemærker. Og dette usystematiske hoved »kom 
hvert ojeblik i forvirring mellem den terminologi, de 
synsmåder, de begreber, hvormed han så lang en række 
af år var bleven fortrolig, og dem, hvori han her 
stræbte at studere sig ind, at det måtte danne et kaos, 
hvori han alt for ofte hverken vidste ud eller ind.« 

Så var det jo ganske naturligt han gik sin vej. Den 
14. April 1799 fik han en lille billet fra hertugen af 
Augustenborg med meddelelse om sin afsked. 

Noget, og det noget der var nogenlunde sikkert, 
måtte han have; han kunde ikke byde en hustru ind 
til en tilstand som hans tidligere bohémeliv med ryk- 
kere væntende på trappegange. Så fik han en idé. 
Der taltes den gang meget om det nylig af hofpræsten 
Christiani oprettede institut på Vesterbro. Rahbek fik 
lyst til at oprette et lignende; men så foreslog Chri- 
stiani ham, at de skulde slå sig sammen. Til en 
begyndelse kunde han få plads som lærer i historie 
ved hans institut, og på den måde gore sig bekændt 
med det. D. 3. September, et par dage efter sit 
bryllup, begyndte Rahbek så sin virksomhed som lærer 
i Christianis institut. 

Rahbek havde nemlig imidlertid holdt sit bryllup. D. 
31. August 1798 blev han i al stilhed viet til Kamma i 
Frederiksberg kirke af »den protestantiske« MarezoU. 
Rahbeks ægteskab kom ikke til at spille nogen rolle 
i hans liv. Det var ikke ulykkeligt, men det var heller 
ikke lykkeligt. De to ægtefæller gik kont ved siden 
af hinanden, men de gik hver for sig. Rakbeks liv 
blev ved at gå i den gamle gænge; maskineriet ar- 
bejdede videre med den samme nervøst-urolige travl- 
hed, der ikke lod megen plads tilovers for stille sam- 
livstimer. 

Således ender Rahbeks saga i det 18. århundrede, 
en livshistorie, der i sin brogede, rastløse vekslen i 
mangt og meget afspejler hele tidsalderens liv. — Gav 
nu denne række af vekslende stemninger sig noget ud- 
slag i literaturen? 

II. 

Rahbeks liter ære virkamnhed: Lyrik. — Drama. 
Rænan, — Literaturhistorie. — Tidsskrifter, 

Rahbek følte trang til at samle sine på mange 
steder spredte digte. Så udgav han i 1794 ^Poetiske 
forsøg. Forste dél.^ I »forerindringen* (dat. 5. Febr. 
1794) giver han nogle oplysninger om de i samlingen 
optagne digte. En betydelig del af dem havde ikke 
for været trykte, og af de øvrige var de fleste om- 
arbejdede. Under sit arbejde i salmekommissionen 
havde han fået »rigtigere og fuldstændigere begreber 
om sangdigtes natur;« derfra omarbejdelserne. 

»Poetiske forsøg« er altså mere end et samlet op- 
tryk af enkeltvis offentliggjorte digte. Over for publi- 
kum er det, til en vis grad, Rahbeks debut som lyriker. 
Hvorledes var så modtagelsen? Samlingen blev ikke 
anmældt et eneste sted — for efter 4^2 års forløb 
(Lærde efterr. 1798, nr. 37)*. Og ved ildebranden 
1795 brændte den storste del af oplaget hos hans for- 
lægger. Betød det, at forfatteren skulde slettes af 
listen over danske lyrikere? 

Det var ikke underligt, at denne velkomsthilsen 
virkede noget kølende på Rahbek. Forst efter 8^2 års 
forløb får han mod til at udgive 2. del (efterår 1802)**. 



* Anmælderen søger grunden dertil i, at man gik og væntede 
på 2. del. Mon? Han finder — med rette — at de hidtil 
utrykte ting ikke hører til digterens »ypperste produkter«. 
De bedste af digtene er omarbejdelser af tidligere trykte; der- 
til hører fremfor alt flere af hans drikkeviser. 
♦* Forerindringen er dat. 18. Septbr. 1802; kort efter udsender 
han 2. udgave af 1. del. Dette er altså samtidig med, at 
Oehlenschlåger skriver og offentliggor sine « Digte«. Rahbek 
slutter »forerindringen« til 2. del med, at han vil komme 
med et 3. bind, hvis han da får lidt opmuntring dertil. Men 
den opmuntring må han ikke have fået; der kom aldrig 
en 3. del. 

Over halvdelen af bogen hører til forrige tidsrum. Men 
for resten er der ingen grund til at drage et skel mel- 
lem digtene efter deres tilblivelsestid. Rahbek skriver 
ved århundredets udgang, som han skrev 20 år tid- 
ligere. Endnu i 1802 digter han *heroider!^ 

Var Rahbek digter? Det sporgsmål ligger jo nær, 
når vi har de to bind dokumenter liggende for os. 
Han fremsætter selv sporgsmålet i »forerindringen« til 
1. del: En mand [P. A. Heiberg], hvis dom han sætter 
pris på, har en gang nævnet ham blandt »fædrelandets 
digtere«. Men Rahbek er bange for, at den fore- 
liggende samling vil blive et vigtigt dokument for dem, 
der vil frakænde ham den titel. Han kan ikke nægte, 
at han en gang har dr5mt om at vinde digternavnet; 
»men hvo der forst får smag på at dvæle under 
Lycæets plataner, bestiger sjældent Parnasset siden 
med den fyrighed og kraft, som er fornøden, hvis man 
vil nå dets lavrbærkransede top.* 

I »Gharis for 1800« står der en elegi* af Rahbek: 
Han ser tilbage til hine strålende dage, da også han, 
med lutten i hånd, vankede gennem gyldne lunde, 
sammen med Baggesen, Pram, Thårup og alle de 
andre. De dage ere forbi, lutten ligger henslængt ved 
hans side, og en tåre lister sig ned ad hans kind ved 
mindet om det, der én gang var. 

Tilgiver, evig dyrebare venner! 
jeg sveg det håb, hvormed I hædred' mig; 
ak! sorg forjog de smilende camener, 
og under byrden bojer palmen sig**. 

Ser Rahbek rigtig på sig selv ? Svaret på sporgs- 
målet vil afhænge af den anvendte målestok. Var 
Frimann, Rein osv. digtere, så var Rahbek det også. 



* Den angives for at være fra 1785; men den må så i alt fald 
være noget omarbejdet her. 
*♦ I en efterskrift til »Charis« for 1799 udtalte han sig i samme 
retning. 

Han havde tilstrækkelig takt og smag til at gengive 
tidens og sine egne følelser på rim. Men vi træffer 
hos ham intet forstehånds og ingen spirer til en ny tid*. 

Men sporgmålet »digter eller ikke digter« kan 
måske ikke afgores alene ud fra Rahbeks lyrik. Han 
var jo begyndt som dramatiker og havde vakt for- 
væntninger ved sine prosafortællinger. Måske bliver 
svaret gunstigere, når man sporger her. Lad os forsøge. 

For det forste dramaet Allerede det foregående 
tidsrum betegner her en nedgang: et par skuespil, og 
intet af dem af betydning. Det bliver ikke bedre i 
denne periode, der kun kan opvise ét dramatisk ar- 
bejde, »Sommeren eller det københavnske landlevnet. 
Lystspil i 5 akter**. 

Poetisk værdi har dette skuespil ikke***. Det er 
meget langtrukkent og trættende, uden dramatisk fart; 
intrigen er ubetydelig og det har ingen ejendommelige 
karakterer. Derimod har det nogen biografisk inter- 
esse, idet Rahbek, efter sit eget udsagn, jævnlig har 
benyttet en af personerne, major Torbenson, som sit 
taleror. Her er nogle af dennes repliker: »I København, 
i sværmen, kan man nok være pebersvend; men for 
at leve på landet, må man være gift og vel gift«. — 
»Landet er mig et slags paradis«. — »Jeg er så døde- 
lig hader af alt, hvad der er uægte, at jeg vil meget 
heller have virkelig hornfisk end eftergjort skildpadde«. 
— »Jeg vil ikke sige, jeg elsker, for det har man jo 
i sit 38. år vel ikke længere lov til«, siger majoren et 
sted; men han tror, at Sofie hverdag vil »lægge noget 



♦ Anmælderen i »Lærde efterr.« (1797, nr. 42) af »Charis for 
1797«, til hvilken Rahbek havde givet bidrag, mener, at han 
»kan ikke som digter sættes ved siden af en Baggesen, en 
Lund, en Rein, en Thårup.« 
** Trykt i 4. samling af »Prosaiske forsøg« (1796). 
*** I Maj 1795 blev det spillet på et privatteater, og i 1809 2 
gange på hofteatret af den dramatiske skole. Op på det 
kgl. teater nåede det ikke. 

til summen af vor kærlighed og vor lykke«. Omtrent 
noget lignende tænker Rahbek, da han et par år efter 
frier til Kamma. 

Altså : hans dramatiske virksomhed kan ikke skaffe 
ham lavrkærkransen. Men det var jo også på et andet 
område: romanen^ at man i sin tid væntede, Rahbek 
skulde gore epoke. Han havde dog heller ikke her 
nået længere eqd til det respektable. Det var ikke 
ham, men Tode, som skrev »Kærligheds nytte«, i det 
foregående tidsrum den eneste roman af virkelig be- 
tydning. Og det bliver ikke bedre i denne periode. 

I 1798 udgav Rahbek 5te samling af sine »Pro- 
saiske forsøg ^j der indeholdt ^Eulalia Meimm, En 
fortælling*. Denne fortælling har de samme skrøbelig- 
heder som de foregående, og står i alle tilfælde ikke 
over dem. Men den har interesse i anden retning. 
Sagen er, at man på flere punkter i fortællingen uvil- 
kårlig kommer til at tænke på P. A. Heiberg og hans 
hustru, (Jfr. herom under Heiberg). 

Rahbek bliver ufortrødent ved med de »Prosaiske 
forsøg«. Et år efter den nys nævnte samling kom den 
6te (fortalen dateret 26. Marts 1799). Den indeholder 
*GamUl og Constance, Et revduHonsskUderi, Forste 
stykke«. Rahbek har her vovet sig i lag med den 
historiske roman. Han véd nok — hedder det i for- 
erindringen — at man har gjort indvendinger mod 
denne digtart, men indvendingerne forekommer ham 
kun berettigede, hvis man lader de digtede personer 
have en forvanskende indflydelse på fremstillingen af 
de virkelige begivenheder. Han har søgt at undgå 
denne afvej, ved at lade de virkehge begivenheder 
have indflydelse på de digtede personer, men ikke 
omvendt. Man vil måske indvende, at den digteriske 
opfindelse ikke kan være af megen værdi i en roman, 
hvor den sande historie udgor den egentlige fabel. 
Kan være! Kun må man ikke tro, at »hvad der er 
uden fortjæneste, også har været uden vanskelighed«. 



16 

Éq ting mister Rahbek aldrig: sin naivitet. Det 
er vanskeligt at forstå, hvad poetisk værdi en van- 
skelig fødsel kan give det, der i sig selv er »uden fortjæ- 
neste«. Og des værre: hele arbejdet er ganske uden 
poetisk »fortjæneste«. Rahbek har slet ikke magtet at 
sammensmælte de to sider: den virkelige historie og 
digtningen. Resultatet er blevet en kort, temmelig tor 
oversigt over revolutionens historie, i hvilken der hist 
og her er stukket nogle opdigtede navne ind. Rahbek 
indrømmer selv \ at denne fortælling alt mere og mere 
fra en »revolutions-novelle« blev en »revolutionens hi- 
storie«. Da han læste fortællingen op for P. Collet, 
pikkede denne ham på armen og sagde: »Glem ikke 
romanen«. Arbejdet har kun betydning som en rede- 
gorelse for Rahbeks opfattelse af den store politiske 
tragedie. Gamill, der betegner det skonne mådehold, 
juste-milieu'ei^ angiver Rahbeks eget stade. 

Så er vi færdige med rundskuet over Rahbeks 
digteriske virksomhed indtil 1800. Hverken som lyri- 
ker, dramatiker eller romanforfatter kan han vænte 
lavrbærkransen. 



Rahbek har altså set rigtigt: det er ikke på 
Parnas, han skal hente sin lavrbærkrans, hvis han over- 
hovedet skal have en; og skal han det? Lad os se på 
hans øvrige virksomhed: hans Uteraturhistoriske og 
æstetiske arbejder pg hans tidsskrifter. 

Rahbek havde jo siden 1790 holdt æstetiske fore- 
læsninger ved universitetet. Om deres værdi kan man ikke 
direkte fælde en dom, da han intet har udgivet af dem. 
Af hans egne udtalelser véd vi imidlertid, at hans 
filosofi og æstetik var af »det eklektisk-empiriske slags« 
(III, 1, s. 256), et slags pluksammen rundt omkring fra, 
uden noget samlende og beherskende grundsyn. Og 
vi kan endvidere domme ud fra den mængde æstetiske 

kritiker og causerier, han har skrevet i tidens løb. 
Men den dom, de fælder, er ikke meget opmuntrende. 
Rahbek var ingen ubestikkelig dommer; tværtimod, 
han kunde meget let bestikkes ved hjælp af ædle fø- 
lelser og rorte vendinger. Og var forst hans oje fyldt 
med det rorte hjærtes tårer, så svømmede alting sam- 
men for ham. Hans blik var af naturen ikke skarpt, 
og det blev naturligvis ikke klarere, når det fordunk- 
ledes af tårer. Så vadede Rahbek afsted gennem et 
hav af følelse og rorelse, citerende, apostroferende, 
med parenteser og aproposer ud i alle mulige ret- 
ninger, side op og side ned, så at læseren, når han 
endelig ved afhandlingens slutning når fast land igen, 
har en underlig snurrende fornemmelse i hovedet og 
en temmelig utydelig og forvirret forståelse af, hvad 
der egentlig er meningen med det hele. 

Nål Rahbek ikke var rort, kunde det jo gå noget 
bedre; ti så er i reglen hans tanker mere klare og 
mere bestemte i deres omrids. I hans yngre år kunde 
hans kritik til tider være temmelig skarp, men omkring 
1790 skete der heri en forandring*, og den klubagtige 
lyst til at gå med alle mennesker under armen fik ham 
i årenes løb til at dadle sjældnere og sjældnere, og 
rose mere og mere, indtil den tid kom, da han — som 
det er blevet sagt — roste alt hvad der skyggede på 
Parnas, lige fra dets top til dets fod. 

Som æstetiker vinder Rahbek ingen lavrbærkrans. 
Imidlertid fik hans æstetiske forelæsninger efterhånden 
en noget anden karakter. Lige fra begyndelsen plejede 
han at illustrere sine bemærkninger ved citater fra 



* Da han i 1791 hørte op med sine dramaturgiske breve i 
»Morgenposten-r, følte han anledning til at forsvare sig mod 
en beskyldning for »alt for stor mildhed«. Han indrommer, 
at der i den senere tid er kommet mere mildhed i hans 
kritik; men det er fordi han mere og mere er kommen til 
erkændelse af Ciceros ord: »I at opmuntre og fremskynde 
virker det bedst, når man roser dem, man formaner.« 

F. Ronning: BatioDaliBmena Tidsalder. Illf 2. 2 

danske digtere, og forelæsningerne fik gradvis et mere 
og mere literaturhistorisk præg. Og disse literatur- 
foredrag kænder vi noget til. I begyndelsen af det ny- 
århundrede udkom 1^ Bidrag til den danske digtekonsts 
historie^ uddragne af forelæsninger holdne over dette 
æmne i vintrene 1798—1800, ved R. Nyerup og K. L. 
Rahbek. I— IV.« Dette arbejde blev grundlæggende i 
dansk literaturhistorie-skrivning , men det grundlæg- 
gende ligger rigtignok mere i Nyerups literærhistoriske 
materialesamling end i Rahbeks æstetiske bemærk- 
ninger. 

Vi er imidlertid endnu ikke færdige med Rahbek 
som forfatter. Der er dem, som vil mene, at vi har 
det vigtigste tilbage: hans virksomhed som udgiver af 
* Minerva« og ^Den danske tilskuer^. 

Rahbeks egne bidrag til >Minerva<^ er ikke mange 
og i det hele ikke meget betydelige. Undersøgelser 
med videnskabens sluttethed og grundighed lå egentlig 
ikke for ham. Han kunde ikke slå ind i den tone, 
der prægede de bedste af > Minervas« artikler og gjorde 
det til hvad det var. Heller ikke som dets redaktør 
har han haft afgorende betydning. Det var Pram, der 
— heldigvis — fra begyndelsen kom til at give tids- 
skriftet dets præg, og Rahbek gjorde ikke andet end 
at bevare dette præg. 

En ganske anden rolle har han spillet som ud- 
giver af ^Den danske tilskuer<^ (jfr. III, 1, s. 168). Den 
grundlagde han selv, og han skrev selv det meste af 
den. »Tilskueren« er en samling af feuilleton-artikler, 
og har sådanne artiklers fortrin og deres begrænsning. 
Tonen i dem er meget vekslende : den kan være lyrisk 
bevæget, alvorlig raisonnerende eller godmodig satiri- 
serende. Det er ikke afhandlinger der går til bunds i 
en sag, men causerier der spiller hen over overfladen ; 
de fylder sjælden et helt nummer, et halvt ark, og på 
8 sider eller mindre når man jo ikke meget dybt ned. 
Rahbek optræder under forskellige mærker og lader 



19 

sig tilskrive breve under forskellige navne som: Pønse- 
lidt Flinkfyr, Havniophilus, Tedious Squandertime osv. 
Denne navne-maskerade bliver i længden noget træt- 
tende, og det er i det hele taget noget trættende at 
læse mange af »Tilskuerens« artikler i flugt. Men det 
er vel også en ubillighed at gore det: feuilleton-artikler 
skal nydes enkeltvis og ikke i storre portioner. Imid- 
lertid, selv om man gor det, bliver dog hovedindtrykket 
dette: en vis lethed i behandlingen og sindrighed i 
opfindelsen, men viddet er sjældent frisk og rammende, 
og den alvorlige tone slår for let over i det sentimen- 
tale og det opskruede. Man møder næsten på alle 
punkter en vis spidsborgeriig begrænsethed. 

Imidlertid, »Tilskueren« har, med alle sine mang- 
ler, dog spillet en ret betydelig rolle. På sin gang 
omkring i familierne — og ikke mange dannede fa- 
milier lukkede doren for den — strøede den ud en 
mængde tanker om livets mangfoldige forhold, tanker 
som ikke kom anstigende med filosofisk gravitet, men 
med et smil om munden, en spøg på læben og under- 
tiden en tåre i ojet. Lad os se på nogle af disse 
tanker. 

Ser vi f. eks. på indholdsregistret til 1793, finder 
vi bl. a. følgende æmner behandlede: Brev om hojt 
kortspil. — Betragtninger i anledning af Ludvig XVIs 
justitsmord. — Brev fra Bibaculus Legio, en miskændt 
digter. — Betragtninger om vor borgerlige lyksalighed. 

— Om prækeriet mod opror. — Brev fra Drances 
Fearshadon, anmældende en kvindehg sammenrotteise. 
Forslag til et dagregister for den finere verden. — Om 
ungdommens undervisning. — Et brev om københavnsk 
landlevnet. — Om aristokrati. — Strøtanker om selv- 
mord. — Tanker om tolerance. — m. m. Kort sagt, 
der er næsten ikke et æmne oppe i tiden, uden at 
»Tilskueren« får lejlighed til at sige et par ord derom 

— de politiske sporgsmål ikke undtagne, skont Rahbek 
gik uden om dem, når det kunde lade sig gore. — 

2* 

Foruden sådanne artikler som de nys nævnte findes 
der også poetiske bidrag. Rahbeks gode venner »hædrer« 
ofte »Tilskueren« med digte, som den jævnlig fører 
frem på scenen med nogle »hædrende« ord, om »vor 
Rein«, »vor Zetlitz« osv.* 

Vi er nu færdige med rundskuet over Rahbeks lite- 
rære frembringelser. Resultatet må vel blive det, at 
han nærmest er literat og journalist^ at han ikke sætter 
store nye idéer ind i udviklingen, men har en ikke 
ringe ævne til at sætte tidens tanker i omløb; han er 
vigtig som kulturhistorisk dokument. Men lavrbær- 
kransen kan vi ikke sætte på hans hoved. Man synes 
undertiden, at han nok kunde fortjæne et par af dens 
blade her og et par andre der; men det bliver kun til 
enkelte løse blade. Så må da Rahbek nojes med at 
få disse enkelte blade strøede omkring i sine for- 
pjuskede røde hår. 



lir. 

c. H. Pram. 



Prams literære udvikling i den foregående periode 
havde bragt skuffelse på skuffelse. »Stærkodder« var 
en skuffelse**, og. hans heroiske dramaer var en skuf- 



* Rahbek kunde naturligvis ikke altid holde »Tilskueren« på 
samme hojde. Både han selv og en anmælder i »Lærde 
efterr.« (1798, nr. 46) er enige om, at 5.-6, årgang hører til 
tidsskriftets svageste, særlig tidsrummet fra midten af 1795 
til henimod slutningen af 1796. — Samtidens kritik satte for 
resten »Tilskueren« meget hojt; se f. eks. »Lærde efterr.« 
1798, nr. 39. 
** Ganske vist ikke for Rahbek; han sporger endnu i 1793 
(»Tilskueren«, 12. Avg.): mon vi ikke har været lidt for 
redebonne til at glemme og miskænde, hvad vi eje i »Stærk- 
odder« ? — For resten tilfojer han: »Men er og det egentlige 
heltedigt passende for vor tidsalder.« 

felse. Så forsvandt digteren ind i økonomi- og com- 
merce-kollegiet. Han skriver sit prisskrift »Om en hoj- 
skoles anlæg i Norge« (1796), en afhandling om »den 
københavnske Waisenhus-stiftelses« genopbygning (1796) 
m. m. En enkelt gang vovede digteren sig dog ud 
igen. I 1795 udgav han »Serenaden eller de sorte 
næser« , et meget tarveligt syngespil. Man vil udfinde 
en ukændt elsker, der giver serenader, ved at få hans 
næse sværtet. De optrædende er udelukkende bønder; 
vi er endnu i den Thårupske bonde-idyls tid, men 
Prams stykke står langt under »Høstgildet«. Det op- 
nåede 9 opførelser i 10 år. Men et par måneder for 
»Serenaden« gik over scenen, havde Pram fået et 
andet stykke frem paa teatret; det var ^Ægteskabs- 
skolen. En komedie i 5 akter.«* Det er Prams bedste 
skuespil og det gjorde lykke. 

Teknisk set har stykket sine store mangler. Vil- 
helm Stjernholm, der er bleven skuffet i sit ægteskab, 
har fået mistillid til alle kvinder. Han bilder sig ind, 
at hans broder Albert bliver bedraget af sin hustru, 
og sætter så en intrige i gang for at åbne hans ojne. 
Den intrige er imidlertid så kunstig og så unaturlig, 
at det virkelige liv sikkert aldrig har kændt noget lig- 
nende. Og tilmed har forf. ikke kunnet gore os in- 
trigen forståelig, uden ved, på en meget kluntet måde, 
at lade ophavsmanden forklare den i en enetale. Sær- 
lig mod slutningen bliver intrigen holdt gående på en 
aldeles meningsløs måde, blot for at få de 5 akter ud 
af det. 

Hvad er Prams mening med dette arbejde? Ja, 
det er ikke så let at sige. Vilhelm Stjernholm havde 
giftet sig med Constance ; et inklinationsparti. »Vi var 

* Stykket blev forst trykt i Rahbeks udgave af Prams »Ud- 
valgte digteriske arbejder«, II (1825). I 3. bind offentlig- 
gjordes et andet indtil da utrykt skuespil *Brønden<^, som 
var blevet opført nogle gange på det kgl. teater (1ste gang i 
Decbr. 1800). Det står betydeligt under »Ægteskabsskolen«. 

så forlibte i hinanden, så det var en lyst. Hun havde 
læst i Pamela og frøken v. Weissensøe, hvorledes man 
skal have det . . . Men hvad skete? Forlibelsen og 
det hele romanvæsen gik over.« De blev gensidig 
skuffede over hinanden og levede som hund og kat. 
Hans broder Albert havde derimod gjort et fornuft- 
parti; men han og hans hustru finder — efter nogen 
kamp — hinanden i gensidig kærlighed. 

Skal det så sige, at fornuftpartier er at foretrække 
for inklinationspartier? Just ikke det måske, men vel 
nok, at et romantisk inklinationsparti ofte er et for- 
nojeligt forspil til et bedrøveligt drama. Og her kunde 
Pram jo tale af erfaring (jfr. HI, 1, s. 35). Var ikke 
også hans ægteskab begyndt som et inklinationsparti 
med romantisk forlibelse, og selv om det ikke endte 
med, at han — som Vilhelm Stjernholm — opdagede, 
at hans »Amaryllis var en arrig havgasse, en herske- 
syg, indbildsk, dum ting,« så var det der skete, dog 
slemt nok. 

Efter den Oktoberdag i 1790, da Baggesen havde 
haft den oprivende samtale med Seline (jfr. HI, 1, s. 
234), kom han ikke meget i Prams hus. Men fru 
Pram trængte til en, der kunde beklage hende og 
sværme lidt for hende; hun fandt så en erstatning i 
Oluf Christian Olufsen, forfatteren til > Gulddåsen«, der 
allerede inden Baggesens tilbagekomst havde fået ad- 
gang til Prams hus^ Det ny forhold blev imidlertid 
ikke ganske det samme som det foregående: mere af 
et venskabsforhold fra Olufsens side, og mere et moder- 
ligt fra fru Prams*. 

Olufsen var på en længere udenlandsrejse fra 
1793—96, og forholdene i det Pramske hus var i denne 
tid flere gange næsten fortvivlede. Fru Pram længes 



* Men der er dog også ligheder : kælenavne fra den Bagge- 
senske periode, som Susmama, suselig osv. anvendes endnu, 
og fru Pram kan nok i sine breve vise en del behagesyge, 
selv med hensyn til sin dtagt. 

efter Olufsen og ønsker — som hun skriver i et brev 
til ham — at han sad på det gamle sted i sofaen ved 
hendes side ; der var meget at tale om. Og da Olufsen 
ikke længere er tilstede og kan gyde oUe på de op- 
rorte vande*, kan bølgerne undertiden gå hojt nok. 
Solskin og storme veksler. Undertiden hedder det i 
Prams breve til Olufsen: »min elskelige kone«, men der 
kan også komme udbrud som dette: »Min kones hel- 
bred er som i de forste tider, du kændte hende eller 
for, og bliver fra vinterens begyndelse stedse slettere. 
Hendes astma, og med den hendes vrantenhed og uom- 
gængelighed eller utålelighed til at omgås, tager til 
hver dag. Jeg har holdt ørene stive, så længe jeg har 
kunnet, men min tålmodighed, som omsider er opbrugt 
til sidste krumme, hjælper mig nu ikke mere til at ud- 
holde, ja end ikke til at reparere, hvad der daglig øde- 
lægges ved disse storme af det der skulde gore livet 
tåleligt. Jeg er hende forhadt; hun afskyr mig som 
et nederdrægtigt afskum af al lumpenhed . . . Tavs, 
sukkende, bitter og vredagtig i de blideste ojeblikke 
hader hun alt sælskab, al menneskeomgang.« — »Jeg 
for min del omgås ikke længer med noget menneske. 
— Jeg har nu begyndt at leve ganske for mig selv 
under stormene . . . Jeg spiser her [på hans studere- 
værelse], ligger her oppe og al kommunikation er af- 
brudt.« 

Til de ægteskabelige sorger kom så økonomiske 
bekymringer. Den historiske artikel i »Minerva« havde 
Pram søgt at holde i en objektiv tone. Imidlertid, 
helt kunde han ikke skjule sin personlige overbevis- 
ning, og det vakte misnoje på hojere steder. De frem- 
mede ministre, skriver Pram i et brev (25. Oktbr. 1793), 
der anser »Minerva« for et ministerielt blad, gor ide- 
lig forestillinger angående min historiske artikel, »som 



* 



Pram bruger i et brev til Olufsen (25. Oktbr. 93) det udtryk: 
du har nu i 4 år »hjulpet os frem ad livets vej.« 

den svenske og den prøjsiske endog for 14 dage siden 
have gjort.« Han får derfor jævnlig påmindelser fra 
hojere steder, og går ofte i angst for, at »frit hus i 
kastellet bliver hans Ion.« 

Der var jo den udvej at opgive »Minerva«, men, 
skriver han i et andet brev (7. Decbr. 1793), »jeg kan 
ikke undvære »Minervas* indtægt, og den skal jeg 
skrive uden næsten et ojebliks tid til at læse, næppe 
hvad jeg selv skriver. — Går den historiske artikel 
ud, så ryger »Minerva«.« Resultatet blev alligevel, at 
han opgav dette tidsskrift, som han selv havde været 
med til at stifte og hvis egentlige bærer han var. 
Rahbek overtog udgivelsen alene, »uden at værdige 
Pram et ojebliks samtale,« og overlod ham desuden at 
betale »Minervas« gæld. ^ 

Pram så sig om efter en vej ud af disse fortviv- 
lede forhold. Han troede han opdagede en, men den 
gik rigtignok langt ud i den vide verden, til et kon- 
sulat i Tunis. Der blev snakket frem og tilbage om 
planen. Fru Pram kunde ikke blive enig med sig 
selv, om hun vilde eller hun ikke vilde. Det hele blev 
til ingen ting, hvad Olufsen beklager i et af sine breve 
til Pram (16. Febr. 1794): »Vilde din kone ikke eller 
ikke gærne følge med, så vilde hun have kunnet leve 
bedre i København og du i Tunis, end I nu leve. 
Denne art af skilsmisse forekommer mig som en af de 
storste lyksaligheder, du eller hun kunde ønske.« 

Så blev alting ved at gå i siri gamle gænge: sol- 
skin og storme vekslede med hinanden, og Pram var 
snart fortvivlet, snart forhåbningsfuld. Var dette liv så 
i sin helhed et lykkeligt eller et ulykkeligt? Pram sva- 
rer selv på sporgsmålet. Han har en dag fået et slag 
i hovedet, og det har bragt ham til at tænke på døden. 
I en stille midnatstime, på grænsen af det gamle år- 
hundrede (3. Febr. 1800), sætter han sig så til, i et 
brev til Rahbek, at kaste et blik tilbage over sit liv: 
»Alting vel overvejet har jeg været meget lykkelig; det 

er, uagtet jeg har følt meget af det, der dog nok for- 
tjæner storligen navn af lidelse og jammer, så har jeg 
nydt med af alle slags af livets virkelig sande sød- 
heder.« Og når han regner efter, får han det facit: 
at summen af alle sødhederne opvejer summen af alle 
sorgerne. 

Det er dog en underlig måde at opgore sin livs- 
bog på; men Pram holdt meget af at regne. Han 
hørte jo ogsaa hjæmme i økonomi- og commerce- 
koUegiet. 



IV. 
Teatret. — P. A. Heiberg, 

Vi kommer nu til de forfattere, som hidtil havde 
båret dramaet oppe. Lad os til en begyndelse se på 
forholdene ved det kgl. teater. 

I Maj 1792 var der kommet en ny teaterdirektør, 
grev F. A. C. Ahlefeldt. Han havde i 15 år opholdt 
sig i udlandet, især ved det markgrevelige hof i Ans- 
bach, og havde der, om end på en noget overfladisk 
måde, sysselsat sig med skuespilvæsen og teaterforhold. 
I begyndelsen vakte han stor tilfredshed som teater- 
direktør. Han søgte at vinde stemningen for sig ved 
reformer og store løfter og en galant, affable optræden, 
både over for skuespillere, forfattere og pubhkum. Han 
nærmede sig Rahbek, tidens vigtigste teaterrecensent, 
på en meget forekommende måde, besøgte ham på 
Bakkehuset, udbad sig hans venskabelige råd og vink 
osv. Rahbek opgav i 1793 udgivelsen af sine > Dra- 
matiske tillæg« (til > Morgenposten«), og så sagde by- 
sladderen, at han var bleven underkøbt af Ahlefeldt til 
ikke at skrive noget mod teatret. 

Glæden varede imidlertid kun kort. Grevens arro- 
gante væsen kom tidlig til udbrud over for skuespillerne 
— han afskedigede pludselig et par af dem — og det 
viste sig snart, at han var ganske blottet for forståelse 
af teatrets konstneriske opgave. Fra Tyskland havde 
han medbragt en forkærlighed for Kotzebue, Iffland og 
Jiinger, og bidrog ikke lidt til at skaffe dem indpas på 
den danske scene. Ganske vist søgte han også at 
fremkalde originalarbejder*, men her kom han snart, 
ved sin ofte anmassende og hensynsløse optræden, på 
kant med forfatterne, frem for alt da med Heiberg. 
Imellem ham og Ahlefeldt udbrød der i begyndelsen 
af 1793 en skarp fejde (jfr. s. 27), og derved kom 
Rahbek i en slem knibe. Heiberg havde nemlig meget 
let ved at blive fornærmet på ham ; han syntes , at 
Rahbek altid havde en vis tilbojelighed til at være 
gode venner med magthaverne, han turde ikke tage 
afgorende parti osv., og nu havde jo rygtet udpeget 
Rahbek som Ahlefeldts literære konsulent. Så var der 
ikke andet for Rahbek at gore end at bryde med 
teaterchefen. D. 8. Avgust sendte han ham i et brev 
følgende udfordring: »Dette brev, hr. greve, er min 
stridshandske; fra nu af tales vi offentlig ved, hvad 
Deres administration angår.* Nu havde altså forfat- 
terne begyndt krigen mod teaterchefen, og dennes stil- 
ling blev, inden ret længe, uholdbar. Allerede i Av- 
gust 1794 fik han sin afsked. Imidlertid, Ahlefeldts 
store løfter havde virkelig lokket en del dramatiske 
arbejder frem, så at der omkring 1793 syntes at være 
tegn til en ny opblomstring i den dramatiske literatur. 
I sæsonen 1792—93 blev der givet ikke mindre end 16 
nye stykker, der næsten alle blev modtagne med bi- 
fald; flere af dem var originale danske arbejder, deri- 

* Det hedder i i>Iris« for Oktbr. 1793 (s. 91): *Den fortjæneste 
har den nuværende teaterdirektør unægtelig af den danske 
Thalia, at han opmuntrer de dramatiske autorer, så at de nu 
ret kappes om at berige skuepladsen med originalstykker.« 

blandt F. H. Guldbergs »Lise og Peter =c og, frem for 
alt, Olufsens »Gulddåsen«.* 



Ved slutningen af det foregående tidsrum var Hei- 
berg i færd med at udgive sine skuespil i en samlet 
udgave; 2. del kom i begyndelsen af 1793. Så traf 
det sig, at han i efteråret 1792 havde forskellige 
forhandlinger med teaterchefen, i anledning af en 
påtænkt opførelse af syngestykket »Indtoget«. I disse 
samtaler berorte Ahlefeldt flere gange, at teatret 
manglede små stykker på én akt; han ønskede, at Hei- 
berg og andre vilde tænke på at afhjælpe denne man- 
gel. Foreløbig havde Heiberg ikke tid og ikke lyst. 
Men i begyndelsen af 1793 skrev han y> Hofsorgen eller 
testamentet Komedie i 1 akt« \ og indsendte den i 
slutningen af Februar til teatret. Det gav anledning 
til en skarp brevveksling mellem ham og teaterchefen, 
der pludselig fik betænkeligheder og ikke vilde have 
noget med »Hofsorgen« at gore; han vilde ikke engang 
bryde konvolutten om stykket. Ja Heiberg måtte sætte 
notarius publicus i bevægelse for at få et svar på sine 
breve til ham. 

Havde Ahlefeldt brækket konvolutten, kunde han 
for resten godt have forsvaret at kassere stykket; ti 
det er meget tarveligt. Det skal være en satire over 
det borgerlige snobberi, der ser det som sin egentlige 
livsopgave at være en hale, der følger hver eneste be- 



* I Februar 1796 bekændtgor teaterdirektionen i »Adresseavisen* 
(nr. 38) følgende: den forefandt ved sin tiltrædelse i som- 
meren 1794 en del til den forrige bestyrelse indleverede 
stykker, dels originale, dels oversatte. Under den nuværende 
bestyrelse er der imidlertid indleveret så mange arbejder — 
og dem må censorerne forst bedorome — at den har nok for 
dette teaterår og en del af det følgende. Forfatterne til de tid- 
ligere indleverede stykker anmodes derfor om at afhente disse. 

vægelse af hoffet: bære sorg, når det bærer sorg osv. 
»Denne elendige higen efter den falske ære,« hedder 
det i fortalen (s. 48) til »Hofsorgen*, »denne skamme- 
lige afgudsdyrkelse med rang og tomme titler har bi- 
draget til at fordærve verden, og fordærver den langt 
mere, end man ved forste ojekast tager sig i agt for.« 
Denne fordærvelse har han stadig søgt at bekæmpe, 
og det er også opgaven for dette stykke. 

Men opgaven er ikke lykkedes for Heiberg. Fi- 
gurerne er så konstruerede, så stive, som var de klip- 
pede ud af kartonpapir. Og handlingen falder fra 
hinanden. Allerede titelen antyder en dobbelthed og 
denne dobbelthed kan forfatteren ikke få smæltet sammen 
til en enhed. Intrigen bygges over en påtænkt testa- 
mentforfalskning, som ikke har det fjærneste at gore 
med det egentlige æmne for stykkets satire; og opløs- 
ningen af knuden kommer så pludselig og uvæntet, 
som om man løb panden mod en væg. 

Men dårligt eller ikke dårligt — Ahlefeldt havde 
selvfølgelig ikke lov til at behandle Heiberg på en så 
hensynsløs måde. At denne sag ærgrede Heiberg, er 
derfor ganske forståeligt; men kun et meget irritabelt 
menneske vilde i den anledning have taget sådan på 
vej som han gjorde *. Han gav en meget vidtløftig 
redegorelse for sit og Ahlefeldts mellemværende, af- 
trykte bl. a. hele deres brevveksling i den subskrip- 
tionsplan på 3. del af sine skuespil, som han udsendte 
i Avgust 1793**. Afsætningen af de to forste bind af 



* At Tode i »Iris« roste Ahlefeldt (jfr. s. 26 anm.), og at ud- 
giveren af dette tidsskrift, boghandler Poulsen, tilegnede Ahle- 
feldt det 10. bind af det, er nok for Heiberg til straks at 
gore to slutninger : at Tode blev særlig favoriseret af greven, 
og at han i sine nysnævnte ord vilde give ham selv, hans 
gamle konkurrent, et lille spark. 

♦* Et par andre forfattere blandede sig ind i striden. En ano- 
nym udgav >Notabene ved hr. Heibergs klage,« et meget 
tarveligt produkt. Den fra Heibergs processer bekændte ad- 

»Skuespil« — som Heiberg selv var forlægger af — 
havde nemlig været så dårlig, at han med fornojelse 
modtog bogtrykker Schultz's tilbud om at afkøbe ham 
oplaget og overtage forlaget af bind III, hvis der blev 
tegnet et tilstrækkeligt antal subskribenter. Derfor kom 
denne subskriptionsplan. 

Bemærkningen om afsætningen leder Heiberg ind 
på en omtale af hans forhold til kritiken. Han gor op- 
mærksom på, at intet af tidens tre kritiske blade endnu 
havde omtalt de 2 forste bind af »Skuespil«, skont de 
dog havde udbasunet skrifter, som var senere og ikke 
vigtigere*. »De der have haft lyst og lejlighed,« fort- 
sætter Heiberg, »til at holde skridt med litera turens og 
i særdeleshed teatrets historie i de sidste år, kunne 
ikke have undgået at lægge mærke til de forhindringer 
og anstødsstene, som jeg stedse har været så uheldig 
at møde på min dramatiske bane. Jeg er bleven ind- 
viklet i fejder, blot fordi mine skuespil ere spillede 
med storre bifald end nogle andres; snart har idéen 
til mine komedier været lånt, eller, i kritikens sprog, 
stjålet, og følgelig ikke original, snart har den været 
alt for meget original; snart have mine stykker mang- 
let nationalånd, og snart have de haft alt for stor over- 
flødighed deraf; og selv de der, af en eller anden år- 
sag, have fundet mine komedier at være tålelige, ja 
endog gode, have ikke villet tillade mig at skrive 
syngestykker. — Ikkuns få af vores skribentere have 
vovet, dog vel at mærke under anonymitetens skjul, 



vokat Klingberg skrev >Quid juris?« nr. 1—2 (Maj — Juni 
1794), hvorpå fulgte et par småskrifter af Joh. Werfel. 
* Suhskriptionsplanen lader Heiberg aftrykke i bind III, 1. hft. 
af > Skuespil«, forsynet med en del nye noter. Her oplyser 
han, at »Lærde efterr.« og >Kritik og antikritik< senere har 
anmældt dem. > Derimod har det i et par år set ud, som 
om det sidste blad [»Kritik og analyse«] ikke vil tilstå mig 
den ære, at høre med til de danske skribentere.« Det er atter 
en hilsen til Tode. 

ligefrem at erklære mine syngestykker for vås, ussel- 
heder og flovheder, men næsten alle, lige indtil gud- 
inden >Dana« [et ubetydeligt månedsskrift], have været 
enige om at sige det samme på en forblommet måde.« 
Alle de beskyldninger, som hidtil ere rettede mod mine 
syngespil, skal jeg imidlertid fuldstændig »afbevise« i 
det tredje bind. 

»Dog, de ubehageligheder, som forfattere og skri- 
bentere have forårsaget mig, have langt fra ikke været 
så betydelige, som de der have mødt mig fra andre 
kanter.« Afskyeligst ere »sådanne beskyldninger, der 
krybe lumsk frem i mørket, der hviskes fra øre til øre, 
og det på sådanne steder, hvor den anklagede ikke 
kommer og ikke kan komme.« Den mand, der én 
gang har fået ord for at have mod til at tale frit, kan 
næppe »skrive ti linjer, uden at de jo ere underkastede 
hundrede vrange fortolkninger.« Det er lykkedes disse 
snoge, som kan trække gift ud af enhver blomst, det 
er lykkedes disse krybende dyr at gore mine arbejder 
forhadte i de såkaldte hojere cirkler, »fordi jeg aldrig 
har kunnet nedlade mig til at kalde hvidt, hvad der 
er sort.« I disse kritiske tider har man en sjælden 
ævne til alle vegne at finde »Franskmænd og Jako- 
binere«, »friheds- og ligheds-principia.« Også det er 
blevet en anstødssten for mine dramatiske arbejder. 

»Snart skal jeg aldeles nedlægge pennen, og trække 
mig tilbage inden nogle få udsøgte venners kreds, og 
derfra, med en tavs foragt, holde oje med de neder- 
drægtige hyklerier, de skammelige bedragerier og de 
millioner underfundigheder, der bevægede mig til at 
bruge pennen; ti jeg er ked af at se skurken gå mig 
skulende, og dog triumferende, forbi, fordi han vidste 
midler til at gore sandheden mistænkt og til at lede 
den ellers årvågne retfærdighed på afveje. Denne er 
min faste besl\itning i henseende til forfattervæsenet i 
almindelighed, det teatralske som mit yndlingsfag und- 

tagen*; ti måske blidere conjuncturer kunne en gang i 
tiden opfordre mig til atter at vove mig ud på denne 
bane, hvor jeg imidlertid med glæde skal se på de 
mænds fremskridt, der ere heldigere end jeg til at 
kunne parre hoffets og publikums yndest med hin- 
anden. « 

Da Heiberg optrykker subskriptionsplanen i for- 
talen til »Hofsorgen« (dat. 24. Juni 1794) tilfojer han 
følgende anmærkning: »Himmelen bliver alt mere og 
mere mørk; skyer trække op over literaturens hori- 
sont, og hvo fortænker mig, om jeg frabeder mig den 
ære at være den tordenleder, som forst trækker uvej- 
ret til sig. Jeg skylder publikum at sende denne bog 
ud i verden. Den må gå sin skæbne i møde; og der- 
efter nedlægger jeg min pen på sandhedens og fri- 
hedens alter, til hvis ære den har været helliget. Så 
længe som politiken skal være verdens forste guddom, 
så længe ve den, der ofrer på hine altere! Mine ord 
og min pen ere underkastede fiskaler, magtsprog og 
lænker. Ikke så mine tanker: de ere evig frie; ikke 
så min overbevisning: den er evig urokkelig.« 

Således lyder Heibergs literære testament. Havde 
han nu virkelig god grund til at opgore sit bo og 
trække sig ud af forretningen? For det forste chikane- 
rierne fra teatrets side; dem var det, som allerede 
sagt, aldeles urimeligt at gore så meget væsen af. Ad- 
skillige andre forfattere kunde ligeledes beklage sig 
over teaterdirektionen, og gjorde det da også af hjær- 
tens grund**. Heiberg står slet ikke her som en en- 
som martyrskikkelse. 



* Det sidste nummer af »Rigsdalersedlens hændelser«f udkom 
Decbr. 1793; det næstsidste var kommet i Septbr. 1790. Dette 
skrift havde aldrig vundet sikkert fodfæste i læseverdenen, 
og det var dets egen skyld. Det er altså nærmest visedigt- 
ningen han tænker på at opgive. 
** Blot et par eksempler: C F. Thessen indleverede 1787 et 
skuespil »Velgéreren«. Den daværende teaterchef, Warnstedt, 

Og nu kritikens forurettelser over for ham. Hei- 
berg er her lige så urimelig. Datidens kritik var i sin 
helhed meget anerkændende over for hans dramatiske 
virksomhed, og når den — i mådeholdne udtryk — 
dadlede noget af den, f. eks. hans syngestykker, havde 
den i hovedsagen ret. 

Men det var, efter Heibergs eget udsagn, heller 
ikke den offentlige literære kritik, som var værst ved 
ham. Nej, det var den private kritik, der med sine 
vrange fortolkninger og udlægninger luskede omkring i 
krogene, tit på steder, hvor det var umuligt at få fat 
på den og imødegå den. Heiberg tænker her på sin 
polemiske virksomhed og de ubehageligheder for ham, 
som den gav anledning til. Her er der imidlertid to 
ting at lægge mærke til. For det forste : Heiberg havde 
flere gange fortjænt at få ubehagelighederne, f. eks. 
når han i »Virtuosen« retter direkte og urigtige sig- 
telser for uredelighed mod nogle af statens embeds- 
mænd, eller når han, som i »Vor klub er dog en her- 
lig sag,* kommer med udtalelser, der kunde medføre 
alvorlige politiske følger for vort forhold til udlandet. 
For det andet: selv om nogle af ubehagelighederne 
var ufortjænte — f. eks. den i anledning af »Indtogs- 
visen« — så burde Heiberg dog aldrig have glemt, at 
en samfundsreformator altid må være forberedt på 



lod rollerne udskrive, men så hvilede det, til Ahlefeldt kom. 
Han sagde, det var noget »skidt«. Kronprinsen ønskede at 
læse stykket og fik det; men hos ham brændte det i 1794. 
Så skrev forf. det op igen, indsendte det atter, men det blev 
ikke antaget; hverken Thårup eller de andre direktører havde 
tid til at læse det. Så udkom komedien, efter 9 års lidelser, 
i trykken (1796). Alt dette gor fortalen rede for. 

P. H. Haste indleverede i Maj 1793 et heroisk syngespil 
»Ariana« til teatret. Ahlefeldt antog det; men efter at det 
havde hvilet 2 år i teaterarkivet, blev det forkastet af den 
nye bestyrelse (Hauch, Thårup, Kierulf). Samme skæbne fik 
et andet stykke af ham, »PlejesOnnen«. For alt dette gores 
der udførlig rede i fortalen til >Ariana« (trykt 1795). 

også at komme til at lide uforskyldt Og i den ufor- 
skyldte lidelse må han ikke tage sin tilflugt til jeremia- 
den, blive fornærmet og trække sig tilbage i sit telt. 

Men det er det Heiberg gor. Der er noget af en 
jeremiade i de oven for anførte udtalelser, og han træk- 
ker sig tilbage fornærmet og mismodig. Efter at han 
i begyndelsen af 1793 havde skrevet »Hofsorgen*, op- 
giver han i en række år næsten al liter ær beskæftigelse. 

I subskriptionsplanen havde Heiberg antydet den 
mulighed, at han under »blidere conjuncturer« igen 
vilde vove sig frem på scenen. De kom meget hur- 
tigt; ti allerede i Avgust 1793 fratrådte jo Ahlefeldt 
sin plads, og dermed var hofregimentet forbi. Den nye 
bestyrelse, A. W. von Hauch, Thomas Thårup og 
Edvard Storm*, med sit »literære« præg, varslede om 
lysere dage for skuepladsen og skuespilforfatterne. Men 
Heiberg tav, og tav så længe han var i Danmark; han 
indsendte intet arbejde til teatret, og han lod intet 
skuespil trykke**. Men måske han vendte sig til an- 
dre af poesiens områder? Heiberg skrev fra 1793 — 
1800 omtrent 30 viser, hvoraf de fleste er uden betyd- 



♦ Storm døde aUerede i September, og blev så efterfulgt af 

Jorgen Kierulf. 
** Måske der er én undtagelse fra tavsheden: »Menneske- 
haderen eller de falske formodninger. Komedie i 5 akter.« 
Den blev forst trykt i »Samlede skuespil«, 1. del (1806), men 
den er måske bleven skreven lige i slutningen af hans op- 
hold her i landet. (Jfr. efterskriften til 3. del af »Samlede 
skuespil«). Stykkets hovedfigur er Alvis, der bilder sig ind, 
at han har en særlig ævne til at slutte fra det han ser, til 
det han ikke ser; men han drager uafbrudt gale slutninger. 
Æmnet kunde have passet for en vaudeville; her er det 
trukket ud til en komedie på 5 akter. Hovedfiguren er »ou- 
treret« ud over alle rimelighedens grænser, og intrigen er 
alt for »arrangeret«. Stykket er uden værdi. — Har komedien 
en baggrund: hans eget liv? Var det de »falske formod- 
ninger«, som han selv var genstand for, der gav ham 
idéen? 

V. Running: Rationalismens Tidsalder. III, 2. 3 

ning, medens nogle stykker har interesse ved deres 
vid og deres polemik^*. 



V. 

Nutidskomedien: Tode. — Th, Thårup, — 0. C. Oluf- 
sen, — Enevold de Falsen. 

I en efterskrift til sin komedie »Ægteskabsdjæ- 
velen« (1783) udtaler Tode sig således: Både i dette 
og mine to foregående stykker finder man lærdomme 
som kunne gavne. »Og så længe jeg véd, at ingen af 
vore egne mesterstykker i moralsk nytte kændeligen 
overgår mine forsøg, så skal jeg, til trods for selvgjorte 
genimænd [o: Rahbek o. a.], være stolt af det bifald 
de finde.« 

Denne frejdige forsikring blev givet, da Tode endnu 
var en opgående dramatisk stjærne ; men allerede i det 
foregående tidsrum var denne stjærne begyndt at dale. 
Han havde i 1788 gjort fiasko med »Bussemanden«**, 
men da den Ahlefeldtske sol begyndte at kalde en ny 
afgrøde frem, begyndte det også at rore sig i Tode. 
Han slog nu ind i en ny genre, syngespillet, idet han 
fik »Husarerne« opført i begyndelsen af 1794. Det var 
forsynet både med prolog og epilog, i hvilke der blev 
sagt publikum pæne ting. Det nåede imidlertid kun 2 
opførelser mere end »Bussemanden« (1 gang). Så ud- 
gav han det, noget omarbejdet, under titelen »Theresia«, 
med en fortale, hvori han bad publikum om at be- 



* Flere af dem vil blive omtalte senere. 
** Han havde endvidere i »Iris« (April— Decbr. 1792) ladet 
trykke en original komedie »Alle i vildrede«; men den nåede 
ikke en gang til at blive særskilt udgivet. 

domme det »som et forste forsøg i dette fag.« Men 
det hjalp ikke, stykket gik alligevel til bunds^ og så op- 
gav Tode ævred*. 

Thårup^ der jo virkelig havde skabt en ny genre, 
den dramatiske idyl, med »Høstgildet« og »Peters bryl- 
lup«, tier stille i dette tidsrum. I 1802 prøver han at 
tage tråden op igen med »Hjæmkomsten. Syngespil i 
én akt* Men det mislykkedes, og af gode grunde. 
Stykket skulde skildre stemningen den mindeværdige 
April-dag 1801; men Skærtorsdags-kampen på Konge- 
dybet hører til det ny århundrede, og om det måtte 
der synges i nye toner. 

Dette resultat ser noget bedrøveligt ud. Heldigvis 
har vi et par lyspunkter tilbage. D. 2. Maj 1793 op- 
førtes på det kgl. teater > Gulddåsen« . Komedie i 5 
aktere**. Stykket var anonymt, og der vågedes i be- 
gyndelsen strængt over anonymiteten. Men efterhånden 
sivede der et rygte ud om, hvem forfatteren var: Oluf 
Christian Olifsen***. 

Olufsen, der var født i 1764, havde taget land- 
måler-eksamen, og blev i Maj 1793 udnævnt til lærer 
ved det Classenske agerdyrknings-institut, der skulde 
oprettes på Corselitze på Falster. Foreløbig gik han 
på en 3årig udenlandsrejse (1793 — 96), for at sætte sig 
ind i andre landes agerbrug. Da han forbavsede sin 
samtid — og eftertid — med »Gulddåsen«, havde han 
ikke skrevet andet end »Jochum og Maren« (1790), en 



* Ret betegnende slår han nu over i Tysk, og skriver tre skue- 
spil på dette sprog: »Natur und liebe« (1794), »Roschen und 
Hannchen« (1798), *Die erscheinungen« (1800), 
♦* Det blev udgivet i trykken samme år. 
*♦♦ Nærværende forfatter finder ingen anledning til her at gå 
ind på sporgsmålet om, hvorvidt Olufsen er den virkelige 
og eneste forfatter af »Gulddåsen«, men skal med hensyn 
hertil nojes med at henvise til »Ude og hjæmme« for Oktbr. 
1878 (afhandling af Schwanenflijgel), J. Steenstrup: Fra for- 
tid og nutid (1892), C. Behrens: Forfatterskabet til »Gulddåsen* 
(1892) og »Dannebrog« for 2. Decbr. 1898 (Schwanenfiiigel). 

3* 

tarvelig parodi på P. A. Heibergs syngestykke »Selim 
og Mirza« (jfr. III, 1, s. 293). 

Indholdet af »Gulddåsen« er dette: En enkemand, 
proprietær Visberg, har en husbestyrerinde, jfr. Æbel- 
toft; hun og hendes broder, der er forvalter på går- 
den, er et nydeligt kæltringpar, der i forening ud- 
plyndrer den godtroende Visberg. Jomfruen når ea 
sådan magt over ham, at han til sidst en gang lover, 
at han vil ægte hende den følgende dag. Det næste 
skridt er det at få broderen, forvalteren, gift med Vis- 
bergs datter, Vilhelmine. Hun elsker ganske vist en 
ung mand Landsvig, men ham søger jomfruen at gore 
uskadelig ved bagvaskelser. Proprietæren har en gang 
mistet en gulddåse, som har tilhørt hans afdøde hustru, 
og nu påstår jomfru Æbeltoft, at det er Landsvig, som . 
har stjålet den. 

Så optræder den person, der, ligesom Henrik hos 
Holberg, skal spinde intrigens tråde. Det er Landsvigs 
ven Vandby. Forst må han få det truende giftermål 
mellem Visberg og jfr. Æbeltoft forhindret, eller i alt 
fald skudt lidt ud. I det ojemed bortfører han jom- 
fruen og sætter hende ud i en stor mose, hvor hun i 
flere timer tradsker rådløs omkring. Dernæst får han 
gennem en række intriger godtgjort, at det er det ædle 
søskendpar, der selv har stjålet dåsen. Så jages bægge 
Æbeltofterne på porten, og de elskende får hinanden. 

Dette æmne passede til at behandles i et lettere 
lystspil i et par akter. Men forfatteren har begået den 
fejl at trække det ud til 5. Derved er det blevet bredt, 
udtværet og løst i bygningen på flere steder. Intrigen 
glider af og til ud i det farceagtige og utrolige, f. eks. 
bortførelsesseenen. Men karaktertegningen er gennem- 
gående god, nogle steder ypperlig — i alt fald når man 
ser arbejdet ind i dets literaturhistoriske sammen- 
hæng. Vi har her et morsomt galleri af slyngler, og 
forfatteren har frembragt en ypperlig virkning ved at 
lade dem forsøge på gensidig at narre og snyde hin- 

anden. En scene er særlig udmærket : da jomfru Æbel- 
toft har fået løfte om at blive mad. Visberg, gor hun 
pludselig fronts mod sin broder, forvalteren: nu skal 
han holde op med sine snyderier, for nu vil de jo gå 
ud over hende selv. Men en trussel om at røbe hen- 
des gavtyvstreger tager modet fra hende. Så er der 
ikke andet at gore end at optage ham i kompagni- 
skabet ved at få ham gift med datteren. — Også re- 
plikskiftet er mange steder mærkværdig godt. Det er 
ejendommeligt for de fleste af den tids skuespil, at re- 
plikerne ofte er så underlig træede, døde, som om de 
blev frembragte af talemaskiner og ikke af mennesker. 
Men i > Gulddåsen« træffer man ikke så sjælden på 
virkelig levende repliker. — Tager man stykket som 
helhed, må man sige: det er, næst efter Holbergs ko- 
medier, det bedste lystspil i 18. århundrede. 

>Gulddåsen« var en smuk begyndelse; den kom 
lige i det forste år af tidsrummet, som en vårbebuder. 
Men våren kom ikke. Olufsen tav til ind i det ny år- 
hundrede, og det varede 4 år, for der kom en anden 
nutidskomedie , som blot nogenlunde kunde tåle en 
sammenligning med > Gulddåsen«. Det var Falsens 
> Dragedukken«. 

Enevold de Falsen havde gjort en hurtig karriere; 
i 1777 blev han, 22 år gammel, assessor ved overhof- 
retten i Norge. Også som forfatter var han tidlig på 
færde: i sit 21de år skrev han en borgerlig tragedie, 
»Salvini og Adelson«, der efterfulgtes af andre drama- 
tiske arbejder. Men i 1789 blev han uden ansøgning 
udnævnt til lagmand over Nordland og Finmarken, nok 
på grund af en privat skandalehistorie. 2 år efter 
blev han dog assessor ved Hojesteret i København. 
Han var i sine yngre år ivrig liberal, men svingede 
senere over i konservatisme og loyalitet. Omsvinget 
mærkes f. eks. af hans prolog »Festen i Valhal«, der 
blev fremsagt på teatret på kongens fødselsdag 1796: 
Hermod har fra en udflugt til jorden bragt kongens, 

Christian d. syvendes, buste med op til Valhal; ejnherjer 
bærer den frem, guder og norner opstiller sig omkring 
den, medens Freja sætter en krans paddens hoved og 
valkyrier omvinde den med guirlander. — Og alt dette 
er ganske alvorligt ment. 

Falsen skrev i årenes løb en del dramatiske ar- 
bejder, men de fleste af dem er et godt stykke under 
det respektable, og kun ét står lidt over det. I 1797 
udgav han »Dragedukken, Et syngespil i 4 akter, ^l 
som vakte en del opmærksomhed. Recensenten i 
»Lærde efterr.« udbryder: »Så kvægende som et klart 
kildevæld må være for vandreren, der traver tørstig og 
vansmægtende gennem sandige heder, så glædeligt er 
det for den, der vansmægter i vor dramatiske litera- 
turs nuværende sandørk, om end nok så sjælden, at 
træflFe på en rig og klar åre af det kastaliske væld.< 
Stykket fortjæner, rent æstetisk set, »en hoj rang blandt 
danske snilleværker« ; men desuden har det moralsk 
fortjæneste, ti digteren har »med ædel kækhed påtalt 
en betydelig misbrug i vort skattevæsen.« — På tea- 
tret kom det forste gang frem d. 14. Marts samme år^ 
og opnåede over 40 opførelser. 

Indholdet af stykket er dette: En fattig skomager^ 
Jakob, er lige bleven overrasket af sin hustru med 
tvillinger. Da han ingen udvej ser til at forsorge dem, 
beslutter han at lægge den ene af dem uden for en 
velhavende urtekræmmers dor. Hans kone, som ikke 
kan udholde tanken om at miste et af sine born, læg- 
ger en udpyntet dragedukke i kurven i stedet for tvil- 
lingen. Skomageren anbringer kurven uden for urte- 
kræmmerens dor, men denne griber ham på fersk 
gærning, og tvinger ham til, ikke blot at bære kurven 
hjæm igen, men også til at tage et andet barn med, 
som en ubekændt har lagt for hans dor. Det bliver 
imidlertid den fattige families lykke ; ti i det lille hitte- 
barns kurv ligger en rundelig sum penge og løfte om 
flere. 

Titelen er ikke heldig, ti dragedukken kommer 
egentlig ikke til at spille nogen rolle i stykket, der over- 
hovedet ikke er særiig heldigt i dramatisk henseende. 
Det gor mere indtryk af at være en lille novelle end 
et skuespil. Der er noget skitseagtigt over behand- 
lingen; stykket er ganske vist inddelt i 4 akter, men 
denne inddeling er noget rent vilkårligt, og efter om- 
fanget at domme havde 2 akter passet bedre for det 
end 4*. Stykket har imidlertid sine gode sider. Der 
er en vis fart i fortællingen, og mange af replikerne, 
især skomagerens, er kvikke og i kostume. Og rigtig 
kostumerede repliker er ikke meget almindelige på den 
tid. > Dragedukken« er et af lyspunkterne i dette tids- 
rums dramatiske literatur. Men dermed er også Fal- 
sen færdig som digter. Hvad der kommer efter, står i 
værdi ikke langt fra nulpunktet. Og ikke blot Falsen 
er færdig, men nutidshomedien i sin helhed. »Guld- 
dåsen« og »Dragedukken« er de to eneste lyspunkter**. 



VI. 

Tragedien: Samsee: > Dyveke €, — Sander: ^Mels 

Ebbesen €. 

Det hojere drama, tragedien, havde stået i stampe 
siden Ewalds dage. Pram havde med sine arbejder i 
denne retning blot godtgjort, at han ikke kunde blive 



* «Hele 3. akt kunde, for handlingens skyld, med storste let- 
hed gå ud,« bemærker Henrik Hertz. (»Ugentlige blade«, s. 
612). 
** Skuespil som »Prokurator- og familieondskab« (1796), af en 
Mouridsen, o. Ign., står uden for literaturen. 

— hvad Rahbek gærne vilde gore ham til — Ewalds 
arvtager (jfr. III, 1, s. 248). Pram må selv være ble- 
ven klar over dette, ti med »Frode og Fingal« (1790) 
siger han for bestandig farvel til det heroiske drama. 
Til ham kan det altså ikke hjælpe, vi kommer. Eein 
opgav ævred med sit mislykkede sorgespil »Hagen og 
Axel« (1786). Birgitte Cathrine Boye^ der havde skre- 
vet »Gorm den gamle« i 1781, vovede sig efter 14 års 
forløb frem med et nyt heroisk skuespil: »Sigrid eller 
Regnaids død«, men det var en umulighed, og Hastes 
heroiske syngespil >Ariana« (1795) var af samme slags*. 

Heldigvis er vi ikke færdige hermed. Lordag d. 
30. Januar 1796 blev på det kgl. teater spillet ^Dyveke, 
et sorgespil i fem akter«. Det var imødeset med stor 
forvæntning. Man fortæller, at der den forste aften 
blev givet 6, 8, 10, 15 ja 30 mark for en parterre- 
billet. ^ Og forvæntningerne blev ikke skuflFede; styk- 
ket gik over scenen under overordentligt bifald. Men 
det dukkede også næsten som et vidunder op af den 
store literære tomhed i tiden. Forfatteren var Ole 
Johan. Samsee. 

Vi forlod Samsøe, da han i Oktober 1784 var 
vendt hjæm fra sin udenlandsrejse (III, 1, s. 11), så 
temmelig helbredet for sit tungsind. Et par år efter 
fik han ansættelse som pageinformator; men den stil- 
ling var han ikke tilfreds med. Han hørte til tidens 
fremskridtsmænd, som man bl. a. ser af hans afhand- 
ling i »Minerva« (Decbr. 1790): »Endnu noget mere 
om adel.« 1791 blev imidlertid pageinformator-institu- 
tionen ophævet, og så var Samsøe igen en fri mand, 
med 300 rdl. i væntepenge. Da han tænkte på at 
gifte sig, tog han plads som underlærer ved Frue lærde 
skole (Avg. 1792), men et halvt år efter fratrådte han 



* En anonym (pastor Heilmann) udgav: »Knud Lavard, et 
sorgespil i 5 handlinger« (1791), men det står uden for litera- 
turen. 

atter denne stilling, då han og hans brud — * skont 
bryllupet allerede var bestemt — blev enige om at 
hæve forbindelsen. De tvivlede bægge om, at de pas- 
sede for hinanden, og så skiltes de »med indbyrdes 
hojagtelse«, og »med en inderlig deltagelse i hinandens 
vel og ve.« Derefter ^levede han af sine væntepenge, 
lidt timeundervisning og sin pen. 

Samsøe havde, som tidligere omtalt, betrådt for- 
fatterbanen med en nordisk fortælling »Fridthjof<*, i 
den Suhmske genre. Han fortsatte i denne retning 
med et par andre fortællinger, »Hildur«* og »Halvdans 
sonner« ; den sidste regnes for den bedste af dem. Der 
er noget mere blødt, sentimentalt og undertiden noget 
mere stemningsfuldt over dem end over Suhms nor- 
diske fortællinger; men de betegner ikke noget skridt 
ud over den Suhmske genre. 

Men så var det, at Samsøe under en tilfældig sam- 
tale med sin ven Jorgen Kierulf, der i Septbr. 1794 
var bleven en af det kgl. teaters direktører, jBk den 
idé at skrive noget for skuepladsen. En aften, i slut- 
ningen af Februar 1795, traf Samsøe hos en familie 
sammen med Rahbek, og overraskede ham her med 
den nyhed, at han havde skrevet en tragedie »Dyveke«. 
Et par år i forvejen var der udkommet en dansk over- 
sættelse af en tysk roman: »Mad. Sigbrit og hendes 
dejlige datter« (1793)**. Måske den har ledet hans 
tanke hen på dette æmne. Næste aften fik Rahbek 
en afskrift af stykket tilsendt i dybeste hemmelighed. 
Det var allerede da, under strængeste anonymitet, ind- 
sendt til teaterdirektionen. — 



* En anmælder (Lærde efterr. 1798, nr. 40) finder, den står 
så hojt ved sine »strænge grundsætninger og den dybe ære- 
frygt for dyd, uskyld og pligt.« 
** En anmældelse i »Lærde efterr.« (1793, nr. 49) siger om den: 
Den er en meget tarvelig bog; alting er »så afpenslet, så 
pænt, som var det 18. seculi sidste dekades modejunkere, 
der talede og handlede. «f 

Stykkets hovedfortjæneste er den, at der er virke- 
lig stemning over det; der er scener, som kan gribe 
én, f. eks. den, i hvilken munken besprænger kirsebærrene 
med den giftige vædske. Men når man har indrom- 
met dette — dets lyriske fortrin -— rejser indven- 
dingerne sig. 

For det forste: man må ikke vænte sig et histo- 
risk drama, og har for resten ingen grund til at vænte 
sig det, når man tænker på tidens uhistoriske karak- 
ter. Samsøe kunde desuden forsvare sig med, at der 
på titelbladet kun står »sorgespil« , ikke »historisk 
sorgespil«. Stykket hedder heller ikke »Christian den 
anden« men »Dyveke«. Det skal ikke være en skil- 
dring af denne konges tragiske kamp mod adel og 
gejstlighed, en skildring, i hvilken Dyveke vilde blive 
et blandt flere motiver til hans fald. Det er denne 
kvindes kærlighedsforhold til kongen, der er hoved- 
motivet, og hendes tragiske endeligt fremkaldes af 
dronningens hofmesterinde, der har private ærgerrige 
planer, af Fåborg, der vil redde sig ud af sine regn- 
skabs-forlegenheder, og munken, pater Johan, en ren 
djævel, hvis ærgerrigheds mål er at blive ærkebiskop. 
Stykket er altså et borgerligt sorgespil, et optrin i en 
konges private familieliv. ' 

Hvad karaktertegningen angår, så bærer den stærke 
spor af tidens tankegang. Her står en række skik- 
kelser, som næsten ikke kan rore sig for bare ædel- 
hed. Knud Gyldenstjerne er Rahbeks favorit, og man 
vil så være beredt på at møde megen dyd, når man 
kommer til ham. Han er overbevist om Sigbrits skade- 
lige indflydelse, og håber at knække den ved at få 
Dyveke bort, men han vender sig med foragt fra hof- 
mesterindens og paterens rænkefulde intriger. Og han 
er oplyst; fordomsfri — således som »Oplysningstiden« 
forstod disse ord. Han siger tfl sin broder, Torben 
Oxe, der vil ægte Dyveke: »Jeg skal aldrig glemme, at 
du og jeg og hver retskaffen adelsmand var menne- 

ske, for han blev adelsmand. Men, min broder! den, 
som ikke vil fornedre sig selv, må ikke glemme sin 
tids herskende fordomme.« Den heftige og forelskede 
Torben Oxe er imidlertid langt længere fremme på den 
sociale oplysningsbane ; han svarer: »Hvad er du mod 
mig? Du, en slave af usle fordomme! Nu står jeg ene 
i verden, fri som det forste menneske, Gud skabte — 
ingen over mig uden Gud.« Og han siger til Dyveke: 
»Kærligheden kænder ingen stænder« [o: standsforskel]. 

At også Sigbrit hører til stykkets ædle figurer, vil 
måske overraske; det gor hun imidlertid. Ganske vist 
klamrer hun sig til magten og vil kæmpe for sin plads ; 
men da den nedrige Fåborg vil tilbyde hende sine tjæ- 
nester, afviser hun ham med et »Gå nedrige! en troløs 
tjæner kommer ikke mellem mine fortrolige.« Hun 
ønsker adelens ydmygelse, men ikke ad Slaghæks blo- 
dige vej, og hun er angst for, at kongen skal tro, det 
er dronningen, som står bagved intrigerne mod Dyveke. 

Men ædelheden når forst sit rette toppunkt, når 
vi kommer til dronningen og Dyveke. Dyveke er ren- 
heden selv; man forbavses noget over at læse en 
skildring som den følgende af en konges elskerinde. 
Da Knud Gyldenstjerne ikke kan overtale sin broder 
til at forlade Dyveke, siger han, at personlig mis- 
billiger han ikke deres elskov. »Vi skamme os jo 
ikke ved at ægte det fruentimmer, som døden be- 
røvede en kær ægtefælle; skulde da den fromme Dy- 
veke, hvis hele forbrydelse er den, at hun elskede en 
konge, som en gang nødvendig måtte forlade hende, 
skulde hun være mindre værd, fordi en bitter nødven- 
dighed, værre end døden, gjorde hende til enke? Nej, 
min broder, i mine ojne er Dyveke en undtagelse, om 
hun endog er den eneste.« 

Det er underligt, at denne tid, der påtog sig den 
opgave at være moralens amme, skulde nå til et så- 
dant forsøg på at rehabilitere en konges elskerinde. 
Den er da også ret betegnende, den lille tilfojelse 

hvormed Gyldenstjerne ender — »om hun endog er 
den eneste« — skal det være en lille bagdor til at 
smutte ud af, hvis repliken alarmerede moralens vog- 
tere? Men giver for resten ikke et sted som dette 
et bidrag til forståelsen af tidens begejstring for »mo- 
ralen«. Var den i mange tilfælde andet end en eti- 
kette? Der var så lidt benbygning i den tids menne- 
sker, at de ingen trang havde til at tænke konsekvent. 
Blev blot den sentimentale følelses sluser åbnede, så 
styrtede vandene frem og udslettede alle grænseskel: 
det moralske og det umoralske løb i ét, og Dyveke 
blev én engel i renhed. 

Den psykologiske urimelighed i karaktertegningen 
når sit hojdepunkt i den scene, i hvilken Dyveke for- 
klædt og tilsløret søger adgang til dronningen for at 
se hende, inden hun rejser bort — for bort må hun 
nu, da kongen har fået en ægtehustru, det føler hun; 
nu vilde deres forhold blive en brøde. Dronningen 
opdager hurtig, hvem den tilslørede skikkelse er; men 
man må ikke vænte, at hun med foragt jager sin 
mands frille på doren. Hun siger: »Dyveke! ja, du er 
god, som du er skon! Hvi mit hjærte ikke straks sagde 
mig, at det var dig? Kom i mine arme! . . . Lad os 
være vennerl Selv glade og lykkelige, skulle vi gore 
vor Christierns dage lykkelige.« Dyveke: »O, at jeg ikke 
for kændte al denne storhed ! tilgiv mig, dyrebare dron- 
ning! at jeg så længe berøvede Dem Christierns hjærte. 
Nu er det ganske Deres ; fra nu af hører det Dem ene 
til.« Men Dyveke vil bort trods alle dronningens bon- 
ner om at blive og være hendes veninde. »Jeg kan,« 
siger hun, »ikke dele hans kærlighed med nogen anden, 
ikke en gang med Elisabeth!« Dronningen (efter lidt 
tavshed): »Jeg forstår Dem. — De kan have ret.« 

En dronning, der beder sin mands frille om at 
blive, for at de i forening kan gore ham lykkelig — 
ja hvis det ikke — hvad det jo dog er — var det 
rene naive vrovl, vilde vi så ikke her have en tanke- 

gang, der var på hojde med den mest moderne op- 
fattelse af kærlighedsforholdet mellem mand og kvinde. 
Men de sentimentale tårer, som altid stod den tids 
mennesker i ojnene, forhindrer dem i at se tingen i 
sin nøgenhed; de ser den gennem en stemningståge, 
som dækker alt det anstødelige. 

Og dog, når man nu har forbavset sig og ærgret 
sig over stykkets urimeligheder, føler man lyst til at 
slutte med det, hvormed der begyndtes: der er stem- 
ning i dette arbejde, og man kan overraskes ved, midt 
i alle urimelighederne, at føle sig virkelig greben. I 
et brev til Schack-Staffeldt skriver en af den tids min- 
dre digteræmner (Stoud)^: »Den er ej af dette håret 
rejsende Shakspearske slags, ej heller er det den tyske 
bulder og tænders gnidsel ; men der flyder en sød me- 
lankoli igennem det hele, som altid vil indtage og rore. < 
En sød melankoli! Ja, det er det rette ord, og kan 
man så undre sig, om den tid følte, at det var kød af 
dens kød — hvis det billede ikke smager for mege! af 
kraft og sundhed.* 

Der må have været noget af en digter i Samsøe, 
og da han på denne tid stod i sin fulde manddoms- 
kraft (36 år gi.), kunde det jo se ud, som om det her 
begyndte at lysne. Han havde allerede lagt planer 
til nye arbejder (»Marsk Stig«, »Tordenskjold«), så 



* Det store publikum var rort over »Dyveke* og beundrede 
det. Kritiken var enig med publikum; se f. eks. Rahbeks 
breve om stykket i »Minerva«, Oktober 1797 flg. Der er dog 
en undtagelse; den noget nøgterne filolog J.. Baden, der 
ikke så let blev rort og sentimental, skriver i sin »Universi- 
tets-journal« (1797): Dyveke er »en ikke alene uinteressant, 
men også for stykkets interesse skadelig person.« Hun 
»trodser på sit frilleskabs formente rettigheder imod en ægte 
kone, imod sin dronning.« »Dyvekes sædelære er af et 
yngre datum, og sætter hende nogle hundrede år frem i 
tiden, for at gore hende antagelig for vor tids løse og let- 
sindige moralister.« Også handlingen anser Baden for tem- 
melig mislykket. 

døde han , efter nogle ugers sygeleje , den 24. Ja- 
nuar 1796. 



Et ojeblik så det ud, som om et friskt bøgeskud 
var ved at skyde frem, til trøst for den cypres, som 
samtiden havde plantet på Samsøes grav. Netop et 
år efter at »Dyveke« var gået over scenen, den 31. Ja- 
nuar 1797, var det kgl. teater fyldt med et forvænt- 
ningsfuldt publikum. Tæppet skulde gå op for en ny, 
endnu utrykt, original dansk tragedie: -> Niels Ebbesen 
af Narreris eller Danmarks befrielse. Sorgespil i 5 
akter«. 

Stykket greb tilskuerne. I »Minerva« 's artikel 
»Skuepladsen« for Januar 1797 hedder det: »Kan den 
enkeltes tak være digteren velkommen, der allerede i 
mange ædle medborgeres erkændtlige tårer, i de store, 
menneskelige følelser, han vakte hos dem, har fundet 
sin skonneste, kæreste Ion, så modtage digteren også 
anmælderens varme, inderlige tak.« Anmælderen, der 
har set stykket to gange, har glædet sig over den 
mand, »der vover, og er værdig at vove, at træde i vor 
bortrevne Samsøes spor«*. 

Denne mand var Levin Christian Sander^ »den 
itzehoeske skrædderson med det lille, skrøbelige legeme 
og den sygelige, kolossale ærgerrighed« (jfr. II, s. 355). 
Han havde haft forskellige stillinger, havde bl. a. været 
lærer ved det bekændte philanthropin iDessau, og var 
i 1791 bleven sekretær ved generalvej-kommissionen. 
Hans literære virksomhed havde så godt som udeluk- 
kende bestået i oversættelser fra Dansk (og Fransk) til 
Tysk, og han havde knap skrevet et par bøger på 
Dansk, da han pludselig udgiver »Niels Ebbesen«. Det 
var rimeligt, at dette måtte vække nogen forbavselse. 
Hvorledes er så denne tragedie? 



* Stykket blev i alt opført 37 gange, sidste gang 1834. 

I teknisk henseende er stykket ikke heldigt, men 
det var, hvad man måtte vænte. Tiden havde selv for 
lidt åndelig benbygning; den manglede betingelserne 
for at forstå, hvorledes de enkelte dele af et dramas 
skelet skulde fojes sammen, så de kunde danne et 
sluttet, kraftigt hele. Stykkets interesse ligger i karak- 
tertegningen ; lad os da se på den. 

Hovedpersonen skulde jo Niels Ebbesen være, men 
han er mislykket. Hvorledes har forf. tænkt ham? 
Er han adelsmanden, der vil hævde sin stands rettig- 
heder over for Gert? Nej, således er han ikke taget 
her. Adelsmændene er skildrede som smålige egoister, 
der hver kun vil værne sin egen rede (s. 117). Så er 
der jo den anden mulighed: han er patrioten, der vil 
frelse sit land fra fremmed vold. Og således har San- 
der også villet skildre ham, hvad jo allerede titlen an- 
tyder. Men det er ikke lykkedes ham at få denne 
skikkelse, patrioten, klart frem. Ganske vist er der 
en hel del patriotisk deklamation; der kan være en 
vis kraft i en enkelt af Niels Ebbesens repliker (f. eks. 
den s. 177), men det meste er tomt rabalder. Og i 
den afgorende scene på danehoffet, hvor kongevalget 
drøftes, er den egentlige modsætning ikke Dansk — 
Tysk. Ganske vist siger Niels Ebbesen: >Lad en tysk 
krønike fortælle efterverdenen : År efter Guds byrd 1340 
var der en sådan dyr tid på gode og vise mænd i Dan- 
mark, at de frie, odelsbårne Danske måtte vælge en 
udlænding til konge.« Men det er ikke hans forste og 
vigtigste grund til at modsætte sig Gerts valg. Til 
Stig Andersen, som arbejder fcyr dette, siger han: »Alt, 
hvad jeg har at indvende imod Andersens skonne tale, 
er disse få ord: Danehofifet er ikke befojet til at kåre 
en udlænding.« Niels Ebbesen støtter sig således til 
en juridisk grund: valget af en udlænding vil være 
imod »fædrelandets gamle love.« 

Niels Ebbesen træder ikke klart frem som nationali- 

tetens forkæmper; og det er en mangel, ti således er 
han åbenbart tænkt fra forfatterens side. Og skik- 
kelsen har andre mangler. Han er, som allerede sagt, 
for meget af en deklamator, og han ligner ikke stort 
den virkelige ridder fra Norring Ris. Han er bleven 
moderniseret, udstyret med det 18. århundredes ædel- 
hed og dyd. Han gruer for tanken om at dræbe et 
menneske, vilde gærne have sparet grevens liv, og da 
det ikke er gorligt, vil han lade læse sjælemesser for 
ham. Døende udbryder han: »Ikke hævn, ædelmodig 
tilgivelse sommer os Danske.« Niels Ebbesen bliver 
usand og uinteressant af bare ædelhed. 

Det gælder derimod ikke om grev Gert; han er 
stykkets interessanteste skikkelse, og den, som egent- 
lig giver dramaet hvad værd det har. Gert er en stort 
anlagt natur, han er født til høvding, ja til at bære 
en krone, mener han selv. Han har en sviende foragt 
for de danske adelsmænd. >Sig, hvad ere disse rid- 
dere, der ægge folket mod dets herre? Blandt deres 
bønder de ypperste bønder. Og al deres id? De sidde 
hjæmme, drive ploven, jage en hare, bruge sværdet 
såre sjælden en gang mod deres nabo; og når de nu 
dø, kan kapellanen skrive deres hele liv og levnet på 
én ligsten.« Det er disse selvskabte småfyrster, der 
har gjort denne nye opfindelse med en »håndfæstning«. 
»Kongers konge! det vil de være.« De vil have en 
konge, »der i sin håndfæstning fremlægger en smuk 
prøve på, at han kan skrive, som de hoje herrer sige 
ham til.« 

Gert har visse betingelser for at kunne blive en 
stor konge, vel at mærke ikke den faderlige enevolds- 
konge, hvis trones grundvold er undersåtternes kærlig- 
hed, men selvherskeren, der er stærk ved sin kraft og 
sin hensynsløshed. Han er en menneskeforagter: >Ha, 
ha, ha! disse uslinger, man kalder mennesker, skulde 
elske mig? Nej, dertil krybe de for dybt . . . Frygte 

kan disse uslinger, men elske? nej ingen, uden 

sig selv« (s. 203).* 

Gert tror kun på styrkens ret. »Himlen selv har 
skabt alle væsener til evig indbyrdes krig. Alle, fra 
hvalen til — — edderkoppen, leve de på andre skab- 
ningers bekostning. Vore vise kalde naturen alle le- 
vendes moder, og dog ser denne moder til med samme 
ligegyldighed, når den halvsovende hund snapper en 
flue, der surrer om dens øren, som når et jordsksélv 
opsluger et helt folk.« 

Men denne vældige kraft, som ikke bæres af en 
personlighed, der har sin rod i evigheden, den hviler 
som på sand. En natteravn, som slår med vingen 
mod ruden, er nok til at slippe alle det bundløse mør- 
kes rædsler løs, og så vakler den vældige kolos i sin 
grund. »O, menneske! menneske!« udbryder Gert, »du 
drommer dig til at være jordklodens hersker — og et- 
hvert foragteligt tilfælde leger bold med al din mand- 
dom! Tilfælde? hvad er tilfælde? — O, verdens be- 
styrer! agter du virkelig på disse skabninger, der krybe 
her i støvet? Vil du advare Gerhard? Nej, nej! du, 
hvis sprog ingen dødelig fatter, du kan ikke åbenbare 
dig for os.« Da han gennem tilfangetagelsen af en 
spejder har fået anelse om faren, der nærmer sig, be- 
slutter han at tage forholdsregler mod den, og udbryder 
så: »Ere I nu tilfredsstillede, I usynlige hærskarer? 
Eders hojtidelige advarsler vare ikke unyttige.« 

En anden interessant figur er Stig Andersen, der 



* Forf. har dog ikke villet gore Gert til et rent umenneske. 
Da den mægtige greve mødes med en ungdomsven, kaldes 
der på, hvad der endnu er tilbage af mildere følelser i ham, 
og han udbryder: >0, hvor jeg føler mig fattig med al min 
min magt! Ikke et eneste hjærte hænger ved mig. Kun i 
barndommen elsker man oprigtig, og barndommens følelse 
kan vel bedøves, men aldrig udslukkes. Jeg havde dog ikke 
troet det.« 

F. Bonuing : RationaliBineiis Tidsalder. III, 2. 4 

har sluttet sig til grev Gert. Hans personlighed træder 
klarest frem i hans taler på danehoffet: Hvis der var 
fred og ro i landet, skulde han være den forste til at 
kåre prins Valdemar. Men skal denne, som forholdene 
nu er, nå tronen, må han vade gennem ti tusinde brødres 
blod; og har han magt til at gore det, selv om han 
havde hjærte dertil? Kan man virkelig sammenligne 
Gert med Valdemar? Han har spurgt sig selv: »Hvo 
er vor olds fuldkomneste mand?« , og han har været nødt 
til at svare: Gert. Den mand kan, hvad måske ingen 
anden kan: bringe fred og ro i riget. Stig Andersen 
har ikke siddet hjæmme på sin borg og »forsumpet«; 
han har været i fremmede lande, har set og hørt og 
sammenlignet, og det, mener han selv, har givet ham 
en videre synskreds. »O! lader os dog ikke blot være 
Danske, lader os være mennesker! Kun niddingen — 
ingen stor mand — bor være fremmed for os.« Der- 
for har Stig Andersen sluttet sig til greven, men da 
denne er falden, foregår der et omslag i ham. »Gre- 
vens død har rystet mit inderste,« udbryder han. »Fra 
forfængelighedens drom er jeg vågnet op med skræk. 
Grevens død forandrer alting omkring os. Så længe 
han levede, troede jeg fædrelandet ikke sikkert uden 
under hans scepter. Måske tog jeg fejl—.« 

Det ligger nær at anstille en sammenligning mellem 
»Dyveke« og »Niels Ebbesen« der ligger kun et år 
mellem de to arbejders opførelse, og det forste har 
rimeligvis hjulpet til at fremkalde det sidste. I vore 
dage lyder dommen gærne således: en sammenligning 
er en urimelighed; ti »Dyveke« er et virkeligt digter- 
værk, »Niels Ebbesen« kun et fuskerarbejde*. Denne 



* Også samtiden erklærede en sammenligning for en urimelig- 
hed, men det var ud fra æmnets forskellighed. »Minerva« 
(Febr. 1797) kalder »Dyveke« og »Niels Ebbesen« for »aldeles 
incommensurable storrelser.« »Iris og Hebe« (1798, III) 
mener, at kvindekonnet som regel vil foretrække det forste 
stykke, mandkonnet det sidste. 

dom er imidlertid noget forhastet. Som helhed står 
Samsøes drama ganske vist over Sanders; det bæres 
af en helhedsstemning , og det gor det andet stykke 
ikke. Men så har dette fortrin i andre retninger. 
»Dyveke« er et borgerligt skuespil, medens Sander har 
stilet mod at frembringe et historisk drama. End- 
videre: det forstnævnte skuespil har ingen karakter, 
der i anlægets interessanthed kan måle sig med grev 
Gert. Det er let at påvise fejltegninger i denne figur, 
f. eks. den at lade en holstensk greve fra det 14. årh. 
udtale sig omtrent som en moderne evolutionist. Men 
der er noget virkelig stort og ejendommeligt i plan- 
læggelsen, og man fristes uvilkårlig til sporgsmålet: 
hvorledes har dog Sander fået fat på denne karakter? 
Der er jo ellers intet i hans forfatterskab, som kan 
forklare det? Der er dog én forbindelseslinje mellem 
Gert og den itzehoeske skrædderson : den kolossale ær- 
gerrighed — hos den sidste ganske vist tilsat med 
magtesløshedens sygelighed. Vi har altså måske i Gert 
et stykke af Sander — i forstorret målestok. 

»Niels Ebbesen« blev forst trykt i »Skandinavisk 
museum« for 1798 (I)*, og så kom anmældelserne. 
De har adskillige betænkeligheder med hensyn til styk- 
kets indhold. »Universitets-journalen« (1798) kalder 
drabet på Gert for et »overlagt mord«; »Lærde efterr.« 
(1799) finder, at Niels Ebbesens hensigt ikke retfærdig- 
gor drabet; ti hans hensigt var ikke — således som 
tilfældet var hos Brutus — at give sit land friheden**. 
Han vilde kun skaffe et skud af den gamle konge- 
stamme, om hvem man egentlig intet vidste, på tronen, 
og fordommene »om en vis families [kongestammes] 



♦ Også særskilt trykt, med nogle forandringer. 
♦♦ Denne opfattelse møder vi derimod i M. C. Bruuns ode »Niels 
Ebbesen, tyrandræberen«, der var skreven for Sanders tra- 
gedie. I denne ode hedder det: »Bag enevældens nat en 
Romer-dåd jeg skuer, — en Brutus i mit Danmark født.« 

4* 

værd og hellighed fremfor andre tabe sig alt mer og 
mer.« »Niels Ebbesen var dog en morder.« 

Det var altså væsentlig moralske betænkeligheder 
man havde. Derimod hævder journalen, at stykket gor 
hr. Sander »som komponist, usigelig ære«; ja »Iris og 
Hebe« (Febr. 1797) drister sig endogså til at kalde 
stykket »det fuldkomneste, om ikke eneste, vor litera- 
tur i sin art ejer.« En tredje anmælder forsikrer, at 
man med længsel vænter på det næste arbejde fra for- 
fatterens hånd.* Men hvad der fulgte efter — og det 
kom forst i det ny århundrede — var af den art, at 
det skaffede forfatteren navnet: »Niels Ebbesens« utro- 
lige forfatter. 



VII. 

Bomanen. 

I den dramatiske literatur var der altså et par lys- 
punkter. Med romanen ser det derimod sorgeligt ud. 
Bahbeks virksomhed på dette punkt er allerede omtalt 
(s. 15). Tode Mer ganske stille, på Dansk i alt fald; 
hans »Moralische erzåhlungen« (I, 1799) er væsentlig 
oversættelser af tidligere danske småfortællinger. Så- 
ledes gik det med det gronne træ. 

I 1794 stod der i »Lærde efterr.« (nr. 11) følgende 
subskriptionsindbydelse : »Charlottes tildragelser, en 
original dansk fortælling, af E, J, Birch. — I oven- 
nævnte fortælling agter jeg at skildre danske og norske 
folk af alle stænder efter deres karakter og sæder, 
efter deres huslige og borgerlige lyksalighed, og deri 



* Rahbek holdt forelæsninger på universitetet over »Niels 
Ebbesen« ; indledningen til dem blev trykt i »Minerva« 1797. 

at indklæde mine tanker og erfaringer om de vigtige 
og i vore dage så omtvistede materier: religionen, 
opdragelsen, frihed, lighed, regeringsformerne, folke- 
filosofi og folkelyksalighed . . . Jeg skal stræbe at skildre 
menneskene og mine landsmænd, som de ere, og som 
de kunde og burde være for at være lyksalige . . . Det 
skal være min yderste bestræbelse, også ved dette 
skrift, at kunne gavne og fornoje.« 

Forfatteren til denne lovende subskriptionsplan var 
sognepræsten i Middelfart, K J. Birch (f. 1750). Han 
havde i nogle og tyve år drevet en stor bogfabrik, der 
forsynede de fleste af literaturens områder. Turen 
var nu kommen til romanen. Men af det bebudede 
værk, der sikkert var blevet typisk i sin art, kom des 
værre ikke mere end subskriptionsplanen. Forfatteren 
døde allerede 1795. 



VIII. 

Lyriken: P, A, Heiberg, — Bein. — Haste, 

— Zetlitz o. fl. 

Vi har endnu lyriken tilbage. Vender vi os til 
digterne frådet foregående tidsrum, er resultatet dette: 
næsten alle har de sunget deres bedste sange. Der er 
nedgang over hele linjen. Det gælder om J. N. Bruun, 
Cl. Frimann, Th. Thårup, C. Lund o. fl. Heiberg bliver 
ganske vist ved at synge sine kvikke »viser« ; men ud 
over den politiske lejlighedsvise nåede han ikke. Han 
var selv klar over sin lyriske begrænsning. Da han i 
1794 i »Tilskueren« offentliggjorde en, i en alvorlig 
tone holdt sang til sin svigerfader på hans fødselsdag, 
ledsager han den med følgende bemærkninger: »Jeg véd 
meget vel, hvor grænserne for mine ringe talenter stå 
afpælede«, og jeg vover mig ikke uden for dem, uden 
særlige omstændigheder opfordre dertil. — Sangen havde 

for været trykt med en meningsforstyrrende trykfejl; 
kun derfor beder han »Tilskueren« om at aftrykke 
den på ny. 

Hvad lyrikens art og karakter angår, så er der 
ingen forandring: man forsøger sig som for i alle mu- 
lige retninger: oder, læredigte, romancer* osv. ; men 
de to ejendommeligste digtarter er stadig det underlig 
sammenkoblede par: elegien og drikkevisen. Lad os se 
på nogle enkelte af tidens lyrikere. 



»Den sande sorgs ulignelige sanger«, Rein, ud- 
sukker også i denne periode af og til sine elegier. 
Hans bedste digt er »En faders sang ved sin moder- 
løse datters vugge*;« det ender således: 

Sov, bedste pige! sødelig, 

voks, bliv din faders trøst og glæde, 

og lad hans kærlighed dig lede, 

o, himlens engle vogte dig! 

Men ak! om uskylds rose svinder, 

om tabet af din dyd jeg ser 

en gang i gråd på gustne kinder, 

sov, bedste pige! vågn ej mer. 



* Her skal dog nævnes et ret ejendommeligt forsøg på at forny 
folkeviseformen; det findes i Birg. C. Boyes »Sigrid eller 
Regnaids død,« og lyder således (det er Sigrid der udsynger 
sin hj ærtekvide) : 

Så kurred' den due for jomfruburets dor, 
så sorgelig en klage lød ej i lunden for. 
Al kummer kan få ende. 

* 
Hun spændte røde fødder om en fortorret gren, 

og kurrede så ene for stok og kampesten. 

Al kummer kan få ende. 

Hun spændte spæde fødder om egegrenen fast, 
så kurred' den due, til kvalte hjærte brast. 
Al kummer kan få ende. 

Det er kont sagt, men hvor underlig modløst! For 
resten kan man lede længe i hans »Samlede digte« 
(I — II. 1802), for man finder en præsentabel sang. 
Samlingen ender med et digt »Til musen«, hvori han 
beder hende tage sin gave — hans harpe — tilbage : 

ej længer jeg din gave vil vanære, 
jeg rOrer den med matte hånd, 
ti mismod hviler på min ånd. 

Det var nok også på hoje tid, at han leverede den 
harpe tilbage. 

Peder Haste (jfr. III, 1, s. 301) havde slået sig fra 
teologien og levede i København som »literat«, indtil 
han i 1798 blev told- og konsumtions-inspektør i Mid- 
delfart. Det var uheldigt, at literaturen blev hans leve- 
brød, for det bragte ham til at oversvømme det lite- 
rære marked med sine produktioner*. Til »Nytårsgave 
for damer«, en samling digte, er han i flere årgange 
den storste bidragyder. Men da hans spæde lyriske 
kilde blev tvungen til at springe så ofte, blev det, der 
kom, derefter. Det barnlige og simple lykkes bedst 
for ham. Det ejendommeligste han har skrevet er 
»Hannas sange«, særlig »Strikkevise« og »Spindevise« 
(hægge i »Nytårsgave for damer«, 1794). Her er et 
par vers af strikkevisen : 

Vist ingen Amazone 
den forste strSmpe bandt, 
en nordisk yndig kone 
den ædle konst opfandt. 
På glutter omt hun så: 
hvor fløs de kære små! 

Da tog hun fire pinde, 
og knuder slog derom, 
og af en ulden tvinde 
to stromper snart fremkom; 



♦ Han udgav et dramaturgisk blad »Thalia* (1795—96), skrev, 
som tidligere anført, »Ariana, et heroisk syngespil« (1795), 
oversatte en del pædagogiske arbejder m.m. 

hun sagde: »Pusling ti! 
put kont dit ben heri.« 

Hvor morsomt er det ikke, 
med nøglet i sit skød, 
en strompe selv at strikke 
og sysle for sit brød! 
En stakkel får den mand, 
hvis brud ej strikke kan. 

Man kan sige, at denne tone ikke stiger mod det 
hoje; men den var ny og ejendommelig den gang. — 

Den lojerlige to-stemmige sang, som vi hørte 
klinge i forrige tidsrum, i hvilken den ene stemme 
sang: »Fryd dig ved livet«, og den anden: »Du ven- 
lige grav. . .«, den bliver — som alt antydet — ved at 
klinge. Gutféld, der den gang var præst i Hirschholm, 
synger f. eks. således i »Tilskueren« for 28. Okt. 1793: 

Du dødens mørke, stille bolig, 

som gemmer snart mit kolde lig, 
hvor er du blid, hvor hvile rolig 

udi din favn de trætte sig! 
Omsvævede af venlig fred 
de sank i dine skygger ned. 
>Ja blid er du for dem, som lide, o grav! ... o, måtte du 
da også blive for mig en trøst i nød!« 

Da skal jeg så mit liv bortile 

og glædes, at det iler bort, 
da skal jeg vandre til min hvile, 

fornOjet, at min vej er kort. 
Se! hisset vinker lonnen mig. 
Ak! stille grav! — ak åbne dig! 

Et par måneder efter synger i samme tidsskrift 
(23. Decbr.) den teologiske kandidat M. F. Liebenberg : 

Det såre underligt går til 

på denne jord i vore dage; 
man spiJrge, hvor man sporge vil, 

så høres alle vegne klage. 
Hvad nytter denne klynken her? 
At le og drikke bedre er. 

Forf. blev det følgende år præst ved tugt-, rasp- og 
forbedringshuset på Christianshavn. 

I det følgende nummer afsluttes årgangen 1793 
med nogle betragtninger over død og grav: Vort liv 
er en rejse; graven er ikke dens mål, men dens ende; 
vort livs mål er derimod »sand, uafbrudt lyksalighed.« 
Og hvad skulle vi frygte for ved vor rejses ende? »Vi 
have intet at tabe, men meget at vinde.« Vi kunne tabe 
vort guld, vor rang, vore fornojelser. Og ere da de så 
uundværlige? Men vore frænder og venner, hvis jor- 
diske udsigter måske afhænge af os! Sorgeligt vilde 
det være, om vi ikke forinden havde gjort, hvad vi 
kunde, for at sikre deres fremtid. — Så ville vi da 
»uden angst se den tid i møde, da også vi skulle ned- 
lægge vor vandringsstav, og imidlertid skænke deres 
minde, der nedlagde den for os, en om vemodståre.« 

Umidelbart derefter følger et digt »Håbet« (af H. 
W. Lundbye). I selve ordets klang er der noget 
frejdigt; når vi lige er dukket op af den foregående 
gravstemning, og mærker det friske pust fra håbets 
vinge, er det som at komme ud igen i dagen og livet. 
Men det bliver til bare skuffelse. »Håbets« fors te 
toner lyder så: 

Når — når vil du, fredens engel, svinge 

smilende din fakkel over mig? 
Når skal jeg på lysets æter-vinge 

hæve mig og blive lykkelig? 
Når skal dette kummerfulde hjærte 
læges for sin uro og sin smærte. 

Når man den gang håber, håber man mod graven 
og landet på den anden side den. 

Elegien beholdt sin dominerende stilling lige til 
århundredets slutning. Da R. Nyerup anmælder^ »Charis 
for 1801«, véd han ikke, om han skal anse det for en 
fortjæneste, »at den næsten består af lutter elegier, næsten 
helt igennem ånder enten tungsindighed eller hojtidelig 

alvorlighed . . . Der er lidet, ja næsten intet, der kan 
vække munterhed eller oplive en vennekreds en hel- 
lig [!] aften, ingen vittige indfald . . . ikke en gang en 
drikkevise med omkvæd: så drikker, brødre! for at 
glemme vor hele sorgelige jord.* 

Den slags viser var der jo for resten ellers ikke 
mangel på. Man gik ikke altid omkring med våde 
ojne; der var dem som forstod at tage verden let. 
Til den slags folk hørte f. eks. Thomas Christopher 
Bruun^ forfatteren til »Mine fritimer« (1783), han der 
i sin tid måtte møde til overhøring i religion oppe i 
bispegården hos Balle. Det tog dog ikke modet fra 
ham. Nogen tid efter vovede han sig frem igen, og 
udsendte den ene samling rimerier efter den anden: 
»Blandinger«, »Særsyn« m. m. Der er stor lethed og 
og smidighed i formen, og glimtvis kvikke tanker. 
Men de fleste læsere vil glemme det over den råhed i 
tankegangen og den smudsighed i fantasien, der præger 
så meget af hans digtning. Hans rå tankegang kom- 
mer særlig frem over for det religiøse. At han driver 
plumpe lojer med Balle og præster i det hele taget, er 
jo endda ikke det værste; men hvad skal man sige til 
et par linjer som disse (i »Skriftemålet«) — og de er 
ikke enestående: 

Jeg tvivler på, at Gud til mama 
Maria ved sin fuldmægtig gjorde — 

Og så hans slibrige skildringer. »Oplysningstiden« 
er en lojerlig tid: den svulmede over af begejstring for 
»moralen«, og fandt Bruuns slibrigheder vittige og 
uskadelige*. Så var det jo ikke så forunderligt, at 
forfatteren selv med patos kunde erklære, at han ikke 
havde det fjærneste udestående med »moralen«. 



* Således er tonen i de fleste anmældelser. En undtagelse 
danner dog en anmælder i >Lærde efterr.« (1797, nr.41) 
Han siger forst nogle konne ord om Bruun personlig, men 
tilfojer så: »Aldrig kan jeg læse hans digte uden at sporge: 
er da ikke den herskende frivolitet og letsind stor nok?« 

Bruun er dog heldigvis ikke den eneste repræ- 
sentant for tidens livsglæde. Der er over de fleste af 
dette tidsrums drikkeviser en vis borgerlig skikkelighed, 
men rigtignok også en hel del spidsborgerlighed. Én 
undtagelse fra spidsborgerligheden er der dog; der er 
én digter, i hvis sange livsglæden har kunnet løfte sig 
over klublokalernes puncheduftende luft. Jens Zetlitz 
lever endnu oppe i sin norske præstegård og synger 
uforknyt videre. Overgivenheden i hans drikkesange er 
måske ikke så løssluppen som i forrige tidsrum, skont 
den kan gå vidt nok, f. eks. i »Noahs minde. Ved et 
glas madera« (1797). Samme år retter han følgende 
bon »Til Evan« : 

Ræk mig bægret! lad mig nyde 
af diD nektar nok en gang! 
Aldrig skal din skjald fortryde, 
hvad han til din ære sang. 

Både Zetlitz og Rein hilste i poetiske epistler, i 
»Charis for 1799«, Rahbek som ægtemand. I den an- 
ledning anstiller samlingens recensent i »Lærde efterr.« 
(1799, nr. 2) en sammenligning mellem de to digteres 
naturel. Zetlitz synger om, hvorledes Rahbeks »glæde- 
drukne oje — skal næppe skyggen se af jordens 
moje« ; men Reins stemme er fuld af stille vemod, ja 
af gråd: 

Du véd, vor jord er ikke glædens sæde, 

vor gode engel sukker, når vi le; 
han ser, at snart igen skal ojet græde, 

o! kun om trøst og ^ndring b5r vi se. 

Hvem har så ret af de to? Recensenten svarer: 
^Held Zetlitz med hans lykkelige kår og lette sind, 
men — Rein har ret!« — »Nå så det har han«, ud- 
bryder Zetlitz i et digt han lod indrykke i den næste 
»Charis« (for 1800): 

Sig, er den kun et selvbedrag, min glæde? 
Må, når jeg ler, partout min gode engel græde? 

I så fald har jeg ondt, ret meget ondt af ham; 
ti så går han den halve dag og flæber. 

Og alle sentimentale hængehoveder på trods bryder 
Zetlitz ud i en jublende lovprisning af »Våren«. Det 
lyder som stigende lærkesang: 

Vådt er dit hår 

af dug, og morgenrøde 

kranser det. Vår! 

dig jubler alt i møde. 

Vældig og blid, som en strålende ånd 

jorden du løser og kvæger. 

Mægtige vår! i din skabende hånd 

bruser begejstringens bæger. 

Hil dig! du vandt; 
den senestærke kæmpe, 
vinteren, svandt. 
Så viger vold for læmpe. 
Stærk ved dit smil og frigjort ved din hånd 
skumme langs gronnende dale 
elvene, brydende skinnende bånd, 
hojt om din vælde de tale. 

Pragtrige vår! 
du kommer, fj ældet ryster 
sne af sit hår 
og i sin pomp sig bryster; 
mysk og avrikler ad rifterne gå 
kransende mossede stene! 
Gulgronne birke indbydende stå, 
sang er på fødende grene. 

Her synger en digter; men de tre sidste vers er 
rigtignok kun en tarvelig prædiken om >den retvise 
amor«, om dyd der sva^rger lasterne krig o. s. v. — 

Det er ingen farvestrålende, vellugtåndende buket, 
man samler på sin vandring gennem tidens lyriske flora ; 
farverne er blege, duften svag, mangt er tort og vissent. 
Og dette sorgelige resultat skyldes ikke mangel på flid 
og ihærdighed. Man sled i det, og man væntede un- 
dertiden med en rorende udholdenhed på at se ud- 
byttet af sit slid. En af tidens digtere H. W. Lundbye, 

forfatter til det foran (s. 57) anførte »Håbet«, offentlig- 
gjorde i 1797 en subskriptionsindbydelse på en sam- 
ling digte. Den udkom ISOl. 



IX. 

/. Baggesen, 



« Mangel på sanddruhed var den 
orm, som tærede på hans liv.« 
(Charlotte Schimmelmann) ^ 

Det har været en nedslående vandring hidtil, som 
gennem en by, hvor forfaldet er begyndt, hvor ojet 
jævnlig standses af ruiner. Men måske vi har det 
bedste tilbage. 

Det var nu en halv snes år siden, at en »ras, en 
dreng, en underlig, entusiastisk, melankolsk, ubeskrive- 
lig én«, var trådt ind i Prams stue og havde forbavset 
ham med en hel lille prøvesamling digte. Et par år 
efter (1785) havde han forbavset sin samtid med en hel 
samhng komiske fortæUinger; med »Ungdomsarbejder« 
(1791) og »Labyrinten« (1792—93) havde han vundet 
stillingen som Danmarks storste digter. Og han var 
endnu ikke 30 år gammel. Her var vel dog en grund 
^^ bygg^ lyse forvæntninger op på. Lad os i denne 
stemning følge hans spor ned gennem de kom- 
mende år. 

Det er slet ikke så let at følge disse spor. Man 
kande færdes meget i København og københavnske 
krese, uden at træffe på Baggesen. Selv i Rahbeks 
»Erindringer«, dette pulterkammer for alle mulige rare 
ting fra de dage, er han en sjælden figur. Sagen er, 
at Baggesen i årenes løb gled mere og mere ud af de 
danske krese og slugtes af de tyske. Man skulde ikke 
længer søge ham i Selines lille stue eller selvfjerde i 

Rahbeks sæng*, men i de Reventlowske og Schimmel- 
mannske palaiser, og om sommeren ude på Sofienholm 
(Frederikke Bruun), Sølyst (Schimmelmann) og lignende 
steder eller — fjærnt fra Danmark — vandrende rast- 
løst fra den ene ende af Evropa til den anden. 

I Juni 1791 er han med den Schimmelmannske 
familie i Hellebæk. Her vilde de fejre Schillers minde- 
fest — et rygte om hans død havde fyldt alle deres 
hjærter med sorg. Under en klar sommerhimmel, med 
ojet søgende ud over Kattegattets bølger mod det fjærne 
Kullen, deklamerede Baggesen Schillers ode »Freude! 
schone gotterfunken«. Horn og klarinetter faldt ind. 
Stemningen tog dem og de sang alle med i kor. Intet 
oje var tort. I tre dage blev de sammen, læsende 
Schillers ypperste arbejder. 

I Maj 1792 hilste Baggesen med jubel sin forste- 
fødte son. Den følgende sommer tilbragte han på 
Sofienholm, da hans hustru trængte til landluften; hun 
var betænkelig syg. En rejse til Syden viste sig nød- 
vendig. Grev Schimmelmann bad Baggesen betjæne 
sig af hans formue, som var den hans egen, og i 
April 1793 rejste Baggesen med sin hustru over Kiel 
til Schweiz. Her lod han Sophie blive, medens han 
selv, i Decbr. 1793, drog over Wien til Italien (Venedig 
og Florenz). Det meste af året 1794 tilbragte han i 
Schweiz, hvor han hørte filosofen Fichtes private fore- 
læsninger i Lavaters hus. I Januar 1795 begyndte 
hjæmrejsen, der gik over Paris. I Juli 1795 kom han, 
sammen med sin hustru, til Augustenborg, hvor han 
var hertugens gæst. Vinteren 1795—96 tilbragte han 
i Kiel, for at være i nærheden af sin ven filosofen 
Reinhold. Nu begynder han sin virksomhed som tysk 
digter, idet han der forfatter de 5 forste sange af 
Parthenais foruden flere andre tyske digte. Han er 
nu for alvor på vej bort fra Danmark og sin moders mål. 



* Se Rahbeks »Erindringer« III, s. 16. 

I Juli 1796, efter mer end 3 års fraværelse, kom 
Baggesen til København, hvor hans velyndere havde 
skaffet ham en plads som viceprovst på Regensen. 
Man havde på én gang gjort ham til »provst, præpositus, 
reparationsinspektør, dorvogter, husvært, natvægter, 
gårdskarl, universitetsbud m. m. « ; desuden skulde han 
2 gange om ugen holde gratis forelæsning over dekla- 
mation. En af hans undersåtter, stud. theol. A. Gierlev, 
skildrer ham på dette tidspunkt således^: »Han ser geni- 
mæssig nok ud, har rundt hår, er sortladen, middel- 
mådig hoj og før, har et ej meget lovende, lidt vildt 
og temmelig groft ansigt«. 

D. 18. Septbr. flyttede Baggesen ind på Regensen, 
og efter at være kommen lidt til ro, skrev han i løbet 
af efteråret en del danske digte: d. 3. Oktbr. »ekspede- 
rede« han 14 poetiske stykker til den af Rahbek re- 
digerede almanak »Charis«, d. 9. Novbr. 9 til »Nytårs- 
gave for damer« m. m. Bidragene bestod af et par prø- 
ver på den utrykte fortsættelse af »Labyrinten« og en 
del lyriske digte, hvoraf adskillige er rene bagateller 
og ingen betydelige. Desuden arbejdede han på en 
oversættelse af Homer og deltog i oprettelsen af »Skan- 
dinavisk literatursælskab«. 

Med Sofie blev det værre og værre; lægen er- 
klærede, at hun stod ikke til at redde, med mindre 
Sydens mildere luft kunde udrette noget. Så rejste 
Baggesen i Marts 1797 til Kiel med sin hustru; men her 
blev hun så dårlig, at der ikke var tale om at komme 
videre. D. 5. Maj læste han for hende »halvdelen af 
*Christi død« * gennem strommende blodtårer«; hun 
græd med af salig fryd. Og så døde Sofie, mens lær- 
kerne uden for vinduet sang det ny forår ind. 

Baggesen var, efter sin egen skildring, som knust 
af dette slag. Da han den følgende dag kom lidt til 
besindelse igen, lå han syg i Reinholds hus. I et 



* Et oratorium af ham selv. 

digt »Palmines bortgang« udbryder han: Jeg vil knæle 
andægtig og kysse hvert et segnet strå, hun trådte på, 
indtil >jeg, med min elsktes kvalte navn på læben, op- 
giver sødt min ånd.« 

D. 27. Maj, en 3 uger efter den oprivende scene 
ved dødslejet, er han på en køretur med flere andre; 
blandt dem en Benedikte v. Qvalen*, der havde været 
meget om Sofie i hendes sidste dage. Baggesen for- 
tæller i sin dagbog (for 1797) ^ således: »Hendes fod 
hvilede på min, vi havde himmelske samtaler om 
Sofie; hun tillod mig ofte at holde sin hånd, trykkede 
ofte min, og betragtede mig et par gange med med- 
lidenhedens inderligste kærlighed. — Jeg var over- 
ordentlig manter, og sang ved kaffen på Annas bon 
»De ce refus^. På hjæmturen var han tungsindig efter 
sit anfald af munterhed. »Jeg greb en gang hendes 
hånd, da jeg så hende græde; hun lod mig beholde 
den; jeg bedækkede handsken med utallige kys, holdt 
hendes hånd, som trykkede min hele kvarter ad gan- 
gen, krampagtigt i min hånd, så på hende, mit liv 
hang i hvert blik ved hendes liv, og jeg var salig — 
salig som jeg ikke troede, at jeg nogen sinde igen 
kunde blive, kaldte Sofie ned fra himlen som vidne til 
min oplivelse.« 

Benedikte forstod, hvad Baggesen mente; men 
»hun havde intet hjærte at give ham«, kunde ikke 
blive * moder for hans hulde born«. Baggesen for- 
tvivlede. I hele denne frygtelige tid, udbryder han, 
var Sofie uophørlig hos mig; hendes billede lå foran 
mig, hendes billede omsvævede mig, hendes ånde kø- 
lede mig, og hendes hjærte slog i mit hjærte. — Ende- 
lig vågnede Baggesen op af sin rus, erkændte det for 
at være en rus og drog bort, mod Syden. 

Han bliver sig selv lig i sin uberegnelige stemnings- 



* En niece af grev Holck på Bordesholm; hendes søster hed 
Anna. 

vekslen. En dag læser han i Jacobis: »Eduard AUwills 
brevsamling«, og kommer til føljpgnde steder *Eduard! 
et hojst usædvanligt menneske er D4 sandelig. Hvem 
der kænder Dem til bunds, må det ofte synes under- 
ligt, at De ikke er bleven en engel i dyd eller en 
satan i lyst. Deres væsens modsigelser modstår enhver 
forståelse: ubændig sanselighed — og stoisk hang; 
kvindelig omhed, overordentlig letsindighed — og det kol- 
deste mod og den fasteste troskab; tigersind — og lamme- 
hjærte, allestedsnærværende — og intetsteds ; alt — og al- 
drig noget. « Ved at læse dette kommer Baggesen til at 
tænke på nogle af Sofies sidste ord: > Baggesen, du 
er et usædvanligt menneske!«, og det slår ned i ham 
som et lyn: hun må have ment, at du havde en natur 
som Eduard Allwills. Han er som sønderknust. At 
Jakobi forsikrer ham, at han havde tænkt på sig selv 

ved Allwill, kunde ikke berolige ham. Han føler trang 

* 

til at gore bod for sit forbigangne liv, til at ydmyge 
sig. Så beslutter han »at lægge sit inderste blot for 
Jacobi og hans hustru, ikke at skjule nogen af alle 
sine fejl og skrøbeligheder for dem; de skal læse hans 
hemmeligste breve og optegnelser. Og så skal Jacobi 
hjælpe ham; han skal sige, hvor han bedst skal få fat 
på Satan i sig, og hvorledes han hurtigst skal dræbe 
ham«. 

Baggesen rejser videre mod Syd. I Schweiz er 
han et par gange på vej til at vinde en erstatning for 
sin uerstattelige Sofie — den ene gang kommer det 
endogså til lysning i kirken; men det bliver til ingen 
ting. For resten morer han sig på bedste måde; gor 
en rejse til Italien og bliver efter tilbagekomsten til 
»den helvetiske republik« reven med ind i dens politiske 
intriger. Man sporger ham ligefrem til råds. På til- 
bagevejen bliver han i Paris (Septbr. 1798) bekændt 
med Fanny Beyhaz^ datter af en reformert præst fra 
Genf, der på den tid var ministerresident ved den 
franske republik. 

F. Bonning: Bationalismens Tidsalder. III, 2. O 

D. 27. Novbr. var Baggesen igen i København, 
hvor hans velyndere havde skaffet ham en stilling som 
medlem af det kgl. teaters direktion. Men allerede i 
begyndelsen af Juni 1799 rejste han igen bort; han 
skulde til Paris for at holde bryllup med Fanny. I 
September vendte han tilbage med sin hustru og sviger- 
fader. Her var de gamle mørke regensværelser bleven 
stadsede op for at modtage deres forvænte herskerinde. 
I et brev til fru v. Haller skildrer han dem omtrent 
således^: 

»Efter at de elegante møbler ere komne fra Paris, 
vilde De på ingen måde kunne genkænde de gamle 
værelser. Sofa og stole ere malede hvide og over- 
trukne med himmelblåt atlask, hvori hvide blomster; 
de trende vinduesfag dækkes af blå silkegardiner, der 
hænge ned til gulvet; i hvert hjorne står en gudinde 
eller nymfe; midt på væggen en smuk ovn med en 
vase; øverst er der et stort fortepiano af mahogni og 
den himmelske gyldne harpe; længere nede den store 
skonne kommode, som De så i Paris, med taffeluret 
og smukke grupper af biscuit fra Sevres. Fra loftet 
hænger en smuktformet krystallampe med to store 
spejle lige over for. På sofaen sidder, ved siden af 
et lille, overordentlig fint indlagt bord med en rund 
marmorplade, den hulde Fanny og skriver. . . .; ikke 
langt fra hende, ved et andet lille bord, stå Carl og 
Avgust og vise hinanden kobberstik — og omtrent 
midt i stuen sidder jeg, for at beskrive Dem alt. Vort 
sovekammer er nu også færdigt, og som alt er her 
hvidt og himmelblåt, således er alt der hvidt og rosen- 
rødt.« 

»Og nu til det historiske. Vi leve den ene dag 
som den anden, og det er altså tilstrækkeligt, for at 
orientere Dem i vor hele hushge goren og laden, at 
give Dem et begreb om én eneste af disse. Når Fanny 
vågner, nyder hun en kop chokolade, og jeg har fra 
9 — 10 en øvelsestime på flojte. Kl. 10 må jeg gærne 

ud; hornene komme ind og ønske os >god morgen«, 
hvorpå de sædvanlig forhlive hos Fanny . . . Når jeg 
kommer hjæm, finder jeg for det meste Fanny i sæn- 
gen ; hvis hun kan være oppe, er hun ved klaveret eller 
beskæftiget med syning. Kl. 3 ogitrent, senest halv 
fire, spise vi alle fem ovenpå, hvorpå vi passiare 
nedenunder, indtil jeg går i teatret eller må ud i an- 
dre forretninger. Kl. 9^2 forsamle vi tre [svigerfaderen, 
Fanny og B.] os ved vort aftensmåltid. Vi overholde 
strængt, at ingen går sildigere til sængs end kl. 2, og 
vi sove ofte allerede, for natvægteren råber 3. Men i 
dette punkt ville vi søge at gore den store forandring, 
at vi allerede ere i sæng for midnat ; hvilket Gud give ! < 



Og nu i disse år, da Baggesen for frem og tilbage 
mellem Danmark og udlandet, hvad skænkede han så i 
den tid sit fædreland til gengæld for al den hensyntagen, 
den overbærenhed, der vistes ham ? Det hele beløber sig 
til en operatekst, >Erik Ejegod^ (1798), der i det væ- 
sentlige stammer fra en tidligere tid og er uden be- 
tydning*, samt en 30 mindre digte, der blev offentlig- 
gjorte i nytårsgaver og tidsskrifter. Dette er alt — 
hvis man da ikke vil regne »planerne« med. Der var 
begyndt i hans fantasi at fremspire en idé til et mæg- 
tigt epos om Napoleon Bonaparte. Men det blev ikke 
til noget. Heller ikke oversættelsen af Homer blev 
andet end et tilløb. 

Og når der så endda blandt disse 30 digte havde 
været nogle, der, én gang læste, aldrig glemtes. Men 
det er der ikke. Der er intet som helst nyt i dem. 



* I operaen har Baggesen optaget den tidligere (III, 1, s. 200) 
omtalte romance >Alf og Lyna«, og her har forfatteren, be- 
tegnende nok, opgivet at lade Lyna danse i himlen; det 
hedder nu: >Men Lyna svæver i himlen.« 

5* 

intet skridt ud over det, som var nået i »Ungdoms- 
arbejderne«. Her er hymner, oder*, drikkeviser, riip- 
breve m. m., men alt efter den gamle recept. Der er 
ikke en gang formelle fremskridt af nogen betydning. 
Og intet af alt dett^ har kunnet leve til vore dage, 
undtagen det lille vers — og det er endda digtet tid- 
ligere** — 

Ak! ingensteds er roserne så røde, 
ak! ingensteds er tornene så små, 
og ingensteds er dunene så bløde, 
som de, vor barndoms uskyld hvilte på. 

Baggesen kunde jo ofte sige morsomme, kvikke 
ting. »Frk. Lunas indfald« (1798) beretter, hvorledes 
månen en gang, generet af sin nøgenhed og misunde- 
lig på de andre kloder, bad moder natur om en klæd- 
ning, som hun altid kunde bruge, både til hellig og 
sogn. Moderen bebrejder datteren hendes uforstand: 
»én uge er du fed, en anden maver«, hvordan skulde 
den samme kjole altid kunne passe dig. 

Du finder, læser! månen rent af lave; 
men hvordan finder du den feje, brave, 
frie, bundne, lille, store, hoje, lave, 
grusomme, kælne menneske-nation, 
der endelig med djævels magt vil have 
en varig engle-konstitution? 



* Digtet >Tavs tilbedelse. Til Palmine* begynder med de be- 
kændte linjer: »Den hojere begejstrings himmelelv — ben- 
rinder uden sprudlen i sig selv« — men hvordan har det 
sig da med hans egne hymner og oder? For det kan ikke 
nægtes, at de både sprudler og sprutter. 
♦* Det er indsat i digtet »Danmark. Gensyn og tilbageblik.« 
Dette digt er temmelig >Thårupsk* i sin stemning og sine 
udtryk. Der er enkelte konne steder deri, som dette: »Skræk- 
horns himmelspids er dog ej boj som banken, hvorpå jeg 
efter månen greb.« — Af hans andre lyriske digte fra dette 
tidsrum er ellers »Citharspilleren« det smukkeste. 

Kunde menneske-slægten leve af vittigheder, kunde 
satiriske digte og spøgende, kokette rimbreve nedlægge 
sædekorn til en ny tid og et nyt åndsliv, så kunde 
Baggesen også have været med til at føde det 19de 
århundrede. Nu kunde han kun levere fyrværkeriet til 
den nye tids fødselsfest. 

Et af de allersidste digte han skrev, for han for- 
lod Danmark, er rimbrevet »Vor verdens skabelse«: 
En gang kedede Olympens guder sig ganske »morder- 
lig«, det var ligefrem ikke til at holde ud. Endelig 
fandt Momus på råd: 

»Hvad om vi gav os til at skabe,« 
så, halv i skægget, lød hans ord, 
ret billed af os selv, en abe? 
et billed af Olymp, en jord? 
en verden, narrisk sammenblandet 
af gråd og latter, hvis natur, 
endskont det ene som det andet, 
var netop vor karrikatur? 
Og, at des sikrere der ikke 
skal spores mindste plan deri, 
hvad om vi gav os til at drikke 
en dråbe forst? Hvad siger I?« 

Det vedtoges og jorden blev skabt »med alt sit 
skramleri, paladser, hytter, templer, telte, poeter, krøb- 
linge og helte, kort sagt — det hele fuskeri.« 

Dette var Baggesens literære testament ved bort- 
rejsen fra fædrelandet, hans afsked med det gamle år- 
hundrede, hans hilsen til det nye. 

Da Baggesen i 1799 sendte Rahbek et bundt små- 
digte til en nytårsgave, skrev han ^: »Ikke af min poe- 
tiske rigdom, men af min poetiske armod sendes dig 
hosfølgende småblomster til din »Charis« — mere for 
at vise dig min velvilje til at gore hvad du beder mig 
om, end for at lade publikum mærke, jeg er levende 
endnu, endskont jeg vel som digter torde være død.«^ 

Fanny kunde ikke doje København, trods de him- 

melblå silkegardiner m. m., og hendes grundige mis- 
fornojelse med alt her hjæmme påvirkede også den så 
let påvirkede digter. Baggesen har ganske vist en 
gang sunget: »Ak, ingensteds er dunene så bløde — 
som de vor barndoms uskyld hvilte på«; men han har 
også sagt, og det mere end én gang: patria uUcunqve 
bene! [Fædrelandet er alle vegne, hvor der er godt at 
være!].^ Der var ingen stærke bånd som bandt ham 
til Danmark, og der var nok som drev ham bort fra 
det: Fannys misfornojelse, økonomiske bekymringer og 
frem for alt : den aldrig hvilende rastløshed på bunden 
af hans sind. Han måtte bort. 

Mange havde en følelse af, at Baggesens farvel 
denne gang blev for lange tider, måske for bestandigt. 
Så fik et par unge mennesker, H. Chr. Ørsted og Adam 
Oehlenschlåger, den idé at foranstalte en afskedsfest 
for ham. Det var mod løvfaldstid, en aften sent i 
September 1800; det gamle århundrede stod kun et 
skridt fra sin grav. Baggesen sad i Dreyers klub, i 
hånden en afskedssang, som Oehlenschlåger havde 
skrevet til ham; omkring ham en kreds af mænd, 
gamle og unge, der sang om barndomshjæmmet med 
de torne små og de dun så bløde — og Baggesens 
tårer faldt på bladet i hans hånd. Der var vel dem, 
som var bevægede, som over for et stort tab. Men 
vidste de mennesker, som den aften stod om Bagge- 
sen, egentlig hvem og hvad han var? Forstod de til 
fulde denne store, forunderlig rige begavelse? Næppe. 
Så de klart reversen af den rige begavelse: denne 
halvt bruskagtige benbygning, der betingede den over- 
ordentlige smidighed, disse svage antydninger af faste 
karakterlinjer, der hvert ojeblik overskylledes og ud- 
slettedes af stemningsbølger, denne Janus med de to 
åsyn, ja denne Proteus med de hundrede skikkelser, 
dette kalejdoskopagtige sind, hvis elementer uafbrudt 
skiftede plads med et kalejdoskops hele uberegnelig- 

hed, denne »mangel på sanddruhed <*, der altid kommer 
der, hvor en natur ikke har sat kærne i et selv, hvor 
der intet fast begyndelsespunkt er og derfor heller 
ingen faste fremgangslinjer, hvor der intet andet er, 
end havets planløse og målløse skyllen frem og tilbage 
— forstod den kres, som stod om Baggesen, at så- 
ledes var denne mand? Næppe. De unge var vel for 
unge til helt at gennemskue ham, og de gamle, ja 
hvordan skulde de gamle kunne forstå ham,, naar de 
ikke forstod sig selv. Baggesens grundskade var hele 
tidsalderens grundskade. Tiden måtte have holdt dom 
over sig selv, for den kunde holde dom over sit eget 
billede i stort format. Men tiden hverken vilde eller 
kunde domme sig selv. 

Og sangen lød videre; dens sidste toner klang 
gennem rummet: 

Gud glæde dig for hver en glæde, 
din sjældne sang de Danske gav! 

Med det tårevædede . eksemplar af sangen i sin 
hånd gik Baggesen hen til Oehlenschlåger, gav ham 
det og sagde: Hermed testamenterer jeg dig »min 
danske lyre!« 

Hvilket forunderlig dramatisk optrin! Historien kan 
være en fortræffelig arrangeur. Men mon nogen af 
de tilstedeværende så det dramatiske, så, at en gam- 
mel tid gik ned i sin grav, og at en ny gjorde de for- 
ste, usikre skridt fra sin vugge, ja så den gamle tage 
kronen fra sit eget hoved og sætte den på den unges? 
Hørte nogen det runge gennem det gamle klublokale: 
kongen er død! kongen leve! — Sikkert ingen. 

Og så satte Baggesen sig på postvognen og rullede 
ud ad Vesterport, ud i den vide verden, ud for at 
søge lykken! 

Ak, ingensteds er roserne så røde 



* Jfr. mottoet s. 61. 

X. 

De unge: 1) Lyriken: M. G, Bruun. -— F, Høegh- 
Chddherg, — J, H. Smith, — B. Frankenau. 

Den gamle slægt var åbenbart bestemt til at dø i 
ørkenen. Men måske der allerede var vokset op en 
ungdom med forjættelser i sit følge? Lød der ikke 
allerede i halvfemserne midt iblandt de gamles matte, 
modløse toner en ungdomsmodig sang? Ny poetiske 
spirer skyder gærne frem i tidsskrifter, nytårsgaver o. 
Ign. i form af lyriske digte. Så går vi da til »Minerva«, 
»Tilskueren c, »Nytårsgave for damer«, »Charis* osv., 
og Ikder blikket søge ned gennem indholdsfortegnelsen. 
Og der møder vi da også, ved siden af veteranerne, 
navne på nye mænd — om de er en ny tids mænd, 
skal et rundskue over dem afgore. 



Fra Juni 1790 dukker der i »Minerva« en ny 
lyriker frem*, der i de følgende år oversvømmer næsten 
alle datidens tidsskrifter med sine digte. Det er Malthe 
Conrad Bruun ^ en ISårig rus. 22 år gammel samler 
han alle disse spredte bidrag i > Poetiske forsøg, Forste 
del.« (1797)**. 

Det er en meget broget samling. En stor del af 
digtene er oversættelser fra Græsk, Latin, Tysk og 
andre sprog. Blandt de originale spiller, især i be- 
gyndelsen, de erotiske en fremtrædende rolle. De dan- 
ner en modsætning til hans navnes T. C. Bruuns rime- 
rier. Der er noget rent over den, og Rahbek frem- 



* »Til Melponiene«. Digtet er anonymt. 

♦* Af II del udkom kun 1. hft. Det er fortællende digte, næsten 
udelukkende oversættelser. 

hæver ham også som en ren natur. Samlingens for- 
ste digt hedder: »Til uskylds gratie«, og slutter: »Lad 
din rene himmels flamme gløde — evig i min sang og 
i mit bryst.« 

Der er for resten intet nyt i disse erotiske sange. 
Så er der nogle politiske sælskabssange, som »Aristo- 
kratisk sælskabssang* og »Vise i anledning af fiska- 
lens påstand«, der er efterligninger af Heiberg. Mere 
ejendommelige er en række odeagtige digte, der lov- 
synger friheden, den kraftige vilje osv. I »Menneske- 
adel. En sang for de gode« hedder det: 

Se, morgenrødens purpur luer! 

Det lysner over himlens rand! 
I håbets rosenlys jeg skuer 

hist friheds forstefødte land. 

* * 

* 

Se, mørkheds horn alt ængstlig bæve, 

hist glimter lyse dagskær frem. 
O, leve frihed, sandhed leve! 

Snart hele jorden hylde dem! 

I »Det kommende« jubler han det nye sekel i 
møde: »Jordkloden som en brud sig pryder — sin 
længevæntede at imodtage.« 

Triumf! — det store sekel kommer. 
»Triumf!« skal himmelen og jorden synge. 
»Triumf!* jeg synge skal med sølvgrå hår*, jeg så dig, 
og nu jeg dør med fred. 

Naturiigvis findes der i samlingen også elegiske 
digte, men de er nærmest et offer på modens alter. 
Bruun var i virkeligheden en frejdig natur, der ingen 
trang følte til at sidde sukkende mellem grave. Der 
var det i ham, som kunde tiltales af Kantianismens 
»Du skal.« I »Livets trøst. En sang« har han taget 
som motto Goethes: »Erdenuoth ist keine noth.» — 



* Da sang M. C. Bruun nok på en anden melodi. 

»Nej, jordens nød er ingen nød — og livet bande 
ikkun dårer.« 

Ja, dig jeg sporger, Gud i os, 
selvhandlende fornuft, som byder, 
oprorske drifters vink til trods, 
os kæmpe efter rene dyder; 
hvis livet her en valplads er, 
er da din sejr ej kampen værd. 

Og når den matte sjæl ikke kan rejses til hand- 
ling af dit strænge, rene bud, så peger du på en nå- 
dig Gud, som »kan sone dyd med skæbne.« 

Hans >Ode ved Bernstorffs ded^ fremhæves ikke 
blot som hans bedste digt, men det regnes for noget 
af det mest fuldtonende i dens tids lyrik, ja der er 
dem som har ment, at det også i vore dage kan for- 
svare sin plads i de forreste rækker. 

Hvi toner Herthas dal jif dyb, af ængstlig klage? , 

og fjældets marmorhal den sukker hult tilbage, 

og genlyd svarer den fra Dannerkongens borg, — 

Sorg i den gyldne sal, sorg i de dunkle hytter, 

hvor tårne knejse stolt, hvor hyrden telte flytter, 

hvor bølger bruse vildt, er idel, idel sorg. 

Så begræde ikkun bom en fader. 
Så begræder kun et folk sin ven. 

Det er ode-klangen vi hører her. Den tyr tids- 
alderen næsten altid til, når den vil give stærke følel- 
ser luft. Digtet er for resten ikke uden smukke enkelt- 
heder. Linjerne »Så begræde ikkun horn osv.« gor 
virkelig effekt, med deres dæmpede, langtsomt faldende 
rytmer følgende umiddelbart oven på de indledende 
hojtidsfuldt svulmende linjer. Der er det som " kan 
minde om Ewalds kantate over Frederik V. — Også 
slutningslinjerne er ganske heldige: 

Dæmp, o dæmp din tubas stolte toner, 
slør dit guddomsblik, Calliope! 

Kun som havets skvulp for aftenvinde 
mod den tavse kyst dit suk opløfte sig! 
Fjærne klippevælds den matte rislen lig 
mellem Danmarks tårer dine tårer rinde! 

Og dog gor digtet et koldt indtryk, der er noget 
arrangeret over det. Det er et deklamations-nummer, 
der i officiel festdragt med indstuderede teaterskridt 
træder frem for lamperækken. 

Hovedindtrykket af Bruun som digter er : en intelli- 
gent, let opbrusende natur, men intet stort vingefang i 
fantasien, og ingen storre dybde i følelsen. Han er mere 
deklamerende journalist end digter*. 



Frederik Heegh- Guldberg (f. 1771), en son af den 
bekændte statsmand, havde i 1790 taget examen ar- 
tium med udmærkelse, og blev i 1797 ansat som lek- 
tor i det danske sprog ved Blågård seminarium. Han 
havde debuteret som forfatter i »Samleren« (1792) 
med »Herman Hermansens levned*, en ubetydelig for- 
tælling, og blev så fra 1793 en hyppig gæst i datidens 
forskellige tidsskrifter. Han har imidlertid intet nyt at 
at sige. Man arbejder sig mistrøstig gennem den lange 
række af lyriske digte, forgæves ledende efter spor af 
en ejendommelig begavelse**. Det mest bekændte af 
dem er * AmstentsMrkegården* (»Danske tilskuer«, 1796). 
Den slægt der gik og dromte om gravens ro, dens 
trygge fred, den måtte jo føle sig som hjæmme i »de 



* Anmælderen i > Lærde efterr.« (1798, nr. 45) af »Poetiske for- 
søg«, vil ikke påstå, at Bruuns digte er mesterværker, men 
han er en håbefuld yngling med herlige anlæg. — Den 
formel vil vel sige så meget som så, at hans digte ikke er 
meget værd. 

** Hans »Samlede digte. I— II« udkom 1803; de havde 700 sub- 
skribenter. 

dødes have«. Guldbergs digt kommer derfor som noget 
selvfølgeligt, man undres blot over, at ingen digter for 
ham havde fundet ud på >Assistentskirkegården«*. 
Man havde besunget den stille landsbykirkegård, sådan 
i al almindelighed; forst nu opdager man en virkelig 
kirkegård. 

Guldbergs digt er langt**; man bliver træt, inden 
man kommer til ende med denne vandring imellem 
grave. Men man støder, især i begyndelsen, af og til 
på stemningsfulde steder: 

Ja, hil dig, dødes have! hvor i fred, 
i blomsters ly, de hedenfarne sove, 
hvor hyldens mørke skygger dale ned^ 
og kølig nat på hede dag os love. 

Og er det underligt, om hojtidsfuldt alvor hviler over 
denne plet: den er jo »evighedens alterfod«. 

Guldberg har imidlertid ikke ført os ud på >Assi- 
stentskirkegården«, for i al almindehghed at vække 
gravstemningen hos dem der følger ham. Han vil vise 
os, at vi her vandrer i »de store dødes have«. Han 
fører os fra bavtasten til bavtasten. Vi blotter hovedet 
og følger ham ind i de store minder. 

Her standser vi ved den forste sten. Hvem er 
det? »En miskændt olding«, som »forfulgt med hån, 
kun søgte dyd at fremme«: salig Balling \ Balling (med 
»Aftenposten«, kighosten m. m.), den agtbare, hæder- ^ 
lige — spidsborger, så han er den forste vi støder 
på, i det vi træder ind i mindehallen. Er der noget 
symbolsk i det? Vi møder dog senere bedre navne: 
A. G. Carstens, A. Hwiid, Samsøe, Storm o. fl., brave, 
hæderlige hver på sin vis dygtige mænd — men hvor- 
for begynde med Balling, med den stemning, som dette 
navn vækker? 



* Den var bleven anlagt 1760. 

** I *Idunna» , hvor han senere trykte det op igen, har han 
oven i købet gjort det længere, end det oprindelig var. 

Vandringen er lang; Guldberg vanker den ganske 
nat mellem Assistentskirkegårdens grave. 

Naturen tier. Kun afmægtig vind 
igennem sorte hyld med gysen bæver, 
og trindt om oplyst gravs det hvide skin 
i spejderkreds kun aftenbakken svæver. 

Den store stille nat går frem — 

Hvi køler vinden nu den milde nat? 
hvi kvidrer fuglen vel på lindens grene? 



O! det var morgenvind, der rejste sig 
at vække blomsterne på dødes hoje. 



Så kort, men og så salig var den ro, 
mit hjærte nød, o nat! i dine skygger. 



Ja, selv den sidste nat er kort og sød, 
og, som i vår, det snart og venligt dages. 
Så frygter, brødre, ej for grav og død, 
af barnet ej i moderskødet klages. 

Så er altså også den unge slægt med til at søge 
ud på kirkegården. Ja havde den endda søgt derud 
for at synge en arvedrape ved de hedengangnes bavla- 
stene, en arvedrape, som kun sænker sig i mindernes 
strom, for at øse håbets kræfter til ny dåd! Men gik 
de unge fra de dødes stille have ud i livets larm og 
dåd? Nej, ikke altid i alt fald; de blev ofte siddende, 
længe ad gangen, derinde mellem buksbomhækkene, 
drommende om hvilen i gravens trygge »moderskød« 
og om lyksalighedslandet bag nattens vande. 

I 1799 slog Guldberg sig sammen med en anden 
fremskydende digterspire Jens Hayisen Smidth* om at 



* Født 1769, teologisk kandidat 1796, præst i Allesø på Fyn 
1800. 

udgive ^Idunna. Poesier af F. H. G. og J. S. Forste 
samling.« Smidth havde fra 1791 også hjæmsøgt tids- 
skrifterne med sine digte, men han står rigtignok et 
godt stykke under sin kompagnon, Guldberg. De fleste 
af hans digte er den rene ynkelighed. Og det er ret 
betegnende for de to kolleger : da de tænker på den 
forste udgave i bogform af deres digte, har de ikke 
kræfter eller mod til at stå hver på sine ben. De må 
danne et firma: Guldberg & Smidth.* Anmælderen i 
»Lærde efterr.« (1798) kalder bogen »et af de skon- 
neste offere, der nogen sinde i vort fædreland er ned- 
lagt på musernes og gratiernes alter«, og han spår de 
to unge digtere en fremtid, der kun skal staa tilbage 
for — Ewald! Af alle uheldige profetier er dette en 
af de uheldigste. 

I slutningen af firserne begyndte der i »Minerva« 
at dukke et nyt digtermærke frem : F. , med en del 
prikker efter. Det var Rasmus Frankenaii (f. 1767), 
der studerede medicin og døde som hospitalslæge i 
Slagelse (1814). Han synger, ligesom de fleste andre 
digtere fra den tid, i næsten alle tonarter**, lige fra 
elegien til den ubevidste travestering af folkevisen 
(f. eks. »Aage og Signe«); men det var dog særlig 
hans sælskabssange og viser, der gjorde ham yndet. 

Desværre er indtrykket af Frankenaus Digte det 
sædvanlige: man støder så godt som på intet, der 
ikke har været sagt for på samme måde, og sagt lige 
så godt eller bedre. En enkelt gang standser man og 
studser; f. eks. ved et digt »Aftentanker. (Hannovers 
vold d. 14. Novbr. 1795)«: 



* I 1807 kom »Poesier af Jens Smidth. Forste bind.« (1807). 
Der hørte unægtelig mod eller en uhyre mangel på kritik til 
at udgive en sådan samling som den efter 1803. 
** »Vuggesange« træffer man hyppigt på i den tids digtsam- 
linger, og de er næsten altid blandt de bedste af digtene. 
Også Frankenau har en »Vuggevise« med omkvæd: »Nu 
stille — du lille! — din moder jo våger hos dig.« 

Hojt på himlens azurblå hvælving svæver 
bleglig smilende nattens fulde måne, 
rædsomt suse blandt agrens visne stubbe 
aftenens vinde. 

Hvor klinger det ikke »langeligt sukkende« i den 
sidste linje ; hvor fortrinlig står ikke dens rytme til den 
foregående linjes ! Der er ganske vist det i disse linjer, 
som røber det 18. århundrede, men der er på den 
anden side en rytmebølge, en susen i dem, som væk- 
ker anelser om noget der endnu ikke er, men som 
fantasien i lykkelige ojeblik drommer om og famler 
efter *. 

Og så er vi færdige med, hvad man kan være be- 
kændt at nævne af de unges lyrik. På dortærskelen 
til det ny århundrede, i efteråret 1800, udkom der en 
lille digtsamling: * Sange for almuen til huslige dyders 
befordring og skadelige vaners og lasters afskaffelse. 
Indkomne i anledning af tvende præmieindbydelser«. 
Blandt digtene er der to om brændevinsdrikkens skade- 
lighed, med fortaler af Tode og prof. F. L. Bang. Af 
bidragyderne kan fremhæves en > studiosus typogr. & 
cultur.« — hvad så det er — og en discipel i mester- 
lektien i Randers skole. 

Det 18. århundrede bliver dog sig selv ligt til det 
sidste. 



* Slumper så den tids digtere til at sige noget kont, véd de 
ikke en gang selv af det. Frankenau optog ikke »Aften- 
tanker« i sine »Samlede digte« (1815), hvilken samling »er 
gjort med valg og strænghed.« 

XI, 

■ 

De unge. — 2) Dramaet: F. Høegh- Guldberg. — Kotze- 
bue. — Iffland. — 3) Romanen : A. F, Just — Lafontaine, 

I de unges lyrik var der ingen trøst at hente. Det 
er da ikke med store forhåbninger, at vi vender os 
mod poesiens andre egne. For det forste dramaet 

D. 31. Januar 1793 blev der på det kgl. teater op- 
ført et nyt syngespil, ^Lise og Peter* : En ung kapi- 
talist fra København, har, under et antaget navn, 
Frits Villiams, i flere år om sommeren slået sig ned i 
en sjællandsk landsby, hos en forpagter Ole Hansen. 
Grunden dertil er denne: hans fader har i sine unge 
dage forført en bondepige, og sonnen gor det nu til 
sin livsopgave, at opdage den, der blev frugten af 
faderens brøde: hans egen halvsøster. 

Det er åbenbart »Høstgildet«, der har lokket Guld- 
berg ud til landsbyen og bonden: 

I hans hus bor munter fred, 
i hans sjæl uskyldighed — 

hedder det i en af sangene. Bonden er den ideale 
skikkelse. »Lykken,« siger Villiams, »er snarere flyttet 
fra de hojere stænder, og bor altså ikke heller søges 
der.« Poetisk set har stykket meget lidt værdi; det 
var sangene, der bar »Høstgildet« oppe, men dette 
syngespil bliver hverken støttet af sine sange eller sin 
prosadialog. 

Forfatteren var den ovennævnte Frederik Høegh- 
Guldberg. Underligt nok: den ivrigste bekæmper af tidens 
romantiske sværmeri for bondestanden, Ove Høegh- 
Guldberg, bliver fader til denne bondestandsbegejstrede 
yngling. Det er forståeligt, at den liberale son måtte 
blive modtaget med begejstring i fremskridtets lejr. 

»Hans fuldkommen simple og pretensionsløse adfærd 
overraskede meget behageligt hos en gehejmerådsson 
og adelsmand. < (Pawels*). En anmælder i »Lærde 
efterr.« (1798, nr. 46) omtaler ham som > denne yng- 
ling med det skarptseende oje, den stadige hånd og 
det ædle, varme hjærte.« Hans begejstring for frihed 
og fremskridt gik så vidt, at han i »den eksilerede 
Heibergs stambog skrev et digt, der vilde bragt ham 
på Munkholmen, om det havde været trykt*.* 

En anden omstændighed bidrog til at henlede op- 
mærksomheden på Guldberg og hans stykke. Det inde- 
holdt blandt andet en lovprisning over negerhandelens 
afskaffelse ; men Ahlefeldt påstod, at kongen ikke vilde 
synes om at høre sin egen berommelse fra det kgl. 
teaters scene, og forlangte en omarbejdelse. Guldberg 
protesterede, men måtte falde til foje. Så sagde publi- 
kum, at det var Ahlefeldt, som ved sin påtvungne for- 
hutling var skyld i, at stykket ikke gjorde den lykke, 
man havde væntet og håbet. En anmælder i »Lærde 
efterr.« (1793) finder ganske vist »adskillige temmelig 
forslidt-romantiske tildragelser«, usandsynligheder m. m. 
i stykket; men han roser med inderlig fornojelse 
»den ædle diktion«, den lette smidige dialog og særlig 
sangene, som vidne om sand lyrisk ånd. Anmælderen 
har med sand glæde set Guldbergs indtræden i Apollos 
tempel og håber noget dygtigt af ham. 

Alt delte gav Guldberg mod og publikum forhåb- 
ninger: måske en ny Thårup var under opsejling. I 
slutningen af 1793 indleverede digteren så et hyt stykke 
> Skrivefriheden. Et dansk original skuespil i én akt. 
Uegennyttig tilbudet til brug for den kgl. danske skue- 
plads.« Trods uegennyttigheden vilde teatret ikke have 



* Guldbergs liberalisme synes for resten nærmest at have 
været en bornesygdom. Senere, omkring 1801, begyndte han 
at skrive vers til fyrstelige personer og blev en slags hof- 
poet '. 

F. Honning 2 Bationalismens Tidsalder. III, 2. 6 

det. Stykket var indsendt anonymt, og det af gode 
grunde. Det er nemlig et meget varmt og meget ung- 
dommeligt indlæg mod adel, lav osv. og fcyr oplysning 
og skrivefrihed. Al slubbertagtighed er sammentrængt 
i hofmanden lord Hudschisbey. Det vilde Ove Høegh- 
Guldbergs son dog ikke skrive under navns nævnelse*. 
Så vendte han sig igen til mere idyllisk-fredelige æm- 
ner. I April 1795 spillede teatret hans > Aftenen, Synge- 
spil i én akt.« Det er en lille idyl ude ved en landsby- 
kro, hvor krodatteren efter nogle vanskeligheder vindes 
af en ung herre fra København. Der er her ikke 
noget nyt ud over »Lise og Peter«, og det nåede kun 
tre opførelser. Så er Guldberg for lange tider fær- 
dig med teatret, og det er forbi med håbet om, at han 
skulde genføde skuespillet; men dermed er også hele 
den yngre slægt færdig med dramaet, ti Guldberg var 
den eneste, der gav løfter i den retning**. 



Når den indenlandske produktion ikke var til- 
strækkelig for vort teaters behov, så måtte vi ty til 
indførte varer. Det gjorde vi da også, og Tyskland 
blev det marked vi vendte os til. I 1790 var Kotze- 
bues komedie »Menneskehad og anger« bleven opført 



* Stykket udgav han 1794, ligeledes anonymt. Det blev (i 
»Lærde efterr.«) fejet af på en meget hånlig måde, både 
som digterværk og som et indlæg for trykkefriheden. Mon 
anmælderen vidste, hvem forfatteren var? — Samme år ud- 
kom hans »Duellen. Komedie i én akt« ; den var også bleven for- 
kastet af teatret, som en dårlig kopi af Heibergs »Virtuosen«. 
** Det var ligefrem blevet en modesag at føre bonden frem på 
scenen. Endogså en adelig godsejer, F. C. Wedel-Jarlsberg, 
der i 1782 havde udgivet et lystspil »Bondedyd«, skrev «Den 
sjældne unge herremand« (1793) og »Det var omsonst« (1794), 
der skildrer forholdet mellem bonden og herremanden fra et 
bondevenligt synspunkt. De er uden al poetisk værd, men 
interessante i social henseende. 

under stort bifald fra publikums side, og fra det oje- 
blik havde han fast fod på vor scene. Der er i alt 
blevet spillet over 70 stykker af ham, og af dem er 
f. eks. det nys nævnte stykke gået 35 gange. 

Kritiken var ikke ubetinget glad derover. Dom- 
men lyder for resten lidt forskellig, selv i et og samme 
tidsskrift, »Lærde efterretninger«. I nr. 3 af 1793 siger 
en anmælder, at der er dem, som uden videre er- 
klærer Kotzebues arbejder for mådelige; men det er ube- 
rettiget, der er virkelig gode ting iblandt dem; de >have 
den fortjæneste, at de efterlade sig et totalt gavnende 
indtryk.« Men et andet sted (nr. 28, 1794) hedder det: 
»Kotzebue er en af de forfattere, der have haft den 
lykke at komme i ikke ubetydelig og dog for storste 
delen ufortjænt reputation.« Ethvert af hans arbejder 
bærer præg af hastværk. Han er stadig gået ned ad 
lige fra »Menneskehad og anger«. Nu er der rygges- 
løshed og kådhed i hans stykker. 

I anledning af Kotzebues stykke »Indianerne i Eng- 
land« udtaler en recensent i ovennævnte tidsskrift 
(1793, nr. 6) sig således: »Tysklands konstdommere 
ere for nærværende tid enige om Kotzebues digterrang. 
Mer bel esprit end sand digter, véd han ved vittigheder, 
ved kække idéer, ved enkelte rorende træk og især 
ved uvæntede romantiske begivenheder at fængsle op- 
mærksomheden et ojeblik. Selv den strængeste kæn- 
der ser og læser hans stykker med en flygtig, endskont 
ikke ublandet fornojelse, og glemmer dem for at stu- 
dere Shakspeare og Lessing og Ewald.« 

Den storste fare ved Kotzebues stykker var ikke 
deres rent tekniske fejl: at de så ofte mangler plan, 
at personernes handlinger ikke begrundes i deres ka- 
rakter, og at han derfor mere skildrer tildragelser end 
handlinger. Hovedfaren lå i indholdet, i tankegangen 
i dem. Den tid kunde, som tidligere berort, med al 
sin præken om moral dog blive rort over, ja begejstret 



84 

for ligefrem umoralske forhold, blot de var tilstrække- 
lig indbalsamerede i en sentimental fremstilling. Og 
det er netop det, Kotzebue har en sjælden ævne til. 
Derfor var han en mand efter det store publikums 
hjærte, og derfor var nogle enkelte kritikeres ind- 
sigelser magtesløse. Den ene aften efter den anden 
gik hans stykker over det kgl. teaters scene, og publi- 
kum skiftede med at le og græde over dem, bægge 
dele af fuldt hjærte. 

Næst efter Kotzebue var Iffland den hyppigst over- 
satte dramatiske forfatter; men der er dog et stort 
spring imellem dem: af Ifflands stykker er der i alt 
blevet spillet 20, mod den andens 70. I en anmældelse 
af et af Ifflands stykker søger en recensent i »Lærde 
efterr.« (nr. 13, 1797) at give en karakteristik af denne 
forfatter: De Ifflandske skuespil er nu så godt kændte 
iblandt os, at vi må kunne bestemme deres egentlige 
og sande værd. De har fejl endogså betydelige fejl; 
planen i dem er tit løs; han forfalder tit til svulst, og 
taler jævnlig selv gennem sine personers mund. Men 
hvor meget opvejes ikke disse fejl ved hans stykkers 
sjældne og umiskændelige fortrin! I det han vælger 
sine scener fra det daglige liv, finder han den nær- 
meste og sikreste vej til sine læseres eller tilskueres 
deltagelse. Han viser et dybtgående kændskab til det 
menneskelige hjærte, og er en mester i karakterteg- 
ningen. Han har leveret et helt galleri af »veltrufne 
familieskilderier,« der, trods slægtskabet mellem dem, 
dog hvert har sit ejendommelige præg. — Så vidt re- 
censenten; der må naturligvis trækkes en del fra på 
flere punkter. Ifflands skuespil har imidlertid det virke- 
lige fortrin fremfor Kotzebues, at de ikke er så senti- 
mentale og ikke så frivole. 

Der var flere egenskaber, som bidrog til at gore 
denne art skuespil yndede. For det forste: de var 
virkelighedsskildringer fra samtiden: 

Akkurat som det i livet går, 
til eders fryd I skue får. 



Og i disse teater-afbildninger af samtidens liv var der 
foretaget nogle omflytninger og omposteringer, som 
gjorde dem endnu mere tiltalende for den brede be- 
folkning: skurkene hørte altid til de hojere klasser; 
det at være kammerjunker var — som del er blevet 
sagt — en særlig anbefaling i retning af djævelskab, 
medens »fattig« og j^ædel« næsten blev enstydige ord. 
Og endelig taltes der i disse stykker meget om »mo- 
ralen*, selv om der just ikke altid handledes moralsk: 

Af moraler stykket er pærefuld — 

men det er dog lidt for hårdt, når digteren tilfojer: 

og fremfor alt af poesiens savn. 



Vi har romanen tilbage. Det kunde et ojeblik se 
ud, som om Tode skulde få en efterfølger. A. F. Just 
(f. 1766), en landmåler, der i 1789 havde giftet sig en 
gård til, udgav i 1792 en samling »Digte«, hvorom 
»Lærde efterr.» bemærker: »At sige hver slags ting på 
den lojerligste og tillige mest uvæntede måde, deri har 
han en styrke, der fuldelig når Wessel,« en bemærk- 
ning, der med et mildt udtryk — er noget overdreven. 
1 1798—99 udgav dette lovende digteræmne ^Fortællinger^ 
I— II.« Efter at have læst den nys omtalte anmældelse 
går man til dem med en vis forvæntning. En an- 
mælder, i »Iris og Hebe«, siger om dem: »En original 
dansk roman er et sådant særsyn i vor literatur, at 
anmælderen med begærlighed tog den i hænde« — og 
han roser den da også for »ikke liden grad af Todisk 

vittighed.« Bogen er i virkeligheden meget tarvelig, 
forfærdelig bred og snaksom. 

Og så er vi færdige med tidens originale danske 
romanliteratujr. Der var da intet andet for end at 
leve af oversættelser. Og her stod atter Tyskland, 
ligesom ved dramaet, rede til at forsyne det literære 
marked. Lafontaines romaner beherskede på denne 
tid den tyske læseverden ; anmældelserne er også (indtil 
1798)* overvejende anerkændende. Hans moralske sans 
var slap og upålidelig, fordi hans karakter var bleven 
opblødt af bare rorelse. Men der tales i hans romaner 
meget og med rorelse om dyd og ædelhed; selv de 
sletteste personer forbedrer sig gærne i fortællingens 
løb. Lafontaine var en »mand efter tidens hjærte, og 
selvskreven til at indføres i vor literatur. 

I »Lærde efterr.« for 1798 (nr. 32) stod der en 
subskriptionsplan på ^Lafontaines familiehistorier <, Der 
er, siger planens forfatter, præsten E. L. Griiner i 
Helsingør, en utilgivelig synd hos mange prædikanter: 
de vil uddanne deres tilhørere til at blive borgere i 
himmerig eller helvede, og glemmer rent, at vi forst og 
fremmest hører den skonne jord til. Mange roman- 
forfattere gor sig skyldige i en lignende synd: de vil 
hæve deres læsere til væsener skikkede til at leve på 
månen eller en endnu hojere planet, skont de dog skal 
leve og handle på Guds gronne jord. 

Men det gor Lafontaine ikke. »Han kommer na- 
turen og virkeligheden så nær som muligt, og skildrer 
det menneskelige hjærte så overensstemmende med 
hverdags-erfaringer og så passende til det daglige liv. 
Hans valgte ædle karakterer ere, med alt dette, dog 
så tiltrækkende og efterlignelige, at ethvert menneskens- 
barn, når det ikke er alt for hærdet i gamle synder 
og vaner, må føle brændende lyst til . . . at danne 



* Det er i dette år, at W. Schlegel i >Athenauin« offentliggor 
en tilintetgorende kritik af Lafontaine. 

sig efter dem.« — »Han fører sine hovedpersoner ikke 
blot til brudesængen; men han viser os dem som — 
retskafne ægtefæller og ædle fædre.«* 

Det er med Lafontaines tårevædede romaner i 
hånden, at det 18. århundrede går i sin grav. 



XII. 

Tilbageblik og afslutning. 

Atter en cypres i lavrbærlunden ! 
Ak I hvad nyt forlis bebuder den? 
Snart er lundens hele pryd forsvunden, 
sorgeminder har den kun igen. 

Så er vi da færdige med vor vandring gennem 
halvfemsernes poetiske literatur. En nedslående van- 
dring! Er det ikke, som det hele tiden klang så 
vemodsfuldt : 

Atter en cypres i lavrbærlunden I 

det motto, hvormed der begyndtes, og hvormed der 
endes. For det er jo virkelig således: de, som så 
frejdigt bredte vingen til flugt, den gang de selv var 
unge, og hele verden var så ung og så lovende,** de 
sænker nu, den ene efter den anden, i århundredets 
sidste dage mat deres vinge og søger mod jorden. 
Skutfet og bitter trækker Heiberg sig tilbage fra litera- 
turen; Pram søger ind i økonomi- og commerce-kol- 



* Det var ikke alle, som havde så gode meninger om Lafon- 
taines romaner; det konservative tidsskrift >Kritik og anti- 
kritik« kalder dem en gang «de forborgne synders føde.« 
(8. Febr. 1788). 

** Jfr. III, 1, s. 81. 

legiet; Todes friske vid rinder svagere og svagere: 
Thomas Thårup tier; Baggesen mener selv, at han 
»poetisk turde være død« osv. 

Og der er et andet forhold, endnu mere ned- 
slående: flere gange gores der nye tilløb, og så er det 
forbi med det samme. Olufsen skriver »Gulddåsen«, 
og så er han færdig; og på lignende måde går det 
jo med Falsen og Sander; »Dyveke« går over scenen, 
men da er dens forfatter allerede død — 

Atter en cypres i lavrbærlunden — 

Men er nu denne dom retfærdig? Når vi har ladet 
hele bunken gå gennem soldet, er der jo ikke blevet 
andet tilbage end et par dramatiske arbejder og et 
par lyriske digte. Men har vi ikke ladet for meget gå 
gennem soldet ? Der kan jo være anvendt en målestok, 
som literaturhistorien ikke har justeret. Lad da tiden 
selv fælde dommen over sit eget arbejde. 

Lad os begynde med Rahbek. Hele hans stilling 
i tidens åndsliv giver hans ord vægt, og ingen vil mis- 
tænke ham for at domme for hårdt. 

I høsten 1797 giver Rahbek i »Danske tilskuer« 
(7. Septbr.) en udsigt over den poetiske Uteraturs da- 
værende tilstand. Der er høststemning over dette rund- 
skue: »O! det ser sorgeligt ud på det danske Parnas! 
Ewald, Wessel, Vibe, Storm, Fasting, Samsøe, Riber 
bortreves i den favreste alder, i deres fulde mid- 
sommers kraft; Malling, Pram, P. H. Frimann, Olufsen 
have forsaget lavrbærkronen for akse- og egekransen; 
Thårup er tavs som Abrahamson, C. Frimann og Tode, 
og hvo véd, når Baggesens mangetonede citar atter 
skal høres; undres kan man ikke, at »Vonners og 
Vanners« og »Dragedukkens« digtere tie! Kun enkelte 
og sjældne toner lyde over havet fra kirkegårdens 
filomeliske sanger på Møen* . . . .« Få, såre få ere 



* C. A. Lund, jfr. III, 1, s. 23. 

de, som endnu vove at hæve røsten til sang: Guld- 
berg, Haste, M. C. Bruun, Sander. »Vedvarer denne 
epoke, og desværre — dens ende synes ikke så nær, 
vel må man da befrygte den tid, da den danske poe- 
tiske literatur, ligesom Amalienborgs marmorkirke, vil 
blive udlændingen fremvist, som et minde af, hvad 
man i fordum dage forsøgte, men ej havde kraft til at 
fuldføre * *. 

Der blev jo skrevet og rimet nok, det var ikke 
det der var i vejen. Men af hvad beskaffenhed var 
det? Lad os høre en udtalelse fra samme år som den 
nys anførte. I en anmældelse i »Lærde efterr.« (nr. 41) 
af »Nyeste samling af sælskabssange. I — IIL 1793 — 97« 
siger recensenten: >Tre hundrede for det meste nye 
sælskabssange i 4 år! Sandelig! det går for vidt; og 
det var hoj tid at standse denne syndflod, der ellers, 
hvis Leanders spådom hos Holberg skulde være sand, 
såre betydelig må fremskynde verdens undergang. Men 
hvorledes kan den vel standses? . . . Når en klub 
holder en hoj tid, eller et skydesælskab til fædrelandets 
tarv har udøvet den heltegærning at fælde en træ- 
papegoje, for i sin tid at kunne tage den fjendtlige 
armé vis, om den hændelsesvis skulde komme ansæt- 
tende i luftmaskiner**; når en dannemand eller en 
dannekvinde celebrere deres fødselsdag, deres sølv- 
bryllup, deres guldbryllup, deres — dog hvo kan op- 
regne det alt, straks fremtræder en versifikast, der, 
begejstret af Pampludria, har fået et halvdusin rimede 
stanzer på papiret, og producerer sit hjærnefoster.« 

Det var to domme over vor poetiske literatur fra 
1797. Omtrent fra samme tid stammer følgende ud- 
talelse, der står i en anmældelse* af »Nytårsgave for 
damer. 1798«. »Recensenten vil ikke nægte, at han 



* Jfr. også Rahbeks » Erindringer % V, 329. 
** Den kom dog på en simplere måde i 1801 og 1807; men 
hvem kunde tænke sig det i denne alderstegne fredsperiode ! 

jo ved læsningen af nærværende samling fandt sig be- 
styrket i den sorgelige tanke, at den danske poesi 
ligger i sidste åndedrag.« 

Således domte altså tiden selv, og så har vel 
Rahbek også ret, når han kalder tidsrummet 1794 — 
1801 for >de syv magre år« i Danmarks poetiske lite- 
ratur ^. 



XIIL 

Æstetik. — De skonne konster. 

Der er allerede i det foregående givet en række 
spredte prøver på tidens æstetiske kritik. At samle 
disse spredte bemærkninger ind som led i en systema- 
tisk æstetik lader sig ikke gore; et æstetisk system, 
formet ud fra en bestemt grundtanke, kænder tiden 
ikke. Det er lutter enkeltheder, stykværk, her som på 
andre områder. Man levede væsentlig på Batteux's 
tanker, tilsatte med elementer fra tyske æstetikere. 
Rahbek er her typisk ; og Rahbek som æstetiker er jo 
et pluksammen (jfr. s. 16). Da forholdet er således, 
skal her blot, som afslutning, anføres nogle udtalelser 
om enkelte hovedpunkter, 

»Sælskabet for de skonne og nyttige videnskaber*^ 
denne literære opdrætningsanstalt , er så betegnende 
for tiden. Mange rosende ord blev der sagt om det; 
man mente jo, at det havde en væsentlig del i litera- 
turens opblomstring, at man uden det ikke havde nået 
hvad man nåede. 

I Januar 1789 bragte »Minerva« folgende med- 
delelse: »Sælskabet til de skonne videnskabers for- 
fremmelse har i adskillige år forgæves væntet at kunne 

modtage så mange arbejder i poesi og veltalenhed, at 
det kunde have fortsat sine samlinger efter den hidtil 
fulgte plan.« Der er næsten som en vemodig klang i 
disse ord. De dage var længst forbi, da sælskabet 
havde rigelige bidrag til at vælge imellem, havde råd 
til at kassere Ewalds »Rolf Krage«. 

o 

Årsagen til denne forandring finder sælskabet i 
»en mere udbredt god smag og den tiltagende læse- 
lyst hos publikum« — skont hvorfor skulde det stoppe 
op for tiistro mningen ? Man indså imidlertid, at der 
måtte vælges en ny fremgangsmåde. I et møde d. 13. 
Novbr. 1788 besluttedes det at ophøre med udgivelsen 
af »Forsøgene«, hvoraf der i alt var kommet 14 styk- 
ker (7 bind), og i stedet for at udsætte en præmie på 
1000 rdl. for »det bedste episke digt af den alvorlige 
slags.« Besvarelserne skulde indleveres inden Januar 
1793. Desuden indbød sælskabet »nationens skribenter 
til at udarbejde og til det at indlevere andre originale 
værker i poesi og prosa, såsom: læredigte, poetiske 
breve, samlinger af oder, sinddigte osv., en dansk tale- 
konst, en dansk poetik, levnedsbeskrivelser« m. m. De 
antagne stykker skulde trykkes for sælskabets regning ; 
honoraret var 10 rdl. arket for poetiske og 6 rdl. for 
prosaiske bidrag. — [Her har vi altså en slags officiel 
vurdering af værdiforholdet mellem poesi og prosa]. 

' Den forste virkning, dette livstegn fra sælskabet 
havde, var en artikel i det følgende hæfte af »Minerva«. 
Artiklen giver en meget skarp kritik af sælskabets virk- 
somhed i firserne: det havde jævnlig været uheldigt i 
valget af æmner for prisopgaverne, og af dem havde 
det ingen udsat siden 1782; endvidere: hvad var der 
blevet af dets pengemidler? Der måtte være et over- 
skud på 4965 rdl., det havde Pram regnet ud, for det 
var ham som var forfatter til artiklen. — Prams ar- 
tikel er en ligtale over sælskabet, og det endda en 
ligtale over en genganger; ti sælskabet var i virkelig- 
heden afgået ved døden nogle år i forvejene — 

Det var en gammelagtig tid, slutningen af forrige 
århundrede, det mærker man på alle punkter, også i 
en artikel som den følgende (af Rahbek) : » At ungdoms- 
digteren kan udtrykke ungdoms-følelser, at en munter 
vise, en erotisk bagatel osv. kan lykkes ham, nu ja, 
det er hojst naturligt; men at han, hvis idékreds ikke 
endnu kan være meget udstrakt, hvis kundskabsvæld 
ikke kan være meget rigt, let står fare for at ud- 
tomme og snarligen udskrive sig ved tidligt og hyppigt 
forfatterskab« — det har, siger han, »Danske tilskuer« 
tit mindet om. Og naturligvis er der noget sandt i 
dette; men hvor er det rigtig sete og det skævt sete 
dog ikke filtrede ind i hinanden! Man skulde jo efter 
dette tro, at en ung digter ikke kunde skrive andet 
end »en munter vise, en erotisk bagatel«. Hvor skulde 
Rahbek og hans samtid kunde forstå, at en digtning 
som »Sankt-Hansaftens-Spil«, skreven af en ung dag- 
driver i hans forste digtsamling, at den var noget mere 
end en bagatel, at den betegnede et vendepunkt i dansk 
digtning. — 

Skal man pege på kærnepunktet i tidens æstetiske 
tankegang, må det vel være den beromte regel om >at 
gavne og fomoje^ som poesiens mål og opgave. Og 
dermed står noget andet i noje forbindelse. Kunde en 
digter virkelig gavne, hvis han ikke var en god mand ? 
Rahbek mente nej; det standpunkt havde han hævdet 
allerede ved sin forste fremtræden, og han fastholder 
det som moden mand. I anledning af Samsøes død 
taler han^ om >den usigelige vinding, det er for den 
menneskemalende digter at være en god m^nd, — 
Man kalde også det sværmeri, om man vil; men et 
ædelt og usmittet hjærte er lige saa vel det forste re- 
kvisit til den rorende digters, som til den rorende 
skuespillers geni; ikke blot giver det ham mønster og 
æmne, når han har Knud Gyldenstjerner og Torbener 
og Elisabether og Dyveker at skildre; men det styrer 
og hans hånd, når han maler munke, Mønstrupper og 

Fåborger, så at disse, midt i deres udåd, ikke blive 
kødelige djævle.« 

Eq gang kommer Rahbek i »Tilskueren« (1792) til 
at tale om forsøgene på at skrive gode sange for 
folket Han nævner i den anledning »Den brave hus- 
bonde« af præsten Victor Hjort, og meddeler så et 
digt, »Den brave digter«, skrevet af Baggesen og til- 
egnet Hjort Det begynder: 

Den mand fortjæner digternavn, 

som med forstand sit vid regerer, 
som skonner almues sande gavn, 

og lyst til borgerdyd formerer. 
Ti Gud velsigner sådan sang, 
men aldrig tomme bjælders klang. 

Du sanger! derfor tænke må, 

vel også føle — men til måde: 
du må fornuftens brug forstå, 

at ej din fantasi skal råde. 

Dette er tidens æstetiske trosbekændelse, som der 
ikke måtte rokkes ved — indtil, et par år efter, en 
ung fyr tog mod til sig, og i en parodierende tone de- 
klamerede løs: 

i ret fornuftig poesi 

bor aldrig spores fantasi — — 



Således er i hovedtrækkene tidens opfattelse tif 
^det skonnez^ forsåvidt dette åbenbarer sig gennem 
ordet i poe&i. Men hvorledes forholder det sig nu med 
de bildende konster og musik? Ja man møder her, 
som rimeligt er, de samme æstetiske grundtanker. I 
denne fremstilling skal der dog kun berores et par 
hovedpunkter. 

Hvad er konstens opgave^ og ad hvilken vej skal 
denne opgave løses? Den tyske æstetiker Sulzer ud- 

taler sig således herom: »Den hojere allegori er kon- 
stens hojeste og vanskeligste trin.« At allegorien tit 
er bleven misbrugt, gor ikke disse ord mindre sande. 
En af de smukkeste opgaver for konsten vilde f. eks. 
være at male »sædernes forbedring ved videnskabernes 
fornyelse.« 

»Minerva« (Juli 1791) anfører disse ord af Sulzer 
og tilfojer så: Maleren Abildgård har foretaget et 
endnu storre og tillige vanskeligere æmne: Evropas 
historie.« Han har fremstillet den i fire afdelinger. 
Den forste forestiller vildhedens tilstand: et sundt, 
stærkt og skont fruentimmer, men der er råhed og 
vildhed i hendes træk. I det andet tidsrum er Rom 
verdens herskerinde; det fremstilles under Bellonas 
skikkelse. Den tredje afdeling er hierarkiets epoke: 
et fruentimmer knæler for et alter, hvortil hun med 
lænker er bunden fast, hendes ojne er tilbundne; på 
alteret den pavelige tiara m. m. Det Qerde tidsrum 
begynder med krudtets opfindelse, opdagelserne osv.: 
Evropa i et fruentimmers skikkelse sidder på en 
kanon, med et kompas i den ene hånd og en vægt- 
skål i den anden. > Vægtskålene stå i Hgevægt, men 
ere tomme. Hvor sindrigt udtrykkende!«* 

Konsten skal altså ^^ moralisere €: meddele gavnlige 
kundskaber på en skon måde, ganske som poesien. 
Men så må den naturligvis heller ikke vælge »umo- 
ralske« æmner eller fremstillingsmader. På konst- 
akademiets udstilling i Avgust 1791 var der bl. a. en 
ttgning efter et maleri af Poussin, forestillende Jehovah 
talende med Moses fra den brændende tornebusk. En 
indsender i »Minerva« er meget misfornojet med dette 
maleri. Dets konstværdi lader han stå hen, men hvad 
skal man sige om dets moralske virkning? Oplys- 
ningens venner arbejder af alle kræfter på at rense 
vore forestillinger om Gud, og så tillader man, at et 



* I parentes bemærket: hvori ligger egentlig sindrigheden? 

sådant maleri er offentlig udstillet på vort akademi, 
et maleri, der ikke kan andet end liste løgnagtige fore- 
stillinger ind i mange menneskers sind. >Ti logn er 
det, at guddommen har legem og hoved, og hår og 
skæg osv.« Indsenderen har hørt born udbryde: se, 
det er Vorherre! »Arme born! hvilken kamp vil det 
koste, inden I få overvundet det bespotteKge billede, 
som Poussin malede i sin letsindighed, og som vi 
droge frem og satte hen til eders forførelse!« 

Men hvorledes forsvarer man da en sådan adfærd ? 
»Jo, bliver svaret, en konstner ser på intet uden kon- 
sten. Har et stykke god opfindelse, god tegning, god 
kolorit osv., så er stykket godt; hvad indflydelse det 
kan have på sæderne, det er ikke konstnerens sag . . . 
Næppe skulde man tro, at der taltes således for alvor, 
dersom vi ikke daglig så sådan grundsætning fulgt på 
skuepladsen eller rettere syngepladsen, og dersom vi 
ikke så den fulgt i andre konstværker.« Vil man ende- 
lig tillade konstneren at fremstille alt hvad en utojlet 
indbildningskraft falder på, vil man vise det skonne i 
det nøgne menneskelegeme, så burde dog sådanne 
stykker forblive i private kabinetter, aldrig være til 
offentlig forargelse. »Vi andre burde spares, vore bom, 
vore kvinder burde spares.« 

Altså: da dog vel ingen vil nægte, at det vilde 
være uanstændigt, umoralsk, om man gjorde det til en 
eksamensopgave for unge mennesker at oversætte Vol- 
taires »Pucelle«, mon man da ikke også kunde blive 
enig om, at det er umoralsk, at en ung konstner koti- 
kurrerer med en tegning efter det nævnte maleri af 
Poussin. Må man nok friste mennesker gennem ojet, 
men ikke gennem øret?* 

* Imod denne tankegang bliver der dog gjort indsigelse af en 
anden indsender i »Minerva« (Septbr. 1791): Det er ham en 
gåde, at nogen for fuldt alvor kan påstå, det skulde være 
konstnerens opgave at bibringe folk metafysiske, teologiske 
eller moralske begreber. (Jfr. Oktober-hæftet). 

At give en fremstilling af vor hjemlige konsts ud- 
vikling i oplysningstiden, ligger uden for dette værks 
opgave*. Her blot dette: grundretningen i den er en 
bevægelse bort fra paryktidens forlorne klassicisme til- 
bage mod den ægte klassicisme, antiken. Man sporer 
bevægelsen både i arkitektur, billedhuggerkunst og ma- 
leri (Harsdorff, Carstens, Abildgård). Det er denne 
udvikling, som i det ny århundrede sætter sit kronskud 
i Thorvaldsen. 

Trangen til renere, mere naturlige former giver 
sig også udslag i havestilen. Den engelske havestil be- 
gynder at fortrænge den franske. Men tidens skon- 
hedsinstinkter er så usikre i deres virken. >Hvor man,« 
siger en samtidige, >har villet frembringe noget i en 
bedre smag, har man ikke sjælden været uheldig. Man 
har anbragt krumt snurrepiberi i stedet for det lige, 
og haverne, som for vare unaturlige for deres stivhed, 
ere nu stive af alt for megen natur.« Og hvad mener 
man om en bemærkning som denne, af den norske 
præst og topograf Wilse ^ : Jeg savner i Danmark > Nor- 
ges underlige afvekslinger i naturen, i hvilken hen- 
seende alt, hvor jeg står og går omkring min præste- 
gård, forestiller mig partier af engelske parker, hvor 
intet fattes uden templer og andre arkitektoniske pry- 
delser« — f. eks. et græsk tempel oppe i »Jotun- 
hejmen« ? Det var jo også, på sin vis, »at forbinde 
Nordens kraft med Sydens skonhed.« 



* Man mente jo, man kunde opdrætte »digtere«, og så er det 
jo i sin orden, at man også vilde opdrætte konstnere. Et 
kancelli- rescript fra 1781 bestemmer, at konstakademiet 
skulde sorge for, »at staten altid kunde være forsynet med: 
2 billedhuggere, 1 historiemaler, 2 bygmestre i hovedstaden, 
2 portrætmalere, 1 miniaturmaler m. m.*^ Det følgende er 
i samklang med denne tankegang. En korrespondent til 
»Politisches journal« meddeler (Marts 1789), at kronprinsen 
har anvist en duelig landskabsmaler beskæftigelse i Norge, 
«livis maleriske naturskonheder ikke har befrugtet noget ægte 
konstuergeni siden A. v. Everdingen.« 

Tiden er her, som på alle andre punkter, en 
underlig broget blanding af gammelt og nyt, undertiden 
så rent forvirrende filtrede ind i hinanden. 



I »Minerva«s September-hæfte 1786 ofTentliggores 
følgende »Plan til et musikalsk akademi i København.« 
»Fædrelandet har endnu ingen musik ^ som det kan 
kalde sin egen,« hedder det i en indledning til denne 
plan, og det var jo sandt. Når man undtager de 
gamle folkevisemelodier med deres »subtilige og søde« 
melodier — og hvem kændte dem, undtagen bønderne 
— havde vi ingen national musik; vi levede af smu- 
lerne fra de fremmedes bord. Men nu skulde det 
blive anderledes, ved hjælp af musik- akademiet, mente 
man. Men vi blev længe ved at leve af smulerne. — 

I opfattelsen af musikens væsen og mål sporer vi 
tidens særegne tankegang; her som på alle andre om- 
råder. I tidsskriftet »For sandhed« stod der i 1798 
(I, 245) en afhandling »Over de midlers værd, ved 
hvilke tonekonsten kan blive almennyttig«. Forfatteren, 
H. O. C. Zinck (f. 1746), var ansat i det kgl. kapel og 
tillige musiklærer ved Blågård seminarium. Han var 
af tysk afstamning, som jo næsten alle »danske« kom- 
ponister den gang var, og for en del har været siden. 

Zinck bestemmer forst tonekonstens mål\ det er 
»at forædle mennesker«, det vil sige: udvikle deres 
skonhedssans og — og det ikke mindre — deres mo- 
ralske følelse. Ud herfra kommer han til følgende 
rangforordning: »Sangen er det ideal, efter hvilket in- 
strumentalisten skal arbejde.« Og det begrunder han 
således: »Den musikalske digtekonst blev udset til at 
gore menneskerie tonekonsten fattelig, og tillige til at 
indgyde musikken et moralsk værd, — Menneskets 

F. £5niiiDg: Balionalismeus Tidialder. III, 2. 7 

moralske uddannelse ved musikken beror især på dig- 
terens ord, der indklædes i sange, viser m. m., for at 
få dem anvendte i skoler, i kirker osv.** 



XIV. 

Tidsskrifter, — IJ de kritiske, — 2J de moraliserende. 

Blandt de »kritiske« tidsskrifter er ^ Lærde efter- 
retninger* endnu stadig det toneangivende. »Minerva* 
og »Lærde efterr.« udfyldte hinanden. Hvad det forst- 
nævnte betegner på det »moraliserende« område, be- 
tegner det sidste på det »kritiske«. De to udgivere, 
Rahbek og Nyerup**, var ikke blot personlige venner, 
de indtog også omtrent det samme standpunkt: det 
moderate fremskridt, Nyerup vel en streg længere til 
venstre, især i religiøs henseende. 

Tode havde jo i forrige tidsrum (jfr. III, 1, s. 160 fl.) 
søgt at bekæmpe »Lærde efterr.'s eneherredomme i det 
kritiske departement, forst i »Kritik og antikritik« senere 
i »Kritik og analyse«. 

^Kritik og antikritik^ blev, efter Todes fratrædelse 
(1790), organet for »ortodoksernes« yderste hojre floj. 
Redaktøren var J. W. Bentzon, fra 1782 forste kapellan 
ved Frue kirke; blandt de vigtigste medarbejdere var 
Rasmus Fleischer, sognepræst i Kallundborg. Han var 



* »Mozart kændte man endnu slet ikke til,« siger Oehlen- 
schlåger i sine »Erindringer« (I, 112); man påstod han var 
umelodiøs^ og egentlig kun komponerede orkestermusik. Og 
så kunde man ikke bruge ham. 
*♦ Efter sin afskedigelse redigerede P, Collett *Lærde efterr.« 
fra Januar 1798— Septbr. 1799*. I samme tidsrum var han 
medudgiver af »Minerva*. (Se herom senere). 



99 

en stridbar natur, og det gjorde ikke hans sind blidere, 
at han længe forgæves måtte søge om forflyttelse. Da 
han troede Balle stod bag ved, kom han i den følgende 
tids kampe flere gange til at gore front mod sin biskop. 
En anden medarbejder var den mere end uheldige 
præst ved Nikolaj kirke, J. H. Rørbye. Han gjorde sig 
latterlig ved sin optræden under tømrer-urolighederne 
i 1794*, og han sank endnu dybere i det almindelige 
omdomme, da han viede en berygtet bordelvært (»Prins 
Kørud«) til hans anden kone. 

Bladet satte det ligefrem som sin opgave at være 
en modvægt mod > Lærde efterr.« »Havde der i den 
liturgiske fejdes tid«, hedder det i nummeret for 9. Avg. 
1791, »været flere journaler i Danmark end de Ber- 
lingske efterretninger, vilde alt uden tvivl fået et andet 
udseende, og en stor del af publikum var da ved 
vrange forestillinger og ensidige domme ikke førte bag 
lyset.« Bladet kaster sig da også med hæftighed ind i 
90'ernes religiøse kampe. Fremskridtsmændene hadede 
og foragtede det, og kunde ikke finde hårde ord nok 
om det. Voldsomst af alle i sine angreb var Malthe 
Møllers »Repertorium«. Et tysk kritisk tidsskrift^ kal- 
der det »dette almindelig foragtede blad«. Ja Olufsen 
trækker det med navns nævnelse frem i »Gulddåsen«. 
Vandby siger: »Jeg forsikrer Dem, jeg vil næsten heller 
skrive en fornuftig bog, og lade den recensere i »Kritik 
og antikritik«, end nok en gang indvikle mig i en handel 
med disse lovkyndige gavtyve.« 

Til sidst blev det Bentzon for hedt**, og han fra- 
trådte med nummeret for 19. Maj 1796. Redaktionen 
gik så over til bibliotekssekretær Fr. Ekkard, der fra 
April 1792 havde været udgiver af ugeskriftet »Sam- 



* Se herom under M. C. Bruun. 

** Malthe Møller påstod, at Bentzon blev bange, fordi han vidste, 
at der i >Repertoriet« vilde komme et voldsomt angreb på 
bladet: »Krypto-katholicismus i Kritik og antikritik.« (Se 
herom senere). 

leren«. Han havde omfattende kundskaber og inter- 
esserede sig særlig for historie og naturvidenskab, men 
ikke meget for teologien. I nummeret for 26. Maj 1795 
meddeler han sit program : Han beklager den overvægt, 
som teologiske stridigheder lige siden »munkenes tid« 
har haft i den åndelige verden, ligesom også i dette 
tidsskrift. For fremtiden ønsker han at lægge mere 
vægt på anmældelser af de »almennyttigere kundskabs- 
skrifter . . . som på denne jord ere nødvendigere end 
den lærde teologi og polemik.« »Kritik og antikritik« 
skifter derfor efterhånden karakter. For at faa friere 
hænder lader udgiveren bladet holde op med nummeret 
for 29. Marts 1796 og opstå igen som »Kritisk og 
antikritisk journal«, et månedsskrift med mere neutral 
farve. 

Den konservative lejr havde derved mistet en for- 
bundsfælle i kampen mod fritænkningen; men den 
havde til gengæld fået en anden. Med 1793 havde 
Jacob Baden begyndt udgivelsen af et kvartalsskrift, 
^Kehenhavns universitets-journal^ <^ . Det bragte med- 
delelser om forskellige universitetsforhold, men desuden 
kritiske anmældelser; og i dem tog Baden ikke altid 
med lempelig hånd på fremskridtets mænd. 



De ^moraliserende tidsskrifter <^ havde oprindelig 
haft en temmelig fredelig karakter. Kom satiren frem 
i dem, var den i reglen af en ret uskadelig art, 
og de tog meget forsigtigt på sådanne brændbare 
stoffer som religion og politik. Men i tidens løb skifter 
de til dels karakter, og særlig i halvfemserne slynger 
de den ene brand efter den anden ind i den gamle 
statsbygning og det gamle kirkehus. Og de var ikke 
brandfri. 

Af de »moraliserende« tidsskrifter vedligeholdt 
^Minerva<^ og y>Danske tilsku£r<^ deres i forhold til de 

andre fuldstændig overlegne stilling (se herom s. 18). 
Den utrættelige Tode var heller ikke på dette område 
bleven træt endnu. Han forsatte således månedsskrif- 
tet Iria'^, Det skulde være et slags sidestykke til 
»Minerva«, og mødte derfor også med en »historisk 
artikel«, der gav en oversigt over den forløbne måneds 
politiske begivenheder. Artiklen blev skreven af Tode 
selv. Den betegner et mere konservativt standpunkt 
end »Minerva«s. Fra Januar 1796 fik tidsskriftet navn 
af ^Iris og Hébe< og varede århundredet ud (Decbr. 
1800). Tode ophørte med sin historiske artikel i Fébr. 
1796 og trådte i det hele mere og mere i baggrunden. 
Han vedblev dog at fortsætte sin halvt medicinske, 
halvt underholdende tidsskrift- virksomhed : »Sundheds- 
journal«, »Sundhedstidende« m. m. 

Men foruden disse fortsættelser af de ældre tids- 
skrifter, træffer vi også på flere nye. Samleren, der 
var begyndt December 1786 som et ugeskrift, gik fra 
Januar 1794 over til at blive et månedsskrift. Det havde 
tidligere på titetbladet haft et par hons som fodredes; 
helt idyllisk. Nu bliver tonen en anden. Forlæggeren 
var Winding (i Kannikestræde), og han var særlig be- 
kændt som forlægger af skrifter, der vovede sig lige ud 
til grænsen af del juridisk tilladelige — og som derfor 
var sikre på et publikum. »Samleren« bliver, både 
religiøst og politisk, organ for den radikalere frem- 
skridtsretning. M. C. Bruun var en tid en hyppig 
bidragyder. 

Boghandler Poulsens »Morgenpost«, hvori Rahbek 
skrev sine dramaturgiske breve, gik fra Januar 1794 over 
fra at være et ugeblad til at blive et månedsskrift med 
titlen ^Journal for politik', natur- og menneske-kund- 
8kdb<. Et ret omfattende program! Indholdet var 
væsentlig oversættelser, men der fandtes dog også 
originale, undertiden ret radikale, artikler deri. Tids- 



* »Kritik og analyse« kom som et tillæg til dette blad. 

skriftet bliver imidlertid temmelig hurtigt ren under- 
holdnings-lekture. 

Med Januar 1793 begyndte et andet tidsskrift: 
Politisk-fymk magasin y mest af udenlandsk læsning. 
Redaktøren var Rudolf Bu^hhave^ der havde haft en 
noget broget livsskæbne^ Han havde en tid været læge 
ved Sorø akademi, men opgav den stilling på grund 
af »private fortrædeligheder«, gjorde så et rigt parti og 
købte herregården »Grevens Vænge« på Sjælland; men 
det gik så dårligt for ham, at han (1781) måtte flytte 
ind til København og genoptage sin lægevirksomhed. 
Så gjorde han en »opdagelse«: vor hjæmlige nellike- 
rod kunde udmærket erstatte den fremmede, kostbare 
kinabark. Men »opdagelsen« slog ikke igennem, og 
han kunde heller ikke skaffe sig en praksis. Så følte 
han sig tilsidesat og forurettet; »han anså,« siger hans 
biograf, »de fleste for partiske og uretfærdige, især 
iblandt sine landsmænd.« 

Denne bitre stemning måtte have luft, og han 
måtte se at forbedre sin økonomiske stilling. Så be- 
gyndte han udgivelsen af magasinet. Indholdet var, 
som titelen antyder, mest oversættelser, og det var ud- 
landets radikale politiske og religiøse literatur, der 
blev importeret gennem disse oversættelser. Som 
eksempler på artiklerne kan anføres: »William Pilt 
d. yngres forkerte ministerstreger«, »Engelsk politisk 
ordbog«, »Er det skyldighed eller nåde, når en fyrste 
regerer sit land vel«? osv. — »Det overnaturlige prøvet 
af en frivillig«, »Atter en scene fra Helvede«, »Noget 
om kirkers afskaffelse« osv.* 

I Maj 1797 har tidsskriftet en artikel: « Betydelige 
og store reformer bevirkes ikke ved langsomhed og 
sindighed«: En bevægelse, der skal bryde igennem 
fordomme og en forstenet tankegang, må der være 



* I Nov. 1796 døde Buchhave, og redaktionen gik så over til 
hans svigerson C. C. Boeck. 



ife 

fart og kraft i — og så sætter magasinet fart og kraft 
i sine artikler. Den radikale tone vakte betænkelig- 
heder på mere end ét sted. I anledning af en temme- 
lig skrap artikel lod regeringen forespørge, hvem den 
anonyme udgiver af magasinet var. Men det blev dog 
ikke til mere (jfr. Oktbr. 1797). 

Der var imidlertid andre, som også blev betænke- 
lige. Man levede i stadig frygt for skærpelse af trykke- 
frihedsbestemmelserne, og var bange for, at der skulde 
gives regeringen en anledning hertil. Og gav maga- 
sinet ikke sådanne anledninger mere end én gang, 
særlig ved sine politiske artikler ? Derfor fik tidsskriftet 
flere end ét hib fra de moderate fremskridtsmænd, ja 
endog fra folk som Malthe Møller i hans >Repertorium«. 

Tode irriterede magasinet med sine både humori- 
stiske og alvorlige bemærkninger om de oplysnings- 
apostle, som havde fået bisselæder i skoene. Så frem- 
satte det (Juli 1797) følgende sporgsmål: »Burde man 
ikke råde en læge, som idelig dogmatiserer og polemi- 
serer i aviser, heller rent at forlade Æskulap, og i 
dets sted gribe den gejstlige hyrdestav. Og var det 
ikke vænteligt, at han fik dispensation fra attestats? 
Fjolleri er fra en læge endog mer påfaldende end filo- 
sofi fra en bonze« [buddhaistisk præst]. — 

En række andre tidsskrifter vil senere blive ud- 
førlig omtalte, så der skal her blot nævnes nogle, af 
de vigtigste: Beligiøse: »Jesus og fornuften« (Horrebov), 
»Biblen forsvarer sig selv« (Balle), »Repertorium for 
fædrelandets religionslærere« (Malthe Møller). — Poli- 
tiske: »Folkevennen« (Steineck), »Folkefjenden« (Joh. 
Werfel). — Endvidere M, C. Bruuns forskellige tids- 
skrifter o. fl. 



Den videnskabelige literatur*. 



I. 

Universitetet, — Den videnskabelige literatur uden far 
universitetet: 1) Teologien. — 2) Historien, 

L)a den dumpe lyd fra guillotinens økse hin Ja- 
nuar-dag rungede ud over København, vakte den også 
ekkoet på den stille Frue plads, og ekkoet klang ind 
under kirkens hvælvinger og gennem universitetets 
høresale, ind i bispegårdens stuer og Frue skoles 
klasseværelser. Og hvad skete der så? Kom der nyt 
liv og rore i alt det sovende og drommende? Der gik 
som en skælven gennem alt, men så var det, som om 
alt igen slumrede videre i stilheden. Tilsyneladende 
var det i alt fald så; men denne skælven efterlod dog 
vist sine følger i mer end ét sind. Man havde et oje- 
blik følt den faste jord vige bort under sine fødder. 



Inde i universitetets høresale og i professorernes pri- 
vate forelæsnings-stuer er alt i omtrent samme forfatning. 



• De eksakte fagvidenskaber forbigås i denne fremstilling. 

som da vi sidst var der, og der sker ingen forandring 
af betydning århundredet ud. Moldenhawer holder 
endnu sine elegante latinske foredrag, men de, som 
krævede mere af en teologisk forelæsning end Cicero- 
niansk Latin, blev skuffede. >Han meddelte intet,« 
siger Mynster,^ >uden hvad man lige så godt kunde 
finde i de bekændteste håndbøger og kommentarer.« 
C. F, Hornemann søger endnu at oplive sine tilhørere 
med anekdoter og vittigheder, men er afgjort i ned- 
gang. Han blev tidlig døv, og gik mere og mere op i 
landvæsen og havebrug*. Det bliver da Fr. Munter, 
hos hvem man må søge efter ungdommen og frem- 
skridtet. Men der søger man forgæves. Som teolog 
var han nærmest rationalist; hans egentlige interesse 
gik i retning af arkæologien. Han var en tor stue- 
lærd. 

I det filosofiske fakultet fortsætter gamle Riisbrigh 
med sin monotone »definition af definitionen«; for 
resten søgte han efter bedste ævne at følge med tiden 
og sætte sig ind i Kant, da hans tid kom her hjæmme. 
Det er ret betegnende for manden, at han på sine 
forelæsninger advarede mod »Tusind og én nat« som 
en bog, »ved hvis læsning man fordærvede sin smag.«' 
Der var imidlertid ved siden af ham dukket en anden 
filosof frem, en mere bevægelig natur. I 1788 var 
Anders Gamborg (f. 1763) bleven ekstraordinær pro- 
fessor i filosofi.^ Faderen, en præst, var, siger son- 
nens biograf, så retsindig og sanddru, »at han endog i 
sin alderdom afstod fra sin barndoms tro og lærdom, 
så snart han fik fornuftige grunde dertil.« Moderen 
var meget religiøs, men ingen »oplyst« natur. »Derfor 
lærte sonnen af hende tidligen (slavisk) at frygte Gud og 
biblen, s& vel som djævelen og hans engle, spøgelser og 



♦ Hornemann havde dog — vist som et modtræk til Balles 
homiletisk-katekiske sælskab — oprettet en teologisk for- 
ening for det religiøse fremskridts mænd. 1 denne forening 
oplæste bl. a. Horrebov en oversættelse af den 68. salme.* 

helvede.« Men Gamborg slægtede faderen på, og blev 
derfor »i en modnere alder i stand til at ophoje sig 
over sin barndoms tro og undervisning.« 

I 1790 vakte han opsigt og stærk gæring ved sit 
skrift »Nysa« (jfr. III, 1, s. 336). Hans følgende skri- 
bentvirksomhed er meget broget; »oplysningens« mænd 
havde et åbent hjærte for alt til borgerheld sigtende. 
Han skrev om moralfilosofiske æmner, om vorned- 
skabet, om vore brandredskaber, om tontine m. m. og 
var i 50 år stærkt optaget af at udfinde den letteste 
og hurtigste måde, på hvilken man kunde lære born 
at læse. Den tanke syslede han endnu med på sit 
sidste sygeleje. Det ejendommeligste af hans moral- 
filosofiske skrifter er »Jesu moral« (1799), som han 
senere omarbejdede under titlen »Katekismus for alle 
mennesker«. Skriftet er en sammenstilling af >det 
egentlig moralske i Jesu samtaler. > Standpunktet er 
ren rationalisme. 

Gamborg læste væsentlig over etik og pædagogik. 
Han talte med en meget svag stemme, ligesom ind i 
sig selv. Steffens siger ^, at hans fremstilling »var et 
løst raisonnement, en blanding af naturret og sæde- 
lære.« Han var ikke skikket til at gribe en ungdom. 
Som menneske var han en ædel natur, uegennyttig i 
sin virksomhed som universitets-lærer, på en tid, da 
adskillige af hans kolleger mer eller mindre var for- 
retningsmænd. Han mente, at han ved forskellige lej- 
ligheder var bleven tilsidesat, og det gjorde et stærkt 
indtryk på ham. En tid synes han endogså at have 
mistet ligevægten i sit sind. Når han listede omkring 
i sin blå kappe — i hvilken han mindede om datidens 
glarmestre ^ — så han ud som én, der var ved at falde 
sammen. Men som en ægte ven af »oplysning« tænkte 
han kun på at gore godt, at reformere; og han vilde 
ikke blot reformere sine medmennesker, men også 
selve den ydre natur. Lige på overgangen til det ny 
århundrede off'entliggjorde han (i »Skandinavisk mu- 

seum« 1800, I) et »Forslag til at forbedre fuglenes 
sang i vore skove« : man skulde lade spurveæg udruge 
af kanariefugle, så vilde spurvene komme til at synge 
som dem. 

Tiden kunde blive kuriøs af bare reformbegej- 
string! For resten, der var på sin vis noget om det: 
der var en spurveunge, som havde begyndt at pippe 
omkring i tidsskrifter og nytårsgaver, men som snart 
skulde stige mod sky som en kvidrende lærke. — 

Det har ikke været nogen oplivende vandring, 
denne gang fra kateder til kateder; men så lysner det. 
En yngre filosof, lige hjæmkommen fra en studierejse i 
udlandet, begyndte i efteråret 1793 en forelæsning over 
Kant. Det var aktuelt, det kunde få tilhørerne til at 
lytte. 

Christian Hornemann^ en præsteson fra Viborg, 
var bleven student 19 år gammel (1778). Faderen var 
en retsindig, from natur, med en rodfæstet frygt for 
alle nye meninger i religionen. Sonnen havde altså 
fra barndommen indåndet en luft, der var »fyldt med 
alle den positive religions uudgrundeligste hemmelig- 
heder,« som hans biograf udtrykker sig. Men han var 
en født tænker, og hans søgende tanke stødte snart 
sammen med disse »hemmeligheder«. Han begyndte 
vel på teologien, men forlod den snart. Så studerede 
han frit, læste til ingen embedseksamen og fik ingen. 

Hornemann lignede en del Poul Møller. I hans 
værelse var der altid stor uorden, men den glemte 
man over manden selv. Der var noget mærkelig be- 
tagende ved ham. I sælskaber dannede der sig stedse 
en andægtig lyttende kreds om ham, og besøgte man 
ham på hans værelse, traf man næsten altid nogle af 
hans venner der. »Ingen kunde omgås ham længe, 
uden at vinde noget derved,« siger hans ven og bio- 
graf (J. Bindesbøll). >Jeg gik ofte til ham, alene for 
at forfriske sindet; men jeg gik altid fra ham roligere 
og gladere, visere og bedre « »I sine venners kres 

var han som i himlen; der glemte han alt andet . . . 
Han levede virkelig ofte mere for sine venner end for 
muserne. 4 Trods sin fordringsløse optræden, var han 
dog altid en avtoritet for sine omgivelser. Fra ham 
væntede man det forløsende, det afgorende ord. 

Grundtrækket i hans natur var »en jævn, stille 
rolighed, lig den rene, skyfri himmel,« en rolighed der 
næsten gik over i apati. Kun tre ting kunde ruske 
ham op af den: skurrende toner i musik, skæve rai- 
sonnementer og lave karaktertræk. Denne skyfri rolig- 
hed havde sine fordele. Den satte ham i stand til at 
slå sig rigtig til ro for en tid ved en genstand, se den 
fra alle sider og i alle belysninger, og følge dens for- 
bindelseslinjer ud i de forskellige retninger. Hans tanke 
var skarp og klar. »Jeg har ingen kændt,« siger 
BindesbøU, »der i så hoj en grad som han besad den 
ævne: at tænke sig enhver ting ganske bestemt, grant 
at se enhver idés omfang og grænser.« 

Men apatien havde også sine mangler: han var 
en mangesidig natur, med interesser ud i forskellige 
retninger, og han havde ikke energi nok til, for et 
længere tidsrum at samle alle de søgende tanker i sit 
sind om en bestemt hovedgave. Historie, filosofi, mate- 
matik, jura m. m. fangede vekselvis hans interesse; 
han tegnede og spillede klaver, komponerede endogså; 
allerede som barn syslede han med planen om ei per- 
petuum mobile. Og han kunde ikke nojes med flygtige 
visiter de forskellige steder. Han vilde til bunds over- 
alt; »han kunde aldrig blive færdig.« 

Derfor varede det noget længe, inden han fik sig 
ordentlig samlet om sin egentlige livsopgave, filosofien. 
Andre forhold virkede i samme retning. »Sværmerske 
elskovsgriller« satte en tid hans sind i gæring og uro, 
indtil han havnede i et lykkeligt ægteskab. Han var 
ubegribelig sorgløs i pengesager, som i så meget andet, 
og måtte spilde en del tid med uvedkommende og hæm- 
mende brødarbejde. I nogle år var han således page- 

informator. Endelig i 1791, 13 år efter at han var 
bleven student, lykkedes det ham at komme til Jena 
og høre Reinholds filosofiske forelæsninger. Fra den 
tid af var han en begejstret Kantianer ; han drev næsten 
afguderi med Kant, synes hans biograf. 

Efter sin hjæmkomst begyndte han i forsopimeren 
1793 forelæsninger over Kants »Kritik der reinen ver- 
nunftf ; men allerede d. 23. Oktober 1793 var han død. 
Hans død blev følt som et stort tab. J. F. W. Schlegel 
mener, at han »kunde have gjort epoke i filosofien, c ^ 
hvis hans liv var blevet længere, og BindesbøU er- 
klærer: »Jeg kænder ingen, der kunde blive hvad han 
var.« Han besad grundige kundskaber, en skarp tanke 
og ævne til klar, almenfattelig fremstilling. Hans filo- 
sofiske arbejder blev få *, men hans samtidige følte det, 
som om han gennem sin personlige omgang havde 
plojet jorden og sået en sæd for kommende dage i 
mangt et sind. 

Atter en cypres 

Det var et lille lyspunkt i universitetets historie, da 
Bahbek (1790) blev professor i æstetik; der gik en poe- 
tisk luftning, om end en svag, gennem den gamle byg- 
ning, og Rahbek havde, i alt fald i begyndelsen, en ret 
talrig tilhørerkres. Men han blev jo efterhånden 
mindre tilfreds med sin virksomhed (s. 10), og opgav 
den i 1799. At Basmus Nyerup i 1796 blev professor 
i literærhistorien kunde synes et andet lyspunkt, men 
det var rigtig nok kun et meget svagt. Han og Rah- 
bek delte behandlingen af den danske literaturs historie 
imellem sig således, at Rahbek besorgede den mere 



* De blev udgivne i »Efterladte filosofiske skrifter« (1795), med 
en karakteristik af forfatteren ved J. BindesbøU. Foruden 
forelæsningerne over Kant indeholder de flere mindre filoso- 
fiske afhandlinger (>Over adskillige almindelig-gangbare mo- 
ralske udtryk«, »Noget over moral-principet« m. m.). 

poetiske del af arbejdet — den æstetiske vurdering — 
og Nyerup den mere prosaiske — de literærhistoriske 
enkeltheder. Men Nyerup med sine bogtitler og årstal 
hørte afgjort mere hjæmme i biblioteket end på ka- 
tedret. Han var så lidt en ordets mand, at da han 
ved sit studenterjubilæum skulde takke ved en festhg 
sammenkomst, havde han i forvejen ladet lægge en 
trykt takskrivelse ved hver kuvert. — 

På det historiske kateder står Kali endnu, lige 
grundig og lige tor. Men i 1787 havde en ung mand 
begyndt som privatdocent at holde historiske forelæs- 
ninger ved universitetet; året efter blev han udnævnt 
til professor. Det var Frederik Sneedorff (f. 1761), son 
af J. S. SneedorfiF, udgiveren af >Den patriotiske til- 
skuer«. 

Sneedorff havde et svagt helbred og et nerve- 
system som meget let blev sat i stærke svingninger. 
Musik kunde sætte ham i en »forfærdelig gæring.« 
>Mit blod,« skriver han etsted,^ »flyder uordentlig 
ved den mindste arie jeg hører.« Han var en sam- 
vittighedsfuld natur, med tilbojelighed til at gruble over 
sig selv; for øvrigt tilbageholdende og beskeden i sin 
optræden. Hans foredrag var »særdeles levende og 
behageligt,« og folk strommede til hans forelæsninger. 
Man oplevede det særsyn, at en privatdocent havde 
136, tilhørere; flere kunde tilhørersalen ikke rumme. ^ 

Det var især de 3 sidste århundreder, Sneedorff" 
syslede med. Og hans egen samtid, hvor var den ikke 
egnet til at skabe en historiker! Det ene store gri- 
bende drama fulgte efter det andet på verdensscenen. 
Men ganske vist, han stod på afstand og så. Det følte 
han selv ; trangen til at stå ansigt til ansigt med histo- 
riens store skikkelser drev ham ud. I 1791 gik han 
syd på, gennem Tyskland til Schweiz, derfra videre til 
Frankrig og England. Hvilke mægtige optrin udfoldede 
der sig ikke for hans blik! Her så og hørte han de 
mænd, der stod med Evropas skæbne i deres hånd. 

Det var en skole i stor stil for en historiker.* Kunde 
han allerede for sin rejse fylde sin høresal med lyt- 
tende ansigter, hvad kunde man så ikke vænte, når 
han kom hjæm, forynget og forfrisket efter dette bad 
i verdenshistoriens levende strom. Men han kom al- 
drig hjæm. I England løb hestene for en postkaret 
løbsk; han sprang af vognen og slog sig ihjæl (1792). 

Atter en cypres 

Hans efterfølger ved nniyersiieieihlew Jørgen Kierulf 
(jfr. III, 1, s. 53), en dannet mand med æstetiske in- 
teresser. Men der var plads nok i hans høresal, og 
han udgav ikke et eneste skrift af videnskabelig be- 
tydning. 

Denne vandring gennem universitetets sale er ikke 
opmuntrende. Samtiden så da heller ikke med videre 
beundrende blikke på Danmarks hojskole; den fandt 
så meget at kritisere. P. A. Heiberg har i sin »Sprog- 
granskning« den bekændte artikel: »Professor. En lilje 
på marken, der spinder ikke og dog klæder hans him- 
melske fader ham. Hvad en professor egentlig bor 
profitere, er det, at ingen må profitere af ham, men 
han profitere af alle.« Man ankede over, at profes- 
sorerne ofte tog sig livet for mageligt, ikke stod i for- 
hold til studenterne, var partiske i uddelingen af sti- 
pendier, undertiden selv manuducerede til de eksamener, 
hvor de skulde eksaminere** osv. — 



* Sine indtryk skildrede han i en række breve til »Minerva< 
(jfr. III, 1, s. 212, 379). De vidner om en frisindet ånd, der 
dog var klartseende nok til ikke at lade sig beruse og be- 
snære. 
** En indsender i »Danske tilskuer« (10. Marts 1794) udsatte en 
præmie for den bedste undersøgelse over denne uskiks skade- 

Men heldigvis, universitetet og videnskaben falder 
jo ikke sammen; der har jævnlig været mere af den 
uden for end inden for bygningen på Frue plads. Vi 
må derfor tage et overblik over det videnskabelige ar- 
bejde uden for universitetet. Det kan des værre gores 
meget hurtigt. 

For det forste teologien. En anonym forfatter ud- 
gav i 1797 en kritisk udsigt over den danske teologiske 
literatur i de nærmest foregående 5 år. Udsigten er 
ikke lystelig: >Den danske teologiske literatur gor just 
ikke nogen glimrende figur. Vi finde intet til klassiske 
originale værker, som have gjort epoke i videnskaben, c 
Vi mangle jo aldeles al religions- system, en samlet 
fremstilling af religionens sandheder, renset fra krasse 
fordomme. Guldbergs og Sporons bøger ere fulde af 
sådanne fordomme. Derfor må vi tage til takke med 
tyske religions-systemer. »Sandelig! den utællelige 
mængde af oversættelser i dette fag, der publiceres i 
den ene avis efter den anden, synes at bevise, at Dan- 
mark enten ingen lærde selv ejer, eller at det ejer dem, 
men at disse lærde ere særdeles, for ej at bruge noget 
hårdere udtryk, ligegyldige.« — Dette er en hård dom, 
og den får så meget mere vægt, som forfatteren ingen- 
lunde hører til de mere radikale elementer. 

Hvad har bevirket denne sorgelige tilstand? For- 
fatteren nævner følgende årsager: 1) det ringe marked, 
2) syndfloden af oversættelser, 3) de gejstliges, særlig 
professorernes, for store indtægter (de behøver ikke at 
bruge deres pen), 4) den uheldige plan for det teolo- 
giske studium: teologien vælges af mange som et blot 
og bart brødstudium, man skal haste igennem så hur- 
tigt som muligt, og er man forst kommen i et embede, 
så farvel til alt studium. 



lige virkninger. — Man fremhævede endvidere jævnlig det uhel- 
dige i, at de mænd, som holdt forelæsningerne, også eksami- 
nerede; i stedet for foresloges oprettelsen af eksamens-kom- 



missioner. ^ 

Dommen er ikke for hård. Der var en tid, det 16. 
og 17. århundrede, da den protestantiske teologi var i 
sejrrig fremrykning; det endte med, at den besteg 
tronen som videnskabernes dronning. Men i det 18. 
århundrede gjorde den ene videnskab efter den anden 
opror, og teologien havde måttet vige skridt for skridt, 
fra skanse til skanse. På et tilbagetog kan der ydes 
en sej og beundringsværdig modstand — som Balle 
gjorde det — men der indvindes ikke ny jord. Dog- 
matik en bryder ikke nye baner; det er apologetiken, 
som søger at redde stumperne. Dette arbejde vil blive 
skildret i fremstillingen af kirkens kamp mod fritænk- 
ningen. — 

Hvem er den storste historiker i slutningen af 18. 
århundrede? Samtiden vilde, næsten med én røst, have 
svaret: vor »uforlignelige* Suhm, Nyerup skriver om 
ham^: »Et storre, hæderligere og mere udbredt navn 
hele Evropa over end P. F. Suhms har ingen dansk 
lærd haft i nyere tider, og i ældre ikke heller lettelig 
nogen, uden det skulde være Tyge Brake^,* Suhm 
indtager en ganske ejendommelig stilling i hin tids 
åndsliv, ikke blot ved sit ry som videnskabsmand, men 
fordi han, adelsmanden, var en fremskridtsmand, både 
politisk og religiøst. Skont han offentlig så godt som 
ikke kom frem med sine meninger, føltes han dog som 



* Den bekændte rektor Oluf Worm var dog af en anden me- 
ning; han skriver i et brev til Nyerup: »Jeg har aldrig kun- 
net overbevise mig om, at denne mand af naturen har været 
udrustet med noget stort talent, allermindst af det slags, 
som hører til at være historieskriver, og det er mig ube- 
gribeligt, hvorledes man kan sætte ham ved siden af eller over 
en Gram, Schøning og Guldberg. Jeg må tage hvilket jeg vil 
af hans historiske skrifter, så finder jeg intet andet end con- 
fusum chaos og data facta [et forvirret kaos og kændsgær- 
gærninger] i den kedsommeligste stil mængede blandt hver- 
andre; bliver jeg ved at læse, sortner det for mine ojne, og 
jeg véd endnu slet intet.«* 

F. Rooning : Kationalismens Tidsalder. III, 2. 8 

et solidt rygstød af alle liberale forfattere. Bare det 
at vide, at den store Suhm i hjærtet var med på det 
store tog mod oplysningens tusindårsrige, bare det gav 
mod. Derfor var sorgen over hans død (1798) som en 
folkesorg. En lang og repræsentativ skare fulgte efter 
Suhms kiste gennem Københavns gader. På Købmager- 
gade vilde en »hochgebornerc , en »daraussens durch- 
lauchtighed* til hest bryde gennem sorgeskaren. Al- 
mindelig forbitrelse over denne hån mod en af folkets 
store mænd. En af følget greb hesten i tojlen, og 
satte, med et rask tag, den og dens rytter ind i Silke- 
gade. Det gjorde godt, en gang imellem at kunne vise 
en af disse fornemme herrer vintervejen. ^ 

Nyerup håber, i sin levnedsskildring af Suhm, at 
eftertiden vil underskrive samtidens dom om den store 
historiker og frihedsmand. Det har den imidlertid ikke 
gjort. Den har indrommet, at hans hovedværk, >Hi- 
storie af Danmark«, er en kæmpemæssig materiale- 
samling, der ganske vist også som materialesamling 
har sine mangler, men dog er næsten uundværlig for 
senere historikere; men den giver ham ingen frem- 
trædende plads som kritiker og fremstiller. Og den 
kunde nok have ønsket, at han ikke, i egenskab af 
fremskridtsmand, i den grad havde givet den store 
tavses rolle. 

Men hvad mangler Suhm nu end har — ved sidea 
af ham blegner dog alle dette tidsrums andre historie- 
skrivere. Hvad Sneedorif kunde være bleven til, véd 
vi ikke; han døde jo, inden han fik ret begyndt. — 

Det går ikke bedre, når vi kommer til filosofien', 
heller ikke her kan vi fremvise noget selvstændigt eller 
betydeligt. Alligevel må vi dvæle noget nojere ved 
dens udvikling, fordi den står i så noje forhold til 
åndslivets historie. — 

Lad os slutte denne fremstilling med en samtidig 
dom! Lad tiden domme sig selv! Den recensent, som 
anmældte den oven for nævnte »Kritiske udsigt« i »Lærde 

efterr.« (1797, nr. 9), finder, at det endda ikke ser så 
galt ud med teologien som i den øvrige literatur; ti i 
den have vi »i de sidste 5 år fast intet, på et par 
skrifter nær, at fremvise, uden stridsskrifter om per- 
sonalia, klubviser og grovheder — alle gangne i for- 
glemmelse, inden året var omme.« Som et oplysende 
eksempel anfører recensenten, at da videnskabernes 
sælskab havde udsat en præmie for den bedste afhand- 
ling om »Brandanstalter i store stæder,* var der blandt 
28 besvarelser kun 1 dansk. 



II. 

Den videnskabelige literatur uden for universitetet: 
3) Filosofien: Eudaimonismen, 

Chr. Wolf (t 1754) havde søgt at opstille et alt 
omfattende filosofisk' system. Men tiden vendte sig, 
med sin afgjorte ulyst til strængt gennemført syste- 
matisk tænkning, snart fra det, for at nå det forjættede 
land ad en nemmere vej. Så blev den systematiske 
tænkning afløst af raisonnementet, og vi fik populær- 
filosofien. Den er »oplysningstidens« videnskabelige 
trosbekændelse. For metafysiske og logiske under- 
søgelser havde den ikke megen interesse; den forlod 
den spekulative tankes hojder for at stige ned i det 
praktiske liv. Det var etiken, moralfilosofien, som sær- 
lig optog den. At give en sammenhængende fremstilling 
af tidens filosofiske tankegang er ikke let, fordi det 
løse, populære raisonnement er så væsentlig en be- 
standdel i den. Det er imidlertid så heldigt, at en 
dansk forfatter gor et forsøg på at foje det populære 

8* 

raisonnements mange løst forbundne tanker sammen i 
et systematisk hele. Henimod århundredets slutning 
udgav Johannes Boye »Statens ven«. Her er der gjort 
et tilløb til at sætte Lyksalighedslæren (Eudaimonismen) 
i system; ved det må vi dvæle en tid. 

Forfatteren, Joh. Boye (f. 1756) var i 1783 bleven 
rektor ved Nakskov latinskole. Skolen var i en ynkelig 
forfatning, og Boye var nok selv ingen dygtig skole- 
mand. Så er det jo naturligt, at hans gærning ikke 
tilfredsstillede ham. »Som embedsmand,« siger han,^ 
»er jeg hensat i et fag, hvor man hidtil har måttet 
arbejde meget for at udrette lidet, i et embede, hvor 
jeg nu i 13 år har trællet, for at få en hob unge 
mennesker af de forskelligste ævner og år ikke dannede 
og oplærte i nyttige ting, men bragte så vidt, at de 
kan udholde en sprogeksamen, der er ojemedet af alle^ 
skolers slaveri. Dette hentærer og spilder min meste 
og ædelste tid.« 

Dette er imidlertid blot den mørke side af maleriet; 
der er ogsaa en anden. Skolegærningen slugte ham 
ikke helt, og sin fritid kunde han anvende som han 
vilde. Og her så alt lysere ud; thi, siger han, »her i 
Danmark have vi ikke censur og åndeligt slaveri, men 
frihed; ikke tojlesløs folke-despotisme, men ro. »I en 
af rigets afkroge føler jeg selv denne styrkende ro og 
frihed. En fri sjæl, fri fra fordomme, fra lidenskaber, 
fra underherrers åg, den kan et menneske være stolt 
af at eje«. 

Så gav han sig da til at gruble over de store 
sporgsmål: hvorfra — hvorfor — hvorhen, og udbyttet 
af denne grublen fremlagde han i * Statens ven<^^ hvoraf 
forste del udkom i Februar 1793. 

Fortalen er meget oplysende; den giver os straks 
forfatterens standpunkt. 

Det er en åndelig grundlov, siger han, at enhver 
åndelig bevægelse i sin forste begejstrede fremstormen 
styrter over grænsen. Således gik det med den franske 

revolution og med den Kantiske filosofi. Når entusias- 
men har bruset af, glider bevægelsen tilbage inden for 
den rette grænse. Man har fundet »den fornuftige 
middelvej.« »Man behøver kun at lade oplysning på en 
mild og fredelig måde lære os alt det sande : orden og 
frihed vil da snart parres.« 

Det er >den fornuftige middelvej« han vil vandre 
ad. Han ønsker bl. a. at vise, »at vor gamle religion 
er hverken saa forkastelig som nogle mene, heller ikke 
saa ufordragelig med oplysning som andre [mene].« 

Det er sine private meditationer, sine »egne be- 
roHgelser,« han her fremlægger. Han vil ikke nøde 
dem ind paa andre. »Det er mig en glæde,« siger 
han, »at se alle omkring* mig leve fredeligen, og dog 
følge hver sin særdeles tænkemåde, handleart og tro. 
— Naturen skaber ikke to planter ens. — Enhver Tyrk, 
Socinianer, Papist er mig kærkommen, når han kan 
lære mig noget.« — 

Hvis du'vil høste livets fragt, 
da gå ad middelvejen smukt! — 
den sætning mig så vel behager, 
at ej en gang jeg vers undtager. 

Man sætte »filosofi« for »vers«, så kan vi prægtig bruge 
verset her. Og hvor skulde den klartskuende besindig- 
hed høre mere hjæmme end i tænkningens rige? Og 
dog gælder også her den store grundlov: den der skal 
gå ad middelvejen, må ikke være »entusiast«, og dog 
er det kun entusiasten som finder ny jord. Når vi da 
nu ved Boyes side vandrer hen ad livets middelvej, 
må vi ikke gå i spændt forvæntning om uvæntede syn 
ind i londomsfulde dybder, eller om vidtfavnende udsyn 
fra himmelhoje Qældtoppe. Landevejen er bred og 
magelig, men den strækker sig fremefter i al sin ens- 
formige fladhed. 

I indledningen trækker forf. et grundris af hele 
den følgende fremstilling: 

Hvor O vid i sine »Forvandlinger« beskriver Dianes 
skonne grotte, siger han, at naturen havde i dens 
dannelse efterlignet konsten: af voksende stene [træer] 
havde den ligesom bygget en konstnerisk bue. Digteren 
sætter altsaa konsten som det hojeste, som forbillede 
for naturen. Har han ret i det? Det er et meget 
vigtigt sporgsmål, hvis afgorelse vil få betydning for 
hele den følgende undersøgelse. — 

I enhver ting i verden har skaberen nedlagt en 
grundplan, efter hvilken den skal udvikle sig for at nå 
fuldkommenhed. »Alt stræber at udvikles væsensmæs- 
sigt, og at sejre over de hindringer, som lægges dets 
naturudvikling i vejen. Overladt til sig selv gror træet 
rank, strommen flyder lige; alt iler for at nå orden, 
skonhed og fuldkommenhed. Ti hvad er skonhed andet 
end enhver tings udvikling overens med dens natur?« 

Men nu er sagen den, at tingen, under sin udvik- 
ling mod fuldkommenheden, møder hindringer på sin vej. 

Intet i verden kan udvikle sig uden i vekselvirk- 
ning med andre ting. Plantespiren skød ikke op af 
jorden, hvis ikke sol og vejr om våret kaldte den op. 
»Selv kan sjælen ikke udvikle sig. Ja, for dens for- 
ening med legemet vide vi ikke en gang, at dens kraft 
endnu har ytret sig i mindste virksomhed. Den blev 
uden denne forbindelse ikke andet end en plan og 
mulighed, hvis udførelse slet ikke hænger af den selv. « 
Forst når sjælen, iklædt sit legeme, træder i vekselvirk- 
ning med tingene i verden, begynder udviklingen. »Den 
udvortes coeksistens er det som danner mennesket, og 
gor ham enten dydig eller lastefuld.* 

Hvis denne verden var som den skulde være, så 
vilde vekselvirkningen kun virke fremmende. Men det 
er den 'jo ikke. I sin bestræbelse for at udvikle sig 
væsensmæssigt, møder tingens anlæg hindring på hin- 
dring. Ti der er fjendskab mellem tingene i verden. 
»Jordskælv, oversvommelser, ypperlige geniers tidlige 
død ere følger af borgerkrige i naturen.« Og mennesket 

må, i sin stræben fremad mod dyd og lyksalighed, 
uafladelig kæmpe mod det lavere sanselige. 

Nu bliver opgaven denne : gennem alle hindringer at 
udvikle den grundplan, skaberen har nedlagt i enhver 
ting. Og denne opgave kan løses. »Mennesket vil, 
når han aflærer de tilsatte vaner og færdigheder, ved 
egen kraft arbejde sig frem til immer storre lyksalig- 
hed. De fremmede hindringer må kun bortryddes, 
så at naturen bliver overladt sig selv i frihed. Man 
behøver kun ai rense og planere dydens vej, så går 
mennesket af sig selv frem derpå. * 

Men for at løse denne opgave: hindringernes bort- 
ryddelse og vejens planering, må vi have et noje 
kændskab til den tings væsen og anlæg, om hvis ud- 
vikling det gælder. Vi må studere naturen selv, og 
fremfor alt mennesket. 

Hvorledes lærer vi nu at kænde menneskets ugrund- 
plan*? »Den plan man finder, at mennesket til alle 
tider og på alle steder, skont under bestandige afveje, 
har ideligen fulgt — den kan . man tro er en vej han 
har fulgt ifølge sin natur.« Denne plan må vi søge at 
udforske hos kultiverede og ukultiverede, i årbøger og 
levnedsbeskrivelser osv. Kænder vi forst planen, kan 
vi lede os selv og andre frem mod det store mål. 

Planen for dette værk bliver altså følgende : »I det 
første stykke tage vi mennesket ligesom et mekanisk 
værkstykke fra hinanden: vi borttage de tilsatte vaner 
og udskejelser, for at se, hvad det er for en oprindelig 
vægt eller Qerkraft, der sætter hele maskinen i bevæ- 
gelse ... Da få vi at se, at dyd, og kundskab forenet 
med dyd, er planen, og at en ganske indvortes frihed 
er det ene mulige middel til at dannes overens med 
denne plan.« 

»I de følgende stykker vil vi undersøge de omstæn- 
digheder, der enten fordre eller hindre mennesket i 



♦ Udhævet af nærværende forf. 

denne fremarbejdelse. — Da skal vi efterforske, hvor- 
ledes en stal bor være indrettet, for at mennesket i 
den kan blive ved at fremarbejdes efter planen ... Og 
endeligt, om tid og ævne strække til, vil vi gætte, om 
denne menneskets lyksaligheds plan i dette liv blir 
fortsat og udviklet i det andet, og hvor meget timelig 
dyd og lyksalighed her bidrager til at forøge den evige 
hisset.« 



I forste kapitel undersøger forf., hvad der er men- 
neskets mål her i verden. Hvorledes får vi svar på 
det sporgsmål? Han har allerede antydet det i indled- 
ningen : 

Hvad alle mennesker, siger Epiktet, til alle tider 
og på alle steder stræber efter at nå, det er åbenbart 
det, som mennesket har sat som sit mål. »Nu er der 
uimodsigeligt intet, hvori alle mennesker uden und- 
tagelse ere mere hinanden Hge end i bestræbelse for 
at gore sig lykkelige. — Lyksalighed er den ene gen- 
stand, som alle mennesker stræbe at nå.« 

Men hvori består nu lyksahghed? Lyksalighed er 
kun en udsigt over en varig række fornojelser*. Men 
hvad er så fornojelse? Forf. er tilbojelig til at tro, 
at »fornojelse er ikke andet end en begærings tilfreds- 
stillelse.« Det ser ud, som om mennesket består af 
en vrimmel af begæringer; men der er noget fælles på 
bunden af dem alle, og dette fælles »er ikke andet 
end en uophørlig bestræbelse efter at tænke< (s. 57). 
»Denne tænkedrift er den eneste kraft, jeg har kunnet 
opspore i vor sjæl. Vilje, begæring, dommekraft, for- 
nøjelse og misfornojelse og alle andre sjælens hand- 
linger og lidelser er kun denne drift i forskellige 
dragter,« og det er tilfredsstillelsen af denne grunddrift, 



* Udhævet af nærværende forf. 

>som frembringer fornojelse i alle dens utallige arter, c 
Lad os undersøge de vigtigste af dem. 

Der er forst de sanselige fornojelser. De er kort- 
varige; »vore sanser tilfredsstilles snart.« »Længere og 
inderligere derimod kan det sanselige more os, når 
noget åndeligt er blandet med det.« De tvende finere 
sanser, hørelsen og synet, er nær beslægtede med det 
åndelige. 

i> Indbiidningens fornojelser kalder jeg dem, som 
ere enten blot gentagelse af sansernes eller sammen- 
sætningerne deraf. Menneskets indbildning er ligesom 
verdens spejl.« De i hukommelsen opbevarede erfarin- 
ger forestiller indbildningen os mere eller mindre liv- 
agtig igen. 

»Indbildningens fornojelser have med individuelle 
genstande at bestille; men de intellektuelle beskæftige 
sig med ganske almindelige begreber.« Det er viden- 
skabens vidtudstrakte rige, hvorfra fornuften henter 
sine fornojelser. »I ingen videnskab har man så lang 
en række af sikre, tydelige og noje forbundne slutninger 
at overse og anvende som i matematiken, og heller 
ingen gir så fuldkomne intellektuelle fornojelser som 
den . . . Men hjærtet tager ingen del i fornojelsen : den 
er derfor en tor og uinteressant videnskab for dem, 
som tillige elske at føle.« 

»De moralske fornojelser skal man finde bor deles 
i tvende arter, som jeg vil kalde de sælskabelige og de 
hojere. Hine bero på sympati, disse på fornuftig kultur 
og en ædel selvfølelse af hojere fortrinlighed.« Vi 
undersøger foreløbig kun den forste af dem. Naturen 
har nedlagt i menneskets sind en ævne, en drift til at 
føle med og for andre mennesker. Vi kan glæde os 
med de glade og sorge med de sorgende. Denne drift 
kan svækkes af egenkæriigheden, men den kan aldrig 
rykkes op med rode. Dertil er den plantet alt for 
dybt ned i menneskets naturgrund. Dermed er så også 
sagt, at der ingen arvesynd er. 



\22 

Lad os nu undersøge de forskellige fornojelsers 
indbyrdes værdi. 

De sanselige fornojelsers værdi er temmelig ringe: 
de virker ofte skadeligt på legemet, man bliver hurtig 
mæt af dem, og de er i hoj grad afhængige af ydre 
betingelser. Med de intellektuelle er forholdet derimod 
et andet: deres skadelige virkninger på legemet er — 
ved en fornuftig levevis — temmelig ringe ; jo mere de 
nydes, des ædlere bliver de, og de er i meget ringe 
grad afhængige af ydre betingelser. 

De intellektuelle fornojelser har desuden endnu en 
stor fordel. »De rense de moralske. Fornuftens øvelse 
svækker sanseligheden, og da denne er lasternes kilde, 
så kan ingen rigtigen dyrke sin fornuft, uden tillige 
at rense sit hjærte. Fornuft og dyd ere hinanden nær 
beslægtede. Ja det synes, at dyden ikke sikkert kan 
grundes uden på færdighed i mentale fornojelser. — 
Ikke grundet på fornuft må dyden opholdes ved løfter 
om guddommelig hjælp, ved vilkårlige straffes trusler, 
ved skræk for rædsler efter døden.« — 

Vi har altså nu set, at den egentlige grunddrift i 
menneskets natur er »stræben efter lyksalighed,« at 
lyksalighed er »en udsigt over en varig række fornojel- 
ser,« samt at af fornojelserne er de intellektuelt-moralske 
de vigtigste og hojeste. Og et menneske, som søger 
den sidstnævnte art af fornojelser er et dydigt menne- 
ske; ti >dyd består i færdighed og smag på moralske 
fornojelser; det er: den kaldes dydig, som finder for- 
nojelse i at befordre lige så vel næstens lyksaHghed 
som sin egen.« 

Men hvad bevæger mennesket til at være dydig? 

Lad os et ojeblik se på forholdene i den fysiske 
verden. Hvad er det som her frembringer den store 
harmoni, bevirker at hvert legeme finder sin rette plads? 
Det er jo tyngdekraften. I den sælskabelige verden er 
det dyden, der skaber harmonien. Men så må også 
denne åndslov være nedlagt i alle sjæle, som tyngde- 

kraften er det i alle legemer. »Dydens rod må nød- 
vendigvis findes overalt,« den må være en oprindelig 
grunddrift i mennesket. 

Og hvad er nu denne grunddrift? Lyksaligheds- 
driften! »Hvis jeg ikke føler mig bedre, ædlere og 
storre ved at opofre noget for at lyksaliggore et men- 
neske, hvad er der da i hele verden, som kan forbinde 
mig til dyd?« 

Kun hvad der gor mig selv lyksalig, er forbindende 
for mig. Men én lyksaliggores ved at få sin trang til 
at slå mennesker ihjel tilfredsstillet, en anden ved at 
opofre sig for dem. Ganske rigtigt! Men jeg har 
ingen anden pligt end at følge mine drifter. »Naturen 
kan ikke synde. Har den givet mig drift til en ting, 
så synder jeg ikke, om jeg følger denne drift. Jeg bor 
alene se til, at jeg følger den rigtig efter de mekaniske 
love^ som ere foreskrevne alle kræfter. Der er alene 
den forskel mellem naturdriften, eller tyngdekraften, i 
legemverdenen , og lyksalighedsdriften i den åndelige, 
at hin er kun ytrelig på én måde, og er slet ikke fri- 
villig, det er: kan slet ikke modellere sig selv. Denne 
derimod kan virke på mange arter ... og give sig 
selv mangfoldige modeller.« 

Lad os tænke os et menneske i den rå naturtil- 
stand. »Hvad forbyder ham her at myrde og bortrydde 
andre mennesker, når han derved kan befordre sit 
dyriske vel? — Han søger sin lyksalighed så god som 
han er i stand til at smage den; dertil drives han af 
sin medfødte uudryddelige drift. Han går fremledt 
ved naturens hånd, og hvo tor sige han går på afveje?« 

I den rå naturstand er der intet som hedder pligt, 
dyd og last. Dyd kan kun findes hos kultiverede 
mennesker. 

Vi har ret til at eftertragte alt, hvad der bidrager 
til vor lyksalighed. Det står fast. Men jo mere fornuft- 
mæssigt mennesker bUver, des skarpere ser han, at 
visse drifters tilfredsstillelse skaber en varigere, og 

altså storre, lyksalighed end andre. Her må altså 
vælges. Og naturligvis vælger det oplyste menneske 
den storre tilfredsstillelse frem for den mindre. Men 
den stærkeste grunddrift hos det oplyste menneske er 
netop det at ofre sig for sin næste, fordi det giver 
ham den storste lyksaligbed. Ti det til grund liggende 
i menneskenaturen er ikke arvesynden, men sympatien. 

Det er let at vise, at dyden bidrager til min lyk- 
saligbed som medlem af staten. >Ved at være tjænst- 
agtige, fojelige, eftergivende, gore vi os andre forbundne, 
og vi finde igen tjænstagtigbed og fojeligbed bos dem. 
Ingen i verden, hvor mægtig han end er, kan undvære 
andres godbed og hjælp.« 

Dyd er altså nyttig for mig som samfundsmedlem. 
Men den er også nødvendig til mentale fornojelser. Det 
er den »indvortes ro for lidenskaber, denne sjælens 
havblik,« der ene helt og fuldt kan åbne mit sind for 
intellektuelle nydelser. Men lidenskabens storme kan 
kun dyden dæmpe. 

Og uden dyd er der ingen god samvittighed. Sam- 
vittigheden er »menneskets lydelige dom over sig selv.« 
Til at domme fordres imidlertid kundskab, og som 
kundskaben er, så er dommen : En holder det for godt, 
som en anden bolder for ondt. Men jo mere oplyst 
menneskene bliver, desto enstemmigere bliver sam- 
vittighedens domme over, hvad der er godt og ondt. 

Kundskab er dog ikke tilstrækkelig til samvittig- 
hedens rette virksomhed. Selv det kultiverede menne- 
ske kan vide det rette og gore det onde. Foruden 
kundskab kræves der derfor også en udviklet følelse. 
Men hvad er følelse? »Den er ikke andet end en 
mængde hidrorende begrebers hastige og simultane op- 
komst i sjælen ved en tanke, som er denne mængdes 
lænkende begreb.« »Det er eftertanken, der skal vække 
følelsen. « 

Der er to arter af dyder: den negative, »som be- 
står i renhed for alle usælskabelige lidenskaber,« og 

den positive eller hojere dyd, der > består i færdighed 
til at gore opofrelser for næstens vel.« Også den bun- 
der i drift. »Ingen pligt forbinder mig til at handle 
mod min drift, og at handle rfter driften kan ikke 
kaldes pligt — Dyden er sin egen belonning.« — 

Således er forfatterens besvarelse af sporgsmålet: 
hvorfor? Hvad er formålet for, meningen med vort 
liv i denne verden? Vi kommer nu til de to andre 
sporgsmål: hvorfra — hvorhen? 

»Der er en harmoni mellem den åndelige og den 
legemUge verden, i det bægge, i at befordre mennesket 
til arbejde og lyksalighed, ere hinanden behjælpelige.« 
Desuden er hver af dem så planmæssig anlagt, at man 
med vilje må lukke ojnene for ikke bag ved dem at 
ojne en skaber. Og vished om et forsyn er nødvendig 
til lyksalighed. Ti trods harmonien mellem de to ver- 
dener, kan vi ikke nægte, at det tit ser ud, som om 
de stod hinanden imod: den flittige og retskafne trædes 
under fødder, medens hykleren skummer tilværelsens 
fedme osv. Men når vi tror, at >der er et væsen, som 
har naturens kræfter i sin magt, et væsen, som styrer 
dem til de fornuftige skabningers lyksalighed«, da kan 
vi finde os i alt dette. 

Troen på et forsyn er imidlertid ikke nok til lyksalig- 
hed. Der står tilbage at få svar på det tredje sporgsmål: 
hvorhen? Ved enden af løbebanen ser vi porten, der 
fører ind til dødens mørke rige. Er det den havn, 
hvori tilsidst vort livs skude skal søge ind som et 
synkefærdigt vrag, så er der ingen virkelig glæde, ingen 
mening i livet. Men således er det ikke. For det 
forste: døden selv, adskillelsen mellen sjæl og legeme, 
er den noget rædselsfuldt, som vi skal grue for? Nej, 
vi kan være sikre på, at > døden, når sygdomsplagen 
fraregnes, ikke alene er smærteløs, men endog ledsaget 
af behagelighed.« De bånd, som døden skal overskære, 
de er allerede løsnede ét for ét. »De gamle patriarker 
siges med rette at være bortdøde, mætte af dage og 



126 

fornojelser. De ligesom klæde sig af, for at gå til 
sængs.« 

Imidlertid, en forholdsvis smærtefri tilintetgorelse er 
ikke nok for vor lyksalighedsdrift. »Hvad nytter det, 
at vi med Moses kan fra Nebo-bjærget se ind i det 
forjættede land, når vi som han skal der begraves på 
bjærget?« Hvad nytter det at stræbe efter fuldkom- 
menhed, når broen brister under os, for vi når den? 
»Hvad nytter liv uden udødelighed?« 

Og »sjælen er udødelig,« det siger analogien med 
den fysiske verden os. »Element-partiklerne« er uop- 
løselige, og sjælen må være en sådan åndelig element- 
partikel. »Sjælen beholder immer sin tilværelse i 
verden.« 

Men »det sunde, fornojelsesgridske menneske« er 
ikke tilfreds med det. Han fordrer efter døden >en 
lige så fuldkommen bevidsthed, en lige så levende 
samkvæm, og det i den legemlige verdens håndteringer, 
som han i livets fejreste dage har haft. Han vil, at 
døden skal kun være en ombytning af sjæleklædningen, 
en udgang fra ét møbleret værelse i et andet.« 

At en udødelighed af den art findes, kan vi 
imidlertid ikke ligefrem slutte af sjælens natur. »Men 
af vor sjæls plan og forsynets rimelighed* kan vi for- 
visse os om en livlig tilstand efter døden.« I dette liv 
nås målet aldrig helt. »Det er kun et præludium, der 
ligesom alle præludia behandles med en slags skødes- 
løshed, og angiver kun tonen til stykket selv.« Viden- 
skabelig bevise udødeligheden, kan vi ganske vist ikke. 
Men den er sandsynlig. Vi kan tro den, og »det er 
urimeligt ikke at ville tro den.« 



I forste del har forf. undersøgt mennesket som 
individ. Men menneskene lever ikke nu som enkelt- 



* o: at forsynet er rimeligt, billigttænkende. 

væsener, der er uafhængige af hinanden. De er dele 
af en storre organisme: samfundslemmer. I anden del*- 
går derfor forf. over til at undersøge statens oprindelse 
og væsen: 

Var dannelsen af stat nødvendig i følge menneskets 
natur? Nej, »sælskabsdriften« er ikke medfødt. Heller 
ikke sproget er noget oprindelig givet; det er »en til- 
fældig egenskab, årsaget ved tilfældige omstændigheder. « 
Og da det er sproget, som har løftet mennesket op til 
fornuft og kultur, »så er det også noget tilfældigt, at 
mennesket er fornuftigt.« 

Dette lyder jo temmelig besynderligt ! Er da hele til- 
værelsen som et uhyre kalejdoskop, hvis enkelte be- 
standdele ~ ved et eller andet stød — antager de 
mest forunderlige, tilfældige forbindelser? Det er ikke 
forfatterens mening, han har blot vanskelighed ved at 
få sagt, hvad han mener. Når jeg, hedder det (s. 37), 
siger, at det er »en såre ubetydelig slumpelykke«, der 
har løftet os fra vildheds-standen op i kulturlivet, »så 
mener jeg ikke andet, end at denne hændelse er som 
alle nysmældte hændelser vel vilkårlige for menneske- 
ojne, men dog indvævet i skaberens plan og indpasset 
i skæbnens mekaniske bygning. — Er det ikke visdoms- 
fuldere, at maskinen, sat ved Guds almægtige finger i 
gang, kan bringe disse store immer modnere virk- 
ninger uhjulpen frem, end at han ved jævnlige mirakler 
skal stedse gå at hjælpe og rette sit arbejd?« 

Tilværelsen er altså en uhyre maskine. Men efter 
hvilken lov arbejder denne maskine? Lad os se på 
naturens udviklingsgang. Hvad enten vi betragter 
plante- eller dyreriget, slår én uimodsigelig sandhed 
os: den stærkeres ret har gældt fra verdens begyndelse 
og gælder endnu. Og ser vi på mennesket i dets op- 
rindelige tilstand, får vi det samme svar: den stærkeste 
havde ret. De stærkeste dyr og de stærkeste menne- 

sker fortrængte og udryddede de svagere ; derved godt- 
gjorde de deres ret til at leve og herske. 

Forst da menneskene sluttede sig sammen i ord- 
nede samfund, begyndte en anden lov at gore sig gæl- 
dende. Begyndte! ti endnu den dag i dag gælder den 
stærkeres ret mange steder i det menneskelige sam- 
fund, f. eks. mellem staterne indbyrdes, mellem regent 
og undersåtter. Således var Frederik II, som historien 
har døbt >den store«, i virkeligheden >en lykkelig vold- 
tager«. Men, som sagt, en anden lov har begyndt at 
gore sig gældende. Den bliver ikke sat ind i verden 
ved et mirakel; påskud om en åbenbaring »er kun be- 
vis på filosofers forlegenhed.« Den er ganske simpelt 
en udvikhng af den forste. Gennem kulturens lang- 
somme udvikling forvandles gradvis den lov: »magt er 
ret« til »ret er magt.« 

Nu må vi imidlertid ikke lade os forlede til at 
anse den forste lov: »magt er ret« som noget ondt. 
Der er dem der tager den som et bevis på menneskets 
syndighed. Men har da naturen også syndet? Nej, 
»hverken naturen eller mennesket har syndet; alt er 
herligt, som det er.« Var »det onde« ikke til, så var 
dyden, der af det anspores til sin kamp, heller ikke 
til. »Det onde« er den nødvendige betingelse for dyd. 
»Denne verden er i al sin rædsomhed et gudeligt 
mesterstykke. « 



Forfatterens tankegang er altså i korthed denne: 
et menneskes natur består oprindelig af en broget 
blanding af gode og onde drifter, men de gode er de 
stærkeste ; det godtgor menneskeslægtens udvikhng tyde- 
lig nok; ti den viser — trods ojeblikkelige svingninger 
— en stadig fortsat udvikling af de gode drifter med 
en tilsvarende svækkelse af de onde. Men hvad dri- 
ver et menneske til denne kamp mod det onde og for 

det gode? Det gor det, som er den dybeste og op- 
rindeligste drift i menneskenaturen: lyksalighedsdriften. 
Jo mere oplyst et menneske bliver, desto mere får 
han ojet op for, at selv om tilfredsstillelsen af en ond 
drift kan frembringe en midlertidig tilfredshedsfølelse, 
så vil den dog i længden gore mennesket utilfreds, 
ulykkeligt, altså fjærne ham fra hans livs mål: at blive 
lyksalig. 

Er nu mennesket ene og alene sin egen lyksalig- 
heds smed? Nej, ikke ganske. Her i livet synes så tit 
det onde, uretten at sejre; vi kan derfor ikke være 
lykkelige uden overbevisningen om en skaber, hvis 
uryggelige skaberplan dog til sidst lader det gode sejre. 
Og én ting endnu, intet menneske når den fulde lyk- 
salighed her i verden; der vilde derfor være et skår i 
vor lykke, hvis vi ikke var overbeviste om, at der efter 
døden var en fortsættelse og fuldendelse. Derfor må 
vi antage, at der er en skaber og et liv efter døden. — 

Det som straks slår en i forfatterens raisonnement, 
er netop det, at det er raisonnementer og ikke en 
videnskabelig undersøgelse. Tankebevægelsen glider 
let hen over alle menneskelivets afgorende sporgsmål, 
men der graves intetsteds ned i grunden. For det 
forste : hele det indgribende sporgsmål om den menneske- 
lige erkændélses art lader forfatteren ganske rolig Ugge; 
han beskæftiger sig kun med den praktiske livsfilosofi. 
Og her gor han hojst mærkelige slutninger. Hvad skal 
man f. eks. sige om et »bevis* som dette: det som 
skaber harmonien i legemverdenen er »tyngdekraften«, 
ethvert legeme er den underlagt; i menneskeverden er 
det > dyden«, som frembringer harmonien og ligevægten, 
følgelig må alle sjæle være underlagt denne åndslov. 
Og nu den måde, hvorpå de religiøse elementer hæg- 
tes til livsanskuelsen. Tilværelsen af en »skaber« godt- 
gøres kort og godt derved, at der er en planmæssighed 
i verden. I den fysiske verden er »element- partiklerne« 
uopløselige, følgelig må også i den åndelige verden 

F. EonniDg: Rationalismens Tidsalder. IIT, 2. 9 

»element-partiklerne« o: sjælene, være udødelige. Vi 
kan ganske vist ikke bevise »udødeligheden« med viden- 
skabelig sikkerhed, men vi kan tro den, og »det er 
urimeligt ikke at ville tro den.« 

Se alt dette er jo kun raisonnementer , og det til- 
med for en del temmelig flade raisonnementer. Man 
har kaldt den filosofiske retning, hvortil Boye hører, 
populærfilosofien^ og det åbenbart med rette. Dens til- 
hængere kunde sige: nu vel, vi tager mod navnet, det 
er et hædersnavn. Tænkningen og dens resultater skal 
ikke længer monopoliseres af nogle få »lærde«; vor 
tid er »oplysningens tidsalder«, det er vor opgave at 
sprede lyset til de tusinder af hjæm. Og der er noget 
smukt og noget sandt i dette. Men det er også sandt, 
at når tænkningen ikke må gå dybere eller hojere, end 
at dens resultater altid kan fordojes af »almendannelsen«, 
så når vi aldrig til bunds på noget som helst punkt. 
Så bliver vi på overfladen, i det populære raisonne- 
ment. 

Der er noget i Boyes tankegang, som vi må dvæle 
ved ; ti det er hojst betegnende for ham som for tiden. 
Det er den rolle han tillægger refleksionen, tænkningen. 
Han erklærer jo således (s. 120), at det som ligger på 
bunden af alle menneskesjælens tilsyneladende så for- 
skellige drifter og begæringer, er »ew uophørlig bestræ- 
belse efter at tænke.* Han hævder endvidere, at det er 
fornuften, som hjælper os til at blive dydige, ti for- 
nuften svækker sanseligheden, lastens kilde (s. 122). 
Ganske vist indromraer han (s. 124), at man kan vide 
det rette og gore det onde. Men den bemærkning 
gores ligesom i forbigående. Det vi møder her, er jo 
den gamle hedenske betragtning, at det onde har sin 
oprindelse i en formørket erkændelse, denne tanke, 
der havde fået så stærk en magt i tiden, at den end- 
også havde sneget sig ind i det gamle kirkehus og 
spøgede der. (Jfr. om Balles lærebog III, 1, s. 343). 

Men er tanken det grundvæsentlige i menneske- 

sjælen, skal et menneskes åndelige værdi væsentlig ud- 
måles efter hans tankes klarhed, så er der blandt menne- 
sker kommet én ulighed til, og det en meget skæbne- 
svanger. Selv om en filosofisk livsanskuelse formes 
nok så populært — og Boyes er anlagt meget popu- 
lært — så vil der dog altid være dem, og de vil være 
de mange, for hvem den må forblive et ukændt land. 
Men er her da ikke en blodig uretfærdighed i verdens- 
ordenen? Boye søger at komme uden om vanskelig- 
heden på følgende måde: Et kærligt forsyn har sorget 
for de umyndige i ånden; han har gennem åben- 
baringen givet dem som en gave, hvad der for de 
myndige i ånden bliver en tankens opgave. 

Det må altså fastholdes: den »skriftlige åben- 
baring« er ikke den forste, og ikke den vigtigste; den 
er, som Boye bemærker i indledningen, »et postumum 
opus: et supplement til den naturlige, og bægge må 
studeres for at gore kundskaben fuldstændig. Den er 
et supplement, som er bleven de færreste meddelt; og 
ved denne indskrænkede meddeling har skaberen lige- 
som betegnet den naturlige åbenbaring for uundværlig, 
og, i det mindste under visse vilkår, for tilstrækkelig. « 
Gangkurven kan altså undværes. Mennesket kan nå 
så vidt, at det kan sige til Gud: tak for tilbuddet om 
en håndsrækning, men jeg kan klare mig selv. — 

Skærer vi det religiøse »anhang« bort af denne 
filosofiske livsanskuelse , har vi jo grundlinjerne i 
»nytte- og lykke-moralen«. 



Hvorledes modtog så samtiden »Statens ven«? Gen- 
kændte den sit eget åndelige fysiognomi, og syntes den 
om det? 

Stemmerne lyder noget forskelligt. Det teologiske 

hojre syntes afgjort ikke om den. R. Fleischer, der 

anmældte den i »Kritik og antikritik«, har særlig lagt 

9* 

mærke til »den stoiske selvgud, som stikker så kænde- 
ligen frem« og får forfatteren til »at sukke over den 
megen arvesynd.« Derimod finder Baden, i »Universi- 
tets-journalen« (I), at »forfatterens grundsætninger ere 
hoje, mandige og opløftende« , skont han ikke billiger 
alle hans meninger. Og »Iris« (April 1793) udbryder: 
»Dette er et af de herlige værker, som nationen kan 
være stolt af.« F5rste del af skriftet blev da også 
udsolgt temmelig hurtigt; en ny udgave kom allerede 
1796. 

Den udførlige anmældelse i vort vigtigste kritiske 
tidsskrift, »Lærde efterr.«, har en anden klang. Den er 
hverken teologisk fordommende eller lyrisk lovprisende; 
den giver en saglig kritik. Recensenten benægter, at 
»lyksaligheden bor anses som det eneste mål for alle 
vore bestræbelser;« og at opgaven er »at befordre vor 
storste og varigste fornojelse.« Ud fra lyksaligheds- 
principet siger man således: Hvad kan den vellystige, 
voldsmanden til, at hans natur er således indrettet, at 
han må bruge andre som midler for sin lyst. Lyk- 
saligheds-systemet »degraderer mennesket«. »Dersom 
vi ikke ville se al væsentlig forskel imellem det gode 
og onde ophævet, og det sidste i det hojeste ført til- 
bage til uerfarenhed og dumhed, dersom vi ikke ville 
give slip på alt begreb om tilregnelse, skyld, retfærdig 
hed, straf, så må vi antage forbindtlighed og pligt,« 
en lov for vore handlinger, dikteret af vor oversanse- 
lige natur. »Der gives et absolut og ubetinget bor.t 

Her falder en ny stemme ind i det filosofiske kor, 
og stemmen er Kants. 

III. 

Den videnskabelige liter atur uden for universitetet. 
4) Filosofien: Kantianismen. 

Kant begyndte med at bygge videre på ruinerne 
af de Leibnitz-Wolfiske systemer, ligesom populær- 
filosoferne. I lang tid regnede de fleste ham da også 
med til deres skare. Ved et flygtigt blik var der be- 
tydelige ligheder mellem dem : Kant holdt forelæsninger 
over logik, moralfilosofi, matematik, fysik, fæstnings- 
/ bygning, fyrværkerikonst, geografi m. m. — det kunde 
minde om >oplysningsmændenes« løse, overfladiske al- 
sidighed; endvidere: Kant og »moral« var noje sam- 
menknyttede; han arbejdede ivrigt for »oplysningens« 
udbredelse i folket og dettes moralske opdragelse. 

Men bag disse ligheder vilde et skarpt oje tidlig 
have kunnet opdage en afgorende forskel. Under på- 
virkning af Locke og Hume arbejdede denne forskel 
sig stærkere og stærkere frem. Populærfilosofiens larve- 
hylster faldt, og ud svang sig den kritiske forsker. I 
1781 kom »Kritik der reinen vernunft«, dette vidunder- 
lige forsøg på at kortlægge den menneskelige erkæn- 
delses grænser gennem en undersøgelse af dens væsen 
og virkemåde, og i 1788 »Kritik der praktischen ver- 
nunft«, hvor han gor et lignende forsøg med hensyn 
til den menneskelige vilje. 

Disse værker, og da særlig det forste, betegner et 
af de mest afgorende vendepunkter i den menneskelige 
tænknings historie. 



Tænke på egen hånd kunde vi ikke her hjæmme, 
hverken den gang eller langt senere. Så indførte vi 

fremmede tanker. Kantianismen holdt sit triumf-indtog 
i vor filosofiske verden, og i spidsen gik forfatteren til 
den oven for anførte anmældelse i »Lærde efterr.«. 

Den var skreven af Christian Hornemann (jfr. s. 107). 
Af sin søgende natur blev han tidlig dreven ind i den 
gærende, vildsomme verden, som den filosofiske tænk- 
ning den gang dannede. Under et studieophold i Jena 
skriver han i et brev (22. Aug. 1791) til R. NyerupM 
»Jeg er for nylig bleven færdig med det berygtede 
»Systéme de la nature^, og er nu i færd iped Hel- 
vetius. Jeg kan ikke beskrive dig, med hvilken for- 
nojelse og interesse jeg har læst den forste, og hvor 
jeg har harmet mig over de forbigangne tiders Rør- 
byeske smag og de fordomte præsters despotiske ind- 
flydelse, som har mistænkt, forfulgt og undertrykket et 
af den menneskelige ånds forste mesterværker . . . Der- 
som du vil se de hidtil gældende, så kaldte strænge 
bevis for Guds tilværelse fremstillede i deres hele ussel- 
hed og nøgenhed, dersom du vil overbevises om, at 
den jødiske og kristne Gud ikke er andet end idealet 
til den afskyeligste voldsmand og tyran, og det mod- 
bydeligste og monstrøseste uhyre, som nogen sinde er 
fremsprungen af en præsts hjærne; dersom du ønsker 
at nære og opflamme dit had mod hierarki og aristo- 
krati og din kærlighed til frihed og natur, så læs 
og studer systéme de la nature. Han beviser dig, 
at der uden for teologernes hjærne ikke eksisterer 
noget selvstændigt, fornuftigt, fra natur og blind nød- 
vendighed afsondret væsen; men det vil intet sige. 
Din moralske følelse og din sunde menneskeforstand 
vil lede dig sikkert gennem de spekulative og meta- 
fysiske irgange; den vil snart gore dig opmærksom på, 
at det egentlig kun er teologernes sig selv modsigende 
og ophævende begreb om det hojeste væsen . . . som 
hans argumenters hele kraft er vendt imod og træffer. 
— ■ Du vil komme til at føle, at en reformation i de 
teologiske begreber er uundgåelig, men også, at den 

lige så vist vil falde ud til fordel for din moralske in- 
teresse, som den vil føre den gyseligste ødelæggelse 
og omstyrtning med sig i det gamle system. Kort sagt, 
du vil have halvt forstået og antaget det Kantiske sy- 
stem , uden endnu at have læst det. I sandhed ! jeg 
véd ikke hvad jag kunde råde en ven, som ønskede 
at blive noje bekændt med Kants filosofi, bedre 
end: forst at læse Rousseaus * Profession de foi du 
vicaire savoyard* , og derefter »Systéme de la rui- 
ture<t.€ 

Det er klart af dette, at »Systéme de la nature« 
kun tiltaler Hornemann ved sin negative side, ved sin 
kritik af det gamle. Den er for ham kun en indled- 
ning til Kant Den Kantiske filosofi havde tidlig fanget 
hans interesse. Allerede fra 1784 syslede han med 
den. »Af al filosofisk lekture,« skriver han i et brev^, 
»fængslede ingen mig mer end de Kantiske skrifters. 
Jeg kom meget tidlig over »Kritik der reinen vernunft«; 
og endnu forend jeg havde set eller hørt den anprise 
af nogen, endnu medens den udskreges, selv fra de be- 
romteste filosofiske tribunaler i Tyskland, som en sam- 
ling af unyttige spidsfindigheder, af kærn- og frugtes- 
løse grublerier, havde den, med alt sit afskrækkende 
mørke, noget så tillokkende og henrivende for mig, at 
jeg umulig kunde forlade dens studium efter en gang 
at have begyndt det. Allerede efter nogle ganges 
gennemlæsning kunde jeg ikke længere tvivle om, at 
disse undersøgelser jo indeholde nøglen til alle de pro- 
blemers fyldestgorende opløsning, som hidtil have skuffet 
de storste tænkeres anspændelse.« 

Hornemann var en grundig, men også langsom 
natur; derfor varede det temmelig længe, inden han 
tog ordet. Under sit ophold i Jena, hvor han hørte 
Kantianeren Reinhold, skrev han sin forste afhandling: 
»Over adskillige almindelig gangbare moralske ud- 
tryk*. Han søger her at vise, at de fleste af vore 
»moralske udtryk« (synd, skyld, anger osv.) »på ingen 

måde kunne forenes med lyksaligheds-lærernes filosofi, 
og derimod hænge noje sammen med resultaterne af 
en anden og nyere filosofi.« Han nævner så nogle af 
lærdommene i »lyksaligheds-læren«, og anser dem for 
»mer end tilstrækkelige til at gore opmærksom på det 
unaturlige og den almindelige og ufordærvede menneske- 
fornuft aldeles modstridende i denne lære.«* I andre 
afhandlinger (f. eks. > Gives der sandheder a priori^) 
undersøger han forskellige punkter i Kantianismen, og 
begynder derpå, efter sin hjæmkomst i 1793, forelæsninger 
over »Kritik der reinen vernunft« ; men så dør han. 
Hans gærning var kortvarig, men den satte sine spor. 
I de følgende år vækker Kants tanker en stærk gæring 
her hjæmme. I 1796 står der i »Lærde efterr.« (nr. 17): 
»Kants nuværende indflydelse i vor literatur fortjæner 
vel den bekændtgorelse, at hos Proft og Storch på 
Børsen ere sølvmedailler på ham at få for4rdl. stykket.« 
Kants tanker møder både delvis anerkændelse, be- 
gejstret tilslutning og bitter modstand. 



Zan^s tanker kom til, svagere eller stærkere, at 
påvirke de fleste af vore hjæmlige tænkere; man spo- 
rer dem både hos Treschow, Gamborg, Birckner o. a., 
ja selv hos gamle Riisbrigh. Nogle af de vægtigste 
indlæg om Kantianismen kom fra Nids Treschow, født 
i Drammen 1751. Medens han var rektor i Kristiania, 
holdt han en række populære forelæsninger over Kants 
filosofi (1798 — 99). Han stiller sig anerkændende over 
for visse enkeltheder i denne, men underkaster den for 
øvrigt en skarp kritik, om hvilken modstanderne på- 
stod, at den til dels var grundet på misforståelser.^ 



* Dette skarpe angreb på »Eudaimonismen« fortsættes så i den 
oven for anførte anmældelse af > Statens ven«. »Så er da 
nu heterodoksiens rige blevet uens med sig selv,« udbryder 
rektor Worm i et brev til Nyerup.^ 

Men ved siden af disse mænd, med den mer eller 
mindre betingede anerkændelse , stod der en ungdom- 
melig skare, der greb Kants tanker uden betingelser, 
med begejstring, undertiden med en sværmersk be- 
gejstring, som et nyt evangelium. Således udkom der 
i Januar 1795^ et skrift med titelen > Dagens anlig- 
gende^ et ord til Danmarks selvtænkende mænd. Af 
Johan Erik Berger^. 

Forfatteren (f. 1772) var son af general J. V. v. 
Berger. Fra faderen arvede han en stræng ordens- 
kærlighed, men i hans ungdom havde dog en anden 
side af hans natur overtaget: noget modtageligt, blødt, 
næsten sværmersk — måske en arv fra moderen. 
Som student fik han i sin onkels, livlægen v. Bergers, 
hus lejlighed til at stifte bekændtskab med det dannede 
sælskabsliv i hovedstaden. Efter i 1791 at have taget 
juridisk eksamen, rejste han til udlandet. Mest af- 
gorende for hans udvikling blev opholdet i Jena (fra 
Oktober 1793), hvor han studerede under Reinhold. 
Berger og flere af hans venner dannede et literært 
sælskab, »de frie mænd«, et slags filosofisk disputere- 
sælskab på 10 — 20 medlemmer, der også skulde på- 
virke de andre studerende. Man disputerede om en 
statsreligions berettigelse, om statens begreb osv. ; der 
var ungdom og begejstring. Så vendte Berger i efter- 
året 1794 tilbage til København, fyldt til randen med 
Kantianisme og ildfulde dromme om frihed, fremskridt 
og menneskelykke. Den gærende, sydende masse måtte 
have luft, og så kom > Dagens anliggende*. 

Der er en aktuel klang i selve titelen, og ind- 
holdet svarer dertil. Tonen er taget temmelig hojt, så 
hojt, at det adskillige gange glipper for forfattere«: 
han har, for at kunne holde sig svævende i de hoje 
luftlag, hvortil han har hævet sig, måttet kaste det 
meste af ballasten overbord: klarhed, sammenhæng, 
logik er der ikke meget af. Men trods al uklarheden 
er der dog noget fængslende ved bogen, det fængslende, 

som der altid vil være ved en forfatter, der taler, fordi 
han har noget på hjærte. 

»Uden I se tegn og underlige gærninger,« begyn- 
der bogen, > ville I ikke tro — vare de strafiFeord, 
hvormed hin vise af Nazareth foreholdt sine jævn- 
aldrende deres kleinmodighed og vantro.« — Den 
sandheds-spire, Jesus nedlagde, stod i stampe gennem 
middelalderens nat — Luther forkyndte den nye dags 
morgenrøde — vor tidsalder er det forbeholden »at se 
dagens gudinde opstige over horisonten. Dens mid- 
dagshojde vænter vor efterslægt. — Vor tidsalder er 
det, som vU gore det sidste skridt til sandhedens erkæn- 
delse. Dette er det, så få kunne begribe og så få 
ville tro — enddog de se tegn og underlige gærninger^ 
ville de ikke tro,< 

Sådan taler en mand, der er greben af følelsen af, 
at det store ikke er langt borte, at det næsten står på 
dørtærskelen. »Det store« er for ham imidlertid ikke 
det jordiske tusindårsrige, som lyksalighedslærerne så 
ivrigt spejdede efter. »Vi ere bestemte til noget langt 
ædlere og hojere end sanselig lyst . . . Fornuftfrihed 
er vores stræbsomheds uendelige formål. — Menneskets 
moralske bestemmelse er uopfyldelig, så længe dets 
^a^t^rbestemmelse, fuldendt kultur, endnu ikke er op- 
nået; og denne sidste er det, hvis nærmende opfyl- 
delse dagens tegn forkynde os. — Frankrigs politiske 
genfødelse og det fra Tyskland udgangne store for- 
nuftevangelium ere de tvende hovedstråler, hvis vel- 
gørende stromme udbrede lys og varme over så stor 
en del af det kultiverede Evropa.« 

Men vi må endelig ikke tro, at vi allerede er ved 
målet. Man vogte sig endelig for at lade sig dysse 
ned i en blød ro af »hine sløvgorende systemers gang- 
bare modesætning: Gor dig lykkelig!« Man vogte sig 
for »den ladhed, som opsøger anvisning på rolig ny- 
delse.« »Dagens store begivenheder, det er sandt, ere 
i alles munde. Menneskeret og politisk frihed og den 

rene sædelære ere genstande, som i mange cirkler høre 
til den gode underholdning. Man brænder vel her og 
der — tak den ædle druesaft — for menneskehedens 
befrielse, og sværger, besjælet af glassenes dunstende 
kræfter, at dø for friheden! Dette og mere lignende 
hører til dagens særtegn; men netop dette mere end 
noget andet giver vidne om tidernes kraftløse og let- 
sindige tænkemåde. Det koster os intet, hver aften 
under glassenes klang at dø for friheden, for den føl- 
gende morgen igen at vågne til vor vante slave- 
nydelse. « 

Vi må ud af dette. Det forste skridt er, at vi 
tUslå vor svaghed, det andet, at vi stræbe efter de to 
store mål: ^renhed i viljen og tanken^ 8om er usynlig 
— og udvortes lovmæssig frihed. < 

Men hvad siger nu det gamle samfund, som må i 
den store smæltedigel? »Her, o menneske! stiller jeg 
dig hen i en frygtelig kamp. Du står ene med din 
kraft, omringet af tusinde og tusinde fjender. « Men en 
Gud er med dig. »Den rettroende kirkes bandstråler 
frygte vi ikke ... Vi ville forkynde det hojt og lyde- 
ligt, at kun de rene i hjærtet skulle se Gktd. Én gang 
vil sandheden sejre. — Den arvede statsforfatning og 
dens vogtere! Ja fra denne side kunde faren blive 
storre.« Men *vi ere borgere og undersåtter ene og 
alene i følge vores vilje; på den alene beror lovenes og 
forfatningens gyldighed.^ 

Forfatteren bliver imidlertid ikke hele tiden ved at 
vandre i de almindelige teoriers og betragtningers 
hojere luftlag; det andet hovedmål var jo »udvortes 
lovmæssig frihed«, og derfor daler han også i slutnin- 
gen af sin afhandling ned på jorden, skont hvordan 
han kommer fra det ene sted til det andet, hvad for- 
bindelse der er imellem de to sfærer — det er dét 
meget vanskeligt at få oje på. Men han finder op- 
gaver nok her nede på jorden: fattigvæsenets og op- 



I 



140 

dragelsens forbedring, landmandens forædling, statens 
økonomi, religionens offentlige forkyndelse* osv. 

Han slutter med et politisk fremblik. »Den poli- 
tiske verden kan og skal ikke blive hvad den nu er. 
Frankrigs eksempel — hvo ser det ikke ■— har bragt 
massen i gæring. Vi skulle fremad, men fornuften, 
ikke den tojlesløse sanselighed, skal afstikke os vejen. 
Menneskets praktiske bestemmelse, den daglig voksende 
kultur, alting fører os hen til en hojere grad af bor- 
gerlig frihed og politisk selvstændighed ... Al regering 
har spiren til sin tilintetgørelse i sig selv; vi regeres 
for med tiden at kunne selv beherske os; demokratiet 
er den sidste form, hvorhen alle andre sigte, og viselig 
anordnede repræsentationssystemer bane menneske- 
slægten overgangen fra vore nuværende gotiske for- 
fatninger til hint fornuftmål.« 

»Man ræddes ikke, at nogen vover at sige det. 
Den som siger det, har fuldt vel overlagt, hvad og hvor 
han taler. Vort friere Norden har overlevet hofetiket- 
tens sløve tidsalder.« Det er jo dristige ord og dristige 
tanker — for den tid. Han gor imidlertid en lille til- 
fojelse, som mildner det dristige lidt: »Et århundrede 
og årtusinde ere intet i fornuftens plan.« Den davæ- 
rende slægt behøvede da rimeligvis ikke at ængstes for 
alt det nye — måske engang i det 19. århundrede? 
Og så slutter han: »Dig, elskte fødeland, tilegnes som 
evigt troskabsløfte, dette mit hjærtes håb og tiltro!« — 

»Dagens anliggende«, pjecen med den aktuelle 
klang, vakte opsigt. Allerede et par måneder efter 
dens udgivelse kom der et nyt oplag af den.^ Og hvad 
sagde man så om denne bog; den var ikke af dem, 
der kunde ties ihjæl; her måtte der tales. »Kritik og 
antikritik« begynder sin, meget korte, anmældelse med 



♦ Han havde tidligere behandlet et af disse æmner i »Ueber 
das gesindewesen, besonders in sittlicher riicksicht« (Schlesw.- 
Holst. prov. berichte, 1794, 2 hft.). 

de ord: »Skont denne pjece er skreven på Dansk, for- 
står recensenten den dog ikke. Det er nok politisk 
metafysik den indeholder. En opfordring til politiske 
klubbers dannelse kændes at være hensigtet til.« Men 
andet var jo ikke at vænte fra den kant. J. Baden 
udtalte sig udførlig i sin »Universitets -journal«: Ved 
den forste gennemlæsning henrev forf. ham »ved sit 
nye, kraftige og hojtidelige sprog, ved denne trængsel 
af idéer, som slag på slag følge i hinanden osv. « Men 
den anden gennemlæsning gjorde ham nøgtern igen. 
Da han, efter at have vadet gennem »en dynge af 
udråb, apostroferinger og parenteser,« søgte at blive 
klar over udbyttet af sin vandring, da var der meget 
lidt at opdage. Slutningen af skriftet er Baden meget 
betænkelig ved. Han vil ikke drage konsekvenserne 
af de der udtalte tanker og gore forf. forhadt — men 
det er farlige tanker; Frankrig har gjort ham, som så 
mange andre, »ør i hovedet«. 

Dette var de konservative tidsskrifter; men hvad 
sagde fremskridtsorganet »Lærde efterretninger«? Man 
forbavses måske i forste ojeblik ved dets kritik, til 
man husker på, at populærfilosoferne nærede alt andet 
end blide følelser mod Kantianerne: Recensenten op- 
fatter Berger som et sværmersk brushovede. Den 
Kantiske filosofi er alt andet end skikket til at bidrage 
til den almindelige oplysnings udbredelse. Sokrates 
kaldte filosofien fra himlen ned på jorden, og hans 
disciple har ladet hende føle sig hjæmme så vel i hyt- 
ter som paladser. Men »de stojende, grimme Kant- 
ianere« skræmme hende tilbage i cellernes kimmeriske 
mørke. Der må arbejdes på at sætte de Kantiske 
spidsfindigheder i et klart lys. Med »frihed i munden, 
men forfølgelse i hjærtet,« stræbe Kantianerne overalt 
efter at danne parti. Med frihedsmasken for ansigtet 
kan Kantianismen stille sig fordragelig over for det 
strængeste religionsedikt. *De dunkle bibelske tale- 
måder, med hvilke den udstafferer sin pralende termi- 

nologi, lokke teologerne til at optage den som en al- 
derdoms-støttestav.« I anledning af denne udtalelse 
oplevede man det særsyn, at »Kritik og antikritik« ^ med 
glæde og hjærtelig samstemning kunde anføre en ud- 
talelse af > Lærde efterr.«. 

Det er, som sædvanligt, så velgørende at høre Tode 
give sit ord med i laget. Ingen hidsighed eller blind 
partidom og et friskt lune. Skriftet giver løfte om, 
siger Tode, at forf. en gang vil »blive en ualmindelig 
god autor.« Foreløbig er der jo rigtignok en del 
mangler ved ham. Kantianismen er gået ham til hove- 
det. »Han vilde vist udrette meget i verden, om denne 
stod på papiret, om den var et manuskript med en 
bred rand, så at man kunde stryge ud og sætte andet 
i steden.« — Godt truffet — og bemærkningen træffer 
flere end Berger. Men, som sagt, Tode mener allige- 
vel, at forf. kan blive god, når han bliver gemt. Og 
tidsskriftet »Nordia« (Jan. 1795) kalder Berger en »selv- 
tænkende og skarpsindig mand af de ædleste grund- 
sætninger. « 

I April samme år offentliggjorde Berger i »Minerva« 
en afhandling »Om de foregående betingelser til en 
forbedret nationalopdragelse«. Der er her den samme 
begejstring og den samme uklarhed som i »Dagens 
anliggende«. Den følgende måned forlod han Køben- 
havn og tog til Jena, og dermed skilles vi fra ham. 
Han ghder for en tid tilbage i baggrunden, og da han 
på ny træder frem, har han været under »forvandlin- 
gens lov«. Det lader til, at den tilslutning, hans for- 
ste skrifter vandt, hurtig gjorde ham betænkelig. Der 
var tilslutning fra elementer, som hans fine og i bun- 
den konservative natur følte sig ilde berort ved at have 
fået for nær på livet. Fædrenearven, den militære 
respekt for det bestående, det der er ro og orden i, 
brød igennem det urolige ungdomssværmeri. Berger 
begynder som et nobelt brushovede, en begejstret sam- 

fundsreformator ; han ender som den stilfærdige, sindige 
videnskabsmand*. — 

Men endnu inden omslaget var kommet, fik Berger 
en efterfølger i forkyndelsen af det Kantiske evange- 
lium. I de forste dage af April 1795 udkom et nyt 
tidsskrift ^Patrioten, et ugeblad for hvermand«, udgivet 
af M. G. Bruun, Forf. underretter sine læsere om, at 
begejstring for oplysning og frihed kan være meget god 
i og for sig, men den kan dog i længden ikke virke 
så stærkt og sikkert som >en på fornuftgrunde bygget 
fast beslutning.« Meningen er, at Bruun vil anvende 
den kritiske filosofi i behandlingen af alle de store 
praktiske sporgsmål om »statsformen, rettergangsvæse- 
net, finans- cameral- økonomi og eommerce-væsenet 
ra. m.« Men her viste der sig en ubehagelig omstæn- 
dighed. Så længe man holdt sig i tænkningens luftige 
hojder, kunde fremskridtsmændene godt sværme for 
Kant og hans nye evangelium. Men når dette skulde 
forkyndes og udbredes i det borgerlige samfund, var 
der den vanskelighed, at den store tænker fra Kønigs- 



* Berger stiftede i Jena bekændtskab med Malthe Møller, og 
sendte ham to bidrag til hans »Repertorium« : »Religions- 
lærerens forhold til sin stand i sælskabet« — i hvilket han 
bl. a. meddeler den universal-recept: »Hav vilje, og du har 
alt!« — og et brev, der indeholder en overordentlig hojtra- 
vende lovprisning af »Repertoiret« s udgiver: »Hoj og tillids- 
fuld var din tale. Uforfærdet drog du for lyset udåd og 
vanart osv.« Disse bidrag har Berger rimeligvis sendt Malthe 
Møller i foråret 1795; så kom imidlertid omslaget: i Avgust 
udtrådte han af »de frie mænds forbund«, men da var bi- 
dragene trykte. Det var ikke behageligt for Berger at se en, 
som han troede skrinlagt fortid stå op af graven. Skont 
hans navn ikke stod under bidragene, bekændtgjorde han 
alligevel, at han ganske vist var forfatter til dem, men at de 
var trykte mod hans vilje. Repertoriets udgiver indrommer 
sandheden af, at de »ere trykte« mod Bergers vilje, men ikke 
at de »tryktes« mod hans vilje. Berger må altså, efter om- 
slaget, have skrevet til Malthe Møller og bedt ham tilintet- 
gore bidragene; men da var de trykte. 

berg var politisk konservativ. Der var da ikke andet 
for, end at tage det hos Kant, som man syntes kunde 
falde i tråd med den politiske frihedsudvikling, og så 
lade resten ligge. Og det gjorde Bruun da også. Han 
tager det meste fra Kant, og en del fra Bahrdt bl. a., 
og det laver han sammen til en afhandling >0m men- 
neskets naturlige rettigheder og pligter«. Kant og 
Bahrdt* smæltede sammen i en hojere enhed! Hvor 
vilde de ikke bægge have protesteret mod en sådan 
opgåen i en hojere enhed. — Eksperimentet lykkedes 
da heller ikke; allerede i Maj gik tidsskriftet ind. 

Men en afløser stod parat. I Juni udkom 1ste 
hæfte af »Repertorium for fædrelandets religionslærere^ ^ 
udgivet anonymt af Malthe Meller**, og dette tidsskrift 
bragte på en af sine forste sider en lovprisning, der be- 
tegner hojdepunktet af vor hjæmlige Kant-begejstring. 
Begejstringen er her stegen til tilbedelse: 

»I sin hele fylde åbenbarede sig sandhedens ånd 
— som verdens evige lærer en gang forjættede alle 
dem, der skulle forkynde hans himmelske lære — i sin 
ypperste repræsentant. 

Immanuel Kant — velsignet være hans navn i 
menneskehedens årbøger — var manden. Filosofien 
blev ved ham, videnskabernes videnskab. Vort stu- 
dium befæstede han på en uryggelig^ grundvold. I det 
han viste de transcendente synspunkters optiske be- 
drageri, ophævede han på én gang fatalismus, ateismus 
og tvivl om sjælens udødelighed; ti alle disse have én 
og samme kilde i den vildfarelse: at alt det, som ikke 
er erkændbart, ikke heller kan være virkeligt ... Af 
det moralske menneskes praktiske interesse udviklede 
han troen på Gud, frihed og udødelighed. Hele den 



♦ Den rationalistiske teolog og populærfilosof, der efterhånden 

var professor, præst, pædagog, værtshusholder m. m. (1741—92). 

** Se herom nojere ved skildringen af de religiøse bevægelser. 

menneskelige fornufts interesse forenede han i følgende 

tre sporgsmål: 

Hvad kan jeg vide? 

Hvad skal jeg gore ? 

Hvad hor jeg håbe ? 
Sandhed, dyd, salighed ere vort væsens grundbestem- 
melser, al vor stræbens endepunkter. Således udvik- 
lede han af menneskets åndelige natur det store tema^ 
som Jesus 'fordum opstillede, og opfyldte hans forjæt- 
telse: »Han skal tage det af mit og forkynde eder«. c 
— Her har vi nået hojdepunktet: Helligånden og Kant 
er enstydige ord. Ud over dette var det ikke muligt 
at nå. Bevægelsen sænker sig nu ned mod den mere 
rolige, videnskabelige undersøgelse. 



Det sidste hæfte af »Repertoiret« kom i foråret 
1797, men fik allerede samme efterår en efterfølger i 
et nyt »Repertorium«. Den 10. Oktober udkom nr. 1 
af * Filosofisk repertorium^. Foretagendet var anonymt, 
men redaktøren var Hans Guldberg Sveistrup* (f. 1770). 
Han havde taget juridisk embedseksamen og i 1793 — 
96 været huslærer hos Drewsen på Strandmøllen; der- 
efter levede han en tid som literat i København, hvor 
han udgav forskellige kåde angreb (f. eks. »Angivelsen«, 
»Genipersen«) på »reaktionens ånd«, hvad enten den 
åbenbarede sig i religion eller politik. Med den kon- 
servative Baden havde han et skarpt sammenstød. 
Baden trak en gammel historie frem om, at Sveistrup 
havde tilbudt ham 10 rdl. for at eksaminere ham om 
ved artium. — Det var denne ungdommelige filosof, som 
nu skulde være redaktør af »Filosofisk repertorium«. 



* Senere trådte, efter hans opfordring, et par andre til som 
medudgivere, nemlig historikeren Jens Kragh Høst og den 
senere så bekændte Jonas Collin; men deres bidrag ere tem- 
melig ubetydelige, og de afløstes senere af A. S. Ørsted. 

F. Ronning: Rational i s men s Tidsalder. III, 2. 10 

Der forefaldt i tidsskriftets korte levnedsløb en 
begivenhed, som er ganske oplysende. Det udkom op- 
rindelig på boghandler Seidelins forlag, og han var en 
fuldblods rationalist, bl. a. en god ven af Horrebov. 
Efter at nr. 15 var udkommet, forsvandt pludselig 
»Filosofisk repertoriumx fra scenen. FSrst efter 
mere end 4 måneders forløb dukkede det igen op. 
I en efterskrift oplyser udgiverne, at dvaletilstanden 
ikke hidr5rte fra mangelen på åndelig næring; grunden 
var noget, der lignede en »kabale, som ét æg det andet«. 
Så forespurgte Seidelin, under 8. Avgust i »Lærde 
efterr.«, om den omtalte kabale havde været stilet 
imod udgiverne eller imod Kantianismen. Den fore- 
sporgsel kaldte A. S. Ørsted frem med en rede- 
gorelse i nr. 20 af repertoriet (21. Avgust): 

Straks efter at nr. 15 var udkommet, indsendte 
han til tidsskriftets forlægger en artikel, som var en 
udførlig kritik af Horrebovs »Jesus og fornuften«. Der 
går flere uger, intet nummer udkommer af repertoriet. 
Forfatteren foresporger flere gange om årsagen til, at 
hans artikel ikke kommer. Der svares i trykkeriet, at 
man mangler typer, folk m. m. Således går 10 — 11 
uger. Ørsted beslutter da at udgive afhandlingen som 
selvstændigt skrift. Men så kan han ikke få manu- 
skriptet tilbage, Seidelin kan ikke finde det. Ørsted 
antager det imidlertid for rimeligere, at det i mellem- 
tiden har været hos udgiveren af »Jesus og fornuften«. 
Det hedder sig, at hr. Seidelin er Horrebovs troeste 
discipel, og han vilde måske sætte ham i stand til at 
skrive sit forsvar, for Ørsteds afhandling fremkom. — 
Både Sveistrup og Ørsted havde fået det indtryk, ved 
at tænke over sagen, at der måtte være en kabale fra 
Seidelins side. Ti Sveistrup fik sin forste kundskab om 
indsendelsen af Ørsteds artikel fra — Horrebov. 

Seidelin svarer i »Lærde efterr.« (nr. 37): Der har 
slet ingen kabale været. Han er ingen ubetinget til- 
hænger af Horrebov, og for resten trykker han alt, 

hvad der betales for, enten det kommer fra hans menings- 
fæller eller ikke. Årsagen til standsningen var ganske 
simpelt, at repertoriet ikke betalte sig. Seidelins rede- 
gørelse er for øvrigt ikke tilfredsstillende ; der synes at 
have været lidt af en kabale mod Kantianerne fra » op- 
ly sningsmændenes c side. — Tidsskriftet gik over på et 
andet forlag. — 

Da det forste bind (25 numre) var udkommet ~ 
og mere kom der aldrig — blev det forsynet med 
en program-fortale. Her tones flag, og flaget vajer 
over Kant og hans filosofi. Der er, siger udgiverne, 4 
partier, som angriber Kant: 1, de, som ikke forstår 
ham paa grund af magelighed, mangel paa nødvendige 
forkundskaber osv. (man kan ikke læse Kant som 
»Voltaire eller Boye«), 2, de, der til dels anerkænder 
Kant selv, men bekriger Kantianerne^ 3, grundige og 
lærde modstandere, 4, ufilosofer (på disse nævnes 
ingen eksempler, men man kan rolig tilfoje: Eudaimo- 
nisterne, f. eks. Boye). Repertoriet skal nu tage kam- 
pen op med disse forskellige partier. 

Nr. 1 begynder: »Fornuftens genius har opløftet 
sit hoved. Sønderbrudte ligge allerede for sandheds 
alter overtroens afguder, uvidenheds tunge lænker og 
fordommens jærnscepter. Uskrækket for magtens lyn- 
stråler fremtræder alle vegne med vældige skridt den 
igenfødte oplysning . . . « — og den anonyme forfatter 
vader videre gennem lignende hojtravende sætninger; 
tonen har endnu ikke sænket sig meget fra den hojde, 
den havde nået i Malthe Møllers »Repertorium«. 

Dog, vedbliver forf., alt er endnu ikke som det en 
gang skal blive. »Vi mangle endnu den kritiske filosofis 

o 

velgorende lys.« Åndslivet i Danmark er for tiden ét 
stort uføre : de dogmatiske filosofer opstille deres vrange 
systemer, eklektikerne køre nyt og gammelt, rigtigt og 
galt sammen i én stor vælling; moralisterne komme 
stikkende med »klogskabens pragmatiske forskrifter« og 
Eudaimonisterne med deres urene maksimer; religions- 

10* 

forskerne ødelægge lige til grunden uden at bygge op 
igen, eller de »oprejse på det historiske dogmes ruiner 
en ny lærebygning, lige så usammenhængende og slet« 
som den gamle; og det står ikke bedre til med vore 
retslærere, konstdommere osv. 

>For nu i det ringeste i én henseende at bøde 
herpå, har nærværende arbejde fået sin tilværelse. 
Dets formål er med hensyn til filosofien at gennemdrøfte 
alle literaturens produkter, og strængt og alvorligt at 
at hævde sandheds fordring og rettighed. Det skal ud- 
gore et kritisk tribunal, for hvilket vore skribenter 
skulle drages til regnskab for renheden og konsekvensen 
af deres lære.« 

Her er overmod og selvtillid, en del tomme dekla- 
mationer m. m., men også noget af ungdommens fart 
Og friskhed. Dette tidsskrift giver os et indblik iKan- 
tianismens ejendommelige stilling til de åndelige strom- 
ninger i tiden. Den gor ikke blot front mod den 
gammeldags ortodoksi, men også mod populærfilosofien 
og dens flade og hensynsløse angreb på kristendommen, 
mod oplysningsmændenes tro på, at livets dybeste gåder 
kunde diskuteres med Per og Povl*, mod adskillige 
artikler i den politiske frihedskatekismus osv. 

I en anmældelse (nr. 2) rettes der således et meget 
stærkt angreb på > Politisk- fysisk magasin« (jfr. s. 102): 
Indholdet er til dels en oversættelse af udskuddet af 
Tysklands bogmesser; udgiveren søger ved list og kneb 
at undgå ansvar for, hvad han skriver; det var ikke 
underligt, om skrifter som dette fik regeringen til at 
opfatte fremskridtsmændenes lære som bedrageri osv. 
I en anden anmældelse (nr. 1) angriber Sveistrup den 
trossætning i den liberale katekismus: at opstand mod 



* Således bebrejder A. S. Ørsted Horrebov, at han i * Jesus og 
fornuften«, der søger sine læsere blandt den store almenhed, 
drager sporgsmål frem, som ingen ulærd kan domme om. 
(»»Jesus og fornuften« for filosofiens domstol,« s. 40). 

regeringen er berettiget. I andre artikler går tidsskriftet 
løs på den religiøse rationalisme, f. eks. på Horrebovs 
»Jesus og fornuften«, taler om dens overfladiskhed i 
dens angreb på kristendommen, dens mangel på etisk 
alvor osv. 

De angrebne blev ikke svar skyldige, og de rettede 
da særlig deres angreb mod to punkter i Kantianismen : 
de beskyldte den for mangel på klarhed og forståelig- 
hed og for reaktionære tilbojeligheder. 

Det fritænkerske tidsskrift »Ortodoksien nedriver 
sig selv« skriver bl. a. (1798, nr. 28): »Bibelen er til 
alle tider blevet fordrejet, for af den at bevise visse 
sætninger. Dog vovede ingen som forbindende lov at 
opstille dette bud: fordrej bibelen! Endelig har den 
Kantiske filosofi i vore dage forkyndt menneskeslægten 
denne lov.« Kant havde nemlig gjort sig til talsmand 
for en slags »velvillig« skriftfortolkning: skriftsteder 
bor fortolkes i overensstemmelse med prineiperne i 
den moralske religion, selv om fortolkningen er tvungen, 
når den blot er mulig. — 

Rationalismen havde afskaffet » arvesynden <« ; den 
så optimistisk på menneskene og kunde ikke se, at de 
var sådanne uhyrer af ondskab, som teologien af- 
malede dem, selv om de ikke var »så gode, som de 
burde være«. Kant gjorde bestemt front mod dette 
forsøg på at forflygtige det sædelige ansvar, på at 
svække den alvorsfulde klang i det kategoriske: du 
skal! Dette var for rationalisterne et nyt bevis på det 
reaktionære i Kantianismen; den rykkede jo ligefrem 
ortodoksien til undsætning. Horrebov tager sig i den 
anledning for, i »Jesus og fornuften« at undersøge det 
sporgsmaal: >Ere menneskene så fordærvede, som 
teologer og moralister ofte have udskreget dem?« Der 
er en underlig lyst hos menneskene, siger han, til 
at virke gennem overdrivelser, men der hører »mere 
moralsk styrke til at blive på middelvejen, end til at 
gore opsigt ved overspændte idéer.« Moralister har 

undertiden opstillet et fantastisk ideal af moralsk 
fuldkommenhed, og målt med et sådant ideal blev så 
menneskeslægten »fordærvet c At åbenbaringen med 
sin »arvesynd« er kommet til det resultat, er jo ganske 
naturligt. Men også filosofer er gennem deres tænkning 
endt i det samme uføre (f. eks. Kant). Han og hans 
tilhængere ynder at sværte menneskene sorte. — I det 
fritænkerske tidsskrift »Samleren« for Novbr. 1795 står 
der en afhandling om moralsk opdragelse. Dens for- 
fatter, der er påvirket af Kant, siger bl. a.: »Vi må 
ikke undres, at menneskene ere ganske ubekændte 
med deres naturs bedre halvdel, og så sjælden bestå i 
kampen mellem sanselighed og moralitet.« — »Her 
have vi da,« udbryder Horrebov, »en fordommelsesdom 
over menneskeslægten så hård, at den mest galdefulde 
munk fra middelalderen ikke kunde have fældet en 
værre.« Men dette er et forvrænget maleri! — Det 
onde falder altid lettere i ojnene end det gode. Og 
alligevel: »Samler alle bom i verden,« siger Voltaire, 
»og du vil ikke se hos dem uden uskyldighed, blidhed 
og frygt.« »Så taler Voltaire! Hvo føler ikke, at han 
har ret!« 

Der var altså dem blandt populærfilosoferne, der 
kunde blive til bitre, harmfnysende modstandere af 
Kantianismen ; der var andre, som tog det parti at 
gore lojer med den og dens, i deres øren, snurrige 
terminologi. Til dem hørte Rahbek, 

Rahbek havde ingen dybere interesse for de 
religiøse og filosofiske brydninger i tiden; i »Danske 
tilskuer« strejfer han dem undertiden, men så er tonen 
næsten altid let, spøgende. I nr. 6 for 1798 vover han 
sig ud med en humoristisk artikel om Kantianismen. 
Dens stringente tænkning og hans »eklektiske«, over- 
fladiske ræsonneren forholdt sig til hinanden som ild 
til vand. 

Han vil, hedder det i artiklen, tale lidt om de 
herskende mride i Danmark. Ti vinden kan have stor 

indflydelse på menneskene; tænk på Hamlets ord : »Jeg 
er kun fra min forstand, når vinden er nordvest; når 
den er sydlig, kænder jeg godt en ko fra en vejrmølle.« 
Og vindene ere meget skiftende her i Danmark. »Nu 
om stunder synes det i vor literatur at blæse op ad 
en Syd-Ost, så omtrent fra Kønigsberg- kanten; hvad 
følger det vil have, drister jeg mig ikke til at ytre 
noget om, da jeg hidtil — sandt at sige — ikke har 
mærket til stort andet end vind.« 

Men dette forsøg på at tage Kantianismen humo- 
ristisk, blev »Filosofisk repertorium« meget vred over. 
En af udgiverne (J. K. Høst) stempler Rahbeks optræden 
som »uværdig«, han har hånet »tænkere, hvis skarpsind 
hr. prof. Rahbek selv næppe kan nå.« Han vilde 
ikke tabe ved »en tilbageholdende tavshed« i visse 
materier. Det er ingen skam, »at man ej alting forstår 
eller lærte.« »Men næppe vil det vorde en ære at 
domme, at nedsætte, hvad man ikke forstår; og til prof. 
Bahbeks spekulative filosofi have vi aldrig mærket.« 

Rahbek var noget klodset i sine bevægelser, og 
han kom jo derved mere end én gang til at »stikke 
hånden i en hvepserede«. Og Kantianerne var ikke at 
spøge med; de var begejstrede mennesker, alvorsmænd, 
og tålte ikke nærgående gemytligheder, ikke en gang 
når de kom fra selve den personliggjorte, priviligerede 
gemytlighed. 

Nu skulde Rahbek måske helst have tiet stille, 
men det kunde han ikke. Han slår imidlertid over fra 
humoren til patosen. I nr. 19 meddeler han en ind- 
sendt sang, der begynder: »Nej, den (jorden) er ingen 
jammerdal,« og skildrer så en mand, der har levet et 
ædelt og virksomt liv, og derfor også er bleven lykkelig 
altså et bevis på, at dyd og lyksalighed går arm i arm 
gennem verden. »Nej, jorden er ingen jammerdal,« 
udbryder Rahbek i en efterskrift, »til at være lykkelige 
sattes vi på den; det er vor bestemmelse, vort kald 
og vor pligt; men lyksalighedens himmelske frugt vokser 

ikke på jorden, med mindre den indpodes på pligtens 
frodige stamme . . . Jeg tilstår det rent ud: jeg kæn- 
der ikke nogen lære, der er trøsteligere, veldædigere, 
gavnligere for mennesket end den, der binder ham med 
blomsterbånd til hans pligter; ingen, der mere for- 
herliger det hojeste væsen, som skabte os, end den, at 
dyd og lyksalighed stå i den uadskilleligste forening med 
hinanden. Min forstand kan intet fatte, der kan sættes 
i steden for denne drivfjeder til at handle vel; og mit 
hjærte oprores ved ethvert forsøg på at bortfilosofere 
denne forening.« — >Tag lonnen bort, og snarlig mister 
dyden sine gæster,« siger rettelig Baggesen. < Lonnen 
for at handle vel er, at man handler vel* — ganske rigtigt. 
Men skulde jeg derfor ikke kunne have det formål at 
vinde jordens forste lyksalighed : at se andre mennesker 
lykkelige o: gode, om mig. > Denne ædlere egennytte 
må, efter mit begreb, ikke bandlyses, hvis man ikke 
tillige vil bandlyse alt godt.« 

Rahbeks artikel gav anledning til et alvorligt og 
vægtigt forsvar for den kritiske filosofi. A, S. Ørsted^ 
der jo var indtrådt som medarbejder i »Filosofisk reper- 
torium«, tog ordet i tidsskriftets nr. 14: Det er en 
lojerlig behandling. Kant har fået her i Danmark. Maa 
ser ham fremstillet »snart som ateist, snart som natura- 
list, snart som supernaturalist, snart som revolutions- 
mand og den borgerlige ordens forstyrrer, snart som 
despotismens og hierarkiets talsmand; snart forestiller 
man hans sædelære som en overspændt al lyksalighed 
dræbende menneskefjendsk Kartheuser-moral, snart som 
en lære, der leder til den græsselige sætning, at snedig- 
hed er den eneste dyd* osv.« 



* Ethvert af disse udtryk er i artiklen forsynet med henvisning 
til de skrifter, hvor det er brugt. Vi møder navne som: 
»Jesus og fornuften«, »Den danske tilskuer«, »Universitets- 
journalen«, Boyes »Statens ven« o. fl. Her har vi altså med 
det samme en revue over Anti-kantianerne. 

Forf. vil her særlig dvæle ved de angreb, der er 
fremkomne i »^Den d. tilskuer« ; Rahbek kænder ikke 
Kants filosofi, det har han selv indrommet; alligevel 
kræver hans artikler imødegåelse — for hans navns 
skyld. Ørsted vil ikke dvæle ved den uværdige måde, 
hvorpå Rahbek ofte har gjort sine angreb ; men han vil 
▼ise den misforståelse af Kants morallære, som artiklen 
i »Tilskueren« røber. Derefter følger en redegorelse 
for >det kategoriske imperativ.« — 

Kantianismens stilling over for den populære ratio- 
nalisme fremgår klart af den udførlige anmældelse af 
Horrebovs »Jesus og fornuften«, som A. S. Ørsted lod 
indrykke i repertoriet*. Den samme artikel viser os 
også Kantianismens stilling over for den overleverede 
kristendom. Ørsted udtaler sig således: 

»Man kan meget vel fremme religiøs oplysning, og 
udrydde alle med bibeltroen forenede vildfarelser uden 
slig voldsom rystelse ... I øvrigt kan man lade bibelen 
stå ved sit værd, og bruge den som vehikel til fornuft- 
religionens udbredelse på den måde, som nu skal 
vises.« 

Moralloven byder os, at vi skal indtræde i veksel- 
virkning med andre mennesker for at tilvejebringe »en 
fælles praktisk overbevisning.« »Et sælskab, der stiftes 
i dette ojemed, kaldes en kirke, et etisk almenvæsen^. 
Et sådant sælskab må have noget, hvorom alle er 
fælles, noget, hvorfra man kan gå ud, en grundvold, 
hvorpå man kan begynde at bygge. Dette fælles, der 
skal omfatte alle, må følgelig også være ubestemt i 
dets formulering. Dette fælles er visheden om det 
oversanseliges virkeligked. »Den /orm, hvori det over- 
sanselige fremstilles, må ej anses som almengyldig 
bestemmslse af det.« Formen er kun et symbol, der 
ikke falder sammen med den virkelige sandhed, men 
kun antyder den. Den er som en klædning, der nok 



♦ Herom nærmere ved skildringen af de religiøse bevægelser. 

antyder, men dog samtidig altid mer eller mindre 
dølger de virkelige omrids. 

Men da symbolet er så ubestemt, må det fortolkes, 
og fortolkningen må ske i overensstemmelse med »for- 
nuftreligionens grundsætninger«, d. v. s. morallovens 
primat: al guddommelig skrift skal have en til men- 
neskets moralske forbedring sigtende mening. »Om den 
formentlige åbenbarings forfattere virkelig have for- 
bundet en sådan mening dermed eller ej, er et blot 
lærd sporgsmål . . . men ingenlunde et religiøst. Man 
sporger altså ved den moralske fortolkning ej, hvad 
skriftforfatterne virkeligen have tænkt, men kun, hvad de 
burde have tænkt, hvis deres lære skal have guddommelig- 
heds præg.« 

Ved et skrift som > bibelen«, der står hojest blandt 
de for »hellige« ansete bøger, vil fortolkningen ikke en 
gang støde synderlig an mod den bogstavelige mening. 
»Bibelens treenighedslære kan f. eks. bringes i den bedste 
harmoni med fornuften, når den ej forstås efter bog- 
staven, som her slår ihjæl. Man bor nemlig ej forstå 
denne lære om en tredobbelt fysisk personlighed 
(numerisk forskellighed), men om en mystisk (moralsk) 
personlighed. Gud, som den moralske verdens over- 
hoved, forener nemlig i sig tre specifik forkellige kvali- 
teter: lovgiverens, regentens og dommerens. I enhver 
jordisk stat bor disse tre forskellige kvaliteter adskilles 
(fordeles til forskellige subjekter), eller statsformen bliver 
et despoti . . . Som lovgiver må vi tillæge Gud hellighed, 
som regent algodhed og som dommer retfærdighed.« — 
»Selv de speciellere udtryk i bibelen harmonere be- 
synderlig vel med denne fortolkning. At Sonnen f. eks. 
snart sættes ved siden af Faderen, snart underordnes 
ham, kan meget let forklares heraf; ti regeringen (den 
eksekutive magt) er souverainen (den lovgivende magt) 
fra et vist synspunkt koordineret, fra et andet derimod 
subordineret. At den Hellig, Ånd siges at udgå fra 
Faderen og Sonnen, harmonerer og med at forestille 

ham som dommer; ti den dommende magt er en ud- 
flydelse af den lovgivende og den udøvende tillige.« 

Altså kort og godt: kristendommen er mytologi^ 
men ganske vist den hojeste og dybeste mytologi, men- 
neskeånden nogen sinde har digtet. 



I denne holmgang mellem Kantianmnen og popit- 
lærfilosqfien har den fbrste både magten og retten på 
sin side. Af to grunde. 

For det forste står her stringent, videnskabelig 
tænkning over for løst, populært raisonnement. (Det er 
dog ikke Kants teoretiske erkændelseslære, som særlig 
vinder ham tilhængere her hjæmme. Stringent tænkning 
var ikke det, tiden hungrede efter. Derimod var der 
i Kants »morallære« noget af det, som den torstede 
efter). 

For det andet: Kants moralske verdensanskuelse 
er af en anden og hojere art end populærfilosofiens 
morallære. Denne morallære var så underlig løs og 
brusket. Dens grundtanke var: Menneskene er vel 
ikke så gode, som de burde være, men de er sandelig 
heller ikke så sorte, som ortodoksien maler dem. Be- 
greber som »arvesynd«, »helvede« o. lign. er teologiske 
vildskud. Vi har ganske vist nogle skrøbeligheder, men 
Gud er rimelig i sine fordringer; når vi er skikkelige 
og gor hvad vi kan, så går det nok. Den stærkeste 
magt i os er lyksalighedsdriften ; lader vi os bare drive 
af den, så gor vi andre lyksalige, og bliver selv lyk- 
salige. 

Det er denne fortonen af alt afgorende, som harmer 
Kantianerne. Nej, udbryder de, dette er at »degradere 
mennesket« (jfr. s. 132); man kan ikke sådan gå og 
så småt snakke sig til rette med den ideale for- 
dring. Der er en lang, lang vej fra os mennesker og 
op til den. Vi er sunkne dybt, dybt under den. Man 

kalde det så > arvesynd« eller hvad man vil — sikkert 
er det: der er noget radikalt ondt i menneskenaturen. 
Og op af dette hæver vi os ikke ved at lade os drive 
af lyksalighedsdriften. Kun hvis den ideale fordrings 
myndige: du skal! — ingen ræsonneren — du skal! 
runger ind i sjælens dybder, og råber den sædelige 
energi op af dens dvale — forst da er der mulighed 
for oprejsning og frigorelse. 

Og det er dette myndige *du skaU, som runger 
ind i klublokalernes puncheduftende luft, hvor man gik 
omkring og klappede hinanden på skulderen, og var 
så rare alle sammen, og 'i grunden mente det så 
inderlig godt med sig selv og med alle mennesker. 
Men der var ikke mange, som vågnede ved det »du 
skal«. 

Videnskabeligt sejrede Kantianismen ; praktisk levede 
den store almenhed videre paa Eudaimonismens tanker. 



Kantianismen — som system — havde kun et 
kort liv i Danmark. Det var i 1793, at Hornemann 
begyndte sine forelæsninger. I 1799 anfører Balle, i 
»Biblen forsvarer sig selv ^«, følgende udtalelse fra Fichtes 
»Philos. journal«: Kantianerne tror, »at hvad der kastes 
ud af filosofiens forstuedor, bringes ind igen gennem 
de praktiske postulaters bagdor.« På denne smughandel 
må der gorés ende. — 

Kant hørte til det 18. århundrede; han er dets 
storhed og dets afslutning. Han er den store analy- 
tiker, der opløser de mangfoldige forbindelser i deres 
grundelementer. Han bestemmer disse elementers væsen 
og virkemåde, og erklærer så, at den menneskelige 
tanke aldrig vil nå til at begribe »das ding an sich.« 
Tilværelsens inderste gåde er dækket af et slør, som 
ingen løfter. 

Men slægten vil ikke standse der. Da Steffens et 
par år efter står på katedret i Borchs kollegium, taler 
han ikke om grænserne for den menneskelige erkæn- 
delse. Han siger ud til den lyttende ungdom med de 
sporgende ojne: ^Hvad jeg forudsætter hos Dem, er 
den indvortes trang til at kænde tingenes egentlige 
væsen, til at løse tilværelsens gåder.« Og med den 
lyttende skare efter sig går han ind mod gådernes 
land. 



i 



De religiøse bevægelser. 



I. 

■ N. E. Balle. 

V i står atter på Frue plads, og lytter efter ekkoet, 
medens det droner ind i bispegården^ ind i Balles stu- 
dereværelse. Var det underligt, om Balle blev skræmt 
op af denne lyd, om han i den hørte signalet til en 
hovedstorm på den gamle kirkebygning? Han havde 
nu i adskillige år, siden den liturgiske fejde, holdt sig 
uden for de storre og mindre fægtninger, der indledede 
oplysningshærens fremrykning mod kirkemuren. Men 
skont han tav, var han dog meget trykket af de kirke- 
lige forhold. Han skriver således i et brev af 12. 
Septbr. 1793: >Den skrækkelige behandling jeg er un- 
derkastet, og den mageløse fordrejelse af ord, tanker 
og perioder, som man tillader sig imod mig, . . . aldrig 
har jeg læst noget lignende uden i visse franske taler 
fra den nyeste tid ! ... Jeg fortjæner ikke, hverken som 
professor eller som biskop eller som borger eller som 
menneske, at blive så skændig hudflettet. Og det er 
skam af den nation, hvoraf jeg er et lem, om den 
herved forledes til at foragte eller forfølge mig. Efter- 
verdenen skal håndhæve min ret ... ti jeg har ikke 

levet således, at jeg kan blive ubemærket og miskændt 
i tidernes historie.« 

Når mismodet og trætheden listede sig ind på 
Balle, kunde tanken om at forlade den udsatte post på 
bispestolen dukke op i hans sind. En dag kom han 
op til en pastor Treschow, brødremenighedens agent 
her i København, og bad ham, om han ikke, ved sine 
mange bekændtskaber i Sachsen, kunde skaffe ham et 
embede der ; han vilde nemlig opgive sin stilling i Dan- 
mark. Treschow gjorde indvendinger og Balle be- 
tænkte sig. Senere kom der virkelig en indbydelse til 
ham fra Sachsen, men da var mismodet fordampet, da 
havde han kastet sit »pligtanker« ud^ 

Var Balle nu den mand, der kunde stå til rors på 
den danske statskirkes skib, under de storme som 
var ved at trække op? To egenskaber krævedes til 
den post: fasthed og frimid. Og havde Balle så 
dem? 

For det forste fastheden. I indledningen til »Pligt- 
ankeret« sammenligner Balle sig med et skib, der er 
ude i hårdt vejr; det vil ikke søge havn, men lader 
ankeret falde, for at se, om det kan ride stormen af. 
Billedet er ikke ilde valgt. Der er intet hos Balle, som 
minder om en stolt orlogsmand, der for fulde sejl skæ- 
rer sig gennem storm og sø. Han ligner et gammelt, 
støt koffardiskib, der med ankeret bider sig fast på et 
bestemt sted, og så urokkelig holder sin plads — som 
vore blokskibe holdt deres i 1801. 

Da der i 80'erne blev rettet angreb på Luthers 
katekismus, gav, fortæller Balleet sted ^, en vigtig mand 
i en betydelig post mig at forstå, at den vel snart blev 
afskaffet. »Så får jeg da at huske på, hvad jeg hed- 
der,« var mit svar. »Nu!« sagde han, »har De ikke 
fået tugtelser nok endnu?« « Sandt for Herren.« sva- 
rede jeg, »er jeg hverken af sukker eller salt, og smæl- 
ter ikke så let. Man skære næse og øren af mig, om 

man vil — alligevel taler jeg og tier ikke, hvor pligt 
befaler mig at lukke munden op.« 

Med »fastheden« havde der jo nok oprindelig været 
forbundet lidt selvbevidst myndighed og »en vis for- 
fængelig glæde over det anselige embede« (III, 1, s. 57 
anm.); men disse slakker svandt dog mere og mere ind 
i tidens løb. Balle var i bunden en jævn natur. Hans 
modstandere søgte tit at pryde hans skikkelse med 
sådant dingeldangel soe^ <» stormand « , * aristokratiskhed « 
o. Ign., men de passoap ikke der — de vilde have 
passet langt bedre på den kgl. confessionarius. »Ved 
deliberationer, « siger Balle engang i en »Erklæring 
til kancelliet« (24. Maj 1792), »kan aldrig fornuft 
eller samvittighed tilstede, at meninger vejes efter de 
mænds rang og udvortes værdighed, som give deres 
stemme. — Mon et tomt og intetbetydende navn kan 
tildrage sig tillid og agtelse hos fornuftige medborgere? 
— Dersom dette skal være republikansk princip, be- 
kænder jeg rent ud, at jeg altid har været og er og 
skal med Guds hjælp bestandig forblive en fuldkommen 
republikaner i slig henseende ^« 

Og nu den anden egenskab, frisindet. »Fastheden« 
var ikke tilstrækkelig; en fast personlighed, der havde 
anset det for nødvendigt at påkalde statens hjælp mod 
fritænkningen, vilde have voldet stor skade. Og der 
kunde nu og da være fristelse til at hente hjælpetrop- 
per fra den røde kancellibygning. Fritænkningens an- 
greb var på ingen måde altid præget af videnskabelig 
beherskethed. De antog jævnlig karakteren af plumpe 
forhånelser mod og rå parodieren af den kristne tros 
lærdomme. Der kom ikke sjældent udtalelser, der selv 
i vore dage vilde være blevne anholdte som »blas- 
femiske« (jfr. f. eks. s. 58)* — for ikke at tale om 



* Riegels' breve indeholder en smuk samling af slige udtalel- 
ser; se f. eks. et brev fra ham til Suhm (26. Decbr. 1797)*. 

rent personlige forhånelser af navngivne mænd, særlig 
da af Balle*. 

Og der var en anden omstændighed som kunde 
friste. Under Frederik den Stores, i religiøs henseende 
så liberale regering, havde Preussen stået for frem- 
skridtsmændene som det forjættede land, i alt fald i 
visse henseender. Men under hans efterfølger skete 
der et fuldstændigt omslag. D. 3. Juli 1788 blev J. G. 
WoUner kultusminister, og en uge efter kom det »reli-. 
gionsedikt«, der åbnede kampfen mod rationalismen. 
Det bestemte, at den præst eller skolelærer, som for- 
skyndte rationalistiske lærdomme, ojeblikkelig skulde af- 
sættes; han kunde også efter forgodtbefindende idom- 
mes endnu strængere straffe. D. 30. April 1794 kom 
der en kgl. kabinetsordre til det teologiske fakultet i 
Halle, som Malthe Møller oversatte i sit »Repertorium«, 
under titlen: »Et mærkværdigt, hidtil utrykt aktstykke«: 
Det er hans majestæts vilje, »at fra nu af alle de mode- 
vilkårligheder, som hidtil fandt sted i dogmatiske, eks- 
egetiske og homiletiske forelæsninger, alle så kaldte 
populære dogmatiker, alle skriftforklaringer som bero 
på blotte hypoteser, og alle de efter den herskende 



* Her er et eksempel blandt mange. I »Ønskerne eller de fire 
aldre« af T. Chr. Bruun skildres det, hvorledes bispen 

ud til Tudse-herred drager 

en månedstid på visitats, 

hvor hver præstinde i sin store hojtidsstads 

hans eminents omkap modtager 

med suppe, steg, kartofler osv. 

Så gifter bispen sig med en dame, der »af himlen fik 12,000 
i arv«. Da »Sanct Peders skib bli'r tit af alder lækt«, skri- 
ver han »De troendes barkasse« (hentydning til Balles »Pligt- 
ankeret«). Men trods sin iver 

må han piller af egne bådsmænd doje, 
ja bliver selv i trykken flovser sagt, 
som om han gav ej nok på kursen agt. 

F. Bonning: Bationalismena Tidsalder. III, 2. 11 

tone indrettede anvisninger til at prædike far bestandig 
skulle ophøre. <^ 

Noget sådant kunde jo nok friste til at søge et 
rygstød i kancellibygningen. Men her stod Balle fast: 
at påkalde statens hjælp var en falliterklæring fra kir- 
kens side. I »Pligtankeret« (II, 3. hft.) sporger han et 
sted: Kunde det ikke tænkes, at den tid kom, da kri- 
stendommen ikke længere var den herskende religion? 
0^ skulde man så ikke heller befæste den ved magt- 
sprog. »Jeg mener: nej! Hvor sligt er blevet iværk- 
sat, har kristendommen virkelig mindre agt, og står i 
grunden på svagere fødder, end hvor muligste frihed er 
tilladt. — Ingen regering har nu om stunder magt til at 
standse den rasende strom,^ 

Dette standpunkt: ingen indgriben af staten i den 
religiøse kamp, vedbliver Balle at hævde den ene gang 
efter den anden. Men når det er fastslået, så kræver 
han også ret til at udtale sig uforbeholdent og med 
kraft om angrebene på kristendommen. »På den anden 
side,« siger han et sted\ »gor jeg heller ikke, hvad 
moden kræver, efter nuværende kirkepolitik i Evropa, 
som går ud på at tem-porisere^ eller at indskrænke sig 
til det tomme mum mum inden fire vægge. Tvært 
imod taler jeg og skriver med fri mund og pen, af 
hjærtets fylde, for tro og håb.« At Balle under denne 
frittalenhed aldrig kom til at forløbe sig, var jo ikke at 
vænte. Han har ikke blot grovheder på sin samvittig- 
hed, men også adskillige vendinger, der synes at 
underskyde uædle bevæggrunde hos modstanderne. Det 
er hans undskyldning, at han var »et menneske« og 
var varm for sin sag. 

Hvilken opfattelse af det principielle forhold mel- 
lem stat og kirke lå der nu til grund for denne op- 
træden af Balle? Vi kan finde et svar på dette sporgs- 
mål i »Pligtankeret« (II, 3. hft). Det hedder her: »Det 
danske folk har ikke overgivet sig til den evangelisk- 
kristelige religion i overensstemmelse med Luthers 

katekismus og den augsburgske konfession efter konge- 
bud . . . Kongen, Christian III, holdt samtale derom 
med sine borgere en hel dag igennem på Gammel Torv, 
og henstillede alt til eget valg. Man valgte med én 
mund evangelium. SMl forandring finde sted, må folket 
beslutte den selv. Religionen er nattonens ejendom og et 
værn om nationens menneskeret* . . . Lad stiftets bor- 
gere og bønder sige mig: Du bisp! Ikke længer ville 
vi have den evangeliske kristendom, men nu forlange vi 
den ny filosofi. — Som I ville, bornlille, svarer jeg, be- 
tænker eder lidet. Kunne vi ikke snakke os til rette? 
Er det forgæves — ja, så i Guds navn farvel! Ti jeg 
har aldeles ingen ret til at beherske samvittigheder.« 

Man kan ikke nægte, at dette er et frisindet stand- 
punkt. Balle indrommer jo i virkeligheden, at folket** 
har selvstyre i religiøse sager. Det kan erklære sig for 
en anden trosbekændelse, og kræve lærere, der er i 
overensstemmelse med dem. Men, det hævder han på 
den anden side bestemt, så længe loven står, skal den 
lydes ; så længe vi har en evangelisk-luthersk statskirke, 
skal dens præster være i overensstemmelse med dens 
symbolske bøger, som de har aflagt ed på. 



Balle havde, som sagt, en tid holdt sig stille. Men 
nu var ojeblikket kommet, da han måtte ud af det 
stille studerekammer, ud på åben mark og tage kam- 
pen op, snart på ét punkt, snart på et andet. Hvordan 
så den hær ud, han kunde føre i marken? 



* Udhævet af nærværende forf. 

*♦ Balle bemærker, at folket ikke består af unge mennesker 
uden borgerlig stilling, tjænestefolk, embedsmænd o. Ign., 
»men egentlig og nærmest af bosiddende horgere og bønder, 
på hvilke staten hviler, fordi de bære dens byrder og nyde 
intet af staten til vederlag uden tryghed og beskyttelse.* 

11* 

Så han til venstre^ over til universitetet og den teo- 
logiske videnskab, var der ikke megen trøst at hente. 
Professorerne var enten rationalister eller stilfærdige 
videnskabsmænd, der ikke forstod, hvad kampen gjaldt. 
Og det var dem, som skulde danne det næste slægtled 
af præster. Her måtte der gores noget, og så stiftede 
han det ^homUetisk-kateketiske sælskab < ^ 

De teologiske studerende skulde uddannes både 
som prædikanter og kateketer. Hver Onsdag prædi- 
kede en kandidat i en af Københavns hovedkirker, og 
derefter var der ^coUogvium literarium^ i bispegården. 
Sondag prædikede en anden til aftensang i Waisenhus- 
kirken; bægge gange blev der desuden katekiseret. 
Medlemmerne skrev recensioner over de holdte prædike- 
ner. Endelig samledes deltagerne — i begyndelsen af 
90'erne var de en snes stykker — Lordag aften hos 
biskoppen. Man begyndte gærne med betragtninger 
over Frankrigs tilstand efter de sidste avisefterretnin- 
ger. Når da alle var samlede, satte man sig om et 
rundt bord, bispen øverst med prædikener og recensioner 
foran sig. De bleve oplæste og drøftede, og resultatet 
efter Balles diktat indført i en protokol. — Balle fort- 
satte denne virksomhed indtil 1798, da Horrebov, der 
jo havde dannet et lignende sælskab (s. 105), gav sig 
til at skumle over, at bispen udøvede en åndelig tvang 
over de vordende præsters religiøse udvikling. Det 
vilde Balle ikke have ord for, og så fratrådte han be- 
styrelsen af sælskabet ^. — 

Så Balle til hojre^ havde han for sig Friie kirke. 
Ja, den danske kirkes præster, hvad hjælp kunde han 
vænte sig fra dem? Også her så det noget mistrøstigt 
ud. Der var adskilligt i præstestanden, som fik Balle 
til at ryste betænkelig på hovedet. Subordinationen i 
hæren lod en del tilbage at ønske, syntes han. I an- 
ledning af, at en ung provst har været grov mod »stif- 
tets øvrighed«, udgyder han sit hjærte om tidernes til- 
stand i et brev til provst Faber i Egislevmagle^: 

»Subordination er i nærværende tid ikke at tænke på. 
Jeg føler daglig, at jeg som Pavlus bliver en skovisk 
for alle, især de stolte, og deres antal er stort. Avi- 
serne indblæse heltemod; når Frankerne triumfere, 
bruser hovmodsånden fra alle kanter. De ere mig som 
et vejrglas, og det slår sjældent fejl.« 

Værre end dette var dog det, at rationalismen 
allerede havde bredt sig stærkt blandt præsterne. De 
var ikke alle til at stole på i den kommende kamp. 
Lad os tage et rundskue over Københavns præster på 
den tid^ 

Bast ved Frue kirke, digter og literat, havde et 
smukt, ret imponerende ydre, men han var forfængelig 
og affekteret i sin optræden, og ikke anset som taler. 
J, W. Bentzon^ der var kapellan ved samme kirke, 
hørte jo til » ortodoksernes « hojre floj; han spillede en 
vis rolle som medredaktør af »Kritik og antikritik«, en 
virksomhed der gjorde ham grundig forhadt af frem- 
skridtsmændene (jfr. s. 99). Han havde intet ry som 
prædikant*. Hansen ved Helliggejst, Christian den 
Syvendes diebroder, en stiv, gravitetisk, despotisk per- 
son, udgav, betegnende nok, et skrift »Om en religions- 
lærers gravitet« ; den kan, efter hans mening, ikke for- 
enes med at gå i teatret, heller ikke med at danse på 
offentlige baller — men nok i familiekredse — m. m. 
Hans prædikener var rigt smykkede med veltalenhedens 



* Da Bentzon d. 12. Novbr. 1797 holdt sin afskedsprædiken i 
Frue kirke, udtalte han sig således: »Det er ikke af flytte- 
lyst, at jeg nu drager bort, nej, der er andre, vigtige grunde 
dertil, og Forsynet har selv givet mig umiskændelige vink 
derom. Der er meget som knytter mig til dette sogn: her er 
jeg født ; »her på Frue kirkegård ligge lævningerne af 2 elsk- 
værdige hustruer . . . Men det lidet visse, jeg i min stilling 
har haft at holde mig; de frivillige gavers anselige aftagelse, 
ikke blot efter, men længe for branden . . . faderomsorg for 
9 uforsorgede bom har overtalt mig til at tage det vissere 
for det uvisse.« 

blomster. Holst ved Trinitatis havde intet navn; det 
havde derimod Tyskeren Marezoll ved Petri, »den pro- 
testantiske M.«, som Rahbek døbte ham. Han var 
stærkt søgt, især af de studerende og de hojere klas- 
ser. Standpunktet var ren rationalisme. Den milde, 
elskværdige Liebenberg ved tugt- rasp- og forbedrings- 
huset på Christianshavn, en mand med literære inter- 
esser, indtog derimod et mere moderat standpunkt. 
Ejort, fra 1796 ved Holmens kirke, hvem Baggesen 
hædrede med digtet »Den brave digter« (s. 93), skrev 
nogle salmer, som endnu står i vor salmebog, men 
betegner for resten intet ejendommeligt. Rørby e ved 
Nikolai kirke, der tidligere har været omtalt (s. 99), 
var en skandale for den danske præstestand, og det 
samme var tilfældet med KriLse ved St. Hans hospital; 
han brugtes til at vie sådanne folk, som andre præster 
ikke vilde vie, gik mere og mere op i at spise og 
drikke, og endte som sindsygt lem på St. Hans. 

Dette rundskue over en del af Københavns præster 
er ikke meget opmuntrende. Og det bliver ikke stort 
bedre, hvis vi går ud på landet. Ganske vist, der har 
jo nok været de stille kroge, hvor lave, lune præste- 
gårde hyggede om en gammeldags kristendom, som 
endnu ikke var bleven opspædt; men det var gærne 
stilfærdige mennesker, som færdedes derinde. De stod 
ikke frem og prøvede på at sætte ryggen mod den 
fremstormende »oplysning«. Der var jo også nok folk, 
som tog ordet, men det var alt for tit ikke for gam- 
meldags kristendom, men for gammel, forgemt orto- 
doksi fra 17. århundrede. En personlighed, der ragede 
op, som straks fangede et søgende oje, det var der 
ikke blandt danske præster landet over uden for hoved- 
staden*. 



* Går vi til Bergen, træffer vi rigtignok på J. N. Bruun, og i 
hans røst var der både kraft og virkelig myndighed. Men 
Norge lå den gang så langt af led. 

Lad os, for at få et forste hånds vidnesbyrd om 
tidens præster, aflægge besøg i nogle kirker, og høre 
hvad de mænd har at sige, der ved begyndelsen af 
indeværende tidsrum står på Danmarks prædikestole. 
Vi begynder med ortodoksernes hojre floj, og går gen- 
nem centrum over til venstre floj. 

Pastor A. Vdkh&raen i Helsingør benyttede (1793) 
teksten på 25. S. efter Trin. (»om ødelæggelsens veder- 
styggelighed«) til en dommedagstale mod tidernes ugude- 
lighed: Se jer om i den kristne verden, da ville I finde 
»millioner kristne, som vise de ere forblindede, for- 
vildede, ryggesløse, rasende, hine vilde barbarer, ja 
djævlene lige, som alle tale og vidne tydelig og lydelig 
for hele verden om vantroens ånds gruelige magt over 

det fordærvede menneskelige hjærte Mennesker, 

kristne mennesker, uden følelse af Gud, sig selv, religion, 
samvittighed, menneskelighedens ære, nedtræde gud- 
dommelige anordninger, sønderrive Guds lov, skænde 
sabbatens ære, begegne Jesu navn og religion med 

foragt, myrde religionens tjænere, omstyrte troner , 

vanære Guds hus, nedbryde Guds altere, og som vilde 
hedninger opbygge altere til ære for Baal, og ofre til 
djævelene i rebellion, i opror, i mord osv.«. 

Nytårsdag prædiker Lars Smith^ denne »forvovne 
bursch*« i Holmens kirke: »Disse mennesker [friheds- 
mændene] prale af, de ville oplyse verden, være men- 
neskeslægtens ledere og vejledere, og se, de ere men- 
neskeslægtens bitterste fjender, lognens tjænere og 
djævelens sendebud. Disse mennesker ville med magt 
gore lykke, udmærke sig blandt mængden, svinge sig 
hojt over den lod de have og ellers kunne vænte sig i 
livet; nu smigre og hykle de for mængden af deres 
kortsynede brødre, at disse skulle blive saa meget vil- 
ligere til at lade sig lede og regere af dem; og nu 
ere ordene: frihed og lighed det løsen, hvormed de i 



* Om ham se III, 1, s. 69-60. 

vore dage arbejde på at udsprede usamdrægtigheds- 
og oprorsånd fra det ene land til det andet*«. 

Vi er i tysk-reformert kirke en af de forste Son- 
dage i 1793. Pastor Maurenbrecher taler, ud fra Rom. 
13, 1—8, om følgende æmne: »Have vi årsag til at 
elske vort fædreland« [Danmark]? — Lad os med tak- 
nemmelige hjærter tale hojt om de mange årsager vi 
have dertil. For det forste: vort passelig tempererede 
klima, vor frugtbare jord og skonne skove osv. Der- 
næst: den uhindrede nydelse af en fornuftig lyksalig- 
gorende frihed, og for det tredje : en lige så lyksaliggorende 
lighed, og for det Qerde : en lang uforstyrret fred. Men 
lad os ikke glemme det vigtigste: vort fædrelands 
religion, »du himlens datter, de lykkeliges førerinde, 
de lidendes trøsterinde, de døendes håb«. Også dig 
har vore tiders »efterfilosofer« villet bandlyse fra jorden 
med deres falske filosofi, deres skinvisdom, der kun er 
glimrende uvidenhed. Men I, »Guds og dydens venner«, 
værer ikke for frygtsomme! Gud styrer alt; selv det 
onde er i hans magt. — Og hvem skylde vi, næst Gud, 
alle disse vort fædrelands fortrin? Vor gode landsfader 
og vor hojtelskede kronprins osv.**. 

Da Claits Pavds d. 1. Septbr. 1793 stod på prædike- 
stolen i en norsk landsbykirke, begyndte han således : I 
almindelighed anser jeg det for min pligt at holde mig 
til dagens tekst, men jeg vil gore en undtagelse i dag. 
Måske nogle af eder véd, at der på Torsdag vil ind- 
træffe en stor formørkelse af solen. »Man har fra for- 
fordums tid af troet, at slige formørkelser bebudede 
nogen nær forestående ulykke eller endogså verdens 
undergang; og ikke uden grund må jeg befrygte, at mange 
af eder . . . letteligen kunde falde på disse eller andre 



* »Politisk-fysisk magasin« (Febr. 1793) aftrykker en prøve af 
denne prædiken, men vil ingen forklaring skrive til en tekst, 
der er så godt skikket til at vække »ækelhed og kvalme«. 
*♦ Prædikenen er udgivet sammen med en anden under titel 
»Das gliickliche Danemark« (1793). 

deslige tanker,« især på denne tid, da krige og urolig- 
heder herske næsten over hele jorden. — Prædikanten 
går derpå over til at give den naturvidenskabelige for- 
klaring af solformørkelser. 

Således blev der talt fra prædikestolene. Indtrykket 
er lige nedslående, hvad enten prædikanten tordner 
mod vantro og oprorsånd, eller priser Danmarks klima 
eller forklarer solformørkelser. Blot endnu et par træk 
til belysning af dem på venstre floj, de »oplyste« præster. 

En pastor Wedel skriver i et brev til Rasmus Nye- 
rup således M »At være præst for at forevrævle min 
menighed noget tort dogmatisk sludder har aldrig været 
min sag. Jeg anser dette for at være en fornuftig mand 
alt for uværdigt. At ville føre sjæle til himmelen, for- 
end de ere blevne gode og lykkelige på jorden, er at 
begynde sagen bag fra — spænde hesten bag vognen 
— er det samme som at ville opnå virkningerne uden 
at anvende årsagen. Nej! gor din menighed forst til 
gode og lykkelige mennesker på jorden, så vil himlen 
åbne sig selv for dem, så behøve de ikke blod eller 
sår o. d., som dumhed og sværmeri og ugudelighed have 
foreskrevet til syndsforladelse og salighed *~ har altid 
været min maksime, den jeg uden undtagelse har søgt 
at virkeliggore ... Mine prædikener ere sjælden dog- 
matiske — men som oftest af moralsk indhold. Men- 
neskekærlighed er i disse — jeg er ofte selv vred på 
mig herfor — mintæphest. Efter prædikenen anvender 
jeg en halv time hver Sondag — uden i stræng kulde 
og i høsten — til at katekisere. Herved gor jeg min 
menighed ikke blot opmærksom på troens lærdomme, 
men gennemgår også deres pligter og rettigheder som 
mennesker og borgere, og giver dem en og anden 
gavnlig forholdsregel for det daglige liv. For at op- 
muntre ungdommen til at indfinde sig herved jævnligen, 
har jeg udsat nogle præmier af gavnlige bøger, som 
jeg uddeler hver Nyårsdag. Dette har udrettet så 
meget, at jeg sjælden har under 100 fremtrædende ved 

mine katekisationer. Efter kirketjænesten indfinde nogle 
sig enten i skolen — om sommeren — eller i præste- 
gården — om vinteren — for af mig, uden Ibetaling 
— jeg har endog udsat en liden præmie for disse af 
én rdl., hvorfor der købes bøger ~ at undervises i skriv- 
ning.« Jeg lærer dem også at behandle skindøde. 

Ønsker man en type på den rationalistiske præst, 
der ikke nojedes med at >forevrævle sin menighed no- 
get dogmatisk sludder« Sondag formiddag, men søgte 
at være noget for alle i så vidt muligt alle henseender, 
bor man stifte bekændtskab med Peder Ditlev Fdber^ 
der i 1793 blev res. kapellan til Vig i Odsherred og i 
slutningen af 1795 præst i Jungshoved (ved Præstø). 
Som præst var han tarvelig, i alt fald fandt Pavels, at 
en ekstemporeret prædiken, han engang hørte af ham, 
var det rene vås. Men til gengæld var han desto virk- 
sommere-i andre retninger; han arbejdede for opret- 
telsen af læseselskaber for almuen, lærte som lande- 
værnsofficer bønderne at marchere og eksercere, an- 
mældte sig i aviserne som kommissionær ved herre- 
gårdes køb og salg, påtog sig inspektion over jorde- 
godser, hvis ejere var fraværende, var instruktør ved 
kammerherre Wedel-Jarlsberg teater i Næstved, skrev 
balviser med omkvæd: »O dans! du gor hjærtet så let 
og tilfreds!« oversatte dårlige skuespil og noveller af 
Kotzebue o. a. , skrev nordiske fortællinger i Suhms 
maner, offentliggjorde afhandlinger om midler »til at 
kurere en del sygdomme på kvæg«, om brændevins- 
brændingens indskrænkning, om overtro blandt bønder, 
om en ny opfindelse i skibsbygsningskonsten, m. m. Efter 
at have vakt almindelig forargelse ved sit liv, tog eller 
fik han sin afsked 1810, og blev så landmand, hvorved 
han åbenbart kom mere på sin rette hylde. Han fik af 
landhusholdningssælskabet flere sølv- og guldmedailler. — 

Balle kunde ikke gore regning på mange hjælpe- 
tropper. Alle de »oplyste« præster hørte naturligvis 
til hans modstandere, men heller ikke de »ortodokse« 

kunde han uden videre regne med. Den hojre floj af 
dem, de som særlig havde > Kritik og antikritik« til or- 
gan, mænd som R. Fleischer i Kallundborg, de mente, 
at Balle tog for valent på fritænkerne; de vilde ægge 
ham op til at søge hjælp i kancellibygningen. Og når 
han ikke adlød deres kalden, kunde de blive nær- 
gående nok. 

Så blev Balle »biblens ensomme kæmpe«. 

I 



II. 

Chr, Bastholm. 



Der var jo ganske vist Bastholm ; men fra hans side 
var der ingen hjælp at vænte. Han og Balle havde 
rigtignok været medarbejdere på »Lærebogen«, men 
det samarbejde tænkte vist Balle ikke på med særlig 
tilfredshed (jfr. III, 1, s. 340). Bastholm havde jo 
allerede i den liturgiske fejde taget stillingen som reli- 
giøs fremskridtsmand, og den liberale lejr betragtede 
ham som en afgjort forbundsfælle. En tyske literat*, 
der opholdt sig i København i 1794, meddeler f. eks. 
følgende skildring: Han overværer i Maj en konfirma- 
tion af Bastholm i slotskirken, og den tiltaler ham 
overordentlig. Bastholm begyndte med: »Hvad kalde 
vi vor nuværende bolig?« — »Jorden«. Derfra gik han 
over til at omtale andre kloder og endelig hele verdens- 
altet. Syndefaldet blev forklaret som en allegori. Ved 
at omtale englene fik B. lejlighed til at befri hornene 
for den skadelige overtro på hekse og spøgelser osv. 
»Ja, en sådan gejstlig fortjæner med rette navnet sjæle- 
sorger«. — Om Sjællands biskop hedder det derimod: 
»Han er Zions og det himmelske Jerusalems årvågneste 
vægter, en værdig efterfølger af salig hojærværdige 
Melchior Goeze i Hamborg.« 

Og Bastholms anseelse i udlandet styrkede hans 

anseelse her hjæmme. Tyge Rothe skriver i et brev 
(1791)^: »Prof. Munter skal have fået en bog, hvori 
at Bastholms »Talekonst« er anbefalet til brug i alle 
de østrigske arvelandes seminarier for præster. En pro- 
testantisk læreres! en dansk mands! det skaffer fædre- 
landet ære«. 

I de år efter den liturgiske fejde, da Balle havde 
holdt sig i baggrunden, var der fra Bastholm kommet 
adskillige skrifter. Intet af dem havde vakt en sådan 
gæring som det liturgiske forslag, men de havde styrket 
hans stilling som en frisindet og oplyst gejstlig*. Hans 
literære virksomhed i dette tidsrum** åbnes med »En 
opfordring til Københavns indvånere om en offentlig 
indretning, der sætter os i sikkerhed for ikke at be- 
grave nogen levende^ (1793). Bastholms fingre er vir- 
kelig lidt »polygrafiske«. I forordet siger han: »Jeg 
træder her frem for publikum med et forslag, hvilket 
jeg regner til gudstjænesten; ti enhver for mennesket 
velgorende indretning er i mine ojne en gudstjæneste, 
og jeg kænder, næst opdragelse-væsenet og hospital- 
væsenet, ingen mere velgorende indretning, end den 
som betrygger os for ikke at blive begravede levende. 
Om dette forslag også skal opvække samme tummel 
som mit liturgiske forslag, det véd jeg ikke, det be- 
kymrer mig ikke heller.« — »Bliver mit forslag bi- 
faldet ... da kan ingens glæde lignes med min, og på 
mit sidste leje vil jeg endnu takke det væsen, som indgav 
mig den tanke at skrive hvad jeg skrev, til mange 



* Der var dog dem som fandt, at den om mange ting skri- 
vende confessionarius var noget overfladisk. Sålede^ skriver 
(Maj 1792)' Fr. Plum, den senere biskop i Fyn, til Nyerup, 
at han kunde ønske at anmælde B.s >Udv. stykker af d. gi. 
testamente«, for at han kan få ros, hvis arbejdet er godt, 
»eller og betimelig blive klappet på sine polygrafiske fingre, 
fordi han nu om stunder vover sig ind i alle literaturens 
fag, uden at forstå andet end at skrive prækener og op- 
byggelsesbøger.« 
♦* Nogle af hans skrifter vil forst blive omtalte i det følgende. 

menneskers roliggorelse«. — Det middel han foreslår, 
er oprettelsen af et lighus, i hvilket alle, der anses for 
lig, skal henligge under opsyn, indtil man er fuldkom- 
men sikker på deres død. Midlerne til et sådant lighus 
vilde han skaffe til veje ved subskription. 

Bogen vakte ingen »tummel«. En læge fandt 
planen for kostbar, en anden (Tode) anbefalede den, 
medens en anmælder i »Iris« søgte at vise, at det ikke 
var så slemt, softi man troede, at blive begravet le- 
vende. — Hvor er det ikke betegnende for den al- 
sidige Bastholm, at han også kan få denne sag ind 
under »gudstjænesten«. En spydig kritiker kunde fri- 
stes til at sporge, om der bag denne interesse for 
»skindødes begravelse« lå en frygt for at blive åndelig 
»skindød«. 

I 1793 udgiver Bastholm: »Den hensigt^ som den 
kristelige religions stifter havde med sine bestræbelser, 
for verden«: Kristus er bleven meget miskændt; man 
forkaster ham ikke alene som forsoner, man vil endog 
vanære ham som lærer. Hidtil er der på Dansk intet 
skrevet om Jesu store reformations-plan ; man har nok 
skrevet om ham som forsoner, men ikke som lærer. 
Dette skal være opgaven for den foreliggende afhandling. 

Det er klart af Jesu handlinger, at han havde til 
hensigt at fremkalde en moralsk reformation. Han 
måtte forst bortrydde den hindring, som lå i Farisæernes 
udvortes gudsdyrkelse. Derfor gjorde han front mod 
dem. Efter at grunden var ryddet, begyndte han at 
opføre sin nye bygning. Den var et tempel for til- 
bedelsen af Gud i ånd og sandhed. Selv forordnede 
han kun to > sanselige, gudelige handlinger: dåben og 
den hellige nadvere«; han indså, at mennesket, som 
et sanseligt væsen ikke helt kunde undvære en sanse- 
lig gudstjæneste; men det enkelte i denne overlod han 
til sine tilhængeres frie valg, i overensstemmelse med 
tid og sted. 

Jesu reformator- plan er udtrykt i de ord: »Går 

hen, gorer alle folk til mine tilhængere, og døber dem 
på Faderens og Sonnens og den Hellig Ånds navn.« 
Ved det sidste udtryk, den Hellig Ånd vil jeg ikke op- 
holde mig. De bedste fortolkere ere her af ulige mening. 
Men de tvende forste udtryk ere tydelige nok : de skulle 
ved dåben forpligte alle dem, som ville antage deres 
lærdomme, til at antage én Gud og Jesus som Messias ; 
ved denne lærdom vilde han lede dem til dyd, og ved 
dyd til lyksalighed. 

Med læren om en retfærdig og kærlig Gud følger 
læren om udødeligheden. Uden den vilde livet, med dets 
mange onder, være en meningsløshed. »Jesu moral er 
en opdragelseslære for en lyksalig udødelighed.« Tilløb 
til en sådan moral findes ganske vist blandt hednin- 
gerne, men aldrig »så ganske ren og ublandet, som 
vor Kristus har lært den.« 

Det var Jesu store plan gennem en universal-reli- 
gion at samle alle folk til ét religionsfolk. Men dertil 
var hans død nødvendig. Jeg nægter ikke, at »menne- 
skets forløsning var hovedhensigten af denne død.« 
Men Jesu død og opstandelse har også den betydning, 
at han dermed stadfæstede sin læres sandhed. — 

Dette skrift giver jo Bastholms standpunkt klart 
nok. Det konservative tidsskrift »Kritik og antikritik« 
(1793, nr. 25), der for resten er meget anerkændende 
i sin kritik, synes da også, at Bastholm går alt for 
let hen over Kristi gærning som »forsoner«. 

Når Jesu væsentlige gærning er den at have frem- 
sat »en moral, en opdragelseslære for en lykkelig udøde- 
lighed,« så var det jo af vigtighed at få denne moral 
fremstillet i sammenhæng. Det er dette Bastholm gor 
i sit næste skrift: »Visdoms- og lyksalighedslære« (1794). 
Det skal være en kristelig sædelære, men det er tillige 
en redegorelse for den naturlige moral; ti han er 
kommet til den gennem slutninger ud fra menneskets 
moralske natur. Fremstillingen er ikke strængt syste- 
matisk; ti, siger forf., det systematiske har noget tort 

ved sig, går ikke til hjærtet. Og han ønsker at virke 
opbyggende. — Vi behøver for øvrigt ikke at dvæle 
ved dette skrift; Boye havde allefede med 1. del af 
»Statens ven« søgt at give en systematisk fremstilling 
af den naturlige moral, og hans skrift er det typiske 
udtryk for tidens tanker. 

At Bastholm allerede i 70'erne var inde på ratio- 
nalismens brede landevej, er jo sikkert nok. Men i 
hvilken retning var bevægelsen gået siden, og i hvilken 
retning går den nu i 90'erne? Med hensyn til dette 
punkt er følgende skrift ganske oplysende: »Alle Jesu 
Kristi taler oversatte efter grundsproget, og oplyste 
med forerindringer osv.« (1797). En anmældelse i 
»Lærde efterr.« (nr. 20, 1798) begynder: »Dette for- 
træffelige skrift er et nyt bevis på, hvor muligt det er 
for en teolog i vore dage at gå frem med tidernes op- 
lysning, at aflægge mange religiøse fordomme, uden dog 
derfor at erklære al positiv religion for tomt hjærne- 
spind.« Sammenligner man, vedbliver anmælderen, an- 
mærkningerne her med dem i oversættelsen af det nye 
testamente fra 1780, finder vi, at forf. »i disse 17 år 
har lært at betragte adskillige steder fra et aldeles for- 
andret synspunkt, eller at han i det mindste udlader sig 
nu med langt storre frimodighed; men hans ærbødig- 
hed for Jesus som menneskeslægtens storste lærer ... er 
e^ndnu lige fast og usvækket. Og just sådanne apolo- 
geter er det kristendommen nu om stunder behøver.« 
Disse mennesker, der forsvarer spådomme, mirakler, 
treenighedslæren og alle mulige ufrugtbare dogmer, 
de kan være meget brave folk, men de gor ikke 
nogen nytte. 

Anmælderen belyser den oven for omtalte forskel 
mellem tekstforklaringerne i 1780 og 1797 ved et par 
eksempler. I 1780 hedder det i forklaringen til Joh. 
6, 54: »Hvo som æder mit kød osv.«: »At æde Kristi 
kød og drikke hans blod bemærker, at nyde alle de 
fordele, som flyde af Kristi legems opofring og hans 

blods udgydelse.« Rec. finder, at dette er »ganske og 
aldeles systemets lære om forsoningen.« Men i 1797 
er der gjort et glædeligt fremskridt : Kristus mener med 
de anførte ord ikke mere end det, at vi »ved at be- 
tragte hans død og hensigten af samme, skulde få en 
ny opmuntring og en kraftig bevæggrund til at betræde 
og vandre frem på den lyksalighedens bane, som han 
ved sine lærdomme anviste os.« 

I 1780 er Bastholm endnu ikke kommet af med 
djævelen; men 17 år senere erklærer han rentud hele 
læren om djævelen for en jødisk fabel, som var bragt 
med hjæm fra den babyloniske udlændighed. Når Jesus 
alligevel nævner djævelen, er det »en \klog lempen 
efter de jødiske begreber.« — Blandt andre fremskridt 
nævner anmælderen, at »røsten fra skyerne« (Joh. 12, 
28) her forklares som »en naturlig, almindelig torden«. 
I Bastholms omskrivning af den sidste messianske tale 
-yder Jesu befaling til hans disciple således: »Indlem- 
mer dem ved dåben i mit religiøse sælskab, og for- 
pligter dem til at antage den ene Gud, at erkænde 
mig som Messias, hans sendebud, og at modtage mine 
hojere lærdomme.* * Fader vor<^ siger Bastholm, pas- 
sede kun »for kristendommens forste tilhængere, for- 
nemmelig lærerne;« men som »en almindelig bon for alle 
mennesker er den manglende og ufuldstændig.« Rec. 
er ganske enig med den lærde forfatter. — 

Efter dette er det klart, at Balle ikke kan regne 
på hjælp fra Bastholms side. Og den kgl. confessio- 
narius er værre end en åbenlys modstander. Han stil- 
ler sig selv ind blandt forsvarerne på kirkemuren, men 
han falder sine forbundsfæller i ryggen. 

IV. 

N. E, Balle: Bibellæsnings. — Bastholm: > Tanker om 

vor tids fremgangsmåde osv.< 

Det er nytårsdag 1793 i Frue kirke. Balle står på 
prædikestolen^: Intet kan som kristendommen gore os 
frie og lige. Og vi have frihed og lighed her i Dan- 
mark. »Endog der, hvor frihedsbanneret er oprejst på 
skrækkelige ruiner, priser man hojt vort folks lyksalig- 
hed.« At kristendommens hæder og agtelse i den kom- 
mende tid skulde tage af, er jeg ikke bange for, ikke 
heller for, >at fremmed forførelse skal besnære det 
skonsomme og veltænkende danske folk. « Som stiftets 
almindelige lærer har jeg følt trang til offentlig at ud- 
tale min glæde — der sikkert også deles af alle mine 
medborgere — over >vor egen lyksalighed i forhold til 
fremmede landes beklageligste forvirring og uro.« — 
Dette lyder jo fortrøstningsfuldt, og Balle fik i den føl- 
gende tid brug for al sin fortrøstningsfuldhed. Den var 
ikke altid lige ved hånden. — 

Balle tænkte fotst på at få hovedstadens befolk- 
ning i tale. Som biskop prædikede han kun af og til^ 
og prædikenen var heller ikke altid det våben, han bedst 
kunde bruge. Modstandernes angreb var jo særlig ret- 
tede mod de bibelske beretningers troværdighed; han 
ønskede derfor en lejlighed til at gennemgå dem i 
sammenhæng, og besluttede sig så til at holde ugent- 
lige bibellæsninger. Man gav ham lov til at benytte 
»Waisenhus-kirken«, og her begyndte han så virksom- 
heden i efteråret 1793. Naturligvis var der folk som 
skumlede derover; man spurgte, med hentydning til 
stedets tidligere historie*, om man skulde have de pie- 



* Joh. Ewalds fader vakte som præst ved denne kirke en stærk 
gæring og en hel del forargelse ved sine pietistiske prædi- 
kener. 

F. Ronning: Rationalismens Tidsalder. III, 2. 12 

tistiske forsamlinger om igen osv. Hvad værre var: 
brutale dagdrivere fandt, at disse bibellæsninger var 
en passende lejlighed til at gore spektakler. Så bad 
Balle om politiets hjælp ; den blev afslået ; men Waisen- 
husets inspektør lod et par karle patrouillere i kirken 
for at opretholde ordenen. Dette var Balle tilstrække- 
lig borgen, så han lod sig ikke anfægte af, at en be- 
kændt mand en gang lod ham forstå, der foregik løs- 
agtighed, medens han talte. 

Så gik al ting sin rolige gang, hvad selve bibel- 
læsningerne angik. Ti for øvrigt sorgede man for at 
holde Balle i ånde. Således udkom der i de forste 
dage af Marts 1796 en lille pjece: »Opfordring til hr. 
biskop Balle« af en anonym forfatter (boghandler Soren 
Hempel i Odense). Her blev der fremsat en række 
dogmatiske spørgsmål, som Balle blev anmodet om at 
besvare: 1) Hvorledes Guds vrede på menneskene for- 
medelst synden kunde forliges med hans alvidenhed? 
Han måtte jo have forudset og billiget synden; 2) Om 
man kunde tænke sig Gud anderledes end som et 
blodtorstigt væsen? m. m. Disse ere mine spojgsmål, 
udbryder forf. ; »jeg fordrer dem besvaret på en for- 
nuften fuldkommen tilfredsstillende måde, og det ikke 
enkelte, men alle tillige!« Trods denne nærgående hov- 
mestertone var Balle villig til at svare*. Hans egent- 
lige forsvarspunkt er dette: »Alle mine beviser grunde 
sig paa bibelen, som er en virkelighed.^ Og hvad der 
er virkeligt, beviser sig selv. — 

Efter ildebranden i Juni 1795 forlagde Balle sine 
bibellæsninger til Garnisons-kirke; der var der ingen 
skjulte kroge, mente han. Men heller ikke her fandt 
han ro. Da han Onsdag formiddag d. 16. Marts 1796 
kom hjæm fra Frue kirke, fandt han paa sit bord et 
brev med to våben i det sorte segl. Han læste det; 



-' Foreløbig i en lille pjece, senere udførligere i »Pligtankeret« 
5. hft. 

det var fra en fornem dame: »Under Deres bibellæs- 
ninger udøves >et liderligt og skamfuldt liv,« »alle byens 
skøger indfinder sig der,« »så at man endog siger, at 
her er ikke storre horehus i København, end kirken er 
på den tid.« 

»Aldrig i mine dage har noget stød rammet mig 
så hårdeligen som dette,« udbryder Balle. »Det var, 
som skulde sind og sans på én gang forgå.« Han prø- 
vede på at sætte sig til at arbejde ; men hånden rystede, 
så den ikke kunde styre pennen. Skulde han trods alt 
holde sin bibellæsning den næste Sondag? Vilde man 
så ikke beskylde ham for at fremme utugt? Og så 
slog det som et lyn ned i ham. Horrebov havde i 
»Jesus og fornuften« sagt, at evangelisk kristendom 
kun var en indbildning; nu kunde man være vis på 
at få at læse: Balles bibellæsninger er det bedste be- 
vis på, at den ortodokse kristendom, så langt fra at 
udvikle mennesker moralsk, snarere fremmer usædelig- 
heden. 

Til sidst fandt Balle — hvad sjælden skete — 
en lindring i hede tårer, Han skrev så et avertisse- 
ment til »Adresseavisen«, hvori han fortalte om brevet, 
og meddelte, at bibellæsningerne hørte op med det 
samme. Rygtet var sikkert falsk, i alt fald var dets 
skildring uhyre overdreven. Balle troede det selv, men 
for ojeblikket følte han sig for modløs til at blive ved. 
Han havde en følelse, som om man på enhver måde 
søgte at lægge snarer for ham. 

Sagen vakte et ordentligt rore ; den var jo et for- 
trinligt æmne for bysladderen. Det væltede frem med 
flyveskrifter og bladartikler for og imod Balle, foruden 
de private breve, der blev afleverede i bispegården. I 
»Samlerens« Juni-hæfte indrykkede Horrebov (anonymt) 
nogle dramatiske scener undertitlen >IIarleUn præsU. 
Stykket begynder med, at pastor Wachsel (o: Balle) 
går op og ned i sin stue. Han er lige kommen hjæm 
fra en af sine aftenprædikener, og beklager sig nu for 

12* 

sin tjænestepige, Trine, over Byens ugudelighed. Hun 
fortæller et rygte om, at mange sneg sig ind i kirken 
»i allehånde uterlige hensigter.« W.\ Det er logn, grov 
logn. Jeg har altid bemærket den storste orden og 
den mest brændende andagt i min kirke. Hvor ofte 
har jeg ikke rort mine tilhørere således, at herrerne 
have med hatten og damerne med viften bedækket 
deres ansigter, for at skjule de angerens tårer, som jeg 
afpressede dem! — 21: Nu, det må jeg sige! Nu véd 
jeg da, hvorledes onde mennesker har kunnet udsprede 
det rygte, at Deres tilhørere skjulede ansigtet, for ikke 
at blive røbede, når de lo over de lojer der skete.« 
Trine oplyser ham endvidere om, at de fromme sukke 
han tror at høre, er fremkaldte af »kærligheds vingede 
gud<, at brændevinsflasken går rundt under hans præ- 
dikener osv. 

Wachsel har netop den aften stævnet menighedens 
forstandere til sig, for at forhandle om, hvad man skal 
gore ved en vis person, Rechtlieb, der har skrevet en 
satire over hans aftenprædikener. Trine skjuler sig i 
et skab for at overvære forhandlingerne. 

Af de tre forstandere repræsenterer Ædelmann op- 
lysningen og fremskridtet, From pietismen og Niemann 
den søvnige ligegyldighed. Dem forelægger Wachsel et 
forslag om, at Rechtlieb skal udstødes af menigheden. 
Ædelmann taler harmfuld mod dette forslag. Dnder 
forhandlingerne falder talen på djævelen: »Jo vist er 
djævelen til.« udbryder Wachsel, »og har sågar legem- 
lig besat menneskene. Det har jeg bevist i den bog . . .« 
I det samme tumler Trine ud af skabet, og falder oven 
på Wachsel, der råber: »Ah, ah, ah, den lede djævel!« 
Ædelmann, der har grebet fat i Trine, udbryder: »Gid 
der var lutter sådanne djævle i helvede!« — From-. 
»Hvorfor det?« — Ædelmann \ »Jo, ti da vilde alle 
I meningsforfølgere skynde eder at fare med forste 
post til helvede, og så havde jorden fred. — (Til Wachsel.) 
Den djævel, som sprang ind paa Deres velærværdighed, 



181 

var ikke den hornede krabat, som omtrent for to tusinde 
år siden snappede Vor Herre, og rendte op med ham 
på et hojt bjærg. Det var en kon lille tjænestetøs. c 

Så indføres >den fornemme frue«. Hun sender 
Wachsel et brev med oplysning om de uanstændig- 
heder der foregik ved aftenprædikenerne, og opfordrer 
ham til at lade 1 2 ansete mænd af menigheden postere 
sig omkring i kirken. Det råd følger han. Men op- 
tojerne bliver så skandaløse, at en af de tolv må bede 
ham afbryde prædikenen. Wachsel kommer løbende 
hjæm uden paryk; man har trykket og puffet ham og 
skældt ham ud for »troens bulbidere. Det viser sig, 
at brevet fra den fornemme frue var lavet af Rechtlieb, 
der ønskede at overbevise hæderlige mænd af menig- 
heden om, at han havde ret i, hvad han havde skrevet 
om uanstændige optrin i kirken. Det ender så med, 
at menigheden tager Rechtliebs parti og udnævner ham 
til forstander. Trine har slutningsrepliken ; den ender 
med følgende citat af Salomo: »Om man endogså put- 
tede en nar i en morter, og stødte ham ligesom gryn, 
bortveg hans naragtighed dog ikke fra ham.«* 

Men kom der paskviller mod Balle, så kom der 
også mange sympatetiske udtalelser og oprigtige be- 
klagelser over bibellæsningernes ophør. Der var nok, 



* Blandt de andre skandskrifter kan nævnes >£n jeremiade, 
klynke- og klagesang over Belials bbrns kamp imod åndens 
salvede«. Det indledes med en tilskrift til Balle, »den ind- 
brydende paganismes, naturalismes, Årianismes, Spinozismes 
Kantianismes etc. ivrigste fjende.« Et vers lyder således: 

Nys randt ad panden nidkær sved 

for hendes hoje nåde, 

hvis kyske enkehjærte led 

i kirken overmåde 

ved dette syn, som r5rte op 

til kamp mod ånden gamle krop, 

og straks hans højærværdighed 

sin fristelse fortalte. 

som opfordrede biskoppen til at tage fat igen, og 
Balle følte, at han kunde ikke sige nej. Han an- 
modede da i den redegorelse (d. 9. April), han ud- 
sendte om hele sagen, hæderlige borgere, fattige eller 
rige, om at mælde sig som frivillige tilsynshavende; 
der vilde behøves 24. Balle skulde netop ud på en 
lille visitatsrejse ; men da han kom hjæm fra den, lå 
der tilbud nok på hans bord. Så stævnede han dem, 
som havde mældt sig, til at møde Fredag d. 3. Juni 
kl. 5 efterm. i bispegården, for at aftale de nærmere 
forholdsregler. Ved hjælp af denne ordning kunde Balle 
uforstyrret fortsætte sine bibellæsninger.* — 

I de samme dage som Balle besluttede sig til at 
genoptage sine bibellæsninger, udsendte han en prænu- 
merationsplan (d. 4, April 1796) på > Bibelsk son- og 
helligdagslæsning* : Når han kan få 12000 subskribenter, 
kan han levere skriftet til 1 ji arket (16 p pr. bind). 
»Dagens blade, i hvilke religion og stat så tit an- 
gribes, koste 4 p arket, og de bekændte opfordrings- 
sporgsmål til mig, skont aftrykte på et halvt ark, koste 
lige så meget. Det skulde være underligt, om 1 fi for 
et ark af Guds eget ord holdtes for dyrt!«** 

Balle udsendte prænumerationslister til hver amt- 
mand og biskop, med anmodning om at fordele dem 
videre til præster, magistrater osv. Der indkom også 



* P. A. Heiberg berorer denne bibellæsnings-strid i »En dråbe 
osv.«; det hedder her (s. 10): »Hvem skadede biskop Balles 
bibellæsning mest, enten hans modstandere eller den så- 
kaldte Jnhel-dame og den mand, der i sin hellige iver trak 
gode, enfoldige borgere med sig på vinkældere og trakterede 
dem med en frokost , for at eskamotere en underskrift fra 
dem?« — Jfr. også Heiberg »Sproggranskning«, artiklen »Bi- 
bellæsning«. 
** Det var der dog forskellige meninger om. En indsender i 
> Lærde efterr.« (1796, nr. 41) siger, at det jo kan være »helt 
lysteligt at læse Susannas historie og om dragen i biblen«, 
men det var dog nok så vigtigt at få Campes revisionsværk 
på Dansk. Dette skrift manglede nemlig subskribenter. 

»alenlange« lister, men så spurgte en anonym ind- 
sender i >Lærde efterr.« (1793 nr. 23), hvorledes det 
egentlig forholdt sig med, at Waisenhuset ikke fik for- 
laget af den nævnte bog. I den anledning meddeler 
en anden anonym Balles skrivelse (dat. 19. Marts 1796) 
til den nævnte stiftelses direktion. Den er ganske vist 
hojst mærkelig. Balle skriver i planen: »Her søges 
ikke den mindste fordel . . . jeg selv arbejder for in- 
tet.« Men i den omtalte skrivelse sporger Balle, om 
Waisenhuset mod at > beholde oplaget i al eftertid, og 
samme indføres til brug i kirkerne ved den offentlige 
gudstjæneste . . . kan tåle at give hans enke 300 rdl. 
pension om året, og efter hendes død enhver af hans 
døtre 50 rdl. om året, så længe hun er ugift? Han 
har 6 døtre.« Arket måtte ikke koste mer end Vb P- 
— Herpå svarede Balle ikke.* 



Bastholm havde holdt sig stille, siden han i 1794 
havde udgivet »Korte tanker til nærmere eftertanket **. 
Han havde med hele sin fornemme natur en afgjort 
utilbojelighed til at deltage i dognets kampe, der ofte 
fik karakteren af et almindeligt slagsmål på offentlig 
gade. Nu gik det imidlertid for vidt, til at han kunde 
tie helt stille. Så udgav han i midten af Maj, medens 
døningerne endnu gik hojt efter bibellæsningsstriden, 
et lille skrift (på 36 sider) : Tanker om vor tids frem- 
gangsmåde for at befordre den religiøse oplysning. Ind- 
holdet af skriftet er i korthed følgende: Det er en 
gæringens tid, vi lever i, politisk som religiøst. Den 



* Balle siger i planen, at han gærne vilde have haft prisen sat 
til Vs 1^ arket, men at bogtrykker Schultz ikke vilde påtage 
sig trykningen for mindre end 1 p arket; og det kan jo godt 
være, at Balle i virkeligheden intet tjænte på det. Men han 
har jo dog tænkt på at gore det. 
*• Se herom det følgende s. 221. 

måde, på hvilken man i Danmark går frem for at. be- 
fordre den religiøse oplysning, er hos en del forfattere 
ledsaget med megen letsindighed ; og denne letsindighed 
påvirker mange læseres forstand, og fra forstanden 
breder den sig til hjærtet. Så er moralen undermine- 
ret. — Jeg vil ikke her undersøge, om de almindelig 
antagne religiøse meninger er sande eller ej. At der 
er det i dem, som behøver rettelse og forbedring, er 
ganske vist min overbevisning. »Vor Kristus kunde 
umulig hos det folk, blandt hvilket han opstod, gore 
alt. Han gik meget vidt for at bestride sit folks over- 
tro, deres fordomme og vildfarelser,« men meget måtte 
han på grund af omstændighederne overlade til de føl- 
gende tiders voksende oplysning . . . Altså, den reli- 
giøse oplysning bor stadig gå fremad. Men bærer man 
sig nu dermed ad på den rigtige måde? Det er det, 
der skal være genstanden for denne undersøgelse. 

Den, der vil befordre den religiøse — som al anden 
— oplysning, må tale til forstanden, tale uden affekt, 
ud af det stille overlæg. »Den kloge og sindige, som 
vil udrydde elskede og dybt indgroede religionsfor- 
domme . . . skjuler sin hensigt, for desto sikrere at 
opnå den. Hemmelig undergraver han disse fordom- 
mes grundstøtter.« Således gjorde Kristus; men gor 
vore tiders skribenter det? Nej, og derfor forbitre de 
de veltænkende, og vinde kun de letsindige. 

Hvilke midler bruge de da? De le — men kan 
spot og latter da bevise nogen eneste sandhed? >De 
tale magtsprog, og kan nogen fornuftig tænkende da 
forandre sine meninger ved andres blotte autoritet?« 
De hudflette alle dem, som tænke anderledes end de. 
Imedens de prædike tolerance for andre, udøve de den 
ikke selv. 

For at kunne fremme oplysningen, kræves der 
grundige kundskaber. Men dem finder man ikke hos 
vore dages unge skribenter. »De opsnappe ikkun vore 
tiders nye idéer, som behage dem, fordi de ere ny, og 

halvfordojede give de dem fra sig igen.« — »Jeg for- 
sikrer herved ærligen, at jeg i alt det, der hidindtil er 
udkommet i Danmark angaaende religiøse meninger, 
sjælden haver læst noget, som selv er tænkt, sjælden 
noget som jo er lånt. Jeg sporer alle vegne kun, at 
den ene eftersnakker den anden.« 

Vore nyere religiøse skribenters fremgangsmåde er 
»(man forlade mig udtrykket) i hoj grad uforsigtig og 
ubesindig.« De rive ned, forend de have bygget noget 
bedre. Alle de lærdomme, der er »Kristus-systemet« 
egne — hvad enten de ere sande eller ej — udgore et 
hele. Man kan ikke nedbryde en' eneste, uden at det 
hele falder. Og dog betænker man sig ikke på at rive 
dette gamle hus ned, inden man har bygget et nyt. 

Man dadler skriftens billeder om det tilkommende 
liv, den almindelige lære om Forsynet osv. ; man siger, 
at kirkens lærdom om Jesu forsonende død er skade- 
lig, og man erklærer alle dem for tykhovedede eller 
bedragere, der endnu forkynde denne lærdom. Jeg vil 
ikke indlade mig paa sporgsmålet om sandt eller ikke- 
sandt. Men tro lærerne selv på denne lærdom, så er 
de jo selv bedragne og ikke bedragere. Tro de ikke 
på den, men bruge den i deres forkyndelse, fordi de 
mene, deres tilhørere ikke kunne undvære den — ere de 
så bedragere? Nej, på ingen måde. »De bor meget 
mere roses som kloge kristne.« »De handle som den 
erfarne læge, der bruger patientens fantasi til at hel- 
brede ham. — For den syge er det ligegyldigt, hvor- 
ledes lægemidlerne have været beskafne.« 

Som med forsoningslæren, således med de andre 
kirkelige lærdomme. »Jeg kænder en mand, en ellers 
dybt tænkende filosof, som en fortalte de nyere menin- 
ger om Kristi opstandelse. Han blev urolig, og forbød 
ham at gå videre med den ytrelse: er Kristus ikke 
virkelig opstanden, så er mit hele udødelighedshåb for- 
svunden. — Jeg indser just ikke nogen så væsentlig 
forbindelse mellem visheden om Kristi virkelige opstan- 

delse og visheden om et liv efter dette, at disse tvende 
overbevisninger skulde tillige stå eller falde.« Men jeg 
sporger : turde nogen af vore nyere reformatorer tage 
det på deres samvittighed, at berøve denne mand sit 
udødelighedshåb. — 

Fornuften skal nu være den eneste og hojeste dom- 
mer i alle religiøse meninger; man vil ikke anerkænde 
nogen guddommelig autoritet. Jeg beder vore refor- 
matorer gennemlæse min fremstilling af »Den naturlige 
religion efter de hedenske filosofer«, og så sige mig, 
om de endnu mene, at mennesket ved fornuften alene 
kan bringes »til en roliggorende vished« i sine religiøse 
meninger. Og man må i alle tilfælde indromme dette : 
den store hob vil vanskelig nogen sinde kunne blive så 
oplyst, at den kan grunde sine religiøse meninger alene 
på fornuften. Det bliver vel da bedst, indtil videre at 
lade den beholde sin autoritetstro. 

Skal man da intet gore for at fremme den religi- 
øse oplysning? Jo visselig! Man kan f. eks. »berige 
publikum med gode, sunde og velskrevne betragtninger 
over Guddommen og dens egenskaber, over Forsynet 
og dets bestyrelse . . . over mennesket, dets moralske 
natur osv.«; derved vilde mange gamle fordomme, som 
endnu klæbe ved hobens tankegang, af sig selv falde 
af, uden at vække mindste opsigt. Endvidere, en an- 
den vej: man kunde lade folk ganske rolig beholde de 
bøger, som de anse for hellige, men forklare dem 
»efter sunde og rigtige eksegetiske regler.« Atter her 
vilde fordomme langsomt, men sikkert blive under- 
gravede. Adskillige meninger ere allerede forsvundne 
på denne måde; f. eks. den lære, som kirken endnu 
havde for ikke mange år siden, om den saliggorende 
tro på Kristus, som nyfødte bom fik ved dåben; eller 
den om Kristi nedfart til helvede, der allerede begyn- 
der at gå i forglemmelse, og måske allerede var glemt, 
når den ikke stod i vore trosartikler. — Der er en 
tredje vej: man kunde ganske åbenlyst sige: de og 

de religiøse meninger anser jeg afgjort for skadelige. 
♦ Sådant burde aldrig være nogen tænker forment; men 
da skulde han være forpligtet til at skrive på Latin og 
ikke på Dansk.« Den ulærde har ikke gavn af at læse 
sådanne undersøgelser, ti han kan ikke domme om 
dem. — 

Således bor man altså gå til værks for at fremme 
den religiøse oplysning. Her må dog gores et forbe- 
hold. Hvis man har det embede at danne religions- 
lærere for kirkerne og skolerne, da må man optræde 
på en anden måde. Er jeg gennem en grundig under- 
søgelse kommet til overbevisning om en eller anden 
religionsmenings usandhed^ da bor jeg tale rent ud til 
dem, skont jeg ikke må glemme at indskærpe dem 
brugen af de oven for skildrede klogskabsregler, når 
de engang skulle tiltale den store mængde. — 

Naturligvis, vi kan ikke vænte, at den nuværende 
slægt skal blive renset for alle fordomme. Men en for- 
bedret skoleundervisning tor give os håb om, at den 
næste slægt vil være nået videre. »Når folket da, ved 
sådan en klog og sindig fremgangsmåde til oplysning, 
var bleven bekvsemgjort til at imodtage den, da var 
det tid, at regeringen kunde nedsætte en kommission 
for at gennemgå de nuværende religiøse meninger, og 
lade af de lærebøger, som skulle bruges i skolerne, 
udslette de lærdomme, som bleve efter noje, upartisk 
undersøgelse befundne at være både fornuft- og skrift- 
stridige.« 

Det lille skrift slutter med følgende kategoriske er- 
klæring: »I øvrigt erklærer jeg herved, at jeg over 
denne materie ikke indlader mig i pennestrid med no- 
get menneske, da jeg haver andet og nyttigere, hvortil 
jeg kan anvende tiden« — hvorpå den kgl. confessio- 
narius trak sig tilbage i sit telt, og overlod til folk at 
slås om hans meninger, hvis de havde lyst til det. — 

Jac. Baden blev meget glad ved Bastholms bog ^ : 
»Disse få blade kunde ikke udkomme på nogen belej- 

ligere tid end nu, da oplysningsmændenes frække an- 
greb på den positive religion ere drevne til det hojeste.« 
Bastholm har skrevet med værdighed, og tillige med en 
moderation, som rimeligvis vil vække mishag både hos 
kristendommens og hos fornuftens zeloter. 

Men de andre anmældere var ikke slet så fornoj- 
ede. »Kritik og antikritik<^ den kirkelige konserva- 
tismes organ, var ganske vist blevet mere moderat efter 
Bentzons fratrædelse, men det er tydelig nok ikke til- 
freds med Bastholms skrift^. Det tvivler ikke om, at 
forf. har udgivet dette skrift »i en god og redelig hen- 
sigt« — men der er vægtige indvendinger at gore på 
flere steder. »Enten må Jesus Kristus være det, han 
har udgivet sig for, eller han kan umulig være en vis, 
redelig og retskaffen mand.« Nu har han bestemt er- 
klæret sig for at være Guds son, den enbårne. Og dog 
synes B. at tro, man kan bevare tilliden til Kristi lære, 
selv om man opgiver troen på hans guddommelighed. 
— At forkynde Kristi forsoningsdød, blot for at skaffe 
et menneske sindsro, kan ikke forsvares; »et sådant 
bedrageri kan jo umulig længe vedvare, og når det op- 
dages, vil den bedragne sjæl finde sig dobbelt mere 
urolig og kvalfuld.« 

Skulde ellers hr. forf.'s overbevisning om disse og 
og andre sandheder »være så svag og vaklende, som 
det kunde synes deraf, at han kun råder til at beholde 
dem, så længe indtil noget bedre kan sættes i steden, 
og vi ere blevne i stand til at undvære dem, så be- 
klage vi ham i sandhed, og begribe ikke, hvorledes 
han kan prædike og indskærpe disse sandheder til sin 
egen og andres beroligelse. Men vi formode, at han 
har fremsat dem så tvivlsom, for at give modstanderne 
anledning til at prøve desto nojere.« 

Så kommer fremskridtets kritik: »Lærde efterr.^^ 
finder, at skriftet indeholder meget sandt, rigtigt og 
smukt sagt, som man kunde vænte det af en Bastholm, 
men — anm. må dog gore adskillige indvendinger. 

Lad blot ungdommen lære i skolen at bruge sin for- 
nuft i stedet for at ramse katekismusen op, så vil den 
med lethed forstå den naturlige religions hovedpunkter. 
Men de kristnes autoritetsreligion ! Hvilke kundskaber 
og hvilken dommekraft kræves der ikke til at afgore, 
hvad der i denne sekts religionsbog hører til religionens 
væsen, og hvad der er menneskelig tilsætning. — Forf. 
synes meget bange for, at yalmuemandens rolighed, og 
man kan nok lægge til, døsige slummer« skal forstyr- 
res. — Skont forf. intet navn nævner, kan man dog 
ikke tvivle om, at hans udtalelser særlig ere stilede mod 
»Repertoriet« [af Malthe Møller]; men adressen er fejl, 
for det er jo netop ikke skrevet for den store hob. 

Forf. kommer med en meget betænkelig udtalelse, 
vedbliver recensenten: »At gore ondt bor aldrig være 
nogen mand i staten tilladt, og jeg kænder intet storre 
onde for mennesket, end at man forvirrer hans for- 
stand og forstyrrer hans hjærtes rolighed.« »Rec. kæn- 
der intet storre onde for staten og videnskaberne, end 
om denne så løselig henslængte sætning blev gældende 
maksime i statsrådet, da den fører direkte til religions- 
edikter, censur osv.; eller måske regeringen, hvilket 
endnu var nemmere, gav os en intallibel bisp eller 
pave, der i ethvert tilfælde kunde bestemme, hvad 
»der forvirrer forstanden og forstyrrer hjærtets ro- 
lighed*«. — 

Bastholms temmelig mærkelige anvisninger til al- 
muens religiøse behandling, fremkaldte et lille skrift af 
O. Horrébov: »Er det en kristelig lærers pligt at lyve 
for almuen? Et sporgsmål dr. Bastholm helliget.« 
Horrébov kan ikke tro, at Bastholm selv har handlet 
efter den forskrift, at det i visse tilfælde er forsvarligt 
at lyve for almuen; men han har fremsat tanken, og 
derfor må den prøves og gendrives. Ti den vilde få 



* I »Iris og Hebe« (Maj-Juni 1796) udtalte Haste sig omtrent 
i samme retning. 

de skrækkeligste følger, hvis den blev almindelig fulgt 
af præsterne. »Da vilde despotiet snart vise sig i sin 
rædsomste skikkelse.« Hvor er grænsen for de vildfa- 
relser, som præsterne vilde anse det for gavnligt at 
bevare hos almueji? Og når nu almuen opdagede det 
fromme bedrageri — og det vilde sikkert ofte ske 
~ hvad blev så følgen? At den kastede al religion 
over bord. — 

Hvad virkning frembragte så Bastholms skrift? 
Det forringede hans anseelse blandt de afgjorte frem- 
skridtsmænd, og det støttede ikke den gamle kirke- 
bygning. Tvært imod! Det befordrede blot dens lang- 
somme hensmuldren. 



V. 

BaUe: » Pligtankeret <^, — McUthe Maller: *Bepertorium 
for fædrelandets religionslærere<!i. 

Bibellæsningerne var ikke tilstrækkelige. Balle følte, 
at han måtte have et literært organ, hvori han kunde 
udtale sig om kirkelige anliggender. Vi havde ganske 
vist allerede et kirkeligt periodisk skrift. I 1792 offent- 
liggjorde L. N. Fallesen, den gang præst ved cita- 
dellet, en subskriptionsplan på et »Magasin for religi- 
onslærere med hensyn til vore tider«. Men at Balle 
ikke vilde blive tilfreds med det, kan man skonne af 
forerindringen til 1. bind. Udgiveren siger her, at han 
»har søgt at holde middelvejen imellem ortodoksien og 
heterodoksien, for hverken at få neologer eller palæo- 
loger på halsen. Ti jeg elsker fred.« Det vil med 
andre ord sige, at tidsskriftet skulde nærmest være 
organ for den Bastholmske retning; men det var ikke 

det. Balle ønskede, og så begyndte han i September 
1792 udgivelsen af > Magasin for den nyere danske 
kirkehistorie, samlet af det sjællandske stiftsarkiv.^« 

Balle ønskede, at folk skulde have autentisk besked 
om hans embedsførelse, for at den ikke skulde være 
prisgivet rygtesmedene. ^ Endvidere : efterhånden som 
fritænkernes angreb på den gamle kirkelære blev mere 
nærgående, følte han jævnlig trang til at optage en 
forhandling om dem i magasinet. Men det viste sig 
snart, at der kom indvendinger, som ikke — efter 
Balles mening — kunde optages til rolig, saglig for- 
handling, men krævede svar, der kunde bide fra sig. 
Kampartikler passede imidlertid ikke med tonen i det 
noget objektivt anlagte magasin; så besluttede han sig 
til udgivelsen af et nyt tidsskrift. I Jan. 1793 udkom 
* Pligtankeret, Et periodisk forsvarsskrift, til hjælp ved 
en enkekasse, som oprettes for skoleholdére og kirke- 
sangere i Sjællands stift.« Balle ønskede at betone, 
at han ikke udgav tidsskriftet for at skaffe sig en ind- 
tægt, og selv fremskridtsmændene måtte jo — mente 
han — være tilfredse med, at overskuddet tilfaldt lærer- 
enker, og ikke f. eks. præsteenker. 

Allerede i rum tid, hedder det i indledningsartiklen, 
har vinden blæst skarpt fra månedsskriftet >Iris«; nylig 
begyndte den ligeledes at bruse i månedsskriftet »Mi- 
nerva« , og den kan bryde løs fra flere sider endnu. 
Han må tage til genmæle, er forpligtet til det ; det går 
ikke an, at modstanderne alene har ordet, ti det vil 
vække urigtige forestillinger. — Tonen er endnu noget 
dæmpet: »Man vil formodentlig ikke have noget imod, 
at jeg stundom prøver en eller anden fremspirende 
grundsætning, ved hvilken de mindre skonsomme kunne 
misledes, og ytrer min uforgribelige mening derom, 
uden al tilbageholdenhed. Af ganske hjærte indrom- 
mer jeg enhver sin fuldeste sjælefrihed; men selv vil 
jeg nyde den samme uden al indskrænkning . . . Som 
jeg indser og føler, så taler og skriver jeg, måske un- 

dertiden med alt for megen varme, men aldrig af ond- 
skab eller anden uværdig bevæggrund.« 

Den vind, der blæste fra »Iris« og »Minerva« var 
endda ikke af de skarpeste. Angrebet gjaldt ikke 
selve kristendommen, men bestyrelsen af Helsingørs 
hospital, der sorterede under stiftsadministrationen. De 
to tidsskrifter hørte da også bægge til den moderate 
retning. Men det kulede også op fra andre kanter, og 
den vind var skarp. 

I Januar 1793 var det jo (jfr. s. 102), at Buchhave 
begyndte paa udgivelsen af ^PolUisk -fysisk magasin^. 
De originale artikler var, som allerede omtalt, få ; men 
på den anden side vakte tidsskriftet en vis opsigt ved 
den radikale tone i de oversatte artikler. 

Allerede i 1.— 2. hæfte opstilles der følgende teses, 
i en artikel om »Værdigheden af fornuftreligionen, som 
hensigten af frimureriet« : 1) Ikke indførelsen af kirke- 
læren, men vel af naturalismen fyldestgor menneskets 
almindelige moralske trang; 2) ikke den naturlige, men 
vel kirkereligionen har på mange måder hindret konst- 
sans og videnskabernes fremgang; 3) kun en renset 
naturalismits kan gore folk modne til politisk frihed 
m. m. 

Hermed er tonen anslået; de følgende hæfter fort- 
sætter i samme tonart. I April 1795 møder tidsskriftet 
med en artikel »Behemot eller den vandrende ridder 
Ortodokses levnet, gærninger og meninger, der levede 
hen imod 2000 år, og nu ligger meget jammerligen syg 
af udtæring.« Artiklen kaldes »fragment af en bog, 
som med det forste vil udkomme«, og giver forvræn- 
gende fremstillinger af de bibelske fortællinger om Adam 
og Eva, Noah osv. 

I »Politisk-fysisk magasin« var det kun nu og da, 
at kirkelige sporgsmål blev behandlede, det var jo ikke 
dets eneste æmne, ikke en gang det vigtigste. Men 
det religiøse »fremskridt« fik snart sit eget organ. I 
begyndelsen af Juni 1795 stod der i »Lærde efterr.« 

en meddelelse om, at der under titelen ^Repertorium 
for fædrelandets religionslærere^ var begyndt at ud- 
komme et periodisk skrift, hvis væsentlige opgave skulde 
være : retmæssig anvendelse af de kritisk-filosofiske re- 
sultater og disses metodologi i undervisningens enkelte 
dele, dogmernes kritik i alle deres oprindelige former 
og sildigere modifikationer . . . fænomenerne i den 
kirkelige verden osv. — med ét ord: oplysning, for så 
vidt præstens speciellere forhold til menneskeheden gor 
ham samme til pligt. — Et ret omfangsrigt program. 
Den anonyme udgiver var Malthe Møller. 

Malthe Møller var son af en toldkontrollør i Hel- 
singør, hvor han blev født d. 24. Novbr. 1771. I byens 
skole havde han N. Treschow (jfr. s. 136) til lærer; 
1788 blev han student, og så nåede han ikke længere 
på eksamensvejen. Ked af sine slægtninges idelige be- 
brejdelser rejste han 1792 udenlands for at studere i 
Gottingen og Jena. Her kom han under påvirkning 
af Paulus og Fichte. Steffens, der traf ham i Jena 
1797, skildrer ham således: >Han var et noget 
mørkt, i sig selv indesluttet menneske, vist nok ikke 
uden kundskaber, men mest bevandret i de literære 
kævlerier. Det var en finansspekulation, at han udgav 
tidsskriftet; han må have tjænt godt på det, og levede 
længe på den kredit, den anseelse skabte ham.« Pro- 
fessorerne omgikkes han ikke. Unge Mennesker havde 
han en sådan ævne til at drage til sig og beherske 
dem tyrannisk, som Steffens næsten ikke havde kændt 
magen til. Han kunde som en troldmand opsluge et 
ungt menneske, og vogtede skinsyg på enhver andens 
indflydelse. Da Steffens rejste, • sad han i fængsel for 
gæld. En ung begavet mand af anselig familie havde 
i København — hvor Steffens traf ham 1802 — været 
inde under M. Møllers trolddomsagtige magt, men Steffens 
frigjorde ham.* 

I *Repertoriets« forste hæfte har Malthe Møller 
selv i korlned skildret sin egen udvikling: »Fra min 

F. Bonning: Balionalismeus Tidsalder. III, 2. 13 

forste ungdom tog min skæbne en besynderlig vending. 
Genvordighed var min opdrager; med inderlig tak til 
forsynet erkænder jeg, at jeg uden dens strænghed 
næppe var bleven, hvad jeg er; og denne følelse hol- 
der jeg for den bedste teodicé. Min dannelse er al- 
deles mit eget værk. Det man kalder konneksioner, 
blev mig tidlig en frase uden betydning. Dette lykke- 
lige ubekændtskab med en elendighed, som despotismen 
avler og atter får understøttelse af, lærte mig at reflek- 
tere over mig selv og tingenes sammenhæng med min 
moralske interesse. Således tidlig vant til selvtænksomhed, 
hyldede jeg i en modnere alder ingen anden autoritet end 
fornuftens, erkændte aldrig nogen andens udsigende 
for sandhed end dens, følte det dybt og med smærte, 
at den mand, hvis hu står til menneskehedens foræd- 
ling, må rive sig løs fra vedtægter og sædvaner, om 
de end havde årtusinders hævd — forlade den alfare 
vej, hoben klyngevis slentrer hen på, fordi den ikkun 
lærte denne eneste at kænde. Jeg følte kraft til at 
bane mig selv en sti gennem labyrinten . . . Derfor 
blev jeg miskændt og forhadt og forfulgt af odium fhe- 
ologkum i den kres, hvori jeg levede. Derfor svandt 
mit livs fejreste dage i kummer. Tidlig følte jeg det, 
som jeg siden tænkte klart, at Gandides bespottelser 
vare visdom, dersom lyksalighed havde været skaberens 
hensigt med vor jord. Jeg tav, for ikke at bortødsle 
den kraft, som vigtigere æmner fordrede udelt og regel- 
mæssig. Håbeløs skeptiker var jeg en af de forste i 
Danmark, som begyndte at studere den kritiske filosofi. 
Efter mange debatter med mit system, fandt jeg om- 
sider i den sandhedens hojeste princip.« 

Stiller vi disse to skildringer sammen, kan vi måske 
få et billede frem af denne underlige skikkelse. At 
»Repertoriet* var en blot og bar pengespekulation — 
som Steffens siger — er ikke sandsynligt. Pengesporgs- 
målet har vel nok spillet en rolle, men ikke været den 
eneste bevæggrund. Der har været fanatisme i Malthe 

Møllers blod; det viser Steffens's skildring tydelig nok, 
og tonen i »Repertoriet* peger i samme retning. Han 
havde virkelig noget på hjærte, han vilde have sagt, 
og så begyndte han på sit tidsskrift. Måden, hvorpå 
det kom til verden, er så betegnende, at den fortjæner 
at skildres mere udførligt. 

M. Møller, der på dette tidspunkt opholdt sig i 
Jena, sendte sit manuskript til en ven i København 
til videre besorgelse. Vedkommende skulde imidlertid 
forlade byen, og overdrog så kommissionen til J, V. 
V. Berger, der leverede mss, til boghandler Schubothe. 
I begyndelsen af 1795 kom denne til bogtrykker Popp 
og spurgte, om han vilde trykke et skrift, der med 
tiden skulde være et kvartalsskrift. Popp sagde ja. 
Manuskriptet blev leveret, men sætningen skulde be- 
gynde med 5. ark, da den artikel, der skulde åbne 
tidsskriftet, ikke var færdig. Da der var trykt 8 ark, 
kom det manglende stykke, >Krypto-katholicismus i 
»Kritik og antikritik**, med voldsomme angreb på 
dette tidsskrifts redaktør. Da Popp havde trykningen 
af »Kritik og antikritik«, kom han i en slem knibe. 
Han skildrede sin nød for Bentzon, og denne sagde: 
»Tryk De hvad De vil . . . vort venskab skal desfor- 
medelst ikke aftage.« 

Så var den hindring klaret; men der kom en ny. 
Forfatteren var anonym, og Schubothe vilde i begyn- 
delsen ikke tage ansvaret for skriftet; til sidst gik han 
dog ind derpå. Forste hæfte blev trykt, men så kom 
Københavns ildebrand, og Popp måtte flytte sit trykkeri. 
Kort efter gjorde Schubothe ham opmærksom på, at 
hele manuskriptet ikke var tilbageleveret fra trykkeriet ; 
der manglede stykket om »Krypto-katholicismus«. 
Popp erklærede, at han ikke kunde finde det; Schu- 
bothe krævede ham flere gange, men det hjalp ikke. 
Så kom der (8. Novbr.) en blodtørstig billet fra den 
anonyme forfatter, at hvis ikke Popp udleverede det 
manglende manuskript, skulde både hans ære og næ- 

ringsvej få det at føle. Popp erklærede på sin ære, 
at han ikke havde det; og i anledning af truslen 
talte han i ynkelige toner om sin kone og sine »tre 
uopdragne drengeborn«. — Man fristes til at tro, at 
redaktørerne af »Kritik og antikritik« har haft manu- 
skriptet til låns, og enten ikke vilde ud med det eller 
havde tilintetgjort det. — 

Det forste hæfte af »Repertoriet* udkom, som 
allerede omtalt, i de forste dage af Juni. Det begynder 
med en artikel *TU fædrelandets religionslærere <^ hvis 
pompøse indledning: »I sin hele fylde osv.« (jfr. s. 144) 
forkyndte, at forfatteren, som adskillige andre unge, 
havde ' drukket sig en rus i Kants skrifter. Artiklen 
skal for øvrigt gore rede for tidsskriftets opgave. Den 
er »intet ringere end at forberede en reformation — i, 
det teologiske studium*. En temmelig mat afslutning 
på den vældige fanfare, hvormed der begyndtes. Forf. 
har læst Bastholms »Tanker om den gejstlige stand«, 
men han må sige, at »kan ellers den gejstlige stand 
ikke på anden måde regenereres, end ved at vorde en 
lusindkonstner, så må den jo for jo hellere gore en 
salto mortale <. 

Den forste artikel, som er af udgiveren selv, hed- 
der: »Om kirkebdnnen. Resultater og idéer.« Det 
header her: »Bonnen forandrer intet i Guds evige plan. 
Den er blot et udbrud af en naturlig trang hos det 
moralske menneske til at kundgore det fuldkomneste 
væsen sine religiøse tanker og følelser, sit forædlede 
sindelag . . . Vor bon er da således en virksom er- 
kændelse af vor andel i skaberens moralske plan, ved 
vor friheds rette anvendelse.« 

En bon af den art er det ikke let at forestille sig. 
Det er for så vidt heldigt, at udgiveren selv har leveret 
en »bon for prædikenen«, hvorom han dog ikke vil 
sige, at den ^ubetinget skulde være eksemplarisk. ^ 
»Jeg tænkte mig«, siger han, »ved dens udarbejdelse 
en tidsalder, som måske endnu er Qærn, en tidsalder. 

i hvilken man overlod til den oplyste lærer selv den 
æstetiske indklædning af en religion, der er et produkt 
af hans egen tænksomheds spontaneitet.« Her følger 
nogle udtog af bonnen: 

»Ikke lod du dig uden vidnesbyrd — o du alle 
væseners væsen ! Lidet ringere end englene skabte du 
mennesket, med ære og værdighed kronede du ham! — 
Retfærdige fader! Endnu har mennesket ikke forbrudt 
sin moralske adel; endnu er han din herligheds glans 
og dit væsens billede ... Så forlad os da aldrig, hel- 
lige bevisthed af vort ædlere selv, hellige tillid til Gud, 
salige udsigt i udødeligheden ! . . . Vor fader i himlen ! 
Vi have bedet i Jesu navn, du vil bonhøre os og vel- 
signe vor idræt! Amen.« 

Med hensyn til at finde passende kirkebonner 
kunde han tænke sig følgende indvending: »Forsam- 
lingerne i kirkerne ville dog altid blive blandede«, 
»Ikke så; hvorfor skal f. eks. lakajen høre den samme 
prædiken, som kongen hører; have hægge én og samme 
stilling, have tjæneren og tjænestepigen de klarere be- 
greber, som deres herskab burde have?« Des værre 
har man i københavnske kirker en aldeles bagvendt 
indretning: man har fordelt indvånerne til de forskel- 
lige sogne, ikke efter deres borgerlige forhold, som 
dog burde være målestokken for deres religiøse kultur, 
men efter — gademel \ Og således ser man da i alle 
kirker en broget vrimmel af allehånde folk, og gor den 
ubillige fordring til præsten, at han skal være alle alt. 

Den anden artikel er en oversættelse af en af- 
handling af prof. Paulus om »Jesu gang på havet.« 
Nr.3 er den tidligere (s. 161) omtalte preussiske kabinets- 
ordre af 30. April 1794. Derefter følger y^Uhliographu, 
»Mærkvserdigheder af den nyeste Uterahir og kirke- 
historie<^ og, som nr. 6, >Krypto-katholicismus i > Kritik 
og antikritik^.< Denne sidste artikel er et voldsomt 
angreb på de 3 udgivere eller medarbejdere ved dette 
tidsskrift (Bentzon, Fleischer og Rørbye): »Efter deres 

egen anmældelse have de indgået et forbund mod den 
politiske og religiøse oplysning. Intet middel er dem 
for helligt til at fremme denne uværdige hensigt. Det 
hjærneløseste dårskab er visdom, når det appellerer til 
deres vinkel-tribunal. Siden den tid, da prof. Tode 
frasagde sig dette blads bestyrelse, blev det dumhedens 
og nederdrægtighedens asyl. Nationens hædersmænd: 
en Balle, Kali, Gamborg o. fl. behandles som skolepoge.« 
Forf. henstiller til udgiverne at ophæve deres tidsskrift 
og gore afbigt for deres nedrige angreb. Men vil de 
blive ved i deres »gammestrands-dialekt«, så vil han 
gore sin sag til »hele prostantiskhedensc [!]. »Navnene 
Fleischer, Bentzon, Rørbye skulle inden foje tid slås 
på kirkehistoriens galge ved siden af en Alois Hoff- 
mann, en Melchior Goeze o. a. og det i flere end ét 
sprog *<i^. — Hæftet slutter med nr. 7: Miscdlanea, i 
hvilket han berorer forskellige sporgsmål som: Tyske- 
riet i Danmark, Balles visitation srejser m. m. 

Tonen er, som man vil se, på sine steder temmelig 
nærgående; men det lader til, at udgiveren selv var 
lidt ilde til mode derved; i alt fald beklager han i 
subskriptionsplanen, der forst fremkom, efter at 1. hæfte 
var udgivet, at tonen i delte var bleven så polemisk, 
»men omstændigheder gjorde den nødvendig.« Hvilke? 
Der tænkes vel særlig på det 6. stykke ; turde udgiveren 
ikke sige nej til optagelsen af det? eller er beklagelsen 
blot fingeret? 

Malthe Møller hører for resten selv ikke til den 
radikale floj blandt fritænkerne. Der er folk, der er 
længere ude end han selv, og dem behandler han 
ikke blidere end de ortodokse. Således retter han (i 
2. hæfte) et skarpt angreb på »Politisk-fysisk magasin«: 
Man genkænder i de såkaldte »originale« artikler i 
hveranden linje »Das neue graue ungeheur« og lig- 






* Stykke 6 er anonymt. Malthe Møller angiver sig selv som 
forfatter til nr. 1, 4 og 7. 

nende skrifter, »udskud af Tysklands bogmesser«. I 
en anmældelse af Thomas Payne's »Undersøgelser om 
den sande og den fabelagtige religion«, og det tillæg, 
som den tyske oversætter af denne bog havde tilfojet, 
bruger M. Møller udtryk som : afsindighed, belyve, elen- 
dige osv. Det der bringer »Repertøren« i affekt, er 
især den omstændighed, at oversætteren vil finde 
pletter i Jesu moralske karakter. »Forfatteren er mig 
i øvrigt såre vel bekændt. Det er hr. H. C. A********, 
som nylig er bleven vor medborger. Jeg holder det 
ikke for pligt Ht gore ham kændeligere, uagtet man 
kunde mene, og det måske ikke uden foje, at et men- 
neske, der med så megen frækhed misbruger de danske 
staters trykkefrihed, vel fortjænte denne offentlige 
hånende udmærkelse.« — Og dette er skrevet af den 
mand, der elskede frihed og »konsekvens« som de 
hojeste dyder!* 

Ja, M. Møller er endog så moderat, at han omtaler 
Balle med megen agtelse og ærbødighed. Og han går 
videre end det: han ofrer ligefrem flere sider på en 
lovtale over Sjællands bisp. Forst fortælles der en lille 
anekdote fra en af Balles visitationsrejser **, og så roser 
han ham for hans sjældne talent for katekisation, hans 
nidkærhed for undervisningen osv. Balles navn, ud- 
bryder M. Møller, skal ihukommes for hans virksomhed ! 
Der var en tid, da han almindelig miskændtes; endnu 
kan man høre ham ubillig dadlet, og det af gejstlige. 
Balles vedholdenhed ved sine overbevisninger gor hans 
karakters fasthed ære, det vil han åbent sige, selv om 
han også afviger fra ham i mange teoretiske punkter. 

»Repertoriet« var et skrift, der efter hele sin ka- 



* Recensenten i »L. efterr.« 1795, nr. 20 tager tager ham da 

også i skole for disse udtalelser. 
** To til soldater udskrevne bønderkarle blev en dag længere 
hjæmme end bestemt, for at kunne blive overhørte af Balle 
på kirkegulvet, skont de så måtte bruge natten til at ind- 
hente deres tidligere afmarcherede kammerater. 

rakter måtte gore opsigt, og så var dets forfatter strængt 
anonym; én tillokkelse mere. Malthe Møller havde 
gjort alt muligt for at sikre sin anonymitet. »At ud- 
spejde mig«, siger han i indledningen til 1. hæfte, »er 
umuligt; hverken den der afskriver mit manuskript, 
eller den der giver afskriften i trykken, véd mit 
navn.« Berger havde leveret manuskriptet til 1. hæfte 
til forlæggeren. Da han senere rejste til Jena, skrev 
Schubothe til forfatteren under Bergers eller prof. Paulus's 
adresse. Hvad var grunden til denne store forsigtighed? 
At anonymiteten stillede forfatteren friere, og at så 
andre også andre kunde udtale sig friere om ham — 
siger M. Møller selv^ Det forste punkt turde have været 
det afgorende : mon han ikke også havde en følelse af, at 
en teologisk student ikke vilde virke imponerende som 
udgiver og forfatter. Vist er det, at anonymiteten hjalp 
tidsskriftet. Nysgerrigheden blev vakt, og alle literært 
interesserede — både venner og Qender — begyndte 
at gætte på forfatteren. Blandt vennerne var Nyerup 
en af de ivrigste, og hans skarpe literære lugtesans 
havde ført ham på sporet; men så blev han narret 
bort fra det igen. M. Møller sendte nemlig hans »Lærde 
efterretninger« (for 31. Oktbr.) en anonym meddelelse, 
dat. København d. 18. Oktb. og undertegnet »Udgiveren 
af Repertoriet« : Det var kommet ham for øre, at en 
dansk student, hr. M****r, som opholdt sig udenlands, 
havde ladet vink falde om, at han var forfatteren ; han 
vilde råde vedkommende til at afholde sig fra den slags 
»uforskammetheder«. — For resten gættede man — 
siger M. Møller ^ — på biskop Bloch, Bastholm, Gutfeld, 
Birckner, rektor Boye o. fl. 

»Repertoriet« kom ud, netop som Københavns 
store ildebrand rasede. Trods denne ellers alle andre 
interesser opslugende begivenhed, gik skriftet dog ikke 
ubemærket til bunds. Det var et held for det, at vort 
literære marked var så magert på det tidspunkt. »Vi 
vare«, siger Tode i sin anmældelse af det (»Kritik og 

analyse«, Juni, 1795), »i de sidste uger komne til den 
maverste af de mavre køer i vor literatur; mangel på 
åndsføde var moksen bleven lige så trykkende som 
mangel på hvede .... ti små fejder og kævlerier ere 
hverken sul eller brød, og komedier forslå heller intet ; 
dem napper man kun hovedet af, som af asparges. 
Vore periodiske skrifter fylde ikke synderligt, alt er 
pillemad.« Så kommer »Repertoriet«, og det går af 
som »varmt brød; alt hvad der endnu har tænder i 
hjærnen at tygge med, har nydt og tært«. 

»Så vigtigt et skrift, er der ikke udkommet i mange 
år . . . Hundrede have læst det én gang, et par hundred 
to gange, og mange vel muligt endnu oftere . . . Denne 
gåde: hvem er autor? forhojer interessen. . . Men det 
var skade for tingen, om den blev røbet fortiden; ti 
det er alt for sandt, at det storste tal ser mere på 
hve'm end på hvad^ og at et literarisk produkts værd be- 
stemmes efter den, hans aktier stå i på de lærde bor- 
ser.« — Anmælderen vil ikke ubetinget rose dette 
skrift; meget deri vil blive genstand for skarp påtale, 
som rimeligt er; >men sandhed bor undersøges uden 
sværmerisk ophojelse af nogen autoritet, og uden bitre, 
hadefulde angreb på dem, der ere af den modsatte 
mening. « 

Dette var jo en meget smuk velkomsthilsen, og 
»Lærde efterr.« (1795, nr. 20) er — som vænteligt var 
— lige så elskværdigt. Anmælderen fremhæver for- 
fatterens varme iver for kristendommens og menneske- 
hedens sag, hans ubestikkelige sandhedskærlighed osv., 
og gor bl. a. opmærksom på den naive frejdighed, hvor- 
med »Repertøren« i ét spring sætter over de symbolske 
bøger, uden at ænse det flammesværd de svinger. 

Nu havde vennerne talt, men det sure var tilbage. 
»Ortodokserne« betænkte sig et par måneder; forst d. 
21. Septbr. rykkede R. Fleischer i marken med en 
anmældelse i »Kritik og antikritik«: Ojemedet kan ej 
være andet end at forvilde almuesfolk, som ej have tid 

til at læse meget, og som sådant et hæfte, sådant pro- 
dukt af et literarisk gifUaboratorium (autors ord efter 
Schirach) kan falde i hænderne.« Repertøren og hans 
lige minder om »de rivende ulve i fåreklæder«, de vil 
ikke andet »end frembringe idel forvirring og uvished«. 
Anm. har tidligere hørt tale om, at der skulde 
eksistere »en literarisk clique, som arbejder på at 
omstyrte hidtilværende religion og statsforfatning i 
Europa*«; han har tidligere ikke villet fæstet lid dertil, 
men nu er han tilbojelig til at tro, der er noget deri. 
Vi havde aldrig fået den franske revolution, hvis ikke 
irreligion forst havde undergravet hele samfundsbyg- 
ningen. Og er der slet ingen fare i den retning her 
hjæmme? Sammenhold »Repertoriets« fremkomst med 
udgivelsen af »Dagens anliggende« (jfr. s. 137). Samme 
tone hersker i hægge disse skrifter, og man véd des- 
uden, hvem der indleverede manuskriptet til det forst- 
nævnte arbejde i trykkeriet**. Sproget er svulstigt 
hægge steder, »som om én havde, ved at drikke for 
stærk kaiTe, spændt sin fantasi for hæftig, og under en 
sådan halv berusning gydede en hoben afbrudte tanker 
af sig.« Sagen er let at forklare, mener han: Reper- 
tørens afgud, den hellige ånd i Kønigsberg, prof. Im. 
Kant, har udmærket forstået at tale sort med et skær 
af dybsindighed. Han »siger bekændte ting med nye 
ord, og derfor tro hans blinde tilhængere, at det er 
lutter nye sandheder, denne vismand skænker dem.« 
Det lader til, at der, under det hårde arbejde at knække 
Kants nødder, er gået en skrue løs i hovedet på »Re- 
pertøren«. Vi tro dog ikke, at den unge herre er ene 



* Han ser af »Repertoriet«, at fortællingen stammer fra Schi- 
rach, den tyske historieskriver og publicist, der i Hamborg 
udgav »Politisches journal«, som var så afskyet af de 
liberale. 
*♦ Fleischer havde hos Popp fået at vide, at Schubothe havde 
givet ham en seddel, på hvilken Berger påtog sig ansvaret 
for skriftet. 

i spillet. Han har sikkert gamle forhærdede syndere i 
ledtog med sig. Stilen er ikke sig selv lig alle vegne. 
— »Vor regering kan lære heraf, hvad fordel der er 
ved, at landets håbefulde ungdom sendes ud over græn- 
serne, for at de skal komme tilbage med en ond 
smitte.« 

Nu begyndte sagen at blive betænkelig. Det værste 
ved dette hensynsløse angreb var endda ikke dets grove 
tone, men der lå jo i det en tydelig opfordring til re- 
geringen om at skride ind mod tidsskriftet. Malthe 
Møller blev, med sin stærkt irritable natur, som ude 
af sig selv af forbitrelse. Han indrykkede i > Lærde 
efterr.« (14. Novbr.) et svar, der i nærgående grovhed 
lod Fleischers artikel langt tilbage for sig: »Hr. dr. 
Fleiseher har i »Kritik og antikritik« ladet aftrykke et 
skandskrift mod mig og flere navngivne mænd. Når 
han fra sin læge og sjælesorger fremlægger vidnesbyrd 
om sin hjærnes tilstand og sin ædruelighed, skal jeg 
med torre ord give ham det svar, som en mand, der, 
uden at være fuld eller gal, skriver sligt, fortjæner . . . 

Jeg skal under ovenanførte betingelser ikke blive 
hr. dr. Fleiseher svar skyldig — ti det skylder jeg hans 
embede. Ikke alene i »Repertoriet« og i »Annalerne«* 
skal jeg fremstille ham inpuris naturalibtts; men endog 
på andre steder, hvor den lange hånd, som han så 
gærne vilde styre, ikke skal kunne nå mig, agter jeg 
at gore ham æreløs. Jeg har taget en beslutning, hvis 
iværksættelse kræver usædvanlige midler . . . « 

Herpå svarer dr. Fleiseher i en skrivelse af 17. 
Novbr. *: Repertøren skulde ikke tale så meget om 
galger^ »at han ej omsider skal komme til at bære 
navn af galgenknebel osv.**« For øvrigt meddeler 



* »Annalen d. geistes-kultur im Norden«, hvoraf Malthe Møller 

skulde være udgiver; det kom aldrig.^ 
♦♦ I anledning af disse livlige indlæg bekændtgiJr Nyerup i 
nr. 45 (5. Decbr.), at for fremtiden optager han ikke andre 
indlæg end dem som er holdte i en sommelig tone. — 

Fleischer, at han agter at oprette et teologisk sælskab ^ 
til kristendommens forsvar i Danmark ; der har allerede 
mældt sig en professor og dr. theol. af almindelig be- 
kændt lærdom og grundighed. 

Nu havde de professionelle kritikere udtalt sig. 
Men hvad blev der sagt mand og mand imellem, og 
hvad sagde da særiig præsterne ? Malthe Møller påstår 
i en artikel i »Lærde efterr.« for 6. Novbr., at tre af 
Sjællands præster, bekændte og almindeligen agtede 
mænd, havde mældt sig til medarbejdere i »Reperto- 
riumet«. Vi mangler midler til at eftergå stemningen 
i det enkelte; men der sad sikkert adskillige præster 
ud over landet, som så ret sympatetisk på den dristige 
forfatter. Således skriver en norsk præst til Nyerup^ 
(28. Oktbr. 1795): >Men hvor bliver andet hæfte af 
»Repertoriumet« af? Jeg har nogle gange læst det 
forste, og længes ubeskrivelig efter det andet.« Der er 
ganske vist meget umodent i skriftet, men »når tonen 
bliver, som han lover, noget mere sindig og varsom, 
er det en sand velgærning for vore sovende præster, 
at en sådan Boanerges lader sig mere og mere høre.« 

Således vakte »Repertoriet« rore, hvor det kom 
frem. Det nåede også ind i bispegården. Balle syntes, 
det var et tarveligt skrift, »idel deklamation og ord- 
gyderi,« ikke nær så farligt som »Samleren« og »Poli- 
tisk-fysisk magasin«, så det var underligt nok, mente 
han, med den opsigt det vakte. Han fandt ingen an- 
ledning til at gore noget. Men så modtog han i de 
sidste dage af Juni måned et anonymt brev, der min- 
dede ham om hans »pligt«. Sagen var, at >Reperto- 
riets« udgiver flere steder havde udtalt sig som om 
han var præst*; og var han det, stred hans udtalelser 



Rahbek omtaler tidsskriftet i »Danske tilskuer« (7. Septbr. 
1795) i en ai-tikel »Don Repertorio«. Artiklen, der er holdt 
i den halvt spøgefulde, halvt alvorlige form, som »Tilskueren« 
yndede, er uden betydning. 
* Således siger han i artiklen »Til fædrelandets religions-læ- 

mod hans embedsed på de symbolske bøger. Embeds- 
forretninger optog Balle i de følgende 'dage, og derefter 
skulde han ud på visitats. På rejsen fik han tid til at 
tænke over sagen. Han var tilbojelig til at tro, at 
brevet var en snare, som modstanderne havde lagt for 
ham; lod han sig fange og skred ind mod Repertoriet, 
vilde der blive istemt en hjærteskærende klagesang 
om den »intolerante hierark«; men tav han stille, 
kunde man fra anden side gore ham til en mistænkelig 
person, der undlod at gore sin pligt som biskop. Han 
valgte så den udvej at indsende det anonyme brev, 
tillige med en skrivelse, til kancelliet, ikke for at frem- 
kalde nogen foranstaltning fra regeringens side, men 
blot som et selvforsvar; ti »kristelig lære skal aldeles 
ikke håndhæves eller forsvares på anden måde end 
ved lærdom og undervisning og grundig samt kærlig 
overtalelse«. 

«Hvo udgiveren er«, siger han i sin beretning* 
om denne sag, »véd jeg i al sandhed ikke, og ønsker 
ej heller at få at vide. At tænke sig noget menneske 
som menneske, ulykkeligt med kone og horn, er tifold 
smærteligere end selv at lide spot og uret. Jeg har 
aldrig med person, men ikkun med ting at gore . . . 
Når manden angives for mig i ordentlig klage med 
håndsunderskrift, skal jeg fordre hans erklæring, om 
han er gejstlig og står under mit tilsyn. Derefter ind- 
sender jeg alt i kancelliet og siger min uforgribelige 
mening. Andet har jeg i så fald ikke at gore?« 

Offentlig sagde han foreløbig intet om brevet; men 
da han 12. S. e. Trin. prædikede i Petri kirke, benyttede 
han lejligheden til at udtale sit kristelige standpunkt. 
Balle fik imidlertid ikke lov til at holde sig rolig. 
»Kritik og antikritik«, der havde fået ondt af den 



rere*: »Brødre! Fri og utvungen valgte jeg den stand, hvis 
veldædighed for menneskeslægten jeg føler i mit inderste, og 
jeg fortrød aldrig dette valg.« 
* Den fremkom senere i » P ligtankeret «, dat. 15. Jan. 1796. 

rosende måde, hvorpå Balle var bleven omtalt i »Re- 
pertoriet«, mødte* d. 26. Septbr. med en meget skarp 
artikel, der bl. a. skalde minde Sjællands biskop om 
hans »pligt«. Balle havde, i anledning af at en bog- 
trykkersvend Stephanson* var bleven anklaget for blas- 
femi, skrevet i »Pligtankeret« (II): »Det er grund- 
sætning hos mig, og har altid været, ej at virke på 
anden måde til kristelig religions forsvar end ved lær- 
dom og overbevisning.« Dette kan være meget godt, 
siger R. Fleischer, når talen er om en bogtrykkersvend, 
men det standpunkt kan ikke fastholdes over for »Re- 
pertøren«, ti han giver sig ud for at være præst. 

Over for Balle, vedbliver Fleischer, har denne hy- 
persocinianer«, »denne listige unge«, kun ord sødere 
end honning; »ja hele 4 sider ere anvendte til en eloge 
over ham.« Da ærz-socinianeren Bahrdt, for en del år 
siden, med smigrende ord vilde tage Balle under armen, 
frabad han sig et sådant kammeratskab. Nu må han 
gore det samme over for udgiveren af »Repertoriet«, 
klart og bestemt. Repertøren har søgt, »med bånd 
af blødt flojel at binde hænderne på den mand, 
hvilken han vidste har kancelli -præsidentens øren.« 
Men ifølge »Danske lov« skal en biskop se til, »at alle 
præsterne retsindeligen lære Kristi hellige evangelium, 
og de, som derimod gore, dem skulle de give påmin- 
delse og advarsel, eller og saggive og sætte dem af 
deres embede.« »Det er tungt for kød og blod at straffe 
den, som kæler os«, men rec. er vis på, at Balles ret- 
sindighed dog vil vise ham den rette kurs: at skaffe 
sig juridisk vished for, om repertøren er præst eller 
ej ; er han præst eller har præster i ledtog med sig, da 
må de behandles efter lovens medfør; har derimod 



* Han havde skrevet >En rådslagning, hvorlunde de danske 
heste, køer, får osv. ville give mange penge til Kristians- 
borg slots opbygning« (1794). Heri gores der plumpe Idjer 
med præsterne, med bibelen, som »Vorherre har kylet lige 
ned af himmelen« o. lign. 

reperiøren tillojet sig præstekarakter, da bor han eller 
hans kommissionær tiltales for den plet, der er sat på 
præstestanden. 

Rygterne om, hvad Balle havde foretaget sig, var 
imidlertid kommet ned til Jena, og M. Møller sendte 
så en skrivelse (af 24. Oktbr. 1796) til det teologiske 
fakultet: han havde hørt, at dets betænkning om >Re- 
pertorietc skulde være indhentet, og han ønskede der- 
for, at fakultetet vilde oifentliggoré sin udtalelse, som 
han for resten aldeles ikke kunde anerkænde for in- 
appellabel. Det fik han naturligvis ingen svar på. 

Så blev der i de forste dage af November i bispe- 
gården indleveret et brev^ (dat. 29. Oktbr.), der var 
undertegnet »Udgiveren af reperloriet« : Udgiveren har 
hørt, at Balle i flere anonyme skrivelser skulde være 
bleven opfordret til at få »Repertoiret« konfiskeret, at 
han i begyndelsen ikke agtede på disse opfordringer, 
men da en ny skrivelse kom med ironiske bemærk- 
ninger om hans årvågenhed, indsendte han brevene 
med en erklæring til danske kancelli. Repertøren beder 
nu at få disse aktstykker til offentliggorelse. Det vil 
gore mig ondt, skriver han, om De miskænder mig, da 
»min literære virksomhed for en stor del var virkning 
af Deres opmuntring på en tid, der var en af mit livs 
kvalfuldeste perioder«. Balle kan måske have mis- 
billiget hans »fremstillelsesmådec, men umulig betvivlet 
hans hensigters renhed. Og M. Møller er virkelig så 
naiv, at han sammenligner forskellen mellem sit og 
Balles standpunkt med forskellen mellem Paulus og 
Petrus, der »afvege i enkelte fremstillingsmader«. — 
Der var ingen oplysning i brevet om, hvorhen svaret 
skulde sendes. Balle tav derfor og talte ikke til nogen 
om det. 

Men det blev vanskeligere og vanskeligere for ham 
at tie stille. Fleischer mindede ham endnu en gang 
om hans »pligt«, og i byen gik der rygter om, at han 
stod i brevveksling med repertøren. Så gjorde han 

endelig rede for sin stilling i denne sag i den tidligere 
nævnte artikel i »Pligtankeret«: Han har kun modtaget 
ét anonymt brev, der opfordrede til at afsætte >Re- 
pertoriets« udgiver, og ét af lignende indhold fra en 
navngiven ven, ikke flere. Balle lægger her særlig re- 
petøren det på sinde, at han som præst — og det går 
Balle ud fra han er — ikke har frihed til at tale og 
skrive, som han vil. Når han har modtaget et em- 
bede som »offentlig religionslærer«, har han »med 
velberåd hu ladet sin frihed indskrænke«, i det han 
har aflagt ed på at lære i overensstemmelse med den 
danske kirkes symbolske bøger. 

»Skal da den offentlige religionslærer være fordomt 
til en stedsevarende tankeløs dorskhed?« vil måske 
reperløren sporge. Nej, han skal netop følge godt 
med i udviklingen, læse hvad han kan overkomme af 
fritænkerske angreb på den åbenbarede religion; får 
han tvivl, skal han overveje sagen grundig, rådføre sig 
med kristne venner osv.; kan han alligevel ikke få 
bugt med sin tvivl, og selv kristendommens grund- 
sandheder bUver vaklende for ham, da bor han, som 
ærlig mand, tilkændegive regeringen, at han ikke læn- 
ger med frelst samvittighed kan være præst, og en 
god regering vil så — hvis han da ellers er en brav 
og duelig mand — sorge for, at der åbnes ham andre 
veje til at tjæne sit brød på. 

Hvilken opsigt ^Repertoriet« vakte, ser man af, at 
det forste oplag blev udsolgt i løbet af 4 uger. I 
slutningen af Avgust udkom 2. oplag med en forerin- 
dring (dat. 20. Avg.), i hvilket det blandt andet hedder: 
»Sandheden gor jeg her det hojtidelige løfte aldrig — 
end ikke om den fordrede storre offere end dem, jeg 
allerede mer end én gang i mit liv har bragt den — 
aldrig at svige den, når den forstødes af de mægtiges 
pietisteri, eller forhånes af dagens literære tersitter . . . 
Jeg skal ikke lægge dølgsmål på- mit navn, når det 

ikke længer er pligt — og jeg skal, efter at have nævnt 
mig, tale lige så frimodig som nu.« 

Endelig, omkring 1. Novbr., kom fortsættelsen af 
tidsskriftet, 2. og 3. hæfte på én gang. Den forste 
artikel, ^Religionslærerens forhold tU sin stand* ^ skulde 
egentlig, som en slags programartikel, have åbnet 1. 
hæfte, men kunde ikke blive færdig i rette tid. Den 
vil, siger M. Møller, > udbrede lys om min egentlige 
hensigt med dette foretagende.« Alligevel er den ikke 
af ham selv, men af >en af fædrelandets ypperste 
tænkere.« 

Man læser naturligvis en programartikel med en 
vis opmærksomhed, men dette eksemplar skuffer for- 
væntningerne — som så mange andre af samme art. 
Formelt set er den ikke ilde; der er virkelig fart og 
kraft i stilen. Men indholdet er temmelig almindelige 
lyriske udgydelser. Ganske vist ser det i begyndelsen 
ud, som om artiklen skulde være en sprængbombe, be- 
regnet på at lade hele den danske statskirke flyve i 
luften: »Vore religionslærere skulle være sælskabets 
ædleste og viseste mennesker . . . Altså bor de ud- 
vælge sig selv — altså er offentlig sanktion ugyldig;« 
det var således det burde være; men, kommer det så 
noget tamt, som sagerne nu står, må man begynde 
småt: »Den oplyste^ den myndige skal opdrage den 
mindre selvstændige til at vorde det han selv er,* — 
»Du sporger om midlerne til en sådan opgaves løs- 
ning? .. . Hav vilje og du har alt.« Denne Kantiske 
trumf kunde jo være meget god, når blot forf. havde 
meddelt, hvorledes man skulde få den kraftige vilje. 

Tonen i 2. og 3. hæfte er lidt mere dæmpet end 
i 1. hæfte; men for øvrigt er fortsættelsen en skuffelse. 
Der havde over forste hæfte været noget ungdomme- 
ligt, både i god og ond betydning: en hojtstemt, noget 
hultklingende patos, men også noget vist ubestemme- 
ligt, noget af ungdommens lovende muligheder. Løfterne 

F. Sonning: BationalismenB Tidsalder. UI, 2. 14 

blev imidlertid kun løfter. — I en lille bemærkning klager ; 
udgiveren over, at der på »Repertoriets« subskribenl- 
lisle kun findes »7 provster og 22 præster!! Resten er 
studenter og verdslige videnskabsmænd« — og bladel 
er for »religionslærere!« Og hvad vilde han have sagt, 
hvis han kunde have hørt, hvad mange af disse »reli- 
gionslærere« sagde om ham. Til det kgl. biblioteks 
eksemplar af »Repertoriet« er der hæftet nogle breve; 
i et af dem takker brevskriveren, pastor Åboe, en em- 
bedsbroder (Borch) i Gødvad for lånet af tidsskriftet, 
over hvilket han er meget forarget; han beder om, at 
hans brev må blive hæftet til tidsskriftet, som var et 
eksemplar, der cirkulerede blandt præster der på 
egnen. En tredje pra&st, Thurah, skriver videre på 
det samme papir; han mener, at »merkantile hensigter 
mest og alene [!] har virket til dette medusahoveds 
tilværelse.« Til slutning kommer såmænd endog den 
Gødvad degn med en underdanig bemærkning, i ægte 
degnetone, om at han tager sig den dristighed osv. 
Efter hans uforgribelige mening er dette »Belials barn« 
vred over, at hans fortjænester ikke er bleven på- 
skonnede, da man hverken har gjort ham til biskop 
eller professor. 

I »Kritik og antikritik« blev det igen B. Fleischer, 
som modtog »Repertoriet«, da endelig 2. og 3. hæfte 
kom til verden. Tonen er omtrent lige så hastemt og 
voldsom som forste gang, forbitrelsen er i alt fald lige 
ægte og inderlig. I anmældelsen af 1. hæfte havde 
Fleischer gjort, hvad han kunde, for at hidse Balle på 
»Repertoriet«; det var ikke lykkedes. Nu vender han 
sig til en anden side; han udbryder med patos: det 
danske kancellie og regeringen må for sin egen æres 
skyld give generalfiskalen ordre til at anlægge sag mod 
Schubothe, som »Repertoriets« forlægger; ti Fleischer 
har i sin kritik af 1. hæfte godtgjort, »at »Repertoriet« 
strider mod Danmarks riges grundlov.« 

Ja, men de i de senere år udkomne trykkefriheds- 

reskripter, havde de ikke ændret > grundloven?« Dette 
erklærer Fleischer for en umulighed, og han kommer 
her ind på nogle politiske betragtninger, som er hojst 
betegnende for én retning her hjæmme, den ultra- 
konservative. 

»Den lov, i kraft af hvilken kongerne i Danmark 
besidde en uindskrænket magt, og som er en kontrakt 
imellem folket og kongehuset, vogte nok de danske 
konger sig fra at sætte ud af kraft.« Den minister 
eller embedsmand, der vilde råde kongen til et sådant 
skridt, vilde være en majestætsforbryder. Og hvorledes 
skulde rigets grundlov kunne ændres af en enkdt 
konge, og uden at folket er rådspurgt? — Ville efter- 
kommerne arve prærogativerne fra grundlovens giver, 
må de vel også arve de forpligtelser den pålægger dem. 
»Såre meget vilde den regent vove, som vilde følge 
andre grundsætninger; ti hvor kunde han vænte, at 
rigsloven skulde være hellig i folkets ojne, når han 
viste, at den ikke var det i hans egne? c 

Dette er stærke, næsten truende ord; og det er et 
i øvrigt ultra - konservativt blad, der siger dette til 
kongemagten. Der må bag disse stærke ord have lig- 
get en alvorlig frygt for, at regeringen vilde tage parti 
for den moderate rationalisme. Og var den frygt så 
unaturlig, når den kgl. confessionarius stod på det 
standpunkt? 

I Januar 1796 kom 4. hæfte af »Repertoriet«; der 
var ikke noget af betydning i det. Den vigtigste artikel 
er en oversættelse af en tysk kritik over Bastholms 
»Korte tanker til nærmere eftertanke osv.«, med en 
efterskrift af Malthe Møller: Jeg har agtelse for Bast- 
holm, men skulde hans reformforslag blive gennem- 
førte, »så vil jeg i samme ojeblik lade mig erklære for 
emeritus. <^ Måske er hans bog blot »en ironi over 
vore dages hyperpolitisk - økonomiske projektmageri ; 
kun den der gor vellevnet til det fornuftige væsens 
sidste hensigt, kan i alvor foreslå sligt.« 

14* 

»Kritisk og antikritisk journal« siger i sin an- 
mældelse af dette hæfte, at det kølleslag, som tids- 
skriftet havde rettet mod »Repertørens« hoved, havde 
gjort ham meget spagere, end han for havde været. 
»Imidlertid skal kølleføreren [R. Fleischer] ikke rose 
sig af profiten; ti han gik glip af domprovstiet i Ros- 
kilde, som var lovet ham i året 1790 af alle dem, som 
kunde give løfter derom. Og hvorfor gik han glip 
deraf? Fordi han havde skrevet imod »Repertøren<, 
og søgt at sætte lovene i virksomhed imod ham.« 
Dette har naturligvis adresse til Balle. — Universitets- 
journalen bemærker om 4. hæfte, at dets »magerhed 
synes at bebude »Repertoriets« endeligt.«* 

I løbet af 1796 så man ikke noget til »Repertoriet«. 
De 5 forste ark af 5. hæfte var ganske vist allerede 
trykte i dette års sommer, og det øvrige var færdigt 
til pressen. Det samlede hæfte udkom dog forst i be- 
gyndelsen af 1797. Udgiveren omtaler Balle på to 
steder. Den forste udtalelse må vist være skreven, for 
han læste Balles Svar i »Pligtankeret«. Han omtaler 
ham endnu her som »en talentfuld, lærd og ædel mand.« 
»Ubegribeligt, at han kan formå det over sit hjærte at 
forfølge — hemmeligen at forfølge — mig og de øvrige 
anderledes tænkende, hvis overbevisning dog i hoved- 
sagen, i det der er religionens ånd og væsen, ingen- 
lunde afviger fra hans.« 

Men det sidste stykke i hæftet, dat. 28. Jan. 1797, 
er et svar på Balles manende ord i »Pliglankeret*. 
M. Møller har overvejet hans formaninger og er bleven 
befæstet i sine meninger. »Turen til at tale kommer uu 
til mig«, skriver han, og tonen er betydelig skarpere end 
tidligere. Når 6. hæfte af »Repertoriet« kommer, kan 
han ikke sige; sygdom og andre arbejder er i vejen; 



* Samtidig med 4. hæfte udkom en lille piece »Tanker om re- 
pertorium og repertøren af tvende venner«, og et svar derpå; 
bægge piecer er uden betydning. 

>men det fortscettes.*^ »I næste hæfte nævner jeg mig, 
og den tid koramer, da jeg ikke længer skal tale i 
lignelser.« Han slutter hæftet med følgende salve: 
»Imidlertid hvæse Københavns »Universitets-journal« 
omkap med justitsråd Pontoppidan, professor Bang og 
hele det øvrige slæng imod »Repertoriet«, så meget 
dem lyster. Om hvert enkelt denne literariske gåse- 
stis lem tænter repertøren og hans publikum: 

Lasst sodann ruhig die gans in Kopenhagen gagagen, 
die beisst keinen, es qwålt nur ihr geschnatter das ohr.« 

Den pompøse forkyndelse om kommende stordåd 
blev imidlertid hans — sortie. Der kom aldrig noget 
6. hft. Kort for 6. hft. forlod pressen, stod der imid- 
lertid i »Politisk -fysisk magasin« (Marts-hft. 1797) en 
artikel, hvori »Repertøren« navngav sig.* Han under- 
streger, at han gor dette skridt frivilligt, Hans bevæg- 
grund er denne: I en artikel i »Repertoriet« (3. hft.) 
havde han beskyldt boghandler Gyldendahl for efter- 
tryk og en ikke helt nobel forretningsførelse. Gylden- 
dahl anlagde sag mod tidsskriftets forlægger, Schubothe, 
der erklærede, at han ikke kændte udgiverens navn. 
Så fandt M. Møller, at han måtte træde frem under 
navn og tage ansvaret på sig. Det gjorde han i et 
brev til hojesteretsadvokat RottbøU (af 14. Juli 1796), 
hvori han for resten samtidig erklærer, at han ikke er 
dansk undersåt, ikke kan dommes af noget tribunal i 
Danmark, men at hans nærmeste øvrighed er det 
akademiske senat i Jena. Her må Gyldendahl sagsøge 
ham, hvis han vil. Meddelelsen kom for resten for 
sent; sagen var allerede optaget til doms. 

På dette tidspunkt var imidlertid de forvæntninger, 
hvormed tidsskriftet modtoges, bleven betydelig ned- 



* Nyerup navngiver ham rigtignok allerede i registret til »Mi- 
nerva« for 1796. M. Møller havde nemlig navngivet sig i et 
brev til ham af 12. Febr. 1796 1. 

stemte. M. Møller manglede grundighed, og den ly- 
riske patos, som skulde bære ham og tidsskriftet oppe, 
mistede hurtig sin bærekraft. Og dermed forlader han 
scenen. Ganske vist bliver han ved med at skrive, 
endogså ret flittigt, men hans arbejder er væsentlig 
oversættelser af historiske, mytologiske o. Ign. værker.* 
Den teologiske samfundsomvælter bliver i 1829 redaktør 
af »Berlingske Tidende«. 



VI. 

Angreb på præstestanden, — Basthdm: *Den gejstlige 
stand*, — Kirkerne^ liturgien m. m. 

Malthe Møller havde i sit tidsskrift forkyndt det 
som sin opgave at reformere Danmarks »religions- 
lærere«. Og der var mange som mente, at de trængte 
hårdt til at reformeres. Ved siden af de alvorlige 
reformbestræbelser gik spotterierne. Angrebene på 
»Sortkjolerne« er allerede på dette tidspunkt af gam- 
mel dato ; men de når deres hojdepunkt i 90'erne. Man 
fandt for det forste, at de var lonnede alt for rigeligt, 
særlig når man tog hensyn til den ringe nytte, mange 
af dem gjorde. Således møder ^Samieren^ (Marts 1797) 
med (et anonymt) ^Forslag til biskopperne i Danmark 
og Norge«: De årlige indtægter af samtlige danske (og 
norske) bispeembeder er mindst 46,000 rdl. »Skulde 
eders hojærværdigheder ikke føle, at det var lidt for 
stor en summa for den nytte I stifte? Og da Riegels 
har været så patriotisk at ville regere over hestene i 
Lolland imod at få 1 p pr. styk i ekstraskat af disse 



* I 1802 kom »Nathanael. Anhang til Repertoriet«. 

sine kære og tro undersåttere, * skulde da ikke eders 
hojærværdigheder , for eders regering over sjælene, 
kunne nojes med 1 p pr. sjæl i Danmark og Norge.« 
Det vilde give 24,960 rdl. , og skulde den sum ikke 
være nok til 12 bispefamiliers underhold. Mon vel »de 
tolv apostler have haft endog kun halvparten deraf i 
årlige indtægter? Og jeg vilde så gærne, at vore bi- 
skopper skulde ligne apostlerne i indkomster, ligesom 
de ligne dem i dyder!« De derved indvundne penge 
kunde bruges til forskeUige nyttige formål: til biskop- 
pernes filosofiske uddannelse, et nyt skolelærersemi- 
narium m. m. — Åt man ønskede at komme af med 
præstetienden er forståeligt nok; den lonningsmåde 
gjorde jo ligesom præsterne til noget andet end alle 
andre embedsmænd.^ 

Men der var jo langt mere end lonningsmåden, 
man var utilfreds med. Angrebene rettedes mod præ- 
sternes karakter, deres uddannelse, deres hele virksom- 
hed. Som en indledning til en skildring af denne be- 
vægelse kan følgende portrætgalleri tjæne. I Wachsels 
studereværelse, i Horrebovs »Harlekin præst« (jfr. s. 
179), findes der på væggene en hel række præste- 
billeder. >Skal man tro deres ansigter,« siger Ædel- 
mann, »hvor udartede have de da ikke været fra deres 
hoje bestemmelse. Hvor står ikke sjæletyranniets for- 
hadte ånd præget i dem! Hist flammer hævngerrig- 
hedens lynildsblik i det vrede oje, og her hviler dum- 
hed på de laskede kinder. Hist troner hovmod på de 
optrukne ojenbryne,** og her kranser snedighed læberne 



* Riegels havde søgt om kgl. bestalling til at syne alle heste 

i Lolland-Falsters stift for den ovennævnte betaling. 
** Den præstelige selvfølelse og opblæsthed var jævnlig gen- 
stand for angreb. I »Samleren« (Marts 1797) fortælles der 
således: En biskop, der var gæst hos en ædel greve, næg- 
tede at sidde til bords med nogle skoleholdere , som greven 
havde indbudt. En anden biskop sagde en gang til en præst: 
2 Jeg spiser ikke med en degn.« 

med et fælt smil. Hist forkynder det grinende åsyn en 
vellystig Epikuræer, og her røber de grådige blikke, 
de udstående kindbakker og den spidse hage en ud- 
hungret gnier . . . Men du ædle mand, som står her 
midt imellem dem med din sjælsadel i ojet ... hil 
dig, ihvo du er! hil dig! om du alt er bortvandret til 
hine lysere egne . . . ! « 

En indsender i »Politisk-fysisk magasin« (Avg. 1796) 
tog sig for at undersøge præsternes uddannelse.* Hans 
bemærkninger skal ikke så meget gælde »veteranerne, 
disse ærværdige Guds mænd«, men dem, »der i det 
sidste decennium ere ved skolen og akademiet dannede 
til gejstlige og slupne i embede.« 

Forf. gennemgår en præsts udvikling lige fra skole- 
tiden. De lærebøger i religionen, som man benytter 
der, er yderst uheldige. >Rå og tykke begreber, stiv 
vedhængighed ved de for længst siden nedrevne for- 
domme, intet filosofisk, intet frit blik, kort intet spor 
af den tænkende, sig selv overladte fornuft findes i 
disse bøger. « Han fortæller et træk fra sin egen skole- 
tid: »Jeg fik et dygtigt ørefigen af min rektor, omtrent 
7 måneder tor jeg skulde være student, fordi jeg ej 
kunde opregne alle de grunde, Guldberg i sin åben- 
barede teologi fremsætter for den store domsdags nød- 
vendighed. Man tænke sig i selve visdommens værk- 
steder, i slutningen af det attende århundrede, som 
man kalder det filosofiske, at slå en dreng, fordi han 
ej kan fremsige beviserne for dommedags nødvendig- 
hed!!!« 

Fra skolen slipper nu den med fordomme og 
vrange begreber fuldproppede kandidat til akademiet. 
Men her går alt på den samme ynkelige melodi som i 
skolen. Eksaminationen er i hojeste grad åndløs, en 



* Om det teologiske studium se, foruden det følgende, >Iris og 
Hebe«, Septbr. 1798 (af P. H. Mønster), Febr., Juni og Decbr. 
1799: »Pallas« Jan. 1796. 

ren opramsning fra kandidatens side af udenad lærte 
brokker. Er der nogen som betvivler dette, kan han 
blot , siger forf. , gå op og høre en af Moldenhawers 
eksaminationer, »med hans ofte gentagne porro [videre], 
når kandidatens ramsning går i stå.« Kandidaten går 
bort fra universitetet med en hjærne, der er som et 
pulterkammer for alle dogmatiske brokker, men uden 
kændskab til det menneskelige hjærte; og hvorledes 
skulde han så som religionslærer kunne gore nogen 
gavn? Forf. spurgte en gang en kandidat, der havde 
fået laiui til attestats og straks efter et godt kald i 
Fyn, om han nu troede, han havde den menneske- 
kundskab, der kræves for at kunne virke som lærer. 
Han svarede: »Når man har læst dr. Moldenhawers 
moral behøver man aldeles ingen menneskekundskab 
til at være præst; der findes nok i den.« >Det kalder 
jeg en candidatits laudabilis IW^^ 

Men kan vi vænte andet resultat, når vi se på 
vore professorer. Dr. Hornemann har vist nok lyst og 
hjærte til at nedrive fordomme og overtro. Men han 
erindrer sig sin affære med Micha*, og hvo kan for- 
tænke ham i, at han holder sig tilbage. Men så er 
der Moldenhawer, der på sine forelæsninger tordner 
mod Barth og råder de studerende fra at læse Riems: 
»Kristus und die vernunft«, »om den så kun var den 
eneste bog i verden.« Ja han har endogså i forelæs- 
ningerne så fint givet spidser fra sig, fordi der af teo- 
logerne så hyppig på det kgl. bibliotek søgtes kætterske 
bøger. ** 

Efter således at have reduceret flertallet af præ- 
sterne, i alt fald af de yngre, til »teologiske pulter- 
kamre«, går »Magasinet« — hvis specialitet var angreb 



* Hornemann havde 1777 udgivet en fordanskning af profeten 
Micha; i en tilfojet fortolkning frakændte han den messiansk 
karakter. Men han tog sine udtalelser tilbage, og man mente 
Guldberg stod bag ved. 
** M. var bibliotekar ved det kgl. bibliotek. 

på præstestanden — over til hojtstemte deklamationer 
mod præsternes karakter. I Decbr. 1796 leverer det 
en oversættelse af nogle udtalelser i Paynes* »For- 
nuftens myndige alder«: »Og nu, I præster! af hvil- 
ken sekt I endog ere, I som have skrevet imod den 
forste del af »Fornuftens myndige alder«, hvad kunne 
I sige? Ville I, uagtet den hele vægt af klarhed, der 
lyser eder ind i ansigtet, endnu stedse tillidsfulde be- 
stige eders prækestole, og vedblive at udgive disse 
bøger for eders forsamlinger som ord af guddomme- 
ligen indblæste skribenter og for Guds ord? . . . Hvad 
for en skygge af forevending have I endnu at frem- 
bringe, for at skjule beskæmmelsen over eders guds- 
bespottende bedrageri? Hvad kunne I endnu indvende 
imod den rene og sædelige Deisme, for at understøtte 
systemet af eders falskhed, afguderi og foregivne reli- 
gion?« 

Det er med citatet af denne salve, at Balle be- 
gynder »Biblen forsvarer sig selv«, og han knytter føl- 
gende bemærkning dertil: »Det skulde ikke være mig 
ukært, om præsterne, eller i det mindste biskoppen, på. 
grund heraf måtte kræves til regnskab. Åt et land 
skal underholde gudsbespottende bedragere^ som udbrede 
afguderi, er dog alt for utilborligt.« »Magasinet« op- 
lyser i den anledning, at vedkommende krasse ord er 
Payne's, ikke oversætterens, at de er rettede mod 
Payne's angribere blandt præsterne, ikke mod den 
danske gejstlighed.** — Hertil må dog bemærkes, at 
Payne's ord rækker videre end til hans angribere. En- 
hver præst, der, efter at have læst hans angreb på 



* Thomas Payne (1737—1809) engelsk politisk og religiøs for- 
fatter. 
** Han slutter med følgende bemærkning: »Bepertoriets udgiver 
anmærkede en gang, at Sjællands bisp ene vågede, mens 
alle de øvrige sov. — Våger!!! O, gid han sov med de øv- 
rige! ti salige ere de som sove, de synde ikke.« 

kristendommen, ikke indrømmer deres berettigelse og 
bliver deist, han bliver en »gudsbespottende bedrager.« 

Et halvt år efter, i Juni 1797, leverede »Magasinet« 
efter et tysk fritænkersk tidsskrift, »Das neue graue 
ungeheuer«, følgende artikel: »Hvorledes vil det se ud 
med den protestantiske gejstlighed om 20 år.« Den 
forandring, der må komme, kan enten blive en lang- 
som og gradvis reformation eller en pludselig revolu- 
tion. I sidste tilfælde kunde resultatet blive således: 
Alle de spanske narrestreger (præstekjole m. m.) er 
forsvundne; religionslærerne vil ikke alene være prædi- 
kanter, men også opdragere; sognene vælger selv deres 
religionslærere, der uddannes, ikke ved teologiske fa- 
kulteter, men ved seminarier osv. 

Forf. slutter med følgende salve: »O, hvor frygte- 
lig vil ikke den sidste dag bryde frem for eder, I mør- 
kets og lastefuldhedens uværdige tjænere, som udsuge 
landets marv, og ville tiltvinge eder af eders brødre 
højagtelse, fordi I bære en spansk klædning . . . Vel 
eder, om I inden 20 år have romt jorden!« 

Disse angreb på præstestanden i almindelighed 
blev så krydrede med anekdoter om navngivne præ- 
ster. En spasmager havde sendt »Adresseavisen« føl- 
gende inserat: »En god kristen fremsætter det ønske, 
der tillige er mange sjæles, at hr. cand. theol. Måløe 
måtte ville ved trykken skænke os en årgang ... af 
sine ypperlige taler. De ville sikkert fremskynde det 
ønskelige udfald af den kamp mod det naturlige men- 
neskes fornuft, som føres i vore dage.« »Adresseavisen« 
var lige ved at gå i fælden og tage det alvorligt, men 
fik dog ojnene op, inden det var for sent. Så blev 
opfordringen trykt i magasinet (Maj 1797). 

Den stakkels Måløe måtte holde for en gang endnu. 
I »Vink til adskillige københavnske præster« (Septbr. 
1798) hedder det: Når man går til skrifte, vænter man 
i alt fald en ordentlig udarbejdet tale; »men hvor under- 
lig vorder ej sindet stemt, når man i steden herfor 

pines ved at høre herrnhutiske afhandlinger af hr. kan- 
didat Måløe^ eller når degnen i »Bornehuset«, hr. Tude- 
rup, i en dragt og med en anstand, der må opvække 
den alvorligste til latter, træder op og frempjapper 
det mest mystiske og usammenhængende nonsens af 
verden.« En anden gang^ fremstiller »Magasinet« en 
pastor Horskær i Strø som en værdig genstand for 
oplyste menneskers spot, fordi han på sine rejser i 
sognet uddeler bøger mod * oplysningen«. Riegels, der 
jo særlig havde anlæg for det grovkornede, brugte også 
sit talent over for præsterne. I et brev til Suhm* 
skriver han: »Jyden kalder ikke uretteligen fladlus 
præstekrebs; det værste er, at deres liv, ros, bagtalelse 
er lige så ubehagelig, lige så vedhængende.« — Man 
vil ikke undres over, at Riegels lærer sin ældste son 
»at fly præster som bussemænd.« 



Præsterne var naturligvis ikke uden forsvarere. 
At de selv søgte at værge sig, er naturligt, men det 
havde i reglen ikke videre virkning. De var jo deres 
egne advokater, indvendte modstanderne. Derfor har 
de artikler, som stammer fra lægfolk, storre interesse. 
Og sådanne kom der også, f. eks. i de mere moderate 
tidsskrifter. En anonym forfatter skrev i »Minerva« 
(Oktbr. 1793) ^ Et par ord om landsbypræsterne^ : »Brodne 
kar i alle lande, siger Wessel, og usselrygge i alle 
stænder, siger jeg, lige så vel som i præstestanden. 
Men hvem vilde derfor kalde dem alle så?« Og dog 
synes der at være en voksende tilbojelighed til at 
gore det. 

Er det alene blandt præsterne, man finder intole- 
rante mennesker, som Hamborgs pave (Goeze)? På 
ingen måde! »Tolerancens og frihedens og den nye 
så kaldte oplysnings apostle fordomme ret kristelig 
alle anderledes tænkende; og nojes deres modstan- 



221 

dere med at fradommes menneskeforstand og dyd, så 
slippe de endda tåleligen.« 

Ganske sandt: der er uvidende, bornerte præster. 
Indsenderen har selv i 1793 hørt en prædikant snakke 
om »et ulykkeligt komma«, som i den danske bibel- 
oversættelse var sat på urette sted; paa Nytårsdag har 
han hørt en præst sige: Kristi blod i omskærelsen var 
det forste han udgød for vore synder; han kænder 
flere præster, som anser Boyes fortræffelige bog for 
en kættersk ting, fordi der i den står: ingen arvesynd ; 
ja en vis gejstlig, der hverken er ubegavet eller uden 
dannelse har kaldt den »Satans ven« i stedet for 
»Statens ven-^. Men har man derfor ret til at tro, at 
alle eller de fleste præster er af den art? *Den som 
af privat had, spottelyst eller anden lav hensigt vi! 
prostituere nogen mand eller nogen stand, finde hos 
enhver retskaff*en det hån han fortjæner!« 

Man vil imidlertid allerede af disse bemærkninger 
se, at det kun er de »oplyste« præster, der forsvares. 
Det er også dem, der tales om i en artikel i »Sam- 
leren«, medens dette blad endnu hørte tU den mode- 
rate retning ^ : Det er i de nyere tider blevet modesprog 
at tale hånt om gejstligheden. Begår en eller anden 
af denne stand kuns nogle moralske fejl, så optegnes 
de omhyggeligt og tillægges hele standen. — Og som 
et eksempel på de gode, oplyste præster nævnes så 
en Peter Lakjer, der har indrettet spindeskoler og to 
militære skoler, i hvilke den mandlige ungdom bliver 
uddannet »i duelighed til statens forsvar og indpræges 
kærlighed til fædrenelandet« — altså en begyndelse til 
vore tiders skytteforeninger. 

Det betydeligste indlæg i striden om præsterne, 
deres uddannelse, virksomhed og betydning kom fra 
den moderate oplyste retning og fra selve dens fører. 
I Januar 1796 udkom ^Korte tanker til nærmere efter- 
tanker over den gejstlige stand. Af dr. G, Bastholm, 
Hs. kgl. majestæts confessionarius<^. I et forord udtaler 

forf. sig således : Vi mennesker bevæge os fra den ene 
yderlighed til den anden. Tidligere overdrev man gejst- 
lighedens værd og betydning: de var mæglere mellem 
Gud og mennesker, Guddommens fortolkere; nu er- 
klærer man, at denne stand er byrdefuld, unyttig, skade- 
lig. Bastholm vil forsøge at finde middelvejen mellem 
bægge yderligheder: han mener, at den gejstlige stand 
både er agtværdig og nyttig, men at den ganske vist 
trænger til at reformeres. Det er derom han vil frem- 
sætte nogle korte tanker til nærmere eftertanke. 

Han vil i det følgende ikke bruge ordet præst, ti 
det brugtes oprindelig kun om mæglere mellem Gud 
og menneskene. Kristus f. eks. blev kaldt præst. Bast- 
holm vil derfor hellere bruge udtrykket ^Folkelærere^, 
»En folkelærer er en mand, hvis bestemmelse er at 
udbrede både religiøse og i det menneskelige liv almen- 
nyttige kundskaber.« Han håber, at ordet »præst« vil 
blive udslettet af alle kaldsbreve. 

I det forste afsnit undersøger han det sporgsmål: 
^Hvad kundskaber udfordres hos en folkelærer?^ Bast- 
holm gor forskel på folkelærere i købstæderne og folke- 
lærere på landet. »Deres stilling i staten er forskellig, 
deres virkekreds er forskellig, deres kundskaber bor 
følgelig og være forskellige.« De forst nævnte bor 
være teologisk uddannede; den nuværende attestats 
kan i det hele være ret passende for dem. De bor 
have noget mere end »en vis indskrænket kundskab i 
religionens grundsandheder og dydsregler«; ellers vil 
de ikke kunne skaffe sig den fornødne agtelse hos 
deres menighed. De bor derfor have en videnskabelig 
teologisk dannelse. Ganske sandt, mange glemmer 
meget af den i årenes løb; men folk i almindelighed 
kan ikke kontrollere det; de » tiltror » deres folkelærer 
lærdom, og det gor jo så samme virkning, som om 
han havde den. 

Anderledes med folkelæreren på landet. Han an- 
viser sine menighedsmedlemmer vejen til deres evige 

kald. Meget godt! Men, om han tillige kunde give 
dem anvisning i deres Umdige kald! I så tilfælde 
vilde der jo rigtignok kræves en ganske anden ud- 
dannelse af dem end den nuværende. 

Hvilke kundskaber bor da folkelæreren på landet 
være i besiddelse af? Hans menighed består af land- 
mænd. »De trænge til en fornuftig, oplyst mand, der 
kan arbejde med dem for at gore dem dydige og 
lykkelige, lykkelige ikke alene i den tilkommende, men 
og i den nærværende verden: en mand, der kan for- 
drive deres overtro og deres fordomme. Men han skal 
kunne mere end det. Almuen på landet har fået fri- 
hed, men den forstår ikke tilfulde at udnytte den. 
Bøger lyælpe ikke stort. »De forstås ikke rigtig af 
alle, og, urigtig forståede, gore de skade.« Folkelæreren 
er almuens naturlige vejviser til oplysning og lyksalig- 
hed. Og han har gode betingelser i den retning, i det 
han selv er agerdyrker. Hos den enfoldige virker 
eksempler stærkere end mange ord. Men folkelæreren 
må have en anden uddannelse end den nuværende, 
for at kunne udnytte disse gode betingelser. Han må 
have nogen indsigt i fysiken, bl. a. for at kunne kæmpe 
mod overtroen; »i kemien, hvis kundskab haver så 
stor en indflydelse i jordarternes rette behandling, i 
farveriet, brygning, bagning, kærning og den hele land- 
husholdning; i naturhistorien, for så vidt den haver 
sin indflydelse på ager-, skove- og have-dyrkning, giver 
kundskab om nyttige insekter og deres anvendelse 
og skadelige insekters udryddelse osv.; i veterinær- 
videnskaben, for at vide at behandle husdyrene i deres 
sunde og syge dage; i matemaliken, for så vidt den 
er nødvendig for opmålinger, vandafledninger, nyttige 
redskabers fordelagtigste indretning i deres hånd- 
teringer osv.« 

Hvilken virksomhed vilde der ikke ligge for den 
således uddannede folkelærer! Han vilde blive en vej- 
leder for sine bønder, i stedet for at lade sig vejlede 

af dem. Han kunde selv danne sine skolelærere, og 
seminarier blev så mindre nødvendige. Han kunde 
endelig katekisere med ungdommen, ikke alene i reli- 
gionens, men og i landvæsenets katekismus. Bastholm 
tror ikke, at Herrens hus vilde blive vanhelliget ved 
disse øvelser. »Frydelig er den udsigt for mig,« ud- 
bryder han, »at landet en gang skal få sådanne 
lærere.« 

Vi står nu over for det sporgsmål: »Er den gejst- 
lige stand nyttig og nødvendig, eller var det nyttigere, 
om den blev afskaffet?« Alle kultiverede folk har an- 
set en gejstlig stand for nødvendig. Det taler jo dog for 
dens bevarelse. Ganske vist, den har i historiens løb 
tit optrådt som Qende af oplysning, frihed og frem- 
skridt. Men alt kan misbruges; det beviser intet. Man 
prøve på at afskaflfe den gejstlige stand, og man skulde 
snart se en stærk tilbagegang i folkets moral. Det er 
en sund, praktisk religion, der ene i længden kan holde 
moralen oppe, og det er folkelærerne, som er denne 
religions forkyndere. Lærerstanden er lige så vigtig 
og nødvendig som øvrighedsstanden. * 

I de følgende afsnit undersøger forf. lonningsfor- 
holdene — lonningerne er ikke for hoje — , om folke- 
lærerne skal have rang^ titler osv. — hvorfor ikke lige 
godt som andre embedsmænd? — og endelig klæde- 
dragten. »Skal folkelærerne beholde deres nuværende 
klædedragt? Der er dem som tror, at denne dragt 
indgyder almuen en slags ærefrygt. Men den tid er 
forbi. Man ser nu på manden og ikke på kjolen. 
Men lægger den ikke et vist bånd på visse folkelærere 
og afholder dem fra udsvævelser. Bastholm tror ikke, 



* Bastholm indrommer, at der er mange folkelærere, som 
mangler »opdragelse og levemåde*. En hovedårsag hertil 
finder han i skolernes stipendier, som lokker en del af den 
ringeste almue ind i skolerne. De bom kommer fra hjæm, 
hvor forældrene selv ingen opdragelse og levemåde har. 

at denne indvending har meget på sig. Desuden 
har dragten forskellige mangler. Den er ubekvæm, 
den er kostbar, den er sær og smagløs og ikke heldig 
for sundheden. Derfor håber han, det kgl. kancelli vil 
sorge for, »at denne dragt dog ikke skulde endnu blive 
bragt ind i det 19. årh.« »Jeg er næsten vis på,« ud- 
bryder han, »at dette ønske skal blive opfyldt. Af 
vore oplyste og smagfuldere tider kan man vist vænte, 
at se disse gotiske sirater afskaffede.« 

Det her sagte gælder imidlertid nærmest om folke- 
læreren, når han færdes i det daglige liv. Men skal 
han heller ikke have en særlig dragt, når han er i 
embedsforretninger? Jo, svarer Bastholm, ti det giver 
forretningen noget hojtideligt. Men ingen vingekjole, 
ingen pibekrave; enten den nu brugelige samarie eller 
en sort kappe med vide ærmer, en sådan som f. eks. 
bæres af advokaterne i Hojesteret. B. foretrækker 
denne sidste. Den er smuk, bekvæm, sund og ikke 
dyr. Samarien minder om en slojkjole; men nu da 
man har afskaffet den for hornene, er der da ingen 
grund til at beholde den for de voksne. 

Forfatteren slutter så med nogle bemærkninger om 
ordinationen^ som han ikke finder nødvendig, men dog 
ganske nyttig — for almuens skyld. Ordinationen giver 
lærerembedet i dennes ojne en vigtighed, en hellighed, 
som vi endnu ikke kan undvære. Men ritualet ved 
den trænger til en reform. — 

For anden gang havde nu Bastholm vovet sig ud 
på reformbanen. Hans liturgiske forslag havde rejst 
en storm, dette reformforslag gled stille ud på litera- 
turens hav ; de luftninger, der rejste sig, var mest med- 
bør. Recensenten i »Lærde efterr.«i har, siger han, 
»ikke anmældt mange bøger, som i alle henseender 
har været ham så kærkommen som denne,« og i 
samme tone er en recension i »Iris«. Anmældelserne 
fra den konservative side er ganske vist noget mere 
forbeholdne i deres udtalelser. Baden mener, i »Uni- 

F. Honning: Bationalismens Tidsalder. III, 2. 15 

versitets-journalen« , at man ikke bor kunne forlange 
kundskab i kemi, fysik ost. af præsterne, og R. Fleischer 
siger i > Kritik og antikritik« ^: man mærker af flere af 
Bastholms udtalelser, at han ikke selv har været landsby- 
præst; derfor dommer han så skævt om deres stilling. 
Men også disse anmældelser er dog i det hele aner- 
kændende. 

Der var imidlertid dem, som ikke var tilfredse med 
bogen, f. eks. Malthe-Møller (jfr. s. 196). Og til dem 
hørte endvidere hele den radikale fremskridtsfloj. På 
denne floj træffer vi en ret ejendommelig skikkelse, 
grev F. C. Wedd-Jarlsberg til Raunstrup. 26 år gam- 
mel debuterede han med et lystspil »Bondedyd« (1782). 
Senere skrev han »Den sjældne unge herremand« (jfr. s. 82 
anm. 2), som han sendte Suhm til gennemsyn. Dermed 
havde han indrulleret sig blandt fremskridtets mænd. 

Wedel- Jarlsberg var ikke tilfreds med Bastholms 
skrift ; det var ham alt for moderat. Så udgav han, ano- 
nymt, »Dew gejstlige stand bor afskaffes. Frimodigt svar 
på dr. Bastholms offentlig fremsatte sporgsmåle«. 1. 
hæfte (1795). Over for Bastholm personlig, hvem han 
tilegner det 1. hft., er tonen meget hensynsfuld: »Ædle 
Bastholm! ved frimodigen at fremsætte mine tanker, 
frygter jeg ikke, at du skal hade mig: din attraa at 
ville virke til det gode for menneskeheden, så vel 
fysisk som moralsk, er for indlysende . . . men efter 
min overbevisning fejler du i at vælge midlerne.« Og 
i kritiken af dem åbenbarer forf. en grundig radikal- 
isme. »Ingen borger i staten kan være retskaffen, 
tænkende, uden at være gejstlig lige så vel som verds- 
lig; hver borger bor ydermere være teolog, det er: 
han bor lægge sig efter kundskab om Guds fornuft — 
Guds vilje ; og dertil, siger Paulus selv, behøves ikkuns 
ojne for at se og hjærte for at føle med.« Den gejst- 
lige stands historie er en historie om herskesyge og 
egennytte. Det hjælper ikke, at man forandrer navnet 
på dens medlemmer; den må afskaffes^ der er intet 

andet middel. Og . den kan udmærket godt undværes, 
ti den er jo aldeles ikke grundet i naturen. Den er 
et produkt af forklædt snedighed på den ene side og 
troskyldighed på den anden. Den er aldeles ikke nød- 
vendig for en sund praktisk religion. Udrens alle disse 
uforståelige mysterier af religionen, som den har listet 
ind, for, i egenskab af deres fortolkere, at kunne her- 
ske over samvittighederne — og gejstlighedens over- 
flødighed vil med det samme være indlysende. 

I 2. hft., der udkom Febr. 1796, fortsætter forf. 
gennemgangen af Bastholms skrift, og endelig kom i 
1797 3. hft. Det var ikke tilegnet Bastholm men Balle. 
Da den kgl. confessionarius, sit forsæt tro, ikke har 
villet svare ham, henvender han sig nu til Sjællands 
biskop. Han vil forhåbentlig ikke tie stille. — 13. 
hft. kommer forf. for resten hyppig langt bort fra 
gejstligheden og ind i politiken, og da han ingen for- 
handling kunde få i gang om den gejstlige stand, hørte 
hæfteskriftet op. — 

Når præsterne skulde reformeres, var det da rime- 
ligt, at også kirkerne blev det. »Magasinet« stillede 
(Oktbr. 1797) forslag i den retning i en artikel »Kunde 
og burde Jesu religion have været en statsreligion '^ ^ 
Der svares nej; sammenblandingen af stat og kirke 
har haft adskillige meget skadelige følger: kirker har 
vi for mange af; de mange kirker kunde måske være 
på deres plads i tidligere tider, da folk af frygt for 
bandsættelse eller angst for helvedes pøl ilede til kir- 
kerne, selv med tilsidesættelse af vigtigere pligter. Nu 
er forholdet anderledes : man ser ikke sjælden tomme 
kirker, og hvorfor det? Skulde folk være blevne min- 
dre moralske eller religiøse. »Sandelig nej! Årsagen 
ligger snarere deri, at vi få så mange herlige oplys- 
ningsskrifter, læselysten endog hos middelstanden tager 
til, mængden begynder at tænke selv.« — »Vil tilløbet 
til kirkerne, disse ofte skumle, kolde, pestagtige byg- 
ninger nogen tid igen ligne forrige tiders ? Aldrig, und- 

15* 



228 

tagen i enkelte tilfælde og der, hvoy skolelærerne vise- 
lig retter sig efter tidens smag og kultur.« Derfor an- 
tager forf. heller ikke, at de ved Københavns store 
ildebrand ødelagte kirker vil blive genopbyggede; des- 
uden kunde man godt undvære en kirke eller to i køb- 
stæder, hvor der er flere end én: f. eks. St. Mortens 
i Næstved, Vor Frue i Roskilde o. fl. De nedlagte 
kirkers kapitaler, tiender og indtægter vilde blive en 
frugtbar kilde til oprettelse af læreanstalter. 

En yndet form for angreb på kirken var at give 
en fremstilling af et eller andet tænkt land med ideale 
kirkelige tilstande. En sådan har vi i M. C. Bruuns 
»Jerusalems skomagers rejse til månen«. Nr. 14 med- 
deler nogle betragtninger: *0m den oceaniske religions- 
frihed^ : I Oceana »kan enhver knæle for den evige, 
i hvad slags tempel han vil.« Der er der »ingen teo- 
loger, som i deres usigelig lærde disputatser over 
ingen ting, intet glemme — den sunde menneske- 
forstand undtagen. « I Oceana salæreres ingen religion 
af statskassen; ti det er uret at tvinge en borger til 
at bidrage endogså det allerringeste til en menings og 
et systems udbredelse, som han ikke selv tror på. 
Derimod er der offentlig lonnede »moral-prædikanter og 
folkelærere. Disse ærværdige borgere ere alle valgte 
mellem nationens genifuldeste, sindigste, kækkeste og 
ædleste mænd. De fremtræde på bestemte dage i de 
til folkets valgforsamlinger i hvert distrikt eller sogn 
af republiken oprettede huse. Her holde de taler over 
alle tænkelige almennyttige materier . . . lære borgerne, 
hvorledes de skulle vorde gode borgere og ædle men- 
nesker. « 

En sådan »dyds-tjæneste« — det må man vel 
kalde den -— foregår således: Folkelæreren åbner for- 
samlingen med disse ord: »Medmennesker og med- 
borgere ! — Vi have vedtaget at mødes her hver tiende 
dag, i den hensigt her at opildne vor ånd ved at synge 
om dyderne, og at give vort opbrusende hjærtes frem- 

fart en stadig og rigtig retning formedelst moralske 
betragtninger.« Læreren nævner det æmne han vil 
tale over; derefter synges en republikansk national- 
sang. Talen holdes og efter den følger igen en sang. 
Derpå almindelig diskussion. Således går det til på 
disse »nationale forstands- og hjærtes-skoler.« — I det 
følgende nummer meddeles så en prøve på en oceanisk 
præken. Den handler om, hvad man skal forslå ved 
repiMikanisme. 

I »Oceana« var der tvungen borgerlig vielse, for 
hvilken vedkommende øvrighedsperson ikke måtte for- 
dre salær. Hvad ægteskabs-ophævelse angik, så var 
det »ligefrem naturens og altså tillige de oceaniske 
loves bud, at forbindelsen ophævedes ved bægge par- 
ters samtykke til ophævelse. Også bestemte loven de 
tilfælde, som berettigede ægtefolk til at forlange skils- 
misse for domstolene.« Men ægteskabs-ophævelse var 
meget sjælden i Oceana. Ti det, at man ikke følte 
sig smeddet sammen ved en ubrydelig lænke, alene det 
gjorde skilsmisserne sjældnere. »Hjærtet modtager ingen 
love uden af sig selv; vil man lægge det i lænker, så 
frastøder man det; man fængsler det ved at lade det 
være frit — denne store sandhed har en af jordens 
bedste filosofer sagt; på månen er den sat i udøvelse 
og befunden rigtig.«* 

I »Minerva« for Febr. 1793 var der (anonymt) ind- 
rykket en tale ved en brudevielse (af Pram), der vakte 
ikke så lidt pinlig opmærksomhed. Man sagde endogså, 
at den var skyld i, at en forlovelse hævedes kort for 
vielsen. En indsender i »Minerva« (Maj, s. år) finder, 
at grundtanken i denne vielsestale er følgende: »Men- 
neskets foranderlighed og ægtebåndets uopløselighed 
som vigtige bevæggrunde til ej at indgå ægteskabelig 
forbindelse.« Det er talerens mening, at det uopløse- 



* Jfr. endvidere »Politisk-fysisk magasin« (Febr. 1798) om ægte- 
skabs-skilsmisse. 

lige bånd gor ægtefolks tilstand fuldkommen elendig. 
»Tvangspligt« er altid mennesket forhadt. Han lader 
det stå hen, »om det vilde være nyttigt at forvandle 
ægteskabet, der hos os er et sakrament, til en blot 
borgerlig kontrakt, der opløstes, ej alene når bægge 
parter bleve enige derom, men og når en af parterne 
led ved den og ej længer kunde eller vilde vedblive så 
at lide.« Kan ægtefolk let blive skilte, så bliver deres 
samliv en fri handling, båren af indbyrdes kærlighed, 
og ægteskabet kunde blive et »jordisk paradis«. 

Der var dem som mente, at man kunde redde 
stumperne af den gamle kirke ved mere moderate re- 
formforslag. Regeringen havde jo ved skrivelse af 25. 
Juni 1792 til biskopperne (jfr. III, 1, s. 328) opfordret 
præsterne til at udtale sig om ønskeligheden af visse 
liturgiske forandringer. Der blev indsendt betænkninger, 
og der blev drøftet, men bevægelsen afsatte intet resul- 
tat af betydning, undtagen på et område: salmesagen. 



VI. 

Evangélisk-kristelig salmebog. ^ 

Det Ewald- Wesselske tidsrum havde fået sin egen 
salmebog i den i^Guldbergske^ (jfr. II, 449). Ved re- 
skript af 13. Maj 1778 var det blevet bestemt, at den 
1781 skulde indføres i de københavnske kirker, 1786 i 
købstæderne og 1791 overalt på landet. Waisenhuset, 
der havde forlaget af den, ansøgte i 1786 om, at den 
i dette år måtte indføres over hele landet. I den an- 
ledning ønskede kancelliet at høre Balles mening. Han 
havde adskillige betænkeligheder. Den vigtigste var 

denne : der findes, siger han i sin erklæring, i den sidst 
autoriserede salmebog salmer, > hvori sproget er så 
billedrigt og tillige så hojt opløftet over almindelig fatte- 
ævne, at degnen ikke forstår meget deraf, mindre me- 
nigheden.« Derfor ønsker han »formerelse, forbedring, 
forandring i den nye salmebog.« Der kunde findes 
gode salmer hos Kingo, Brorson o. a. , som ikke er 
optagne, og »vi have åndelige digtere: Olrog, Ramus, 
hvis sange fortjæne opmærksomhed; og en Thårup, en 
Frimann vilde være i stand til at levere herlige andagts- 
frugter af deres opvakte ånd.« Men får vi ikke en 
forbedring af salmebogen nu, får vi den ikke i de for- 
ste halvthundred år. 

Waisenhusets ansøgning afsloges, og i et par år 
forhandledes der videre om sagen. Balle lod indhente 
betænkninger fra alle de sjællandske præster; de var 
gennemgående betænkelige ved indførelsen af den Guld- 
bergske salmebog, særlig af økonomiske grunde; men 
der var dog også dem, som fremhævede dens mangel 
på »fattelighed«. Tiden gik, og man nærmede sig 1791; 
der måtte træffes en afgorelse. Balle satte sig i be- 
vægelse, og gjorde, i en skrivelse til kancelliet, forslag 
til en omredaktion af den Guldbergske salmebog. For- 
slaget fandt gunstig modtagelse, og under 20. Novbr. 
1790 blev det overdraget Balle at lede udarbejdelsen 
af en ny salmebog. 

Sjællands biskop var en energisk mand. 8 dage 
efter var der i bispegården, på hans indbydelse, samlet 
en kreds af mænd: E. Storm, H. V. Riber, F. Plum 
(død som biskop i Odense) og V. Hjort (jfr. s. 93), 
»for at overlægge, hvorledes en ny salmebog for al- 
muen kunde være at indrette.« Man valgte en kritisk 
kommission, der skulde bedomme alle foreslåede sal- 
mer og have ret til at gore forandringer i dem. Kom- 
missionen kom til at bestå af: Ove Malling, W. H. F. 
Abrahamson, Rahbek, Storm og Riber; de skulde selv 
have lov til at levere bidrag. Desuden skulde følgende 

digtere indbydes til at indsende nye salmer og til at 
deltage i omredaktionen af gamle: Baggesen, Bunke- 
flod, Frankenau, Cl. Frimann, Gutfeld, Haste, Pram, 
Thårup, Zetlitz o. fl. 

Havde Balle været heldig i sit udvalg af med- 
arbejdere og særlig i valget af den kritiske kommis- 
sion? Tode syntes det ikke; i »Iris« (Januar 1791) 
fremsatte han sine tvivl om, hvorvidt en mand var 
kapabel til at bedomme salmer, fordi hån kunde skrive 
klubsange og drikkeviser. Og havde Tode ikke ret? 
Det er ikke med store forvæntninger, at man kan 
imødese resultatet af denne kommissions virksomhed. 

Arbejdet blev fordelt mellem medlemmerne. Rah- 
bek skulde f. eks. gennemgå Kingos salmer og — 
»Samleren« og »Morgenposten«; en lojerlig sammen- 
stilling. Hveranden Sondag holdt kommissionen møde 
i bispegården*. Nye salmer og omarbejdelser af ældre 
strommede ind i rigelig mængde. Frimann alene sendte 
et hundrede stykker. Den jydske præst, Soren Møller 
i Norholm, sendte også en storre samling, hvoraf det 
lykkedes ved omarbejdelsen at gore 2 vers brugbare 
til optagelse. Der var et stort arbejde at gore, og til- 
med svandt kommissionen betænkelig ind. Storm døde 
1794, Riber 1796 og Rahbek sagde sig fra bestillingen 
(1795) i anledning af, at Balle havde angivet »Aristo- 
kraternes katekismus«**. Så vilde han ikke længer 
sidde i kommission med den »denunciator«. Der var 
nu altså kun Abrahamson og Malling tilbage, og den 
sidste udeblev hyppigt fra møderne. 

Arbejdet gik alligevel sin gang. I foråret 1793 
kunde Balle udsende 1. hæfte af »Evangelisk-kristelig 
salmebog, samlet af et sælskab og udgiven som et for- 



* Rahbek siger (Erindringer IV, 170), at kommissionen holdt 
to ugentlige møder; man har altså efterhånden påskyndet 
arbejdet. 
** Se herom under M. C. Bruun. 

søg«. Tode syntes ikke om denne prøve på en ny 
salmebog^, og han sagde sin mening på sin sædvan- 
lige djærve, friske måde. Adskillige salmer har man 
taget kraft og saft ad af, synes han, og i anledning af 
en salme, der var bleven »forbedret« af kommissionen, 
udbryder han: »Hvor mat en prosa! hvor megen fylde- 
kalk! hvor koldt og grædefærdigt! . . . Hvi forkaster 
sælskabet ikke alt, hvad denne autor (digter er han 
ikke), alt hvad denne salmeudbløder har bidraget.« 
Jakob Baden skrev til dels i samme tone^; han fandt, 
at kommissionen ganske havde »uddampet« Luthers 
ånd af »Vor Gud han er så fast en borg«. 

Endelig nåede arbejdet sin afslutning. Ved kgl. 
resolution af 13. April 1798 blev det tilladt at benytte 
den nye salmebog, der fik navnet: »Evangelisk-kristelig 
salmebog tU brug ved kirke- og husandagt^. Den kan 
ses fra to synspunkter, et kristeligt og et æstetisk. 

Hvad farve salmebogen kristelig set måtte få, kan 
man nok tænke sig. Ganske vist, det var Balle, som 
stod i spidsen for arbejdet. Men selv Balle var ikke 
klar over, hvor han skulde stå fast og ikke give efter; 
desuden havde han sine medarbejdere og hele tids- 
stemningen imod sig. Og så gik det som det gik. 
Salmebogen blev så lidt »dogmatisk«, så almen-religiøs, 
som det var muligt, når man tillige vilde »holde sig 
på det nojeste til de forestillinger og udtrykke, som 
indbefattes i skriften selv.« (Se »Forerindring«). 

Et af de dogmer, som mest havde irriteret frem- 
skridtsmændene, var jo det om djævelens tilværelse. 
Og nu var der adskillige af de gamle salmer, i hvilke 
man ikke kunde undgå at støde på hans navn. Der 
var da nu forst og fremmest Luthers »Vor Gud han er 
så fast en borg,« Følgende brev^ fra Rahbek til Nye- 
rup er oplysende i så henseende: »Uagtet jeg var med 
i salmebogskommissionen, indtil N. E. Balle gjorde kan- 
celliet opmærksom på »Aristokraternes katekismus«, da 
jeg ej længer vilde sidde med en denunciator, har jeg 

dog ingen del haft i djævelens uddrivelse deraf, soni 
jeg overalt kun sad på sprogets og versifikationens 
vegne ... så djævelen ej hørte under mit departement. 
Det eneste jeg havde med ham at skaffe, var, da 
Abrahamson havde indgivet Luthers »Vor Gud han er 
så fast en borg«, og deri fandtes den linie: ^og om 
der kom en djcevlehcer* ^ hvorimod ærlige Riber, der 
var en personlig uven af djævelen, opponerede, sagde 
Balle, at han vel ej var nogen talsmand for deslige 
idéer, men at da det var en salme af Luther, vilde Tode, 
som da just havde skrevet mod kommissionen, være 
ved hånden og gore anskrig. Hvortil jeg, der den gang 

havde hovedet fuldt af fraser, svarede: 

»Uden at tage del i sagen selv, må jeg blot anmærke, 
man efter min mening skal have mere ærbødighed for 
sandheden og sine pligter end frygt for menneskene.« 
Denne frase slog bispen, og han sagde: »Af den me- 
ning er jeg også, og stemmer altså for, det går ud.«* 

Videre véd jeg ikke, der Hs. Hojhed Satan an- 
gående er passeret i kommissionen, uden at biskoppen 
forelæste os et brev, han havde fået fra Nordahl Bruun, 
hvori han advarede for de verdslige mænd, han havde 
fået i kommissionen med sig, og bad ham våge over, 
at de ikke bortstrøg sådanne hovedlærdomme som om 
forsoningen og den Helligånds nådegaver, hvoraf man 
i nærværende tid intet vil vide at sige; item om djæ- 
velen; »dog herom meget snart mere ved min komme 
til København« ; og holdt virkelig samme min gode 
ven få måneder derpå en prædiken i Nikolaj kirke, 
hvor han på det eftertrykkeligste påtalte djævelens 
sag. « 

Hvad Nordfihl Bruun og enkelte andre, som Jac. 
Baden, sagde, hjalp dog ikke stort. Udrensningen af 



* Linjen kom til at hedde: »Og stormede end mørkets hær«. 
I Roskilde-Konvents salmebog: »Og myldred' djævle frem på 
jord.« 

de »gamle dogmer« gik sin gang. B&de forsoningen 
og Hellig Ånden kom man næsten helt af med. Der- 
for kunde også rationalisten H. G. Clausen i en an- 
mældelse^ af salmebogen sige: »Den anbefaler sig, om 
ikke just helt igennem ved æstetisk værd, så des mere 
ved sand kristendoms ånd,« idet »til ære for dens for- 
fattere og udgivere mangen hidtil herskende religiøs 
fordom er aldeles forvist fra den.« En recensent i 
»Minerva« (Oktbr. 1796) fandt, at dens salmer »næsten 
helt vare rensede fra de krasse begreber, hvormed 
overtroen vanhældede Jesu blide, simple lære.« 

Og nu i æstetisk henseende! Der hævede sig jo 
stemmer imod den fra det synspunkt allerede ved dens 
fremkomst. For øvrigt vil nogle prøver bedst oplyse, 
hvilken poetisk værd denne salmebog har. F. eks.: 



Vor Gud han er så fast en borg^ 

han kan os vel bevare, 

han var en hjælp i al vor sorg, 

vort værn i al vor fare. 

Den gamle fjende led 

er nu for alvor vred, 

stor magt og argelist 

han samler mod os vist, 

ej jorden har hans lige. 

Og myldred' djævle frem på jord 

og os opsluge vilde, 

vi frygte dog ej fare stor, 

de deres trusler spilde; 

lad rase mørkets drot 

med logn og mord og spot, 

han har dog fået sin dom, 

da Krist til jorden kom, 

et ord ham nu kan fælde. 

(Rosk.'Konv, sJ 



Vor Gud han er så fast en borg, 
han kan os bedst bevare. 
Han gav os trøst i al vor sorg 
og værn mod al vor fare. 
Vor fjende, syndens lyst, 
sig rejser i vort bryst. 
Den ved sin magt og svig 
er såre frygtelig; 
fra Gud den kan os drage. 

Og stormede end mørkets hær 

vor undergang at volde, 

vi frygte ej, vor helt er nær, 

vi sejeren beholde. 

Al verdens stolte magt 

er Jesum underlagt. 

Hver den som tror på ham, 

hver den som følger ham, 

kan aldrig stå til skamme. 

(Ev.'krist s.) 

Som den gyldne sol frembryder 
gennem den kulsorte sky, 
og sin stråleglans udskyder, 
så at mørk* og mulm må fly, 
så min Jesus af sin grav 
og det dybe dødsens hav 
opstod ærefuld af døde 
imod Påske-morgenrøde. 

(KingoO 



Op al den ting, som Gud har 

gjort, 

hans herlighed at prise! 

Det mindste han har skabt, er 

stort, 

og kan hans magt bevise. 

Gik alle konger frem i rad, 
i deres magt og vælde, 
de magted' ej det mindste blad 
at sætte på en nælde. 

* 
Det mindste græs jeg undrer på 
i skove og i dale, 
hvor skulde jeg den visdom få, 
om det kun ret at tale? 

* 
Hvad skal jeg sige, når jeg går 
blandt blomsterne i enge, 
når fuglesangen sammenslår 
som tusind harpestrænge. * 

(Brorson,) 



Se den gyldne sol frembryder 
gennem uvejrs mørke sky; 
hele jordens kreds sig fryder, 
håbet stråler frem på ny — 
så gik Jesus af sin grav 
og os lys og glæde gav. 
Lov og pris og evig ære 
den opstandne være! 

(Ev.-krist sJ 



Op al den ting, som Gud har 

gjort, 

op Skaberen at prise I 

Det mindste han har skabt, er 

stort, 

og kan hans magt bevise. 

Og kom end alle kongerne 
i deres pragt og vælde, 
ej mindste strå frembragte de, 
et vink dem selv kan fælde. 

* 
Hvad skal jeg sige, når jeg ser 
de blomster, jorden pryde? 
Og al den grøde, fjærn og nær, 
som eng og ager yde?- 

* 
Hvad skal jeg sige, når jeg sang 
af fuglehæren hører? 
O ! mer end tusind harpers klang 
den sind og hjærte rorer. 

(Eo.-krist s.) 



* De betegnende ord, hvormed Brorson afbryder rækken af 
sine forundringsudråb : >Hvad skal jeg sige? Mine ord vil 
ikke meget sige« — er udeladte i »Evang.-krist. salmebog«. 
Dens udgivere syntes maaske, at deres ord nok havde noget 
at sige. 

At »Rationalismens tidsalder« ikke var nogen poetisk 
tid, det viser hvert blad af dens historie. Og alligevel 
forbavses man, når man prøver en sammenstilling som 
den oven for anvendte. Lad så være, at tiden mang- 
lede frembringende ævne, men at dens mangel på 
poetisk sans var så himmelråbende, som de anførte 
prøver viser, det tænker man sig dog ikke, for man 
møder selve beviserne. 

I det enkelte at påvise, hvorledes det kraftige er 
blevet afløst af det matte, det konkrete af det abstrakte, 
det anskuelige billede af det farveløse raisonnement osv., 
vil være unødvendigt; det springer så umiddelbart i 
ojnene. ♦ Lad os blot et ojeblik dvæle ved den mest 
berygtede af alle lemlæstelserne, den af det Brorsonske 
vers: »Gik alle konger frem i rad.« Det som er det 
ejendommelige ved denne salme, den vidunderlige sam- 
mensmæltning af det ophojedé og det barnlige^ træder 
intetsteds stærkere frem end netop i dette vers. Hvor 
er den ikke naiv, denne forestilling om al jorderigs 
konger, med hermelinskåber og septre, skridende maje- 
stætisk frem, den ene efter den anden, i en lang, lang 
række ! Hvor mindes man ikke gamle kirkelige malerier, 
med deres kejtethed og deres barnlige inderlighed. Men 
midt igennem dette barnlige bryder så det ophojedé 
frem : hele denne ærefrygtindgydende række af jordens 
mægtige, der drager forbi den lille lilstøvede, forpju- 
skede nælde ved vejsiden, kan ikke en gang sætte et 
frisk blad på den i stedet for et af dens visne, for- 
revne. Et af de fineste og mest gribende billeder i 
dansk poesi! Og se så, hvad den »Evangelisk-kristelige 
salmebog* fik ud af det.* 



♦ Sandheden byder dog at tilfoje, at Rahbek i kommissionens 
forhandlinger holdt på >nælden« (Erindr. IV, 176), og at en 
anonym anmælder i »Minerva« (Oktober 1796) fandt, at »Gik 
alle konger osv.« var et mere digterisk udtryk end den nye 
salmebogs >0g kom end alle kongerne«. 

VII. 
O. JSorrebov. - * Jesus og fornuften*, 

Malthe Møllers »Repertorium« var gået til bunds, 
men der var endda fartojer nok tilbage til at give 
Balles »Pligtanker* det glatte lag. »Politisk -fysisk 
magasin« vedbliver skydningen, omend på en noget 
uregelmæssig måde, og ved dets side lå Samleren, der 
jo var begyndt som månedsskrift i Jan. 1794. Der er 
to yngre mænd, som særlig præger dets forste årgange : 
M. G. Bruun og O. Horrebov*; den forste besorgede 
det æstetiske og politiske departement, den sidste det 
religiøse. 

Otto Horrebov (f. 1769), en son af astronomen 
prof. Chr. Horrebov, var et kvikt hoved med en hurtig 
tilegnelses-ævne ; han tog i 1793 teologisk embeds- 
eksamen med udmærkelse. Men han var uden op- 
rindelighed og uden dybde i sin tænkning. Hans natur 
synes at have været noget irritabel, med en tilbojelig- 
hed for patetisk overdrivelse. Han skriver i et brev 
til Nyerup^i »Her på Regensen** er mig vederfaret . . . 
det skrækkeligste som kan vederfares et menneske, 
nemlig [man vænter spændt på det følgende]: for- 
styrrelse i gavnlig literær virksomhed ved efter mange 
års studium og omtænkning at oversætte >Ovids for- 
vandlinger« og et stærkt måske aldrig ganske over- 
vindeligt brud på min sundhed.« Der er så lydt, at 
han kg^n høre alt, hvad der siges i værelset ovenover. 



* Senere træder de mere tilbage, Bruun fra begyndelsen af 
1796, da han flygtede til Hven, og Horrebov fra begyndelsen 
af det følgende år, da han overtog udgivelsen af »Jesus og 
fornuften«. 
** Horrebov boede en tid som vicedecanus på Regensen. 

De, der bo der, véd det, og har derfor stadig i et par 
måneder >ved deres vrængesnak og tale til og om mig 
kunnet på det umenneskeligste drillet mig.« Også ad- 
skilligt i hans literære virksomhed peger i retning af 
det irritable og en deraf følgende tilbojelighed til over- 
drivelse. 

Horrebov debuterede som forfatter med et digt, 
»Religionen« (Minerva, Septbr. 1790): I gamle dage 
nedsteg »religionen« fra himlen til Judæa, ledsaget af 
to skonne ynglinge: dyd og kærlighed; men på sin 
vandring har den jævnlig forvildet sig ind på to > ir- 
veje« : overtro og vantro. Digtet er hojttravende, svul- 
stigt og uden værdi. Sin poetiske virksomhed fortsatte 
Horrebov i de kommende år, forst i »Minerva«, senere 
i andre tidsskrifter; han skrev både læredigte, elegier 
og erotiske digte, desuden bearbejdelser af »oder« af 
Esajas m. m. Intet af alt dette fik blivende betydning. 
Det var på prosa, som religiøs-polemisk forfatter, at 
Horrebov kom til at spille en rolle. 

Medens han som teologisk kandidat deltog i øvel- 
serne i Balles homiletisk-kateketiske sælskab, begyndte 
han sin virksomhed i denne retning med en artikel i 
»Samleren« for Septbr. 1794: »Hvori bestod Jesu reli- 
gion^ når den betragtes i sin oprindelige renhed og 
simpelhed?« Han finder svaret i Luk. 10, 25: »Elsk 
Gud og elsk næsten.« Det er dens to grundsandheder, 
og heraf følger de andre sandheder som: Gud er kær- 
lig, der er et liv efter dette osv. 

Men stemmer dette overens med den øvrige frem- 
stilling i det nye testament? Det synes ikke så. Man 
må imidlertid huske på dette: Jesus fremstod i et folk, 
»hvis forstand på den tid var formørket af mange ind- 
groede fordomme.« Han kunde nu gå to veje. >?Kæk 
kunde han trine frem mod hver fordom, og med sokra- 
tisk grundighed og tydelighed vise, hvor falsk og skade- 
lig den var.« Men det var en umulighed. Han vilde 
blot have stødt den store mængde fra sig, have for- 

vandiet apostlerne fra »duelige folkelærere« til »skarp- 
sindige skribenter«, som ikke vilde forstå at virke på 
»den uvidende mængde og lempe sig efter dens fatte- 
ævne.« Desuden var Jesu liv for kort til en afgorende 
kamp mod fordommene. Så »lod han de teoretiske for- 
domme blive stående, men angreb de praktiske.« Han 
gjorde det til sin opgave at skabe gode hjærter; hjær- 
nens vildfarelser lod han blive som de var. Derfor 
finder vi også i Kristi taler adskillige spor af tidens 
fordomme. — Biblen er vel en ærværdig bog, men 
den er fuld af dunkle jødiske talemåder og jødiske 
fordomme. Svage hoveder kan tage skade af at læse 
en sådan bog. Derfor burde der for sådanne menne- 
skers skyld gores et kort, renset udtog af biblen. 

Denne artikel efterfulgtes af andre i samme tids- 
skrift. Februar- hæftet 1795 bragte en afhandling: 
»Hvad er sandhed?«, i hvilken Horrebov kalder de 
bibelske skrifter for »disse tvangsmidler af fornuftens 
underkuelse.« I den folgende måned roser han i »No- 
get om Lukas og Paulus« »filosofen Jesus« , fordi han 
ikke grundede sin religion på hellige bøger, men på 
naturen, og i April s. år hævder han, at vi i bjærg- 
prædikenen har Jesu egentlige livsfilosofi. Vi efterfølge 
Jesus, »når vi holde naturen for vor eneste kundskabs- 
kilde, og anse fornuften for vor eneste vejleder.« 

Dette er den rene naturalisme og rationalisme. 
Disse artikler, der var undertegnede med Horrebovs 
navn, gjorde et pinligt indtryk på Balle. Deres forfatter 
deltog jo nemlig i øvelserne i hans homiletisk-kateketi- 
ske sælskab. Hvad skulde han gore? Kunde han for- 
svare at lade ham fortsætte sine øvelser, og måske se 
ham ende som præst? Så kaldte han Horrebov til sig, 
og sagde ham sin mening åbent, men kærligt: han 
syntes ikke, han med sådanne anskuelser kunde være 
en ærlig kristendoms lærer, og rådede ham derfor til 
at studere filologi ^ 

»Jeg indså nok,« fortæller Horrebov i en af sine 

artikler,^ »at den som var gået frem med sin tids- 
alders oplysning, men tillige stod under hans [Balles] 
myndighed; ikke kunde lære efter sin overbevisning, 
men måtte, for at beholde sit embede, nedlade sig til 
at lyve for almuen. Jeg lod mig altså overraske* til 
at give ham det løfte, at jeg herefter vilde studere filo- 
logien, og fluks indberetter han dette mit løfte til kan- 
celliet, og hindrer mig derved fra al adgang til gejst- 
ligt embede.« 

Horrebov vil påstå, at Balle her, under venskabs 
maske, har hindret hans >lykkes befordring«, ved at 
få ham afskåret fra gejstlig befordring. Der er ingen 
tvivl om, at Balle i dette tilfælde har handlet ud af en 
ærlig overbevisning og et ønske om, ikke at skade 
Horrebov mere end strængt nødvendigt. I »Pligt- 
ankeret« anfører han netop denne sag som et bevis 
på, hvor langt man kan nå ved »kærlig samtale«. Men 
der var vel nok det i Balles ord på dette sted, som 
kunde irritere Horrebov: »Han er ikke ond eller stolt. 
Altså vil og med tiden hans indsigt og overbevisning 
forandre sig.« Det er en tone, som allermindst en be- 
gyndende forfatter kan finde sig i, uden at det koger 
op i ham, og Horrebov gav da også kort efter (Septbr. 
1795) sine følelser luft i en lille pjece, »Bevis, at det 
er den retsindige teologs pligt offentlig at fremsætte, 
hvad han efter langsom og redelig granskning dommer 
om bibelen og dens lærdomme.* 

Da M.Bruun i foråret 1796 flygtede til Hven, over- 
tog Horrebov udgivelsen af ^Jerusalems skomagers efter- 
ladte papirer^ (fra nr. 6). Her fortsatte han sin pole- 
mik mod ortodoksien i artikler som »Bogstavtroens 
helt« (nr. 7), »Åndstyranniets rædsler« (nr. 13-14) o. 



* »Overraske« — hvad vil det sige? Horrebov indrommer jo 
selv, at han ikke med sine anskuelser kunde være præst, 
når Balle krævede den danske statskirkes fordringer opfyldte; 
og det måtte han jo. 

F. Bonning: BatJonalismens Tidealder. IIT, 2. IQ 

Ign. Kampstemningen kom efterhånden mere og mere 
op i ham. I en indberetning til regeringen omtalte 
Balle en artikel af ham — »Anarki bedre end tyranni« 
— på en sådan måde, at det, efter Horrebovs mening, 
smagte af angiveri. Så kastede Horrebov sig ind i 
»Bibellæsningsstriden« (jfr. s. 179) og skrev »Harlekin 
præst«. 

»Jerusalems skomagers efterladte papirer« gik ind 
i efteråret 1796, og Horrebov måtte så tænke på et 
nyt organ. Et sådant fandt han i ^^ Jesus og for- 
nuften*. 



1 »Adresseavisen« for 26. Febr. 1796 findes blandt 
avertissementer følgende: > Jesus og fornvften, et reli- 
gionsblad, nr. 1 . . . [angivelse af indholdet] er ud- 
kommet og fås for 4 p hos J. M. Stadthagen på Øster- 
gade nr. 25, hvor også kan subskriberes på det føl- 
gende. Dette blad udgives af et sælskab, religionens, 
dydens og fornuftens venner. Alt hvad der overstiger 
det sædvanlige læsende publikums fatteævne, skal blive 
ude af bladet. Alle personligheder og ufrugtbart små- 
kævl skal undviges. Foruden originale afhandlinger 
over de i indledningen nævnte genstande, vorde her 
givne udtog af de vigtigste fremmede religions-oplys- 
nings- eller, i zeloternes sprog: kætterskrifter. Ikke 
misbrugende anonymitetens skjul til nogen mands for- 
nærmelse, håbe forfatterne at være forskånede for 
unyttig eftersnusen. Skulde nogen ville indsende bi- 
drag, affattede med beskedenhed, kækhed og åndsfylde, 
da adressere man dem . . . enten til udgiveren af dette 
blad eller til sælskabet for religions-oplysnings befor- 
drelse; aflægges hos bogh. J. M. Stadthagen, Østergade 
nr. 25, 1ste sal.« 

Det forste nummer, der er dateret d. 28. Febr., 

indledes med følgende kraftige anslag: »Kun den onde 
hader lyset . . . Brødre, lader os da søge og vi skulle 
finde . . . Den blinde tro tænder sin lygte, imedens 
fornuftens klare middagssol lyser; vi ledes ved denne 
lygte ind i mørke vildnisse, løbe efter lygtemænd, møde 
mange korsveje, kævles og slås om, hvilken den rette 
er. O, lader os blive på naturens brede landevej, i 
fornuftens klare dagskin. Ét være vort mål: visdom 
og dyd. Én vor lov: sandheden. Én vor tillid, vort 
håb, vor fader: Gud.^ Tidsskriftets opgave skal være 
»at fremsætte Jesu og fornuftens religion som én og 
den samme kæde af evige almenerkændte og tilstrække- 
lige sandheder, og at indplante alle en levende og frugt- 
bar tro.« — Og så endes der med en patetisk hæv- 
delse af menings- og ytringsfriheden: »Vi fordre hver- 
ken skånsel eller opmuntring, vi fordre vor ret. Og 
det skulde nægtes os i Danmark? Nej\<< 

Efter programmet kommer så tidsskriftets forste 
egentlige artikel, >^ Fornuftens og indbildningskraftens 
religioner^ : »Der gives to religioner. Den ene er for- 
nuftens, den anden indbildningskraftens . . . Fornuftens 
religion er kort og fattelig. Den indeholder blot de tre 
sætninger: Gud, udødelighed og dyd . . . Ingen kan 
bortkaste en af disse tre sætninger, uden tillige at 
bortkaste al religion.« — »Fornuftens religion har altså 
sandhedens store kændetegn: uforanderlighed. * 

»Indbildningskraftens religion er derimod vidtløftig, 
indviklet, ubegribelig for fornuften eller, som dens for- 
svarere udtrykke sig, over fornuften; tung at lære og 
idelige forandringer underkastet. Den består af de 
mange skæve griller, som avles i religionssværmeres 
hede indbildningskraft. « 

Forskellen mellem disse to religioner ses også 
tydeligt, når man betragter dem fra moralens stand- 
punkt. Hvor skont er ikke den fornuft-kristnes liv; 
hans lyksalighed »forbitres hverken ved anger eller 
frygt eller andre voldsomme sindsbevægelser.« Møder 

16* 

lidelser ham, da er han frimodig; ti han véd, at gen- 
nem dem går vejen til »sand lyksalighed.« Anderledes 
med indbildningskraftens religion. Dens tilhænger er i 
egentligste forstand en slave; han føler ikke sin ånds 
frihed, og erkænder ikke, at han i sig selv har kraft 
til at være dydig. Han kastes som en bold frem og 
tilbage mellem Guds nådevirkninger og Djævelens ind- 
skydelser; han får derved hele trællens svaghed og 
bliver et ønskeligt bytte for åndelige og verdslige de- 
spoter. — Dette er ren besked. I nr. 5 (31. Marts) 
erklærer tidsskriftet : »Al tro på åbenbaringer, mirakler, 
spådomme og flere slige icsandsynlige (om de endog 
vare sande) tildragelser er en historisk tro og følgelig 
aldeles ikke uimodsigeligen vis, ikke alle og enhver 
forbindende.« — Kristus var »Guds son« i samme for- 
stand, hvori vi er »Guds born«. 

Tidsskriftet fik en velvillig omtale i »Lærde eflerr.* 
(1796, nr. 10-11); anmældelsen er dog nærmest et blot 
og bart udtog; men »Kritisk og antikritisk journal« 
(1796, Septbr.) råbte vagt i gevær: »Det er at befrygte, 
at øvrigheden, om den alt for længe tier til dette gal- 
skab, kan nødes, om ikke for religionens så dog for 
statens og den offentlige roligheds skyld, at gore en 
indskrænkning, som måske vil blive dem utåleligere 
end alle foregående.« Faren drev dog over for denne 
gang; ti med nr. 5 forsvandt tidsskriftet pludselig, uden 
dødsanmældelse eller nogen som helst forklaring. 

Det var imidlertid heller ikke døden; tidsskriftet 
var kun skindødt. Efter omtrent et års forløb blev det 
kaldt til live igen, og dukker, med sit nr. 6 (d. 17. Jan. 
1797) frem på ny, lige så pludselig som det var for- 
svundet, og uden nogen undskyldninger for eller for- 
klaringer af forsvindeisen. Det er stadigt anonymt, men 
Horrebov er nu udgiveren. Det er ham, der kalder den 
skindøde til live igen. 

Fremskridtsmændene hilste Horrebov og det op- 
standne tidsskrift med begejstring. I »Samlerens« Fe- 

bruar-hæfte for 1797 stod der et anonymt »Brev til hr. 
Otto Horrebov«: »Naturen frembragte, idet den dan- 
nede dig, en sær, synderlig ting: et væsen, så lille og 
uanselig i fysisk forstand og i fysiske kræfter så ufrygte- 
lig, at der ingenlunde behøves en bisp (i det mindste 
ingen sjællandsk) for at fælde dig . . . og dog på troens 
vegne så farlig, så frygtelig, at der endog behøves ikke 
blot mer end en simpel klerk, men endog mer end en 
bisp, ja, hvad endnu er værre, mer end en sjællandsk 
bisp, for at knuse dig. « Og forf. kører videre syngende 
sin lovsang over Horrebovs »uudslukkelige sandheds- 
kærlighed«, der bringer ham til stolt at foragte alle 
sine udsigter i livet, og gor ham så frygtelig for kir- 
kens hyrder, »at de formodentlig gærne ønskede, at 
der var et Spandau* i Danmark,« hvor man kunde 
lade ham i ensom stilhed begræde sine synder. 

Forf. kommer så med en ironisk opfordring til 
Horrebov, om at omvende sig, medens det endnu er 
tid. »Jeg ser alle Zions vægtere udrække troens arme 
for at omfavne dig og ønske dig velkommen tilbage til 
ortodoksiens fane . . . jeg ser den hele flok af hyrder 
at glæde sig over dig, lig over fortabte får af Israels 
hus, jeg mener det 100de, som var løbet fra de 99 
gode skikkelige klokkefår . . . jeg ser endog din mave 
bedækket med flojel — du forstår mig vel — jeg skuer 
dig alt gennem fjærnglasset som en ægte nu i nåde- 
standen levende Athanasius osv.« 

Med dette basunstød hilses Horrebov som udgiver 
af »Jesus og fornuften<^. Tidsskriftet stødte for resten 
også i basunen for sig selv. Man forstod sig allerede 
den gang lidt på at gore reklame gennem avertisse- 
menter. I »Berlingske tidende« læstes d. 27. Marts 
1797 følgende avertissement: »Af ^ Jesus og fornuften, 



* Hentyder til forholdene i Preussen, til det Wollnerske »Reli- 
gionsedikt«, ifølge hvilket præster kunde idommes strænge 
straffe, når de fremsatte rationalistiske tanker (jfr. s. 161). 

et religionsblad « , ere 15 nummere udkomne. Dette 
blads ojemed er, at bidrage til sand religiøsitets fremme. 
— I de udkomne nummere vises, al der gives kun én 
sand, simpel . . . uforanderlig fornuftreligion; at Moses, 
selv uretfærdig og grusom, bar fremsat sin Gud som 
et uretfærdigt og grusomt væsen; at ortodoksiens Gud 
er i visdom og godhed dybt under jordens vise og 
gode mennesker ; at treenighedslæren er lige så ubibelsk, 
som den er fornuftstridig; at det ny testamente har 
fordærvet moralen ved en falsk og skadelig munke- 
filosofi om kærlighed og ægteskab; at Jesu såkaldte 
mirakler vare blotte helbredelser osv.« 

Lad os se nogle prøver på, hvorledes Horrebov i 
det enkelte udførte dette program. 

Til en begyndelse går han særlig løs på det gamle 
testamente. Han har en række artikler med overskrift: 
»Moses' forbrydelser mod retfærd og menneskekærlig- 
hed« : Blandt denne i mange henseender store mands 
handlinger, finder vi to, der i hoj grad er umoralske, 
nemlig »det snedige tyveri«, som han befaler Israeliterne 
at udøve, da de drager ud af Ægypten, og »den umen- 
neskelige slagtning« som han foranstaltede på de fangne 
Midianiter. Ja, det er ikke blot enkelte isolerede slette 
handlinger, man kan bebrejde ham; men han gav lige- 
fremme »røveriove« og »mordlove^, i hvilke han be- 
falede Israeliterne at røve og myrde ; i sine lovbestem- 
melser påbyder han endvidere en »umættelig hævn- 
gerrighed«. Dette er allerede i og for sig forfærdeligt 
nok; »men ved religionens hellige følelser at indprænte 
disse laster dybt i hjærtet, er den storste misgærning, 
som den menneskelige forstand mægter at opfinde.« 

Fra Moses kommer turen til en skikkelse som 
Lavid^ hvis religion var, siger Horrebov, »så vidt man 
kan se af hans salmer, et system af vildfarelser, og 
hvis liv derfor var en række af misgærninger.« David 
mente, at mennesket af sig selv ikke kan gore det 
gode; men det er en farlig mening, ti den virker slø- 

vende på den moralske kraft, og nedværdiger menne- 
sket så dybt, »at han slavisk sukker med en David c : 

Ak! med synd er jeg født, 

med brøde undfanget! 

O, Gud! bortkast mig ej fra dit åsyn! 

Borttag ej fra mig din kraftens ånd! 

Anderledes med fornuftvennen. Han véd, ^at han 
i moralsk henseende kan hvad han vil«, og »istemmer 
følgelig i stedet for Davidiske bodssalmer hymner som 
denne <: 



Frejdig hjælp, når uskyld græder! 
Mandemod i lidelsen! 
Stadig tro mod svorne eder, 
tro mod fjende, tro mod ven! 
Om det gods og blod skal gælde, 
evigt had mod niddingsfærd ! 
Kækhed mod tyranners vælde! 
Egekrans til borgerværd! * 

Igennem en skildring af profeternes råhed og ublu- 
færdighed når Horrebov endelig frem til det nye testa- 
mente, til det afgorende: Kristus-skikkelsen. Fra for- 
skellige spredte bemærkninger om denne går han i 
nr. 24-26 over til en samlet fremstilling af Jesu karak- 
ter og udvikling: 

:> Jesus forenede alle de talenter, som udfordredes 
hos den mand, der skulde lægge grundvolden til en 
stor revolution.* Han havde »hin frie og dybtgran- 
skende ånd, som ene formår at hæve tankerne over 
tidsalderens fordomme,« var veltalende og skarpsindig, 
»havde hin blidhed og omgængelighed, som er nødven- 
dig for den, der skal kunne virke betydeligen på sine 
medmennesker,« og besad det mod og den standhaftig- 
hed, der kræves for at gå døden imøde. Disse herlige 



* Digtet var trykt i »Danske Tilskuer«, 1796, nr. 75-76. 

anlæg søgte nu hans moder at uddanne. >I stedet for 
at indskrænke hans udsigter til den lave og egennyttige 
syssel at fortjæne sit brød, søgte hun en ædel glæde i 
at danne en stor mand af ham.« Gennem tænkning 
og læsning i sit folks hellige bøger modnedes han efter- 
hånden til at blive den store religionsstifter. Hans lære 
var meget simpel; »den bestod i kærlighed til Gud og 
næsten, og i de moralske forskrifter som flød af disse 
to sætninger.« Den religion vilde han indføre i Jøde- 
land, og senere i hele verden. Han fremtrådte som 
den væntede Messias, og det kunde han gore med 
sandhed, for han følte sig som en udsending fra Gud, 
som Guds son. 

»For at legitimere sig som Messias troede han det 
vel tilstrækkeligt at henvise til sin læres ypperlighed 
og dens lyksaliggorende virkninger. Imidlertid så han 
dog, hvorledes Farisæernes disciple skaffede sig an- 
seelse ved deres helbredelser. For altså ikke at vorde 
ringere agtet end de, måtte også han søge på samme 
måde at skaffe sig anseelse. Han lagde sig altså efter 
lægekonsten, som da var langt simplere og lettere end 
nu, og med sit lyse hoved overgik han snart Fari- 
sæernes disciple. Sit held i at læge syge, måtte han, 
i følge sit begreb om forsynets i alting virkende hånd, 
lige så meget tilskrive Guds medvirkende hjælp som 
sin konst.« 

»Men skulde Jesus indføre sin religion ikke blot 
iblandt folket, men også i templet, måtte han have 
nogle af rådet på sin side.« Her var det så heldigt, 
at der var en Joseph af Arimathia. »Disse to mænd 
traf nu på hverandre og overlagde, hvorledes man 
skulde gore det israelitiske folk vist, dydigt, mægtigt 
og beundret og efterlignet af alle nationer, ved at ind- 
føre Jesu renere religion blandt det. Joseph blev den 
koldere statsmand, som udkastede planerne, medens 
Jesus var den nidkære og af ædel entusiasme op- 

flammede religionsstifter, som skaffede sig tilhængere 
blandt folket.« 

Og han fik andre hjælpere. Johannes Døberen be- 
redte vejen for ham, og i sine disciple fandt han folk 
med udmærket talent til at påvirke almuesmanden. 
»Efter 3 års forløb troede han tingene modne til i 
Palæstina at indføre den revolution i religionen, som 
han havde fore, og at gore Jerusalems tempel til 
sin læres kirke. Han holdt derfor hint mærkelige ind- 
tog i Jerusalem . . . Men hans foretagende mislyk- 
kedes; ti en sammenstimlet hob, som drives af blind 
entusiasme, og ej ledes af koldt og fornuftigt overlæg, 
afkølnes snart i sin iver. c Mængden forlod ham og 
uden den kunde han intet udrette mod Farisæerne og 
de skriftkloge. Men efter at han offentlig havde er- 
klæret sig for Messias, kunde han ikke træde tilbage, 
»uden at give sine fjender rig anledning til hos almuen 
at nedsætte hans kald og værdighed« og derved til- 
intetgøre hans værk. Han måtte altså fortsætte i 
samme spor som tidligere, og så tage konsekvenserne: 
Getsemane og Golgata. »Efter i nogen tid at have 
hængt på korset, følede han sine kræfter udtomte, 
troede at dø og besvimede. Han blev taget ned og 
overantvordet til sine venner, som bragte ham til live 
igen. Kaldet tilbage til livet viste han sig for sine 
disciple, og uden at tilkændegive dem, hvorledes han 
var kommet til live igen, havde han nogle korte sam- 
taler med dem.« Himmelfarten er et upålideligt sagn, 
der kun er fortalt hos Lukas. 

Jesus havde fremsat en simpel og ædel morallære, 
men den begyndte allerede at forvirres og fornedres af 
hans disciple, især Paulus, »der rejste lande og hav 
omkring for alle vegne at skaffe sin tro på jødiske 
mysterier og sin undertiden overspændte moral til- 
hængere.« Efterhånden blev det værre og værre: 
Platonikere fordærvede den oprindelige kristendom ved 
deres spekulative tilsætninger (som læren om treenig- 

heden o. Ign.), Constantin den Store gjorde den til hof- 
religion, og kirkeforsamlingerne ophojede de forunder- 
ligste meninger til trosartikler. »Vankundighedens nat 
rugede over kristendommen.« Luther fremstod, og 
mørket begyndte at hæve sig. Men endnu hæmmedes 
tankens frie flugt af de symbolske bøger. Dog, ende- 
lig i vore dage ere bedre tider oprundne: * Symbolernes 
tid er forbi — disse glædelige ord har en fyrste, der 
sidder nær ved tronen [hertugen af Augustenborg] 
offentlig sagt til videnskabsmændene i den danske 
konges stater.« Lad så kun en bisp [Balle] råbe: 
Embedet nedlagt, hver gang en præst ikke vil under- 
skrive en vis trosformular. — >Fornuftens talsmænd 
vil sejre; ti de ere frie kæmpere, som uden at stå i 
nogens sold, af egen drift tale sandheds og dyds og 
almen menneskelyksaligheds sag; men når gik ikke 
den fri mand af med sejren!« 

Her har vi den »lutrede« Jesus-skikkelse, ikke den 
Guds enbårne son, som var stegen ned fra himlen, 
var død på korset, stået op igen og faret til himmels 
— men den store »lærer«, et menneske som vi andre, 
et skrøbeligt menneske, om end hans skrøbeligheder 
foreløbig kun findes i hans hoved og ikke i hans 
hjærte. 

Med denne lutrelse følger så Qærnelsen af for- 
skellige »ortodokse« forvanskninger. Den gamle for- 
soningslære^ er tov A%iiov^iQ unyttig \ »Ved forsonings- 
døden bliver der ikke borttaget en eneste straf; ti alle 
straffe, det er: alle naturlige følger af ondskab og dår- 
lighed, vedblive.« Men den er dernæst skadelig] ti en 
Gud der henretter en uskyldig i en andens sted, ham 
kan man kun frygte som en tyran. 

At der kan være både gode og onde ånder til, vil 
Horrebov slet ikke benægte; fornuften gor ingen ind- 
vendinger mod den antagelse. Men det ny testament 
tillægger djævlene virkninger, »som, hvis de vare sande, 
måtte bringe menneskene til at gyse og bejamre det 

ojeblik, da de vare blevne til;« f. eks. at djævlene, 
endogså i legionvis, kan besætte og pine et menneske, 
ja — hvad værre er — at djævelen kan opvække onde 
forsætter hos os. »Hvor måtte ikke lasten udbrede sig, 
når usynlige væsner . . . virke onde forsætter i ge- 
myttet!« Og så Guds optræden over for djævlene! De 
bevares, ifølge 2 Pet. 2,4, i et mørkt fængsel til en 
vis dag, da de skulle trækkes frem for at dommes. 
»Anderledes bære dog vise lovgivere fra i går sig ad.« 
De søge at afskære forbrydere al magt til at gore ondt, 
og samtidig søge de på forskellig måde at forbedre 
dem, f. eks. ved at give dem udsigt til benådning, 
hvis de opføre sig godt. 

De evige helvedsstraffe var en stærk anstødssten. 
Men Jesus havde jo sagt: »Går bort fra mig, I for- 
bandede, i den evige ild som er beredt djævelen og 
hans engle.« Ja, siger Horrebov, men Jesus har her 
anvendt billeder fra »sin nations folketro«, og disse 
billeder må fortolkes. Afklædt deres billeddragt, vil 
Jesu ord ganske simpelt sige: >Min lære, den sand- 
hedens lære, som byder at handle mod andre, som vi 
vilde, at de skulde handle mod os, håndhæver sig 
selv, belonner sine efterfølgere og straffer sine over- 
trædere. « ^ 

Og nu dåben — hvad nytte bevirker den? Ingen, 
ja hvad værre er, den er ligefrepi skadelig; ti »tro på 
mysterier og fornuftens udvikling , ubegribeligheders 
antagelse og tydeUge og bestemte begreber ere ganske 
modsatte ting. Selve dåbens ceremoni hindrer altså 
hos menig mand fornuftens uddannelse. Kristus brugte 
ganske vist selv dåben, men kun fordi den alt var en 
symbolsk handling på den tid i Jødefolket. Når en 
hedning blev optaget i Jødefolket, blev han døbt, som 
betegnelse af, at han skulde aflægge sin gamle natur 
og ligesom blive et nyt menneske. Nutildags er dåben 
derfor kun på sin plads, når en proselyt går over til 
den kristelige religion. — 

Hvorledes blev nu y> Jesus og fornuften^ modtaget 
ved sin fremtrædelse under Horrebovs redaktion? Det 
varede længe, for vort kritiske hovedorgan > Lærde 
efterr.«, kom med en anmældelse. Forst i 1798, nr. 24 
omtales tidsskriftets 1ste årgangs 1.-2. bind. Det er 
den teologiske anmælder der her er ude, og hans tone 
er noget mere forbeholden over for »oplysningens« 
skrifter, end den man ellers finder i tidsskriftet. 

Han anstiller en sammenligning mellem Malthe 
Møllers »Repertorium« og »Jesus og fornuften.« De 
har hægge deres fortrin og deres fejl, men ingen af 
dem kan henregnes til »vor literaturs sande prydelser.« 
Udgiveren af det sidstnævnte tidsskrift slår ikke storre 
brød op end han kan bage; han holder sig til sagen 
og angriber ikke personer. Men på den anden side 
går han ikke så dybt som »Repertøren«, og han har 
ikke hans skonne, indtrængende sprog, der taler til 
hjærtet; og endelig: »Repertøren« skrev for videnskabs- 
mænd, især for folkelærere, men »Jesus og fornuften* 
henvender sig til almuen, der i reglen ikke ævner en 
selvstændig vurdering af sådanne undersøgelser, ja af 
dem kan føres længere ud, end det var forf.'s mening. 

Men med undtagelse af denne anmældelse er den 
periodiske literatur ellers i lang tid mærkelig tavs over 
for »Jesus og fornuften«. Var det, fordi tidsskriftet 
sagde, hvad de fleste oplyste mennesker mente, så at 
der egentlig ingen grund var til at udtale sig? Der var 
dog én mand, som ikke tav, som tog kampen op med 
»Jesus og fornuften«, og førte den med en forunderlig 
sejhed og hårdnakkethed. Det var Balle. 

VIII. 

Balle: * Biblen forsvarer sig selv.^ 

Det var åbenbart ved at blæse op til en storm 
omkring den gamle kirkeskude. Men der var få som 
syntes at mærke stormen; der var så underlig stille 
ombord. Stilheden var så påfaldende, at modstanderne 
begyndte at sporge: hvad betyder den? »Samleren« 
leverede i sit November-hæfte for 1796* en såkaldet 
trosbekændelse (rationalistisk) af en tysk præst. Over- 
sætteren ledsager den med følgende note: »Da Dan- 
mark har nogle hundrede præster, vænter man, at 
nogle vil fremstå for at gendrive det [o: trosbekæn- 
delsen]. Hvis det ikke sker, bor man antage, at 
denne trosartikel [!] også er de danske præsters over- 
bevisning.« 

Det vilde rigtignok være en temmelig dristig slut- 
ning. Men udtalelsen vakte alligevel et vist rore**. 
En anonym (den »gravitetiske« P. Hansen ved Hellig- 
gejst), udgav i April 1797 en ret udførlig pjece (på o. 
100 s.), ^Tanker over dagens religionsliteratur^. Som 
motto på titelbladet står den oven for nævnte udtalelse 
i »Samleren«. Forf. foreslår udgivelsen af »Et kristeligt 
apologetisk repertorium«, der skulde tage det op med 
angrebene på kristendommen. Indholdet skulde dels 
være oversættelser af de bedste apologier i den uden- 
landske literatur — altså særlig et modtræk mod »Po- 
litisk- fysisk magasin« — dels originale artikler. Redak- 
tionen af månedsskriftet skulde besorges af et sælskab 
på 12 medlemmer, teologer og ikke-teologer. 



* Det udkom forst i begyndelsen af 1797. 

** »Iris og Hebe« foreslog i Jan. 1797 udgivelsen af et teologisk 
månedsskrift, der skulde vise, at religionen og fornuften i 
virkeligheden var gode venner. 

Denne plan blev ikke til noget*; tanken om et 
mere »effektivt forsvar« var imidlertid allerede søgt 
virkeliggjort fra anden side. Balle havde selv haft en 
følelse af, at det gamle blokskib »Pligtankerel«, var 
for tungt i vendingen, og at der behøvedes en lettere, 
hurtig sejlende krydser, der kunde tage kampen op 
snart på det ene punkt, snart på det andet. Så ud- 
gav han d. 7. Jan. 1797 det forste nummer af uge- 
bladet T^ Biblen fcyrsvarer &\jg selv<^. Det skulde ud- 
komme hver Lordag med ét ark (16 sider). 

Det var ikke med et let sind, at Balle begyndte 
på dette foretagende. Det betød jo en uafbrudt, næsten 
daglig, kamp mod alle kirkens angribere. Han vidste, 
at han endnu stærkere end for vilde blive skive både 
for alvorlige angreb og for spotterier og forhånelser. 
Og vilde han kunne udrette noget i den kamp? »Man 
sporger mig nu og da,« siger han i fortalen til uge- 
bladets forste bind, »hvad hjælper det? Jeg svarer, at 
det hjælper dog til trøst for min egen samvittighed . . . 
1 al fald kan det vel også hjælpe lidet til at forebygge 
i fremtidens historie allehånde synderlige bemærkninger 
over den dybe tavshed, som hersker midt i kristen- 
heden ved Kristi navns beskæmmelse.« Han havde en 
gang fremsat det ønske, at indvendinger mod landets 
offentlige reUgion skulde fremsættes på Latin ; men det 
var heldigt, mener han nu, at det ønske ikke blev op- 
fyldt. Folk vilde have troet, at de latinske indvendinger 
var uigendrivelige. Nu kan alle følge med og se, hvor- 
ledes angriberne ødelægger deres angreb ved deres frem- 
fusenhed og kådhed. 

Og så kastede Balle sig ind i kampen. 



* De som ønskede at være medlemmer, skulde indlægge en 
forseglet billet med deres navn hos Gyldendahl. Var der 
ikke inden 15. Maj indmældt et tilstrækkeligt antal, vilde bil- 
letterne ikke blive åbnede. I Avgust måtte forf. meddele, at 
der kun var kommet 4 billetter. 

Hvorledes så Balle på sine modstandere, rational- 
isterne? I et svar til »Jesus og fornuften« kommer 
han til at tale om dem, der kan rumme deres tro og 
deres længsel i de tre ord: Gud^ udødelighed og dyd. 
»Det være langt fra mig,« siger han, >at ville for- 
urolige nogen redelig gudsdyrker, som finder sig til- 
strækkeligen betrygget ved disse lærdomme. At jeg 
efter mit religionsbegreb tilønsker ham med bedste 
forhåbning nåde og salighed hos Gud for Kristi skyld^ 
kan ikke være ham fornærmeligt. Han være Jøde eller 
Tyrk, hedning eller kætter, når han dog frygter Gud, 
efter sin indsigt, og gor hvad ret er, håber jeg ved 
Jesum Kristum at samles med ham i et bedre liv efter 
dette; og derfor er Kristi religion mig desto dyre- 
barere, fordi den ej alene ikke tilsteder mig at for- 
domme anderledes tænkende , men tværtimod byder 
mig at forvænte deres frelse ved den samme forløser, 
for hvis skyld jeg selv tor håbe benådelse.« 

Dette er jo dog virkelig et frisindet standpunkt; 
men blev Balle virkeUg stående på det under hele 
kampen? Ja, når to betingelser opfyldtes: at vedkom- 
mende var alvorlige, sandhedssøgende tvivlere, og at 
de ikke udfoldede en agiterende, nedbrydende virksom- 
hed over for kristendommen. De der vilde berøve 
kristne mennesker deres tro — således vilde Balle ud- 
trykke det — over for dem er mildhed og hensyns- 
fuldhed ikke på sin plads. Den ærlige tvivler må have 
lov til at fremsætte sin tvivl og begrunde den; agitere 
for den med kraft må han derimod ikke. — Men hvor 
går grænsen mellem den ærlige tvivler og agitatoren? 
Og må fritænkeren ikke føle det som en pligt at vinde 
meningsfæller ? 

I de forste numre af »Biblen forsvarer sig selv« 
vendte Balle sig særlig mod sin gamle modstander 
»Politisk -fysisk magasin«; men hans opmærksomhed 
fængsledes snart af et nyt kaperskib, der lige var 
dukket op. Det hedder i nr. 8 (4. Marts): »Det blad 

»Jesus og forQuften« bliver alt mere betydeligt.«* Og 
fra nu af følger han dette blad med stor opmærksom- 
hed fra nummer til nummer. 

I de forste 17 numre gor Balle særlig front mod 
angrebene på det gamle testamente: påstanden om 
Mosebøgernes uægthed, fremstillingen af den jødiske 
nationalgud, Jehova, som en blodtørstig tyran, mod- 
standernes fremdragelse af det »usædelige« i biblen 
osv. Her skal blot et par af hans bemærkninger frem- 
hæves.** Hvad det »usædelige« angår, gor Balle op- 
mærksom på det underlige i, »at man på én og samme 
tid fordommer Salomons »Hojsang«, men oversætter og 
anbefaler Voltaires »Candide«.« Som eksempel på, hvor- 
ledes Balle stiller sig over for enkelte af det gi. testa- 
mentes fortællinger kan følgende tjæne: Udgiveren af 
> Jesus og fornuften« kan ikke forstå, hvorledes det gik 
til med, at Jonas »fik tre dages logis i en hvalfisk« (eller 
en stor fisk). Men, siger Balle, det er dog ikke mere for- 
underligt, »end at en hel harnisket mand havde plads 
i bugen på en haj, som blev fanget af fiskerne i Mar- 
seille.« — »Om Jonas er at betragte som levende i 
fiskens bug, eller om han bliver at anse som død, og 
derefter af Gud kaldt til live igen . . . kan være tvivl- 
somt.« Balle hælder til den sidste antagelse. For 
resten har han, som han minder om, tidligere fremsat den 
formodning, at »historien om Jonas kan være skrevet 
i form af en mytologisk fortælling,« hvis symbolik 
altså må forklares. 

Med nr. 18 forlægges imidlertid kamppladsen til 
det nye testamente : At man beskylder Jesu bekændere 
for at have forvansket hans lære, siger Balle, er jo 
bekændt nok. Det er en påstand af gammal dato. Vi 



* Det forste nummer af Horrebovs fortsættelse udkom jo kun 
en halv snes dage efter, at Balles nye ugeblad var begyndt. 
** De her meddelte bemærkninger stammer fra en noget senere 
tid (d. 19. Avgust 1797 og 6. Jan. 1798). 

finder den allerede hos Platonikerne i 4. årh. og hos 
Mahomed; men den er særlig kommen på mode efter 
reformationen. Her hjæmme har bl. a. også bladet 
»Jesus og fornuften* taget den op. »Imidlertid skon- 
ner jeg med uforstilt taknemmelighed på den agtelse, 
som dette blads udgivere stedse bevise mod Jesu Kri- 
sti dyrebare navn ... Af lige årsag har den beromte 
tvivler Rousseau stedse været mig agtbar og kær.« Ti 
han udtalte sig, f. eks. i »Emil«, med »den inderligste 
ærbødighed« om Jesu Person. 

Denne udtalelse kunde synes at varsle om, at 
kampen mellem de to tidsskrifter skulde blive en ånde- 
lig turnering, i hvilken den ridderlige høfligheds love 
vilde blive overholdte. »Iris og Hebe« gor da også 
(April 1797) med glæde opmærksom på dette forhold: 
»De to religionsblade: »Biblen forsvarer sig selv« og 
»Jesus og fornuften«, blive ved, med bestandig gen- 
sidigt hensyn, at gå jævnsides, og det er for enhver 
upartisk gransker meget behageligt at holde dem mod 
hinanden og veje enhvers grunde. Især må det inder- 
lig glæde menneskevennen og literaturynderen, at denne 
religiøse tvekamp går for sig med så megen anstæn- 
dighed, at ingen af de stridende i kampens hede glem- 
mer dem selv eller den sags værdighed, de have på- 
taget sig at forsvare, men gå frem, som det egner 
mænd.« — 

Efter at Balle i nr. 20 (1797) har gengivet hoved- 
gangen i Horrebovs fremstilling af Jesu liv og planer 
(jFr. s. 247), udbryder han: »Men hvad bliver nu Jesus 
Kristus, Guds enbårne son, vor frelser og herre? Intet 
mer og intet mindre end en godmodig sværmer, som 
indbildte sig, at han var bestemt til at fremvirke en 
revolution . . . men forhastede sig og blev et offer for 
sin egen formastelige selvtillid. — Skrækkeligt! Tie 
hertil, hvo tie kan! Jeg ikke.« Og så går Balle over 
til en metodisk gendrivelse af Horrebovs fremstilling. 

F. Bonning: BationaliBmens Tidsalder, m, 2. 17 

Denne punktvise gendrivelse har det ikke stor 
interesse at følge. En kamp om enkeltheder får egent- 
lig forst betydning, hvis den føres ud fra et bestemt 
grundsyn på hver side; i modsat fald bliver det en 
fægten i luften. Havde nu Balle et sådant grundsyn? 
Har han givet en fremstilling af sin opfattelse af for- 
holdet mellem troen og tænkningen? Han har i alt 
fald på et par steder nogle mere almindelige betragt- 
ninger, som er et tilløb i den retning. 

Det hedder i nr. 9 for 1797 således: Den der skal 
ud på det store hav, må have et kompas at rette sin 
kurs efter. Et sådant må vi også have på vor sejlads 
over livets urolige sø. Så være den hellige skrift vort 
kompas eller vor rettesnor at følge på vor bane igen- 
nem livet til evigheden! »Ikke véd styrmanden at for- 
klare, hvoraf det kommer sig, at magnetnålen i kom- 
passet vender sig mod Nord, eller at misvisning finder 
sted; men derfor kaster han det ikke til side, eller 
lader af at bruge det. Hvorfor skulle vi bortkaste den 
hellige skrift, om end vanskeligheder forekomme, som 
vi ikke kunne opløse? Var det tryggere for os, at en 
Robespierre stod op og pålagde os, ved politisk dekret, 
ærbødighed for et hojere væsen, som ellers ingen kændte, 
og ingen havde mod til at forlade sig på?« — Men 
hvem skal bruge dette kompas, hvem er styrmanden? 
»Fornuften eller den sunde menneskeforstand,« svarer 
Balle. 

Man vilde måske have foretrukket en mere tanke- 
mæssig redegorelse for denne række billeder. Men ud- 
talelsen er alligevel god til at få forstand af. Hvor 
betegnende er ikke billedet med den sunde menneske- 
forstand som styrmand, der søger at sætte kursen efter 
kompasset (biblen). Sammenligningen mellem skriften 
og magnetnålen har jo også sine misligheder. Vi véd 
ganske vist ikke, hvorfor magnetnålen peger mod Nord ; 
men vi véd alle sammen, at den gor det, og at vi 
trygt kan rette os efter den. Skriften derimod synes 

nogle mennesker peger i én retning, andre i en anden. 
Og hvem har så ret? De der mener, at den peger 
lige på sandheden, eller de som påstår, at dens mis- 
visning er så stor, at man kun tilnærmelsesvis eller 
måske slet ikke kan rette sig efter den? 

Balle gjorde alvor af dette: at lade biblen være 
magnetnålen. Folk udbryder, siger han et steder »Ak! 
vor bisp er dog en alt for stiv og urimelig ortodoks, 
som intet menneske kan være fornojet med; ti se: 
han forsvarer jo hver tøddel i den hele bibel — de 
midianitiske kvinders nedsabling, profeternes ubluhed, 
Ezechiels kage — og han fægter for djævelen, og han 

gor alt sit til at holde helvedes evige luer vedlige 

Men bispen svarer i sin enfoldighed som følger: Er 
der en tøddel i biblen, anbefalet som en foranstaltning 
fra Guddommen selv, uden at være det, så har den 
hellige skribent sagt usandhed; og når dette er sket i 
én omstændighed, kan det være sket i hundrede, i tu- 
sinde andre omstændigheder: biblen taber for mig sin 
hele troværdighed.« Og han tilfojer et andet sted^: 
* Dersom evangeliernes ægthed og pålidelighed falder, 
da styrter også hele kristendommen. « Og derfor er det, 
Balle tager på sig det håbløse arbejde: fornuftmæssig 
at gendrive alle påstande om bibelske fortællingers 
uægthed og usandhed. Derfor kan han ikke lade et 
eneste af Horrebovs angreb ligge; for hvis denne blot 
på ét eneste punkt kunde godtgore sine beskyldninger 
om uægthed, så — var kristendommen ikke mere. 

Et sted ser det ud, som om Balle vil ind på det 
afgorende sporgsmål om forholdet mellem troen og 
fornuften. Han siger ^: Så længe man tror, at strid 
finder sted imellem skrift og fornuft, så længe hjæl- 
per det ikke at kunne modbevise alle andre beskyld- 
ninger mod kristendommen. Derfor føler han sig også 
meget ilde berort over, at skulle henregnes til »for- 
nuftens arrigste Qender«; en sådan beskyldning er så 

17* 

hård, »som noget kan være for en ærekær mand i 
borgerligt samfund.« 

For at klare dette sporgsmål, vender Balle sig til 
Paulus; det er jo ham, der har fremsat den forbryder- 
ske påstand om »at tage fornuften fangen under troens 
lydighed.« Han søger forst at vise, at Paulus mange 
steder anbefaler brugen af fornuften, og han forklarer 
stedet i 2 Cor. 10, 1-4: »Og vi tage al fornuft til 
fange, at den må underkaste sig Kristi lydighed,« så- 
ledes: »Hos hvem tager nu Paulus al fornuft til fange? 
Ikke hos sig selv, ej heller hos nogen anden oprigtig^ 
sandhedens ven, men hos de falske lærere, som ved 
allehånde lognagtige påfund, under skin af fornuft, vilde 
forvilde og forlede den korintiske menighed.« Det er 
ikke »den sunde menneskeforstand«, som han vil tage 
fangen, den »som slutter og dommer efter klare be- 
viser, faste grunde, visse kændemærker, mod hvilke 
intet rimeligt er at indvende, men det, som hine 
vrange lærere uretteligen kaldte fornuft.« 

Vi kredser jo imidlertid stadig uden om kærnen i 
sagen. Balle søger dog til slutning at komme nær- 
mere ind mod den: Han forlanger ingenlunde at for- 
stå alt, hvad skriften lærer; videnskaben har jo sine 
uudgrundelige gåder, hvorfor skulde troen så ikke have 
sine? Men han antager og tror ikke noget, »uden at 
have fast grund at bygge på.« »Min faste grund ved 
alle religionens ubegribeligheder er Jesu Kristi alier- 
hojeste troværdighed, bekræftet ved upåtvivlelige kænde- 
tegn af medvirkende almagt og alvidenhed.« 

Er man så bleven klog af det? Hvorledes kommer 
man til visheden om Jesu troværdighed? 

IX. 

Angreb på kristendommen: Bladet ^Ortodoksien ned- 
river sig sélv.t 

Da Balle i begyndelsen af Oktober 1797 kom hjæm 
fra en visitatsrejse, fandt han, at han havde fået én 
modstander mere. Det var ugebladet » Ortodoksien ned- 
river sig selv. Et religionsblad«. »Jeg nægter ikke,« 
udbryder Balle (nr. 28, 1797), *at den ulige kamp, 
hvori jeg er blevet indviklet med alle vantroens koali- 
serede magter i København, efterhånden bliver mig 
mere og mere betænkelig. Det er ikke mistillid til 
religionens gode sag, som svækker min frimodighed, 
men det er frygt for, at det onde skal blive værre.« 
Det er jo, som om ukrudtet skyder desto frodigere 
frem, jo mere man søger at rykke det op. >Min pen 
havde for længe siden været nedlagt, dersom jeg ikke, 
ved at stemmes til tavshed af hine bevæggrunde, var 
kommet i strid med ubetvingelige fornemmelser i sjæ- 
len af kald og pligt.« 

Titelen på det nye blad skal naturligvis være en 
parodi på det navn, som Balle havde givet sit tids- 
skrift. Udgiveren er anonym, men hans mål røber 
ham tydeligt nok. Det er Biegels*, Nr. 1, der udkom 
d. 15. Septbr. 1797, er ganske stemt i hans sædvanlige 
opstyltede deklamationstone : ^^Fakta skulle vise na- 
tionen, hvilke konstgreb og kabaler endog her bruges 
imod oplysnings udbredelse. Man skal se, hvorledes 
andægtigheden, fortvivlet over ikke at turde oprejse 



* De fleste artikler er af Riegels under forskellige mærker: 
Hierakles, Celsus o. Ign. Horrebov har, under mærket Por- 
phyrius, skrevet en enkelt artikel. 

bål, sniger sig i mørket om med sine dolke. Det er 
tid at bortdrage det mysteriøse slør, som tros at skjule 
helligdomme, men som skjuler forbrydelser; ja forbry- 
delser mod fornuften, mod meningsfriheden, mod men- 
neskehedens forædlelse.« — »Vor tone og fremgangs- 
måde vil måske ikke altid behage dem, der have gjort 
sindighedens og moderatismens hæderlige navne til 
deres falskheds og fejheds skjul. Det er os kært. — 
Aurea mediocritasit [Den gyldne middelmådighed!. 

I nr. 15 begyndte Celsus (o: Riegels) en række 
»Sporgsmåle om bibelen«. Her slår han sig rigtig løs. 
Guds »fSrste åbenbaring«: Værer frugtbare, formerer 
og opfylder jorden osv. »indeholder én usandhed og 
ingen moral.« Indholdet af formaningen er: »Æder 
og parrer jer og hersker over alle de dyr, som ikke 
er stærkere end I!« 

»Kundskabens træ er naturligvis, hvis denne hi- 
storie skal forklares allegorisk, et sindbillede på op- 
lysning, livets træ et sindbillede på den med oplysningen 
forbundne lyksalighed . . . Hvad gor nu Gud? Op- 
muntrer han dem til at mætte sig på frugterne af 
kundskabens træ? Nej tværtimod!« Han forbyder dem 
det, jager dem, efter overtrædelsen af forbudet, ud, »og 
sætter et par keruber, det er at sige, et par underlige 
dyr, forsynede både med oksesnuder og løvetænder, til 
vogtere for haven.« »Men hvad skal man da domme 
om stykket? Det er en åbenbar satire over Mose' Gud 
og Mose' hierarkiske statsforfatning; en enfoldig levit, 
som ikke forstod satiren, satte den i spidsen for sin 
nations hellige bøger. 

I nr. 11 findes der en ret mærkelig artikel »O/w 
mirakler« : Mirakler betyder »overnaturlige ting«. Alle 
folkeslag have troet på mirakler, men der er stor for- 
skel på deres art. »Grækernes og Romernes mirakler 
havde næsten altid noget stort, ædelt, skont hos sig; 
de ere sædvanligen ypperlige allegorier over moralske 
eller fysiske sandheder. Jødernes og de kristnes der- 

imod ere næsten altid lave, barnagtige, eller vilde og 
hæslige, uden mindste interessante fornuftige indhold.« 

Vi må nu forst sporge: ^ Kunne mirakler overhovedet 
bevise nogen gvddommelighed hos dem som gor dem?< 
Dersom en person kommer gående fra Saltholm over 
vandet til København, eller springer uskadt fra kro- 
nerne på Frue-tårn ned på bispens tag, »skulde vi der- 
for tro ham, hvis han sagde sig være en Gud? Nogle 
kærlinger vilde vist tilbede ham straks, og kanske 
nogle fiskere fare Øresund rundt med evangelier om 
ham. Men de fornuftige vilde sige: Godt! du springer 
bedre end nogen af os . . . men Gud er du ikke! — 
Hvad forbindelse er der mellem en ting, hvis årsag jeg 
ej kan forklare, og en Gud, som straks skal være med i 
spillet ? Dette slutningshop er en oplyst tidsalder uvær- 
digt. Vi véd ikke magnetens natur, men vi tilbede 
den derfor ikke som en Gud.« 

»For det andet måtte der sporges: Hvad itdf ordres 
for at man (miraklers beviskraft gunstigen indrommet) 
skal kunne anse det eUer det mirakel for ægte ? Man 
kan fordre, at det ikke må være en ved bekændte 
naturkræfter mulig ting. Man kan fordre, at det ikke 
må indeholde noget umoralskt eller uretfærdigt. Man 
kan fordre, at det skal være gjort offentligen og i op- 
lyste folks nærværelse, og ikke i smutkroge blandt al- 
muen. — Men når nu disse vilkår ere opfyldte, så be- 
viser endda det mest autentiske mirakel intet. Ti 
skriften siger jo, at falske profeter også kunne gore 
mirakler, og at om nogen, efter at have gjort nok så 
mange mirakler, forkynder en anden Gud end Jehovah, 
så skal han stenes. — Ergo skal hos Jøder og Kristne 
læren støttes på mirakler^ og miraklerne igen på læren! 
Ej, ej! Hvilken en mysteriøs sirkelgang!« 

Denne artikel kommer virkelig ind på det prin- 
cipielle i et principielt spOrgsmål; det er ad denne vej 
man skulde have fortsat, for at have nået til en principiel 

opfattelse af forholdet mellem troen og fornuften; men 
man fortsatte ikke. — 

Der kan siges meget mod den ortodokse lære om 
arvesynd og forsoning, siger Hierakles (nr. 30-31), men 
da særlig dette: y> Hvorledes kan den enes overtrædelse 
tilregnes alle efterkommerne? Kan nogen, uden et pest- 
huslem, sige : Jeg er synder, fordi en anden har syndet, 
uden mit vidende og vilje! — Hvem af os befuld- 
mægtigede hr. Adam til at slutte traktaten?« Og 
hvorledes skulde man tænke sig den ved syndefaldet 
frembragte fordærvelse forplantet til alle følgende slæg- 
ter? Enten man tænker sig forplantelsen legemlig eller 
sjælelig, er den lige urimelig og ubegribelig. — Når 
der ingen arvesynd er, *når det paradisiske frugtbare 
fabeltræ således er ved roden omhugget, så ses det, 
hvad værd det Golgataiske træ har. Når der ingen 
tilregnelig arvesynd er^ gives der heUer ingen forsoning. « 

Den hensynsløse, ja rå tone, hvori bladets polemik 
gennemgående er holdt, har man en god prøve på i 
følgende artikler. Det hedder således i et stykke »Om 
nadveren« (nr. 13) : Hvorledes kan et legeme, der for 2000 
år siden opløstes i støv og aske, endnu være til som 
egeme ? Hvorledes flyver det om i luften fra én kirke til 
en anden osv. ? Den ortodokse, som tror at have Gud i 
sin mave, »går én dag uden forretninger, læser og 
synger om Guds legeme og blod, som han har i sig — 
og derpå stjæler eller ågrer han, som han gjorde tvende 
dage før.« Og i nr. 27 gives der følgende skildring af 
*Jesu Oldemødre*, Forf. minder forst om, at en jødisk 
skribent har påstået, »at Jesus var et uægte barn, som 
Maria havde fået ved den romerske soldat Panther.« 
— »Men ingen Jøde, en kristen, en evangelist, den så 
kaldte Matthæus, nævner 4 skøger og dem alene blandt 
Jesu oldemødre ... Læseren efterslå Matth. I, 1-16.« 

»Og nu henvender jeg mig til dig, o øvrighed!« 
udbryder i nr. 29 Faustus Socinus (vel også Riegels), 
»for at anmode dig om at forebygge hint hykleri, som 

den nuværende statskirke med dens lonnede embeder 
og dens samvittighedstvang befordrer.« * Det simpleste 
middel var uden tvivl dette : at lade kristendommen vende 
tilbage til sin forste skikkelse, og lade de kristne være 
private religionssekter. — Dog, måske politiske hensyn 
hindrer dig fra at gore dette.« Nu vel, der er et an- 
det middel: »Præster kunne sættes i sådan en tilstand, 
at de kunne tale efter deres overbevisning.« (De sym- 
bolske bøgers afskaffelse). 

I det sidste nummer* (22. Marts 1799) har tids- 
skriftet en afskedshilsen til præsterne: »De fleste præ- 
sters karakteristik«: »Præsterne ville aldrig forglemme, 
at deres stammefædre vare både præster og konger 
på én gang. — Man må ganske løsrive sig fra præsten, 
for at være ret fri for hans despotisme. — Karakteren 
hos den præst, som stræber efter indflydelse, er at 
smigre, krybe, sno sig; karakteren hos den præst, som 
allerede har indflydelse, er stolthed, overmod og en 
deraf flydende forfølgelsesånd . . . Selv hos de ædlere 
fandtes dog alt for ofte dette næsten uudslettelige træk 
i præstekarakteren , herskesyge. Pavefjenden Luther 
var dog ofte selv en lille pave.« Og så slutter »Cel- 
sus« med et spark til Balle i »Bispen i det 4. og bispen 
i det 18. årh.« Han anfører en skildring af biskop 
Epiphanius: *Han lærer os at kænde og nedhugge 
mere end 40 kættere. Hans anker skal bevare og be- 
fæste den rette tro ; hans mecHdn-æske skal skaffe hjælp 
mod 80 falske lærdommes gift.« Han synes at have 
ment det godt med sine bestræbelser; »men levemåde 
og studium dannede ham til en lettroende, stolt og 
hæftig mand.« — »Jeg vil ikke nævne, hvo den mand 
er, i hvem jeg genkænder Epiphanius .... ti hver 



* De forste numre af bladet udkom med korte mellemrum, 
sædvanlig ét hver uge; men senere kom det meget uregel- 
mæssigt, undertiden med 1 eller 2 måneders mellemrum. 
Det sluttede med nr. 35. 

med vor tids bispe lidet bekændt læser vil straks kænde 
ham.« 



Riegels blev kraftig sekunderet både af andre tids- 
skrifter og af pjecer. At få alt med er uoverkomme- 
ligt og desuden unødvendigt; ti der er gentagelser på 
gentagelser. Her blot nogle enkelte prøver. 

y>Balliana, Af medborgere og medborgerinder«, 
hvoraf der udkom 2 numre (1798), er naturligvis hel- 
liget Balle. I anledning af, at Balle har forsvaret an- 
vendelsen af »lodkastningen« i skriften, foreslår bladet, 
at Balle og Horrebov skulde gå »op på teatret i hele 
publikums nærværelse (der burde gives 8 p for entréen 
til de fattige) og kaste lod om, hvem af dem har ret.« 
Den tidligere (s. 145) omtalte H. G. Sveistrup udgav i 
1798 (anonymt) >Angivelsen* , en ironisk anråbelse af 
»den gamle rene tro« o: reaktionens ånd. 

Hvor må dit omme moderhjærte bløde, 
ved blot at se hin fromme iver gløde 
på bispens ortodokse kind, 
når »Jesus og fornuftens« vind 
ham nøded' til at lægge sig for anker, 
og kaste mangt et godt Guds ord 
i havsnød over bord. 

Og * Fritimernes € forfatter (T. C. Bruun) synger i 
»Skriftemålet« : 

Jeg tror gærne, at Kristus blev 
en gang iblandt i sin ungdom fristet; 
så rent man lysten har aldrig mistet, 
den jo i tanken lidt tant bedrev osv. 

Men tvivler på, at Beelsebuth 
personlig med sine klør ham rorte, 
fra templets tinding til fjælds ham førte, 
og sagde sleskende: hør min gut! osv. 

Hans navne, M, C. Bruun, synger i »Ortodoksernes 



« 



1 



Bort da med dårlig filosofi! 

Vi kirkens sonner kan den undvære. 
Kun troen, troen adlyde vi, 

den gi*r os klæder og mad og ære. 
Fornuften blegne! 
Om troens egne 
fiskalisk engel med ildsværd hegne! 

O tro, din skål! 

Og »Politisk-fysisk magasin« udsætter (Juni 1798) 
følgende »prisopgave«: »Det kgl. videnskabernes aka- 
demi i Abdera opfordrer herved alle regne- og skrædder- 
mestere til at bestemme, hvor mange alen 9 kv. bredt 
toj, den engel måtte have i benklæder, hvorom det 
hedder i åbenbaringen: den stod med den ene fod i 
havet, med den anden på jorden.« 



X. 

Angreb på fritænkningen. '-— ^ Jesus og fornuften < 
(fortsat). — Kantianismen og rationalismen. — »Biblen 

forsvarer sig selv^ (fortsat). 

I den tidligere (s. 112) omtalte »Kritisk udsigt 
over den danske teologiske literatur« (1797) fældedes 
der en hård dom over den danske teologi: den frem- 
bød et ynkeligt skue, et almindeligt forfald. Vi kan 
da ikke fra den vænte et kraftigt forsvar af den gamle 
kirkebygning. Forfatteren af pjecen véd intet andet mid- 
del at anbefale, end at »adskillige af fædrelandets lærde 

fordomsfri og oplysningselskende redelige mænd for- 
enede sig om al udgive et periodisk værk, der havde 
oplysnings og almen kundskabs fremme til formål.« 
Det lyder ikke meget lovende. 

Det var jo særlig tidsskrifterne, som skulde holde 
fægtningen gående. Men »Kritik og antikritik« deltog, 
efter Bentzons fratræden , sjældnere i de religiøse 
kampe (jfr. s. 99), og et periodisk skrift som »Granske- 
ren« (1796), der samtidig var rationalistisk, forsvarede 
djævlelæren og manede regeringen til at træde op mod 
fritænkerne, skulde ikke hjælpe til at klare stillingen. 
Et andet periodisk skrift »Drabanten« (1799), der er 
holdt i en satirisk tone, gjorde det til sin særlige op- 
gave at holde oje med »Ortodoksien nedriver sig selv« ; 
men det nåede ikke længere end til nr. 17, så gik 
det ind. 

Der var jo også enkelte, som i selvstændige skrif- 
ter af og til vovede udfald mod oplysningshæren. Om 
man egentlig kan regne Bastholm til dem, er tvivlsomt. 
Han står midt mellem bægge hære, og hans hug fal- 
der i bægge retninger. Men selv regner han sig til 
kirkens forsvarere. I 1798 udgav han ^Forsynets vise 
foranstaltninger lil menneskeslægtens forædling ved Jesu 
religion.^ Forst, siger Bastholm, forka.stede man Jesus 
som forsoner, så blev han en guddommelig lærer, der 
jævnstilledes med Sokrates; derpå blev han sat et par 
trin under denne, og man ender vel med at gore ham 
til en sværmer eller bedrager. Nu vil Bastholm søge 
at vise, hvorledes Jesu religion forædler menneske- 
slægten. — »Forsynets vise foranstaltninger« ses, mener 
han, særlig hos Jesus selv: hans usædvanlige legems- 
sundhed og kraft, hans store talenter . . . hans kole- 
risk-sangvinske temperament m. m. Også i hans døds- 
måde ses de >vise foranstaltninger«. Skulde han igen 
komme tilbage til livet, måtte intet lem på hans legeme 
beskadiges; og det skete jo heller ikke ved korsfæstelsen. 
Bastholm anser det for tvivlsomt, om hans fødder blev 

gennemnaglede ; ti derved >måtte gangen nødvendig 
være bleven hojst smærtefuld.'< — Hvor træffer så 
Bastholms hug her? 

Men der var dog også i selve de »ortodokses« 
lejr folk, som af og til vovede sig i marken. Professor 
Seydlitz ved Odense gymnasium siger i en tale på 
kongens fødselsdag (1796) tidens »stolte og af deres 
indbildte ufejlbarhed opblæste fornuftprædikanter« ad- 
skillige grovheder; men det er tomt rabalder. — »Nogle 
breve om vigtige religionssandheder« (1797; af en CF. 
Hoyer) var af den slags skrifter, som kun meget få 
læste. Og det samme gælder nok »Nogle breve om 
vigtige religions-sandheder« (1797), der var tilegnet den 
bekændte købmand Niels Ryberg, der i sine sælskaber 
»ikke tålte mindste spot over det, som han agtede for 
sit dyrebareste.«* 

Sådanne skrifter og artikler, som der var langt 
imellem og som kun få læste, kunde ikke fjærne det 
indtryk, at kirkens mænd var så underlig tavse. Det 
var jo næsten kun Balle, som løftede røsten, og det 
menie E.Fleischer^ »Kritiks og antikritiks« medarbejder, 
ikke gik an. Så udgav han (1798) en mindre pjece 
mod »Jesus og fornuften« og en storre mod »Ortodok- 
sien nedriver sig selv.« I den sidste vil han forsvare 



* Af lignende skrifter kan endvidere nævnes: Randrup »Sand- 
hed til eftertanke« (1795) og »Kortfattet bevis for kristen- 
dommens sandhed« (1797) hvor forf. anråber regeringen om 
ved lovene at beskytte evangelii tjænere imod fritænkernes 
frækhed og ondskab. — E, Fleischer^ den bekændte natur- 
historiker, udgav »Jesu Kristi religions sandhed« (I— II, 
1798 — 99) væsentlig et pluksammen fra tyske forfattere. 
F. L. Bang skrev »Den rette religion efter fornuften« (1800). 
— Desuden kom der en del pjecer af mer eller mindre tvivl- 
som beskaffenhed. Forfatteren til »Raisonnements af en 
patriot« (1796) kalder de »oplyste« præster for »menedere«, 
og opfordrer regeringen til at skride ind imod dem. En lig- 
nende opfordring fremkom i »En mærkværdig samtale imellem 
en bonde og en degn« (1797). 

»miraklet«, og taler i den anledning om den mærke- 
lige ebbe, der i 1672 frelste Holland for et angreb af 
den fransk-engelske flåde. Fleischer tor ikke helt er- 
klære denne begivenhed for et mirakel, men »den 
kommer det dog meget nær.« Det er med den slags 
beviser, man vil forsvare den gamle kirkebygning; for- 
svaret var da også derefter. — 

Men bag de over- og underordnede førere, som 
tog del i den literære kamp, stod jo lægfolkets store 
skare. Det er vanskeligere at blive klar over stem- 
ningen blandt dem, da de jo som regel ikke optrådte 
aktivt. En gang imellem skete det dog. 

I »Danske tilskuer« for 27. Marts 1797 hedder det 
i en artikel {hf Bahbek): »Så er det da en sorgelig 
sandhed, hvad de tyske aviser forkynde os, hvad endnu 
for kort siden »Danske tilskuer« troede at kunne spøge 
med . . . ; der gives virkelig en her blandt stadens ind- 
vånere omløbende ansøgning om pressetvang i religions- 
sager ; og et ikke ganske ringe antal har allerede under- 
skrevet den.* Denne adresse, der anråbte regeringen 
om at skride ind mod fritænkernes angreb på kristen- 
dommen, blev, forsynet med 300 underskrifter, i Marts 
måned indleveret til regeringen, som dog ingen notits 
tog af den. 

Et par måneder efter udkom der en lille pjece 
med titelen : ^Den menige mands opfordring til gejstlig- 
heden efter mange bønders og borgeres indstændige 
begæring, udgivet af en del af stadens tænkende bor- 
gere«**: Vi kan og bor ikke længere tie stille til den 
overhåndtagende vildfarende forblindelse, men opfordrer 



* Denne ansøgning omtales også i »Tanker om dagens reli- 
gion s-literatur« (s. 26), hvis forfatter, dr. theol. P. Hansen, 
havde gennemlæst den og misbilliget den. 
** Om den virkelig stammer fra »menig mand«, kan jo være 
tvivlsomt, hvad der også antydes i et, for øvrigt værdiløst, 
modskrift, »Svar fra menige mand« til «det hojvise sælskab, 
som misbrugte menig mands navn osv.« 

eder, I lærde! og sporger eder, I lærere, præster og 
professorer! er det stemmende med eders embedsed 
således at behandle bibelen, det åbenbarede Guds ord ? 
Det er os som lonner jer, for at I skulle føde os med 
livets evangelium. I giver os moraler i stedet for, 
halm og tort strå. Og I handle som menedere! — 
Det er gyseligt at høre de mange gruelige, vildfarende 
og gudsbespottelige meninger, som en professor Gam- 
borg lærer sine unge studerende, og som gor ham 
uværdig til sit erabede.* Og Otto Horrebov, »denne 
det mørke riges tro tjæner,« foragter og forkaster de 
hellige skrifter. — Så opfordre vi eder, professorer og 
præster til >at ihukomme ed og pligt.« — 

Men hverken førerne eller de menige kunde dæmme 
op for rationalismens strom. Den fortsatte sit løb, lige 
bred og mægtig, tilsyneladende i alt fald. 



Tonen i * Jesus og fornuften^, var jo til en be- 
gyndelse forholdsvis mådeholden, dæmpet. Måske »Hie- 
rakles« også tænkte på den med sin bemærkning om 
*aurea mediocritas^. Men efter et års tids forløb sker 
der et omslag. Udgiveren gor selv rede for dette om- 
slag i fortalen til 2. årgangs 1. bind: »Da jeg frem- 
trådte, havde jeg denne de så kaldte moderate teo- 
logers mening, at Jesus, skont blot menneske, var en 
over enhver fordom og hver svaghed ophojet sand- 
hedslærer, og jeg vil nødig give slip på den . . . Men 
snart har biskop Balles måde at forsvare biblen på 
nødet mig til at forandre min mening. Han viser 
nemlig idelig i sine skrifter, at når man nægter det 
gamle testamentes guddommelighed . . . når man be- 
tragter Jesus som en blot selvdannet vis, må man 



* Gamborg erklærede (Adresseavisen, 16. Maj, 1797) disse på- 
stande for »åbenbar usandhed.« 

også, hvis man vil være ærlig, nedsætte denne. Dette 
bragte mig til nojere at overveje min yndlingsmening, 
og nu fandt jeg det modsigende, at en selvdannet læ- 
rer i det overtroiske Jødeland skulde være ophojet 
over hver fordom og hver svaghed.« Hans fornyede efter- 
syn førte da til den erkændelse, at Jesu svagheder, 
skont de overstråledes af hans dyder, alligevel havde 
draget vigtige følger efter sig. Dog finder han endnu 
ikke pletter i Jesu moralske karakter. 

For at belyse Jesus-skikkelsen, efter denne nye 
opfattelse, anstiller han en sammenligning mellem ham 
og Sokrates, ^ Den græske vismand udsøgte ikke til sine 
disciple »nogle uvidende almuesmennesker« — som 
Jesus — men »dannede, talentrige ynglinge, for hvilke 
det var let at hæve sig over overtroens fabler« ; han 
fordrede ikke »tro«, men »egen indre overbevisning«: 
han råbte ikke i dødskampen: Min Gud! hvi har du 
forladt mig! men gav sine venner et eksempel på det 
sande heltemod. »Skont Jesus bor æres og elskes for 
sit hjærtes retskaffenhed .... kan man dog næppe 
nægte, at han i noget har været ringere end Sokrates, 
der havde fortrinet for ham i alder og fædreland . . . 
Men den retskafne og for almenvel glødende jødiske 
yngling har lige så vel et retfærdigt krav på vor ag- 
telse som den dydige og til menneskeslægtens gavn 
virksomme atheniensiske olding.« — »Århundreder havde 
Sokrates hvilet i sin grav, da han ved sine lærlinge, 
de græske og romerske vise, forjog den nat, som 
kristendommen havde udbredt over Evropa.« Det er 
nemlig fra ham, og ikke fra biblen og Luther, at vore 
dages oplysning er udgået. 

Jesu »elskværdige blidhed« forførte ham til den 
urigtige antagelse, at man virker bedst på mennesker 
ved altid at give efter. ^ Men denne fejltagelse er und- 
skyldelig. »Han var endnu kun en ung mand, da han 
trådte frem«; han havde ikke været omkring i verden, 
og havde ingen videnskabelig dannelse, hvad man kan 

se af hans sædelære. »Den består i en del da be- 
kændte sententser, der vel som oftest ere. gode, men 
dog stundom urigtige,« f. eks. hans lære om, at der- 
som nogen slår én på den hojre kind osv. 

Horrebov kritiserede lige fra forst af disciplenes 
virksomhed. Det var dem, som forvirrede og for- 
nedrede Jesu simple og ædle morallære, især da Pau- 
lus, der »rejste lande og hav omkring for alle vegne 
at skaffe sin tro på de jødiske mysterier og sin under- 
tiden overspændte moral tilhængere.« Men tonen bli- 
ver en langt voldsommere efter omslaget: Der er tre 
fremtrædende træk i disciplenes karakter: lav egen- 
nytte, ærgerrighed og herskesyge. Apostlerne dannede 
af de kristne en lille afsondret stat, der sammenknyt- 
tedes ved 4 bånd 1) fælles andagtsøvelser, 2) kårenes 
lighed, 3) maven og 4) en fortvivlet stilling. Punkt 3 
har følgende nojere forklaring: »Den som kænder noget 
til klubber véd, at maven er det store foreningspunkt 
i dem. Lemmerne komme aldrig i storre antal sam- 
men, end når det gælder om at fortære et fælles mål- 
tid, og skilles aldrig så glade som da fra hverandre. 
Just således gik det også med den kristelige klub. Dér 
knyttedes samfundets og troens bånd fastere ved et 
måltid. Selv nadveren var hos de forste kristne intet 
andet end en dessert, som man spiste, og en skål, som 
man drak, til Jesu erindring.« Man vil ikke forundre 
sig over, om folk af denne kaliber »have nedladt sig 
til fromt bedrageri.« 

Og den måde, hvorpå kristendommen udbredte sig, 
er i overensstemmelse med disciplenes karakter: »En 
falsk religion, forkyndt af en kæk mand for tapre men- 
nesker^ går frem ved sværdet. Så gik den mahome- 
danske religion frem. En falsk religion, forkyndt af 
underkuede og feje mennesker for andre underkuede 
og feje, kryber i forstningen ubemærket frem i mør- 
ket, støtter sig på herskende overtro, hjælper sig frem 

F. Sonning: Bationaliemens Tidsalder. III, 2. 18 

ved signekurer, ved falske evangelier, ved opdigtede 
spådomme ... — Så gik kristendommen frem.« 

Efter at have givet en fremstilling af den »rensede« 
kristendom, går Horrebov over til at foreslå en reform 
af gudsijcenesten, I »Jesus og fornuften« (1799, nr. 26 
og 28) fremsætter han et »Forslag til en forbedret ind- 
retning i vore religionsfester*, særlig de tre hovedfester: 
Jul, Påske og Pinse. »Der gives tre hovedsandheder 
i religionen : Gud, udødelighed og dyd. Disse tre sand- 
heder synes at ligge til grund for disse fester, men ind- 
hyllede i sådanne fabler, der udbrede latterlighed over 
dem, så sandt det urimelige og modsigende er latter- 
ligt. « 

»Forestillingen om en Gud, som har frembragt alle 
væsener, og vil alle væseners og i særdeleshed vor 
lyksalighed, ligger til grund iov julefesten. Men hvor- 
ledes indklædes denne sandhed?« Jesus fremstilles som 
født af en ren jomfru; hans indtrædelse i verden var 
meget uheldig: medens »han lå under sin moders 
hjærte forårsagede han dennes brudgom ubehagelige 
timer, ved at jage ham den tanke i hovedet, at han 
var hanrej;« og da han var født, »lod den mistænke- 
lige Herodes alle små horn i hans fødestad slå ihjæl.« 
Og nu det evangelium som læses på Juledag : Jesus — 
der i følge samme dags epistel er »Verdens skaber« — 
»ligger som et afmægtigt og ringe barn, svøbt i klude, 
i en krybbe. Er det en ædel og værdig forestilling om 
den, der frembragte verdnernes talløse hære?« Når 
mangen en tvivler i sin sjæl har råbt: der er ingen 
Gud ! — da kan man sikkert mangen gang finde roden 
til hans tvivl i »vore kirkelige indretningers lave fore- 
stillinger om Gud.« 

Altså — vi må have en reformeret julegudstjæneste. 
»Man indvie dagen til en fest for Guddommen, således 
som den rigtig betragtede natur og den oplyste fornuft 
lærer os at kænde den. — Hvilke salmer vilde da ikke, 
i stedet for de nuværende, vorde istemte! . . . Na- 

tionens ædleste digtere vilde kappes om at levere pas- 
sende sange til årets skonneste dag. — Og nu de taler 
som vilde holdes! — Og denne så simple, for al cere- 
moniers pomp blottede og dog hojtidelige fest vilde 
være den værdigste, som menneskeslægten nogen sinde 
kunde helligholde!« 

»Også vor påskefest, der er bestemt til en hojtid 
for vor sjæls udødelighed, trænger til en forbedring.« 
Jesu opstandelse bQr ikke være grundlag for denne 
fest: apostlernes beretning om »opstandelsen« er ind- 
byrdes modsigende; »det nye testamentes opstandelses- 
lære strider mod fornuftens forestilling om et tilkom- 
mende liv. At vi efter døden skulle slumre indtil den 
almene opstandelsesdag, strider mod fornuften« — og 
mod skriften: I dag skal du være med mig i Paradis. 
Men skal vi leve et nyt liv straks efter døden, »da er 
jo hele opstandelseskomedien på dommens dag over- 
flødig.« Og hvilke forestillinger om det tilkommende 
liv ! I følge Matthæus (26, 29) skal Jesus have talt om 
at drikke vin med sine disciple i Guds rige! Det nye 
testamentes fortællinger kommer jo på den måde til 
at stå »i klasse med enhver tusinde og én nats hi- 
storie. « 

Men hvad kunde påskehojtiden ikke blive, når den 
?i stedet for at være en mindesfest til ære for en død 
og efter sagnet atter opstanden Jøde, blev en fest for 
udødeligheden!« Der skulde tales og synges om men- 
neskesjælens store ævner, om livet som en opdragelses- 
skole, om dydens værd, og »hvor sikkert den af Gud 
kan vænte den belonning som den fortjæner.« Man 
vilde ikke længer »dvæle ved den mørke forestilling 
om et evigt helvedes uudslukkelige luer, eller ved de 
sanselige billeder om lystelig sidden ved et gæstebud, 
eller andægtig ståen for Guds trone med lange hvide 
klæder om livet, palmer i hænderne og hallelujaråb på 
læberne. De vilde forestille sig dette liv som en ud- 
videt virkens og nydelsers kres i et storre sælskab,« 

18* 

hvor mennesket ud fra det standpunkt det var på 
ved døden, gradvis vil hæve sig til storre og storre 
fuldkommenhed. 

Vor tredje hovedfest, * Pinsen*, helligholdes til er- 
indring om religionens, det vil sige dydens, værd og 
dens udbredelse på jorden. Er den til dette ojemed 
passende indrettet? »Epistelen på forste Pinsedag er 
den forunderlige fabel om apostlerne som talede frem- 
mede tungemål.« Fortællingen om »den Helligånds 
sendelse« indprænter den urigtige forestilling, >at vi 
ikke af os selv ere skikkede til at indse sandheden og 
efterfølge den, men at det er den Helligånd, som op- 
lyser vor forstand og leder vort hjærte til alt godt.« 
Og den samme forestilling bestyrkes af salmerne, hvori 
der findes sådanne smukke vers som dette: 

O, hellig Ånd 

med nådens hånd 

mit kolde hjærte rore! 

Udgyde dig 

nu over mig, 

til andagt mig at føre! 

»Hvor må slige usselheder i vers og prosa, og 
prækener stemte i samme ånd, ikke forvirre menne- 
skers begreber, og svække deres kraft til det gode, 
ved at indprænte dem den tanke, at de af dem selv 
ere uskikkede dertil.« 

»Man forestille sig derimod pinsefesten indrettet 
til en dydens fest efter fornuftens grundsætninger. 
Hvilke taler vilde da ikke holdes, hvilke hymner ikke 
synges!« Glade udsigter i en bedre fremtid på jorden 
vilde henrive os, fordi vi så menneskeslægten stadig 
gå fremad i kundskab og dyd. — 

Således ser den Horrebovske reformation ud — 
eller var det en revolution , som jævnede alt det be- 
stående med jorden? Horrebov vilde svare et meget 
bestemt nej på det sidste sporgsmål. Hele det 18. år- 

hundrede lige fra Holberg til Horrebov er afgjorte mod- 
standere af ateismen. At menneskene — som regel — 
skulde handle dydigt, uden ud fra håb om belonning 
eller frygt for straf i en kommende tilværelse, var 
en indbildning. Derfor anså man ateismen for så 
skadelig, at selv fremskridtsmænd krævede statens ind- 
griben over for en offentlig forkyndelse af denne livs- 
anskuelse. 

Horrebov var en modstander af kristendommen i 
dens »ortodokse« skikkelse, men ikke af religionen. 
Når det af ham foreslåede nedrivningsarbejde var gen- 
nemført, vilde der, mente han, endnu stå tilbage tre 
slanke, mægtige piller: Gud, dyd og udødelighed; over 
dem kunde der hvælves en mægtig kuppel, stor nok 
til at favne alle menneskenes born. Og disse piller 
var urokkelige; ti de hvilede på et urokkeligt grund- 
lag: fornuften selv. 



Ja men, hvilede de piller virkelig på fornuften 
selv o: på den teoretiske fornuft? Kantianerne sva- 
rede nej; og så gjorde de front mod »rationalisterne«. 
A. S. Ørsted indrykkede i »Filosofisk repertorium« 
en udførlig »kritisk revision« af Horrebovs tidsskrift, 
og udgav den kort efter som en pjece på 100 sider 
under titlen * Jesus og fornuften for filosofiens domstoh 
(1798): 

De sidste tiders religionsstridigheder har vakt en 
stærk gæring, selv i krese der ellers ikke læser skrifter 
om sådanne sporgsmål. > Bibelpartiet« anser enhver 
kamp mod et ved kirketroen sanktioneret dogma for 
fræk ondskab og som et signal til verdens snarlige 
undergang. »Fornuftpartiet« ser med glad håb den 
gyldne tidsalder i møde, da mennesket, befriet fra sy- 
stemtvangs og privilegeret tros slaveåg, under fornuf- 
tens anførsel vil høste de herligste frugter af sin op- 

lyste og rensede religiøsitet. Og denne tid, mene de, 
vil snart være forhånden, såfremt statsstyrerne kun 
lade undersøgelserne have frit løb. 

Forfatteren af denne anmældelse hører ikke til 
noget af disse partier, men endnu mindre har han 
taget sit stade på »den gyldne middelvej« , »den sløve 
og sjælløse moderatisrae«. Han er — Kantianer. »Den 
kritiske filosofi er i hans tanker ej alene sand, men 
tillige den eneste.« Ud fra disse forudsætninger tager 
han så fat på en kritik af »Jesus og fornuften«. 

Han skelner mellem de to forfattere. Den, der 
har skrevet de forste 6 nummere (jfr. s. 244), synes at 
ville lægge den kritiske filosofi til grund for sine under- 
søgelser, »men han viser kun et såre løseligt bekændt- 
skab med samme.« Desuden er der væsentlige uover- 
ensstemmelser mellem de optagne artikler, f. eks. mel- 
lem nr. 3 (en oversættelse af et stykke af Riem) og 
nr. 5. Men det var også et sælskab, som udgav det. 

Ørsted kommer så til bladets anden periode: 
Horrebovs angreb på kirketroen mangler en fast grund- 
vold, de lærdomme han vil sætte i stedet for de gamle 
er lige så falske og farlige som disse, og endelig er hans 
fremgangsmåde for at befordre oplysningen ganske for- 
fejlet. »Alle disse fejl rejse sig af mangel på grundig 
filosofi.« Han kænder vist kun »populær-filosoferne«. 
Og hans kampmåde er fuldstændig forkastelig: om pa- 
læologernes vildfarelser bruger han aldrig mildere be- 
nævnelser end »dumhed, gudsbespottelse og sort ond- 
skab«; Leibnitz er »en kold og tankeløs sofist«; han 
siger om Kantianerne og andre filosofer, at de vil »til- 
liste sig al nydelse«, at de, »af lyst til at herske over 
andre, have opbygget deres mørke ordsystemer«. 

Horrebov har aldrig principielt undersøgt mulig- 
heden af en åbenbaring i al almindelighed. »På den 
måde kan man evig blive ved at kives, om bibelen er 
en åbenbaring eller ej«. Efter en gendrivelse i det 
enkelte af Horrebovs angreb på Kant, ender han med 

et ønske om, at udgiveren af »Jesus og fornuften« vilde 
»lægge sig efter en alvorligere filosofi«, der kunde give 
ham afsmag for » halvfilosofi <^. 



Ørsteds angreb på »Jesus og fornuften« var viden- 
skabens dødsdom over populær-filosofien og rationalis- 
men. At kirkens forsvarere skulde modtage Ørsted 
som en forbundsfælle, var imidlertid ikke at vænte. 
Også for Kantianerne var jo Kristus intet andet end 
den store sæde-lærer^ om hvis skikkelse der i tidens 
løb havde vævet sig et mytologisk klædebon. Balle^ 
der ikke troede på det mytologiske klædebon, men på 
Jesus som Guds enbårne son, fandt da ingen anled- 
ning til at glæde sig over denne forbundsfælle eller at 
standse i sin kamp mod rationalismen. »Biblen for- 
svarer sig selv« holder sig stadig på siden af »Jesus 
og fornuften«, og sender den skud på skud. — 

BcUle gor i sit ugeblad (1798, nr. 3) opmærksom 
på det betydningsfulde omslag i »Jesus og fornuften«: 
hvorledes dette tidsskrift havde begyndt med at stille 
Jesus op på en hoj piedestal, hojere end alle andre 
mennesker, derpå satte ham ned på hojde med Sokra- 
tes, og senere endnu et godt stykke under ham. Som 
en følge heraf bliver Balles tone fra nu af skarpere. 
Dertil bidrog en anden omstændighed. »Jesus og for- 
nuften« udkom i de fOrste 2 år anonymt, skont alle 
godt vidste, hvem udgiveren var. Horrebov navngav 
sig forst i begyndelsen af 1799 i et avertissement i 
»Adresseavisen« (nr. 3) om fortsættelsen af tidsskriftet. 
I dette avertissement havde han desuden særlig be- 
tonet, at »Jesus og fornuften« henvendte sig til cUle 
mennesker med almindelig dannelse. Balle blev meget 
opbragt over dette avertissement. Han skriver et par 
måneder efter i sit blad: »Fra det ojeblik af, da han 
[Horrebov] lod sit réligionsstormende ugeskrift offent« 

ligen kundgore under sit navn og sin bestilling som et 
almerUæsningsblad^ besluttede jeg ikke længere at skåne 
enten hans vid eller hans grundlærdhed eller hans filo- 
sofiske dybsind og konsekvens; ti nu går han ej frem 
som en ærlig tvivler, der tor være sine skrupler be- 
kændt, men som en bestemt folkeforblinder, der vil 
have sat himmel og jord i bevægelse, for at få landets 
kristendom nedrevet og lan(Jets ortodokse gejstlighed 
jaget på flugt. — I min hukommelseskiste findes en 
Jædike, som gemmer min morskabslæsning fra de yngre 
år. Nu var det tid at lukke den op: her er langt til 
bunds! Lune mod lune — satire mod spotterier — 
stundom et Laokoons-stød på den græske træhest ved 
Troja, at folket kan høre, hvad der ligger skjult i den 
hule bug. Som der råbes i skoven, må svaret blive! 
Hvad skøtter jeg om angriberens giftige pile? Hvad 
bryder jeg mig om monfrerernes sarkasmer i vers og 
prosa? Ved mit skriverbord vederfares mig under disse 
tings læsnings netop det samme som begegnede Luther, 
da han i sin tid fik at læse »Die wundersame historie«, 
hvorledes djævelen efter sin daværende smag skulde 
have taget ham og flojet afsted med ham i luften: »es 
thut mich recht sanft,« sagde han, »an der rechten 
kniescheibe unter der linken ferse, wenn ich so was 
lese.«^ 

Balle er åbenbart endnu hverken træt eller mod- 
løs. Ganske vist standser hans blad i næsten 3 fjer- 
dingår (fra Maj 1799 til Jan. 1800), men det havde blot 
sin grund i embedstravlhed, visitationsrejser o. Ign. I 
denne mellemtid var der imidlertid foregået noget, som 
fik stor betydning i den literære verden. D. 27. Septbr. 
1799 var der kommet den længe væntede og længe 
frygtede nye trykk^rikeds-f or ordning.* 

I det forste nummer af »Jesus og fornuften«, der 
udkom efter forordningens bekændtgorelse (d. 1. Oktbr.), 



* Jfr. herom under >De social-politiske bevægelser,* 

indrykkede Horrebov en »Erklæring«. Forordningens 
§ 5 bestemte, at »de, der i trykte skrifter laste eller 
forhåne den kristelige religions lære . . . bor straffes 
med landsforvisning fra 3 — 10 år,« og med »laste« for- 
stod forordningen: >at' tillægge den person eller ting, 
om hvilken der handles, en sådan ufuldkommenhed, 
som ej kan bestå med dens hensigt.« 

»I følge denne forordning,« siger Horrebov, »er 
det tydeligt, at jeg, så ofte mine undersøgelser kunde 
bringe mig til at finde sådanne mangler ved kristen- 
dommen og biblen, er forpligtet til at tilbageholde min 
dom;« ti man bor lyde sit lands love. Brød jeg dem 
og blev landsforvist, mistede jeg jo desuden lejligheden 
til at virke på mine medborgere. 

Men regeringen betoner jo udtrykkelig, at den ikke 
vil lægge hindringer i vejen for gode og retskafne 
mænds frimodige tankeytringer. »Derfor vedbliver jeg 
også med udgivelsen af dette tidsskrift, men efter en 
noget mere indskrænket plan.« Dette vil sige, at han 
for fremtiden vil være mere forsigtig med sine angreb på 
kristendommen; dog vil han vedblive med at indrykke 
afhandlinger om visse bibelsteder og dogmatiske sæt- 
ninger, hvorom han med frimodighed vil fremsætte sine 
tvivl, »for herom at belæres af bibelens og kristen- 
dommens af staten lonnede forsvarere;« det væsentlige 
af deres svar skal blive indrykket i tidsskriftet. På 
den måde vil der bl. a. gives lejlighed til at bevise 
sandheden af den erklæring: »Bibelen forsvarer sig 
selv«. Skulde imidlertid sådanne afhandlinger være 
imod forordningen, håber han regeringen vil underrette 
ham derom. Derfor vil han i de forste 4 uger ikke 
indrykke nogen artikler af den art. 

I begyndelsen er Horrebov temmelig forsigtig i 
sine udtalelser; tonen er mere alvorlig, ikke hånende 
eller spottende. Da han imidlertid efter de 4 ugers 
forløb igen begyndte på kritiken af »bibelsteder« og 
udogmatiske sætninger«, og mærkede, at det gik, uden 

at regeringen skred ind, blev han efterhånden dristigere, 
og slog igen ind i den gamle tone. Under titlen at 
>Dalai Lamas tale til sine bonzer«* (d. 12. Oktbr. 1800) 
leverer han en af de så velkændte hånlige fremstillinger 
af åndelig frihed og religiøst liv 1 Danmark. Dalai Lama 
opfordrer i sin tale præsterne til, så længe som det 
vel er muligt, at holde folket i uvidenhed. »Men kom- 
mer der en tid, da vi ikke længere kunne hindre dem 
fra at bruge deres fornuft, da må I forandre eders op- 
førsel og forsikre dem, at eders landsmænds oplysning 
og sande vel ligger eder på lyærte, og tid efter anden 
lære dem det modsatte af det, som eders forfædre 
lærte. Imidlertid må eders ord altid være stillede på 
skruer, på det I stedse kunne beholde en udvej . . . 
I kunne endogså anbefale tolerance og tænkefrihed, 
men dog må I ikke glemme med den ene hånd at 
tage mere tilbage, end I give med den anden, og ikke 
undlade at sukke ofte og bevægeligt over den indbry- 
dende vantro osv.,* 

Det er, som Horrebov kort efter bliver bange for 
at være gået for vidt, og vil dække sig. I nr. 44 fin- 
des et »poetisk brev«: »Til en teolog«. Heri vil han 
fremstille modsætningen til hine oven for skildrede bon- 
zer, et mønster på den oplyste folkelærer. Og hvor- 
ledes står det sig nu i vort eget land i så henseende? 
»Her kunne vi ikke andet end finde udsigten glædelig. 
Hvo kænder ikke de værdige mænd, som den gejstlige 
stand allerede ejer!« Og hvor rig lejlighed har ikke de 
unge teologer til at danne sig til deres vigtige embede, 
»under de oplyste professorer, vort universitet harU 

Der var, allerede inden denne artikels fremkomst, 
begyndt at gå rygter i København om en indskriden 
af regeringen mod Horrebovs tidsskrift. Rygtet var 
ikke uden grund: kancelliet havde virkelig spurgt det 
teologiske fakultet, om * Jesus og fornuften« kunde til- 



* Artiklen er ikke original; den er en fri oversættelse fra Tysk, 

lades efter den nye trykkefriheds-forordning. Så snart 
dette var blevet bekændt, påstod bysnakken straks, at 
det var Balle, som havde givet stødet til denne fore- 
sporgsel. Det var nu ikke sandt. Balle fik den for- 
ste efterretning derom fra prof. Moldenhawer, da de 
en Dag fulgtes ad fra en kateketisk prøve i Hol- 
mens kirke. Så ban var ganske uskyldig. Endskont 
han så ofte havde udtalt sig mod regeringens ind- 
skriden, fandt han det dog rigtigst endnu en gang at 
sige sin mening om denne sag. Han skriver i sit blad 
(d. 22. Marts 1800): »Jeg for min del kan ingenlunde 
ønske, at der må tænkes på noget forbud, enten mod 
dette eller andre deslige skrifter, i hvilke bibel og 
kristendom vorder angrebet; ti der er forskel på aw- 
greb^ ledsaget af grunde, som kunne opvække til gransk- 
ning, og på hån eller 8pot< Udstedtes der et sådant 
forbud, »bekræftedes jo vore modstanderes så tit igen- 
tagne råb, at kristelig religion ikke består ved andet 
end menneskebud og statsvælde. — Men Gud forbyde, 
at det nogen tid skal komme til at hedde så! Jeg 
kænder iblandt alle vanhæld for kristelig kirke [sic!] 
intet storre vanhæld end dette.* 

Lad »Almenskriveren«, om han vil, stifte »et tempel 
for sin fornuftreligion! Han træde op, med regeringens 
tilladelse, hvilken jeg ikke vilde fraråde, at forkynde 
sin visdom med al veltalenheds styrke for samtlige op- 
lysningsvenner! Jeg abonnerer selv en plads i audi- 
toriet, for at lægge mærke til, hvad jeg siden har at 
svare på.« 

Horrebov blev utrættelig ved århundredet ud og 
ind i det næste med. Nr. 1 for Tirsdagen d. 6. Jan. 
1801 begynder med »Jubelsang i anledning af det nit- 
tende århundredes begyndelse. Afsjungen Nytårsdag i 
Trinitatis kirke.« Det er en hymneagtig bon til *den 
Algode« om at dæmpe »krigsluens fnysende harm i 
hver barm.« 

01 alt oplysningens morgen sig herligt udbreder 
sandhed vankundigheds nat ved sin fakkel adspreder. 

Religionen vil snart nationerne lede 

hen til lyksaligheds tempel i evigheds kæde. 

Jubelens råb 

fro vi med tillid og håb 

løfte til dig, o Algode! 

Denne naturalistiske hymne er det så, som Nytårs- 
dagen for det nye århundrede runger under hvæl- 
vingerne i en kirke bygget i den hellige Trefoldigheds 
navn. Det er jo virkelig, som om han havde gjort 
alvor af Balles ord, og »stiftet et tempel for sin for- 
nuftreligion. « 

Var det ikke lyse udsigter? Og dog er der en 
underlig mat, næsten modløs stemning over rationalis- 
mens talsmænd på dette tidspunkt. Lige efter den 
oven for nævnte hymne står der i > Jesus og fornuften« 
en afhandling om »Udsigterne for oplysning og men- 
neskeforædlelse ved begyndelsen af det 19. århundrede«. 
På mange steder, sukker Horrebov, er friheden for- 
svunden, på andre indskrænket; det gamles forsvarere 
løfter hovedet på ny. Oplysningen har i den sidste tid 
marcheret på stedet. En lignende stemning råder i 
fortalen til et bind prædikener, som H. G. Clausen, 
kapellanen ved Frue kirke, udgav i slutningen af 1800: 
»Udsigterne for religionen i fremtiden synes at mork- 
nes, alt eftersom vort århundrede haster mod enden. 
Den skonne dag, man væntede der skulde oprinde for 
oplysningen med det nye århundrede, taber sig i nat 
og skygge. Endnu hviler mørket over jorderiget. . . . 
Nylig truede vantroen at tage overhånd, nu begynder 
overtroen at vinde noget tilbage af det, hin havde fra- 
revet den. Oplysningen er kommen i vanrygte. — 
Man tror at være gået for vidt i at forkaste de gamle 
former og begynder derfor efterhånden at opkoge dem 
igen . . . Der arbejdes derfor ikke så meget på at føre 

menneskeheden videre fremad, som på at føre den til- 
bage til den punkt, hvorfra den gik ud.« — Clausen 
tvivler ikke på, at dagen nærmer sig, men derfor tror 
han den ikke nær. »Den kan nærme sig og dog være 
såre fjærn.< ' 

Det M6, der her står og skuer ud mod fremtidens 
muligheder, det er* ingen rank, ungdomssikker yng- 
ling. Hovedet er bojet, holdningen mat. Det er en 
gammelmands-skikkelse. Men > håbet« er altid ungt. 
Og så er det vel heller ikke »håbet«, men »håbløs- 
heden«, der står her, på grænsen af de to århundreder, 
og stirrer ind i fremtiden. 

Hvem bærer skylden herfor? Trykkefriheds-forord- 
ningen? Umuligt. Skrev man i en sommelig tone, kunde 
man om religiøse sporgsmål skrive lige så frit efter som 
for dens fremkomst. Og dog blev »Jesus og fornuften« 
temmelig hurtig træt og mat; det afgik ganske uvæntet, 
og uden officiel anmældelse, ved døden d. 31. Marts 
1801, 2 dage for kanontordenen på Kongedybet skød 
det ny århundrede ind. »Jesus og fornuften« hørte til 
det gamle århundrede og døde med det.* — 

Men på den anden side: hos Balle og hans ven- 
ner, hvorledes så det der ud? Ja, Balle holdt utrætte- 
lig ud. Denne samvittighedsfulde utrættelighed er netop 
så betegnende for ham. I hans visitatsbog^ står der 
d. 12. Oktbr. 1800 følgende notits: »Da min venstre 
kind og munden selv var overordentlig hoven, måtte 
jeg gå hele dagen i kirke og skole med krydderpose 
indsvøbt i et klæde om hovedet; og i stedet for at 
spise til middag, måtte jeg lægge mig et par timer, 
efterdi en feber havde indfundet sig. Men vederkvæget 



* Under det sidste nummer stod endnu: Fortsættelsen følger. 
— Tidsskriftet havde flere gange skiftet forlægger; i Januar 
1801 gik det over til bogtrykker Breum i Skidenstræde; der 
endte det sine dage. 

af søvn stod jeg op, og gik i skolen og holdt ad til 
kl. 8. Så spiste jeg lidt vandgrød, og gik til sængs 
igen.« 

Der er intet af den traditionelle helte-glans over 
denne tandpine-plagede skikkelse, der ilied indbundet 
hoved vandrer frem og tilbage mellem kirke og præste- 
gaard og skole. Og dog er det ikke så uheldigt at 
skilles fra Balle med denne skikkelse i sin erindring. 
Han hører ikke til historiens store mænd; derfor 
vendte han heller ikke historiens strom. Men han var 
den strængt pligttro og nidkære arbejder; derfor hjalp 
han til, at mangt et stille hjæm med gammeldags guds- 
frygt ikke blev skyllet bort af tidens bølger. — 

Balle var på grund af sine mange embedsforret- 
ninger kommet noget bag ud i sin kamp mod »Jesus 
og fornuften«. Derfor vedblev »Biblen forsvarer sig 
selv« med skydningen, selv efter at »Jesus og fornuften« 
var gået til bunds. Den 10. April 1802 kom der et 
nummer med tilfojelsen: »Forsættelsen følger«; men 
der kom ingen fortsættelse. Den følgende nat døde 
Balles hustru ; sorgen over tabet tog hans arbejdslyst 
for en tid. Var der overhovedet grund til at blive 
ved? Han havde omtrent fået sagt hvad han vilde, og, 
bemærker han et sted, ^ »offentlige angreb læses nu 
ikke mere i ugeblade eller i periodiske skrifter.« 
»Tavshed indtil videre er rådeligt«; ellers kunde han 
let fremlokke nye angreb. Og så strøg Balle flaget på 
sin gamle skude — glad over, at han ikke havde bedt 
om fremmed hjælp. »Sandheden havde værget for sig 
selv.« 

Ja, sandheden havde værget sig! Udtrykket er be- 
tegnende. Balle havde ikke, i spidsen for kirke- 
hæren, rykket ud mod fjenderne og knust dem. Der 
var ganske vist nu stilhed på slagmarken; men hvem 
var sejerherren ? Det var i virkeligheden rationalismen, 
for så vidt som den var bleven den herskende reli- 

giøse åndsform i de dannede kredse. * Men den havde 
sejret, ikke så meget ved sin egen indre kraft og sand- 
hed, som ved sine modstanderes svaghed. 

Ti ulykken var, at kirkens forsvarere ikke havde 
fast grund under sig. Luther havde holdt biblen, den 
store oplysningsbog, op mod pavedommets mørke og 
vildfarelser. Ortodoksien gjorde den til den hoved- 
bjornesten, hvorpå kirkebygningen skulde hvile. Og så 
var man inde på skråplanet. I løbet af det 18. år- 
hundrede huggede rationalismen stykke for stykke bort 
af hovedhjornestenen , til det var, som om hele det 
gamle kirkehus skulde synke i grus. 

Der står i »Jesus og fornuften« (17. Decbr. 1799) 
en artikel, som med skærende klarhed viser, på hvil- 
ken gyngende grund datidens kirke byggede. Det hedder 
her: »Der var en tid, da teologerne gjorde bibelens 
forklaring til grundvold for religionen . . . Men bi- 
belen er et dødt bogstav, og kan altså hverken for- 
klare sig selv, eller forsvare sig imod dem, som afvige 
fra dens forfatteres mening.« Den må fortolkes. Og 
nu er det endt med, at »eksegetiken (teologernes ind- 
byrdes stridende bibelforklaring) er bleven erklæret for 



* Om tilstanden mellem præsterne indeholder Balles visitats- 
bog for 1799—1800 oplysende notitser. Her findes bemærk- 
ninger som disse: »Vore nye præster ville være blotte mo- 
ralister.« — »Så vidt jeg kan mærke, holder han [præsten] 
sig endnu til evangelisk kristendom.« [Endnu!]. — »Den 
nye filosofi har blindet ham.« — »Han røber, at Kristus ikke 
er hans sag.« — »Hans tale var en skarpsindig filosofisk 
afhandling om bedring til lyksalighed, men- uden bibel og 
kristendom.« — Der er her tale om forskellige præster. 

På en visitats i Ledoje og Smorum spøgte jeg ved bor- 
det, skriver han et sted, »vist i al uskyldighed, uden at mene 
ringeste ondt, med filosofi, kantianisme, republikanisme og 
andet sådant . . . Men se! Præsten blev opbragt, blev vred, 
blev grov imod mig ved sit eget bord, i nærværelse af sin 
degn, sin nabopræst o, fl. Jeg tabte vel ikke min blidhed; 
men gid jeg dog aldrig må glemme dette anstød.« 

al religionskundskabs ene pålidelige hovedkilde.« Men 
det er meningsløst at gore eksegetiken til religionens 
hovedhjornesten ; ti eksegetik er altid mer eller mindre 
gætning. Og man kan ikke bygge en religion op på 
gætninger. — 

Det er rationalismens historiske gærning og histo- 
riske berettigelse at godtgore , hvad følgen bliver af at 
ville grunde kristendommen på eksegetik^ på gostninger. 



De social-politiske bevægelser. 



I. 

Den franske revolution, 

iJen ildevarslende lyd fra guillotinens økse, det 
er den vi hører igen, i det vi går ind i tidens politi- 
ske roreiser. Hvilken virkning frembragte denne lyd 
her hjæmme? Blev der forfærdelse eller jubel? Ja, 
det ekko, klangen gav tilbage, lød noget forskelligt, 
eftersom det kom fra konservatismens eller frem- 
skridtets lejr. 

Lad os til en begyndelse lytte efter røsterne fra 
den konservative lejr. Guldberg er her en typisk skik- 
kelse. Fra sin amtmandsbolig i Aarhus fulgte han, 
med spændt og ængstet opmærksomhed, rystelserne og 
trækningerne i de evropæiske statslegemer, særlig da 
de »skrækkelige eksperimenter« i Frankrig (jfr. III, 1, 
s. 378). Da han hørte klangen af guillotinens økse, 
udbryder han i et brev (15. Febr. 1793): »Hvilket år 
ere vi trådte ind i! Den 21. Januar^ hvilken gyselig 
dag, hvilken mords, hvilken skændsels dag!« Han 
håber, at de hære, som nu rykker mod Frankrigs 
>onde, mordiske og æreløse styrere,« med fuld enig- 
hed må blive rettede »mod disse menneskelighedens, 

F. Bonning: nationalismens Tidsalder. III, 2. 19 

sælskabelighedens, rolighedens, ordenens og al religions 
fjender. < 

Hvad sagde man fra det moderate fremskridts 
side? Vi begynder med dets hojre floj, hvor vi træffer 
på Bahbek, 

Rahbek vilde i grunden helst holde sig selv og sin 
»Tilskuer« uden for de politiske kampe. Men ved 
denne lejlighed kunde han vanskelig tie helt stille, og 
så tog han ordet i nummeret for 4. Februar: Havde 
Ludvig XVPs dommere competence til at domme ham ? 
Rahbek mener nej, og kalder hans henrettelse et jti- 
stUsmord. »Han kan næppe en gang anses som et 
offer for Frankrigs vel, men snarere som det forste 
slagtoffer, der bringes et nyoprindende despoti.« Dette 
er jo klart nok; men Rahbek har altid et »på den an- 
den side«: denne begivenhed er en skrækkelig, men 
gavnlig lære for konger og regenter; skont — igen 
»på den anden side« — her i Danmark, der behøves 
denne lære ikke — og så afslutter Rahbek med nogle 
patriotiske udgydelser om vor oplyste, reformivrige, 
faderlige regering. 

Vi går over til det moderate fremskridts venstre 
floj. »Minerva« 's historiske artikel for Januar begynder 
således: »Ludvig XVI er ikke mere. Den 21. Januar 
så den mand, der for få år siden sad på Evropas 
mest glimrende trone, ende sin i så mange henseender 
mærkelige bane ved den hånligste død på — skafottet. 
Dette er den gyselig-vigtige tildragelse, der fylder en- 
hver, selv revolutionens varmeste ven, med forbavselse, 
m^d inderlig afsky, ikke for det franske folk — det 
er . . . uskyldigt i denne udåd — men for den blod- 
torstige faktion, hvis offer den faldne monark blev.« 

Dette er Høsts dom; han var på dette tidspunkt 
redaktør af den historiske artikel. Men lige efter disse 
ord giver »Minerva« plads for nogle bemærkninger af 
en indsender: Han synes, at man i sin ojeblikkelige 
harme er tilbojelig til at blive uretfærdig. »Enkeltes 

djensynlige og uimodsigelige brøde i denne sag, gjorde 
man til hele Frankrigs, især til det nationalkonvents, 
der afsagde dommen. Mange forhen roligdommende, 
istemmede nu endog med frihedens og menneskerettig- 
hedernes altid hojtråbende fender. Tonen i mange 
krese synes mig ganske overstemt [sic]. De Franske 
erklæres for et aldeles fordærvet folk.« Men man må 
ikke se på Ludvigs henrettelse som en dom og en 
straf; den var ikke andet end en samvittighedsfuld be- 
stemmelse af den sikkerhed, nationen havde at tage 
for at forsvare sin souverainitet. 

Og nu den radikale floj, hvad sagde man der? 
Ja, man måtte jo være lidt forsigtig i offentlige ud- 
talelser. Men var man i de dage gået ind f. eks. på 
Neergårds kaffehus, vilde man nok have hørt en eller 
anden bloddryppende tale af >den lille Marat^. Det 
var her, at han luftede sin revolutionsbegejstring for 
en udvalgt kres, som gik under navnet »Jakobiner- 
klubben« ^ Pawels, i hvis stambog han (19. April 
1793) skrev sit »symbolum«: >Med bitterhed har Her- 
ren fyldt mit bæger,« fortæller således om ham*: Med 
fuldkommen vished og inderlig glæde forudså han en 
revolution i Danmark; posthusfejden og lignende op- 
løb anså han for sikre varsler derom. Han var per- 
sonlig et ganske elskværdigt menneske; men da han 
altid følte sig ulykkelig, og var af en meget eksentrisk 
natur, behøvede han kun et let stød for at blive enten 
fortvivlet eller rasende, og så brød han staven over 
hele menneskeslægten. København var for ham >en 
øglerede«. — 

Dette var stemningen i ojeblikket. Vi skal nu 
efterspore stromningerne på det social-politiske om- 
råde i den følgende tid. I det foregående tidsrum 
havde det især været de sociale sporgsmål, som havde 
sat sindene i bevægelse, og bevægelsen havde bund- 
fældet resultater: fremfor alt de store landboreformer; 
endvidere: oprettelsen af seminarier og nedsættelsen 

19* 

af en kommission, der skulde gore forslag til en for- 
bedring af den hojere undervisning. 

Går man nu videre i dette spor? For der var jo 
langt igen, langt igen på alle områder; man havde kun 
gjort de forste skridt. Vi kan finde svaret i en artikel 
af Rahbek fra 1795^: En svensk forfatter (Rosenstein), 
siger han, har blandt de uheldige følger af den franske 
revolution anført det, at den iver for forbedringer, der 
var oppe nogle år tidligere, efterhånden kølnedes, om 
ikke helt udslukkedes. En af grundene dertil finder 
han i den omstændighed, at revolutionen havde vakt 
reaktionens ånd i hele dens vælde. Rahbek mener 
dog, at der også er en anden grund: Frankrigs stor- 
slåede genfødelse har gjort almenstemningen ligegyl- 
digere over for de mindre og partielle reformer. »Kun 
de store politiske sporgsmål, statskonstens metafysik, 
om man kan udtrykke sig, finde opmærksomhed og 
deltagelse.« Man disputerer ivrig om, hvorledes grund- 
volden for statens bygning bor lægges, men man bry- 
der sig ikke om at tænke på den bekvæmmeste ind- 
retning af de enkelte værelser. Man behøver blot at 
sammenholde »den forfærdelige opsigt, confessionarius 
Bastholms liturgiske forslag for en ti år siden gjorde, 
med den tavshed, der f. eks. i vor literatur hersker 
over »Repertoriet« [M. Møllers], hvis indhold dog er 
af uendelig storre praktisk betydning.« 

Rahbek har her fremdraget en meget betydnings- 
fuld foreteelse i tidens udvikling, og han har ret i sin 
tolkning af den. Man går, for at bruge et moderne 
udtryk, fra reformpolUiken over til storpolUiken, Den 
følgende fremstilling skal derfor kun give en kort over- 
sigt over den sociale reformbevægelse, for derefter at 
dvæle udførligere ved de politiske stromninger. 

II. 

Bondestanden, — Skolen. 

Der var solskin og feststemning over landbobevæ- 
gelsen i slutningen af firserne. D. 14. Juli 1792 stod, 
under en klar sommerhimmel, en stor skare af køben- 
havnske borgere omkring den nylig rejste »Friheds- 
støtte« på Vesterbro — mindet om, at konge og folk 
i enighed havde løst bondestandens lænker. Da kron- 
prinsen red bort, strøedes der blomster på hans vej. 
(Jfr. III, 1, s. 424). 

Og hvor gik så vejen hen, da »folket« strommede 
bort fra festpladsen på Vesterbro. Den gik ud i det 
praktiske liv, ud i arbejdet på at føre de nye tilstande 
fra papiret og over i livet. Men et sådant arbejde 
har tit gråvejrs-himmel over sig. Det ejer ikke det 
fængslende som de glimrende gennembruds-ojeblikke, 
og så vender den almindelige opmærksomhed sig an- 
dre steder hen. Således gik det også her. Vi må 
da ogsaa vende os bort, for al søge efter det, som 
optog sindene. 



Det var omtrent gået med skolesagen som med 
landbosagen. Den havde fra århundredets midte og 
frem efter i næsten en menneskealder haft en begejstret 
ungdomstid. Få sporgsmål kunde således fængsle op- 
mærksomheden som det om i^opdragelse^. Det var de 
almene grundsætninger for den, som man særlig drøf- 
tede. Og her er én stor grundtanke, som stadig duk- 
ker op i alle undersøgelserne, den nemlig: vi skal til- 
bage til naturen] vi maa lære barnets virkelige natur 

at kænde, og så må vi udfinde, hvilken næring vi skal 
byde den, og hvorledes vi skal meddele den*. 

Fra de almene overvejelser, med deres ideelle 
dromme og solbestrålte forhåbninger, går man så over 
til at prøve på den praktiske gennemførelse af reform- 
tankerne (jfr. III, 1, s. 347 flg.). De skrumpede så 
underligt ind under den proces. Den skole, som den 
Guldbergske forordning af 11. Maj 1775 vilde bygge, 
lignede ikke meget de ideale opdragelses-anstalter, som 
tiden havde dromt om. Den nye universitets-fundats 
af 7. Maj 1788 gød ikke nyt liv i den gamle indtorrede 
hojskole. Så måtte man prøve med en ny kommis- 
sion ; og en sådan, der skulde gore forslag til reformer 
både af universitetet og de lærde skeler^ fik man da 
også d. 14. Maj 1790. 

Universitetet fik man ikke reformeret; opmærk- 
somheden optoges af »Latinskolerne«. Efter at kom- 
missionen havde arbejdet nogle år, fik man lejlighed 
til at se lidt bag kulisserne, idet flere af medlemmerne 
offentliggjorde deres betænkninger**. I 1797 var man 
foreløbig kommet til ende med sine overvejelser, og 
den nye skoleplan blev så forsøgsvis indført i Frue 
latinske skole. I § 2 fastslås det, at »et grundigt stu- 
dium af de gamle sjprog og af Grækernes og Romernes 
klassiske skribenter endnu stedse er den uundværlige 



* Alle fremskridtsmænd var sikre på den nye metodes lyksalig- 
gørende evne. (Jfr. bl. a. »Skolen, et fantasimaleri efter 
sandhede af Hennings, i »Minerva« Juli 1797). Det var de 
konservative ikke; Guldberg f. eks. havde store betænkelig- 
heder (jfr. III, 1, s. 365) og »Folkevennen« offentliggSr (1794, 
nr. 13) et skarpt angreb på den moderne metode, der prop- 
pede hornene med en mængde kundskaber, de ikke kunde 
fordoje, men som blot gjorde dem indbildske og selvrådige. 

** Hertugen af Avgustenborg, der var kommissionens formand, 
lod i »Minerva« (Jan. 1796) trykke »Idéer vort lærde skole- 
væsens indretning vedkommende«. (Jfr. bl. a. »Minerva« 
Maj, Juli 1795, Novbr., Decbr. 1794). 

grundvold for al sand lærdom.^ Her er altså ingen 
revolution sket; grundvolden er den gamle. Men der 
blev ganske vist sat enkelte nye lapper på hist og her. 
Modersmålet fik en mere fremskudt stilling og af nyere 
sprog slap Tysk og Fransk ind. — 

D. 22. Maj 1789 var der blevet nedsat en kom- 
mission for de danske skolers bedre indretning; blandt 
dens medlemmer var E. Schimmelmann , C. Reven tlov, 
Balle, Bastholm o. fl. I de forste år sysselsatte den 
sig nærmest med forslag om oprettelsen af seminarier 
(jfr. III, 1, s. 364); noget ind i halvfemserne tog den 
så fat på »de danske skoler« (de var jo i virkeligheden 
ensbetydende med landsbyskolerne). Det endelige re- 
sultat kom forst i næste århundrede: skoleloven af 1814. 

Det er ikke store resultater, den pædagogiske be- 
vægelse afsætter i dette tidsrum; det samme gælder jo 
om de andre sociale bevægelser. Og så har vel Rah- 
bek ret, når han mener, at man var gået over fra 
reformpolitiken til storpolitiken. Der må vi altså søge 
hen. Lad os tage et overblik over de politiske grup- 
per her hjæmme og begynde med den konservaMve, 



III. 

De politiske grupper : 1) De konservative. — 2) De mode- 
rate, — S) De radikale. 

En dag læste man på det blå omslag af »Minerva« 's 
Februar- hæfte for 1793 en subskriptionsplan, som vakte 
et stærkt rore. Planen meddelte, at en ung adelsmand 
G. C. von Scheel vilde udgive en oversættelse af nogle 
»Betragtninger over den franske revolution og friheds- 



296 

sværmeriet <, der havde stået i A. Hoffmanns »Wiener- 
Zeitschrift«. Dette tidsskrift og dets redaktør stod for 
fremskridtsmændene som det mest afgjorte udtryk for 
den sorteste reaktion. Der blev da også fra deres side 
straks slået alarm. »Lærde efterr.« mødte et par dage 
efter med en flammende artikel (af »Desideriusc o: Nye- 
rup): »Længe troede man, at ikke nogen skribent lette- 
lig kunde hamle op med v. Schirak i Altona i at 
krybe og logre for jordens mægtige ... i lumskeUg at 
stræbe at insinuere skrivefriheds og oplysnings lands- 
fordærvelige følger osv. — men se: pludselig opstod i 
fjor ved den anden ende af Tyskland en ny mørkheds- 
apostel, prof. Hoffmann i Wien, som tager Jesuiternes 
parti, forsvarer de fyrster, som opsnappe breve på 
posthusene osv. Her er næsten mere end Schirak.« 
Og artikler fra et sådant tidsskrift vover en hr. v. Scheel 
at oversætte og udbyde i subskription! Forhåbentlig 
får han ikke nok abonnenter, så Danmark undgår den 
hån, »at have adopteret et af de elendigste tyske poli- 
tiske produkter.« 

Danmark undgik imidlertid ikke denne hån; skrif- 
tet udkom i September, tilegnet kronprinsen, hvad man 
opfattede som et yderligere lumskeri, der skulde lyælpe 
til at gore friheden endnu mere mistænkeUg. 

Det tyske tidsskrift havde følgende fortale, som 
Scheel meddeler: >Den nuværende almindelige friheds- 
tummel i Evropa, velartede nationers opror og op- 
bringeise mod deres souverainer, alle politiske gæringer 
og al slags vantro ere frugterne af en tojlesløs oplys- 
ning og en mængde kosmopolitiske og filantropiske for- 
fattere af Mirabeaus slægt og sind. 

Disse forfattere udså endnu daghg deres gift i alle 
evropæiske stater; de føre ordet ved de fleste nationer 
og især i Tyskland. Den almindelige tænkemåde er i 
deres hænder. Deres for storste delen beromte, eller 
meget mere berygtede, navne, deres hunger og vinde- 
syge, deres uforskammede og tojlesløse snaksomhed 

forenet med de hemmelige ordeners frygtelige almagt, 
forskaffer deres skadelige grundsætninger overalt vægt, 
indflydelse og den sorgeligste virksomhed.« Det er 
den hoje tid at give den almindelige tænkemåde en 
anden vending, ellers ville »alle regeringer i Evropa falde 
ved demokratisk tojlesløshed i den filosofiske oplysnings 
frygteligste anarki.« 

Det er denne »vending«, som tidsskriftet vil gore 
sit til at fremkalde. »Det forfærdes ikke for oplys- 
nings-barbariets og dets apostlers rasenhed. Det har 
mod nok til uden skånsel at blotte de forræderske 
folkeforføreres hemmelige ondskab overalt, hvor det 
møder dem.« 

En af artiklerne i Scheels oversættelse hedder »Om 
revolution, oplysning og folkelyksalighed«. Den be- 
gynder således: »Menneskenes lyksalighed eller ulyk- 
salighed ligger ikke, som det kunde synes, i tingene 
uden for dem, ikke i rigdom og deres ønskers tilfreds- 
stillelse. Den ligger virkelig blot og alene i de be- 
greber og forestillinger, som menneskene have gjort 
sig om tingene uden for dem.« Derfor er nationernes 
ve og vel ikke så meget en følge af nyttige og vise 
foranstaltninger, af love og offentlige indretninger, som 
ene og alene af kulturen, undervisningen og den grad 
af kundskab en nation besidder enten i det enkelte 
eller i det hele.« 

Hvad bliver altså regeringernes opgave? Ganske 
simpelt den: ikke at lade andre begreber om lyksalig- 
hed opvækkes hos deres undersåtter end sådanne, som 
efter staternes forfatning og andre politiske omstændig- 
heder kan virkeliggores ; endvidere den: at se at stille 
dem tilfreds med hensyn til de ting, man ikke kan 
skaffe dem, og endelig: at man aldrig lader dem smage 
nydelsen af de ting, man enten meget sjælden eller 
med megen indskrænkning kan forskaffe dem. 

Denne regeringskonst kræver imidlertid som sit 

grundlag et velordnet oplysningsvæsen. Og hvad skal 
man nu forstå ved et sådant? 

For det f5rste må folkeundervisning kun befatte 
sig med de ting, der udfordres til menneskenes alminde- 
lige bedste. Ethvert menneske véd nok, når han har 
lært at kænde sin stands pligter, og når hans vilje er 
gjort bojelig til at opfylde disse pligter. 

For det andet må undervisningen hvile på sæde- 
lighed og religion. »Mordbrændere og stratenrøvere 
stiite ikke sådan ulykke som vantroens , pligtløs- 
hedens og den politiske frihed hemmelig indsnigende 
apostle.« — 

Skriftet meddelte endvidere »En trykt privat- 
skrivelse til alle evropæiske regenter om lUumiriat- 
ordenen,^* Den skulde efter forlydende cirkulere på 
mange steder i Tyskland ; udgiveren billiger i det hele 
dens tanker. — lUuminat-ordenen »vil kuldkaste alle 
religioner, alle jordens riger og alle borgerlige sæl- 
skaber blot for at tilfredsstille sin ærgerrighed og må- 
ske at udøse sin hævn mod nogle evropæiske fyrster i 
særdeleshed.« Jesuiterordenen har ikke i to århun- 
dreder stiftet en »Qerde del af det onde, som denne 
sekt i de tyve år siden dens oprindelse.« 

>0! Jordens konger! skælver for det uhyre af den 
nærværende filosofi og politik, om I ikke have mod 
nok til at afhugge dets blodtorstige hoved. Lad det i 
uvirksomhed ske, at man støder eder fra eders troner, 
om I ikke vil holde sammen med forenede kræfter og 



* ^lUuminater^ var et hemmeligt forbund, der blev stiftet 
1776 i Bayren af en professor i den kanoniske ret. Dets 
formål var: bekæmpelse af overtro, fordomme, dogmetro, 
despotisme — lutring af viljen, broderkærlighedens udvik- 
ling m. m. Det havde et vist slægtskab med frimurer- 
ordenen, med hvilken det også en tid trådte i forbindelse. 
— I 1784 blev alle hemmelige sælskaber forbudte i Bayren; 
men samtiden mente, at »Illuminateme« vedblev at virke i 
det skjulte. 

afvæbue eders personers og staternes fender, medens 
det endnu er tid.t 

»For imidlertid fra én side at gore eder opmærk- 
som på faren, da læs efterfølgende navne. Det er ikke 
den tyvende del af de sammensvorne. Men de her 
nævnte sammensvorne stå for storste delen i spidsen 
af de øvrige og bor derfor forst gores eder bekændt.« 
Cirkulærets navne kan udgiveren dog" — af let be- 
gribelige grunde, siger han — ikke meddele endnu. 

Dette var jo et slag lige i ansigtet på fremskridtet, 
men der blev da også slået igen fra den side. Nye- 
rup gav på omslaget til September-hæftet af »Efterr. 
om udenlandsk literatur« en skildring af Hoffmann, 
hvor umulig, gyselig, elendig han var, og »Lærde efterr.« 
(for 16. Novbr.) modtog bogen med følgende hilsen: 
»En elendig, skoleforløben kryber i et papistisk, censur- 
plaget land er alt for indskrænket en sjæl til at kunne 
lære os Danske . . . Den danske oplyste adel ler ad 
sådanne grimasser, og til ære for vore adelige lands- 
mænd tor vi tro, de vil tilråbe hr. v. Scheel og Hoff- 
mann: non tali auxilio [ikke med sådanne hjælpe- 
tropper].«* 

Fra konservativ side var tonen naturligvis en an- 
den. »Kritik og antikritik« havde allerede i Juli gjort 
en, for øvrigt temmelig mat, indsigelse mod Nyerups 
angreb; men sin egentlige anmældelse af skriftet kom 
det forst med i April 1794. Anmældelsen er væsent- 
lig et referat af bogens indhold, med en tilfojelse af, 
at tidsskriftet i alt væsentligt kan slutte sig til de 
deri udtalte anskuelser. Men i den anledning fik så 
bladet også læst og påskrevet, da Malthe Møller et års 
tid efter udgav 1. hæfte af sit »Repertorium«. Det 
hedder her: »At en adelig dreng begår den sottise at 
oversætte Hoffmanns skrift er intet særsyn . . . men 



* HofFmann og Scheel får også et lille rap i en »Vise for Ok- 
tober 1793*, der stod i »Magasinet* (Decbr.). 

at præster i hovedstaden begå den ublu dumhed offent- 
ligen og ivrigen at prise hans gærning og anbefale et 
skrift af det infameste afskum, en Aloisius HofTmann -— 
dette er et uhørt eksempel i den danske literatur- 
historie-« Hvis ikke udgiverne af »Kritik og antikri- 
tik« vil gore offentlig afbigt og lade tidsskriftet gå ind, 
så skal »navnene Fleischer, Bentzon, Rørbye inden 
foje tid slås på kirkehistoriens galge ved siden af en 
Alois Hoffmanns, en Melchior Goezes o. fl.'s — og det 
i flere end ét sprog« (jfr. s. 198). 

Den ulykkelige Scheel synes at være bleven ganske 
forfærdet over den storm, han havde vakt. Da hans 
bog udkom, var der fojet til den en lille bemærkning, 
i hvilken han, i en temmelig forsagt tone, gjorde ind- 
sigelse mod Nyerups udtalelser om subskriptionsplanen. 
Han havde vel håbet, at stormen efterhånden skulde 
lægge sig, men da så Malthe Møller, IV2 år efter at 
bogen var udkommen, udøser sin vredes fulde skåler 
over hans hoved, synes han rent at have mistet fat- 
ningen. I 2. hæfte af »Repertoriet« fik han optaget et 
svar, der er mærkværdig tamt, ja han beder næsten 
om forladelse for sin misgærning. >Repertøren« skæn- 
ker ham da også sin tilgivelse i en efterskrift: »Det 
vilde være uædelt oftere at bebrejde hr. Scheel en 
overilelse^ som han, på en måde der ikke kan andet 
end opvække god fordom om hans forbederiighed, har 
af bedet.« 

I denne kamp havde den politiske reaktion åben- 
bart fået et alvorligt knæk. Men netop som fremskridts- 
partiet havde fået bugt med denne modstander, dukkede 
en ny op, og han var ikke importeret, hvad der gjorde 
sagen betænkeligere. D. 21. Marts 1794 udkom nem- 
lig nr. 1 af > Folkevennen, et ugeblad^ *. I en efterskrift 



* Den anonyme udgiver var en J, (7. M. Steineck fra Brunsvig, 
der studerede i Kiel 1781-82. hvor han kaldte sig Steinholz; 
i København kaldte han sig også Meier. 

il forste nummer meddeler den anonyme redaktion, at 
>man vil især gore sig umage for at hjælpe og vejlede 
publikums domme ved så mange og hensigtsmæssigen [!] 
politiske forestillinger. « 

Bladet gor et underlig blandet indtryk; flere ar- 
tikler er skrevne med en vis journalistisk færdighed, 
og der er undertiden fart og brod i vendingerne; men 
mange af bidragene er også meget tarvelige. Og ét 
er fælles for dem alle: hensynsløshed og grovhed. 
Hvorfor bladet er fremkommet og hvad det vilde, med- 
deles i nr. 12: »Vi så, at man søgte ut udbrede had 
og foragt mod enhver, som holdt det for sin pligt at 
forsvare landets forfatning. At rose vor borgerlige for- 
fatning og vore love var ofte nok til at blive udråbt 
for dosmer og uoplyst, at røbe bifald og tilfredshed 
med regeringens foretagender blev belonnet med be- 
nævnelse af kryberi og hykleri . . . Mange af landets 
vise mænd var bleven afskrækkede fra at tale sand- 
hedens sag, andre havde ladet sig lokke eller true til 
at følge strommen. Man vægrede sig endog ved at 
indrykke sådanne afhandlinger i vore periodiske skrifter, 
som søgte at modsige de yndede modefordomme.« — 
»Kan man da fortænke os i, om vi, af kærlighed til 
fædrenelandet og tænkefriheden, søgte at sætte grænser 
for denne despotisme? Dette er den sande årsag, som 
bestemte et sælskab af fædrenelandets og den sande 
friheds venner til at forene sig, for at udgive ugebladet 
^Folkevennen^ . . . Man har brugt alle mulige kneb 
og de nedrigste bagvaskelser for at undertrykke bladet 
eller at gore det foragtet og forhadt . . . Udgiverne, 
som aldeles ikke stå i nogen forbindelse med noget af 
de herskende partier, have fuldt og fast besluttet, al- 
deles ikke at lade sig skræmme fra at følge deres 
plan. « 

Bladet vender sig forst og fremmest mod trykke- 
friheden^ som den oprindelige kilde til alt det onde i 
tiden. Jeg anser ikke, siger udgiveren, censurens op- 

hævelse »for et lyksaligheds kildespring, den sandheds 
moder, som man udråber den for. Jeg er vis på, den 
allerede har indgivet gift, som der skal megen sand- 
heds olie til at dæmpe, at den har frembragt uhyrer, 
som ingen tordnende Zeus mere nedstyrter i sin af- 
grund ... at den har kvalt flere gode og grundige 
skrifter hos os end i det mindste de tvende sidste cen- 
surens dekader.« I censurens tid var der ganske vist 
blandt censorerne enkelte gamle parykker, som under- 
tiden sendte tilbage i mørket, hvad der burde kommet 
frem for lyset; »men de fleste vare dog lærde, værdige 
gamle mænd, bussemænd måske, men kun for drenge. 
Nu trådte de maskerede drenge frem for at skrække 
mænd; de talede deres kongelige >Vi«, de domte og 
fordomte enhver forfatter, der ikke var af deres egen 
synagoge.« Fik man masken af fyren, så så man >et 
flødeskæg, om hvis tindinger blomstrede ingen anden 
lavrbærkrans end attestatsens bedste karakter.« 

Efter at have berøvet trykkefriheden dens ære og 
gode navn, går udgiveren over til voldsomme angreb på 
^liberalismen^ : »Det er unyttigt at nægte, at frihed var 
kun et påskud for den franske revolution; den sande 
bevæggrund var at berøve naboen hans ejendom og 
siden dele byttet. Med ét ord: det er krig af dem 
som have intet, mod dem som have noget.« Det skue- 
spil, som opføres i Frankrig, viseros: »Souveraint folk, 
som myrder sig indbyrdes, frihed, som kuns røveren 
kan ønske den, og lighed, som ophojer skonsladrere, 
dagdrivere og dristige skurke over dem, som ere bedre 
end dem selv,, ere maskinerne; sværmende teoretikere, 
fjasende lovgivere, blodudøsende mordere ere skue- 
spillerne; og kongemord, brodermord og rov, religio- 
nens, den moralske følelses, den rigtige tænkekonsts og 
konsternes tilintetgorelse ere det sorgespil, for hvilket 
den sorgende menneskelighed bæver tilbage. « * 



♦ Selvfølgelig har »Folkevennen« også angreb på de frygtede 

Bladet undersøger derpå, hvorledes den franske 
revolvMon har virket på stemningen i Danmark: Man 
træffer jævnlig på tanker som denne: »Den som er den 
bedste, den trofasteste borger i Dannemark, kan der- 
for gærne være demokrat i franske anliggender.« Det 
har f. eks. hr. Rahbek påstået; men sådanne udtalelser 
er en dræbende gift. Han og hans meningsfæUer har 
også tit sagt, at der var ingen grund til at være mis- 
fornojet med vor monarkiske regeringsform, så længe 
vi havde en så oplyst, reformvenlig regering som den 
nuværende. »Nej, min hr. Rahbek! min hr. borgerven! 
eller hvad I hedde alle sammen — vi folk af den faste 
stok ere ikke monarkens blot, men monarkiets venner. 
. . . Det var muligt, jeg kunde blive inderlig misfor- 
nøjet med kongens eller kronprinsens forhold mod mit 
individuum — men jeg kunde aldrig derfor blive vred 
på monarkiet.« I anledning af en artikel i ^Minerva« 
(Jan. 1794) bebrejder »Folkevennen« Rahbek, at han, 
og ligesindede, står og bukker for kronprinsen, mens 
de river ned på hans indretninger og rådgivere. »Hvad 
vilde prof. Rahbek sige, om nogen stod og gjorde de 
dybeste komplimenter for ham, smigrede og klappede 
ham, og med det samme bestjal hans lommer, eller 
søgte at gennembore hans hjærte med en skjult dolk.« 

Fik den moderate fremskridtsgruppe, Rahbek og 
meningsfæller, en sådan medfart, kan man tænke sig 
til den forbitrelsens storm som »Folkevennen« slap løs 
mod den mere radikale retning, Heiberg o. a. I Fe- 
bruar-hæftet af »Minerva« for 1794 havde Heiberg ind- 
rykket sin vise: »De, der lege, danse, drikke«, i hvil- 
ken forfatteren — for øvrigt i usædvanlig mådeholdne 
udtryk — spøger med de evropæiske monarker, der 
vilde »lege med« og straffe PYankrig for dets vildskab. 
I den anledning farer »Folkevennen« op: »Hvad skal. 



og hadede »lUuminater«. Ordenen er nu, siger bladet, for- 
melt ophævet, men dens tanker arbejder videre. (Nr. 15). 

hvad kan, hvad bor man tænke og sige om denne for- 
fatter, borger og mand? Man kunde sige meget, over- 
måde meget om ham, især når man kændte ham som 
barn, som yngling, og kænder ham nu, da han skulde 
være en mand. Det lemfældigste man vil sige er: yng- 
lingen Heiberg var lig drengen Heiberg, og manden er 
lig ynglingen; kort, Heiberg ligner sig altid selv.«* 

Heiberg svarede med at skrive visen > Min politiske 
omvendelse. Hymne til »Folkevennen*,* I Juli måned 
gik den rundt i afskrifter i København, og en af af- 
skrifterne fik »Folkevennen« fat på. Hvem forfatteren 
er, véd bladet ikke, hedder det i nummeret for d. 25. 
Juli.** »Rygtet fortæller vel om en vis hr. Urian, der 
nok gad prøvet på, om Københavnerne vilde være 
tosser nok til at tage hans parti i påkommende til- 
fælde og spille en smule opløb for hans skyld; men 
»Folkevennen« kan ikke trøste ham med synderlig 
gode udsigter i denne henseende; ti når man vil und- 
tage et kobbel genier og deres aber, så vil nok det 
øvrige Københavns næver være sysselsatte med langt 
andre ting, i fald en urolig poetaster faldt omsider i 
snaren. Al denne herres viseskriven var da jammer- 
Ugen spildt.« 

Heiberg nojedes ikke med at digte en spydig vise 
mod bladet. Han var netop på denne tid i færd med 
at skrive fortalen til »Indtoget« (Juli 1794), og her tog 
han bladet fra munden: »Folkevennen« er »det af- 
skyeligste produkt, som nogen dansk presse nogen sinde 
har frembragt. € Den har alle gode mænds dybe for- 



* I et senere nummer (26) går bladet løs på en tidligere vise 
af Heiberg: »Vise på den bedste faders fødselsdag, d. 29. 
Avg. 1793«, hvor der også iindes stærke udtryk, som: »den 
mand, hvis tyranni staters blod og fedme sluger,« o. Ign. 
** Selvfølgelig vidste »Folkevennen« nok besked om forfatteren. 
I nr. 19 meddeler redaktionen desuden, at Heibergs navn 
stod under den afskrift den havde fået, og onder flere andre 
den bavde set. 

agt. »Den [foragten] rejser sig af dette blads skam- 
løse smiger for despotismen og undertrykkelses-syste- 
met ; deraf, at det, under skin af ivrig royalisme søger 
at opløse, eller rettere sagt overhugge, det eneste bånd, 
der med sikkerhed kan forbinde et folk med dets re- 
gent, nemlig gensidig tillid og kærlighed ... At kalde 
sig folkets ven, og dog forsvare sætninger, som ingen 
uden dets someste Qender kan forsvare, ingen uden 
djævle opfinde — hvilken blasfemi! Er dette ikke m- 
men Icesæ nattonis [forbrydelse mod nationen], så eksi- 
sterer ikke denne forbrydelse. Dog I Judas kaldte sig 
Kristi ven, kyssede og forrådte ham.« 

Men »Folkevennen« var endnu ikke færdig med at 
lade vore hjæmlige frihedsmænd løbe spidsrod gennem 
bladet. Heiberg betegnede jo ikke det mest yderlig- 
gående i bevægelsen; der var folk længere ude til 
venstre end han, f. eks. »den lille Marat«. Denne ung- 
dommelige sværmer, der greb enhver lejlighed til at 
deklamere om folkets slaveri og dets frigorelse, måtte 
også stå skoleret i »Folkevennen«. »Næppe skulde 
man tro,« skriver bladet (nr. 12), »at mænd, mænd 
der g5re fordring på at være agtværdige mænd, skulde 
fornedre sig til at have omgang med -r- en dreng, der 
nylig er sluppen af læren,« selv om han er nok så 
begavet »For resten advare vi ham ikke oftere at 
tale på offentlige steder, om de mange hoveder, som 
her skulde afhugges, blot fordi han tror sig sikker, da 
han aldrig har haft noget. Kændte vi hans fader, vilde 
vi måske alvorligen råde ham, at bruge tugtens ris til 
et så næsvist og vanartet drengebarn.« — 

Der var blandt fremskridtsmændene en stærk for- 
bitrelse mod * Folkevennen*^ men samtidig havde de en 
følelse af, at man vanskelig kunde give sig i lag med 
et sådant blad uden at smudse sig til.* Derfor blev 



* Det eneste »anstændige« navn, der leverer bidrag til bladet 
er J. N* Brun. I forordet til en særskilt udgivet prædiken: 

F. Sonning: Bationalismens Tidsalder. III, 2. 20 

der skrevet forholdsvis lidt imod det, i alt fald fra de 
mere respektables side. Men der var jo også mindre 
fintfølende naturer. »Magasinet« sammenstillede bla- 
dets udgiver med Hoffmann, og erklærede dets udtalelser 
for »nedrigt skumleri og lognagtigt æreskænderi.« »Sam- 
leren« optog (i Juni 1794) et »Brev fra Fanden til for- 
fatteren af Folkevennen«, hvori vedkommende person 
udtaler håbet om, at bladet som hidtil vilde vedblive 
>at kæmpe mod sandhed og frihed.«^ Ja, der udkom 
endogså (fra 1. Juli 1794) et nyt ugeblad, * Folke- 
fjenden^, med den udtrykkelige opgave at bekæmpe 
»Folkevennen«. Udgiveren var en Johan Werfel, der 
bl. a. havde gjort sig bekændt som oversætter og ud- 
giver af slibrige skrifter. »Folkevennenc havde an- 
grebet ham*, og så måtte ban slå fra sig. Bladet er 
yderst ubetydeligt, og der kom kun én årgang af det. 
Den slags allierede var en meget tvivlsom vinding for 
fremskridtspartiet. 

» Folkevennen* fik ikke noget langt levnedsløb; det 
sluttede med forste årgang, d. 10. April 1795. De 
sidste numre blev udgivne af en Primon ; Steineck døde 
samme år. Men nu kommer et ret ejendommeligt 
efterspil. »Folkevennen« havde i en af sine artikler 
hentydet til »det mørke punkti i Heibergs liv. Det 
havde jo tidligere været draget frem (jfr. HI, 1, s. 
275), og en omtale af det bragte altid Heiberg i 
en meget lidenskabelig stemning. Han ytrede sig dog 
ikke straks om bladets antydninger; men om efteråret 
snakkedes der i København om, at landråd Mander- 
felt,** en berygtet person, var medarbejder ved »Folke- 
vennen«, og at han søgte at samle bidrag til en skil- 



» Lydighed mod øvrigheden« (1794) udtaler han som sin over- 
bevisning, at bladet »vil gore epoke i vore politiske skrifters 
smag, og nedstemme i det ringeste demagogernes hidtil alt 
for hojt lydende stormklokke.« 
♦ Som forf. til en recension af Klingbergs *Quid juris?*^ 
** Carl Manderfelt (t 1813), der oprindelig hed Ingmann, var 

drii^ af Heibergs ungdom. Så blev Heiberg som ude 
af sig selv; han skrev et rasende brev til Manderfelt 
og truede med til gengæld at skrive hans biografi. Der 
kom svar tilbage fra denne med de hojtideligste for- 
sikringer om, at han hverken var medarbejder ved 
»Folkevennen« eller havde haft den fjærneste tanke om 
at ville rode op i Heibergs liv. Heiberg gjorde så fore- 
løbig ikke mere ved sagen. 

Nu havde der imidlertid gået rygter om, at der 
bag Steineck stod indflydelsesrige personer af det så- 
kaldte »hofparti«, og man udpegede da særlig kongens 
svoger, prins Karl af Hessen, der var meget forhadt 
blandt fremskridtsmændene, som reaktionens stærkeste 
støtte. Dette er også hojst sandsynligt; Steineck var 
naturligvis — ligesom Manderfelt — kun en lejesvend. * 
Nu mente Heiberg imidlertid, at disse indflydelsesrige 
personer også stod bag ved »Folkevennens« hadefulde 
angreb på hans personlige liv; og det vilde han om 
muligt have klarhed over. I den anledning skrev han 
(28. April 1796) ^ til notarius publicus Schmidt, der be- 
handlede Steinecks dødsbo: Er det sandt, at der mel- 
lem denne persons papirer er blevet fundet breve, hvori 
udgiverne af »Folkevennen« opmuntredes »til den skam- 
melige fremgangsmåde, de have tilladt sig imod adskil- 
lige andre forfattere og mig in specie?€ Der blev sva- 
ret: Heibergs navn forekom kun i ét brev, hvormed 
en kammerherre Køppern, hofkavaller hos prins Karl, 



en svensk eventyrer, der fik en årlig understøttelse af den 
danske regering, for at stille sin pen til dens tjæneste. 
* »Folkevennen« indeholdt ganske vist (d. 25. Juli 1794) en 
erklæring om, at hverken prinsen eller nogen af regeringens 
nærmeste omgivelser havde haft nogen indflydelse på »Folke- 
vennens« bestyrelse. Men at »indflydelsesrige« personer har 
været med til at støtte dette blad, kan der ingen tvivl være 
om — hvem de så har været. Som det følgende viser, 
havde i alt fald en af prinsens kavallerer stået i forbindelse 
med bladet. 

20* 

OTeroendte bladet et manuskript ^^ som skulde tqælpe 
til at stoppe munden på Heiberg. Og der kom ved 
samme lejlighed en anden interessant ting for da* 
gen. Der fandtes i boet et brev fra Schimmelmann 
med meddeleke om, »at han hårde forelagt kronprin* 
sen det begyndte ugeblad, men at samme, som partisk 
og angribende, ikke fandt kronprinsens bifald, og at 
denne end ikke på den indirekteste måde vilde under- 
støtte det, når det ikke kunde skrives uden at tage 
parti og fornærme andre partier og personer.«** Vi 
får her et lille kik bag kulisserne på tidens politiske 
scene. 

Der gores åbenbart omkring dette tidspunkt (1793- 
96) en anstrængelse fra den krasse konservatismes side 
for at optage en literær kamp med liberalismen, der 
hidtil afgjort havde haft overtaget i literaturen. For- 
søget falder uheldigt ud, og man synes ikke at have 
haft mod til at gore det om igen. Naturligvis ved- 
bliver den konservative retning både med forsvar og 
angreb; men dels er udtalelserne i regelen ikke så 
kras reaktionære, og dels kommer de temmelig spredt, 
i enkelte tidsskriftartikler og pjecer. Vore to konser* 
vative tidsskrifter »Kritik og antikritik« og Bad^is »Uni- 
versitets-journal« tager ordet, når lejUgheden tilbyder 



* Det hed: »Ht. translatør Heiberg oversat på Norsk af den 
nordenfjældske militær«, et skarpt angreb p& Heiberg for 
hans udtalelser i forordet til >Indtoget«. >Den norden- 
fjældske militær« var en general F. Mansbach, der også 
hørte til hofpartiet. Han havde bl. a. rettet et skarpt an- 
greb på et frisindet skrift af grev W. Schmettow, et angreb, 
der vakte en voldsom forbitrelse blandt fremskridtsmændene. 
(Jfr. »Lærde efterr.c 1793 ftr. 28 og S. Birket Smith: »Til be- 
lysning af liter, personer osv.« s. 216 flg.). 
♦* Flere brevkoncepter viste endvidere, at udgiveren havde mod- 
taget pengesummer, hvorfor han til gengæld lovede *for al- 
vor at tage fat på demokraterne; ti penge giver mod osv.« 
Rahbek taler også om, at Primon modtog penge fra prins 
Karl. 1 

sig, mod liberalismen både ude og hjæmme. Således 
har det sidstnævnte tidsskrift i 1795 (s. 112 flg.) en 
oversættelse af en artikel i Wielands »Neuer deutscher 
Merkure: *Oderint dum metuant: Lad dem længe nok 
hade, når de frygte.« I en note erklærer Baden sig 
for ganske enig med Wieland. 

Tankegangen i denne artikel er følgende: Der er 
en folkeklasse, der udgor den storste del af de ringere 
statsborgere, i det mindste i stæderne, hvorom det gæl- 
der, at den lever under et så hårdt økonomisk tryk, 
at alle dens tanker tvinges samhien om dette ene: at 
skaffe føden. Sådanne mennesker har yderst få ånde- 
lige forestillinger og stærke drifter. At behandle dem 
»med en vis finhed eller utidig skånsel og mildhed, er 
at ville føre en opfanget vild hest ved en silketråd.« 
Og det er dog det, man i vore dage, forledt af en 
eksalteret filosofi, så ofte prøver på at gore. Det er 
et skæbnesvangert fejlgreb; ti en sådan behandling 
vækker kun deres indbildskhed og overmod. Der må 
tages med fast hånd på dem. »Overalt vogte man sig 
ved statsstyreisen for al temporiseren, for alt vaklende 
og ubestemt. Sådan en middelvejspolitik . . . der ikke 
vil lægge sig ud med nogen, og gore alle tilpas, er en 
løgtemand.« * 



De moderates hojre floj havde jo Rahbek til ord- 
fører. Han har givet sit politiske program i »Til- 
skueren« for 1793 (nr. 62-63): »Er tilskueren tolerant i 



* Forf. indrdmmer naturligvis, at man skal g5re, hvad man på 
en naturlig måde kan gore, for at lette de lavtstående klasser 
livet Men man må ikke lade sig aftrodse noget! — Badens 
artikel blev skarpt imødegået i »Iris og Hebe« (Jan. 1796); 
jfr. en bemærkning af M. C. Bruun i samme tidsskrift for 
Febr. 1797. 

henseende til det religiøse fritænkeri, da tror han sig 
endnu mere forpligtet til at være det i politiske an- 
liggender . . . Under enhver regeringsform kan folke* 
lyksalighed trives, altså fortjæner enhver at have 
beundrere og tilbedere, og den bedste bliver uden 
tvivl efter Popes mening den bedst forvaltede . . . Men 
disse vore politiske skrålere, der i klubber og sæl- 
skaber, ved spise- og spilleborde overdøve os med 
demokratiske eller aristokratiske deklamationer, have 
de vel nogen sinde gjort dem bekændte med regerings- 
formernes fortrin og mangler? ... Så snart én åbner 
munden, skråle de øvrige alle i med, alle af én tone, 
og da kommer det kun an på, hvo der kan skråle 
hojest. Hvad de skråle, vide de for resten ikke ret selv 
— Disse ere de politiske fritænkere . . . som »Tilskueren« 
nogle gange har taget sig den frihed at spøge med.«* 

Rahbek vilde holde sig på >den gyldne middel- 
vej«; men det var ingen let opgave. Han skulde tage 
afstand både fra de konservative og dem på venstre 
side, og han havde personlige venner i bægge lejre.** 
Når han gjorde front mod den hojre side, havde han 
hvasse ord om »magnaterne«, »hofkrybet« osv., men 
han glemte aldrig i samme åndedræt at lovprise vor 
oplyste regering og Danmarks lykkelige tilstand. Det 
faldt ham i grunden vanskeligere at tage den rette 
afstand fra dem til venstre, således at han hverken kom 
for nær på eller for langt fra dem. 

Man får et godt Indblik i Rahbeks politiske tanke- 
gang af et udførligt brev, som han sendte til Nyerup 
(5. Septbr. 1793): »Jeg tror, at vor nuværende kon- 
stitution — hvordan den end er tilvejebragt — er for 
vor nuværende forfatning den tjænligste. Jeg tror, at 



* Jfr. « Tilskueren« for 5. Avgust 1798. 

** Til de mere konservative blandt hans venner hørte f. eks. 
prof. C. M. T. Cold, der 1796 blev politimester i København, 
og professor Kierulf. * 

vor nuværende administration ærlig betjæner sig af 
den magt, denne giver dem i hænder, til at fremme 
folkevel . . .; men jeg tror og, det er skribentens som 
enhver god borgers pligt at opmuntre dem ved at på- 
skonne, hvad de gore for os.« — »Min tone er nu 
mindre dristig end 1786, fordi nu mindre dristighed 
behøves, fordi statsstyrerne elske sandhed og høre den 
gærne. Overalt har denne tids jakobinske tone gjort 
mig mindre demokrat.« 

Der er to klasser af enragéea (radikalere); »nogle, 
som stå i de fældede aristokraters sold, og hertil reg- 
ner jeg Riegels*, alle Brabrandisterne ** o. fl., ønske 
naturligvis intet heller end at berøve vor regering sit 
populære sindelag ved at forstemme den ofifentlige 
røst . . . Den anden klasse enragées ere virkelige 
friheds-entusiaster, enten af virkelig overtydning, eller i 
det håb i en revolution at spille en rolle; også disse 
ville gærne se trykkefrihedens ophævelse, i det håb, 
at den derover opkommende uvilje skulde volde et op- 
ror, og dette da den ønskede revolution.« 

I et privat brev til Heiberg ^ (April 1794) har Rah- 
bek udtalt sig med endnu storre skarphed om den 
yderste radikale floj. >En Riegels, der nu skriver 
paskviller på Reventlov, nu i private breve neder- 
drægtigen kryber for ham, og, da han ikke når sit 
ønske, atter paskvillerer ham i femte Christians histo- 
rie, der 85 bragte mig mundtlige kabinets- ordrer . . .; 
Buchhave, våbendrageren for den Biilowske snogeyngel: 



* Det er sikkert urigtigt, når Rahbek regner Riegels til denne 
gruppe. 
** En tehandler Brabrand, en ganske ubetydelig person, var 
bleven sat under tiltale på grund af forskellige beskyld- 
ninger mod ham. Under hans arrest udkom der forskellige 
pjecer, som søgte at forsvare ham og ligefrem forvoldte 
gadeopløb i København. »Magasinet« s udgiver, Buchhave, 
og en kancelliråd Holm, var blandt dem der tog hans 
parti. 



312 

Holm og Braband . . , Gudenrath*, der er ærlig nok 
til at bekænde, at hans hele had til regeringen rejser 
sig af, den ikke befordrer ham — sandelig, Heiberg! 
det bar smertet mig mere end én gang at børe 
disse uslinge præconisere dig og regne dig til deres 
klasse. « 

Dette mellemstandpunkt medførte ganske natur- 
ligt, at Rahbek fik ubehageligheder fra ba^gge lejre. 
De konservative spurgte forargede om, hvor længe 
dette menneske dog skulde have lov til at skrive, som 
han gjorde; og fra fremskridtets venstre fioj kom der 
spydige bemærkninger om hans frygtsomme halten 
mellem bægge sider. S& skrev han i »Danske til- 
skuer« (12. Maj 1796) en artikel om p Skribenter/ry gt- 
aomhedii^ den skulde klare hans stilling : Når folk snak* 
ker om, at det og det har Rahbek været bange for at 
optage i > Tilskueren«, hvoraf véd de så, at frygtsom* 
hed var bevæggrunden? Hvad om han havde lukket 
doren for det, ganske simpelt fordi han anså det for 
noget ondt? »Ja men,« hedder det videre, »han har i 
mundtlig samtale ytret sig anderledes, end ban skriver 
i sit blad.« Og skal man da således kræves til regn- 
skab for hvert ord, der i en sorgløs samtale slipper 
over ens læber? »Men hans venner tænker anderledes, 
end han skriver. « Ja så, skulde man ikke kunne være 
ven med et menneske, uden at være hans kopi i alt. 
— »Men han har tilforn i skrifter ytret sig anderledes.« 
Skulde man da ikke have lov til, ud fra gode grunde, 
at forandre sin overbevisning i årenes løb? — »Men 
han siger ikke alt, hvad han mener.« Behøver det at 
være af frygt? Kunde grunden ikke være den, at han 



♦ Gudenrath (1758-1825) deltog i 1788 i konkurrencen om et 
juridisk professorat, men fik det ikke; dette gentog sig se- 
nere ved en anden lejlighed , hvorover han blev meget 
bitter. 

eodnu p& visse punkter ikke føler sig ganske sikker 
på, hvor den fulde sandhed er? 

Vanskeligst faldt det Rahbek at klare sig over for 
Heiberg; mere end én gang stod venskabet mellem 
dem på spil. Det var der flere grunde til. For det 
forste var Heiberg meget tilbojelig til at opdage for- 
urettelser og krænkelser, hvor der slet ingen var; der- 
næst harmedes han over Rahbeks bevægelser, der ofte 
var så svævende og ubestemte, at man — syntes Hei- 
berg — ikke vidste hvor man havde ham. Forholdet 
mellem dem belyses meget klart af det oven for an- 
førte brev, som Rahbek sendte ham i April 1794. 
Heiberg ønskede en artikel optaget i »Minerva«, og 
Rahbek var lidt ængstelig for, at den var temmelig 
radikal. Han vilde i alt fald have lov til forst at læse 
den. Det er i den anledning, at han udøser sit be- 
kymrede hjærte: Han er slet ikke bange for sin egen 
skyld, på ingen måde, men for Heibergs. »Du er mand 
og fader; og omend disse grunde ikke var, da er du 
borger; giv ikke regeringen ny anledning til at for- 
synde sig mod publicitet og borgerfrihed.« »Vi have 
bægge — min ven ! — ét mål : adelsvældens og privilegie- 
despotiets nedstyrtelse og borgerfriheds befæstelse ; kun 
vil. du så gærne begynde med at nedstyrte, jeg med at 
grundfæste. — Man må efter mit system bringe re- 
geringen så vidt, at den føler, at tronen ikke har 
nogen anden pålidelig støtte at hvile på end den pro- 
duktive klasses, de sande aktive borgeres velstand og 
kærlighed.« Denne gang kom det dog endnu ikke til 
et brud imellem dem. — 

Rahbeks standpunkt var i det store og hele også 
de fleste moderate fremskridtmænds. Og denne floj 
var ikke blot talrig, den havde også en række an- 
sete tidsskrifter til sine organer: »Minerva«, »Til- 
skueren« og »Iris og Hebe«, og på deres sider kunde 
man finde mange af vort folks bedste og anseligste 

navne. * Moderationen* var en magt, der måtte reg- 
nes med. 



Den radikale retning var naturligvis, lige så lidt 
som den konservative og den moderate, et skarpt af- 
grænset parti af ensartet beskaffenhed. Også her var 
der en gradation, som, for at bruge nogle bekændte 
navne, kan udtrykkes således: Heiberg — M. C. Bruua 
— Riegels. Stromningerne inden for denne gruppe er 
det vanskeligere at følge: man måtte jo bevæge sig 
overordentlig forsigtigt ; overalt var der gyngende grund. 

Det egentlig afgorende for »storpolitiken«, sporgs- 
målet om den bedste statsforfatning, måtte man nærme 
sig med stor varsomhed. Man træffer, ligesom i fore- 
gående tidsrum (jfr. IH, 1, s. 384 flg.), på artikler, der 
sammenligner republiken og monarkiet, og finder den 
forste nærmere ved idealet. Så længe som disse over- 
vejelser holdtes i en objektiv, lidenskabsløs tone, gik 
det nogenledes an; men nærmede undersøgelserne sig 
til Danmark, og blev tonen varm og agiterende, så 
begyndte de skarpe ojne oppe i den røde bygning at 
få et ildevarslende udtryk. 

Forholdet mellem regenten og undersåtterne syssel- 
sætter stadig væk manges tanker. Efter at Peter Collet 
i 1797 havde fået sin afsked som assessor i hof- og 
stadsretten* skrev han en række skrappe artikler. 
Han opkaster f. eks. det sporgsmål: >0m og hvor vidt 
regeringen er berettiget til at fordre agtelse« (Minerva, 
Septbr. 1798), og hans svar lyder: Nej, agtelse kan 
regeringen ikke fordre af borgerne; den har kun ret 
til at kræve, at lovene lydes. Regenterne — der 
bliver betalte så rundeligt for deres arbejde — må 



* Jfr. herom under *Trykkefrihed<, 

selv bestræbe sig for at gore sig forlycente til ag- 
telse. * 

Man havde allerede i det foregående tidsrum hæv- 
det, at påstanden om kongernes guddommelige myndig- 
hed var en meningsløshed. Den magt, de var i be- 
siddelse af, havde de fået ved en overenskomst med 
folket. Men så stod man over for det sporgsmål : hvis 
en konge bryder den indgåede overenskomst, hvad da? 
Har folket så ret til at gore opstand? 

Birckner havde i sit skrift om »Trykkefriheden c 
hævdet, at opstand aldrig var retmæssig. Over for 
dette påstår en indsender i »Iris og Hebe« (Septbr. 
1797), at trykkefrihed i en enevældig stat ikke er et 
tilstrækkeligt værn for retten; opstand kan blive et 
lovligt middel, og ved opstand forstår han : fysisk magts 
anvendelse til at tvinge magthaverne til at fuldbyrde 
det som er almen vilje.** 

»Filosofisk repertorium« (nr. 2) behandler sporgs- 
målet ud fra Kants politiske anskuelse, og kommer 
derved, ganske snurrigt, til at indtage et konservativt 
standpunkt. Forfatteren udtaler sig meget skarpt mod 
den ovennævnte indsender: En lov som tiUader opror 
er en meningsløshed. »Den øverste magthaver har 
mod undersåtterne lutter rettigheder og ingen tvangs- 
pligter.«*** Opstand er altid opror. Men: nød bry- 
der alle love; der er noget som hedder »nødværge- 
retten«, men den grunder ikke i begrebet stat; »hellig 
og ukrænkelig steg den med mennesket ned på jorden.« 
En anden Kantianer, A. S. Ørsted, vil dog i samme 
tidsskrift (II, s. 140 flg.) hævde, at opstand kan være 
lovlig. — 



♦ Jfr. også bl. a. Collet: >Hvad er regering?« (Minerva, Oktbr. 
1798), samt >Politisk-fysisk magasin* Marts og Avgust 1797. 
** I reglen tilfojede man, at der i Danmark ingen fare var for 
opstand. 
*** Citat efter Kant: Kleine schriften, III, s. 648 flg. 

Man var, som allerede sagt, på gyngende grund, 
når diskussionen drejede sig om de egentlig politiske 
sporgsmål; man vidste aldrig, hvad øjeblik man stak 
foden i og blev .siddende fast Der var andre om* 
råder, hvor man bevægede sig med storre sikkerhed. 
Under en fri forfatning er det ministrene, som er buk-* 
kene, på hvem alle forsyndelserne mod folket dynges. 
Den gang, i den enevældige stat, benyttede man > hof- 
partiet«, > bureaukraterne«, »aristokraterne« på samme 
måde: kronprinsen vilde næsten altid selv det rette, 
men den kres af rådgivere, som stod mellem ham 
og folket, var tit hans onde ånd. Man havde brugt 
denne fremgangsmåde allerede i det foregående tids- 
rum, og man fortsatte nu på samme vis. 

Collet undersøger 1 det sporgsmål: >Er det godt, 
at embeder bortgives på livstid?« Han svarer nej. 
Den nuværende skik frembringer *l/ijir mukrater* med 
lyst til at tyrannisere, had til fremskridtet osv. Over- 
drog man embeder kun på et vist åremål, vilde der 
blive et Uvligere stofskifte i statslegemet. ~ Mod ade^ 
len rettede man satiriske angreb i den kændte smag. 
Rahbek giver en skildring af »Junker Schwerenoth, 
tronens støtte og troens værn, Jakobinismens ris og 
vantroens skræk«, og Heiberg skriver en rimet for- 
tælling om en herremand — i det ottomanske rige — 
som gav sine bønder fri, det vil sige: på papiret Men 
virkeligheden var, at træhesten endnu stod i borg- 
gården, og den stod ikke unyttet osv.^ Der er intet 
nyt i disse satirer, og de er gennemgående meget 
kedelige. 

Man opkastede også det sporgsmål: Er en adels- 
stand nødvendig? Der var dem blandt de moderate 
fremskridtsmænd som svarede ja (jfr. III, I, s. 400), 
men de mere radikale mente nej. Således erklærer 
f. eks. »Politisk-fysisk magasin« (Juni 1797), at der 
ingen grund var til at opgive et så gavnligt værk som 
»adelens afskaffelse.« At den frivillig skulde opgive 

sine forrettigheder, som den franske, var der ingen 
grund til at vænte. Men måske man kunde drille dem 
til at g5re det. — Og så valgte man drillerierne, som 
jævnlig kunde blive noget smålige* — 

Dette var et almindeligt overblik over de politiske 
grupper i dette tidsrum. Den følgende, mere i det 
enkdt gående, skildring af trækkene på det politiske 
skakbræt, vil blive samlet om to skikkelser, som i 
fremtrædende grad samlede den offentlige opmærksom- 
hed om sig: P. A. Heiberg og M. C. Bruun. 



IV. 

P. A. Heiberg, I. 

1 1798 udgav Rahbek en fortælling >Eulalia Meinau« : 
EtUalia^ en datter af en holstensk adelsmand, der le* 
vede i nærheden af Cassel, var dannet og talentfuld, 
men noget sværmerisk af natur og ved opdragelse. 
Faderen fik let et parti i stand mellem datteren, der 
fulgte alle hans ønsker, og en baron Meinau. For* 
holdet var lykkeligt i hvedebrødsdagene, men den af* 
gorende forskel mellem deres naturer Qæmede dem 
snart fra hinanden. Meinau var en klar, skarp natur, 
der elskede de matematiske videnskaber med liden- 
skab. Han havde lidt tilsidesættelser ved hofintriger^ 
og det havde efterladt en brod i hans sgæl. Kun uaf- 
brudt optagethed af anstrængende arbejde kunde for 
en tid få ham til at glemme brodden. Den sværme- 
riske Eulatia, der kedede sig ved huslige sysler, følte 
sig ensom og forladt. Meinau »agtede og elskede sin 
kone, kændte hendes fortrin og erkændte hendes værd, 

men som mand ikke som sværmerisk yngling, c Han 
havde ingen forståelse af eller sympati med sin hustrus 
sværmeriske drommeliv. Så trak hun sig tilbage fra 
ham, og fordybede sig mere og mere i erotisk-sværme- 
riske skrifter fra en lidt tidligere tid. 

Hertil kom der en anden ejendommelighed. Op- 
bragt over, at have truffet så mange mennesker, der 
med et tomt og koldt hjærte altid førte kærlighed, ven- 
skab osv. i munden, forfaldt han til den modsatte yder- 
lighed. Enhver, selv den ubetydeligste anke, han havde 
mod nogen, måtte straks frem; enhver rosende ud- 
talelse forekom ham at være et smigreri. Han var en 
indesluttet, kritisk natur, der gjorde indtryk af kulde. 

Eulalia tik et barn; dette vilde måske være blevet 
et middel til at knytte forældrene sammen, hvis ikke 
netop på den tid en ny figur i dramaet var trådt frem 
på scenen. Det var baron de Didier, et offer for Ca- 
tharina H's despotisme. Han havde vovet at tale fol- 
kets sag mod udsugelse og forurettelse, og måtte der- 
for flygte for at undgå et evigvarende fængsel. Hans 
mandige natur var forenet med blidhed og beskeden- 
hed i hans ydre optræden. Hans forældre vare franske, 
og han havde arvet denne nations fine, slebne væsen. 
Han havde mange talenter: var godt l\jæmme i skon- 
literaturen, spillede og sang meget smukt« Men bag al 
denne begavelse og elskværdighed lå der et koldt 
hjærte. Eulalia fængslede han snart i hoj grad, ikke 
blot ved sine talenter, men også ved at fremstille sig 
som en ulykkelig elsker og betro hende sine sorger. 
På grund af et stort pengetab, der styrkede hans mis- 
tanke til menneskers ærlighed, blev Meinau endnu mere 
indesluttet end tidligere, ja vranten og irritabel over 
for Eulalia. — Det følgende interesserer ikke i denne 
sammenhæng. Men er der her ikke så mange ligheds- 
punkter med Heibergs liv, at det vilde være hojst 
mærkeligt, om der ingen forbindelse var mellem det 
jOg fortællingen? 

I foråret 1788 havde Heiberg forlovet sig med den 
nykonfirmerede 14V2-årige Thomasine Buntzen* (jfr. 
III, 1, s. 270). 2 år efter (d. 7. Maj 1790; stod, på 
»Skydebanen« uden for vesterport, et underligt brude- 
par foran en præst: en fin pigeskikkelse, halvt barn 
endnu, med bløde ansigtstræk og et par sværmeriske 
ojne; ved hendes side en firskåren mandsfigur, et an- 
sigt med skarptskårne linjer og et par forstandsklare 
ojne, der måtte kunne få noget hvast i udtrykket. Og 
så gik de to bort fra festmåltidet på »Skydebanen«, 
for ved fælles arbejde at bygge et hjæm**. 

Men det gik her, som det gik i fortællingen. De 
to ægtefæller var grundforskellige af natur, og kløften 
imellem dem kunde ikke fyldes, fordi Heiberg manglede 
den forste betingelse derfor: ævnen og lysten til at 
lukke op for sit indre; det var et lukket rum, hvortil 
ingen, heller ikke hans hustru, fik adgang. Selvfølge- 
lig gled de to efterhånden længere og længere fra hin- 
anden. En sorgelig bevægelse, af mere end én grund. 
Ti hun .sad netop inde med det, som han manglede: 
en livlig fantasi, et lyrisk bevæget følelsesliv og en lys 
tro på det gode i verden. Men der gik intet bud fra 
sjæl til sjæl, og »hojt græs og ris gror på den vej, 
som ingen træder.« Så gik Heiberg sin ensomme 
gang, og det var ofte en tung gang, for han var en 
tung natur, der, alt som årene gik, mere og mere kun 
så det mørke i verden. Steffens siger om ham: >Hau 
hørte til de sikre, i sig selv afsluttede, naturer, der 
ikke bleve ængstede af en utæmmelig videbegærlig- 
hed ... En mørk bestemthed vakte i nærheden af 
ham en hemmelig frygt hos dem der ikke kændte 



* Hun var bleven konfirmeret d. 30. Marts s. år. 
** Det var på den tid væsentlig kun »tarvelige« folk, som blev 
viede i kirken. »Bedre« folk lod hojtideligheden foregå i 
hjæmmet eller — på en restauration. Det sidste kunde jo 
have sine praktiske fordele. ~ Heiberg boede den gang Øster- 
gade nr. 33 (nu 66).* 

ham.«^ Og Rahbek skriver en gang (April 1793) til 
ham: »De forurettelser du har lidt, have gjort dig 
bitter. €« 



Heiberg havde i 1793 afsluttet sin dramatiske virk- 
somhed — i alt fald foreløbig (jfr. s. 30). Hans ud- 
talelser i den anledning er prægede af stor bitterhed, 
og bitterheden stammer ikke alene fra hans skuffelser 
som dramatisk forfatter. I en artikel i »Tilskueren* 
for 15. Juli 1793 taler han om, hvor ofte han har følt 
sig skuffet i det politiske liv, selv af dem han stolede 
på: »Hvor mangen mand har jeg ikke agtet hojt, men 
været nødt til at berøve min agtelse, da jeg fandt, at 
han offentligen og utvungen fornægtede de sandheder, 
som han under fire fijne med en ven ivrig bekændte 
sig til. Sandeligen, dette især har givet mig sådan en 
mistro til verden, at jeg næsten ikke tror noget men- 
neske, ja næppe mig selv.« 

Og med denne bitre stemning bliver Heiberg mere 
og mere ene. Han havde ganske vist altid været en 
noget ensom natur, havde aldrig været medlem af 
snævre vennekrese og koterier — det fremhæver han 
selv tit. Men han havde dog hidtil — trods sin skarpe 
polemiske stillKng — stået i personligt venskabeligt 
forhold til endogså temmelig konservative folk; f. ek». 
til J. N. Brun. De to mænd havde jævnlig brevvekslet 
med hinanden, og da Brun i sommeren 1791 var i 
København, kom han flere gange i Heibergs hus. Men 
under sit ophold i denne by havde han i et par præ- 
dikener talt skarpe ord om tidens »urolige hoveder«^ 
og det havde ikke smagt Heiberg. Værre blev det, da 
Brun i fortalen til en senere prædiken roste »Folke- 
vennen«, ja endogså skrev et par artikler i dette blad 
(jfr. s. 305). Så var forholdet helt brudt imellem dem. 

»Blandt alle mine Qender,« skriver Heiberg på et senere 
tidspunkt, »er der ingen mindre undskyldelig end bi- 
skoppen i Bergen ^« 

Men også til dem, der i anskuelser stod ham nær, 
kom han meget let i et spændt forhold. Han siger 
selv i et brev^: »Måske er det en fejl i mit temperament, 
at jeg er noget tilbojelig til at tro det onde, der fore- 
bringes mig om folk, som jeg ikke kænder.« Men Hei- 
berg var des værre også hurtig til at miskænde dem 
som han kændte. Han var meget tilbojelig til at lægge 
ind i deres ord og handlinger, hvad der slet ikke lå 
i dem. Her er et par eksempler; i det følgende vil 
der findes flere. 

Prof. A. Kali havde i begyndelsen af 1793, i an- 
ledning af »sin omhu for de studerende og iver for 
videnskaberne« fået foræret et ur og en gulddåse som 
en anerkændelse af sin virksomhed; i uret var der 
indlagt et aftryk af »indfødsretten«, men det nævnte 
»Lærde efterr.c ikke i sin omtale af sagen. Heiberg 
er straks tilbojelig til at finde noget slemt her: er 
tidsskriftet bange for »Hjæmmetyskerne«, siden det 
ikke nævner det. Han sender det en foresporgsel 
desangående, men Nyerup slår det hele hen med en 
spøg \ 

Dette var nu Nyerup ; kort efter blev det galt med 
Rahbek. Kronprinseparret havde fået en arving. En 
justitsråd Pontoppidan satte sig i spidsen for en ind- 
samling til prægning af en medaille i den anledning. 
Heiberg, som selv havde været med til at virke for 
indsamlingen, havde imidlertid taget anstød af for- 
skellige efter hans mening »aristokratiske« træk i sa- 
gens ordning. Dem gjorde han indsigelse imod i Maj- 
hæftet af »Politisk-fysisk magasin« (1793). Han anker 
over den tykke virakssky, der havde svævet over fore- 
tagendet, og giver ved samme lejlighed et hib til »den 
af vore bedste og flittigste skribenter, der i lang tid 

F. Bonning: RationaliBmens Tidsalder. III, 2. 21 



I 

meget ængstelig har søgt materier, der kunde give lej- 
lighed til at panegyrisere. < 

»Tilskueren« forstod jo nok, hvorhen den bemærk- 
ning var adresseret, og søger — under gentagne for- 
sikringer om uskromtet agtelse osv. — at vise, hvor 
urigtig adressen var. Så sender Heiberg »Tilskueren* 
en epistel (15. Juli): Den skribent han har hentydet 
til, »er en mand, som han har så megen agtelse for, 
at han ønskede ham denne svaghed mindre.« For 
resten undrer det ham, at »Tilskueren« intet har sagt 
om en pjece kaldet »Udkast til en karakteristik af 
kronprinsen«, dette usle smoreri med dets plumpe 
hykleri og vrange domme. Man kunde også nok have 
ønsket at høre hans mening om et andet »plumpt 
hykleri«, i indledningen til »Billedgalleri for fruentim- 
mer«, hvor det fortælles os, »at fruentimmer af hoj 
stand have finere følelser end folk af middelstanden.« 

»Tilskueren« svarer, med hånden på hjærtet, at 
»hans valgsprog er som Saladins hos Lessing: 

aldrig at fortie sandhed, sætte alting i 
vove for den, liv og blod og gods — 

kun at han tilfojer med Nathan: 

at sige, når det er fornødent og nyttigt.« 

Med denne omtålelige, bitre, mistænksomme natur 
er det, at Heiberg går ind i dette tidsrums politiske 
roreiser. Hvilken rolle kommer han til at spille i 
dem? 

Der må skelnes mellem to perioder af hans ud- 
vikling; den forste, som vi foreløbig har med at gore, 
går til 1797, og om den gælder det, at Heiberg ind- 
tager en meget tilbagetrukken stilling. »Rigsdaler- 
sedlens hændelser« gik ind i Decbr. 1793, og han 
manglede åbenbart lyst og kraft til at begynde et nyt 
periodisk blad. Men de liberale tidsskrifter stod ham 
jo åbne! Rahbek bad ham tit nok om bidrag både til 

> Minerva« og »Tilskueren«. Ganske sandt, men Hei- 
berg var nu en gang en enspænder-natur, og desuden 
syntes han ikke rigtig om tonen i de to tidsskrifter; 
den var for hensyntagende. Men så kunde han jo 
benytte pjeceformen. Det kunde han have gjort, og 
når han ikke gjorde det, var vel grunden hans trætte, 
mismodige stemning. Dertil kom, at han i disse år 
måtte kæmpe for økonomisk talt at holde sig oven 
vande. 

Heibergs tidsskriftsartikler i dette tidsrum er både 
få og ubetydelige; men han havde et andet våben, 
som han allerede havde begyndt at bruge i det fore- 
gående tidsrum: visen, 

P. A. Heiberg som lyriker ! Er der grund til nære 

e 

forvæntninger her? Åbenbart ikke. Heibergs stive, 
kantede natur manglede den bevægelighed, som er så 
vigtig for den lyriske digter. Hans område må i alle 
tilfælde blive meget snævert, og det bekræftes da også 
af hans produktion. 

Jleiberg har ganske vist skrevet enkelte alvorlige 
digte, ja endogså forsøgt sig i det sentimentale og ro- 
rende;* men han synes dog selv at have været klar 
over sin begrænsning som lyriker. Han sendte »Nyt- 
årsgave for Damer« (1794) et digt, skrevet i anledning 
af hans svigerfaders fødselsdag, og ved den lejlighed 
bemærker han: Jeg havde lovet forlæggeren et bidrag, 
men det angrer jeg nu. »Jeg føler alt for vel . . . at 
de politiske forsøg, der egentligen falde i mit fag, vilde 
stå på et meget upasseligt sted i en sådan bog.« Jeg 
tilstår meget villig, at »naturen har nægtet mig ud- 
mærkede talenter til at gore vers.« En plads blandt 
vore tiders versemagere kan jeg dog vel nok få, når 
blot jeg ikke trænger mig ind imellem »en Thårup, en 
Baggesen, en Storm, en Pram o. fl.« 

* F. eks. en række sange ved svigerfaderens fødselsdage, og 
»Maria«: »Bag klippen ved den nøgne strand*. 

21* 

Det er visen^ i dette ords snævrere betydning, som 
er Heibergs egentlige område, dog ikke drikkevisen 
(sælskabssangen), tidens kæledægge. Den findes sjæl- 
den i sin renhed hos Heiberg * ; der er som oftest ble- 
vet tilsat nogle dele satire, ikke blot mod menneskelig 
dårlighed i almindelighed — den art satire er meget 
almindelig i tidens viser — men mod bestemte forhold 
i samtiden. Det er som skaber af den politiske vise, 
at Heiberg har sin betydning, det er væsentlig som 
sådan han endnu mindes. Her mister hans satire det 
tunge, der lammer den når den bevæger sig i prosaen; 
her kan den blive let, vittig, rammende. Og disse vi- 
ser med deres kændte melodier, var ude over hele 
København, såsnart de var bleven til. Man sang dem 
i et lystigt ojeblik ved puncheglasset, men deres brod 
blev tilbage i sindene, efterat drikkelagets stemning 
var fordampet. — 

Da det ny formælede kronprinsepar i 1790 holdt 
sit indtog i København, rimede i den anledning alle, 
som rime kunde. Heiberg ligeså. Han skrev ikke 
mindre end 4 sange (foruden nogle inskriptioner under 
transparenter): 1) »Almindelig folkesang for hele Kø- 
benhavn«: »Rundt om os høres jubellyd«, som var be- 
stilt og, i et antal af 1400 ekspl, blev gratis uddelt af 
sælskabet »Kongens klub«; 2) «Sang for den danske 
ungdom«: »Hojt lyde vores spæde sang«; 3) »Kan- 
tate . . . opført i Prinsens klub« : »Forsamles her til 
hojtids fryd«; 4) »Sælskabssang«: »Hver mand i byen 
om indtoget taler.« De »officielle« af disse sange var 
lige så loyale som tidens andre sange om kongen, 
kronprinsen osv. Men nr. 4 havde en noget anden 
karakter. Et sælskab, der om sommeren samledes 
hver måned på Skydebanen, bad Heiberg om en vise 
til deres sidste sammenkomst det år (d. 25. Septbr.). 



* Eksempler på den har man i >Bort med sus og dus« (1792), 
>Har jeg kun en lumpen daler« (1793). 

Heiberg sagde ja og skrev sin beromte ^Indtog8vise<^. 
Der er her forskellige satiriske udfald mod adelen, 
»den jydske ambassade« m. m., men der er intet 
illoyalt i den, i alt fald intet tilsigtet. Denne ganske 
private sang kom imidlertid offentlig frem, idet et blad 
meddelte den og en bogtrykker eftertrykte den. Der- 
ved nåede den til politimesterens kundskab, og han 
fandt den var »illoyal«. »Ordener hænger man på 
idioter — stjærner og bånd man kun adelen gi'r,« 
havde Heiberg jo sunget, og da det var kongen, som 
uddelte ordener og stjærner, havde han altså »skumlet 
over regeringen og tilladt sig en dumdristig kritik af 
Hs. majestæt kongens forhold.« Det blev til en bøde 
på 150 rdl. til politikassen. 

Dette var en uretfærdig dom; ti Heiberg havde 
ganske sikkert ikke villet rette en illoyal sigtelse mod 
kongen; det var blot et af tidens dagligdags udfald 
mod adel og stormænd. Men det var tillige en uJdog 
dom; ti der er vist ingen tvivl om, at den gav Hei- 
berg et stød til en bevægelse bort fra »loyaliteten«, 
skont han endnu i et par år vedbliver at skrive 
sange i anledning af kongens og kronprinsens fødsels- 
dage. — 

Det var d. 29. Januar 1793, at de vers lød, hvor- 
med skildringen af det foreliggende tidsrum indlededes : 

Fred med kongerne på jorden, 

når de gå med visdom frem! 
Hade de forst lys og orden, 

ingen ting kan redde dem. 

Derefter giver Heiberg i visens følgende vers et 
rundskue over de forskellige stater: »Ludvig inden 
Temples mure«, Brittens konge som frygter lyset, emi- 
granterne, jordens afskum osv., for så at ende med: 

Danerkongen ædelt tænker, 

han fornuftens stemme lød: 
tankens, bondens, negrens lænker 

han med ædel kækhed brød. 

Dette tvillingrigets sdnner 
med erkændtlighed påsk5nner. 
Længe leve Kristian! 

Visen, der begynder temmelig truende, ender al- 
deles loyalt. Der er dog med hensyn til »loyaliteten «; 
en forskel på sangene i 1790 og de følgende. Et 
vers som det nys anførte er en sjældenhed i disse; i 
reglen kommer kongens eller kronprinsens navne dum- 
pende i de sidste linjer uden nogen forbindelse med 
visen, som en slags obligat fanfare, hvormed der nu 
en gang skulde endes; og delte er da særlig påfaldende 
i »De der lege, danse, drikke« (1794), hvor han akkurat 
når, i den allersidste linje, at få sagt: »Leve Kristian 
og hans son.« Dette bliver da også sidste gang, han 
synger til kongehusets ære. 

Heiberg åbnede året 1794 med den nys anførte 
vise, i hvilken han slog kongens og kronprinsens fød- 
selsdage sammen (d. 29. og 28. Januar). En måned 
efter (d. 26. Februar) brændte Kristiansborg slot. Hvad 
det betød for datidens mennesker kan selv de, som 
har oplevet den sidste brand, vanskelig tænke sig. 
Den store bygningskolos var som et symbol på det 
grundmurede, det uforgængelige i kongemagten af Guds 
nåde. Det var en almindelig tro blandt folk, at det 
var forbudt at gore brandalarm ^ når man så ild på 
slottet; ti der var truffet sådanne foranstaltninger, at 
det ikke kunde brænde. ^ Kongemagten og dens ydre 
symbol var lige urokkelige. 

Så brændte Kristiansborg slot. Og hvad for tan- 
ker rorte der sig nu i disse tusinder, som med tilbage- 
holdt åndedræt så de »urokkelige < mure synke i flamme- 
havet? Tænkte man måske på, at det en gang vilde 
gå tingen selv som nu dens symbol? Måske »den lille 
Marat« og et par ligesindede havde sådanne tanker; 
men alle andre blev af dette grufuldt hojtidelige syn 
smæltede sammen i én stor sorgfuld medfølelse; ti 
slottet var for dem ikke så meget symbolet på konge- 

magten, som det var Kristians og Frederiks Hus. Da 
den kongelige familie forste gang efter slotsbranden 
besøgte teatret, blev der i en sang sunget: 

O konge! du har intet tabt, 
men folket vandt. 

Hvad der så ud som en forfærdelig ulykke, skriver 
»Tilskueren«, er blevet »et nyt rosenbånd, den Algode 
har slynget om folk og konge.« Tanken om at rejse 
slottet på ny greb alle som én, rige og fattige;* det 
vrimlede frem med opfordringer til at yde bidrag og 
planer om deres anvendelser. Midt under dette blev 
sindene opskræmte af en artikel i »Tilskueren«. 

I de forste dage af Marts modtog Rahbek et bi- 
drag til dette tidsskrift, undertegnet »Simon Sandrue«. 
Det var fra Heiberg, som under dette navn havde 
skrevet flere hvasse artikler i »Tilskueren«, bl. a. »An- 
mældelse af levnedsbeskrivelse over en uhyre mængde 
adelige skurke og skurkinder.« I det omtalte bidrag 
meddelte han følgende scene fra slotsbranden: Man 
lagde mærke til to personer, »der talte et fremmed 
tungemål, og hvoraf især den ene, med et ojeglas i 
hånden, udmærkede sig ved at vise en djævels glæde 
over ilden.« Han sagde bl. a.: »For den summa, som 
nu brænder, kunde Danmark have ført krig mod Frank- 
rig i 3 år.« Jeg har besluttet, skriver Simon Sandrue, 
»at skaffe mig hans portræt, og lade det udskære i 
træsnit for at sættes foran i mit belovede billedgalleri 
over beromte skurke.« Rahbek svarede (4. Marts), at 
han gærne vilde benytte det tilsendte bidrag, men 
nødig lige straks; den milde stemning i folket burde 
foreløbig ikke forstyrres, syntes han. Artiklen kom så 
i nummeret for 17. Marts. 



* Holmens tømmermænd spurgte kronprinsen, om de måtte få 
lov til at afstå 2 skilling af deres dagion i dette ojemed. — 
Jfr. endvidere »Danske tilskuer« 3. Marts 1794. 

Hvem der sigtedes til med den ene, der viste en 
djævels glæde over ilden, var hurtig alle på det rene 
med, også vedkommende selv. Det var den engelske 
gesandt i København, Hailes. En dag blev Rahbek, 
som »Tilskuerens« udgiver, tilsagt til at møde i hof- og 
stadsretten. Hailes havde indgivet klage over artiklen. 
Rahbek tog ansvaret på sig, men kunde for resten 
ikke se, at der var noget at svare for, da ingen navne 
var nævnte, og ingen kændelig betegnet. Forhøret 
blev tilstillet Hailes, der forlangte Rahbek tiltalt. Dom- 
men blev til en frifindelse, og for så vidt kunde Rah- 
bek jo være vel tilfreds. Men i tilfredsheden var der 
indblandet en meget besk tilsætning. Vi havde ind- 
gået et neutralitetsforbund med Sverige, for dog at 
vinde lidt tryghed under de urolige forhold i Evropa. 
England syntes ikke om det, generede vor søhandel 
på alle mulige måder, og spejdede blot efter et eller 
andet, der kunde give det påskud til at tvinge os ud 
af neutraliteten. A. P. Rernstorff måtte have ojnene 
med sig til alle sider; man vil da kunne forstå hans 
følelser ved denne lejlighed. Hailes-sagen kostede Rah- 
bek BernstorflFs »bevågenhed og gode mening.«* 

Så snart dommen var falden,* skyndte Rahbek sig 
ud til sit sædvanlige sommeropholdssted i de år, det 
lille bitte værelse med skråtaget på Rosings landsted i 



* Endnu medens sagen stod på, optog Rahbek, dog åbenbart 
med lidt betænkelighed, et andet bidrag der blev sendt af Hei- 
berg. Det står i Maj-hæftet (1794) af > Minerva« under den 
historiske artikel: >En liden samtale mellem en tysk råds- 
herre og en fransk republikaner«. Rahbek tilfojer en for- 
sigtig note: »Hermed agter indrykkeren, som tillige er over- 
sætter, blot at sige: Dette er måden, hvorpå en fransk repu- 
blikaner ser tingene, og hvis vi vare i hans sted, så vi dem 
rimeligvis med samme ojne.« I artiklen, der temmelig sik- 
kert er forfattet af den franske gesandt i København Grou- 
vélle — Heiberg var kun oversætter — hævdes der så tan- 
ker som denne: > enhver regering, folket er misfornojet med, 
kan ikke have ret« o. Ign. ^ 

Fredensborg. Han droges derud af naturen og Ophelia. 
En af de forste dage var han et ærinde inde i byen; 
det var i begyndelsen af Juni. Da han på vejen fra 
Bakkehuset til byen traf på en bekændt, spurgte han : 
»Hvad nyt?« »Intet,< lød svaret, »uden en ny vise af 
Heiberg.« Den tone, hvori visen blev omtalt, vakte 
Rahbeks nysgerrighed, og da han netop skulde ind til 
bogtrykker Schultz — hvor Heiberg lod trykke — fik 
han gennem trykkeriet en seddel sendt til Heiberg, og 
udbad sig i den hans vise. Han fik den, og da der 
tilfældigvis manglede manuskript til det næste nummer 
af »Tilskueren«, syntes han, at visen kom udmærket 
tilpas. Heiberg vilde sikkert ikke have noget mod 
dens indrykkelse, mente tlahbek, og da han længtes 
efter at slippe ud til Fredensborg igen, gav han, uden 
at indhente Heibergs samtykke, trykkeriet ordre til at 
optage visen.* 

Dagen efter at »Tilskueren« var udkommen, stod 
Rahbek henimod aften i Rosings have i Fredensborg, 
midt i en munter vennekres, der var samlet i anled- 
ning af Ophelias fødselsdag, da han ser en postekspres 
holde på bakken neden for huset med et brev i hån- 
den. Det var en meddelelse om, at politiet om for- 
middagen havde været på Schultz's trykkeri for at 
konfiskere oplaget af nummeret med Heibergs vise. 

Rahbek stod på vejen med brevet i hånden, mens 
befippelsen over konfiskation, postekspres osv. hurtig 
fik hans let bevægelige indbildningskraft til at frem- 
mane forfærdelige muligheder. Hele aftenen og nat- 
ten igennem synes han hvert ojeblik at høre den straf- 
fende retfærdigheds fødder nærme sig den lille idylliske 
bolig. Næste morgen fik han fat på en vogn og nåede 



* Af et samtidigt brev fra Rahbek (9. Febr. 1795)* fremgår det 
bestemt, at han hændte visen ^ inden han indrykkede den. 
Fremstillingen i > Erindringerne« (IV, 289) er på dette punkt 
noget uklar. (Jfr. Schwanenfliigel : P. A. Heiberg, s. 326). 

København i en mere rolig sindstilstand. Hverken på 
Bakkehuset eller hos Schultz havde der været nogen 
for at søge efter ham; han gik så op til sin defensor, 
kammeradvokat Schønheyder, der rådede ham til at 
tage til Fredensborg; han skulde nok tage mod stæv- 
ningen. 

Heiberg havde efter opfordring af »Det forenede 
vennesælskab« skrevet denne vise (»Vor klub er dog 
en herlig sag«) til en af dets samlinger, ved hvilken 
den også blev afsungen (d. 2. Juni). Politimesteren, 
der havde fået nys om visen, lod dagen efter mødet 
en af sælskabets direktører møde hos sig og affordrede 
ham et eksemplar af sangen. Man besluttede ikke 
at foretage noget i sagen, hvis visen ikke igennem 
trykken blev mere udbredt, og en indflydelsesrig naand 
bad en svoger af Rahbek at give denne et vink om 
ikke at lade den aftrykke i noget af sine tidsskrifter. 
Men inden vinket nåede Rahbek, stod visen i »Til- 
skueren«. 

Hvem skulde nu tage ansvaret for hvad der var 
sket? En dag da Rahbek var til middag hos den 
franske minister Grouvelle — Heiberg var ikke tilstede 
ved den lejlighed — kom detle sporgsmål på bane. 
Ministeren anførte en linje af Vergil: »Mig, mig! jeg 
er her, der har gjort det; mod mig I våbnene vende 
osv.« med adresse til Rahbek, der søgte at slå det 
hen i spøg med et andet citat. Der var sikkert ad- 
skillige, som var enige med Grouvelle om, hvad æren 
her krævede af »Tilskueren's« udgiver. Men Rahbek 
trådte ikke frem og tog ansvaret på sig; han søgte at 
trøste sig selv med, at det hele vel ikke var så farligt. 
Så fik han d. 17. Novbr. et brev fra Heiberg raed 
meddelelse om , at hof- og stadsretten havde idomt 
visens forfatter en bøde på 300 rdl. , men at han selv 
var frikændt. 

At Rahbek har handlet utilborligt i denne sag, er 
jo sikkert nok. At lade en vise, af et noget betænke- 

ligt indhold og bestemt til en privat anledning, af- 
trykke uden forfatterens samtykke, især umiddelbart 
oven på Hailes-sagen, det kan ikke forsvares. På den 
anden side kan man dog ikke påstå, at Heiberg kom 
uskyldig til at lide for Rahbeks skyld, og at denne 
ved sin optræden »lagde en vægtig sten i den doms- 

m 

urne, af hvilken Heibergs landsforvisning senere frem- 
gik, c 1 Vi har Heibergs egne ord for, at han forstod 
Rahbeks seddel som en anmodning om at få visen til 
trykning, og at hvis ikke Rahbek havde bedt om til- 
ladelse til at indrykke den, så vilde han selv have 
bedt ham om at gore det. ^ 

Hvad var det nu, regeringen havde taget anstød 
af? Det var det bekændte vers: 

King George han spiller hoje spil: 
en satan fik ham nylig til 
at rive folkets klubber ned, 
sig selv til stor fortræd. 
Han tror ej Britten mukke tor, 
hvor gal han også sagen gor; 
tror I, godt folk! slig politik, 
kan længe holde stik. 

Hof- og stadsretten påstod, at »han« i 5. linje 
gik på »King George« , og at visen følgelig indeholdt 
en krænkelse af den danske konges svoger, kong Georg 
af England, medens Heiberg hævdede, at »han« gik på 
Pitt. Dette kan godt have været Heibergs oprigtige 
mening; men hovedsagen er her: en naturlig fortolk- 
ning lader »han« få samme adresse som generalfiskalen 
gav dette ord. Ja, men Heibergs bestemte erklæring i 
modsat retning! Man må for det forste her huske på, 
at Heiberg ved en tidligere lejlighed (sagen angående 
»Virtuosen«) havde brugt »fortolkningskonst« , og der- 
næst, at hele denne sag kommer lige efter den Hai- 
leske affære. Den engelske minister ønskede intet 
hellere end noget at hænge sin hat på, og så lader 
det virkelig til, at Heiberg vil forsyne ham med den 

ønskede knage. Rahbek siger i et brev, skrevet mens 
sagen stod på, at årsagen til sagsanlæggelsen »uden 
tvivl blot er politisk forsigtighed af Bernstorff, på det 
Hailes, der rigtig nok mældte sig, så snart ordren var 
udstedet, skulde komme for silde.« 

Rahbek var alt andet end vel til mode i denne 
tid; ganske naturligt: han følte sikkert inderst inde, 
at han ikke tog sig videre godt ud. Så faldt dom- 
men, som allerede omtalt, d. 16. Novbr.; Rahbek 
blev som »knust« ved efterretningen om den. ^ Som en 
slags beroligelse spurgte han Heiberg, om han ikke på 
en eller anden måde kunde være ham behjælpelig med 
at skaffe pengene til veje. »Dersom du kunde fore- 
stille dig,« skriver han i et brev, »hvor det krænker 
og græmmer mig, at jeg, at min brøde har draget dig 
i denne afgrund, og at man så hojmodigen drager mig 
op, på det du des sikrere skal gå under! O! hav 
sans, hav overlæg, hav beslutning for os hægge! Jeg 
har ingen mere!« Da Heiberg i begyndelsen af 1795 
vilde udgive proceduren i sagen, lod han Rahbek gen- 
nemlæse forerindringen til sin piece for trykningen. 
Rahbek foreslog, der skulde stå, at han uden Heibergs 
anmodning havde indrykket visen; men det vilde dens 
forfatter ikke gå ind på; »thi det var at skrive noget 
hen, der så lumsk skulde give til kænde, at du i denne 
sag havde gjort en slet streg, og at jeg var bleven 
offer for din ubetænksomhed, og det var logn.« Hei- 
berg valgte den udvej, slet ikke at omtale Rahbek på 
det vedkommende sted. ^ 

Og med hvilket indtryk lægger man så denne sag 
fra sig? Med en vis forundring, og vel også nogen 
harme, over, at to mænd som Heiberg og Rahbek ikke 
havde mere omtanke, end at de kunde gore et skridt, 
som måske vilde bringe landet ind i ubehagelige for- 
viklinger med en fremmed magt — for ikke at tale 
om den fare, som trykkefriheden kom i. — 

Af Heibergs andre viser fra 1794 kan endvidere 

nævnes*: »De der lege, danse, drikke«, samt de to 
ironisk holdte »De Franske er en vanartet slægt« og 
iJeg skrev så tit med vanhellig pen« (jfr. s. 304). Fra 
samme års slutning stammer hans bekændte ^Laterna 
magica^'Wise. Den står så ejendommelig ensomt mel- 
lem hans andre viser, og man sporger uvilkaarlig sig 
selv: hvad mente Heiberg med den? Er disse vers, 
som jo godt kunde finde sig hjæmme i en moderne 
sommer-revue, er de blot udslag af et ojebliks over- 
givne stemning? Men »det overgivnec lå egentlig ikke 
for Heiberg, og hans stemning på dette tidspunkt var 
alt andet end lys (jfr. s. 31). Eller kom disse ord fra 
et sind, der, i sine bitre skuffelser over næsten alt og 
alle, fik en uimodståelig trang til at lege himmelspræt 
med tilværelsen, rode det hele sammen i en stor 
meningsløshed? For var livet ikke en stor menings- 
løshed ? 

Fra nu af sygner Heibergs politiske visedigtning 
hen^ ja ikke blot den, men hele hans forfatterskab. 
Han havde jo i Juni 1794 skrevet sit literære testa- 
ment, havde »nedlagt sin pen på sandhedens og fri- 
hedens alter« (jfr. s. 31). Men netop som hans man- 
dige personlighed, med de skarptskårne, hårde træk, 
glider tilbage i dunkelheden, dukker en anden skikkelse 
frem, en ungdommelig figur med langt lyst hår om et 
næsten pigeagtigt ansigt. Det er Mcdthe Conrad Bt'uun. 
Ham må vi følge for en stund; ti, uden at være nogen 
betydelig personlighed, samlede han dog, ved sit kvikke 



* På en vens opfordring havde Heiberg i sommeren 1794 skre- 
vet en »Sømandssange, der skulde afsynges ved et lille sæl- 
skab på orlogsskibet >Tre Kroner«. Et rygte i byen fortalte, 
at den egentlig var bestemt til en hojtidelighed på eskadren, 
men at afsyngelsen blev forbudt, fordi Heiberg var forfat- 
teren. Heiberg oplyser så i »Lærde efterr.« (for 16. Avg.), 
at det var usandt: Han er for længst klar over, at intet ar- 
bejde fra hans hånd kan bruges ved en officiel hojtidelighed, 
at »hans blotte navn er kontrebande. < 

hoved, sin letbevakte begejstring og sin smidige pen, 
almenhedens opmærksomhed om sig i flere år. 



V. 

Malthe Conrad Bruun: I. Vækkeren, — ^Jerusalems sko- 
magers rejse iilMånen«^, — t Patrioten^, — Zetlitz' sati- 
riske epistler. 

Fra sommeren 1790 begyndte man i København, 
med en vis forvæntning, at lægge mærke til et ganske 
ungt menneske. Det var ikke just på grund af hans 
ydre, ti i det var der intet der spændte forvæntningen: 
en lille skikkelse i en hvergarns frakke, en kort hals, 
der bar et smalt barneansigt med røde kinder og blå 
ojne, omgivne af et langt gult hår, der næsten nåede 
ned på skuldrene*; holdning og gang noget urolige 
og usikre, hans hele væsen tilbageholdende, næsten 
undseligt. Damerne syntes om ham, og han holdt sig 
gærne til dem. Hans kammerater kaldte ham »Jomfru 
Bruun« ; hans borgerlige navn var Malthe Conrad Bruun. 

Det var altså ikke det ydre, som spændte for- 
væntningen; men denne lille uanselige person havde i 
Maj 1790 taget examen artium med udmærkelse, endnu 
ikke 15 år gammel, og allerede den næste måned op- 
trådte han i »Minerva« med nogle lyriske digte. Dertil 
kom noget andet. De, som under omgangen med ham 



• I en skildriDg af hans udseende på et senere tidspunkt (c. 
1807) hedder det: En af hans tænder stod temmelig stærkt 
frem, og det gav ham, når han henfaldt til sin sædvanlige 
ironiske tone, et noget bidende udseende. (Depping: Erinne- 
rungen, s. 169 flg.). 



335 

kom bag om del forlegne væsen, traf der på en meget 
bevægelig natur, let begejstret for alle tidens frem- 
skridtstanker, og med stærke ord om den gamle tids 
råddenskab. 

Dette var så meget mærkeligere — og mange 
tilfojede vel: så meget glædeligere — som han kom 
af en temmelig fornem, meget konservativ familie. 
Hans fader, der ejede hovedgården Ulstrup i Thy, og i 
den egenskab havde været med til de jydske gods- 
ejeres henvendelse til kronprinsen, var datterson af 
den bekændte Frederik Rostgård; hans morfader var 
en major Malthe Sehested v. Hoff. Drengen, der blev 
født d. 12. Avgust 1775 på Ulstrup, kom allerede i en 
tidlig alder til København, hvor han blev privat for- 
beredt til studentereksamenen. Men til trods for denne 
afstamning, og uagtet han i København voksede op 
imellem sine fornemme slægtninge, blev han dog tidlig 
fanget af det revolutionære i tidsånden. Man fortæller 
følgende: En gang, da han var på besøg i hjæmmet, 
og talen kom på, hvad han skulde være, udbrød han: 
»O moder! det skulde gore mig meget ondt, hvis jeg 
ikke en gang skulde komme til at stå ved siden af 
Heiberg. « 

Han var altså bleven student. Det var me- 
ningen, at han skulde studere teologi; faderen havde 
nemlig kaldsret til et præsteembede. Forelæsningerne 
begyndte han da også at høre; men der var ikke 
noget der, som kunde fængsle et livligt hoved; det 
skulde da være Hornemanns vittigheder, men lyst til 
teologien gav de vel egentlig ikke. Desuden kom 
Bruun tidligt i forhold til Otto Horrebov, der også i 
1790 havde haft sin digterdebut i »Minerva«, og Horre- 
bovs religiøse kritik gjorde det ganske af med de 
teologiske planer. Så prøvede Bruun på at høre 
nogle juridiske forelæsninger, men det syntes han 
heller ikke om. Imidlertid var han bleven ved at 
skrive digte til »Minerva« og andre tidsskrifter; det 

faldt ham ikke let at skrive vers, men han blev dog 
ved og vakte efterhånden opmærksomhed. Så opgav 
han helt tanken om et embedsstudium ; han vilde være 
digter, journalist, forfatter, hvorledes det nu nærmere 
kunde skikke sig. 

I nogle år skrev han ikke andet end digte. Men 
med 1794 sker der en forandring. I begyndelsen af 
dette år udgav han en lille pjece, »Kritiske randgloser 
til »Nytårsgave for damer« (1794)«, en indsigelse mod 
en alt for rosende anmældelse af denne bog i »Lærde 
efterr.«. Han håner Haste, der altid taler om sig selv, 
og altid fremviser »sit dyrebare jeg, nedtrykt af sorgens 
bjærget. Så kommer han til Heibergs bidrag. Det er 
godt, fortsætter han, oven på den Hasteske vandethed 
»at blive styrket med Heibergsk spiritus«. Heiberg har 
aldrig misbrugt sine talenter til krybende smiger som 
mange af vore store digtere. »Gå stedse heldig frem 
på denne bane, kække sandhedsven!« Dette er Bruuns 
forste offentlige hilsen til Heiberg, 

Men der skete noget andet, for Bruun mere be- 
tydningsfuldt, i 1794. Horrebov begyndte i dette år 
at skrive i tidsskriftet »Samleren«, der udkom hos en 
bogtrykker Winding i Kannikestræde nr. 39 (nu nr. 3). 
Gennem Horrebov kom Bruun i forbindelse med denne 
mand, ja det endte med, at han lejede sig ind hos ham, 
en ordning der ikke var ubetinget heldig. Winding 
hørte som forlægger ikke til byens gode navne; hap 
var ren »forretningsmand«, og forlagde særlig skrifter, 
som gennem deres radikale tone kunde vække opsigt 
og vinde købere. Og denne drevne forretningsmand 
havde nu fået tag i Bruun, dette sværmeriske brus- 
hoved, som tørstede efter at kaste sig ind i dagens 
politiske kampe. 

Bruun begyndte med, fra Februar 1794, at skrive 
de månedlige historiske oversigter i »Samleren«. Man 
kan tænke sig, at de havde en noget anden karakter 
end de tilsvarende i »Minerva«. Han glæder sig over 

det dekret, i hvilket konventet bestemte, at man skulde 
tro på et hojeste væsen og sjælens udødelighed; den 
franske republik går stadig fremad, hedder det et sted, 
»de uforbedrelige skurke kurerer guillotinen*. Og han 
udbryder i Marts 1795: »Måtte dog de ulykkelige slaver 
af gunstiinger og skøger, der stedse ere omgivne med 
en uigennemtrængelig mur af hofglimmer, storhed og 
etikette, lære at nærme sig deres medmennesker, høre 
deres ønsker, afhjælpe deres elendighed osv.« Og ud- 
talelserne om vore hjæmlige forhold er ikke mindre 
kraftige: »Gives der i Danmark nogen med så mørk 
en hjærne, med så ondskabsfuldt et hjærte, at han 
skulde hade frihed! afsky sandhed og oplysning! . . . 
Det er en sorgelig sandhed: der gives sådanne folk.« 

Foruden den politiske artikel leverede Bruun en 
mængde andre bidrag, væsentlig oversættelser af reli- 
giøse og politiske afhandlinger i fremmede tidsskrifter; 
det er i virkeligheden ham og Horrebov, der skriver 
»Samleren« i 1794—95. Det lader imidlertid til, at 
Bruun ikke kunde faa tilstrækkeligt spillerum i dette 
tidsskrift; forlæggeren drog nok, af forretningshensyn, 
grænsen for det tilladelige noget snævrere, end den 
19aarige republikaner syntes om; så startede han 
selv et blad, der for resten også blev trykt hos Win- 
ding*. D, 8. Avgust 1794 udkom nr. 1 (8 sider) af 
„Vækkeren. Et blad for menig mand«. 

Bladet begynder: *Der er intet bestandigt under 
solen«, og til denne uomtvistelige sandhed bliver M. C. 
Bruuns liv selv den bedste illustration. Tankegangen 
i nr. 1 er for resten denne: Alle er enige om, at der 
trænges til forbedringer, men så må også alle arbejde 
med på at indføre dem. »Derfor må menig mand op- 
lyses om hans pligter, men også om hans rettigheder. 
Enhver mand i landet må vide, hvorfor regering er til. 



* Der står på bladet >N. L. Svares enke« ; men den praktiske leder 
af forretningen var faktoren Winding, hendes svigerson. 

F*. Rorming: Rationalismeus Tidsalder. III, 2. 22 

og hvad regering er . . . Folkets vilje må være agtet 
hojt. Ingen maa tro, at de mange tusinde er til kuns 
for at mæske nogle få. — Derfor kommer dette blad 
ud. Dets hensigt er at vække alle og enhver til at 
tænke paa fædrenelandets vel. Derfor skal det hedde 
Vækkeren, — Når menig mand forst bliver oplyst, så 
skal der ingen mere undertrykke ham. Så skal han le 
ad de skurker, som vilde indbilde ham, at folkene ere 
som andet kvæg, der skal lade sig drive, malke, slagte 
med, når de hoje herrer få lyst. . . . Kort sagt: når 
forst menig mand er oplyst og klog, så kan et land 
blive lykkehgt og vinde ros og ære.« 

Det er denne fanfare, hvormed »Vækkeren« be- 
gynder sin gærning. Man hører straks, at det ikke er 
nogen øvet mund, der her støder i trompeten. Tonerne 
står ikke harmonisk til hinanden. Blødt-patetiske og 
krigersk-skrattende imellem hinanden : Bladets hensigt 
er at vække alle »til at tænke på fædrenelandets vel* 
— lyder det så agtbart borgerligt; men rundtomkring 
denne dæmpede tone buldrer det løs med »krybere og 
smigrere«, »skurker c, der behandler menig mand som 
malkekvæg o. Ign. Alt dette tyder på en begynder, 
og forfatteren var jo heller ikke mere end 19 år 
gammel. 

»Vi ville nu kortelig«, fortsætter forf., »i dette 
blad gennemse de ting, som mest trænge til forbedring.« 
Derpå følger en række meget almindelige og meget 
ungdommelige udtalelser om, at vi alle bor være lige 
o: ikke lige rige osv., men lige for loven; loven skal 
stemme overens med »folkets almindelige vilje«; der 
må være den strængeste offentlige ansvarlighed m. m. 
Her er intet egentlig nyt i disse tanker, men der er 
noget nyt ved den adresse Bruun giver dem. Han 
vender sig mere direkte og mere udelukkende til den 
jævne borgerklasse, til almuen^ end det hidtil var sket. 
»Vækkeren« er på en måde vort forste arbejder-blad. 

»I, mine agtværdige og nyttige medborgere!« ud- 

bryder han med patos, »I, som så mangen stolt dumrian 
foragter, skont I føde og nære ham og alle hans lige, 
lader eder ikke afskrække fra at blive stedse mere 
kloge og oplyste. I ere landets styrke, folkets kærne! 
Man kalder eder de ringere stænder . . . .« men »som 
mennesker og borgere ere vi alle, alle lige. — Næste 
gang mere, mine brødre!« 

3 Dage efter (d. 11. Avg.) kom nr. 2: Lovene skal 
lydes, naturligvis! Men hvis der nu er uretfærdige 
love! ja, så har — når alle mildere midler forgæves 
er anvendte — den undertrykte j^ret til modstand^^ 
og det er alle hans medborgeres pligt at tage hans 
parti*. — Derpå følger mere lovprisning af »den 
menige mand« : Menigmand, og især den lavere middel- 
stand, bar langt flere sunde tanker, langt mere naturUg 
skarpsindighed, ufordærvet af ordkløverier og spids- 
findigheder, end man i almindelighed tror. Menig mand 
har mere menneskekundskab og mere sans for naturen 
end de store osv. 

Der er dem, som mener, at »menig mand ikke 
bor befatte sig med ting uden for hans håndtering 
eller næringsvej«. En grundfalsk tanke! Lad os tænke os 
en stad, hvor den store mængde var uoplyst; hvor let 
vilde der ikke i en sådan kunne opstå opløb, uordener 
og ulykker! 

I nr. 3 (15. Avg.) fortsætter forf. med en række 
strøbemærkninger om næringsfrihed, lavsvæsen og 
skattefordelingen. Han gor sig her til talsmand for en 
progressiv indkomstskat: »Den, der ejer 10,000 rdl., 
kan lettere undvære 100, end den, der har 100, kan 
undvære 1. Hin giver noget bort af sit overflødige, 
denne af sit nødvendige.« Når man kræver 1 rdl. i 



* Han tilfojer dog i en slags parentes: »Disse sandheder ere 
sagte i almindelighed. Hverken her eller noget andet sted 
har forf. af dette blad sigtet til enkelte optrin eller enkelt 
mand«. 

22* 

skal af 100, så må den der har 1000, give ikke blot 
10 men 20, og den der har 10,000, ikke blot 100 men 
300, og :& således videre opad 4^. »I næste blad mere og 
nojere om denne vigtige sag.« Men det blad kom 
aldrig. 

Dermed forholdt det sig således: D. 29. Juli havde 
et par tømmermænd, imod lavsreglerne, forladt deres 
arbejde og deres mester, hvorfor de blev arresterede; 
den næste dag nedlagde alle tømmersvendene arbejdet. 
D. 1. Avgust blev 2 svende domte til forbedrings- 
huset; samme dag blev tømrerkroen i Adelgade om- 
givet med militærvagt; om aftenen stimlede pøbelea 
sammen uden for politimesterens bolig, og garden blev 
udkommanderet. Optojeme gentog sig flere aftener. 
En kgl. resolution af 8. Avgust befalede, at 126 tømmer- 
svende skulde bortføres af staden. 

Sagen havde vakt et betydeligt rore. Tømmer- 
mesteren og hans svende havde hver fra sin side givet 
indlæg i »Adresseavisen«, og en del pjecer var ud- 
udkomne; men d. 11. Avgust udgik der en kancelli- 
skrivelse til bogtrykkerierne, at de — mod deres 
privilegiums fortabelse — indtil videre intet måtte 
trykke vedrorende denne sag, for ikke at forøge gæ- 
ringen. Midt imellem »Adresseavisen« s avertissementer 
om de udkomne pjecer stod så også »Vækkeren. El 
blad For menig mand«. Var det ikke ganske natur- 
ligt, at regeringen satte bladet i forbindelse med 
tømreruroJighederne. Kancelliet beordrede under 14. 
Avgust generalfiskalen til at tiltale forfatteren; da han 
var anonym, blev det bogtrykkeren, Winding, som 
måtte slå til ansvar. Generalfiskalen påstod, at det 
var forfatterens hensigt at vække misstemning og op- 
rorske bevægelser hos almuen, og at derfor den ansvar- 
havende burde straffes »i hojeste måde« efter D. L. 
2—21—4*. Den anklagedes advokat, Klingberg, for- 

* Under proceduren påstod generalfiskalen, at »Vækkeren« mis- 
undte kongen hans værdighed. Bruun gor i en vise lojer 

sikrede, at Winding havde haft forfatterens manuskript 
en måned, inden urolighederne begyndte, så de to 
ting havde intet med hinanden at gore; endvidere: 
forfatteren angreb de gamle lavsindretninger, som den 
store mængde netop holdt på osv. Hojesterets- 
dommen, der stadfæstede hof- og stadsrettens dom, 
faldt d. 1. April 1795: bogtrykkeren (Winding) fik en 
bøde på 200 rdl.* 

Havde »Vækkeren« virkelig intet at gore med 
tømrerurolighederne? Bruun fremkaldte dem ganske 
vist ikke, men fremkaldte de ikke hans blad? Trods 
Windings forsikring om det modsatte, kan man ikke 
lade være at tro det. Hele bladets karakter og tone 
vil ellers være uforståelig. Det må have været tømrer- 
svendenes optræden, der fik den letfængelige Bruun til 
at dromme om fjerde stand og dens rettigheder. 

Nr. 3 af »Vækkeren« havde jo talt om, at den 
undertrykte havde »ret til modstand«. Det var lidt 
vovede ord, og forfatteren giver dem derfor en nærmere 
fortolkning i »Samleren« (for Juli 1794): »Et opløb er 
intet opror. Der er en stor forskel mellem disse tvende 
ting. Og endnu uendelig storre er forskellen mellem et 
opror og en retmæssig opstand (jfr. s. 315). — Enhver 
borger må føle den inderligste sorg ved at se endog 
kun et glimt af misforståelse eller mistillid i den store 
familie, som de regerende og de regerte bor udgore. « 
Til yderligere belysning af sporgsmålet udgav Bruun 
en oversættelse af et tysk Skrift om »Opror og op- 
rorske skrifter« (af Stuwe). Det hævdes her, at ufri- 
sindet anvendelse af trykkefrihedslovene lukker munden 
på alle fornuftige og ærekære mænd, og åbner den på 



dermed: nej tak! han vil ikke være konge, så kunde han 
ikke få, hvem han vilde, ikke lå sin >Laura«. 
* Der udkom en pjece, der taler patetisk om »Bruti ånd* og 
»fædrelandets ruiner«, at Bruun blev tiltalt for ét (oprorske 
hensigter) men, domt for noget andet. 

folkeledere, som intet har at vove; og der bor fremfor 
alt ingen vibestemthed være i forbudene. »Lærde efterr.^« 
fandt, at det var et skrift efter tidernes lejlighed«. 

Hvad var nu den almindelige dom om »Vækkeren«? 
Månedsskrittet »Iris« finder^ at »forfatteren røber umis- 
kændeligt kald til at gavne som skribent for folket,« 
men tilråder ham storre besindighed. Berger taler i 
en anonym pjece, »En borgerstemme«, i samme tone: 
> Gives der iblandt os slet ingen mænd af modnere 
indsigt og fastere vilje, som kunde styre og vejlede 
den opbrusende ynglings vildere kraft, at vi straks tage 
vor tilflugt til forbud og straffedomme? O Danmark! 
du miskænder dig selv og din storhed. Fatter tiltro 
til hinanden, I statsregeringens mænd og I borgere, og 
Evropa skal yde os end storre, end herligere hæder!« 

Bruun havde åbenbart vakt opsigt, som en for- 
fatter der gav løfter for fremtiden. Den velvillige stem- 
ning over for ham gav sig også udtryk på anden måde. 
Da dommen var falden, blev der sat i omløb en trykt 
opfordring til gennem forlæggeren at sende »Vækkerenes 
anonyme forfatter »et agtelsestegn«, Der indkom 200 
rdl., lige tilstrækkeligt til at dække bøden, som natur- 
ligvis Bruun måtte godtgore Winding. Men der kom 
ingen tak fra den anonyme forfatter, og »Lærde efterr.^« 
er noget stødt over hans », som det synes, uerkændt- 
lige tavshed.« 

Det mislykkede forsøg med »Vækkeren« havde ikke 
taget modet fra Bruun; han vilde prøve på et nyt 
tidsskrift. Medens sagen om »Vækkeren« endnu ver- 
serede for retten, traf han sine forberedelser, og samme 
dag som hof- og stadsretten fældede sin dom, d. 16. 
Jan. 1795, stod i »Adresseavisen« avertissementet om 
hans nye blad: Jerusalems skomagers rejse til Månen. 
Nr. 1«. Tidsskriftet, der skulde udgå hver Tirsdag og 
Lordag, var anonymt ; subskription modtoges hos Win- 
ding. »Dette blad«, hedder det i meddelelsen, »skal 
indeholde morsomme efterretninger om kongeriger. 

revolutioner, krige med sværd og pen, trykkefrihed, 
pressetvang, opløb, religionskomedier og flere mest 
politiske sager på Månen. <^ 

Bruun søgte at dække sig straks i nr. 1. Det, han 
her vil berette, er Jerusalems skomagers oplevelser og 
iagttagelser på en rejse gennem nogle af Månens lande 
i årene 1793 og 1794. Han lover, at han aldrig vil 
revse nogen jordisk dårlighed, eller stikle til noget som 
helst forhold her paa jorden. Han nojes imidlertid 
ikke med den udtalelse. Han slutter nr. 2 med den 
»Erklæring«: at »alle optænkelige ondskabsfulde ud- 
tydninger ... på nogen jordisk person, sted eller tid« 
er grundfalske, og denne erklæring gentages ordret ved 
slutningen af hvert nummer (indtil nr. 26). Ved hjælp 
heraf, og de af Heiberg indførte »trykfejl«, håbede så 
Bruun, at han skulde være tilstrækkeligt garderet. 

Jerusalems skomager kommer forst til kongeriget 
Adina, (o: Dania, Danmark). Han bliver i begyndelsen 
antaget for en spion fra »det fordomte Frankara^ 
(Frankrig). Dette land »havde længe været regeret af 
et kongehus, som havde den fatale familiesygdom, at 
hveranden af det var en vellystning og hveranden et 
svaghoved«. Til sidst gjorde indbyggerne opstand. De 
fleste andre riger på Månen befandt sig i en ikke stort 
bedre forfatning end Frankaras for opstanden. En total 
omvæltning blev som i Frankara nodvendig. Selv de 
få regenter, som havde begyndt at reformere, gik så 
langsomt og planløst frem, at der var almindelig mis- 
fornojelse derover. Adina var dog et af de mindst 
despotisk regerede lande.« 

Så snart han kom til landets hovedstad Anifdh 
(o: Hafnia, København), gav han sig til at studere 
regeringsformen og statsforfatningen. En af indbyggerne 
fortalte ham følgende: »Vores konstitutions forste grund- 
sætning er, at vor regent ejer vore personer og alt 
hvad vores er, jorden vi gå på, vandet vi drikke, ja 
luften vi ånde. Fremdeles er han intet menneske 

regnskab skyldig uden sig selv og Oromasdes« (Gud). 

— »Men hvad kan det hjælpe jer, at eders konge af- 
lægger Oramasdes regnskab? Bliver dette regnskab 
kanske trykt eller ofifentlig forelæst jer?« — »Nej, hidtil 
er det ikke sket, og vil formodentlig heller ikke ske.« 

— Hvad kongevalget angår, så siger vor konstitution, 
at jo mere man overlader en ting til slumpelykken, des 
mere har forsynet sin hånd deri. »Derfor skal, når 
en konge dør, prinserne af hans familie spille med teer- 
ninger om riget^, — Men så er det jo umuligt andet, 
end at I snart må få en til konge, »der kun kan gå i 
kirke og bede for staten«, snart en, »der kun havde 
lojtnants-indsigter og korporal-genie* osv. — »Ah 
snak! det sorger forsynet og tærningerne for.« 

Den indfødte fortæller endvidere, at Adina nyder 
trykkefrihed fremfor andre lande på Månen. Det for- 
bavsede Jerusalems skomager; hvorledes kunde trykke- 
frihed forenes med de oven for skildrede tilstande? En 
boghandler løste ham gåden: »Fremmede! jeg ser De 
lader Dem bedåre af det udvortes skin af trykkefrihed 
og oplysning, som her rigtignok er. — Ingen af vore 
statsstyrere læse de her udkommende skrifter . . . Vor 
regent er ukyndig i videnskaberne og koldsindig mod 
sandhed og sandhedens venner. Vor såkaldte trykke- 
frihedslov er aldeles ubestemt og ufuldstændig, efterdi 
deri hverken fastsættes tydeligen og udtrykkeligen, 
hvordan et skrift skal være beskaffent for at være 
strafværdigt, heller ikke angives der billige og faste 
regler, hvorefter straffens grad og natur kan udledes. 
Den hele ting er et foster af snedig og dyb politik; 
dens hensigt er blot at tilliste sig hyklerske eller frygt- 



* Dette er naturligvis en hentydning til kronprinsens > milita- 
ristiske« tilbojeligheder; i samme retning peger følgende be- 
mærkning (s. 5): Paa Månen forstår »alle regentere at regere 
fra deres 14. år af.« 

somme skribenteres lovtaler, at lokke de modigere ud 
på glatisen osv.« 

Bruan er åbenbart kommen godt i gang, men så 
løber han igen på generalfiskalen. D. 24. Januar ud- 
kom nr. 3; tre dage efter skrev kancelliet til general- 
fiskalen og han igen til hof- og stadsretten: Winding 
skulde give møde i retten d. 9. Februar. Bladel blev 
imidlertid ved at udkomme.* 

Jerusalems skomager forlader Adina**, og drager 
til andre lande på Månen (nr. 4). Forf. havde i en 
længere erklæring til læserne (i nr. 3) søgt at dække 
sig, ved at sammenstille sine skildringer med sådanne 
opdigtede rejsebeskrivelser som »Niels Klim« o. Ign. Men 
så måtte han jo også lade sin helt komme til andre 
lande. Bladet taber fra nu af i interesse. Forf. strejfer 
ind på alle mulige æmner : adelen, religionen, Hleraturen, 
teatret, det selskabelige liv m. m, Følgende kan tjæne 
til prøve på tonen i disse lojer: 

> Medens vi opholdt os i Moria, udbrød en frygtelig 
stridighed. Et par præster fra Trianonuna vare år- 
sagen til den hele tummel. Den ene af disse påstod, 
at de mennesker, som ikke troede, at Bonus havde 
skrevet sine bøger med en pennefjer, der var taget af 
en engels vinge, kom efter døden i den frygtelige ånds 

hænder, som var fyrbøder i himlen, og bleve 

brugte som brænde til at fyre i den store kamin, hvor- 
ved de gode og rettroende mennesker skulde varme 
sig. De mennesker, som ikke rent ud nægtede hin 
vigtige sandhed . . . alle disse mennesker bleve bragte 
hen i det himmelske køkken, hvor de bleve udvaskede 
med stærk lud i lang tid osv.« 

Kongen fik imidlertid de stridende parter forligte 



* I nr. 6 tillader Bruun sig endogså ligefrem at gore lojer med 
generalfiskalens sagsanlæggelse. 
** I trykfejlslisten til nr. 3 rettes Adina til Alina og Anifah 
til Anafa. 



346 

på en meget snild måde. Han indbød dem til et 
prægtigt gæstebud; han vidste nemlig, at intet kunde 
blødgore stridige sind som »en bedre middag«. Ganske 
rigtigt! Under de forhandlinger, som fulgte oven på 
denne, blev der sluttet et forlig, der fastslog følgende: 
dyden er det ene nødvendige for at komme ind i him- 
len, og man skal ikke disputere om resten. 

I nr. 31 — 32 er der meddelt et brev fra salig 
yjFolkevennen^ , som han fra helvede skriver til »kapel- 
lanen Zetlitz« (jfr. s. 349 flg.). Heri findes det tros-sym- 
bolum, som han måtte sværge på, da han gik i sin 
soldherre »satanas« tjæneste. Det lyder sådan: 

»Jeg tror på monarkiet, den eneste retmæssige og 
tilladelige regeringsform, som haver frembragt bal- 
paréer, opera, kammerjunkere, marskalstave, stjærner, 
slotte, stående armeer og alt hvad andet stort og fint 
og fornemt der er i himmelen og på jorden. 

Jeg tror på adelen, monarkiets enbårne foster, som 
forst blev undfanget af egennytte, siden pint og forfulgt 
af den ugudelige filosofi, omsider i Frankerige af frihed 
og lighed korsfæstet og ihjelslået, henfor derfra til 
Tyskland og prædikede der for kongen af Preussens 
ånder, men da den ikke kunde omvende dem, opfor 
til Engelland, og satte sig der ved hr. William Pitts 
fødder, hvorfra den snart skal komme på den britiske 
flåde, udrustet med guinéer, kanoner og manifester i 
alle formater, for at holde dom over levende og døde 
i Paris. 

Jeg tror på den sonlige underdanigheds- ånd, som 
udgår fra monarkiet og adelen, som udbreder ydmyg- 
hed og tålmodighed i borgernes hjærter, som tager den 
forfængelige fornuft fangen i den blinde tros snarer. 
Jeg tror på en royalistisk kirke, som er det hojærvær- 
dige selskab imod oplysningen, stiftet i Altona af 
Schirak, en fuldkommen udryddelse af alle demokratiske 
kætterier, og efter fornuftens og frihedens død et nyt, 
evigt og himmelsk Versailles, hvor den evig-triumferende 

royalistiske kirke, smykket med hvide kokarder, skal 
evig synge et evigt vive le roi.< — 

Blandt Månens stater er også »Oceana«, og her 
er alt som det bor være; det er en ideal-stat med 
tænkefrihed, trykkefrihed, næringsfrihed osv., tvungen 
borgerlig vielse, et mønsterværdigt teatet osv. — kort 
sagt, her var det arkadien, i hvis lighed alle jordiske 
stater burde omskabes. — 

Bruun var altså igen, ved den oven for nævnte 
sagsan] æggelse, bleven et oflfer for trykkefrihedslovenes 
ubestemthed; således vilde han vel selv udtrykke det. 
Så udgav han i Marts 1795 (anonymt): »Om trykke- 
frihedsrettigheden, til kronprinsen, Bernstorflf og andre 
oplyste danske borgere.« Han indrommer, at der er 
gjort noget for trykkefriheden i Danmark. Men »lader 
os være oprigtige! Vi have gjort to, tre skridt fremad 
på en bane, der er uendelig.« »Vore trykkefriheds- 
love ere for mange og for ubestemte til, at en for- 
fatter, uden at være kyndig jurist, kan med vished 
vide, hvad og hvorledes han må skrive.« Han ender 
med selv at fremsætte et forslag til en trykkefrihedslov. 

Man skulde synes, at Bruun på dette tidspunkt 
måtte være tilstrækkelig engageret. Foruden det nys- 
nævnte skrift havde han sine bidrag til »Samleren« og 
»Jerusalems skomagers rejse«. Den følelse havde han 
selv åbenbart ikke. I de forste dage af April 1795 
udgav han nemlig, under sit eget navn, „Patrioten, 
Et ugeblad for hvermand.*« Nr. 1. Her underretter 
han sine læsere om, at ganske vist kan »undertrykkelse 
af menneskets helligste rettigheder, fremfor alt af tænke- 
og skrivefriheden, mangesteds opvække den retfærdigste 
og mest brændende forbitrelse hos patrioten; men 
entusiasme kan dog for sig selv alene ikke virke så 



* Dette blad, på hvilket han selv står som udgiver, blev ikke trykt 
hos Winding; det skulde vel hjælpe til at bortlede mistanken 
om ham som forfatter til de anonyme skrifter. 

sikkert og stærkt som en på fornvftgrunde bygget fast 
beslutning.« 

Altså — det må jo være meningen — de ung- 
dommelige deklamationers tid er forbi; nu skal den 
frimodige, men sindige og upartiske tænker have ordet. 

»Det er især følgende æmner som i Danmark om- 
tvistes, og følgelig trænge til en rolig filosofisk under- 
søgelse: naturretten, tælskabsretten, ;den almene slats- 
ret m. m., statsformen, rettergangsvæsenet, statshus- 
holdningen, finans-, cameral-, økonomi- og commerz- 
væsenet, statens forhold til udenlandske slater, forsvars- 
eller krigsvæsenet m. m.« Alt dette vil altså blive be- 
handlet af Malthe Conrad Bruun, student, 20 år gammel. 

De »fornuft-grunde«, som Bruun møder frem med, 
er imidlertid ikke hans egne, og hvis de er, er det 
ikke let at sige. Han oplyser selv, at den forste 
storre afhandling, »Om menneskets naturlige rettigheder 
og pligtert, skylder Kantianeren Abicht meget, men 
han tilfojer, at han ogsaa står i gæld til nogle fra 
ikke kantiske principer udgående filosofer (bl. a. Bahrdt 
og (især) Stuwe). Helt kunde han nemlig ikke følge 
Kant; ti den store filosof fra Kønigsberg var jo politisk 
konservativ. Det er altså et udpluk af indbyrdes 
temmelig forskellige tænkere, som han byder i denne 
afhandling og de to følgende: »En samtale om menne- 
skerettighederne « og »Hvad er en retmæssig stat, og 
hvorledes opstår den?« 

Af det imponerende program i nr. 1 blev ikke 
mere behandlet, end hvad der står i disse 3 afhand- 
linger. Bruun vilde med sit tidsskrift gore et forsøg 
på at popularisere filosofien og statsvidenskaben, at 
skabe et blad for almindelig politisk oplysning blandt 
folk. Foretagendet mislykkedes imidlertid fuldstændigt. 
Nr. 9—10, der udkom Lordag d. 9. Maj (1795), sluttede 
ganske vist med »Fortsættelsen følger«; men den kom 
aldrig. Tidsskriftet afgik stille ved døden, uden at det 
annonceredes i de offentlige blade. 



349 

Under alt dette vedblev Jerusalems skomager sin 
vandring gennem de forskellige riger på Månen, og 
generalfiskalen fulgte efter ham så godt han kunde. 
Trods Måne -rejserne fik Bruun dog tid til at være 
med på andre punkter. 

I Avgust 1795 fik Rahbek fra sin gode ven ZetlUz 
sendt tre satiriske epistler med anmodning om at op- 
tage dem i »Tilskueren«. Rahbek kom i en frygtelig 
klemme: epistlerne var nemlig et meget skarpt angreb 
på hele fremskridtsbevægelsen. Optog han dem, hvad 
vilde så Heiberg og de andre sige? Men kunde han 
lade være at optage dem? Zetlitz var jo også hans 
gode ven, og hvorfor skulde han ikke have lov at sige 
sin mening? Så optog Rahbek de to fbrste epistler i 
nummeret for d. 31. Avgust. 

Epistlerne er meget kedelige, men meget hvasse: 

For trende lustrer [15 år] er lagt tilbage, 
for dunen pipper frem på glatte hage, 
sin kæphest pogen slipper for en pen, 
og stænker blæk på fjende og på ven. 

Den forste epistel er adresseret til Erast, og til 
ham retter forfatteren følgende opfordring: 

Hvad tusinde har sagt, sig op igen, 
skriv folkets fjende, forhån dets ven; 
sid bag op hos Jerusalems skomager, 
når han (af rejser aldrig kedet) drager 
til Månen, for at hente flikket til 
hr. Paynes sko, som ikke holde vil. 



Et vittigt hoved selv i morsom vise 

i kuld og kon vil lyse din sottise, 

og, mindre flov endnu, men mindre kæk, 

i ironiens vinkler spille gæk 

med lovene, og dig en krans påsætte. 

Og så fortsættes der med voldsomme ord om 
»skamhob«, »forgiftede pile« m. m. Dette var jo i og 

for sig drojt nok; men nu var disse mægtige projek- 
tiler tilmed ikke blot rettede mod fremskridtsbevægelsen 
i almindelighed, men tillige mod bestemte af dens førere. 
Adressen til M. C. Bruun er jo tydelig nok i »Jerusa- 
lems skomager« , og det er vel også ham der tænkes 
på med de »3 lustre«, som netop var Bruuns alder, 
da han begyndte at skrive. Men det vittige hoved, 
der i morsomme viser, i ironiens vinkler, spiller gæk 
med lovene — må der ikke med det være tænkt på 
Heiberg ? 

Der blev et voldsomt rore i den liberale lejr. 
Allerede næste dag fik Rahbek følgende brev fra Hei- 
berg^: >Tillad mig at sporge dig, hvad der vel kan 
have bevæget dig til at indrykke i din »Tilskuer«, som 
idag er uddelt, et poema af Jens Zetlitz, hvis indhold 
er sådant, at jeg ofte har hørt dig kalde slige skrifter 
paskUler, når de have været stilede mod dig?« Lad 
gå, at hr. Zetlitz skriver paskiller mod mig, »men jeg 
fortryder på, at du vil være „Folkevennens^^ adjunktus i 
vakancen . . . Jeg har alt længe set dig affichere en 
tro, hvortil du næppe ærlig henhører; ti uagtet du, i 
henseende til dine meninger om den franske frihed, er 
noget nær ortodoks, så vær forvisset på, at der er 
intet menneske så blindt, at det jo af dine idelige lov- 
taler over den danske regering, og dem i hvis hænder 
sammes ror findes, tydeligen ser, at frygt og svaghed, 
samt bestræbelse at yndes af alle partier, forfører 
dig ofte til at modsige dig selv og at arbejde mod den 
frihed, som du foregiver dig at ynde. Betænk dog, at 
den der vil være ven af alle, bliver ven af ingen, og 
nedlæg heller din pen, når du ikke har mod eller kraft 
nok til at forsvare den sag, som du anser for den 
gode sag. Således gor jeg, og fægter jeg da ikke mere 
for friheden, der heller ikke trænger til min arm, så 
skal jeg dog aldrig fægte mod den.« 

Det var et tordenslag for Rahbek. Et par dage 
efter, d. 7. Septbr., begyndte teatersæsonen, og i teatret 

plejede han og Heiberg at træffe hinanden. Da de så 
havde set på Ifflands »Den værdige kone«, mødtes de 
ude på Kongens Nytorv til en lang, meget varm sam- 
tale*: Rahbek havde aldrig troet og kunde ikke tro, 
at angrebene var stilede mod Heiberg. Han var vis 
på, det var ham selv, der var ment. Og var det ikke 
galt at afvise et sådant indlæg, som så måske vilde 
blive offentliggjort på anden måde, med påtegning: af- 
vist i et »moderat« liberalt blad? osv. Heiberg var, 
som de fleste opbrusende mennesker, forholdsvis let at 
berolige og stille til freds — for en tid; men man 
kunde aldrig vide, hvor hurtigt det vilde bryde løs 
igen. 

Det var nu Heiberg; men Rahbek havde endnu 
M. G. Bruun tilbage. Nogle dage efter opgorelsen med 
den forstnævnte stod han på postgården, parat til at 
stige op på Helsingørs-posten, og flygte bort fra politik 
og kritik og skænderier ud til det stille Fredensborg, 
til sit hyggelige lille kvistkammer, til mad. Rosing og 
Ophelia — da M. C. Bruun kommer hen til ham, og 
overrækker ham et eksemplar af en pjece, han lige 
havde udgivet. På køreturen havde Rahbek tid at 
stifte bekændtskab med den; titlen lød: ^Oprorssnu- 
serne. Et forsøg i den Stolbergske satire.« Den lille 
bog var tilegnet ham selv, »som den der havde prøvet, 
hvor fin en lugt og hvor skarpe tænder de aristokra- 
tiske støvere havde.« Det er en, ikke meget vittig, 
satire over Zetlitz og konsorter, der kan lugte opror 
alle vegne, og som Bruun regner i slægt med den af- 
døde »Folkeven.«** 



* Således mener Rahbek i alt fald, at det gik til. (Erindringer, 

IV, 380). 
** I »Jerusalems skomager« nr. 31-32 meddelte Bruun desuden et 
brev fra »Folkevennen« i Helvede til Zetlitz (jfr.s.346): > Vi haren 
rar lille klub, hvor vi kun fattes dig og din ven, den store 
bergensiske mand [J. N. Brun], for at gore drikkeviser for 
os; ti det kan I bedre end nogen af os.* 

Rahbek smagte noget på dette. Det var jo ganske 
naturligt, at Bruun svarede Zetlitz, men hvorledes hang 
det sammen med, at bogen var tilegnet ham. Var de 
rosende ord alvorlig mente, eller — var det ironi? 
Skulde han antage det sidste, ærgre sig og måske rage 
sig ind i en strid med Bruun, nu da han netop skulde 
ud og have det godt i Fredensborg ; nej, det var meget 
bedre at tage alting i den bedste mening. Og det 
gjorde så Rahbek også, i den grad, at han i et føl- 
gende nummer af »Tilskueren« roste »Oprorssnuserne« 
som en »erke-stolbergsk satire.«* Nu mente han, det 
var klaret så meget op på hans en stund overtrukne 
himmel, at han kunde lade den tredje epistel følge. 
Der havde stået under den forste levering: Fortsæt- 
telsen følger, så han kunde ikke holde den tilbage. 
Den kom så d. 14. September. 

Tonen er lige så hvas som i de to forste: »lan- 
dets slet-opdragne drenge«, »nedrighed c, »bagvaskere« 
osv., og satiren er formelt lettere og bedre. Der er, 
siger Zetlitz, af vore hjæmlige fremskridtsmænd tændt 
en ild, som truer med at tage magten fra dem og 
lægge landet øde. Der er ingen fare for revolution i 
Danmark, siger man. Er det så ganske sikkert? 

Så er det tid, at I opmander eder, 

I tænkere, som dybt til bunden gå 

af hvert problem, og sejerrig udleder 

forkyset sandhed fra den mørke vrå. 

Tid er det, ædle Suhml at du antænder 

en bavne med historie-fakkelen; 

tid, sandheds-kæmper Rothel at du vender 

dit hvasse glavind mod fordærvelsen, 

og med Minervas ægis landet dækker; 

tid, Melpomenes Brun I at du opstår 

i al din manddomskraft og Norden vækker — 



* Spydige tunger sagde , at Rahbek her »tog sin hat af for en 
kat, af frygt, at den en gang skulde blive en konge.** 

Til kamp, Aristl * til kamp din ven dig kalder, 
til kamp! det land du elsker, kalder dig. 

Således lader Zetlitz stormklokken runge sine ma- 
nende toner ud over landet. Men Rahbek skynder sig 
med at få fat i tovet for at standse den, eller dog i 
alt fald sagtne dens gang. I en efterskrift synger han 
sin gamle vise: på den ene side — men på den anden 
side osv. Ganske vist er der skreget og våset om »en 
faktion, der skulde have opkastet sig til en literarisk 
almenvels-komité « [ » Lærde efterr. « , » Minerva < osv.] 
— det er snak og usandhed. Men på den anden side : 
skulde en mand som Zetlitz, med sit navns nævnelse, 
ikke have lov til at sige: der er fare på færde. Gan- 
ske sandt: en revolution er altid et onde, men den 
franske var et nødvendigt onde. Den 26. Februar, 5., 
6. og 7. Juni kan vidne, »om der er oprorsgejst i na- 
tionen.«** Zetlitz synes kun at kænde stemningen i 
det danske folk fra »Folkevennens« usande skildringer; 
men skulde han ikke have lov til at fremsætte sin over- 
bevisning, selv om den er urigtig? — 

Medens alt dette gik for sig, havde imidlertid ge- 
neralfiskalen fået indhentet Jerusalems skomager; hof- 
og stadsrettens dom faldt d. 16. November (1795): En 
fortælling om en rejse til Månen kan ikke være andet 
end »et foster af indbildningskraften*; forfatterens hen- 
sigt har kun været at skrive »et digter, »en fabel«; han 
nævner aldrig Hafnia, Dania osv. — derfor: »Maren, 



* De to af epistlerne er stilede til »Arist«. — På denne op- 
fordring svarede Brun for sit vedkommende: »Min rustning 
nytter ikke i de nu brugelige krige. Hvad skal en mand 
med økse og stridshammer mod let bevæbnede, som aldrig 
holde stand, som langt fra kaste med stene og skyde med 
giftige pile?« (I en skrivelse der er aftrykt foran Zetlitz' 
»Sange for den norske bondestand«, 1795). 
** Rahbek tænker på de to store ildebrande, Christiansborgs 
og byens, og de vidnesbyrd om loyal, broderlig stemning 
som de fremkaldte« 

F. Honning : Rationalismens Tidsalder. III, 2. 23 

afgangne bogtrykker Svares enke, bor for generalfiska- 
lens tiltale i denne sag fri at være«. 

Denne dom kom vist overraskende for de fleste; 
intet menneske var jo i tvivl om, hvad meningen med 
skriftet var. Bruun følte sig helt kry ved udfaldet, og 
strøg straks den bemærkning, der hidtil havde sluttet 
hvert nummer (jfr. s. 343). Man kunde have væntet, 
at Jerusalems skomager vilde være bleven endnu virk- 
sommere efter dette; det skete dog ikke. Han synes 
på dette tidspunkt at være bleven noget træt af sine 
vandringer; meddelelserne fra ham kom med ugers, ja 
måneders mellemrum, i stedet for 2 gange om ugen. 
Med nr. 35 — 36, der udkom i begyndelsen af 1796, 
standsede bladet ganske i flere måneder. Sagen var, 
at Bruun i mellemtiden allerede havde fået et nyt jærn 
i ilden. 



VI. 

Malthe Conrad Bruun. IL Dyvekefejden. — 
* Aristokraternes katekismtts* 

Den meget bevægelige forfatter lod til at være 
bleven træt af politiken; han vilde nu i lag med teatret, 
være dramaturg. Haste havde ganske vist kort i for- 
vejen begyndt et dramaturgisk tidsskrift »Thalia«, men 
det duede ikke, mente Bruun ^ Og Bruun blev støttet 
af »Tilskueren' s« udgiver, der jo havde ladet, som om 
han tog »Oprorssnuserne« i den bedste mening. Rahbek 
havde med uvilje og frygt fulgt dette ungdommelige 
brushovedes mange politiske krumspring; det var jo 
den slags skriverier, han var bange for skulde sætte 
trykkefriheden i fare. Teatersagerne var mindre brand- 

farlige æmner; her kunde Bruuns ild i alt fald kun 
komme til »at tænde teaterlyn, ikke bandstråler ^« 

Så udkom d. 7. Decbr. 1795 nr. 1 af ^^ Svada, et 
magasin for teatrets filosofi, literatur og historie. Udg. 
af M. C. jBrwwn.« I en epistel giver Rahbek udgiveren 
sin velsignelse med på en vej, som han af erfaring 
ved er tornefuld; miskændelse er dramaturgers lod. 

Bruun var altså bleven dramaturg, men selv som 
sådan kunde han ikke ganske forsage politiken. I nr. 2 
har han en artikel »Om den dramatiske literatur i 
Frankerige efter revolutionen.« Han finder, at også 
smagen har vundet ved den politiske system-forandring. 
»Republikanske o: menneskeheden værdige karakterer 
tegnes med mere liv og styrke end selv heldige for- 
fattere, nedkuede af monarkiets os til dyrished fængs- 
lende lænker, vare i stand tilfor; laster, fordomme og 
dårligheder afskildres uden tilbageholdenhed, siden 
disse tings arvelige beskærmere, konger og præster, 
ere styrtede fra deres svimlende hojhed«. »En tilstand 
som Frankeriges, hvor alle menneskenes drifter og 
lidenskaber ere bragte i en kogende gæren og anspændt 
virksomhed«, den må nødvendigvis anspore digter- 
ævnen til »at opfinde interessante fiktioner til skue- 
spil«, og gore tilskuerne mere modtagelige for sådanne 
indtryk, som det virkelige liv hver dag gor dem for- 
trolige med. 

Bruun indrommer dog, at »revolutionen har haft 
nogle skadelige følger for den gode smag.« Der har 
vist sig »en ilfærdighed i at gribe endog fattige sujets, 
når der blot var lidt efter dagens ånd deri — slusken 
i karakterernes behandling, da man blot efterhiger 
frappante allusioner og revolutionære overspændeiser, 
hang til at drage ved enhver lejlighed »republiken« 
eller »ens eget parti«, ved hovedet eller ved fødderne, 
som det kan falde sig, ind i handlingen. 

Der er en anden fare. »Ørkesløshed, småhedsånd 
og til dels grov usædelighed« har vakt en rasende lyst 

23* 

til »at gå i teatret«. Og hvad serveres der der? Mest 
vaudeviller, operetter og lignende bagateller. Dette er 
imidlertid ikke en følge af revolutionen; men det er 
eftervirkninger af »den gamle hoflFordærvelse, slave- 
tænkemåde, barnagtighed«; manglen af en stræng, 
systematisk filosofi spiller for resten med ind her. — 

Rahbek havde jo trøstet sig med, at Bruun som 
dramaturg i værste fald ikke vilde frembringe andet 
end teaterlyn. Men, som det følgende vil vise, de 
kunde blive slemme nok. 

I begyndelsen af Januar 1796 holdt det kgl. teater 
prøve på Samsøes > Dyveke^. D. 30. Januar gik tra- 
gedien over scenen under stærkt bifald; den blev op- 
ført to gange til (2. og 4. Febr.), men så forsvandt den 
af repertoiret. En indsender i »Adresseavisen« spurgte, 
hvorfor man ikke blev ved at spille stykket, så længe 
nogen ønskede at se det. Teaterdirektionen meddelte, 
at grunden var, at mad. Rosing, som spillede Dyveke, 
væntede sin nedkomst. En ny indsender (8. Febr.) gor 
opmærksom på, at Dyvekes rolle jo var doubleret af 
mad. Preisler. »Man tor tro, uagtet hr. Rahbeks mod- 
satte mening, at denne fortjænte, skont i 4 år ned- 
trvkte konstnerindes talenter, der trods al avind ere 
umiskændelige, vilde fyldestgore enhver forvæntning.« 
Artiklen var anonym, men forfatteren var rede til at 
navngive sig, hvis det ønskedes. 

Så var der en anden, som bad om at få at vide, 
hvorledes mad. Preisler var bleven nedtrykt. Ind- 
senderen fra nr. 30 navngav sig da som P. A. Heiberg. 
Heiberg satte megen pris på mad. Preisler, der var en 
jævnlig gæst i hans hus; han fastholdt, at hun var 
bleven tilsidesat, skont ikke af teaterdirektionen. Bruun 
havde imidlertid blandet sig ind i striden; han var 
meget begejstret for mad. Rosing. Kort i forvejen 
havde han skrevet en sang til hende, som han vilde 
have afsunget ved hendes beneficeforestilling, hvad dog 
Rahbek fik ham fra. Den blev så trykt i »Tilskueren« 

for Decbr. 1795. — Som redaktør af >Svada« talte 
ban i en myndig tone. I nr. 13 erklærer ban bemærk- 
ningerne i »Adresseavisen« for »lognagtige beskyld- 
ninger«, og opfordrer indsenderne til at nævne sig, for 
at man kan se, om de er stemmeberettigede. Så 
mødte Heiberg i »Adresseavisen« for 22. Febr. med en 
lang, temmelig overlegen artikel ; han behandler Bruun 
som en ren dreng, kalder ham »barnagtig« osv. Ja, 
han forlanger virkelig, at Bruun, efter at han (Heiberg) 
d. 17. Febr. havde navngivet sig, skulde have stoppet 
og kasseret nr. 13 af Svada*. Og hvad berettigelse, 
sporger Heiberg, har hr. Bruun til at træde op? Er han 
stemmeberettiget? Det skulde da være som medlem 
af det »eksisterende comité secreU^ som står bag ved 
teaterdirektionen. 

Bruun svarede i nr. 14 af »Svada«: Heiberg næv- 
ner ikke, hvem der skulde være medlemmer af denne 
hemmelige komité; hvilken fejhed! »ikke at turde 
nævne dem eller den, som man dog sigter for en i 4 
år fortsat skurkestreg!« Og samtidig har Bruun i 
»Adresseavisen« (for 24. Febr.) en endnu hvassere re- 
plik: »Når bemældte hr. Heiberg forst får bevist, at 
han ikke én dag har skrevet frihedsviser og en anden 
dag væmmelige, smigrende kantater; når han får bevist, 
at det ikke er ham, som i en folkesang kaldte Kvist rum- 
bros-negotiationen et vundet slag, når han får bevist, 
at han der på én gang smigrer og håner, kryber og 
trodser, er en selvstændig og agtværdig mand« — så 
vil han måske også komme til at indse, at der er for- 
skel på skuespillerkonst og skuespil-digtekonst, at man 
kan være heldig i den sidste, uden at forstå sig på 
den forste osv**. 



* Efter bogtrykkerens erklæring var nummeret færdigtrykt d. 
18. om aftenen. 
** Heiberg havde henvist til sin dramatiske virksomhed som 
sin berettigelse til at tale med. 

I en bemærkning i »Adresseavisen« for 26. Febr., 
der ikke er stilet til Bruun personlig, siger Heiberg: 
Hr. Bruun »har ret, når han i sin forbitrelse går 5^2 
år tilbage i tiden for at fiskalisere en tanke, som jeg, 
i det mindste på den tid, anså for at være rigtig.« 
Jeg finder intet urimeligt i, at jeg har berigtiget 5—6 
år gamle idéer; jeg anser ikke mig selv for uforbederlig. 
B. må heller ikke vænte, at én, der for 5-— 6 år siden 
måske anså ham for en beskeden ung mand, endnu 
skal have samme mening. 

Tonen i denne artikel er forholdsvis dæmpet, men 
et par dage efter (d. 29. Febr.) udgav Heiberg en 
pjece, og den har både næb og klør : Heiberg er villig 
til, ikke blot at tilgive Bruun alle hans overilelser og 
uartigheder, men også til at fortsætte diskussionen med 
ham om den foreliggende sag, når han forst vil opfylde 
følgende fordringer: at han angrer sine begangne uan- 
stændigheder, godtgor, at han aldrig har brugt de af 
ham selv dadlede »personlige stiklerier«, at der på ham, 
som i »Svada« nr. 13 har erklæret, at han »anser det 
for kryberi at læspie sandheden frem«, ingen grundet 
mistanke kan hvile om, at han skulde være den feje 
tolk for »Jerusalems skomager«, der på hvert blad 
»igentog den forsikring, at han ikke havde sigtet til 
nogen individuel stat eller person i verden, uagtet 
enhver læser er moraliter overbevist om det modsatte.« 
Opfylder han ikke disse fordringer, skriver jeg ikke et 
ord mere i denne sag. Men måske han former sine 
indlæg således, at vi kan forlægge scenen til hof- og 
stadsretten. 

To dage efter havde Bruun sit svar færdigt i en 
lille pjece: Når Heiberg siger, at han, Bruun, er med- 
lem af et comité seer et, så er »translatør Heiberg en 
logner«. Nu kan hr. Heiberg gå til hof- og stads- 
retten, om han har mod dertil. Hr. Heiberg er hver- 
ken en stor, ædel mand eller en dristig og forvoven 
skurk til bægge ting mangler han både hjærte og 

hoved. Han driver det aldrig videre end til »at for- 
agtes og beklages«; man bliver måske en gang »nødt 
til at bekoste en karet til pastor Kruses* sogn, men 
sikkerlig ingen eksekution på ham.« 

Sagen var nu ved at blive alvorlig; fra bægge 
sider var der blevet talt om at forlægge kamppladsen 
til hof- og stadsretten. Det manglede blot! Hvilken 
fryd i den konservative lejr, hvis man havde fået at 
se de to frihedshelte foran retsskranken som hinandens 
anklagere! Der var da også besindige folk, som søgte 
at holde igen på de to bersærker, der åbenbart havde 
mistet herredommet over sig selv. 

En indsender i »Adresseavisen* (26. Febr.) ankede 
over den aldeles urimelige betydning, man havde tillagt 
dette sporgsmål: Hvad skal man tænke sig, når man 
ser den alarm, som sporgsmålet om, hvem af to skue- 
spillerinder der skal udføre en rolle, har vakt? Det 
ser jo ud, som »om vejen til vore sonners anførsel til 
sædelighed, til kærlighed og agtelse for sandhed og dyd 
og vore døtres opdragelse til sande gode sæder, ærbar- 
hed, blufærdighed osv. ene gik igennem dette tempel« 
[teatret]. 

De to parters venner havde imidlertid sat sig i 
bevægelse, for om muligt at få striden bilagt, inden 
skandalen blev alt for slem. Rasmus Nyerup og Ene- 
vold Falsen fik det ordnet således, at Heiberg og 
Bruun mødtes hos hojesterets-advokat Klingberg, og 
undertegnede en erklæring, som blev offentliggjort: 
Bruun tog ordet »logner« tilbage, og Heiberg erklærede, 
at Bruun ikke var medskyldig i mad. Preislers tilside- 
sættelse. Derefter fulgte en række forsonings-måltider 
hos Klingberg, Falsen, Nyerup, Hornemann og Heiberg ; 
men på det sidste sted var Bruun ikke bedt med. 
Rahbek vilde, trods gentagne indbydelser fra Nyerup^ 



* Kriise var præst ved Set. Hans Hospital (den gang på Lade- 
gården), som også optog sindssyge. 

ikke deltage i disse sammenkomster. Han betragtede 
sig ikke som part i sagen, siger han selv, og vilde for 
enhver pris ud af alt det, han her mod sin vilje var 
bleven hvirvlet ind i. >0m Heiberg og jeg nogen sinde 
igen bliver venner«, skriver han til Nyerup, »véd jeg ikke ; 
men at det, han har mod mig, lod sig afgore i et vennelag 
og inter pocula [ved et bæger], derpå tvivler jeg såre *«. 

Hele denne teaterfejde, med dens skandaløse be- 
skyldninger, måtte skade fremskridtsmændenes sag; 
det kunde ikke være andet. Var det urimeligt, om de 
konservative ræsonnerede således : :» Er frihedens hellige 
sag ikke noget vigtigere, end at to af dens mest frem- 
trædende forkæmpere kan blive dødelige Qender i 
anledning af et ganske underordnet teatersporgsmål, 
hvad er så det hele? Mon andet end det bare rumleri?« 
Der udkom virkelig en pjece, »Revselse til hr. P. A. 
Heiberg og M. C. Bruun« (1796), som sagde noget af 
dette. Det er sorgeligt, bemærker forfatteren, når frem- 
ragende mænd, der selv optræder som tolerancens for- 
kæmpere, selv hævder »fordragelighed i meninger« som 
en hovedfordring, at de, når det bryder løs mellem 
dem selv indbyrdes, ganske glemmer deres egne for- 
maninger til andre. Et eksempel herpå har vi i striden 
mellem hr. P. A. Heiberg og hr. M. C. Bruun. Hvad 
må publikum domme herom? Nu har jo endelig fælles 
venner fået stiftet forlig. Men denne strid må dog til 
evig tid blive dem en ydmygende erindring. De to 
mænd erklærer, at de vil »overlade den literære del af 
tvistigheden til publikums dom.« Men hvad vil det 
sige? Mon det, at de ikke tror sig i stand til at føre 
en literær kamp på anstændig måde? — 

Rahbek vilde inderlig gærne have holdt sig uden 
for striden, men Heiberg havde med vold og magt 
trukket ham ind i den ved sin erklæring i nr. 30 af 
»Adresseavisen«, og det var naturligvis særlig ham (i 
forbindelse med Rosing o. a.), som Heiberg tænkte på 
med det hemmelige sælskab. Rahbek var meget 

ulykkelig; han havde i September med moje fået Hei- 
berg forsonet med hensyn til Zetlitz' epistler, og nu 
gik det løs igen. Så besluttede han (fra Februar 
måneds udgang) at opgive sin dramaturgiske artikel i 
»Minerva«, for ikke gennem den at tvinges dybere ind i 
striden. Han indrommer, i sin redegorelse for grunden 
til dette skridt, at han anser mad. Rosing for den 
bedst skikkede til Dyvekes rolle, og at han ikke ynder 
rolledoubleringer. For øvrigt forsikrer han Heiberg, at 
han ikke har mindste lod eller del i, hvad der i denne 
sag er skrevet, med undtagelse af det der stod i »Til- 
skueren«. Havde Rahbek ment, at han derved kunde 
undgå et brud med Heiberg, tog han fejl. I det meste 
af 1796 holdt Heiberg sig på afstand fra ham. Om 
sommeren traf de ganske vist personlig sammen ved 
flere af de fester, som den svenske digter PaykuUs op- 
hold i København gav anledning til, og disse møder 
gned måske nok det skarpeste af brodden af; men 
endnu d. 4. Decbr., da Rahbek skriver til Heiberg, i 
anledning af et bidrag fra denne til »Tilskueren«, er hans 
tone meget kølig. »Hr. translatør Heiberg« osv. Hei- 
berg svarede imidlertid med et »Kære Rahbek«, og så 
var der fred og forsoning*. 

Men hvor vanskeligt det faldt Rahbek at bevare 
det venskabelige forhold, ser man kort efter. I slut- 
ningen af 1796 udgav han en nytårsgave (»Charis«). 
Nu blev Heiberg fornærmet igen: bogen var tilegnet 
Baggesen — som jo ikke var Heibergs yndling — og 
flere ikke-bidragydende havde fået den tilsendt, for 



• I følge Høst (Erindringer, s. 39) var det ved et afskedsgilde 
for K. G. Sveistrup, at Heiberg og Rahbek forste gang rakte 
hinanden broderhånd efter Dyveke-striden. 

Fejden havde forskeUige forgreninger. M. C. Bruun havde 
også angrebet Falsens parodiske prolog »Festen i Valhal« 
(jfr. s. 37), der var blevet givet foran Dyveke, og derved 
blev Falsen draget med ind i kampen. Denne mindre be- 
tydelige episode forbigås her. 

han [HeibergJ, der dog var bidragyder, havde modtaget 
et eksemplar osv. osv. Ed aften i teatret søgte Rah- 
bek at klare for sig, men hans forklaringer blev mod- 
taget meget køligt. Så skrev han et par bevægede 
breve til Heiberg, og bonfaldt ham indtrængende om 
ikke at miskænde ham. Ja, han gik endogså så vidt, 
at han skrev: det, at jeg optog Zetlitz' epistler i 
»Tilskueren«, havde måske væsentlig sin grund deri, 
at jeg, formedelst sorger og skuffelser i mit private liv, 
bare ønskede at få noget at fylde bladet med, så jeg 
ikke behøvede at tænke på det. 

Hvorledes det i fremtiden vilde have gået med 
dette så ofte vaklende venskab, er ikke godt at sige, 
hvis ikke en ny figur var optrådt på scenen. Rahbek 
blev netop forlovet på dette tidspunkt (Jan. 1797), og 
Kamma vandt straks Heibergs sympati og agtelse. Det 
er sikkert hendes skyld, at der ikke kom flere rivninger 
og brud mellem de to mænd. 



M. C. Bruun blev snart ked af at skrive om teater- 
sager. Fra »Jerusalems skomager« havde man intet 
hørt i nogen tid; det viste sig, at han i mellemtiden 
var afgået ved døden; men d. 16. April (1796) udkom 
pludselig nr. 1 — 2 af hans »Efterladte papirer«, udgivne 
af M. C. Bruun. Bladet taber imidlertid i interesse på 
dette tidspunkt, og folks opmærksomhed var nu. desuden 
beslaglagt af en anden bedrift af den stedse foretag- 
somme forfatter. »Adresseavisen« for Fredag d. 8. 
April havde følgende avertissement: På Mandag ud- 
kommer ^Aristokraternes katekismus eller kort og tyde- 
lig anvisning til den alene saUggorende politiske tro. 
Med et anhang af aristokratiske salmer. Til troens 
bestyrkelse hos de enfoldige og de vantroendes om- 
vendelse,« tilegnet sultan Selim den Tredje. 

Var der nogen bestemt grund til denne bogs 

fremkomst? Rahbek mener ^ -— og det lyder ganske 
troligt — at Bruun følte sin popularitet svækket ved 
sine hensynsløse angreb på Heiberg, og nu vilde gen- 
oprette den ved at slå et dommedagsslag mod sine og 
Heibergs fælles Qender. Han nåede i alt fald at vække 
opmærksomhed. 

)> Aristokraternes katekismus« er det af Bruuns 
skrifter, hvis titel — om ikke indhold — er bedst 
kændt. Bogens literære værd er imidlertid temmelig 
ringe; det vid, som skulde have båret den oppe^ er de 
fleste steder noget søgt og flovt, men dens hensynsløse 
tone frelste den fra at gå ubemærket til bunds. Der 
er måske punktvis sagt lige så grove og voldsomme 
ting for, men de havde ikke tidligere været således 
samlet i bunke som her. Det er dette der giver bogen 
en vis position i samtidens literatur. 

Skriftet er anlagt som en katekismus; foruden en 
fortale og en bagtale består det af en indledning, de 
syv store bud, de tre trosartikler i 3 forskellige for- 
mer, >de hellige hemmeligheder«, aristokraternes litani 
og aristokratiske salmer. Tonen i bogen kan man 
gore sig en forestilling om fra det tros-symbolum, som 
stod i »Jerusalems, skomagers rejse« (jfr. s. 346); ti 
det er — med nogle småændringer — optrykt her som 
>Det Schirakiske eller emigranternes symbolum«. Et 
par citater vil være tilstrækkelige til at karakterisere 
denne katekismus. 

Det forste bud hedder: >Du skal frygte, elske og 
adlyde din regerende herre og hans familie over alle 
ting. — Det er: Når din arveherre og konge eller hans 
familie befaler dig at dræbe din ven eller dine for- 
ældre, når han byder dig at bekænde en lærdom, hvil- 
ken du afskyr, når han fordrer en mened eller et for- 
ræderi af dig . . . så skal du med ærbødighed anhøre, 
med fornojelse modtage og med nojagtighed udføre slig 
allernådigst befaling, ja du må siden efter ikke en gang 
føle samvittighedsnag derover«. 



I 
I ! 

I »litaniet« hedder det bl. a.: »Bevar os fra trykke- 
frihed, denne datter af Satan, fra bøndernes fuldkomne 
frihed, fra en teaterdirektion begavet med fornuft og 
borgersind . . . bevar os kære Herre Gud!« 

Tag i din yaretægt 
den aristokratiske kirke 
og alle dens sande troende! 
Lad profetisk ånd hvile 
på Burke, Dundas, Pitt og Girtanner, 
på Schirak og hans danske efterlignere! 
Send os snart en trøster i »Folkevennens* sted 
Styrk doktor Esaias Fleischer, 
når han drabelig hæver sin kølle 
over »Repertørens« isse! 
Beskyt universitets-journalisten [Baden] osv. 

Bogen vakte et stærkt rore ved sin fremkomst, og 
det summede snart med rygter om sagsanlæggelse mod 
forfatteren. Da Bruun mærkede, at det begyndte at 
trække op til uvejr, udgav han en »Erklæring til publi- 
kum* (dat. 22. April); her betoner han meget stærkt, 
at bogen er en satire over »aristokraterne« o: dem 
som hemmelig og offentlig arbejde mod folkets rettig- 
heder; det er disse aristokrater, der tænker og taler 
i »Aristokraternes katekismus«, og ikke ham selv; 
han erklærer »enhver anden fortolkning, in specie den 
i nogle dagens blade gjorte, for usand.«* Pjecen slut- 
ter med følgende pompøse erklæring: »Den, der har, 
med tilsidesættelse af mangen livets behagelighed, med 
opofrelse af udsigter osv., arbejdet for fædrenelandets, 
frihedens, dydens, sædernes gode sag . . . han kan 
sige til enhver offentlig denunciatør: gå! du kan ikke 
fornærme mig!« 

Da dette blev skrevet, vidste man, at Bruuns bog 
var bleven angivet for kancelliet, og at det var Sjæl- 
lands biskop, som havde angivet den. 



♦ Der var bl. a. udkommet en pjece af »Hans v. Gyldenpalm« 
mod M. C. Bruun. 

Balle havde jo haft en droj tid i Marts måned i 
anledning af bibellæsningen (jfr. s. 178), og havde 
netop d. 9. April udsendt sin skrivelse om, at han, 
trods de bitre erfaringer, vilde fortsætte den, da han 
et par dage efter ser avertissementet om > Aristokra- 
ternes katekismus« ; ordet »katekismus« tildrog sig hans 
opmærksomhed, og han læste den straks. Hans fø- 
lelser ved denne gennemlæsning var meget blandede. 
Han holdt af »en munter og lunefuld skrivemåde«, 
som haa selv siger, og lo mere end én gang under 
læsningen; »ti manden blander ikke sin vittighed med 
gammelstrandsagtige grovheder.« Men der var jo me- 
get betænkelige ting i den bog, som gjorde, at han 
ikke kunde tie stille. »Danske lov« (6 b. 4 k.) for- 
pligtede enhver til at anmælde »forgribelser mod kon- 
gens hojhed;« og dette skrift angreb, mente han, »kon- 
gens enevoldsmagt og rettigheder.« 

Efter at have betænkt sig i 3 dage sendte Balle 
(d. 13. April) en indberetning til kancelliet om bogen. 
»Jeg forbigår,« skriver han, »hvad der er sagt til spot 
over religionen, ti den forsvarer sig selv ved sin egen 
kraft;«* ligeledes angrebene på adelen, men — »kon- 
gen må være hellig.« Skal trykkefriheden vedblive, så 
burde lærde mænd have uhindret adgang til kollegiernes 
forhandlinger, og de skulde oplyse folket om regeringens 
foretagender. Regeringen bor ikke tie; aktor bor ikke 
ene have ordet, så tror folket til sidst, at aktor har 
ret. — Det er ret ejendommeligt at se, hvorledes Balle 



* Han tilfSjer her et ønske om, »at hver den, der havde tvivl 
og indvendinger mod landets religion at fremføre, skulde 
skrive derom på Latin og æske oplysning af de lærde, hvil- 
ken disse måtte ligeledes give på Latin.« Det var også Bast- 
holms ønske, bemærker han. — Senere hen indrommer dog 
Balle, som tidligere bemærket, at det var heldigt, at re- 
geringen ikke udstedte et sådant påbud om benyttelse af 
Latin til religiøse stridsskrifter. 

her tager ordet for offentlighed i statsstyreisen, i alt 
fald til en vis grad. 

Kancelliet betænkte sig en uges tid, og skrev så 
til generalfiskalen om at sætte sig i bevægelse. Om 
formiddagen d. 23. April blev der i Bruuns bolig i 
Kannikestræde afleveret en stævning, hvori han til- 
sagdes til at møde samme eftermiddag i det kriminelle 
kammer. Bruun blev for alvor forskrækket; der gik 
rygter om, at han med det samme skulde arresteres 
og sidde i varetægtsfængsel, mens sagen stod på. Så 
tog han sin beslutning; han vilde flygte bort fra lan- 
det. Der gik i de dage mange, til dels lojerlige rygter 
om Bruuns flugt. Man fortalte bl. a., at han foreløbig 
holdt sig skjult i Nyerups bolig på Regensen — hvil- 
ket dog ikke var tilfældet — og Nyerup fik endogså i 
den anledning en anonym advarsel^ Vist er det, at 
Bruun,, rimeligvis dagen efter stævningen, flygtede ud 
ad Strandvejen til Strandmollen ; ejeren, den bekændte 
Drewsen, kændte han ganske vist ikke, men en af 
hans venner (H. G. Sveistrup) var huslærer der ude. 
Drewsen var så elskværdig at gemme ham et par dage, 
indtil man hos en kancelliråd Holm fik fat i en båd; 
Sveistrup og et par andre unge mennesker sejlede så 
med ham over til Hven. Inden sin flugt havde han 
givet hojesterets-advokat Klingberg fuldmagt til at op- 
træde på hans vegne over for retten. 

Da det kriminelle kammer forgæves havde væntet 
på den histævnede d. 23. om eftermiddagen, indryk- 
kede generalfiskalen tre dage efter i bladene en op- 
fordring til alle og enhver, der. måtte være vidende 
om Bruuns opholdssted, om at lade ham det vide. Så 
indgav Klingberg (d. 27. April) en ansøgning til kon- 
gen om, at sagen mod Bruun måtte foretages så hur- 
tigt som muligt, og at han måtte få et lejdebrev. Men 
en kancelliskrivelse meddelte, at der ikke kunde være 
tale om lejdebrev, og at retten selv måtte afgore, om 
Bruuns sag kunde foretages, når han ikke personlig 

var tilstede. Det mente retten ikke. Nu sad Kling- 
berg og hans klient fast; det kriminelle* kammer vilde 
ikke rore sig og intet sige om sine hensigter, for den 
indstævnede gav møde. Klingberg søgte at bringe 
rore i sagen ved at stævne generalfiskalen og kriminal- 
retsassessor Feddersen for ulovlig stævning; men hof- 
og stadsretten afviste denne stævning som uberettiget. 
Det kriminelle kammer sad ganske rolig og væntede 
på sit bytte, og da byttet ikke havde mod til at vove 
sig ind i løvens gab, var der ikke andet for det at 
gore end at blive på Hven. Man måtte derfor se at 
få ordnet Bruuns literære sager. Rahbek og et par 
andre påtog sig at holde »Svada« gående, ogO. Horre- 
bov overtog, fra nr. 5, udgivelsen af „Jerusalems sko- 
magers efterladte papirer«, der sluttede med nr. 16. 

Bruuns flugt vakte naturligvis meget forskellige 
følelser i de forskellige lejre*. Heiberg har vel mod- 
taget efterretningen om den med et spydigt smil^ men 
ellers var der beklagelser og harme i den liberale kres, 
beklagelse over den måske meget skæbnesvangre af- 
brydelse i Bruuns udvikling, og harme imod dem som 
var skyld deri. Der udkom d. 2. Maj en »Lovtale over 
M. C. Bruun, som til videnskabernes store tab forlod 
sit fædreland«. Den begynder: »Ædle, store, hæder- 
værdige Bruun! c og fortsætter i en forfærdelig hojtra- 
vende tone om hans »uud trættelige bestræbelser for at 
grundfæste sandhed,« hans eksemplariske personlige 
liv (»vinens kraft og skøgens tillokkelser . . . var lige 
fremmede for ham«), hans store ævner, der lovede så 
meget osv. Pjecen bliver halvvejs komisk ved sine 
overdrivelser, men det er sandt: der var mange, som 



* Man kan tænke sig til, hvilket indtryk denne begivenhed 
måtte gore på faderen. I et brev til Nyerup (af 6. Maj) 
skriver han: Er min son sikker der, hvor han er? Under- 
retning derom udbeder sig »en inderlig bedrøvet fader og 
til døden såret moder, som denne ulykkelige for tidlig læg- 
ger i graven.« * 



368 

væntede noget betydeligt af Bruun; og var det under- 
ligt^ når man tænker på, hvad dette 21årige menneske 
allerede havde skrevet? 

Men man nojedes ikke med at beklage; harmen 
fik også lov at få ordet og det var naturligvis mod 
Balle, at den vendte sig. Da Klingberg i slutningen af 
Maj på Bruuns vegne stod foran retsskranken , rettede 
han et voldsomt angreb på Sjællands biskop : Politimester 
Cold burde have anmældt »Aristokraternes katekismus«, 
hvis den var strafbar; han gjorde intet; justitskollegiet 
gjorde intet; men så fremstod »en mand [Balle], som, fordi 
han lonnedes rigeligen, lod sine læber ideligen forkynde 
fredens lære, imedens hans hjærte var for trangt til at 
fatte den, en mand. der henhørte til den menneske- 
klasse, hvis løsen under alle statsforfatninger, under 
alle religioner var had og forfølgelse,« og efter at han 
i sin indberetning havde »fordret sin medborgers, sin 
broders blod, ilede han ud på landet for at forkynde 
Jesu lærdom, rettere sagt, det han kaldte Jesu lærdom. 
Ja, forkynd den, kun ikke for mig ! ti for mig ere disse 
læber evigen vanhelligede!« 

Der blev også demonstreret mod Balle på anden 
måde. »Politisk-fysisk magasin« (Maj 1796) spurgte: 
»Hører det nu om stunder til bispeembedet at være 
fiskal og angiver af politiske skrifter.« Bogtrykker Seide- 
Un bekændtgjorde offentlig, at han udsatte en præmie 
på 16 rdl. for den bedste afhandling om »Angivelsers 
moralitet«^; Rahbek og Collet havde påtaget sig be- 
doramelsen af de afhandlinger, som blev indsendte.* 
Adressen er jo tydelig nok. Desuden mældte Rahbek 
sig ud af salmebogs-kommissionen; han vilde ikke sidde 
i kommission sammen med Balle (jfr. s. 232). Birckner 
udgav anonymt et par pjecer, hvori han bad Balle om 
at fremlægge bevæggrunden til sin angivelse. Er grun- 



* I »Minerva« (Novbr. 1796) er der trykt en af afhandlingerne; 
den er af den senere så bekændte Jonas Collin. 

dene religiøse, kommer Balle i modsigelse med sine 
tidligere erklæringer. Er grundene politiske, hvorfor 
optræder så Balle og ikke politimesteren? 

Den modsatte side tav imidlertid ikke stille. Af 
den mængde pjecer, som udkom ved denne lejlighed, 
var de fleste angreb på Bruun *. Nogle af udtalelserne 
fra konservativ side er temmelig dæmpede. Man for- 
bavses over at læse anmældelsen af katekismen i 
»Kritisk og antikritisk journal« (April 1796); anmælderen 
siger ganske vist, at sådanne skrifter »opvække for- 
argelse, men ingen nytte;« men tonen er ellers meget 
rolig, og der udtales et håb om, at Bruun vil komme 
ind på roligere og grundigere undersøgelser. Ja i 
en anmældelse af en af stridens pjecer (April 1796) 
hedder det endogså: »Ak! Bruun var værd at blive 
en kristen . . . Bliver han en gang overbevist om 
Jesus-religionens sandhed, så er også én sådan mand, 
som kænder og elsker dyden, uendeligt mer værd end 
99 flegmatiske bekændere.« 

Pjecerne derimod er gennemgående meget vold- 
somme i deres udtalelser. »Demokraternes katekismus« 
skulde være en parodi på Bruuns skrift. Det hedder 
her bl. a. : »Det forste bud: Du skal bagtale, hade og 
forfølge din fyrste og hans rådgivere af alt dit hjærte.« 
— »Det 6. bud: Du skal tale horeriets sag. Det er: 
du skal bevise, at ægtestanden, når den er uophæve- 
lig, er et slaveri.« — »Geniernes katekismus« er et 



* Blandt dem, som forsvarede ham, kan nævnes: »Katekismus 
for royalisterne« (4. Maj). Den er anlagt så snedigt, at den 
kan se ud som et angreb på ham; men den er i virkelig- 
heden en satire i lighed med > Aristokraternes katekismus«. 
— Endvidere: »Fortjæner en meningsanklager ros eller da- 
del?« en ubetydelig pjece. — Blandt andre, mere moderate 
udtalelser kan nævnes »De moderates katekismus < (Iris og 
Hebe, Avgust 1796), hvis forf. tager sit stade midt imellem 
»zeloter og terrorister«. 

F. Bonning : BationalismenB Tidsalder. IH, 2. 24 

plumpt angreb på »genierne« * i almindelighed. " Kær- 
nen af de 7 bud er: »Dersom man vil blive agtet i 
genikresen som forfatter, må man over alle ting elske, 
agte og dyrke de regerende recensenter, redaktører og 
den ærlige, upartiske prof. Rahbek« osv. 

Der er en episode i denne strid, som har en 
temmelig rå karakter. Man vælter sig ind på en 
navngiven mand, for om muligt at komme ham til 
livs. Det var velbekændt, at Bruun havde været en 
jævnlig og velset gæst i den teologiske professor Horne- 
manns hus. Så udkom der i de forste dage af Maj 
en pjece med titel: »En drom om prof. Hornemann og 
M. C. Bruun«. Det fingeres her, at Bruun i et brev 
takker Hornemann for den nytte , han har haft af sin 
daglige omgang med ham ; han har hørt hans kollegier, 
fulgt ham som en skygge i hans hus, på komedie, bal, 
koncerter osv. De har, siger brevskriveren til Horne- 
mann, været min rådgiver og fører. Hvilken teolog 
havde vel tålt mig, når jeg angreb religionen, uden en 
Hornemann? »Tak, hojærværdige Guds mand! for lov- 
talen De har skreven over mig.« Kom snart og besøg 
mig på Hven. »De kan jo foregive i København, at 
De er i besøg i Frederiksborg eller et andet sted hos 
en mand, hvis son snart skal op til attestats.« 

Hornemann blev meget ilde berort af denne pjece. 
Han følte, at han ikke kunde tie stille, ti selv om den, 
ved hele sit præg, hørte til smudsliteraturen , så blev 
der dog lagt vægt på dens udtalelser. Den religiøse 
anmælder i »Kritisk journal« (rimeligvis Fleischer) var 
ved denne lejlighed meget nærgående: Næsten enhver 
linje i pjecen, hedder det, »indhyller en slem formod- 
ning om hr. prof. Hornemann^ og i forbigående også 
denniB mod vor regering: at en professor her upåtalt 
turde bespotte både religionen og regeringen. Det er 



* I konservative krese var dette ord en almindelig spydig be- 
nævnelse for de literære »fremskridtsmænd«. 

næsten utroligt, at en professor, som så rigeligen lon- 
nes for at overbevise ungdommen om den uundværlige 
religion, skulde have haft faderlig venskab for en ung 
religionsbespotter, uden at have kunnet formå ham til, 
i det mindste ikke i flyveblade, at bespotte teologiske 
sætninger ... og at rive en del vildhoveder bort fra 
moralitetens vej.« 

To dage efter at pjecen var udkommen, lod Horne- 
mann trykke en »Offentlig erklæring i dagens anlig- 
gende« : Det er sandt, at han havde åbnet sit hus for 
Bruun, og at han satte pris på hans forstand og hjærte; 
men i almindelighed har han ikke bifaldet Bruuns reli- 
giøse og politiske meninger; tværtimod, han har med 
varme modsagt dem, både offentlig og privat. Men, 
fortsætter han, jeg kan ikke svigte den unge mand i 
hans nød; »regeringen kan ikke ville tvinge mig dertil!« 

Hornemann er åbenbart bleven ængstelig for, hvad 
der kunde komme ud af sagen. For at belyse sit 
religiøse og politiske standpunkt, lod han optrykke en 
tale, som han havde holdt til de unge teologer ved 
sine forelæsningers begyndelse i Oktober 1793: »Fri- 
hed, den så meget miskændte ædle, sande frihed, kæm- 
per mod tyranni og tojlesløs frækhed; religion og dyd 
kæmper mod vantroens og overtroens lige farlige laster; 
menneskeheld og borgerheld kæmper mod despotismens 
og anarkiets lige frygtelige uorden og ulykke. 

De, hojstærede, ere i Deres urigdoms bedste år. 
Friheds følelse luer hojt i den unges barm . . . Men, 
vogt Dem! intet navn i verden er bleven mere mis- 
brugt. Frihedens nærværende helte ligne i mange 
stykker de råeste og vildeste barbarer, ja overgå dem ; 
de nye demagoger herske med vilkårlig magt, endog i 
hojere grad end hine, som de have fordrevet og 
myrdet. Ikkun navnet er forandret, tingen er den 
samme. « 

Hornemanns modstandere vare ikke tilfredse med 
hans erklæring. Fejlen er ikke så meget den, siger en 

24* 

af dem, at HornemanQ har omgåedes Bruun, som den, 
at han ikke benyttede sin indflydelse til at få ham fra 
at skrive »Aristokraternes katekismus*.« Der var dog 
også dem, som tog ordet for Hornemann; man opfor- 
drede ham bL a. til at anlægge sag mod forfatteren til 
»En drom«. Det gjorde han så også. Da pjecen var 
anonym, måtte bogtrykkeren, Holm, holde for: de om 
Hornemann brugte udtryk blev mortificerede, og Holm 
fik en bøde på 500 rdl. 

Efter midten af Maj stilnede fejden af, og somme- 
ren forløb i ro. Men i Oktober fulgte der et lille 
efterspil. Der udkom nemlig på dette tidspunkt en 
anonym pjece, »M. C. Bruun for forste gang actioneret 
ved videnskabernes domstol.« Forfatteren var Torkil 
Baden, son af »Universitets-journalens« konservative 
udgiver, og på dette tidspunkt professor i Kiel. Pje- 
cen er særlig rettet mod »Lovtalen« og dens forher- 
ligelse af Bruuns store ævner. Baden kalder katekis- 
mens forfatter for »en uvidende, halvgåen student«, 
»et maadeligt hoved«, »en for al smag og viden- 
skabelighed blottet flyveskribent« osv. Dette gav så 
anledning til en ny fejde, mellem de to Baden'er og 
J. Kragh Høst; den er imidlertid uden betydning og 
forbigås her. 



»Brev til prof. Hornemann« (af 7. Maj), Samme tanke ud- 
tales i »Unpartheische gedanken«, hvis forfatter desuden 
kræver, at H. skulde have afbrudt al forbindelse med »stats- 
forbryderen« 

VII. 

Malthe Conrad Bruun, III. Ophold på Hven. — ' 
^Tria juncta in uno< m. m. — Domfældelse og bortrejse. 

Ophavsmanden til hele denne storm sad imidlertid 
i god behold på Hven, og kunde jo for den sags skyld 
gerne lade stormen rase; men han fandt det i længden 
ikke morsomt at sidde på Hven. Hans venner aflagde 
ham et par gange besøg på øen for at opmuntre ham 
lidt*. Bruun vovede sig også nogle gange over på 
Sjælland. Rahbek fortæller^, at han om efteråret be- 
søgte ham på Bakkehuset; ved denne lejlighed tog den 
ældre moderate, faderlige ven det unge brushoved 
alvorlig i skole: Det kunde ikke blive ved at gå såle- 
des; Bruun måtte give ham lov til at skrive til gene- 
ralfiskalen, tilbyde sin kavtion for hans tilstedeblivelse, 
og anmode om, at sagen måtte blive taget for ved 
retten. Men Bruun turde ikke. 

Det er måske véd denne lejlighed, at han, sammen 
med Rahbek, besøgte præsten Pawels i Hirschholm, 
hvor de traf sammen med den svenske grev Horn, 
der, efter at have været med i sammensværgelsen mod 
Gustav III, var flygtet til Danmark og havde købt går- 
den Skovlunde, tæt ved Hirschholm. Disse mænd til- 
bragte en herlig aften sammen; varm entusiasme for 
menneskehedens store sag, siger Pawels 2, »var den 
følelse, alle hjærter nærede, alle læber tolkede«. Ved 
måltidets ende tog Bruun sin stambog frem; på titel- 
bladet fandtes der en tegning, hvori kroner, septre, 
bibelen osv. o: alle tyranniets og overtroens sym- 
boler lå sammendyngede og knuste. Rahbek lagde 



• Rahbek var i midten af Oktober der ovre, og tog ham med 
på en tur til Landskrona. Da i 1797 seks yngre mænd fore- 
tog en udflugt til Hven for at hilse på ham, kæntrede båden, 
og kun én blev reddet. 

bogen, med dette blad opslået, på bordet, hævede hoj- 
tidelig sit glas, og sagde dette ene ord: skål! De til- 
stedeværende tomte skålen i dyb tavshed. 

Bruun skriver i et brev til Nyerup (13. Juni): »En 
forunderlig vegetations ånd omsvæver mig her fra 
morgen til aften; aldrig har jeg noget at bestille, og 
— aldrig får jeg tid at bestille det, jeg burde; jeg 
sværmer i stedet for at handle, og drommer i stedet 
for at tænke.« Han udkaster planen til et ret anseligt 
politisk værk: >Staterne, hvad de ere, og hvad de bor 
være;« men da han skulde begynde på udarbejdelsen, 
faldt den ham så vanskelig, som om hån aldrig havde 
skrevet en linje for^ Det blev da heller ikke store 
sager, Bruun fik fra hånden under sit ophold på Hven. 
Han skrev en del bidrag til tidsskrifter, anmældelser, 
digte og nogle mindre afhandlinger; endvidere syslede 
han med en samlet udgave af sine digte, hvoraf 5 ark 
var trykte, inden han flygtede fra København*. 

I foråret 1797 gjorde han imidlertid et forsøg på 
at tage sig sammen til et storre satirisk arbejde. D. 2. 
Avgust averteredes i > Adresseavisen« blandt udkomne 
bøger * Fluesmækken^ en samling små satirer i den 
Holbergske maner. Af M. C. Bruun.« Skriftet er et 
rent rips-raps af alt muligt. Forfatteren holder sig her 
fra politiken, og indskrænker sig til den farefri for- 
nojelse at gore lojer med religionen. Tonen er i hoj 
grad ungdommelig, jævnlig helt barnagtig; skriftet står 
langt under hans tidligere arbejder i lignende retning. 
Blot et par eksempler: »Imod søvnløshed rekomman- 
deres følgende middel: 1 sang af digtet »Jonathan«**, 
10 blade af journal om brand- og vandvæsenets sager, 
1 præken af cand. M****e [Maaløe] osv.« — »S. T. 
djævelen {alias Beelzebub osv.) er af adskillige kættere 
og neologer bleven angreben og ihjelslagen osv.« Et 



* Iste del af hans samlede digte udkom i Juni 1797. 
** Et tarveligt digt i 10 sange af Joh. Nordahl Brun. 

endnu ubetydeligere skrift er »Fortegnelse over en del 
løsøre . . . som Fredag d. 14. Juli forstkommende skal 
bortsælges osv.« (1797): »15 tåreperser af cand. M — 's 
privilegerede våsefabrik« osv. »Kritisk og antikritisk 
journal« (1796, s. 336) havde udtalt følgende fromme 
ønske: »På dit Gyra har du [Bruun] god rolighed til 
at filosofere; måtte nu eftertanke opvække hos dig 
bitter fortrydelse over den vanhellige skæmt, du har 
tilladt dig over ting, du ej gav dig tid til at forstå.* 
Det fromme ønske har åbenbart været forgæves. 

Bruuns venner og meningsfæller tænkte på at 
hjælpe ham. Nyerup satte sig straks efter hans flugt 
i bevægelse, og omsendte i begyndelsen af Maj (1796) 
en trykt indbydelse til at tegne sig for bidrag til Bruun; 
man vilde derved sætte ham i stand til at gore »en 
literarisk rejse, der kunde give ham lejlighed til, end 
mere at uddanne sine talenter.« Der blev samlet en 
halvandet hundrede daler. Bruun var også en tid fast 
bestemt på at rejse, men da han i September 1796 
var en tur i Sverrig, fattede han en anden plan. Fra en 
boghandler i Lund fik han tilbud om en plads som 
korrektør, mod at få alt frit i hans hus. Bruun syntes 
godt om forslaget, og tiltrådte pladsen d. 1. Oktober. 
Der var desuden planer om, at han skulde være redak- 
tør af et svensk ugeblad, hvori der ikke måtte være 
teologiske og politiske artikler — »for en smule sikker- 
heds skyld« tilfojer han. Om dette ophold i Sverrig 
véd vi imidlertid intet. 

Endelig begyndte det at lysne for Bruun. A. P. 
Bernstorff døde d. 21. Juni 1797, og den landflygtige 
frihedsmand skrev sin ode over ham (den udkom d. 
11. Juli; jfr. s. 74). Man var i en bevæget stemning, 
fandt Bruuns digt gribende, og beklagede den lovende 
unge mands skæbne. Indflydelsesrige mænd i den 
Bernstorfi'ske slægt, måske også Chr. Colbjornsen, satte 
sig i bevægelse; man gav Bruun et vink, og han ind- 
gav så en ansøgning til det danske kancelli om, at 

den mod ham udtagne stævning måtte ophæves. Han 
henviser til, at han allerede i sin »Erklæring til publi- 
kum« havde på det stærkeste betonet, at »Aristokrater- 
nes katekismus« ikke var rettet mod kongemagten, 
men mod »aristokraterne«. Ansøgningen blev bevilget; 
ved en kgl. resolution af 5. Septbr. 1797 blev det »i 
anledning af supplikantens ungdom tilladt, at den mod 
ham anlagte fiskalske aktion igen måtte ophæves, i 
forvæntning, at han for fremtiden gor bedre brug af 
sine ævner end tilforn*.« 

Lige straks syntes der også at være håb derom; 
Bruun havde, dagen for den kgl. resolution faldt, udgivet 
»Slaget ved Tripolis. Et lyrisk digt, Danmarks søkrigere 
tilegnet,« og det var jo meget fredeligt og patriotisk. 
Men regeringens »forvæntning« skulde snart møde en 
alvorlig skuffelse. D. 30. September blev assessor 
Collet afsat for nogle udtalelser om folkets ret til at 
gore opstand (jfr. det følgende under »Trykkefrihed«), 
og da kunde Bruun ikke dy sig længer. Så skrev han 
to ganske små artikler, på et par sider: »At de, som 
forfølge gudsfornægtere, ere selv de storste gudsfor- 
nægtere« og »En besynderlig trykkefrihedslov i kejser- 
dommet Abessinien**.« Det naturlige vilde have været 
at indrykke dem i et tidsskrift; men der var nok intet, 
som havde lyst og mod til at tage dem. Så gik Win- 
ding ind på at trykke de to artikler særskilt; men da 
de var så meget små, slog han dem sammen med en 
tredje artikel af en anden forfatter. Han havde nemlig 
fra en teologisk kandidat Mønster (f 1830 som biskop 

o 

i Aarhus) modtaget en afhandling, »Et par ord til prof. 
Bang i anledning af hans ønske i Adresseavisen«, med 



♦ I København gik der rygter om, at Bruun, hvis han ikke 
straks igen havde forløbet sig, som han gjorde, skulde have 
været ansat ved det udenlandske departement eller som 
sekretær hos kammerherre Bernstorff ^ 
*♦ Efter Bruuns erklæring ^ blev de skrevne lige efter hans 
ankomst til København, og leverede til trykken d. 24. Septbr. 

anmodning om at optage den i »Samleren«. Bang 
havde i det nævnte blad (15. Septbr. 1797) rådet folk 
fra at købe dagens »religionsspottende skrifter«, og i 
den anledning siger Mønster ham adskillige spydigheder. 
Winding bad Mønster, om han måtte trykke hans af- 
handling særskilt med et lille tillæg; og det fik han lov 
til. Den blev så trykt (d. 13. Oktbr.) sammen med 
Bruuns to artikler under titlen: >Tria juncta in uno* 
(tre forbundne i ét). 

Man kan tænke sig Mønsters forskrækkelse, da han 
ser sig selv i dette sælskab; og så havde tilmed Win- 
ding (eller Bruun?) uden videre forandret titlen på 
hans afhandling til: »Et ord talt i rette tid til troens 
kvaksalver osv.« Mønster skyndte sig med i »Lærde 
efterr.« (for 23. Oktbr.) at gore rede for, hvor ganske 
uskyldig han var kommen i sligt sælskab. 

Den forste af Bruuns artikler, om »dem som for- 
følge gudsfornægtere«, angives for at være oversat af 
Græsk. Den skildrer en frisindet filosof, Hæmon, fra 
Alexandrien, der påstod, »at menneskets dyd var aldeles 
uafhængig af tro på Gud og udødelighed.« Onde råd- 
givere indblæste landets »unge, hårde, uforstandige re- 
gent < den afskyelige sætning, »at den meningsfrihed, 
han efter nogle ædles råd havde givet sit folk, kun 
burde bruges til at fremlokke sandhedsvennerne, for 
siden desto bedre at kunne forfølge dem.« 

Den anden artikel er endnu mere nærgående. 
Forfatteren bemærker forst, at vi har en, »efter om- 
stændighederne, tydelig og bestemt anordning for 
trykkefriheden*. Dette mente jo Bruun imidlertid slet 
ikke ; han havde flere gange sagt lige det modsatte. Men 
udtalelsen er naturligvis også blot et skærmbrædt til 
at dække sig bag, så at man ikke skulde kunne sige, 
at han med det følgende tænkte på Danmark. Artik- 
len giver en skildring af en trykkefrihedslov i Abessi- 
nien: Hver paragraf i loven havde en dobbelt affattelse; 
f. eks.: ^(A). Vi se med storste velbehag, når nogen. 

som tror at opdage en fejl i lovene eller indretningerne, 
offentlig fremsætter sådant til statens gavn.« — »(B). 
Vi kaste enhver i fængsel, som dadler os eller vore 
love og indretninger eller vore yndlinger.« De med A 
betegnede paragrafer skulde bekændtgores for folket; 
derimod skulde rådet og domstolene handle efter de 
med B betegnede. 

Bogen var jo udkommen i midten af Oktober, og 
der gik en 14 dages tid, uden at kancelliets lyn slog 
ned over synderen; tidligere havde den fulgt forbry- 
delsen lige i hælene, og M. C. Bruun begyndte måske 
at håbe på, at det ikke vilde slå ned denne gang. 
Men d. 3. Novbr. befalede en kgl. resolution general- 
fiskalen, med 6 ugers varsel, at indstævne Bruun for 
hof- og stadsretten som den formentlige forfatter til 
^Tria juncta osv.<.^ og den pågældende afgav da også 
d. 6. Decbr. for notarius publicus i Malmø en erklæ- 
ring om, at han var forfatteren til det omtalte skrift. 
Bruun var nemlig, så snart stævningen var udgået, 
flygtet til Sverrig. 

Medens sagen verserede for retten udgav Bruun, 
i Januar 1798, en lille pjece: »Forsvar for menings- 
friheden«. Det hedder her: Vil de magthavere, som 
forfølge meningsfriheden, ikke lytte til retfærdighedens 
stemme, så gid de dog vilde lytte til politikens og 
klogskabens. »Opregner ikke historien tusinde mæg- 
tige, som faldt, fordi de troede at kunne trodse et 
folk, ja blot en skare misnojede? Har ikke Evropa 
studsende set blinket af den lynild, som knuste Tredje 
Gustav? Har hele jordkloden ikke rystet ved det advar- 
selsfulde hug, som dræbte Sekstende Ludvig?« Men 
det er sandt, der hører »(især i en egennyttig, blød, 
vellystig tid) meget til, inden en Thorgny Lagmand 
rejser sig på Alherjatinget at sige: »Oluf Skøtkonning! 
vi tåle ingen uret af dig. Gor din pligt, eller vi ville 
dræbe dig.« Så gjorde vore forfædre ved tyranner. 
Sig nu straks, hvilket du vælger!« 

Forf. ender med et patetisk udbrud: »O, himmel- 
ske søstre, sandhed og frihed! når skulle en gang de 
sorgehge kampe imod eders velgorende vælde ophøre? 
— Det vil ske . . . Ustandselig nærmer den sig, den 
store dag, som århundredernes sukke påkaldte, den 
dag, hvis morgenrøde skal omstråle dydens trone på 
trældommens grus, frihedens dag, ved hvis rene glans 
lognens mitra og forbrydelsens diadem skulle blegne!« 

Skulde der være nogen i Danmark — men det 
håber han ikke der er — som vilde nægte menings- 
frihedens store sandhed, gid der da må falde »over 
dem uretfærdighedens nag og angst! over dem samtidens 
og eftertidens afsky! over dem patrioternes hævnende 
lynild! himmelens og jordens forbandelser over dem!« 

Bruun var som sagt, straks efter stævningens for- 
kyndelse, flygtet fra København, det siges i egenskab 
af tjæner hos en hr. Eeg, der netop da forlod Danmark 
for at gå til Nizza som dansk konsul ^ Han tog forst 
til Hven, og derfra til Sverrig. Her søgte han, forst i 
Malmø, senere i Lund, at skaffe sig sit udkomme ved 
hjælp af sin pen. Men i de sidste dage af Marts 1798 
blev han pludselig forvist fra Sverrig. Der skal have 
udbredt sig et rygte om, at Bruun virkede for en nor- 
disk føderativ republik, og måske har russiske diplo- 
matiske forestillinger grebet ind i denne sag*. Nok 
er det, i Sverrig måtte han ikke blive. Så tænkte han 
på, om han ikke skulde kunne få lov til at komme 
hjæm. Han skrev d. 8. April til Nyerup^: Mon det 
ikke skulde være muligt at slutte fred med Danmark? 
Han vilde skrive til kronprinsen, Schimmelmann, Col- 
bjorasen o. fl., og erklære sig villig til at slutte freden 
»på ethvert nogenlunde tåleligt vilkår;« han var rede 
til at vise »en af regeringens mænd ethvert politisk 
ord han skrev.« Foreløbig vilde han ikke blive i Dan- 



♦ J. Kragh Høst skriver i et brev (af 8. Juni 1798), at det var 
biskop Munk i Lund, som foranledigede Bruuns udvisning*. 

mark, men rejse omkring i Evropa. — Hans venner 
må vist imidlertid have gjort ham opmærksom på det 
håbløse i et sådant skridt. Straks efter forlod Bruun 
Sverrig og rejste til Lybek. Da nu alle broer var af- 
brudte, kunde han jo lige så godt blive ved at skrive, 
og så sendte han en lille pjece hjæm, der udkom i de 
forste dage af Juli (1798): »Bevis, at en monarkisk 
regering ikke er forbunden at bortgive embeder efter 
de søgendes duelighed.« Anledningen til denne pjece 
var, at H. G. Olsen var bleven udnævnt til notarius 
publicus (jfr. det følgende, under Heiberg). Skriftet er 
et i ironisk form holdt forsvar for kongedommet: En 
konge af Guds nåde kan ikke være forpligtet til at give 
embeder til de dygtigste; ja det kan undertiden være 
klogt og rigtigt at give et embede til en mindre dygtig ; 
ti måske er han den mest kongetro, og den dygtigste 
en radikal frihedsmand ; men kongen kan da ikke være 
med til at undergrave kongedommet osv. Så gav kan- 
celliet (10. Juli) generalfiskalen ordre til at anlægge 
sag mod forfatteren. Han var anonym, men bogtryk- 
keren, Seidelin, angav på opfordring M. C. Bruun som 
forfatter, og indsendte en erklæring af denne (dat. 
Lybek d. 14. Juni 1798) om, at han var forfatter. Da 
man imidlertid ikke kunde få fat i Bruun, måtte Sei- 
delin, indtil videre, stå til ansvar. Hof- og stadsretten 
frikændte ham (3. Decbr. 1798), fordi man ikke, mod 
forf.'s benægtelse, kunde bevise, at han havde talt 
ironisk. Men kancelliet krævede hojesterets afgorelse, 
og den lød på, at Seidelin skulde bøde 300 rdl. (16. 
Jan. 1799). 

Hof- og stadsretsdommen i sagen angående »Tria 
juncta osv.« faldt d. 30. Juli 1798. Bruun blev fri- 
funden, fordi det ikke kunde godtgores, at han havde 
tænkt på Danmark med sine udtalelser. Men sagen 
mod »Aristokraternes katekismus« var bleven taget op 
igen, og for dette skrift blev forfatteren domt til at 
have forbrudt ære og gods. Kancelliet var imidlertid 

ikke tilfreds med denne dom, og sagen, også den i 
anledning af »Bevis, at osv.«, indankedes for hojesteret. 
Dommen, der forst faldt d. 19. Decbr. 1800, lød på 
landsforvisning. 

Bruun var fra Lybek taget til Hamborg. Steffens 
traf ham i Leipzig 1799; i slutningen af samme år 
kom han til Paris. Og her skilles vi fra dette kvikke 
brushoved, der med sin hurtige opfattelsesævne, let 
vakte følelse og smidige pen havde vakt en usædvanlig 
opsigt, og ved sine dristige og til dels kåde udtalelser 
givet trykkefrihedens modstandere én af de anledninger 
til at få den indskrænket, som de søgte efter. 



VIII. 
Trykkefrihedsbevægelsen. I. M. G. Birckner. — 

De moderate fremskridtsmænd misbilligede i mange 
tilfælde afgjort Bruuns optræden. De mente, at skrif- 
ter som »Aristokraternes katekismus« o. Ign. ingen 
gavn gjorde, og meget let kunde gore skade, ved nem- 
lig at skaffe dem, som arbejdede for trykkefrihedens 
indskrænkning en passende anledning. 

Der var nemlig dem, som ønskede en sådan; de 
fandtes både i den stokkonservative religiøse lejr og i 
»hofkresen«. Man mærker, at disse mænd er i be- 
vægelse allerede i begyndelsen af den foreliggende 
periode; posthusfejden og optojerne i den Brabrandske 
sag ydede i dette tilfælde den ønskede anledning. 
Prins Karl af Hessen talte ivrig for en indskrænkning 
af trykkefriheden, men den fandt heldigvis lige så 
ivrige forsvarere i prinsen af Augustenborg, Schimmel- 

mann og Colbjornsen, og faren var undgået for den 
gang. Men nu i de år, som følger efter, hvor vrimler 
det ikke af »anledninger!« I 1794 kommer Heibergs 
»Simon Sanddrues« brev og »Vor klub er dog en her- 
lig sag<, M. C. Bruuns »Vækkeren«, i 1795 »Jerusalems 
skomagers rejse c, i 1796 den skandaløse Dyveke-fejde, 
bibellæsningsstriden og »Aristokraternes katekismus«, 
foruden voldsomme og hensynsløse artikler i tidsskrif- 
ter som »Politisk- fysisk magasin*« o. a. 

Et af argumenterne mod trykkefriheden var også 
de ikke sjældne rent personlige angreb, og den rå 
tone de bidrog til at indføre i literaturen. Haste kom- 
mer i sine breve i »Iris og Hebe« for April 1797 ind 
på dette æmne. Han beskylder den matematiske prof. 
Wolff for, at han har hånet sin kollega prof. Aasheim. 
Men det skulde Haste ikke have skrevet; for så huskede 
man ham på, at han havde rettet grove personlige 
angreb på kapellan Bentzon: at Bentzon havde lokket 
en dansk enke til at testamentere sin formue til hans 
kirke og ham selv, at han havde beskyldt Bentzon 
for inhuman optræden ved ildebranden 1795 osv. 

Idet vi kommer ind i 1797, synes det at trække 
sammen til et uvejr. I Marts indsendte 300 køben- 
havnske borgere et bonskrift til Kongen; de bad ham 
om at træffe anstalter til at værne religionen mod de 
hensynsløse angreb på den. Og i de sidste dage af 
April udkom der en pjece med de voldsomste angreb 
på tonen i dagens literatur: >» Pr essefrækhedens karak- 
ter «^\ den anonyme forfatter var, mener man, den for- 
agtelige Manderfelt^ denne svenske eventyrer, der var i 



♦ F. eks. i Decbr. 1796 »Atter en scene fra Helvede« (oversat 
fra Tysk): > Satan holder rigsdag. Omkring ham sidde 
Helvedes fyrster på gloende stole; neden for disse djævle- 
pøbelen; et trin dybere jordens forhenværende despoter; 
endnu dybere paverne med det hele kleresi.« Satan dekre- 
terer, at den strængeste bogcensur skal indføres; forsamlin- 
gen tiljubler ham bifald. 

regeringens sold, og brugtes af prins Karl af Hessen 
og ligesindede. 

»At nogle Jøder,« siger forfatteren, »med for- 
nojelse ere forlæggere af alt hvad der kan skrives 
imod kristendom, det begriber jeg. At nogle sultne 
skriblere udkramme alt hvad de formå på Tysk og 
Dansk, til at opvække læseres nysgerrighed, for derved 
at vinde en lommeskilling, det er begribeligt. Men at 
et halvt dusin hidsige hjærner tor anmasse sig den 
stemmende tone for et helt folk ... og at de ældre 
og mere oplyste mænd tie dertil eller sukke kun hem- 
melig derover; at man midt under regeringens ojne 
tor ustraffet paskvillere både over rehgion og regering; 
at man endog i' hojskolens sæde ... ser fritænkeriet 
trodsig ophæve sit hoved ... og det teologiske fakultet 
tier, dette blev mig altid ubegribeligt«. 

Hvad skal man nu gore over for dette nedrivnings- 
arbejde? Man siger fra én side: »Biblen forsvarer sig 
selv«. »Ja«, svarer forf., »sikkert nok hos den lærde 
og oplyste, som har kristendom i hjærtet; men den 
enfoldige og mindre oplyste, den storste hob, kan vist 
ikke undvære den formelige og kraftige beskyttelse, 
som fra regeringens side må gives landets herskende 
religion « 

»Forgæves indvender man, at de skyldige kristen- 
domsfjender bhve straffede nok ved at udelukkes fra 
alle embeder i staten. Dette gælder kun de kændte 
forfattere af bespottelige skrifter. Men de mange yng- 
linger, som ved slige skrifter forvirres og fordærves, 
og som ej vise sit sindelav, for de en gang sættes i 
gejslUge og verdslige embeder, dem kan hverken rege- 
ringens opmærksomhed eller mishag nå, for end det 
onde har allerede virket«. 

Al denne vederstyggelighed foregår lige for rege- 
ringens ojne. Må man ikke sporge: er vore fædres 
religion ikke mere hellig? Og alles ojne vende sig til 

dig, »landsfader og konge! i forvæntning af, hvad du 
vil gore. Dette blik må blive rorende for dit hjærte.c 

Dette var da tydeligt nok. Men forf. giver sin 
bon endnu mere vægt, ved at minde om, at religionen 
er grundvolden for borgersamfundet; forsvinder ærbødig- 
heden for og tilliden til Gud og hans åbenbaring, så 
er der med det samme rokket alvorligt ved lydigheden 
mod kongen og hele den beståei^de lovlige orden. — 
Det måtte da hjælpe! 

Naturligvis blev denne pjece fra fremskridtsmæn- 
denes side modtaget med forbitrelse og med foragt. 
»Lærde efterr.« (1797, nr. 19) kalder forfatteren for en 
af de mest »intolerante zeloter«, »et af de frækkeste 
mennesker«, hvis skrift han har læst med »den inder- 
ligste afsky«. Pjecen var så meget farligere, som den, 
hvad også recensenten indrommer, ikke var uden 
dygtighed. Men heldigvis blev der hurtig anvendt en 
modgift; i tidsskriftets næste nummer begynder der en 
anmældelse af et lige (sidst i Marts) udkommet skrift, 
»Om trykkefriheden og dens love*, af M. G. Birckner, 
præst i Korsør. 

Birckner var en murmesterson fra København, og 
havde, på grund af sine små midler, forst fået sin 
teologiske embedseksamen 28 år gammel (1784). Han 
blev tidlig stærkt påvirket af tidens rationalistiske og 
politisk-liberale stromninger; >de stores forgemakker« 
yndede han ikke, og man mener, det var grunden til, 
at han måtte vænte længe på embede. Endelig, i 
1790, blev han kapellan på den afsides Vesterlands- 
føhr; der var nemlig ingen andre som søgte det. 
Inden han forlod hovedstaden, havde han offentliggjort 
en afhandling om adelen (jfr. III, 1, s. 400 og 394), og 
det følgende år bragte »Minerva« en artikel af ham: 
»Bor trykkefriheden være uindskrænket?«, et sporgs- 
mål, som han besvarede med et ubetinget: ja! Her 
har Birckner betrådt den bane, der skulde gore ham 
beromt. 

I 1792 blev Birckner kapellan i Korsør; i sogae- 
præsten F. Plums hus stiftede han bekændtskab med 
en søster til filosofen Chr. Hornemann, og med hende 
blev han gift i 1795. Som gift mand kunde han ikke 
leve af det lille kapellan!, og de hårde anneksrejser 
tog på hans helbred. Men han søgte forgæves adskil- 
lige kald. Af et brev fra mad. Plum til Pram (af 23. 
Oktbr. 1794) ^ ser man, at han på det tidspunkt har 
søgt 3 kald; brevskriverinden beder Pram tale Birck- 
ners sag i »Danske kancelli*«. Det taler til Birckners 
ære, at han, skont forholdene stod således, ikke tog i 
betænkning at træde frem med et skrift, som efter sin 
natur ikke kunde gore ham yndet på hojere steder; 
det er det oven for nævnte arbejde om trykkefriheden. 

Forfatteren undersøger forst de bestående forord- 
ninger om trykkefriheden. Han kommer til det resul- 
tat, at de med hensyn til deres /brw er > ubestemte og 
modsigende« ; de er ubestemte^ fordi grænselinjen mellem 
brug og misbrug ikke er bleven draget; de er mod- 
sigende^ fordi regeringen i nogle forordninger indbyder 
borgerne til at benytte sig af trykkefriheden, og i andre 
gor sådanne indskrænkninger, at der, retslig talt, ingen 
trykkefrihed er. Vi må derfor have en ny trykkefri- 
hedslov; hvad dennes form angår, må den være klar og 
bestemt, så at forfatterne ikke skal være afhængige af 
domstolenes vilkårlige fortolkninger; hvad dens indhold 
angår, tager han følgende 6 hovedpunkter under over- 
vejelse: Må det være tilladt at skrive 1, imod (det er: 
dadle) den indførte konstitution ? 2, imod den hojeste 
lovgivende, dommende og fuldbyrdende magts handlin- 
ger? 3, imod den herskende religion? 4, imod enkelt 
underordnet øvrighedsperson eller embedsmand ? 5, imod 
allerede fældede domme? 6, imod private folk i deres 
private sysler? 



♦ 1796 søgte Birckner Korsør, da Plum blev forflyttet; men 
Gutfeldt fik det. 

F. Bonning: BationaliBinens Tidsalder. III, 2. 25 

Birckner besvarer de to forste sporgsmål med ja, 
dog med det forbehold, at ingen må have lov til at 
opfordre til omstyrtning af den bestående forfatning, 
eller til med magt at modsætte sig den lovgivende, 
dommende og fuldbyrdende magts handlinger. Med 
hensyn til det tredje punkt kræver forfatteren, at staten 
slet ikke må blande sig i religionsstridigheder. Også 
det 4. og 5. sporgsmål besvares med ja, men det 6. 
med 7iej, 

Vi har imidlertid endnu et meget vigtigt sporgs- 
mål tilbage: skal det være tilladt at skrive anæiymt? 
Det er ædlest og modigst, siger Birckner, at kæmpe 
med opslaget visir; men der kan være mange om- 
stændigheder, som gor det undskyldeligt og forsvarligt 
at skrive anonymt. Det kan endogså i visse tilfælde 
blive det eneste rigtige; hvis f. eks. en offentlig religi- 
onslærer ønsker at få et eller andet punkt i »systemet« 
under diskussion, så kunde det let bringe ham i en 
skæv stilling til hans menighed, der måske ikke var 
oplyst nok til at forstå det berettigede i en sådan 
drøftelse. 

Det endelige resultat af disse undersøgelser bliver 
da dette: »At det uden nogen indskrænkning må være 
tilladt at skrive om alt: om konstitutionen, den lov- 
givende, dommende og udøvende magts handlinger, om 
religionen, om offentlige embedsmænds og private folks 
offentlige handlinger, i hvad form og på hvad måde 
man vil, så længe man afholder sig fra direkte at op- 
fordre sine medborgere til med fysisk magt at kuld- 
kaste eller forandre konstitutionen, at modsætte sig 
regeringens og de offentlige avtoriteters handlinger, og 
så længe man ikke blander sig i nogen privat mands 
private handlinger eller huslige liv«. 

Vil en så udstrakt trykkefrihed ikke blive farlig 
for regeringen? Vil der ikke fremkomme en mængde 
grundløse beskyldninger mod statsstyreisen, som efter- 
hånden vil undergrave dens myndighed? Nej, svarer 

Birckner, regeringen kan jo forsvare sig på samme 
måde, som den angribes: offentlig og med grunde. 
Skulde det virkelig være under regeringens værdighed ? 
På ingen måde. Og desuden, ministre osv. behøvede 
jo ikke at svare personlig. Ethvert af kollegierne 
kunde have sagkyndige mænd, der på en populær og 
moderat måde meddelte de grunde, som lå bag ved 
regeringens handlinger. Man kunde udgive et »maga- 
sin«, hvori enhver, der vilde skrive mod statsstyreisen, 
uden betaling kunde få sine artikler optagne, og hvor 
så også regeringens modindlæg kunde meddeles. 

Og så slutter Birckner : Nu har jeg talt ; min sam- 
vittighed frikænder mig for dårlige bevæggrunde, men 
kan jeg også være sikker på de borgerlige domstoles 
frikændelse ? Det er det umuligt at sige noget om med 
sikkerhed, så længe man ikke véd, hvor trykkefrihedens 
grænser går. Vil dette skrift skade mig med hensyn 
til min befordring? Det er muligt, at min straf vilde 
blive den: »at henslide, ja måske ende mine dage i et 
embede, hvis hojst mådelige indkomster kun kummer- 
ligen kan ernære mig og min familie. Dog også på 
dette offer, ifald det skulde fordres, har jeg belavet 
mig. Sandheden og fædrelandet have ret til at fordre 
endnu langt storre oflfere«. 

Skriftet vakte en opsigt og en bevægelse, som 
næsten intet andet i dette tidsrum. Det var skrevet i 
et fortrinligt, let flydende sprog, der var klarhed og 
nojagtighed i plan og fremstilling, og det hele var 
gennemåndet af en mandig og varm overbevisning. 
Allerede 3 måneder efter dets udgivelse kom 2. oplag, 
som var tilegnet kronprinsen, og endnu et oplag kom 
inden årets udløb. Straks efter at forste oplag var 
udkommet, blev der i »Adresseavisen« (14. April) 
spurgt, om Birckner ikke fortjænte en medaille for sit 
skrift. Et^ par dage efter meddelte i samme blad 
Peter Collet^ (f. 1767), assessor i hof- og stadsretten, 
at han allerede havde haft samme tanke og var villig 

25* 

til at modtage bidrag. Dett6 vakte opsigt; sådanne 
medailler vare hidtil kun skænkede A. P. Bernstorff og 
Suhm, og nu vilde altså fremskridtsmændene sætte 
Birckner op ved siden af dem. 

Birckners skrift mødte både bestemt modsigelse 
og begejstret tilslutning. Prof. J. F. W. Schlegel be- 
klager i en udførlig kritik, »at en mand, udrustet med 
store talenter, og hvis hjærte slår varmt for dyd og 
sædelighed, skulde gore fælles sag med dem, der ville 
undergrave lovmæssig frihed ved at indføre tojlesløs 
kådhed.« På den anden side offentliggjorde Peter 
Collet i »Lærde efterr.« (nr. 20—24) en meget udførlig 
anmældelse, i hvilken han i alt væsentligt slutter sig 
til Birckner. Tonen i artiklen er på flere steder meget 
skarp over for regeringerne; han påstår, at trykke- 
friheden er en uforkrænkelig menneskerettighed, så at 
regeringen slet ikke har lov til at ophæve den, ja, 
i modsætning til Birckner hævder han, at opstand — 
men ikke opror — er berettiget. »Opstand er insur- 
rection foretaget af det hele folk eller dets majoritet; 
den er aldeles forskellig fra opror, som er individers 
voldsomme modsættelse imod de konstituerede magter*«. 

I regeringskresene vakte Collets optræden stor 
harme. At en juridisk embedsmand, et medlem af den 
dommende myndighed, erklærede »opstand« for beret- 
tiget! Det kunde man umulig lade passere. — Collet 
havde holdt bryllup d. 25. Septbr., med en enkefru 
Fibiger, da han et par dage efter fik en bryllupsgave 
af en egen art. Ved en kgl. resolution af 30. Septbr. 
blev han, uden lov og dom, afsat fra sit embede. 
Vennerne søgte at hjælpe ham. Rahbek tilbød ham at 



♦ En indsender i >Iris og Hebe« (Septbr. 1797) hævder den 
samme tanke; i modsætning til Birckner erklærer han, at 
trykkefriheden ikke i og for sig er et tilstrækkeligt værn 
mod misbrag af enevoldsmagten; man kunde jo tænke sig, 
at regeringen lod folk skrive løs, men ganske rolig gjorde 
hvad den vilde. Derfor kan opstand være berettiget. 

blive medredaktør af »Minerva«, og Nyerup overdrog 
ham, fra 1. Januar 1798, redaktionen af »Lærde 
efterr. *«. 

Men regeringen standsede ikke her; man tog under 
alvorlig overvejelse, om der ikke burde foretages en 
indskrænkning af trykkefriheden. Rygterne derom be- 
gyndte at sive ud. Suhm skrev dagen efter Collets 
afsættelse — som han rimeligvis endnu ikke vidste — 
til Nyerup: »Min kære Nyerup! jeg vil herved advare 
ham at være forsigtig og klog ; ti der trækker et uvejr 
op over skribenter og redaktører ^«. Collet var ikke 
det eneste betænkelige tegn. M. C. Bruun havde man 
jo i September givet lov til at komme hjæm, i forvænt- 
ning om at han vilde forbedre sig; og så udgav han 
14 dage efter Collets afsættelse *Tna juncta in uno,^ 
(13. Oktbr.). Regeringens svar var nedsættelsen af en 
kommission (af 27. Oktbr.), der skulde »give betænk- 
ning om og hvorledes trykkefrihedens misbrug i frem- 
tiden bedst kan forebygges«. 

Dette skridt vakte stærk uro hos mange af de 
liberale, og deres harme vendte sig blandt andet mod 
de vidtgående radikale forfattere: »Du, literaturens 
øgleslægt!* udbryder »Filosofisk repertorium« (nr. 4), 
» du, som ved dine misgærninger endelig har . . . bragt 
dit fædreland derhen: at miste sin skonneste prydelse; 
du, som ved ethvert æmne ikke sporger, hvad der er 
sandhed^ men hvad der kan opirre — se! straffen for 
dine synder er over dit hoved ; jeg forkynder den forud, 
og rædsomme varsler bebude mig dens sandhed. Se: 
når vor trykkefrihed er borte, da skal din samvittighed 
vågne i helvedagtig kval; med skumle blik skal du 
snige dig omkring i mørket som en misdæder, og 
aldrig vove at slå dine ojne op på nogen retskaffen 
mand«. 

Selvfølgelig udkom der — det var særlig i slutnin- 
gen af 1797 — en række pjecer om dagens brændende 
spørgsmål, og der er stemmer fra bægge sider. En 

hævder, at »skribenter af profession« ikke kan være 
upartiske dommere i denne sag, fordi deres »herre- 
domme vorder derved tillige aldeles uindskrænket;« en 
anden forsvarer en begrænset trykkefrihed: man må 
ikke >håne og bespotte Gud og hans hellige ord,< 
»forhåne kongen, regeringen og regeringsformen i lan- 
det« osv. De der gor det, fortjæner ikke at slippe med 
mulkter; nej, straffen bor lyde: Gå ud af landet — 
siden du er så misfornojet med det. Noget lignende 
udtaler en anden forfatter : Enhver bor frit kunne sige 
sin mening om statsform, regeringsform, religion osv.; 
men hån og spot bor straffes* — Her griber Heiberg 
ind, men vi må forst følge Birckner til hans grav. 

Vandringen er ikke lang. Hans helbred var ble- 
ven værre og værre, og i Februar 1798 lagde han sig 
ind på Frederiks hospital i København. Her underskrev 
han (22. Febr.) fortalen til et nyt skrift, »Videre under- 
søgelser om trykkefriheden og dens love«, en række 
replikker til Schlegel, Collet og andre. Han fastholder 
her sin tanke om en uindskrænket trykkefrihed; kua 
på ét punkt giver han efter: forfatteren af usæddige 
skrifter bor straffes. Han indrommer dette »halvt 
uvillig«, fordi der derved gives en dommer en farlig 
»magt over geniets værker.« 

Medens Birckner lå på hospitalet, udkom der en 
lille pjece, »Bidrag til M. G. Birckners biografi«; dens 
formål var — hedder det — at vække rette vedkom- 
mendes opmærksomhed for Birckners fortjænester og 
hans berettigelse til et bedre kald. Balle opfordres i 
en ironisk tone til at »anbefale« Birckner; men han 
svarede, at det lå uden for hans kompetence. Pjecen 
gjorde imidlertid vist Birckner mere skade end gavn 



* »Nogle anmærkninger i anl. af hr. Birckners skrift« og »Er 
det klogskab og retfærdighed at sætte grænser for trykke- 
friheden?« (Tilegnet den nedsatte kommission). Endvidere: 
»Om trykkefrihedslovgivningen«, der også var tilegnet kom- 
missionen. 

ved sine nærgående, spydige udtalelser om Colbjornsens 
hjærte m. m. 

Birckner forlod hospitalet med en vaklende gang, 
et blegt ansigt og et vemodigt smil, der »mere syntes 
at vidne om hengivenhed end om håb *«. En kortvarig 
opblussen af livskraften var kun et varsel om, at enden 
var nær. En aften kom Plum for at fortælle ham den 
glædelige nyhed, at nu havde han endelig fået et em- 
bede. Birckner var i en bevæget stemning, tilmed da 
det dagen efter var hans kones fødselsdag. Men om 
natten fik han et stærkt feberanfald, og den følgende 
dag (d. 1. Decbr.) var han død. 



IX. 

TrykkefrihedS'bevægelsen. IL P. A. Heiberg. 

Efter at sagen mod Heiberg i anledning af visen 
»Vor klub osv.« var afsluttet (jfr. s. 332), gled han 
mere og mere tilbage i privatlivets dunkelhed; og 
netop i de år som nu kommer, 1795 og 1796, er det, 
at Malthe Conrad Bruun optræder, som om han vilde 
være hans politisk-literære arvtager. 

Med hvilke følelser så Heiberg på den opdukkende 
tronprætendent? Han har jo let kunnet se det umodne, 
som prægede Bruuns hele optræden, og det var jo 
grund nok til at stille sig noget forbeholdent over for 
ham. Men har der ikke også spillet lidt almindelig 
menneskelig jalousie med ind ? Hojst rimeligt ! Så bliver 
Heibergs voldsomme forbitrelse i Dyveke-fejden også 
mere forståelig. Det samme gælder om et andet for- 
hold. Fra Hven havde Bruun sendt »Danske tilskuer* 

(Novbr. 1796) oversættelser af et par digte af Franzén. 
Disse oversættelser underkaster Heiberg en hvas kritik 
i »Iris« (Decbr. 1796), hvor der forekommer så skarpe 
udtryk som >det mest gedigne nonsens«. Man spor- 
ger noget studsende om anledningen til denne kritik. 
Heiberg gav sig jo ellers ikke af med kritiske anmæl- 
delser. Og han må selv have haft en følelse af, at 
folk vilde studse og sporge; ti han tilfojer: »Jeg er 
vant til at se mine hensigter misforståede. Muligen 
vil også denne skæbne hænde mig ved denne lejlighed«. 
Vi skal nu i det følgende se, hvorledes Heiberg i 
1797 og de følgende år på ny droges ind i dagens 
kampe. 



Som allerede tidligere omtalt (III, 1, s. 49) havde 
Heiberg, kort efter sin tilbagekomst til Danmark, stiftet 
bekændtskab med notarius publicus Schmidt, og havde 
i April 1787 fået bestalling på at være translatør i de 
evropæiske sprog, undtagen dem som notarius selv 
kunde besorge. Det var vel Heibergs håb, at han en 
gang med tiden, fra at være Schmidts medhjælper, 
kunde blive hans efterfølger som notarius. Imidlertid, 
sikkert var det jo ikke, og derfor fik han udvirket — 
efter at han i 1788 var bleven forlovet med Thomasine 
Buntzen — at han i 1790 fik successions-ret på dis- 
pacheur-embedet efter sin svigerfader. 

Schmidt, der nødig vilde af med Heiberg, fik ham 
til at love, at han ikke vilde opgive sin virksomhed 
ved notorial- kontoret, så længe han (Schmidt) var 
notarius. Til gengæld vilde så Schmidt gore alt hvad 
der stod i hans magt, for at skaffe Heiberg embedet, 
når han tog sin afsked. 

De 2/3 af notorial-embedets indtægter var i mange 
år gået til dets tidligere indehaver som pension. I 
1796 bortfaldt imidlertid — efter hans og hans enkes 

død — denne pension, og Schmidt, der var over 70, 
besluttede nu, sidst på året, at søge om lettelse i sit 
embede. Efter aftale med ham gik Heiberg til general- 
prokurør Chr. Colbjornsen, og fremstillede Schmidts og 
sine egne ønsker. Colbjornsen udtalte, at notarius for- 
tjænte denne lettelse, og at han ikke på det tidspunkt 
kændte nogen, der kunde gore Heiberg embedet stridigt. 

Sporgsmålet for Schmidt var nu, om han kunde 
få sin afsked på samme gunstige vilkår som forman- 
den ; for det var afgjort, skulde Heiberg — efter fælles 
aftale — ikke foretage sig noget skridt i denne sag. 
Der viste sig imidlertid vanskeligheder fra kancelliets 
side med hensyn til ordningen af pensionen, og den 
gamle mand blev meget betaget derover. Heiberg 
vilde gærne hjælpe ham, og efter samråd med nogle 
venner gik han så til Schmidts gamle ven biskop Balle*, 
og fortalte ham sagens sammenhæng. Balle lovede, at 
han vilde tale med kanceUiets præsident, Brandt. Et 
par dage efter traf Heiberg bispen, netop som han 
kom fra præsidenten. Brandt var bleven meget ilde 
berort ved at høre om Schmidts sorgelige forfatning, 
lovede at gore alt godt igen, ja besøgte endogså per- 
sonlig notarius, for at trøste ham med den gode efter- 
retning: han skulde, når han tog sin afsked, få den 
på samme gode vilkår som formanden. 

Så snart Heiberg hørte dette, gik han igen til 
Colbjornsen, der gentog sine tidligere ytringer om Hei- 
bergs adkomst til embedet. Han havde imidlertid lige 
for Heibergs audiens fået Schmidt bevæget til foreløbig 
ikke at indgive sin afskedsansøgning, ikke for »den 
yderste nød« tvang ham dertil. 

Om sommeren (Juni— Juli) gjorde Heiberg en rejse 



* Den gang var H. G. Olsen, Heibergs konkurrent, endnu ikke 
forlovet med Balles datter; han var ikke en gang i Danmark 
da. Samtalen fandt sted omtrent i Marts 1797, og forst i 
Avgust s. år kom Olsen hjæm fra Tunis, hvor han havde 
været fra 1794. 

til Norge. Under hans fraværelse udkom der (d. 12. 
Juli) en pjece, > Tvende breve fra Riegéls til Heiberg^ 
rejsende* i Norge«. I anledning af, at Heiberg agter 
sig til Norge, gor Riegels ham opmærksom på adskil- 
lige ypperlige æmner for hans pen, særlig forordningen 
af 9. Avgust 1754, der fastsatte meget hårde og ubillige 
bestemmelser, hvorved den norske bonde lænkebandtes 
til sin bygd, et stavnsbånd, der var endnu strængere 
end det tidligere danske. Han opfordrer Heiberg til at 
studere virkningerne af denne forordning, og meddele 
:»så mange anmærkninger« over den, at man vilde 
blive nødt til at ophæve den. 

Colbjornsen, der særlig var bleven angreben i disse 
breve, svarede med »Et par ord«: Der var for længst 
nedsat en kommission for at ordne det omtalte forhold; 
for resten siger han Riegels adskillige spydigheder, 
minder ham om hans pension på 1200 rdl. m. m. Op- 
fordringen til Heiberg — hr. Riegels' ven kalder Col- 
bjornsen ham — aftrykker han med udhævet skrift; 
den synes særlig at have irriteret ham. 

Som sagerne stod, måtte Riegels' optræden komme 
meget ubelejligt for Heiberg. Han følte, hvor skæbne- 
svanger den kunde blive for ham på dette tidspunkt. 
Han skrev derfor straks (i Septbr.) et brev til Colbjorn- 
sen**: Han sætter pris på adskilligt af Riegels' literære 
virksomhed, men er ikke hans »ven« ; han har kun 
talt med ham nogle få gange***. For øvrigt har han 
aldrig »koaliseret med noget parti, med noget komplot 



* Brevene er daterede 24. Maj og 10. Juni; Heiberg rejste forst 

d. 15. Juni. 
** Han skrev to udkast til dette brev; det forste, som var 
temmelig hvast, kasserede han imidlertid, og sendte det 
andet, som var betydelig mere dæmpet i sin tone. 
*** Rie gels havde i et brev af 25. Marts 1795, opfordret Heiberg 
til at være hans' medarbejder i »Fornuftens og menneske- 
hedens rettigheders arkiv,« og læse hans manuskripter inden 
trykningen. Men Heiberg vilde ikke*. 

eller med noget menneske« ; han lever næsten isoleret, 
alene for sine forretninger. — Det er åbenbart Heiberg 
magtpåliggende, at forholdet til Riegels ikke skal bUve 
brugt mod ham i notorial-sporgsmålet. 

Så kom i den følgende måned (Oktober) nedsættel- 
sen af trykkefriheds-kommissionen, og dermed det liv- 
lige rore i literaturen. Der væltede frem en hel lille 
syndflod af pjecer og afhandlinger om trykkefrihed. 
Heiberg besluttede at tage ordet; men der var da også 
ligefrem blevet kaldt på ham. I anledning af Collets 
afsættelse havde »Filosofisk repertorium« (for 23. Oktbr.) 
en artikel: »Kan embedsmanden afsættes efter regen- 
tens godtbefindende?« Det hedder her: »Hvorfor tier 
Heiberg f Frygter kæmpen for striden? Har han afladt 
at så, fordi jorden bar torne, eller fordi den ikke 
næste dag gav sæden fordoblet tilbage? Der er få hos 
os, om hvem man kan sige : deres tavshed er en for- 
dcervelse hos staten^ og disse få skulle ikke lade det 
siges forgæves*. 

Hvad var så grunden til, at Heiberg, efter at have 
tiet i flere år, atter trådte frem med et skrift, og det 
et, som han på forhånd kunde vide i hoj grad vilde 
skade hans udsigter til notar-embedet? Var det opfor- 
dringer, som den nysnævnte? Eller mente han allerede 
på dette tidspunkt, at han, efter Colbjornsens optræden 
at domme, ingen udsigt havde mere? Eller var det en 
ren, uegennyttig kærlighed til trykkefriheden? Det er 
vanskeligt at sige; måske var der noget af alle tre 
bevæggrunde virksomt. Nok er det: han udgav d. 6. 
Decbr. (1797): »Æw dråbe i det store hav af skrifter 
om skrivefriheden. Tilegnet kommissionen«. 

Denne sag er så vigtig, bemærker han her, at han 
føler det som sin pligt at gribe sin, »så længe ned- 
lagte pen«. 

Der er dem som siger: »Man må ikke have til- 
ladelse til at skrive imod religionen og imod regerin- 
gen«. Men altså nok for dem! Mon det virkelig er til 

gavn for disse to magter ? Ubetinget nej ! Når der intet 
må skrives mod religionen, så slutter folk, særlig den 
simple mand, let således : »Det må dog nok ikke hænge 
så rigtig sammen med den herskende religion, siden 
man ikke tor lade dens fjender tale«. 

> Religionen må ikke persiileres, og dens bekæn- 
dere ikke hånes«. Meget vel! Men for det forste er 
dette mere en moralsk end en juridisk pligt; og der- 
næst må disse ord da også gælde om »fornuftreligio- 
nen« og dens bekændere. »Den der altså forhåner 
fritænkeren, ja selv ateisten, eller forfølger dem for 
deres meninger, er lige så strafværdig, som den der 
håner den mest rettroende Lutheran. Og nu domme 
man, om den offentlige mening ikke har lige så mange 
at straffe af dem der forsvare Balle, som af dem der 
fægte for Horrebov*. 

»Man må ikke skrive imod konstitutionen og rege- 
ringen«. Men altså nok for dem! Atter den samme 
partiskhed! Så er der ingen virkelig skrivefrihed. 
»Vi regeres ikke, vi have ikke vores konstitution gra- 
tis; vi betale derfor. Dette må, det bor så være; og 
jeg skulde ikke haveret til at sige, når jeg tænker det: 
jeg regeres slet for mine penge *, 

Meninger bor være frie; kun hvis man opfordrer 
til at optræde handlende mod regeringen, »til at for- 
styrre den offentlige rolighed«, kun da er man kommet 
ind på det strafbares område. De regerende bor ikke 
være for ængstelige af sig. Den gode regent, med den 
gode samvittighed, skal og kan smile ad de uretfær- 
dige angreb. Den onde står sig også ved at tillade 
kritik over sine handlinger. »Der er en sand lægedora 
i den handling at ytre sin vrede« : oven på den bliver 
den galdesyge from som et lam. 

»Man må ikke i skrifter direkte opfordre til opror«, 
hedder det. Heiberg havde mest lyst til at sige: jo 
man må. Men i en tid, »hvor ethvert frit udtryk bærer 
navn af oprorsord«, der vil han heller tie stille; tilmed 

da store tænkere endnu er usikre om, hvorvidt opror 
er tilladeligt eller ej. »Jeg har aldrig«, siger han, 
»opfordret, og skal aldrig opfordre til opror. Loven 
— selv den, om hvis uretfærdighed jeg tror mig over- 
bevist — skal ikke finde nogen mere villig til at lyde 
sig end mig, når man blot vil tillade mig at sige, idet 
jeg lyder loven: den er uretfærdig«. — 

Hvorledes opstår revolutioner? »Opror og revolu- 
tioner frembringes ikke af mennesker men af ting. — 
Alt opror og al revolution udspringer ikke neden fra 
hos folket, men oven fra hos regeringen og de magt- 
havende. — O, at dog regenterne ville betænke disse og 
flere lige så dyrebare, ofte igentagne sandheder, og jage 
slangerne bort, der hvisle omkring dem, for at for- 
gifte deres hjærter og sætte splid mellem dem og na- 
tionerne!« 

Heibergs »En dråbe« blev anmældt i »Lærde 
efterr.« (1798 nr. 16). Recensenten er ikke rigtig til- 
freds med den. Han kunde ønske, at Heiberg havde 
givet en fuldstændig og filosofisk undersøgelse af trykke- 
friheden, og at han på flere steder havde fremsat sine 
meninger »i en mindre ubestemt og vaklende tone«. 
Når en mand som Heiberg taler om »borgernes uom- 
tvistelige ret til uindskrænket trykkeret, med endog den 
mindste grad af ængstelighed og uvished,« så gor han 
frihedens sag skade. — Recensenten bebrejder altså 
forfatteren til »En dråbe«, at han har manglet frimo- 
dighed. Det må have været en bitter pille for Heiberg 
at synke. Fortjænte han denne pille? Havde han talt 
»ubestemt og vaklende«, fordi håbet om notorial-embe- 
det ikke helt var opgivet? — 

Så gik 1797 omtrent til ende. D. 11. December 
indsendte endelig Schmidt sin afskedsansøgning, uden 
at underrette Heiberg derom. Denne fik det imidlertid 
at vide, og indleverede samme eftermiddag sin ansøg- 
ning om, enten at få embedet på de samme vilkår 
som Schmidt, eller at blive konstitueret for hans levetid. 

Han skynde sig så meget, fordi han var bange for, 
at regeringen ellers skulde konstituere en anden. Em- 
bedet blev forst opslået ledigt i begyndelsen af 1798, 
og Heiberg indgav så sin continuations-ansøgning (af 
10. Febr.). 

Heiberg havde ingen »opvartning« gjort i det dan- 
ske kancelli; han havde, tilfojer han, ikke en gang 
bedt biskop Balle om at tale hans sag, hvad dog kon- 
ferencen imellem dem kunde have givet anledning til; 
og Balles svigerson indgav forst sin ansøgning i Ja- 
nuar 1798. 

Rygtet havde naturligvis travlt med at besætte 
notorial-embedet. Blandt ansøgerne var H. G. Olsen. 
Vi har tidligere mødt ham blandt 70'ernes ulykkelige 
elskere, og så ham sidst, da han på Københavns told- 
bod rev sig ud af sin vens arme for at gå til Algier. 
Derfra kom han hjæm i 1783, virkede en tid som repe- 
tent, senere som professor i moral og de skonne viden- 
skaber ved Sorø akademi, og forlod så atter Danmark 
for at gå som konsul til Tunis (1794). I Avgust 1796 
kom han tilbage med væntepenge, og skulde nu se sig 
om efter en levevej. Dette blev end mere påtrængende, 
da han kort efter hjæmkomsten forlovede sig med en 
datter af biskop Balle. Da er det, at notorial-embedet 
bliver ledigt, og d. 8. Febr. indgiver Olsen sin ansøgning 
om det. Han var anbefalet af E. Schimmelmann og 
kammerherre Bernstorff. D. 14. Marts blev han ud- 
nævnt til notarius publicus. 

Naturligvis, Olsen havde lov til at søge embedet; 
det var offentlig opslået som ledigt, og han havde de 
fornødne juridiske og sproglige kundskaber. I det hele 
taget var han vel Uge så skikket til at være notarius 
som Heiberg. Men Heiberg havde i 11 år været en 
slags medhjælper hos notarius; var han da ikke om- 
trent selvskreven til embedet?* Det mente Heiberg i 



♦ Der må dog hertil bemærkes, at en cand. Konig — efter 

alt fald, og det mente også hele den liberale kres, 
som i dette træk så en hævn af regeringen over poli- 
tikeren Heiberg. 

Heiberg vilde ikke tie stille til dette. Colbjornsen 
havde jo selv sagt til ham, at han — på det tidspunkt 
de havde deres samtale — var den bedst skikkede til 
embedet. Var den senere fremtrådte Olsen ham da så 
langt overlegen? Det vovede ingen at påstå. Men 
hvad var så grunden til, at Olsen blev foretrukken? 
At han var Balles svigerson? Skulde »svigersonnerne« 
(jfr. IH, 1, s. 55) nu ikke blot følge efter på bispe- 
stolen, men også hjælpes ind i andre embeder? Eller 
var det regeringen, som vilde benytte denne lejlighed 
til at give den liberale politiker et smæk over fingrene? 
Det sydede og gærede i dette i forvejen så let op- 
irrede sind. Han måtte have luft, og den 7. Maj havde 
han en pjece færdig: *Suum qtiiqve [Enhver sit]. Til 
mine medborgere*. . . 

Der er en indædt forbitrelse i dette skrift, en for- 
bitrelse, som er så voldsom, at den kun tor ytre sig 
gennem ironien. Hs. majestæt kongen, hedder det i 
begyndelsen af pjecen, »må altid supponeres at have 
den bedste vilje, selv da, når han gor noget, der fore- 
kommer os at være ondt. Ere ikke konger guder på 
jorden ? Og kunne vi svage dødelige trænge ind i gud- 
dommens hemmeligheder eller udgrunde deres skjulte, 
vise råd? Langt fra! Det kunne næppe de Kerubim og 
Serafim, der stå omkring himlens herres og jordens 
guders troner, hvor de uafladeligen synge et evig- 
varende halleluja — uden at kedes derved. Om ha- 
gelen nedslår sæden på vores marker; om pesten ^af- 
mejer halvparten af mennesker på jordkloden; om 
konger sælge folk som slagtekvæg, eller tillade deres 



hvad Colbjornsen sagde til Heiberg i deres forste samtale — 
havde ekspectance på embedet; for resten mente C. ikke, at 
han kunde få det. 

elskede ministre at spille kort om nationers blod og 
sved — så må vi tie, knæle i støvet og tilbede.« 

»Kongen i Danmark er over loven. Salig og hoj- 
lovlig ihukommelse kong Friderik den Tredjes tro under- 
såtter, vores kære forfædre, hvis faderlige forsorg for 
deres born og afkom til evig tid ikke nok kan roses, 
gave ham og hans efterkommere viseligen den fulde 
og uimodsigelige ret til i dag at befale ét og i mor- 
gen det modsatte, endog i én og samme sag, alt til 
landets tarv og bedste.« Ser vi kongen gore eller 
sige noget, der synes os selvmodsigende, så skal vi 
»tage vores fornuft fangen, og holde os for overbeviste 
om, at alt sådant sker viseligen og til bedste for land 
og rige.c* 

Ironiens slor er her jo så tyndt og gennemsigtigt, 
at ingen, selv ikke regeringen, kunde lade, som om 
man ikke så hvad der lå under det. Og det som lå 
der, det var meget nærgående ting; hvad andet end 
en forhånelse af kongen, et forsøg på at gore ham 
enten latterlig eller afskyvækkende. 

Pjecen giver for resten en udførlig fremstilling af 
hele sagens udvikling og slutter så med følgende er- 
klæring, som Heiberg »hojtideligen igentager« : ^^Jeg 
anklager ikke noget menneske i verden ^ fordi jeg ikke 
fik**, hvad jeg søgte om, eller fordi en anden blev mig 
foretrukket; meget mere glæder det mig usigeligen, at 
Hs, excell. gehejmeråd Brandt kan trøste sig med den 
overbevisning, at have gjort i denne sag, hvad der 
var hans pligt i strængeste forstand, vden hensyn tU de 
mtdige ubehageligheder, der kunde møde ham derfor; 
og med det kristelige håb, at Gud i himmelen vU give 



* Heiberg gor i en anmærkning opmærksom på, at ^kongen er 
den eneste ufejlbare mand i landet; selv Hs. kgl. hojhed 
kronprinsen arver forst denne egenskab i det ojeblik, da 
hans hr. fader dør.« Hvem vil ikke ønske, at det må vare 
længe, inden denne arv tilfalder ham! 
*♦ Udhævelserne er af Heiberg. 

den nye notarvus publicus kraft til at forestå sit em- 
hede til hans ære og statens gavn I Pinsedag er snart 
for hånden; gid dog København, det vantro Køben- 
havn, må fra den dag af erfare sandheden af den 
gamle fromme sætning: Ghid forlader aldrig den, der 
retteligen sætter sit håb til haml< 

Hvad er så meningen af dette? Er det ikke et af 
Heibergs forsøg på at tilfoje en modstander et stik, 
dog således at han dækker sig selv mod at blive an- 
holdt for sin gærning? Det hele er jo ironi, det er 
klart nok, både ordene om Brandt og ønsket for den 
nye notarius. Men hvad betyder så den »hojtidelige 
erklæring«? Følte Heiberg sig ikke forurettet, hvorfor 
skrev han så *Suum cuigue* ? »Jeg anklager ikke« — 
betyder det, at han ikke juridisk vil anklage nogen 
for hvad der er sket, så er det jo sandt nok, men en 
temmelig overflødig bemærkning; den er her uforståe- 
lig, hvis den ikke skal gore tjæneste som dæknings- 
middel. 

Olsen kunde ikke tie stille til denne pjece, der be- 
handlede ham med en vis hånlig nedladenhed. Mange 
forretninger nødte ham til at opsætte affattelsen af 
svaret til de to pinsedage. Den 30. Maj havde han 
det færdigt: ^Aiidiatur et aUera pars<^. Det er tilgive- 
ligt, at dette svar både er skarpt og spydigt. Der 
bliver svaret, som der var blevet råbt. 

Heiberg havde i *Suum cuiqve^ henvist til hele sin 
virksomhed og sit rygte som borgen for sin »redelig- 
hed« : han har aldrig »frygtet for lovene« ; han har al- 
drig været domt for en forbrydelse ; han er ganske vist 
tre gange bleven domt »for at have sagt sandhede på 
en efter dommernes mening upassende måde; men han 
domtes ikke for det han havde sagt, men for formen 
han havde brugt. Og i den anledning gennemgår Hei- 
berg så i korthed sine tre processer. 

Olsen underkaster dem i sit svar et nojere efter- 
syn; og det kan de nu i virkeligheden ikke så godt 

F. Bonning: Batioualismeiis Tidsalder. III, 2. 26 

tåle alle tre. Olsen gor opmærksom på et af Heibergs 
svage punkter: anvendelsen af trykfejl. Både i ori- 
ginaltrykket af »Virtuosen« (i »Rigsdalerseddelens hæn- 
delser«) og i optrykket (i »Skuespil« II) erklærer Hei- 
berg, at »Holmen« er en trykfejl for »Holmien«; forst 
i »Suum cuiqve<^ (s. 26-28) tilstår han, at det ingen 
trykfejl var. Er det egentlig, sp5rger Olsen, noget sær- 
ligt bevis på ærlighed og frimodighed? Desuden viser 
han tydelig, at Heiberg her er løbet med halv besked, 
og har fremsat en meget nærgående sigtelse på meget 
løse formodninger. 

Olsen omtaler derefter fortolknings-krumspringene i 
anledning af »Indtogsvisen« og endelig visen »Vor klub 
osv.« I anledning af den sidstnævnte minder Olsen 
om disse »skribentere, der for at blive beklappede i 
en klub, satte fædrelandets velfærd og rolighed på spil 
i et så kritisk tidsløb,« »medens Bernstorff vred sine 
hænder for at redde trykkefrihedens sag og landets 
fred og ære tillige.« 

»Men nu sporger jeg,« fortsætter Olsen, »ethvert 
menneske med sund fornuft, om en mand, der skjuler 
sig bag trykfejl og usandheder . . . der sætter fædre- 
land og medborgere og alt til side for et vittigt ind- 
fald, om han bor tros, når han hojtidelig påstår, at 
han aldrig frygtede for lovene, at det er blot frimodig- 
hed, der skaffede ham fjender, og at han af bare fædre- 
landskærlighed udstrør forhånelser og bagvaskelser.« 

Og hvad har denne mand, der taler om sin ufor- 
skyldte »unåde«, ikke tilladt sig at sige mod rege- 
ringen! I »En dråbe« forsvarer han den påstand, at 
man i skrifter må direkte opfordre til opror; og i 
^Suurn cuiqve* blander han — man kunde fristes til 
at sige »med en nidings træskhed« — »hagelens og 
pestens ødelæggelser og kongers udåd, der sælge folk 
som slagtekvæg, og ministres kortspil om nationers 
blod tilsammen for at blænde den enfoldige og more 
den ondskabsfulde.« 

Hvis virkelig medborgere efter alt dette vil »skænke 
hr. Heiberg, og den ånd han skriver i, deres uind- 
skrænkede tillid — da vilde jeg, og vel en gang med 
mig de fleste af disse medborgere, vorde fristet til at 
udråbe: O Dannemark^ hvor er du lUle^ siden Heiberg 
er så stor!^ 

Heiberg havde i *Suum cuiqve* antydet, at den 
temmelig afvisende stilling, kancelliet i begyndelsen 
havde indtaget til Olsens ønske om pension (jfr. s. 393) 
havde virket så stærkt på den gamle mand, at han 
havde fået »en rorelse«. I den anledning skrev de tre 
deputerede i »Danske kancelli« (Schow, Colbjornsen og 
Rejersén) under 24. Maj (1798) til Schmidt og udbad 
sig hans erklæring om denne sag. Schmidt svarede, 
at roreisen i hans venstre side var indtrådt for hans 
samtale med kancelliets medlemmer. Bægge disse skri- 
velser sender så de deputerede til Olsen (25. Maj). De 
har, skriver de, af »Adresseavisen« set, at han vil ud- 
give et svar på Heibergs pjece, og henstiller i den an- 
ledning til ham, om han vil benytte dem ; og Olsen af- 
trykte dem som et yderligere bevis på Heibergs upå- 
lidelighed. — Altså selve kancelliet tager affære, og 
det med meget hånlige bemærkninger om Heiberg! De 
deputerede skriver bl. a.: hvis sigtelsen ikke var støt- 
tet på anden avtoritet end hr. Heibergs, vilde de finde 
det ufornødent at gendrive den; men han har brugt 
hr. Schmidts navn osv.* 

Olsen havde i »Adresseavisen« for 1. Juni under- 
rettet de mange private foresporgere om, at hans svar 



* Heiberg har naturligvis talt i god tro , og måske han også i 
det væsentlige har ret i det faktiske. Schmidts ord, at ro- 
reisen var indtrådt for hans samtale med de deputerede, 
står ikke i modstrid med det, som Heiberg har sagt: at ro- 
reisen var en følge af en tidligere foresporgsel , der under- 
hånden blev stillet til en af de deputerede. Schmidt vilde 
selvfølgelig nødig sige noget, der kunde være ubehageligt for 
de deputerede. 

26* 

var under trykken. Ottende dagen efter blev det aver- 
teret som udkommet, og umiddelbart under dette aver- 
tissement stod der følgende meddelelse fra Heiberg: 
*Audiatur et alter a pars skal blive besvaret med 
storre sindighed, end den ubenævnte forfatter ønsker 
og formoder.« 

Den »ubenævnte« forfatter, hvad vilde det sige? 
Forfatterens navn stod jo på titelbladet. Olsen udbad 
sig da også i en billet (af 11. Juni) meddelelse om, 
hvad meningen skulde være. Den forespørgsel lod Hei- 
berg ubesvaret. Men nogle dage efter kom hans pjece 
*TUf si tacuisses^ philosophus mansisses* ^ med følgende 
motto : Røsten er Jakobs røst, men hænderne ere Esavs 
hænder. 

I mottoet ligger jo allerede svaret på Olsens sporgs- 
mål. Heiberg påstår i dette skrift, at der i virkelig- 
heden har været flere forfattere til ^Atuiiatur etc«, 
at særlig Olsens deklamationer om hans (Heibergs) 
»med den kådeste hån« udførte angreb på konstitu- 
tion osv. synes at pege til et bestemt hus i en be- 
stemt gade som deres fødested. Dette er sikkert 
adresseret til Colbjornsen. 

Men, fortsætter Heiberg, kan hr. Olsen ikke se, 
at disse folk »blot bruger ham som et middel til at 
opnå deres ædle hensigter : at få mig til at forløbe 
mig, for at kunne kræve lovens hævn over mig . . . 
Jeg har straks indset denne plan; men jeg håber den 
skal mislykkes.« — Atter denne fikse idé! Manden 
lider jo under et slags forfølgelsesvanvid. 

Hvad svarede Heiberg til Olsens skarpe angreb på 
»trykfejlen« (Holmen) i »Virtuosen?« Ja, han smutter 
i virkeligheden fra det hele, gor intet forsøg på at 
holde stillingen. Han siger blot, at da Olsen med 
dette angreb kun har villet lokke et eller andet uover- 
lagt ord fra ham, »der kunde give prætekst til et søgs- 
mål,« så vil han ikke svare ham; han har blot det »at 
sige til den ubenævnte forfatter, at masken er revet fra 

hans ojne, og at han er vejet i vejeskåler og fundet for 
let* (Dan. 5, 27). Men dette er et noget lamt til- 
bagetog. 

Medens Olsen arbejdede på sit svar il Heiberg, 
summede det med rygter i København. Blandt andet 
fortalte man, at Olsen søgte efter oplysninger til en 
biografi af Heiberg, at han altså vilde til at rode op i 
ungdomshistorier igen m. m. Olsen følte trang til at 
sige et par vejledende ord, inden hans udførligere svar 
kunde komme; han udgav derfor »Et par foreløbige 
ord til mine medborgere især i København.« (Dat. d. 
8. Juli 1798). 

Han erklærer her, at han aldrig har tænkt på at 
skrive hr. Heibergs biografi. Deres strid er ganske 
vist mere end en blot literarisk, men >den har dog 
lidet eller intet at skaffe med vor fælles ungdoms syn- 
der. Den som er ren, kaste den forste sten på os 
hægge ! « 

Dernæst vender Olsen sig mod Heibergs påstand 
om »ubenævnte« forfattere. Han vidste nok, hvem 
der mentes. Rygtet pegede på Balle og Chr. Col- 
bjornsen. Olsen erklærer imidlertid, under eds tilbud: 
»Siden hr. Heibergs *Suum cuiqve* udkom, har jeg 
hverken haft mundtlig eller skriftlig omgang, direkte 
eller indirekte, med tvende af de personer han peger 
på; intet menneske på jorden har gennemlæst mit 
håndskrift, for det vandrede til pressen m. m.« 

Der var imidlertid noget andet, som havde be- 
væget Olsen til at skynde sig med sine foreløbige ord. 
En ven havde skrevet til ham: »Du mistænkes herfor, 
at din hensigt er ingen anden, end at opirre publikum 
mod Heiberg og styrte ham. Du vil ikke lade af — 
således går rygtet, at du har sagt — for du så ham 
på Munkholm.« 

Man skulde synes, siger Olsen, at denne mistanke 
er for latterlig til at behøve gendrivelse. Men han 
giver følgende mærkelige oplysning. Medens han skrev 

på ^Audiatur^y fortalte en ven ham en dag, >at man 
Fredagen d. 1. Juni havde i statsrådet besluttet eller 
måske besluttede at lade hr. Heiberg tiltale.« Dette 
heldigvis falske rygte var grunden til, at han lod trykke 
sit avertissement i »Adresseavisen« om, at hans svar 
var under pressen. »Han håbede derved at erholde, 
at regeringen opsatte en beslutning, som han troede 
uklog og overilet.« * Olsens endelige svar, »Duplik 
eUer fomedmt gensvar < , frembyder intet af særlig 
interesse. ** 



X. 

Skandinavismen, — P, A. Heiberg, IIL Digtet >SelV' 
stcendigfied^. — * Politisk dispache<^. — » Sprog- 
granskning *, 

Endnu i begyndelsen af 90'erne var følelserne over 
for vore svenske brødre ikke ublandet blide. T. Chr. 
Bruun synger i en sælskabssang fra 1793^: 

Vil Svensken da vor søde ro afbryde, 

og bort fra vin og glut vi må, 
så skal vi slig konfekt personen byde, 
at lysten vil ham snart forgå; 
ti brødre huske fordums dyst, 
blot tanken varmer Nordmands bryst. 

Men det er dog ellers netop på dette tidspunkt, at 
det skilte gor tegn til atter at ville boje sig sammen. 



• Om M. c. Bruuns indlæg i denne fejde : >Bevis, at en monar- 
kisk regering osv.«, se s. 380. 
** Der udkom en del pjecer, dels for, dels imod de to konkur- 
renter; men de er uden betydning. 



407 

I nr. 15 af »Lærde efterr.« 1791 indbyder L. H. Bøgh 
til subskription på et kvartalsskrift, der bl. a. skulde 
have til opgave at forbinde den svenske og den dan- 
ske literatur med hinanden. Det kom der ingen ting 
ud af. 

I begyndelsen af 1794 stod der i »Stockholms- 
posten« et digt til Danmark af Franzén: »Kom min 
syster, kom och rack mig handen.« »Samleren« (for 
Marts 1794) aftrykte digtet med den tilfdjelse, at det 
»efter sigende skulde være overleveret den danske 
charge d'afifaires i Stockholm d. 29. Jan. s. år, og 
med det ønske, at tanken om en literær forbindelse 
mellem de nordiske riger dog en gang måtte blive til 
virkelighed. « 

Samme år stiftede J. Kr. Høst på en rejse til 
Lund bekændtskab med flere svenske lærde, og i De- 
cember offentliggjorde han en subskriptionsplan på 
•Nordia*, et månedsskrift, der skulde slå bro over 
sundet og virkeliggore den literære iorbindelse. Forste 
hæfte udkom Januar 1795. Her stod Franzéns digt 
aftrykt, og et svar på det af Frankenau: Den danske 
sanggudinde åbner sine arme for at favne sin svenske 
søster. — Bidragene var både på Svensk og Dansk, 
men gennemgående ikke meget værdifulde, og kun 
lidet aktuelle. Tidsskriftet sluttede med December 1 795. 
M. C. Bruun skrev ^ under sit ophold i Sverrig, at det 
havde skadet den nordiske sag. Det slog i alt fald 
ikke igennem. 

I sommeren 1796 aflagde den svenske digter Pay- 
kuli et besøg i København. Der blev gjort et sælskab 
for ham på Skydebanen, og ved den lejlighed faldt 
talen på »Nordia«. Heiberg sagde til Rahbek, at de 
nu i forening skulde give den literære forbindelse 
mellem de nordiske riger en anden skik. Høst, der 
var tilstede, hørte denne bemærkning og blev stødt 
derover. * Han havde allerede tidligere tænkt på dan- 
nelsen af et skandinavisk literært sælskab ; denne tanke 



i 

tog han nu op igen, men med den tilfojelse, at Hei- 
berg skulde ikke med i det. Blandt dem han hen- 
vendte sig til, var Rahbek; men han vilde ikke — 
måske rettere: turde ikke — når ikke Heiberg blev 
indbudt. Nyerup derimod var villig, og i hans bolig på 
Vandkonsten samledes en dag om efteråret Baggesen, 
Pram, Høst og værten selv. På et stykke papir op- 
skrev Baggesen navnene på de 12 mænd, som skulde 
indbydes til at være tentrepreneurer eller stiftere.« 
Sælskabets egentlige stiftelse foregik i Oktober hos 
Baggesen på Regensen. 

Det gik kun småt med det. I April 1797 skriver 
Nyerup til Baggesen^: »Det skandinaviske sælskab har 
en hård fødsel; endnu ere dets vedtægter under revi- 
sion.« Sælskabets tidsskrift ^Skandinavisk rn/U8eum< 
var, i egenskab af skandinavisk^ væsentlig mislykket; 
tilslutningen fra Sverrig var meget ringe. 

I Juni 1797 skriver Nyerup til Baggesen^: »Med 
det skandinaviske sælskab går det kun langsomt. Der- 
imod går det hurtigere med det anonyme — somme 
kalde det det anti-skandinaviske sælskab, bestående af 
Heiberg, Guldberg, Rahbek, Horrebov o. fl.« Heiberg 
havde nemlig ikke villet finde sig i at blive sat uden 
for af Høst. Han, sammen med andre udelukkede, 
som P. Collet, besluttede at danne et andet sælskab. 
Det skulde kaldes >For sandhede. Blandt dets andre 
medlemmer var: Sveistrup, Guldberg, Horrebov, Rah- 
bek, H. G. Clausen, A. S. Ørsted o. fl. 

Sælskabet vakte en del opsigt og uro. Fra visse 
sider stemplede man det som en Jakobiner-klub, og 
politimesteren modtog endogså en — med rødt blæk — 
skreven anonym angivelse af dette farlige samfund. 
Og dog var der blandt medlemmerne så loyale og kon- 
servative naturer som H. G. Clausen og A. S. Ørsted. 

Sælskabet skulde naturligvis udgive et tidsskrift; 
det kom til at hedde: ^^For Sandhed, Et Qerdingårs- 
skrift.« 1. hæfte udkom i April 1798 med en program- 

artikel: »For sandhed« af Rahbek. Artiklen er holdt i 
en humoristisk-satirisk form, er langtrukken og ud- 
tværet. Baden dadlede den i en anmældelse^ for dens 
frivole tone og desultoriske foredrag. 1. hæfte vakte 
ikke videre opsigt, og der var heller intet brandstof i 
det. I Juli kom 2. hæfte med et poetisk bidrag af 
Heiberg'. »Selvstændighed. En satire efter Churchill.«* 
Digtet er snarere en fri bearbejdelse end en over- 
sættelse ; det er mere end en efterligning, synes Baden, 
til dels originalt. Man træffer her både på Rahbek, 
Guldberg o. a. Heiberg opfordrer »selvstændighed« til 
ofte at komme ind i hans lille sal; »du Guldberg der 
— din yndling — træffe skal. « Da han senere (i 1828) 
optrykte digtet, var imidlertid Guldbergs navn forsvun- 
den; men da var jo også Guldbergs radikalisme for- 
svunden. 

Held skjalden, der tor sige ligefrem 

sin mening — ak! der er så få af dem! — 

der frit hver mand i 5jet skue tor, 

og frygter ene, hvad man frygte bor! 

Med disse kraftige, malmfulde toner ringes digtet 
ind. Men den malmfulde klang holder sig ikke gen- 
nem det følgende; der kommer jævnligt skrattende 
toner. 

En greve! en baron! — hvad tvinger vor forstand 
at tage disse folk for noget bedre an? 
Medfører slig en lille simpel lyd 
begreb om mere vid, om stSrre dyd? — 

Dette er ikke malmfulde toner, der er noget skrat- 
tende, for ikke at sige arrigt i dem. Denne tids, og 
ikke mindst Heibergs, evindelige deklameren om aristo- 
krater osv. trætter så hurtigt et nutidsmenneske. Når 
det agtbart borgerlige har fået sig skruet op i patosen, 



* Rahbek havde i 1794 foræret Heiberg GhurchiU's Works 
julegave. Heiberg skænkede senere bogen til Åthenæum? 

bliver det komisk. Og det er jo det der næsten sta- 
dig sker. Den tids »borgere« føler i virkeligheden for 
meget deres underlegenhed, til at kunne hævde sig 
gennem en virkelig sund, en frigjort latter. Enten er 
de bittert spydige, eller også tager de straks taler- 
stillingen, med udstrakt arm, og patos i mine som i 
stemme. 

Imidlertid, Heibergs digt har ikke blot skrattende 
toner. Heiberg havde forholdsvis lidt af det agtbart 
borgerlige i sig, og hans harme var ægte nok. Derfor 
kan der også komme fart og kraft i hans ord; f. eks. 
hvor han taler om digternes selvatOBndighed over for 
de mægtige og rige i verden. 

Selvstændighed! og evig hilset vær! 
Modtag mit kald! kom, lev og bo hos mig! 
Når, knust en gang af skæbnens tunge hånd, 
jeg synke vil, da hæv min matte ånd!* 

Digtet får flere steder en stærkt personlig klang: 
Digteren vil ikke ræddes, selv om han ser > despotis- 
men«** nærme sig hans dor: 

Den komme frit! Jeg f6r dens rædsler så; 
jeg lide tor, hvad den tdr vove på. 



Den skal mig se, endog på Munkholm, fri. 

Digtet er forsynet med nogle forklarende noter; 
til ordet »frihed« f. eks. denne: »Oversætteren er ikke 
advokat for anarki eller rebellion. Den frihed, han 
ønsker, er blot befrielse fra den arvelige adel og det 
derfra uadskillelige aristokrati og barbari. Kongen og 



* Originalen har her datid: »Da jeg var nedb5jet af den vilde 

skæbne, kom du over mig som en ny fødsel.« 
** Originalen har her *administrcUion<^ Heiberg forklarer i en 
note, at han mener den ministerielle ikke den konsOtidioneUe 
despotisme. 

hele hans familie må for ham gærne leve og trives. 
Det er ikke dem, der trykke ham og hans fædreland.« 
Da Churchill kommer til slutningen med følgende 
manende opfordring til frihedens venner: go forth! 
(fremad !) indskyder Heiberg disse fire linjer: 

Går frem ! — med mod, men også .— da I véd, 
at had er dydens Ion — med ædel sindighed! 
Og viser, at I ej misbruge kan 
oplysnings-fakkelen til oprors morderbrand. 

Han anser det for fornødent at tilfoje disse linjer, 
for at Churchill's ord på dette sted ikke skal anføres 
som et bevis på hans [Heibergs] oprorskhed. »Han 
afskyr enhver statsomvæltning, der ikke bevirkes ved 
stigende oplysning, men blot ved fysisk magt.«* 

Heibergs bearbejdelse af ChurchilPs digt er åben- 
bart bleven født ud af den stemning, notorial-fejden 
havde sat ham i. Han havde ikke hjærasøgt for- 
gemakker ; han trængte lil at sige, hvad en selvstændig 
mand var, og at han følte sig som en sådan. Men al 
den bitterhed, som havde samlet sig i hans sind, havde 
ikke fået rigtig luft gennem det nævnte digt. Han måtte 
på en eller anden måde få det sagt, at det land, hvor 
noget sådant som det med Olsen kunde ske, det var 
elendig bestyret. Og så skrev han i Maj sin afhandling 
^Politisk dispache*, der blev offentliggjort den følgende 
Oktober måned i 2. binds 1. hæfte af >For Sandhed«. 

»Hvad jeg med denne afhandling har foresat mig 
at vise,« siger han i indledningen, »er, at den nation 
ikke just er den bedst bestyrede, der betaler sin re- 
gent eller sine regenter bedst.« Ved regenten forstår 
forfatteren »den lovgivende og den eksekutive magt, 
enten nu samme er forenet i én eller betroet til flere 
personer.« At en stat bliver dårlig bestyret, kan f. eks. 



* De indskudte linjer og anm. til dem er udeladte i udg. af 
1828. 

vise sig i embedsbesættelser. Der handles her næsten 
altid ud fra den grundsætning: ^Man må søge embeder 
tU personer, og ikke personer til embeder*, og denne 
fremgangsmåde >er et ikke ubetydeligt led i den store 
kæde af undertrykkelser, der i vore dage har nødt så 
mangen nation til at sætte sig imod sine regenter.« 
Og hvor tit har der ikke i Danmark været handlet ud 
fra den nævnte grundsætning! Tænk på de talrige an- 
sættelser af udlændinge her i landet! 

Heiberg går så over til at undersøge, hvorledes 
regenterne er lonnede i de forskellige lande, deres per- 
sonlige indkomster, dviUisterne altså. Han henleder 
forst opmærksomheden på det farlige ved, at en uind- 
skrænket regering kan bestemme en vis del af statens 
indtægter til sit eget private brug. Den kan nemlig 
let fristes til, i tilfælde af et deficit på denne post, at 
dække dette ved at tage af statens øvrige indkomster. 
Regenten anser sig jo ikke forpligtet til at aflægge fol- 
ket regnskab for anvendelsen af statsindtægterne, og 
man kan altså ikke kontrollere, om en sådan adfærd 
finder sted. 

Hvad er nu »den kgl. danske partikulær-kasses 
indkomster?« Efter Biischings geografi, siger Heiberg, 
»har kongen og hans familie i året 1770 kostet 1,098,046 
rdl.« Efter en beregning fra 1786 i Thårups statistik 
udgjorde civillisten derimod 1,009,144 rdl, hvilket giver 
en forskel af 89,000 rdl.; dette »lader ganske rimelig, 
når man betænker, hvad Thårup siger, og hvad man 
så ofte har hørt tale om, at der i de senere tider ere 
gjorte betydelige besparelser i hoffets udgifter, forud- 
sat, at disse besparelser ikke blot bestå i at lappe 
klæder.« Der er ganske vist intet ondt i at lade sine 
klæder lappe; men det er rent privat økonomi. Og 
desuden: en regent, der privat er økonomisk, kan godt 
være uøkonomisk med statens midler. Der er derfor 
i og for sig ingen anledning til denne stadige støden i 

trompeten, hver gang det rygtes, >at kongen får én ret 
mad mindre, end han plejer.« 

Heiberg undersøger dernæst andre landes civiilister, 
og beregner, hvor meget hvert enkelt individ betaler 
til dem. Resultatet bliver følgende: I Danmark: 2 \ 
'^^lu P; 6fter en anden beregning: 3 ^ 4 P; England: 
2 ¥ 15 Vs P; Frankrig, under Ludvig XVI : 1$ lO^/^ P; 
efter revolutionen : 5% P. — Forfatteren gor dernæst en 
lignende beregning med hensyn til andre statsudgifter: 
krigsvæsen, administration m. m. og afslutter så med 
følgende ord: »Med stærke skridt nærmer sig den tid, 
da det skal komme for lyset, som nu er skjult i mør- 
ket. Hertil hører i særdeleshed forvaltningen af en 
stats finanser. Også synes den sunde fornuft at til- 
sige, at en nation har den fuldeste ret til at vide, 
hvortil de skatter anvendes, for hvis tilvejebringelse 
den storste og bedste del af nationen må trælle surt 
nok ... O, at dog regenterne vilde betænke, hvad de 
skylde nationerne, der så rigeligen 16nner dem.« Fri- 
heden kan ikke mere lænkebindes; ja måske for en 
kort tid, »men snart vil lys og frihed hævne sig for- 
færdeligen på sine undertrykkere.« 

Heiberg havde ganske vist på flere steder i af- 
handlingen gjort tilsyneladende modererende forbehold ; 
men det, der blev sagt rent ud, var dog nærgående 
nok for en enevældig regering. Alligevel hørte han 
foreløbig intet fra generalfiskalen. Så kom , endnu 
inden årets udgang, 2. binds 2. hft. af »For sandhed«, 
og i det et nyt bidrag af Heiberg: Sproggranskning, 
en slags fingeret ordbog, med tydninger af forskellige 
danske ord. Formen var ikke ny; den var allerede 
bleven benyttet i Sneedorffs »Patriotiske tilskuer« og 
senere adskillige gange. Satiren er på flere steder 
meget hvas, og undertiden er dens brod epigram- 
matisk tilspidset. Nogle af artiklerne minder om hans 
satiriske viser, er som prosa-kommentarer til dem. 
De af dem, som har storst interesse, er de med poli- 

tisk farve. Det vil være unødvendigt at dvæle udfør- 
ligere ved indholdet; Heibergs »Sproggranskning« er 
et af hans bedst kændte arbejder. 

Der står meget nærgående ting i flere af artik- 
lerne. F. eks.: * Absolut Således hedder den storste 
juvel i den danske konges krone. NB. Det er ikke 
den, som Struensee beskyldtes for at have solgt; ti 
den juvel, hvorom her tales, skal være betroet til ét 
eller flere af de kongelige kollegier.« — * Konge. En 
mand der er så skikkelig at tage sig skylden på for, 
hvad hans ministre gore.« — * Trone. Et møbel som 
på den danske skueplads altid sættes i en krog.« — Alle 
tre artikler siger det samme: kongerne — og iblandt 
dem også de danske — er i bedste tilfælde skikkelige 
Per Tot'er, som regeres af deres ministre. 

Det er altså særlig det hojere bureaukrati, Heiberg 
vil til livs, og blandt dets medlemmer var der en, hvis 
fjende han fremfor alt var: Chr. Golbjornsen. Fra 
notorial-fejdens dage af havde der hos Heiberg op- 
hobet sig en stadig voksende bitterhed mod denne 
mand, en bitterhed der åd sig ind i hans sind i den 
grad, at end ikke et halvt århundrede kunde udslette 
den. Og »Sproggranskning« bærer også sit mærke af 
den. Der findes her følgende artikel: > Privilegier. Et 
ord, der er sammensat af de to latinske ord : privardia 
legibits [hvad der krænker lovene]. Man finder alle- 
rede spor hertil i det gi. testamente. Naboth havde et 
privilegium på at holde kro i Samaria. Achab fik lyst 
til dette privilegium, og den skammelige måde, hvorpå 
han, som en mægtig mand, erhvervede sig det, kan 
læses i forste kongernes bog 21. kapitel. Af denne 
historie er der, efter sigende, skrevet en tragedie, der 
skal være spillet på et privat teater noer ved Køben- 
havn.« 

Forklaringen hertil er følgende: Golbjornsen, der 
ejede et teglværk i Nærum ^ havde med kromanden 
i denne by haft en sag om en vej-ret, og tabt den. 

Kort efter blev der imidlertid anlagt sag mod kro- 
manden for ulovligt krohold, og i November 1797 blev 
han fradomt sit kroholds-privilegium. I Marts 1798 
søgte og fik Colbjornsen privilegium på at anlægge et 
marketenteri for sine teglværksarbejdere. Disse for- 
hold lægger Heiberg sammen, og får følgende resultat: 
Forbitret over at have tabt sagen mod kromanden, 
hævnede Colbjornsen sig ved at få ham berøvet hans 
næringsvej. 

Er dette den rigtige fortolkning ? Fuldstændig klar- 
hed over denne sag får man vel næppe nogen sinde. 
At kromanden blev domt uretfærdig, kan sikkert ikke 
påstås; men det er jo nok muligt, at Colbjornsen, som 
var en noget myndig natur, af personlige grunde har 
bidraget til, at loven i det foreliggende tilfælde blev 
tolket så strængt som muligt. Men dette berettiger 
alUgevel ikke Heiberg til, i artiklen »Privilegier«, at 
fremstille Colbjornsens adfærd som et udslag af bru- 
tal vilkårlighed. — - 

Vilde »Sproggranskning« også få lov til at slippe 
igennem uantastet? Heiberg skulde snart få svar derpå. 
I kollegial- tidenden for 2. Marts 1799 stod der følgende 
meddelelse: »Under 26. Febr. sidstleden har det dan- 
ske kancelli tilskrevet general-fiskalen således« : Deres 
opmærksomhed henledes på »et nylig udkommet blad 
fra translatør Heiberg, under navn af * Sproggramk- 
ning^] det er indført i tidsskriftet »For sandhed«. 
»Man er tillige ved denne lejlighed gjort opmærksom 
på, at denne mand, uagtet han i årene 1790 og 1794 
er bleven domt og straffet for misbrug af trykke- 
friheden og overtrædelser imod dens love, har be- 
standigen vedblevet at igentage lige forbrydelser med 
forøget dristighed.« Til bevis derpå nævner kancelliet: 
Suum cuiqve, Politisk dispache, hans Svar til not. publ. 
Olsen, hans Dj'odbe etc. og hans fortale til komedien 
Bofsorgen. 

I disse skrifter, mener kancelliet, har Heiberg 

gjort sig skyldig i forhånelse og bagvaskelse af statens 
regering og dens foranstaltninger. Generalfiskalen an- 
modes derfor om at indstævne Heiberg for hof- og 
stadsretten, og der påstå ham domt efter loven. 

Den 11. Marts indfandt to retsbetjænte sig i St. 
Kongensgade nr. 45 (nu 47) for at overlevere Heiberg 
stævningen. Han gav den imidlertid en påtegning om, 
at den var ugyldig, fordi generalfiskalen ikke havde 
bevist, at han var forfatter til flere af de omtalte skrif- 
ter, og fordi kancelliet havde talt om et »blad« han 
havde udgivet; men generalfiskalen havde ikke nævnt 
hvilket af afhandlingens »blade«, der vel måtte betyde 
»ark«^ der mentes. Mandagen d. 18. Marts skulde 
Heiberg møde i rettens lokale på Østergade. Han sva- 
rede imidlertid, at han ikke kunde møde personlig 
den dag, og bad om udsættelse på 4 uger for at kunne 
berede sig på sit forsvar. 

Ved en kændelse at 1. April afviste hof- og stads- 
retten Heibergs indsigelser mod stævningen som uhjæm- 
lede, men gav ham 3 ugers anstand. I et brev af 3. 
April meddeler Heiberg generalfiskalen {Skibsted), at 
han vil lade sine indlæg offentlig trykke for at berig- 
tige urigtige rygter, og beder om tilladelse til også 
at trykke Skibsteds. Han lover at ville afholde sig 
fra alle anmærkninger og betragtninger over aktstyk- 
kerne. Dem vil han kun meddele i sit svar til retten. 
Skibsted gav sit minde dertil. 

Så begyndte Heiberg udgivelsen af ^Læsning for 
publikum^, Nr. 1 har et motto efter Ovid: 

Den mand. jeg har så længe eftertragtet, 
triumf! triumf! se han har hildet sig! 

Mottoet er undertegnet C. C. Hertil hører den 
bekændte anmærkning, i hvilken bogstavet N. beklager 
sig over de misbrug, der er drevet med det. Man 
siger: N. N. er en skurk osv. Det ønsker at afløses 
fra sin ubehagelige post, og foreslår C. som sin af- 

løser, så at man for fremtiden siger: C. C er en 

Og nu forsyner Heiberg nummer efter nummer med 
bemærkninger, undertegnede C. C, der er i boj grad 
hånende for Colbjornsen. Således laver ban sig en 
dækket stilling, bvorfra ban i sikkerbed kan råbe efter 
Cbr. Colbjornsen : Du er en skurk osv. Det går stærkt 
ned ad med en mand, der griber til slige midler. At 
Heiberg mente ^ Colbjornsen stod bag ved sagsanlæg- 
gelsen mod ham, kan ikke forsvare hans adfærd. 

Bysladderen havde travlt i de dage. Man vidste, 
at Heiberg var en nær omgangsven af den franske 
republiks gesandt (Grouvelle), og så voksede på en 
eller anden måde det rygte op, at Heiberg vilde søge 
hjælp hos Grouvelle, se at blive udnævnt til fransk 
konsul, og på den måde komme under den franske 
regerings beskyttelse. 

Dette rygte var naturligvis kun en vild fantasi.* 
Heiberg fandt dog, at han for vedkommende gesandts 
skyld måtte være lidt forsigtig. Derfor afholdt han sig 
fra at besøge Grouvelle i denne tid (begyndelsen af 
Marts). Ja han lod ikke en gang sin hustru gore en 
forfalden høflighedsvisit. Alt dette meddelte han så 
gesandten i et brev (af 12. Marts), der begynder: »Lod- 
den er endelig kastet.« Han udtaler sig her frejdigt og 
forhåbningsfuldt: det går sjældent så strængt til, som 
en advokat prædiker. »Ønsk mig til lykke!« udbryder 
han. »Jeg er lykkelig nok til at se. min kone bifalde 
min opførsel. Hun har sjælsstyrke nok til at fore- 
trække, at jeg bliver et offer for mine grundsætninger 
og for den gode sag, fremfor at se mig give efter, 
enten af frygt eller af lav tænkemåde.« 

Grouvelle takker Heiberg for hans finfølelse, men 
beklager tabet af hans sælskab; håber han vil få 



* I Wedel-Jarlsbergs nedennævnte »Fragmenter af breve« be- 
tegnes dette rygte som udspredt af Heibergs modstandere. 

F. B3uuiDg: KationaliBmens Tidsalder. III, 2. 27 

sin ret og blive frifunden * osv. Rygtet fik straks travlt 
med denne brevveksling, så at Heiberg i en billet (af 
23. Marts) bad om at m&tte ofTentliggore den. Det fik 
han lov til, og ban lod den så trykke i »Læsning for 
publikum« (nr. 2-3). 

I Maj udkom der en anonym pjece: »Fragmenter 
af breve til en ven på landet i anledning af translatør 
Heibergs tiltale«. Forfatteren var Wedd-Jarlaherg Qfr. 
s. 226). Under Dyveke-fejden havde han udgivet en 
skrivelse >Til P. A. Heiberg«, der i sit svar, »Til bor- 
geren Wedel- Jarlsberg«, bl. a. skrev: »Det er ikke sans- 
culotte-sproget jeg fører, når jeg kalder dem borger, 
. . . De har selv så fortræffelig erklæret, at De anser 
navnet »borger« for en hæderstitel.« Denne brev- 
veksling medførte et venskabeligt forhold mellem de 
to mænd. 

I sin pjece erklærer Wedel- Jarlsberg , at, bliver 
Heiberg virkelig domt, så har »vi aldrig de jure haft 
nogen skrivefrihed i Danmark, og i hvilket forhadt lys 
vil da ikke de i begyndelsen så hojt og over hele ver- 
den prisede skrivefrihedsanordninger vise sig. — Er Hei- 
berg strafskyldig, da ere hundrede andre forfattere det 
unægtelig ligeledes.« Og endvidere: »Gjorde Heiberg 
sig allerede for en del år [siden] ved skrifter straf- 
skyldig, hvorfore tiltales han da fOrst nu?< 

Der udkom selvfølgelig en del pjecer, til dels 
ganske værdiløse. En af dem (»Samtale mellem C. C. 
og generalfiskalen«) fortæller rygtevis, at kronprinsen 
misbilligede sagsanlæggelsen mod Heiberg. I »Brev- 
veksling imellem tvende brødre«, der blev udgivet 
(nummervis) af en lotteri-kollektør Koefod, siges det 
ligefrem som et rygte, at Colbjornsen var prima causa 



* I anledning af Heibergs udtalelse om sin hustru siger Grou- 
velle: > Enhver, der ikke behandler dem [kvinderne] som bom 
eller slavinder, vil altid finde dem sådanne« {o: højmodige, 
hengivne, begejstrede). 

til sagsanlæggelsen mod Heiberg; :>der skal ikke være 
ventileret derover i statsrådet.* » Colbjornsen , som 
selv har været med at affatte trykkefrihedslovene, er 
den danske nations værste denunciatør« (nr. 6 og 8). 

Imidlertid gik retssagen mod Heiberg sin gang, og 
folk fulgte den skridt for skridt i »Læsning for publi- 
kumc, der udkom hver uge med 1 ark, og i hvilke 
alle indlæggene blev offentliggjorte. Heiberg påstod 
bl. a., at generalfiskalen havde overskredet sit mandat, 
ved at anklage ham for flere udtalelser end dem, kan- 
celliskrivelsen nævnede. Han gor opmærksom på, at 
de tre deputerede i det danske kancelli længe havde 
kændt nogle af de skrifter, hvorfor han nu tiltales; 
men i følge loven skal politimesteren ufortøvet ind- 
sende til kancelliet formastelige og strafværdige skrifter. 
Då dette imidlertid ikke er sket, må jo enten de på- 
gældende skrifter være uskyldige, eller øvrigheden have 
forsomt sin pligt. — 

Under alt dette arbejdede trykkefriheds-kommis- 
sionen videre. Der blev nu ikke skrevet meget om 
trykkefriheden af dens forsvarere; de havde vel en 
følelse af, at ordene vilde være spildte. Dens mod- 
standere kunde undertiden komme med den bemærk- 
ning, at det frodige pjece-ukrudt, som skød op ved 
enhver lille anledning, var et bevis på, at der var 
noget råddent i literaturens tilstand, og at en ind- 
skrænkning af trykkefriheden vilde være på sin plads. 
Nyerup søgte at tage brodden af denne indvending. I 
literatur-oversigten i »Minerva« for Avgust 1799 skriver 
han: »Denne måneds literære udbytte er hojst anseligt, 
og såvel kvantitet som kvalitet således beskaffen, at 
man med listen på den ene Avgust-måneds literære 
annoncer i Adressekontors-efterretningerne kan stoppe 
munden på de godtfolk, som, i velbekændte hensigter, 
klage over literaturens forfald og nedværdigelse, og 
som, fordi de ikke selv læse andet end pamflets og 
periodiske skrifter, gærne vil bilde sig og andre ind, 

27* 

at det alene er produktet af vore presser*. Adresse- 
kontors-aviserne har i denne ene måned anmældt som 
færdige ikke mindre end 10 originale værker af danske 
forfattere, og dertil 7 oversættelser, hvoraf nogle meget 
gode og af fremmedes mesterstykker. Når man nu 
tillige overvejer det, der foruden disse særskilte bøger 
er præsteret i adskillige ugeblade og månedsskrifter, 
så hører der en synderlig aforskammenhed eller uviden- 
sed lil at debitere, at det meste, som kommer ud er 
slige ting, som kancelliråd Holms evindelige invektiver 
eller »Brevvekslingen mellem to brødre«.« 

Undersøger man nu denne rige høst, så bliver re- 
sultatet imidlertid lidt nedslående. Af de 10 originale 
værker er 2 blot nye udgaver (Hauchs »Naturlære« og 
Callisens værk om »Sårlægekunsten« på Tysk), A( de 
andre 8 hører 4 til teologien: Gamborgs »Jesumoral«, 
nogle bidrag af Birch til det nye testamentes tekst- 
kritik (på Latin) ^ Miinters »Blandede bidrag til kirke- 
historie« (på Tysk), nogle gejstlige taler af Gutfeld; 
derefter et skrift af Eggers om den tyske lovgivning 
(på Tysk), et kirurgisk arbejde af Kolpin (på Latin), 
et skrift om den hojere geometri (på Tysk) af Krebs, 
og så — det eneste skonliterære bidrag — A. F. Just : 
Fortællinger, 2. bd. 1. hft. (jfr. s. 85). — Nej, Nyerup 
kan ikke overdøve den klagesang over literaturens for- 
fald, som stadig klinger gennem 90'ernes sidste år. 
(Jfr. f. eks. 87 flg., 112, 114). — 

Den 19. Januar 1798 afgav trykkefriheds-kommis- 
sionen sin betænkning**. Den fremhævede stærkt 
trykkefrihedens store værd, og misbilligede de strænge 
bestemmelser i »Danske lov« angående dem, som »tale 



* Nyerup er dog selv nødt til at gore følgende bemærkninger 
for Februar og September 1799: »Literaturen for denne må- 
ned er en sand bagatelle.« — »Denne måneds literatur er 
moksen ingen ting « 
♦♦ Jfr. Holm: »Den offentlige mening og statsmagtenc, s. 171 flg. 

ilde om kongens regering« osv. Den hævdede, at ano- 
nymitet burde være tilladt, og foreslog udnævnelsen af 
skonsmænd, der skulde domme om strafbarheden af 
mundtlige og skriftlige ytringer m. m. Dette så jo ret 
lovende ud. Men der var andre som skulde høres, 
bl. a. det danske kancelli, og derefter statsrådet. De 
forskellige udtalelser var gennemgående frisindede, men 
ellers ikke meget overensstemmende. Måske det var 
grunden til, at regeringen i foråret 1799 foreløbig stil- 
lede sagen i bero, og der var udsigt til, at alt kunde 
blive ved det gamle. 

Men det skulde ikke være så. Rusland, der med 
uvilje så på den ytringsfrihed, som herskede i Dan- 
mark, og betragtede København som et arnested for 
jakobinske anskuelser, lod sin afsending her i landet 
— gennem prins Karl af Hessen — gore kronprinsen 
forestillinger om nødvendigheden af at træde op mod 
de revolutionære demagoger i København; samtidig 
krævede det, at Danmark skulde slutte sig til koali- 
tionen. Så tog regeringen trykkefrihedssagen op til 
fornyet overvejelse, netop som retssagen mod Heiberg 
havde stemt den alt andet end venlig over for trykke- 
friheden. Og nu gik det i en fart med alle over- 
vejelser. Den 27. September (1799) kom den længe 
væntede og længe frygtede nye trykkefriheds-forordning. 
I det store og hele var den en indskrænkning af trykke- 
friheden: den forbød anonymitet, fastsatte censur for 
enhver der var bleven domt i en pressesag, og ud- 
videde området af hvad der skulde anses for presse- 
forseelser. 

Hvorledes blev forordningen modtaget? Rahbek 
skriver^: »Forgæves vilde jeg prøve at beskrive det 
indtryk, dens uvæntede fremkomst gjorde.« Der skete 
endogså henvendelser til ham om, hvad han vilde have 
for at lade »Minerva« og »Tilskueren« gå ind, og helt 
høre op med sin literære virksomhed. Det var, som 

sad alle > fremskridtets mænd« og så på hinanden i 
en slap, modløs harme. 

Lammede forordningen åndslivet i Danmark? No- 
get lignende er der blevet sagt, men er der sandhed i 
den bemærkning, så er den kun et lille bitte gran. 
For det forste : over for skonliteraturen og videnskaben 
har den ingen synd på sin samvittighed. Det er i det 
foregående vist, hvorledes der fra omtr. 1793 er som 
en jævn uddøen af den literære ævne i vort folk. Og 
se så blot nogle år frem i tiden ! Det er, medens denne 
forordning »hviler som en mare på det danske folk«, 
at det skaber sit ypperste i digtning, konst og viden- 
skab. Og nu det kirkelige liv ! Om det gælder jo noget 
lignende. I 90'erne ser det ud, som det var sygt lige 
til døden; i begyndelsen af detle århundrede rejste det 
sig op af sin dødlignende dvale. 

Men det politiske liv! Ja, her synes forholdet at 
være et andet. Var der ikke en betydelig interesse 
oppe i 90'erne, og uddøde den næsten ikke fuldstæn- 
digt efter forordningens fremkomst? Lad os et ojeblik 
se tilbage på den udvikling, som den politiske sans 
havde gennemgået. Forholdet var jo dette, at 80'ernes 
reformpolitik blev afløst af 90*ernes storpolitik. Og de 
udslag, som den storpolitiske interesse havde givet sig, 
havde de nu en sådan kraft og vægt, at de godtgjorde 
dens ret til at leve og vokse? Ser man bort fra et 
par enkelte skrifter, f. eks. Birckners, hvad skal man 
så nævne? Vel ikke M. C. Bruuns lojer? Og Heiberg 
— hvor er hans vægtige indlæg i den politiske kamp? 

Ser man nøgternt på sagen, må man vist — om 
end med et suk — indromme: der er omkring år- 
hundredets slutning meget, meget lidt, der kunde op- 
fattes som kraftige spirer til et poUtisk liv, spirer som 
skulde være kvalte af forordningen af 27. September.* 



* I forordningens § 7 hed det udtrykkelig, at det skal »ej heller 

Heibergs »Læsning for publikum« hørte op med at 
udkomme efter udstedelsen af trykkefriheds- forord- 
ningen; men retsforhandlingerne gik uforstyrret deres 
gang. Dommen faldt d. 23. Decbr. I præmisserne til 
den hedder det: »Da nu den undersåt, der sigter re- 
geringen for uretfærdighed, og søger at gore dens an- 
ordninger latterlige, må anses at laste og håne rege- 
ringen, og således at være i det tilfælde, som lovens 
6 — 4 — 9 (Iste membrum) omtaler, så måtte den deri 
fastsatte straf af æres og godses fortabelse blive at an- 
vende på tiltalte; men da Hs. maj. kongen i forord- 
ningen af 27. Septbr. 1799 har formildet den straf, 
som loven i dette tilfælde dikterer, og det efter kri- 
minal-rettens grundsætninger er tilladeligt at tillægge 
en straffelov tilbagevirkende kraft, når sådant er til 
fordel for den tiltalte, så bliver transl. Heiberg at 
domme efter bemældte forordnings 9. § til landsfor- 
visning. « 

Ti kændes for ret: »Translatør Peter Andreas Hei- 
berg bor forvises kongens riger og lande.« Hans for- 
nærmelige udtalelser om generalfiskalen blev mortifice- 
rede. Desuden domtes han til at betale en mulkt på 
50 rdl. for sin fornærmelige skrivemåde mod ustævnte 
mænd. Mulkten skulde betales inden femten dage 
efter dommens forkyndelse, og det øvrige efterkommes 
efter justitiens nærmere foranstaltning. 

Dette var den julegave, som 1799 bragte Heiberg. 
Da han på dette tidspunkt ikke var rask, fik han lov 
til at vænte nogen tid med afrejsen. Den blev ende- 
lig fastsat til d. 7. Februar 1800 om aftenen. En snæ- 
ver kres tilbragte de sidste timer sammen med ham. 



være nogen forbudet at ytre sin mening angående hvad han 
tror, der kunde være at forbedre eller rette i landets love, 
anordninger og offentlige indretninger.« Selv om nu ganske 
vist bestemmelserne angående, hvad man ustraffet turde sige, 
var noget vage og ubestemte, kan man dog ikke påstå, at 
forordningen helt lukkede munden på politikerne. 

Stemningen var trykket, naturligvis. Trods det, at 
Heiberg i en række år næsten helt var trådt ud af 
den offentlige diskussion, trods det, at moderate froDi- 
skridtsmænd som Rahbek o. a. misbilligede adskilligt i 
hans optræden, opfattedes dog sikkert hans afrejse af 
de fleste fremskridtsmænd som et symbol på, at deo 
fri borgerstemme nu forlod de danske lande. 

Kl. 10 holdt en vogn foran hans bolig i Store 
Kongensgade; Rahbek og Kamma, der havde været 
blandt gæsterne, kørte med. Omgivet af en stor men- 
neskemængde bevægede vognen sig langsomt gennem 
byen og ud af Vesterport. Ved Frihedsstøtten gav 
mængden den landflygtige det sidste hurra, og vognen 
fortsatte sin vej ud ad Vesterbro. Ved foden af Frede- 
riksberg bakke holdt den ; her bød Rahbek og Kamma 
Heiberg farvel. Rahbeks vej gik ikke op over bakken 
og ud i den store verden. Den gik ned ad, til Bakke- 
huset, til den lille forfaldne bygning, liggende midtvejs 
på den lange skråning, der jævnt løftede sig op ad 
mod den bakketop , hvorfra vejen gik ud i den store 
verden. Længere end midtvejs nåede Rahbek jo al- 
drig. Og inde i de lavtloftede stuer skulde han så 
tage livet op igen. Et par år efter skrev han i et 
digt, »Til mit Bakkehus«: 

Hos dig henleve jeg i landlig bo 

et stille liv i fred for stadens vrimmel! 



Hos dig jeg som i tryllespejl på ny 
min fortids underlige vandring nyde! 

Det blev et liv i erindringen. Der lød ingen barne- 
latter i Bakkehusets stuer, der groede ingen fremtid op 
derude. 

Og hvilke tanker gik der så gennem Rahbeks sind, 
da han hin Februar-nat stirrede gennem mørket ned 
mod den slumrende by? Han havde jo kaldt det sidst 
forløbne tidsrum >de syv magre år i den danske lite- 

ratur.« Og den foregående fremstilling har godtgjort, 
at således var det. Tidens levnedsløb er en langsom 
hensygnen af åndslivet på alle punkter: i poesi og 
videnskab (jfr. s. 87, 109 — 115), i det kirkelige og det 
borgerlige liv. Og hver gang en frisk spire synes at 
ville skyde frem, lyder straks dette modløse kor: 

Atter en cypres i lavrbærlunden 

Det er historien om en slægt, i hvilken livskræf- 
terne langsomt, men ustandseligt ebber ud. 

Og lige i hælene på de svindende livskræfter kom- 
mer det matte mismod snigende. I sin ungdom var 
slægten draget ud under en frejdig opsang: lys over 
landet, det er det vi vil. Den havde døbt sin tid > for- 
nuftens, oplysningens tidsalder«. Menneskets tanke 
skulde hugge sig frem gennem vildnisset, skaffe lys og 
luft til alle sider, og bane vej for slægten frem mod 
det strålende lyksaligheds-tempel der ude i den fjærne 
fremtid. 

Og hvad blev så slutningen på det skonne even- 
tyr? I Oktober 1799 mødte vort toneangivende tids- 
skrift, >Minerva<^, med nogle tidsbetragtninger (af C. A 
Fabricius): »Man hører i disse tider så meget om op- 
lysning, at man næsten kedes derved. — Man tiltror 
den menneskelige fornuft alt, fordi den kan udrette 
meget.« Men den kan ikke alt. Et menneske kan 
ikke leve uden fordomme^ det vil sige : uden meninger, 
som antages uden tilstrækkelig grund, t Forlad dig 
ikke på din fornuft« — det er et gammelt ord, og det 
er et godt ord. »Er en oplyst mand tillige den bedste 
mand?« Meget ofte ikke, svarer erfaringen. Fornuften 
løser ikke livets gåder; den kan ikke engang klare 
nærmere liggende sporgsmål. »Skulde det ikke være 
visere handlet i de ting, som angå lovene og de bor- 
gerlige anordninger, at følge de mænds dom, som til- 
fulde kænde lovene . . . end at følge sin egen dom?« 
— Således slutter oplysningens og fornuftens triumftog. 

Hvad Rahbek vilde have set hin nat, havde hans 
oje kunnet trænge gennem mørket, det var en alder- 
domssvækket slægt, det var et folk på gravens rand. 

Men den ensomme skikkelse, der kørte op ad den 
stejle bakke, ud mod den store verden, var den det 
danske folks ungdomsmod og kække håb, der, band- 
lyst fra »den plet af jord«, som var bleven til en sump, 
vilde bygge sig en fremtid under andre himmelegne? 
Et år efter skriver^ denne mand fra Paris: »Jeg lever 
det fuldstændigste planteliv — jeg vegeterer: det er 
alt . . . Hvorhen jeg vender ojnene, ser jeg kuns vold, 
undertrykkelse, røverier og den fule egoisme . . .; jeg 
har næsten givet slip på håbet om det menneskelige 
kons forbedring.« — 

Det var en menneskealder tidligere (jfr. I, 332), at 
denne slægt med forvæntningsfulde blikke havde stirret 
ud mod den fjærne synsrand ; i dens gyldne rødt havde 
dens længsler og anelser bygget et strålende lyksalig- 
heds-tempel. Var det morgenrøden til en ny dag de 
skuede ind i, eller var det det sidste skær af en syn- 
kende sol? Svaret blev givet hin mørke vinternat i 
Februar 1800. 

Du følger tidens strom, men ser ej hvor den driver; 
du véd ej, hvad du er, end mindre, hvad du bhver; 
din skæbne dækkes af en sort og dunkel sky. 

(Gyllembourg: > Menneskets elendighed«, overs, af Rahbek, 1799). 

»Nu som for raver menneskeheden i det uende- 
lige mørke« (G. Brandes 2). 

Således endte Danmarks saga i det 18. århundrede. 

